
Neprijatelji križa Isukrstova nijesu 
se možda još nikad toliko naprezali, 
koliko u sadašnje doba, da sjeme ne- 
vjere po njivi Gospodnjoj zasiju, vjero- 
zakonske tajne i obrede kao vrst pra- 
znovjerja ismiju, ćudorednost izopače 
i slatki mir duševni iz srca pravo- 
vjernih izagnaju. 

Vječna hvala neizmjernoj milosti 
Svemogućega, hrvatski je narod još 
s veće strane sačuvao prirogjenu si 
nabožnu ćut; ostao je vjeran nebe- 
skomu nauku, za koji su njegovi pra- 
djedovi krv prolijevali. Želeći, da se 
bogoljubni ovaj duh kao skupocjeno 

narodnje blago i nadalje uščuva, i 
što više potkrijepi i umnoža, preve- 
dosmo ovo djelce, te ga darujemo 
svome rodu, da iz njega crpa hranu 
za život vječni. 

Katolička crkva vjeruje, razmišlja 
i naviješta s neba sebi povjerenu kr- 
šćansku istinu i pravdu; ona čuva i 
dijeli milosti otkupljenja, predstavlja 
uzvišenim obredima stvari duhovne i 
vječite, te tako vije postojano svoj 
vijek, slaveći Boga i usrećujući ljude. 
U tom se sastoji njezin život, s kojim 
treba da se katolik što bolje upozna, 
i da ga sve više nastoji prisvojiti. Svoje 
misli, čuvstva, molitve i djela — svoj 
unutarnji i spoljašnji život treba da 
uredi po svetom životu svoje crkve. 
Tad će kratki ovaj zemaljski put bogu- 
dopadno proputovati, te se iz blago- 
slovena krila svoje majke mirno i po- 
uzdano preseliti u beskonačnu vječnost. 

VII 


Preporučamo ovu knjigu bogoljub- 
nosti velecijenjene gospode duhovnih 
pastira i učitelja. Njihovim važnim 
uplivom i moćnom potporom nadamo 
se, da će se ona što više po našoj 
domovini raširiti. Narod se u novije 
vrijeme već podobro upoznao s knji- 
ževnim jezikom, pa zato će se moći 
njome uspješno služiti Od književ- 
noga jezika nije nam se dalo nikako 
odstupiti, koje s toga, što se narod, 
kako već rekosmo, s njime podosta 
upoznao, a koje opet s toga, što treba 
da se upozna. Dok toga ne bude, 
dotle nam sav trud oko narodne pro- 
svjete uzalud. Tko će dati svakomu 
okružju ili dapače selu posebnih spi- 
satelja?! No to je stvar odviše jasna 
i bjelodana, zato bismo uvrijedili obra- 
zovanu gospodu čitatelje, da stanemo 
o tom opširnije govoriti, te se zbog 
književnoga jezika isprićavati. 

Dao Bog, te ovo djelo urodi žu- 
gjenim plodom — da unaprijedi slavu 
Božju i vječno spasenje hrvatskoga 
naroda! 

U Zagrebu, 15. srpnja 1857. 

Šaljući »Zbor« prekrasnu ovu 
knjižicu u svijet u trećem izdanju, 
pripomenuti mu je samo to, da ju je 
— što se jezične strane tiče — pri- 
udesio prema novome pravopisu, što 
se pak samih svetkovina tiče, uklonio 
je »Zbor« jedan nedostatak time, što 
je uzeo za blagdan »bezgrješnog za- 
čeća bl. Djevice Marije« evangjelje 


novo, koje je odregjeno za tu svetko-. 


vinu a prema tome udesio i tumačenje. 


U Zagrebu, 15. Eravnja 1899. 


Zbor duhovne mladeži zagrebačke. 


Uvod. 


Što znamenuje erkvena godina? 

Crkvena godina znamenuje ona sveta 
vremena i dane, što ih katolička crkva ra- 
čuna od prve nedjelje došašća, pa do zadnje 
nedjelje Duhova, i svake ih godine slavi, da 
se vjernici opomenu božanskih otajstava mi- 
losti i blagodati živahnije i zahvalnije, te da 
ih uz pobožna djela upotrebe za svoj spas. 


Kako se dijeli crkvena godina? 


Crkvena se godina dijeli u nedjelje i 
djelatne dane, svetkovine i posne dane. 


Što je io nedjelja? 

Nedjelja je prvi dan u tjednu od Boga 
poglavito na to odregjen, da ga ljudi Njemu, 
gospodaru neba i zemlje posvema žrtvuju i 
posvete; zbog toga se i zove nedjelja u la- 
tinskome jeziku dan Gospodnji. I premda su 
svi dnevi Gospodnji, opet se tako ime iz- 
dijeva nedjelji i zato, što nas je crkva rada 
istim imenom podsjetiti, da taj dan na po- 
seban način Bogu posvetimo i proslavimo. 

Zašto je nedjelja Bogu posvećena ? 


Odmah u početak dade Gospodin Bog 
ljudima sedmi dan za počinak, jer je i sam 
toga dana otpočivao, to jest, prestao stva- 
rati 1 jer je htio, da se ljudi na taj dan od 
sviju svjetovnih poslova uzdrže, i da ga njemu 
posvete. 

Taj dan bijaše u starome zavjetu nazvan 
»sabat« ili dan odmora; u novome pak za- 
vjetu sami su apostoli Gospodinovi po svje- 
dočanstvu sv. Augustina nedjelju umjesto 
»sabata« kršćanima odredili za sveti dan 
odmaranja, jer I. Bog je toga dana počeo 
stvarati svijet, 2. Isus je u nedjelju uskrsnuo 
iz mrtvih, 3. u nedjelju je Duh sveti nad 
apostole sišao i nebeskim ih darovima na- 
Punio, i 4. na taj dan iza prve propovijedi 
svetoga Petra mnogi se u Jerusalimu obra- 
tiše, pa tako zasnovaše svečano crkvu no- 
voga zavjeta. Napokon imade li išta pra- 
vednijega, no da čovjek od Boga stvoren, 
da Njemu služi, od sedam dana u tjednu 
barem jedan dan poglavito i isključivo po- 
sveti službi Božjoj i spasu svoje duše. 


Kako treba da po nedjeljama Bogu služimo i za spas 
se brinemo ? 

Potrebno je pobožno pribivati službi 
Božjoj i propovijedi, češće preko godine 
dušu sakramentima pokore i pričesti oči- 
stiti i tako se iznova ojačati za izvršivanje 
zapovijedi Božjih i dužnosti svoga staleža. 

A i poslije podne treba još malo vre- 
mena posvetiti Bogu, n. p. slušanju kršćan- 
skog nauka, večernjici, krunici, posjetu pre- 
svetoga oltarskog otajstva ili križnome putu 
il na koji drugi način učiniti koje dobro 
djelo. 

No zato se ipak možemo na dan Go- 
spodnji razvedriti i poveseliti, samo ne u 
nezgodno vrijeme, ne prekomjerno, ne tako, 
te bismo Boga uvrijedili, duši naudili, pa 
tako promašili spasonosnu svrhu nedjelje. 


Što su to djelatni dani? 


To su oni dani u tjednu, što ih je Bog 
odredio vjernicima za rad, za vršenje vre- 
menskih, staleških i zvaničnih poslova. Me- 
gjutim treba da i u te dane Bogu stalno 
služimo i nastojimo oko svoga spasa i vječ- 
noga blaženstva. 

Da to odista i učinimo, treba po dje- 
latnim danima poslove staleža ne samo revno 
i zdušno da obavljamo, nego da ih već iz 
jutra molitvom  otpočnemo, da preko dana 
pobožne misli budimo, pamet k Bogu uprav- 
ljamo osobito čestom. obnovom dobre na- 
kane: Bože moj, sve Tebi za volju! Treba 
takogjer, da tako otpočete poslove s Bogom 
i za Boga nastavimo, na večer molitvom 
dočnemo. Preko cijelog dana treba nam se 
čuvati, da ne uvrijedimo Boga. 

Svakog dana u tjednu slavi crkva uspo- 
menu jednoga ili više svetaca, čime hoće da 

nas posjeti dužnosti, kako nam treba svece 
nasljedovati, opominjati se nebeske domo- 
vine, koja na drugom svijetu iščika vjernog 
poslenika u vinogradu Gospodnjem. Kako 
bi dakle bilo spasonosno, kada bi se u kr- 
šćanskim porodicama sviju ili barem nekih 
večeri u tjednu čitao životopis kojega sveca 
i k srcu primao! 


Što su to sveikovine ? 


Svetkovine su oni dani, što ih je kato- 
lička crkva odredila za to, da u njima njeni 
vjerni uzmognu pobožno štovati velike i du- 
boke tajne vjere, Bogu se na osobiti način 
zahvaljivati za blagodati te take obilnije pri- 
bavljati: da se krjeposti svetaca jače istaknu 
i da oduševe druge na počitanje, to jest na 
nasljedovanje njihovih krjeposti i na što češće 
zazivanje njihova zagovora. 


Imade li crkva pravo naregjivati svetkovine ? 

Ima; jer joj je njezin božanski uteme- 
ljitelj podijelio nalog i vlast vjernike ravnati, 
a tim i pravo narediti sve ono, što je na 
šlavu Božju i spas duša. Taka šta su za 
cijelo svetkovine, samo ako se svetkuju po 
namjeri crkve. 

Kako se imadu slaviti svetkovine ? 

Svetkovine ili zapovjedni sveci imadu 
se svetkovati upravo onako, kako i nedjelje. 
U tim dakle danima baš kao i po nedje- 

ljama zabranjeni su svi težački poslovi i sve 
grješne zabave. U te dane dužan je svaki 
pravovjernik da pobožno prisustvuje službi 
Božjoj, da kršćanske istine, poglavito one, 
što se u taj dan propovijedaju, na srce primi, 
da se Bogu za sve milosti zahvali, bl. Dje- 
vicu Mariju i druge svece u krjepostima na- 
sljeduje. 


Što su to posni dani? 


Posni dani su oni dani, u kojima crkva 
vjernicima nalaže, da ne mrse i da se samo 
jedanput preko dana do sitosti najedu, i 
tako tijelo trape prinoseći Bogu žrtvu po- 
kore i zatajavanja. Dani, u kojima se kraj 
uzdržavanja od mrsnih jela smijemo jedared 
do sitosti najesti, zovu se zapovijedani 
postovi; oni pak, u kojima se samo meso 
zabranjuje jesti, zovu se dani nemrsa. 


Zašto: crkva nalaže postiti ? 


1. Da nasljedujemo božanskog Spasi- 
telja, koji je takogjer strogo za nas postio; 
2. da se što bolje i obilnije okoristimo za- 
slugama Isusova posta i muke; 3. da svik- 
nemo tijelo duhu podvrgavati, koje će reći, 
da uzmognemo što lašnje pPutenu narav i 
zle požude ugušiti; 4. da se što dostojnije 
Pripravimo _k većim godišnjim svetkovinama : 
5. da mi sami makar nešto pravdi Božjoj 
za svoje grijehe udovoljimo i tako ublažimo 
i skratimo pokoru svoju u očistilištu ; i najzad 

6. da se vježbamo u pravoj poslušnosti spram 
crkve, koja nam je i potrebna i veoma ko- 
risna. 

Koji su zapovijedani postovi ? 

Zapovijedani postovi jesu: 

I. korizmeni post, to jest: svaki dan 
od čiste srijede ili pepelnice do Uskrsa osim 
nedjelje; ' 

2. kvatrni postovi, to jest: srijeda, 
petak i subota u početku svake četvrtgo- 
dišnje dobi ; 

u oči nekih blagdana: u oči Bo- 
žića_ (badnjak), Duhova, Petrova, Velike 
Gospe i Sviju Svetih; 

4. adventski post (pred Božić) svake 
srijede i petka. . m 

Osim toga zabranjeno je mrsiti petkom 
i subotom kroz cijelu godinu, osim ako Božić 
padne na petak ili subotu. 

Zašto obdržavamo korizmeni post? 


Na zahvalnu spomen za neizmjernu 
ljubav, kojom je Isus Krist podnio za za- 
dovoljštinu naših grijeha i za naše vječno 
spasenje pregorku muku i smrt: 2. što nas 
crkva u to vrijeme krepče no drugda opo- 
minje na pokoru i molitvu, ne bi li se što 
bolje pripravili za dragocjene plodove spa- 
senja, kome uspomenu o Uskrsu slavimo. 


Što je to adventski post? 


Katolička je crkva odredila dva sed- 
mična dana u adventu, t. j. srijedu i petak 
za zapovijedane postove. Kako je ono Ivan 
Krstitelj nagovarao Židove na pokoru i na 
dolazak ih Mesijin Pripravljao, tako i nas 
opominje crkva tim postom na pokoru, da 
nas dostojno pripravi za svetkovanje došašća 
Spasiteljeva — na blagotvorni Božić. 


Što su to kvatrni postovi? 


Tako se zovu zapovijedani postovi srije- 
dom, petkom i subotom, četiri puta na go- 
dinu, i to: u proljeću poslije prve nedjelje 
korizmene, ljeti poslije Duhova, u jesen po- 
slije Križeva, a u zimi poslije Lucinja. 

Crkva je naredila te postove zato, jer 
biskupi u to vrijeme podjeljuju svete redove, 
na što se oni pripravljaju molitvom i postom. 
Radi toga Crkva naregjuje, da i svi ostali 
kršćani u te dane molitvom i postom i drugim 
dobrim djelima vruće Gospoda Boga za- 
zivlju, neka bi nadario crkvu vrijednim sve- 
ćenicima i pastirima, od kojih upravo i za- 
visi blagostanje kršćanskoga svijeta. Crkva 
je te postove naredila i u tu svrhu, da svaku 
dobu godine s nekolikim dnevima u pokori 
sprovedenim Gospodu posvetimo ponizno 
mu se zahvalivši, što smo ih od Njega primili. 

Kraj toga želi crkva, da u kvatrnim 
sedmicama, imenito u proljeću molimo Boga 
za blagoslov zemlje, u ljetu za sačuvanje 

ljetine, a u jesen kad sve dozrijeva i u zimu, 
kad se već blagosov ljetine pospravio, da 
mu postom i molitvom žrtvu zahvalnicu pri- 
nosimo usrdno ga moleći, nek nam milo- 
stivo pomogne te se nikada ne poslužimo 
njegovim darovima na štetu svoje duše, već 
da ih mudro upotrebimo, pa i bližnjemu po 
mogućnosti u pomoć priskočimo, kad je u 
nevolji. 


Zašto crkva brani petkom i subotom mrsiti? 


Čini ona to, kako i papa Inocencije 
veli, u slavu našega božanskog Spasitelja, 
koji je u petak za nas umro, a u subotu u 
grobu počivao; napokon i zato, ne bi li se 
tim nemrsom što bolje pripravili za svet- 
kovanje nedjelje. 


Tko je dužan postiti? 


Postiti, to jest ne mrsitiijedanput 
na dan do sitosti jesti, dužni su svi 
oni kršćani katolici, koji su navršili 21. go- 
dinu, a nijesu prekoračili šezdesete; a samo 
ne mrsiti dužni su svi, čim dogju k ra- 
zumu, a nijesu inače od toga zakona opro- 
šteni. 

Od prve dužnosti, to jest nemrsa oprašta: 
1. valjan, ne lukavo zadobljen oprost vla- 
stitoga biskupa; 2. opasna bolest. 

Od zapovijedi, da se u posne dane samo 
jedanput do sitosti najedemo, izuzimlju se 
samo oni, koji ne mogu bez uštrba svoga 

zdravlja postiti, osobito ljudi, koji teške i 
mučne poslove obavljaju, daleko putuju, il 
zbog starosti, boležljivosti i drugih zapreka 
više ili češće moraju jesti. Ti svi su istina 
prosti od zapovijedi uzdržanja, tako te 
mogu toliko puta jesti, koliko im treba; no 
ipak se moraju uzdržati od mesa i nasto- 


jati, da to nadomjeste molitvom, milostinjom 
i drugim dobrim djelima. 


Čim griješimo proti postu? 


I. Kada jedemo meso hotice i bez do- 
voljnoga uzroka; 2. kada se bez potrebe 
dvaputa na dan do sitosti najedemo ; 3. kada 
osim urednoga blagovanja češće u post je- 
demo. Megjutim jedan, dva zalogajca ili gut- 
ljaja ne prekršuju posta; 4. skupocjenim i 
dugotrajnim obrocima, pijankama i raskošnim 
zabavama. 


Sada znadu čitaoci, što zahtijeva uopće 
katolička crkva od svojih vjernih za do- 
stojno i sretno svetkovanje crkvene godine. 
Kad bi oni samo dobrohotno zahtijevanje 
svoje blage majke revno ovršili, tad bi i 
postali dionici obilnih milosti, koje im ona 
vruće žudi dobaviti i ujedno kao dobra djeca 
crkve bili bi ljubezna djeca Boga i baštinici 
njegove nebeske slave. 


Sveto došašće (advennt). 


Što je advenat i zašto je naregjen? 


Advenat znači u našem jeziku došašće ; 
a četverotjedni advenat naredila je crkva na 
zahvalnu uspomenu dolaska Sina Božjega 
kao Otkupitelja i Spasitelja na zemlju, i na 
uspomenu onih četiriju tisuća godina, kad 
su ljudi za njim čeznuli i živom ga željom 
čekali; zatim na spasonosnu uspomenu onoga 
dana, kad će opet doći kao sudac cijeloga 
svijeta. Svete misli i čuvstva, štono ih crkva 
želi u to vrijeme u nas probuditi, imaju nas 
usposobiti za milosti Božića i pripraviti za 
njegovo Bogu milo svetkovanje. 


Zašto bijaše potrebit Spasitelj ? 

Zato, što su svi ljudi u Adamu sagriješili, 
te tako bili po naravi djeca srdžbe Božje: 
a žalibože još i sada griješe, pa s toga im 
još uvijek treba provodiča u nebo, k pomi- 
renju i milosti Božjoj. 

Kad je Spasitelj došao na svijet? 

Oko 4000 godina poslije prvoga grijeha 
udostoja se Sin Božji za nas čovjekom po- 
stati. On bi začet po Duhu Svetom u utrobi 
prečiste Djevice Marije, i rogjen u Betle- 
hemu. Zatim je božanskom svojom riječju i 
izgledom učio put k vječnoj blaženosti, i 

umro za nas na križu, da nas otkupi i spase. 
Na koncu svijeta opet će doći suditi žive i 
mrtve, to jest pravednike i grješnike. 


Bjehu li krjepostni po Spasitelju izbavljeni prije nego 
što je došao na svijet? 

Ufajući se u Njega i Njegove  neiz- 
mjerne zasluge mogahu se izbaviti, premda 
još nijesu smjeli u nebo uljesti, već su mo- 
rali čekati u pretpaklu, dok ih On po do- 
vršenom spasenju na križu ne povede u 
kraljevstvo nebesko. 


Kako sveikuje crkva došašće? 


Ona zapovijeda da se u došašću ne 
drže svadbe uz glazbu, ples i druge bučne 
zabave, jer su oni tjedni vrijeme pokore za 
počinjene grijehe i za svetu bojazan pred 
božanskim sudom. 

Iz istoga uzroka odregjuje ona dan danas 
kao i nekoć neke postove, te daje svete 
došasne mise služiti u modroj žalobnoj odjeći 
bez radosne pjesme (Gloria in ercolsis“ — 
Slava u visini. 

Nu ipak dopušta zornice, da se kod 
njih zahvalimo. što smo pozvani na pravu 
vjeru, te tako u sebi srdačnu težnju pro- 
budimo za premilostivom  svetkovinom Isu- 
sova narogjenja, poput pobožnih pregja, koji 
su za došašćem Spasitelja vapili: Rosite 
nebesa, daždite oblaci pravednoga! Otvori 
se zemljo, i rodi Spasitelja! 

Prva nedjelja ađventa. 


livangjelje po se. Duki u pogl. 21. 
retku 23—33. 

U ono vrijeme reče Isus učenicima 
svojim: Bit će znaci u suncu i mjeseću i 
zvijezdama, i na zemlji megju narodima 
tjeskoba radi silovite_huke mora i valova; 
i ijudi će pogibati od straha i čekanja, što 
će doći na svu zemlju; jer će se sile nebeske 
pokrenuti. | tada će vidjeti sina čovječjega 
gdje ide u oblaku s moći velikom i slavom. 
/\ kad se počne ovo zbivati, gledajte i po- 
dignite glave svoje, jer se približuje otkup 
vaš. I kaza im priču: Gledajte smokvu i 
sva drvčta. Kad donose već iz sebe plod, 
znate, da je blizu ljeto. Tako i vi kad vidite 
da se zbiva, znajte, da je blizu kraljevstvo 
Božje. Zaisto vam kažem, da ovaj naraštaj 
ne će proći, dok se sve ne zbude. Nebo i 
zemlja proći će, a riječi moje ne će proći. 


Zašto se danas čita evangjelje o posljednjem sudu ? 


Zato, što nas ne može ništa jače od- 
vratiti od grijeha, a potaknuti na dobro, 
nego uspomena, da će se jednoć sve dobro 
i zlo cijelome svijetu otkriti, te po zasluzi 
nagraditi ili kazniti. 


Koji će znaci biti pred posljednjim sudom ? 


Sunce će pomrčati, mjesec potamniti, 
zvijezde s neba popadati, oganj će opaliti 
Zemlju, more će uz: grozovit šum provaliti 
obale, di, sva će narav dospjeti u takav 
nered i smetnju, da će ljudi od straha i 
užasa ginuti, ne znajući, kamo da uteku. 


Zašto če se sve to zbiti? 

Zato, što su ljudi stvorove Božje tako 
neuredno, pače više nego li stvorca ljubili, 
te se njima često grješno služili. Zbog toga 
će Bog tu zlorabu tako strahovito kazniti i 
oružati stvorove na osvetu proti svojim ne- 
prijateljima. Tada će se grješnici prekasno 
kajati; što su bili za tako nestalne stvari 
srcem prionuli. 


Zašto nam Isus ipak zapovijeda, da dignemo glave, 
jer nam je blizu spasenje? 

To se tiče samo pravednika, koji su 
kao uznici i prognanici, dok žive na zemlji. 
a onda će nakon sudnjega dana i s tijelom 
unići u svoju žugjenu domovinu. Ovi se 
mogu doista punim pravom radovati. 


Kako će početi posljednji sud? 

Najprije će angjeli na zapovijed Božju 
zvukom trubalja sazvati sve ljude na sud: 
zatim će se otvoriti grobovi i tjelesa umrlih 
Opet sdružiti sa svojim dušama. Po tom će 


biti dobri odlučeni od zlih: oni će na desno, 
a ovi na lijevo. 

Tu će se otvoriti nebesa, angjeli će do- 
laziti, da pribivaju sudu, noseći znakove 
muke Isusove, kako to primjećuje sveti 
Toma Akvinski. Ukazat će se križ, znamen 
sina čovječjega, a za njim ćemo vidjeti bo- 
žanskoga suca, kako dolazi na oblacima 
nebeskim s neopisivom silom i slavom. 

Na pogled križa i suca vrlo će se uz- 
radovati pravednici, grješnici usuprot tako 
će ustreptjeti, da će zdvajati i vapiti brdima: 
»Srušite se na nasl« a bregovima: »Pokrite 
nas !« 


Kako će sam sud bivati? 

Otvorit će se knjige-savjesnice, i suditi 
po njima svi ljudi, to jest, očitovat će se 
sve dobre i najtajnije misli, riječi i djela 
pravednika, koja samo Bog znade, i cije- 
lomu će se svijetu tako objaviti, kao da su 
svakomu pojedincu na čelu utisnuta. Isto 
će se zbiti i sa svim zlim mislima, željama, 
riječima i djelima, koja nijesu popravljena 
za vrijeme milosti i iskorijenjena pravom 
pokorom. 

Zatim će Isus sebi u siromasima iska- 
zana ili zanemarena djela ljubavi očitovati i 
progovoriti pravednicima:  >Idite  blago- 
slovljeni Oca_ moga i zauzmite kraljevstvo, 
što vam je pripravljeno od postanka svijeta!« 
a grješnicima: »Otale prokletnici u vječni 

oganj, koji je pripravljen vragu i njegovim 
angjelima! Ovi će onda unići u vjekovitu 
muku, a oni u vjekovitu radost. 

Iko da opiše radovanje pravednika i 
jadikovanje osugjenika?! O kad bi se već 
sada sami strogo sudili, da nam se ne bude 
tamo bojati suca! Njegova osuda odlučuje 
O najvećoj sreći ili nesreći, i to za cijelu 
vječnost! 


Zašto će Bog činiti općeniti sud ? 


Istina, svaki se čovjek ima odmah 
poslije smrti podvrći posebnome sudu; no 
ipak će biti još i općeniti, i to: I. da se 
objelodani, kako je pravedno Bog svakomu 
na posebnom sudu dosudio; 2. da se okriv- 
ljenim i nedužno progonjenim pravednicima 
pred cijelim svijetom pravica dade, koje ne 
mogahu nigdje na zemlji zadobiti, a bez- 
božnici, koji su krjeposne tlačili i u Svijetu 
bili često držani za pravedne, da budu tako- 
gjer pred cijelim svijetom izvučeni na vi- 
djelo i poruzi izloženi; 3. da bude oprav- 
dana mudrost Boga, i uopće poznato, zašto 
je dopustio, te je bilo dobrima na ovom 
Svijetu često tako zlo, a zlima usuprot dobro ; 
4. da napokon i osugjenici istina ne na 
svoju utjehu, nego na golemu tugu i žalost 
upoznaju neizmjernu dobrotu i blagodarnost 
Božju gledajući, kako bogato nagragjuje 
Bog svoje izabranike, te kako se i njima 
lasno bilo popeti do blaženstva, da su po- 

slušali česte njegove pozive na pokoru, te 
se nijesu neprestano zlo služili njegovim 
velikodušjem. 


Kad će biti posljednji sud? 


Odmah kako se pojave gore navedeni 
znakovi na nebu, moru it. d.; poput rasapa 
jeruzalimskoga, na koji se protežu zadnje 
riječi ovoga sv. evangjelja, i koji je slijedio 
tek poslije prorečenih dogagjaja, prije nego 
što je izumro tada živući naraštaj Židova. 
Kad će se pak pojaviti preteče općenitoga 
suda, zato znade sam 1Bog, dakle i za isti 
sudnji dan. Nam je dosta znati, da će taj 
dan tako sigurno doći, kao što je Isus, koji 
ga proreče, vječna istina. Dosta da znamo 
strahovite prigode toga dana, te se pobu- 
dimo, da prvo došašće Isusovo upotrebimo 
na svoje spasenje, pa udiljnim obraćenjem i 
stalnim poboljšanjem izbjegnemo vječno pro- 
klestvo. ' 
Molitva. 


O Gospodine Bože moj, pravedan si 
Ti 1 Ivoj sud. Napuni nam srce strahom 
pred tim sudom, da već jedared zamrzimo 
i ostavimo grijeh, a protivštine ovoga života 
u duhu pokore strpljivo podnosimo, te vjerno 
ispunjujući sve svoje dužnosti, uzmognemo 
mirno očekivati veliki taj plaćni dan. Marijo, 
premožna Djevice, majko našega Spasitelja 
i budućega suca, i naša majko, moli za nas 
Amen. 


Druga nedjelja adventa. 
Fivangjelje po se. Mateju, pogl. 11, 2—10. 
U ono vrijeme Ivan čuvši u tamnici 
djela Kristova, posla dvojicu učenika svojih 
i reče mu: Jesi li ti onaj što će doći, ili 
drugoga da čekamo? A Isus odgovarajući reče 
im: Idite i kažite Ivanu, što ste čuli i vi- 
djeli: slijepi progledaju, hromi hode, gubavi 
se čiste, gluhi čuju, mrtvi ustaju, siromaš- 
nima se propovijeda evangjelje; i blago 
onome, koji se ne sablazni o mene! A kad 
oni otidoše, poče Isus govoriti narodu o 
Ivanu: Što ste izišli u pustinju gledat ? trsku, 
koju ljulja vjetar? Ili što ste izišli gledat? 
čovjeka u meke haljine obučena? Eto, koji 
meke haljine nose, u kućama su kraljevskim. 
Ili što ste izišli gledat? proroka? Da, kažem 
vam, i više. od proroka. Jer je ovaj, za ko- 
jega je pisano: Ito, ja šaljem angjela svo- 
jega pred licem tvojim, koji će pripraviti 
put tvoj pred tobom. 


Zašto je bio Ivan utamničen? 


Ivan bi nedužan utamničen, jer je opa- 
komu četverovlasniku (koji je vladao četvr- 
tinom zemlje) Irudu Antipi istinu u oči rekao 
i sramotan mu život predbacio. Tako uvijek 

postupa strast i opačina s istinom. No neka 
te to ne uplaši, da govoriš istinu i ovršuješ 
svoju dužnost, ma se i tebi dogodilo kao i 
svetome Ivanu. Samo se onoga valja bo- 
jati, koji može tijelo i dušu u pakao stro- 
valiti. 


Zašto odasla Ivan svoje učenike k Isusu? 


Zato, da uzmognu sami saznati iz ustiju 
Gospoda, da je on i nitko drugi obećani 
Mesija, te da im se valja u buduće Njega 
držati, ako se žele spasti. Ivan znadijaše to 
već otprije: ta on mu je došao pripraviti 
Put, on ga je Svetim Duhom rasvijetljen već 
svojim slušaocima prstom pokazao. No neki 
ućenici lvanovi ne htjedoše još sveudilj iz 
zlo razumljene ljubavi napram svome uči- 
telju vjerovati u Isusa i njemu se pridružiti. 
Zbog toga ih posla sv. preteča k Isusu, da 
ga sami vide i čuju. 


Zašto veli Isus Ivanovim učenicima : Idite i recite 
Ivanu: Slijepi vide i t. d.? 

Isus se ne htjede prije stanovita vre- 
mena naročito proglasiti Mesijom ; s toga 
samo reče: Idite i recite, vidjesmo ga, gdje 
tvori ista čudesa, koja po proročanstvu Izaije 
proroka ima tvoriti Mesija. Ja liječim sli- 
jepe, hrome, gubave, uskrisujem mrtve, a 
siromasima se i neukima naviješta evangjelje. 
Sada sami sudite odatle, tko sam. — I mi 
ćemo odatle zaključiti i neuskolebivo vjero- 

vati: Isukrst je obećani Mesija, sin Boga 
živoga, koji nas jedini može od grijeha iz- 
liječiti i u život vječni privesti. On sam veli: 
Ako ne vjerujete mojim riječima, a vi vje- 
rujte djelima. 


Zašto dodaje Spasitelj: Blago onome, koji se ne 
sablazni o mene ? 

lim opominje i kori ne samo nevjerne 
učenike Ivanove, nego i sve one, koji se 
zbog njegova uboštva i poniznosti, zbog nje- 
gove pogrdne muke i smrti o njega smućuju 
i dvoje, te s tog zabacuju njegov nauk; dok 
je ipak, ko što veli sv. Grgur, čovjek to 
veću čast i ljubav dužan svomu Bogu i 
Gospodinu, što je više za njega pretrpio. 


Zašto pita Isus: Što ste izašli i t. d.? 

Prvo, jer htjede pohvaliti postojanost 
Ivana, koga ne mogaše prestrašiti niti ugled 
Irudov, niti tamnica, niti smrtna pogibao, da 
ne ukori opaka života Irudova. Ivan služi 
s toga na izgled ne samo svim pPropovjed- 
nicima i ispovjednicima, nego i svim rodi- 
teljima, starješinama i poglavarima, da ni- 
kakvu ugledu za volju ne rade proti svojoj 
savjesti, te da opačine i grijehe svojih pod- 
ložnika ne preglegju. A drugo htjede Go- 
spodin pohvaliti strogi i skrušeni Ivanov 
život, što no ga je očitovao svojom hrapa- 
vom odjećom i lošom hranom, da i mi isto 

tako sa svojim tijelom strože postupamo i 
sami sebe zatajamo. 


Zašto veli Isus, da je ivan više nego prorok? 


Jer je i sam Ivan bio prorečen po jed- 
nom proroku, i jer je po prorocima pro- 
rečenoga Mesiju sam vidio, po Svetom Duhu 
ga kao takova upoznao i ljudima navijestio. 


Zašto se zove Ivan ,,angjeo“? 

Angjeo znači poslanik, vjesnik, koji 
štogod po višoj zapovijedi naviješta. A Ivan 
je po nalogu Božjem navijestio došašće Spa- 
siteljevo i svojim pokornim propovijedma 
ljude od zla odvratio i na krjepostan ih život 
potaknuo. A to je baš služba, koja je oso- 
bito sv. angjelima čuvarima vlastita i posve 
dostojna. 


Kako je Ivan Isukrstu pripravic put? 

Opominjući ljude riječju i primjerom, da 
poboljšanjem svoga života priprave srca na 
prihvat istine i milosti Mesijine. Želimo li 
da se Bog i knam sa svojom milošću svrati 
i kod nas ostane, a ono treba da mu isto 
tako pravom pokorom pripravimo put u 
svoje srce. 


Molitva. 
Ukrijepi nam vjeru u Tebe, o predo- 
brostivi Isuse. Ne dopusti, da se ikad teškim 
grijehom rastavimo s Tobom, već da zata- 


Javajući sami sebe i revno ispunjujući dužnosti 
na Ti sve to ugodniji, i Tebe kao svoga 
Mesiju i Spasitelja uzmognemo ne samo na 
zemlji, nego i na nebu sveudilj hvaliti i sla- 
viti. Amen. 

Blagdan bezgrješnoga začeća 
bl. Djevice Marije. 


Sto slavi danas katolička crkva? 
Katolička crkva slavi danas i slijedećih 
osam dana veliko slavlje, ona slavi bez- 
siješno začeće bl. Djevice Marije. 
Sto znači bezgrješno začeće? 


Bezerješno začeće označuje onu veliku 


“prednost i preimućstvo bl. Djevice Marije, 


Po kojem je ona iz osobite milosti Božje i 
gledom na neizmjerne zasluge Isusa Krista 
Vec u prvome hipu svoga začetka bila po- 
Stegjena_ma i od najmanje ljage istočnoga 
grijeha. i 


Pa je li taka nauka i vjerski članak ? 


Jest, nauka katoličke crkve o bezgrješ- 
nome začeću bl. Dj. Marije vjerski je članak; 
pa svako dobro dijete svete rimske crkve 
u nj čvrsto i vjeruje. Ta na današnji dan 
godine 1854. slavne uspomene papa Pije IX. 

proglasi pred mnogobrojnim biskupima sa 
sviju strana svijeta u Rimu sabranim u Pe- 
trovoj crkvi ovu nauku: »Vjerski je članak, 
da je prebl. Djevica Marija od prvog časa 
svoga začeća po osobitoj milosti svemo- 
gućega Boga i poradi zasluga Isusa Krista 
Spasitelja roda ljudskoga bila sačuvana prosta 
od svake ljage istočnoga grijeha.« 


Što znamenuje taj vjerski članak? 


Znamenuje iznajprije, da je bl. Djevica 
Marija bez grijeha začeta u utrobi matere 
svoje Ane i po tome prosta od grijeha 
istočnoga ne po svojoj naravi, već po sve- 
moći Božjoj, ne po svojim zaslugama, već 
po zaslugama onoga, kojega imagjaše roditi. 
Pa ipak nije taj članak vjere naše ni u 
kakoj protimbi s dvjema temeljnim člancima, 
naime: grijeh istočni prelazi rogjenjem na 
sve ljude i Isus Krist je otkupio sve ljude 
od njega. Marija pak bijaše kćerka iz sjemena 
Adamova i zajedno s nama drugima po 
Isusu Kristu od istočnoga grijeha spasena. 
Dakle nije ona bez grijeha začela? Jest, 
ona je bez grijeha začela, jer visoko odliko- 
vanje, što ga jedina Marija izmegju sviju 
ljudi uživa, sastoji se u tome, da je ona po 
zaslugama svoga Sina od svake ljage: pra- 
roditeljskog grijeha poštegjena. Ni razumu 
ni prirodnim zakonima ne protivi se takovo 
vjerovanje, jer taj izuzetak nije iz naravskoga 
reda već je u svrhunaravskome redu. | 

Je li ta nauka nova? 


R7 Nauka o neoskvrnutome Marijinom za- 
ćecu nije nova u katoličkoj crkvi, nego od 
pradavnih vremena crkva je tako vjerovala 
i učila. Zasvjedočavaju to mnogobrojni sveti 
Oci, koji upravo kao da se natječu, da što 
ljepšim i kićenijim riječima ocrtaju bez- 
grješno Djevičino začeće. Čujmo samo neke 
izmegju njih. Sv. German biskup iz petoga 
vijeka ovako pozdravlja presvetu Bogorodicu: 
»Zdravo Marijo, milosti puna, od svetaca 
svetija i od nebesa uzvišenija i od keruba 
slavnija i od serafa časnija i nad svako stvo- 
renje poštovanija.... Zdravo presveta, neo- 
skvrnjena i prečista palačo previšnjega 
kralja — Boga« Sv. Tarazije patrijarka 
carigradski iz osmoga vijeka diči Mariju: 
»Kakim hvalama da Te obaspemo, Marijo? 
Djevojko neoskvrnjena, Djevice neo- 
kaljana! Poštujem Tebe jagnjicu neo: 
S kv rujenu, slavim Tebe milosti puna, 
Opijevam Tebe, Božje obitavalište, čisto i ne- 
oskrvnjeno«, Sv. Sofronije patrijarka jeruza- 
limski piše o bl. Djevici Mariji: »Više njih 
je prije Tebe cvjetalo cvjetnom svetošću. 
Ali nikome ko Tebi nije podijeljena potpuna 
milost, nitko nije ko Ti do tolike uzvišenosti 
uznesen, nitko nije ko Ti pretečen očišćava- 
jućom milosti, nitko nije ko fi zasjao ne- 
besnom svjetlošću, nitko nije ko Ti nad 
svaku visinu uzvišen. Ta i pravo je, jer nitko 
ko Ti k Bogu ne pristupi, nitko ko Ti se 

ne obdari Božjim darovima, nitko ko Ti ne 
bi dionik Božje milosti. Sve nadmašuješ 
štogod je megju ljudima uzvišena, sve nad- 
visuješ darove, koji izliveni od Božje darež- 
ljivosti sigjoše nad ostale. Ti je bogatiš više 
od sviju imajući Boga na stanu. Nitko nije 
mogao tako Boga obujmiti u sebi, nitko 
nije mogao tako uživati nazočnost Božju i 
nitko se nije našao dostojan da budne tako 
od Boga prosvijetljen . . . .« I napokon sv. 
Epifanije takogjer biskup veli: »Bl. Djeva 
Marija jeste neokaljani liljan, koji je rodio 
neuvelu ružu — Krista. O sveta Bogorodice, 
ovčice neoskvrnuta, koja si rodila u 
Tebi postala čovjekom — jaganjca Krista ;« 
Kako pak sveti oci, tako sveti učitelji, tako 
drugi sveci, tako svi pravi kršćani već u 
najdavnijim vremenima slave i diče prečistu 
Djevu kao bez grijeha začetu. 


Kako postade ta nauka općenit i obvezatan članak 
vjere? 

Više je tome stoljeća, što su vjernici 
molili neprestance, da im papa proglasi vjero- 
vanje u bezgrješni začetak kao članak vjere. 
I najzad papa Pije IX., osobiti štovatelj 
Marijin, zakani udovoljiti tome sveopćem 
zahtjevu Marijine djece, pa sastavi za tu 
cijelj povjerenstvo od kojih dvadesetak učenih 
ljudi i naloži im, nek točno ispitaju sve ono, 
što se odnosi na to pitanje. Pored toga još 
naimenuje i zbor stožernika (kardinala) pa 


i njima dadne jednaku zadaću, a na druge 
sve biskupe upravi pismo. Bogoslovi i stožer- 
Nici proučivši svestrano stvar, dosudiše sud 
a u prilog zahtjevu vjernika. Neko 620 bi- 
skupa takogjer prista s njima, pedesetak 
samo se izjavi, da sada nije zgodno vrijeme. 
Tada sabra papa biskupe oko sebe, posa- 
vjetuje se s njima, pa na osmi dan prosinca 
1854. godine uz veliku slavu i sjaj u crkvi 
sv. Petra proglasi konačnu odluku, koju sav 
kršćanski svijet primi s velikim oduševljenjem. 


Zašto je ta istina u naše doba proglašena člankom 
vjere ? 

Zato, što je u jednu ruku bila prijeka 
nužda, da svak u taj članak vjeruje, budući 
da se je s mnogih strana začelo napadati 
na tu istinu, a u drugu ruku i zgodno je 
baš, što se to proglasilo u naše dane, gdje 
svakake krive nauke svaki čas svijet poplav- 
ljuju, malovjerne smućuju i u pogibao za 
vjeru dovode. A puno je tome doprinjelo i 
čudesno prikazanje Bogorodičino u Lurdu. 
Sve je to sv. rimska stolica imala pred 
očima, kad je na radost svemu kršćanskome 
svijetu označila za članak vjere neoskvrnjeno 
Marijino začeće. 


Sto se učimo iz tajne bezgrješnog začeća Marijina? 


1. Upoznajemo se s beskrajnom svetosti 
Boga Trojednoga, koji mrzi i odurava grijeh. 
On, koji je neizmjerno svet, ne htjede, da 

Mati božanskog mu Sina budne ma i za čas 
ljagom grijeha zakaljana. 

2. Učimo se, da moramo visoko cijeniti 
biserje posvećujuće milosti. Istina, mi nijesmo 
bezgrješni, već u grijehu i začeti i porogjeni, 
no na svetome smo krstu i mi oprani od 
svakog grijeha i postali tako barem donekle 
nalik bl. Djevici Mariji. Red je dakle, da 
brižljivo čuvamo svoju nevinost i čistoću 
duše. 

3. Saznajemo, da bl. Djevica bez grijeha 
začeta ostade i nadalje prosta i od svake 
naklonosti ka grijehu, od česa smo mi ini 
smrtnici izuzeti. Pa ipak pored svega toga 
kolikom je pomljivošću pazila, da sačuva 
nevinost! Brižno je pazila na svoja sjetila, 
bjegala je i na najmanju pogibao grijeha i 
živjela samo Bogu i s Bogom. Želimo li i 


mi da sačuvamo nevinost na krstu primljenu, 


nipošto inako ne smijemo da radimo. 


4. Učimo se napokon, da je uza sve 
ipak nevina Djevica i trpjeti morala, jer 
»nevolje su put, koji nas dovodi u nebesku 
domovinu.« Zar dakle mi, koji smo grijehom 
okaljani, da ne budemo spremni ništa trpjeti? 


28. 


Fvangjelje po sv. Luki, pogl. 1, 26 

U ono vrijeme posla Bog angjela _Ga- 
brijela u grad Galilejski po imenu Nazaret 
k djevici zaručenoj mužu po imenu Josipu 

iz doma Davidova; i djevici bješe ime Ma- 
rija. I ušavši angjeo k njoj, reče: Zdravo, 
milosti puha, Gospodin s tobom, blagosovena 
ti megju ženama! 


Što se učimo iz tog evangjelja ? 


To se evangjelje čita takogjer na blagdan 
Blagovjesti, na 25. ožujka. A zašto se isto 
evangjelje čita na dva blagdana Marijina ? 
Odista, prve riječi, što ih arkangjeo Gabrijel 
blaženoj Djevi Mariji reče naviještajući joj 
tajnu upućenja Sina Božjega, te iste riječi 
dokazuju i neoskvrnuto začeće njezino. Jer 
ako je Gabrijel rekao: milosti puna, Go- 
spodin s tobom, blagoslovena megju ženama, 
već te riječi doslovno uzete označuju neo- 
skvrnuti njezin začetak. Ta od prvog hipa 
žića svoga bješe ona milosti puna i jer je 
bila bez grijeha začeta, bješe Gospodin s njom 
na tajanstven način. Tako u istinu bijaše 
ona blagosovena megju ženama, što će reći: 
bila je sva_srećna — presrećna, jer bijaše 
ona djevica, što ju je Višnji odabrao za 
mater svome Sinu, budući da je za to od 
sviju žena najdostojnija bila. 


Molitva bez grijeha začetoj Djevici. 
O prečista i neoskvrnuta Djevo, kako 
si lijepa i savršena! Ni ljage grijeha nema 
na Tebi! Ja Te slavim i častim, milosti puna, 
zbog milosti neoskvrnuća, kojom te Gospod 

uresio. Moli se za mene, prećista i presveta 
Majko Božja, pa da i moj život budne čist 
ko Tvoj i da vazda sve grijehe izbjegavam. 
Daj da nevinost, koju griješeći izgubih, Tvojim 
zagovorom po svetoj pokori opet zadobijem 
i da u čas smrti uzmogne Tvoj Sin i mojoj 
duši reći: sva si lijepa, prijateljice moja, pa 
ni truna grijeha nije u tebe! Amen. 


Treća nedjelja adventa. 

Erangjelje po sr. Ivanu 1, 19—28. 

U ono vrijeme poslaše Židovi iz Jeru- 
zalima svećenike i levite k Ivanu, da ga za- 
pitaju: tko si ti? I on prizna, i ne zataja, i 
prizna: Ja nijesam Krist. I zapitaše ga: Tko 
si dakle? Jesi li Ilija? I reče: Nijesam. Jesi 
li prorok? I odgovori: Nijesam. A oni mu 
rekoše: Iko si? da možemo kazati onima, 
koji su nas poslali. Što kažeš za sebe? Reče: 
Ja sam glas vapilca u pustinji: poravnite 
put Gospodnji, kao što kaza Izaija prorok. 
I bijahu poslanici od farizeja. I zapitaše ga 
govoreći mu: Zašto dakle kršćavaš, kad ti 
nijesi Krist ni Ilija ni prorok? Odgovori im 
Ivan govoreći: Ja kršćavam vodom, a megju 
vama stoji, koga vi ne znate. On je onaj, 

što će doći za mnom, koji bješe preda mnom, 
kojemu ja nijesam dostojan Odriješiti remčni 
na obući njegovoj. Ovo bijaše u Betaniji 
preko Jordana, gdje Ivan kršćavaše. 


Zašto odaslaše Židovi poslanike k Ivanu? 
' Budući da je on u pustinji vrlo strogo 
1 sveto živio, propoviedao i krstio, s toga 
mišljahu, da je on nekaki izvanredan čovjek. 
Da saznaju dakle njegovo zvanje i namjere 
poslaše k njemu poslanike. 


Zašto su ga pitali, da li je Ilija ? 

Židovi mišljahu zbog Malakijina pro- 
ročanstva, da će se Ilija pojaviti pred do- 
šašćem Mojsijinim i nagovarati ljude na po- 
koru. No Isus je sam rekao, da nije bio 
za njegovo došašće obećan onaj sa zemlje 
čudnovato uzeti prorok Ilija, nego jedan 
drugi, gorljivošću i duševnom moći Iliji sličan 
prorok, koji se je sada u Ivanu zbilja po- 
Javio. Istna, Ivan bijaše Ilija po službi i 
duhu i kao pokorni propovjednik; ali ne po 
osobi, pa je s toga mogao punim pravom 
reći: Ja nijesam lija. 

Zašto pitahu: lesi li prorok? 

Bog je po Mojsiji prorekao da će po- 
dignuti slična mu proroka, koga valja slu- 
šat. To su svi znali. Oni dakle ne pitaju, 
je li Ivan običan prorok, nego je li onaj 


veliki, štono ga Mojsija proreče, to jest, je 
li Mesija ? Ivan, koji nije bio ovaki prorok, 
mogaše opet pravo reći: .Nijesam. U ostalom 
Ivan bijaše prorok, pače više no prorok, 
jer je Mesiju ne samo prorekao, nego ga i 
prstom pokazao. Pa ipak se nazivlje samo 
glasom vapilca u pustinji. Koliku poniznost 
očituje Ivan u svim svojim odgovorima! O 
kad bismo mu postali slični u tom! 


Što znači: Ja sam glas onoga, što vapije u pustinji? 

Izaija bješe prorekao, da će pred Me- 
sijom doći čovjek, koji će kao što nekoć 
glasnici dolazak kraljev, isto tako došašće 
Mesijino navijestiti. Zato Ivan veli: Ja sam, 
koji vam vapijem u pustinji: Doći će Go- 
spodin, koji će vas svu istinu učiti, i do- 
nijeti vam vjekovito blaženstvo. Pripiravite 
mu put u svoja srca, odstranite sve zapreke, 
usposobite se za njegov nauk, da uzmogne 
s. vama učiniti, što ljubežljivo namjerava! 


Što je bio i što je djelovao krst Ivanov? 


Ivanov krst ne bijaše svetotajstvo kao 
Isusov, nego samo njegovo znamenje i po- 
svetan obred k pokori. Koji ga primi, ne 
bijahu mu oprošteni grijesi, nego je tim 
samo ispovjedio, da će posluhnuti Ivanove 
propovjedi, popraviti se, pokajati 1 pripra- 
viti na doček Mesije i prihvatiti njegov 
nauk. 


Je 


Kakove nam spasonosne opomene pruža ovo 
evangjelje ? 

Da budemo od srca ponizni. Kao što 
nije Ivan, taj veliki svetac, nikake slave 
tražio pred svijetom, i za nedostojna se iz- 
javio odriješiti remenje na Spasiteljevoj obući, 
isto tako treba, da se i mi, siromašni grje- 
šnici, držimo nedostojni svake slave, da sve 
dobro što ga imamo, samo Bogu pripišemo, 
i da sa svetim stidom jedino svoje grijehe 
smatramo kao svojinu. 

2. Da se kao i Ivan nikada ne stidimo 
u Isusa vjerovati, Njega i sv. crkvu s dje- 
tinjom ljubavi slušati i neustrašivo ispovijedati, 
makar nas za to svjetovni ljudi prezirali i 
grdili. Volimo se ne dopadati svijetu nego 
Isukrstu, koji će jednoć suditi nam i svijetu. 


Molitva. 


Istisni, Gospodine, iz srdaca naših svu 
oholost, svako neuredno samoljublje i sebe- 
znalost. Učini, da se sami sve to bolje upo- 
znamo i razmišljajući svoju nevolju i grijehe 
nad druge ne uznosimo te ih ne preziremo, 
nego vazda sami pred sobom maleni osta- 
nemo, svoga iskrnjega štujemo, a Tebe, ne- 
izmjerna savršenosti nada sve ljubimo i pro- 
slaviti nastojimo. .To Te molimo po zaslu- 
gama Tvoga jedinorogjenoga Sina, koji 
s Tobom i Duhom Svetim jednak Bog živi 
i kraljuje na vijeke. Amen. 


Četvrta nedjelja adventa. 

Erangjelje sv. Luke u poglavlju 5. 

retku 1—6. 

U petnaestoj godini vladanja Tiberija 
cezara, kad bijaše Poncije Pilat upravljatelj u 
Judeji i Herod četverovlasnik u Galileji, a 
Filip brat njegov četverovlasnik u Ktureji i 
Trahonitskoj, i Lizanija četverovlastnik u 
Abileni, za poglavara svećeničkih Ane i 
Kajfe, dogje riječ Gospodnja Ivanu sinu 
Zakarijinu u pustinji. I dogje u svu okolinu 
jordansku propovijedajući krštenje pokore 
za oproštenje grijeha, kao što je napisano 
u knjizi Riječi Izaije proroka: Glas vapioca 
u pustinji: pripravite put Gospodnji, pora 
nite staze njegove! Sve doline neka se ispune, 
i sve_gore i bregovi nek se slegnu; i što 
je krivo nek bude ravno, i hrapavi putovi 
nek budu glatki. I svako će tijelo vidjeti 
spasenje Božje. 

Zašto se tako potanko opisuje godina, u kojoj poče 
ivan propovijedati? 


Zato, što je to bila ona blažena godina, 


u kojoj se dugo očekivani Spasitelj svijetu 


javno ukazao, i propovijedati počeo, kad ga 


je Ivan okrstio, a nebeski Otac za svoga 
Sina proglasio, koga imaju ljudi slušati. Da 


F 


o 


sd to vrijeme točno označi i nikada ne 
zaboravi, napominje sv. blagovjesnik proti 
svom običaju sve duhovne i svjetovne vla- 
daoce, koji tada gospodovahu. 


, 


Što znači: Govoraše Bog ivanu? 


«Bog je naložio Ivanu, da propovijeda 
pokoru i navješćuje dolazak i skoro javno 
djelovanje Spasiteljevo, jer se već odavna 
na to visoko zvanje tihim i pokorničkim 
životom pripravljao. 


Sto se učimo odatle? 


Odatle vidimo, da samo one smijemo 
držati za prave učitelje i propovjednike 
spasa, da samo one slušamo i onima vjeru- 
jemo, koje je odista Bog odabrao, posvetio 
i poslao, kako tada sv. Ivana, a poslije 
apostole i njihove zakonito posvećene i po- 
slane nasljednike, biskupe i svećenike rimo- 
katoličke crkve. Iko se niti pozvan od ne- 
beskoga Oca, niti poslan od Krista, Njegova 
sina, niti posvećen od Duha svetoga nasilno 
nameće za učitelja, taj za cijelo nije pravi 
propovjednik istine, te će svojom riječju više 
tamniti i rušiti, nego li rasvjetljivati i gra- 
diti; jasno su to dokazali nesrećni krivo- 
vjerci sviju vremena. 


Kako treba da i mi pripravimo put Spasitelju ? 
Pokajanjem i iskrenom izpovijegju svojih 
grijeha, poboljšanjem svojih mišljenja i bogo- 

ljubnim životom. Tim ćemo srce najdostojnije 
pripraviti, da uzmogne Gospodin svojom mi- 
lošću u nj unići i u njem djelovati. 


Što znači: Sve doline neka se popune ? 

Takove su doline bojažljivost i malo- 
dušnost, koje otimlju svu volju i moć za 
ispunjenje dužnosti; takove su dubljine neu- 
redna privrženost i ljubav k zemaljštini 0so- 
bito k sladokusju, putenosti i drugim neu- 
rednostima. Te doline i dubljine imadu se 
popuniti. Malodušni i nemarni neka se iz 
nova ohrabre, ozbiljno prionu uz ispunjivanje 
svojih svetih dužnosti; zemaljska, posvema 
putena srca neka se odvažno oproste svoje 
neuredne privrženosti i neka se dignu iz 
kala grijeha; svi neka započnu uz pomoć 
Božju s istinitom pokorom novi život i neka 
uznastoje da s dvostrukom revnošću popune 
dobrim djelima prazne rupe prijašnjega ži- 
vota. 


Što su brda i brežuljci, koje imademo sniziti ? 


Ta brda su oholost i nadutost onih, 
koji se za savršene grade, nad druge uznose 
i prezirući ih glegju; a brežuljci su znak 
taštine i pohlepe za dopadnošću, koja se 
rada uvuče u sve, di i u najsvetije govore 
i čine. Sve ovo ima se sniziti. Mi se _ mo- 
ramo poniziti pred Bogom i u svemu tražiti, 
da se samo Njemu svidimo, ako zbilja že- 


lime, da budemo krjepostni i kod Boga 
zaslužni. 


Što znači: Krivo se neka ispravi? 

Znači, da imademo iskorijeniti svaku 
neistinitost i neiskrenost u riječima i u činima, 
svako licemjerstvo i pretvaranje u općenju sa 
svojim bližnjima. Ireba da o svakom čo- 
vjeku dobro i pošteno mislimo, s njim otvo- 
reno zborimo, s njim se u dobru radu- 
jemo, a u zlu da ga žalimo, te mu radi u 
pomoć priteknemo, gdje i kako možemo. 
Svaku sebeznalost imamo zamijeniti iskrenom 
dobrohotnošću i blagotvornošću. 


Što znači: Hrapavi putevi neka se uglade? 


Znači, da imademo ugušiti gnjev sa 
svjema njegovim ružnima i Skodljivim poja- 
vama tako u riječima kako u činima, svaku 
opornost i neprijatnost u pogledima, kre- 
tanju, glasu i cijelom ponašanju; jer sve nam 
ovo zatvara i odbija srce iskrnjega, ogorčuje 
društveni život i otimlje toliko prigoda pre- 
priječiti zlo a promicati dobro. Ovo su one 
hrapavosti, koje nam valja izgladiti, to su 
one neravnice, koje treba poravnati. 


Molitva. 


Ah, dragi Isuse, da bude samo Tebi 
valjano pripravljen i prokrčen put do naših 
srdaca! Pomozider nam da odbacimo svaku 
neurednu ljubav k stvorovima, svaku oholost i 


sebeznalost; napuni nam srca svojom milost. 
Ravnaj našu pokvarenu volju. kako se Tebi 
svidja, promijeni našu zlu ćud, popravi u 
nas sve, štogod Ti je jošter nepovoljno, da 
uzmogneš k nama bez zapreke doći, nas 
posvojiti i vazda posjedovati. Amen. 


Zašto se taj blagdan iako svečano slavi? 

Zato, što se je danas od preblažene 
Djevice Marije u Betlehemu kao Bog i čo- 
vjek rodio Isukrst, Sin Božji, komu imademo 
zahvaliti svoje spasenje. 


Zašto se danas tri sv. mise služe? 

Zato, da se opomenemo trostrukoga po- 
roda Sina Božjega: kod prve naime sv. mise 
Njegova vječnoga poroda od nebeskoga (Otca 
po božanskoj naravi; kod druge Njegova 
vremenitoga poroda od bl Dj. Marije po 
čovječjoj naravi; a kod treće Njegova du- 
ševnoga poroda ili obitališta u svakoj po- 
božnoj duši po Njegovoj ljubavi i milosti. 


Zašto se prva sv. misa već oko ponoći služi ? 


Zato, jer se Isukrst oko ponoći rodio i 
kao pravo svjetlo došao na svijet, da pro- 
svijetli sve ljude, koji su čamili u tmini ne- 
znanstva i sjeni duševne smrti; nadalje zato, 


što je božanski porod Isukrstov tajna vjere, 
koje ne dokučujemo, već je samo moramo 
s udivljenjem štovati i na svoje vjekovito 
spasenje obratiti. 


Na Božić ili rogjenje Gospoda našega 


. 
Isusa Krista. 
divangjelje kod prve sv. mise ii kod polnoćke 
po sv. Luki, pogl. 2, 1—14. 

U ono vrijeme izide zapovijed od ce- 
zara Augusta, da se popiše sav svijet. Ovaj 
prvi popis bio je za vladanja Cirina u Si- 
riji. I pogjoše svi, da se popišu, svak u svoj 
grad. Tada pogje i Josip iz Galileje iz grada Na- 
zareta u Judeju u grad Davidov, koji se zvaše 
Betlehem, jer on bijaše iz doma i plemena 
Davidova, da se popiše s Marijom zaruče- 
nom sebi ženom, koja bješe trudna (noseća). 
I kad ondje bijahu, dogje vrijeme da ona 
rodi. | rodi sina svojega prvenca, i povi ga, 
i metnu ga u jasli; jer im ne bijaše mjesta 
u gostionici. I bijahu pastiri u onome kraju, 
koji čuvahu i noćnu stražu stražahu kod 
stada svojega. I gle, angjeo Gospodnji stade 
megju njima i svjetlost Božja obasja ih, i 
prepadoše se vrlo. | reče im angjeo:. Ne 


bojte se; jer gle, javljam vam veliku radost, 
koja će biti svemu narodu ; jer vam se danas 
rodi Spasitelj, koji je Krist Gospodin, u 
gradu Davidovu. I eto vam znaka: naći 
ćete dijeti povito gdje leži u jaslima. I u 
jedanput postade s angjelom mnoštvo vojske 
nebeske, koji hvaljahu Boga govoreći: Slava 
na visini Bogu, i na zemlji mir ljudima dobre 
volje! 


Što nas uče razne okolnosti, koje su ovdje o Isusovu 
porodu nacrtane ? 

Uče nas, kako čudnovato Bog svoje 
odluke izvršuje, i kako ispunjuje svoja obe- 
ćanja. 

Spasitelj se po proročanstvu imao ro- 
diti u ono vrijeme, kad već Židovi ne će 
imati kralja od svoga naroda; pa tada je 
zbilja već tudjinac vladao u njihovoj zemlji, 
lrud Idumejac, pod vrhovnim gospodstvom 
rimskoga cara. Spasitelj se morao roditi 
po jednom drugom proročanstvu u Betle- 
hemu, rodnom gradu Davidovu. Pa gle, car 
zapovjedi, da se svaki otputi u svoj grad 
na upis. Josip i Marija bijahu od koljena 
Davidova, moradijahu dakle putovati u Be- 
tlehem, i tu se porodi svijetu Spasitelj, ljudi 
usrećitelj. 

Kršćanine, pokloni se premudroj i pre- 
ljubeznoj Providnosti Božjoj, pouzdaj se u 
nju s djetinjim pouzdanjem u svim prigodama 

svoga života. Što ona radi i čini, uvijek 
dobro čini. Koji se poslušno prepuštaju nje- 
Zinoj upravi, one vodi sigurno k najboljoj 
svrsi. Zato slušaj radosno i Božje namje- 
snike u svem, što je dopušteno, jer nam 
preko njih Bog najradije očituje svoju svetu 
volju i izvršuje što s nama ljubežljivo na- 
mjerava. 


Zašto se zove Isus prvorogjeni sin Marijin? 


Zato, što preblažena Djevica nije imala 
sina ni prije ni poslije njega. Gospodin Isu- 
krst bijaše njezin jedinorogjenac kao što je 
prvorogjenac i jedinorodjenac  nebeskoga 
Oca. 


Zašto se je Spasitelj tako siromašno u štalici rodio ? 


Zato, da nas već u nježnoj mladosti 
svojim primjerom pouči, kako nije niti sramota, 
a niti prava nesreća biti siromah ili prosta 
staleža, kad se je on sam, gospodar neba 
i zemlje hotio u siromaštvu i prostoti roditi, 
i u njoj cio svoj život probaviti. Neka “budu 
dakle siromasi sudbinom svojom zadovoljni, 
a bogataši i dostojanstvenici neka ne pre- 
ziru ubogih i prostih, kad se i isti Spasitelj 
toliko snizio. 


Zašto je bio porod Isusov najprije pastirima, a ne 
Irudu kralju javljen? . 

lime htjede Bog pokazati, da se rad 

druži s priprostim, ubogim i pobožnim ljudma 

kao što bijahu pastiri, a ohole usuprot da 
mrzi. Ljubimo dakle poniznost i prostotu, a 
mrzimo oholost i lukavštinu, pa će se Bog 
i nama unutarnjim svojim bodrenjem očito- 
vati, te nas svojim tješenjem obradovati. 


Zašto su pjevali angjeli: ,,Slava Bogu na visini?“ 

Zato da obznane, kako će novorogjeni 
Spasitelj svojim otkupljenjem povratiti svome 
nebeskom Ocu od grješnika uskraćenu slavu. 
i ljude od grijeha natrag k službi Božjoj 
dovesti. 


Zašto pjevahu: ,,Mir ljudima na zemlji?“ 

Zato da nam navijeste sreću i s nama 
se vesele, što se narodi Onaj, koji će nas od 
grijeha osloboditi, pomiriti s Bogom i srce 
nam upokojiti. 


A zašto su nrimetnuli: ,,Ljudima dobre volje ?“ 

Zato što taj mir pripada samo onima, 
koji imaju pravu volju vjerovati u Isukrsta, 
kao pravoga Sina Božjega, i njegov sveti 
nauk postojano slijediti. Onome pak koj: 
ne će da vjeruje u Sina Božjega, koji mjesto 
njegovih svetih nauka i propisa slijedi samo 
naravne nagone i neuredne strasti, njemu 
ne će biti Isus spasonoša, već strašni sudac. 


Molitva. 
Milostivi Oče, Bože mira, zahvaljujemo 
Ti iz dubine srca, što si nas po utjelovljenju 


i nevinoj muci božanskoga bina svoga opet 
sa sobom pomirio, i tako novi savez mira 
s nama sklopio; podijeli nam takodjer milost, 
da taj dragocjeni mir nikad više ne izgu- 
bimo, već si ga krjeposnim ponašanjem što 
više osiguramo, a napokon ga se kod Tebe 
u nebu podpuno uživamo: po istom Isukrstu 
gospodinu našem. Amen. 


Na isti dan kod druge sv. mise. 
Itramnygjelje po sv. Inuki, pogl. 2, 15—20. 

U ono vrijeme pastiri govorahu jedan 
drugome : Hajdemo do Betlehema, da vi- 
dimo to što se ondje dogodilo, što nam 
Gospodin kaza. I dogjoše žureći se i nagjoše 
Mariju i Josipa i dijete gdje leži u jaslima. 
A kad vidješe, nagjoše da je istina što im 
je kazano za dijete ovo. I svi koji ćuše, 
diviše se tome, što im kazaše pastiri. A Ma- 
rija čuvaše sve riječi ove slažući u srcu 
svojemu. I vratiše se pastiri slaveći i hvaleći 
Boga za sve što čuše i vidješe, kao što im 
bi kazano. 

Što nas uče pobožni pastiri? 

Pastiri slijede glas Božji, koji ih zove 
k jaslicama; jedan drugoga bodri te traže 
Spasitelja, da mu se poklone. 


Tako bi valjalo da i mi slijedimo po- 
nuke Božje, i jedan drugoga riječju i pri- 
mjerom na krjepost potičemo. Družimo 
se i mi, koliko nam je najviše moguce, 
samo s dobrima, zlih se pako klonimo, da 
nas smutljivim govorom i primjerom od 
dobra ne odvrate i u zlo ne zavedu. 


Što učiniše pastiri, kad su malahnoga Isusa vidjeti ? 


Hvalili su i slavili Boga, što im je lično 
pokazao onoga, koga su patrijarke i ostali 
pobožni praoci željno očekivali i vidjeti 
žudjeli. 

Mi doista ne vidimo Spasitelja osobno, 
nu osvjedočeni smo, da je zaista došao. Mi 
se uživamo dobročinstva njegova utjelovljenja 
i otkupljenja, dapače on prebiva megju nama 
u presvetom oltarskom svetotajstvu, kao Bog 
i čovjek zajedno. Mi smo dakle isto tako 
srećni, kao što bijahu i pobožni pastiri. Za- 
hvalimo Bogu na toj sreći, slavimo i dičimo 


njegovo milosrdje, osobito kad nas na to, 


opominje u jutro, o podne i na večer an- 
gjeosko pozdravljanje. 


Jesu li pastiri zamučali, kad su Spasiteija vidjeli ? 

Nijesu; oni pripovijedahu sve što su čuli 

i vidjeli. Bijaše mnogo pobožnih Židova, 

koji su kao i pastiri željno očekivali Spasi- 

telja. I oni su se radovali i zahvalnim srcem 
Boga slavili. 


r 

Ovako valja da ni mi vjerskoga znanja 
ne zadržimo samo za se, nego da i druge, 
kad je zgodno i potrebno u svetoj vjeri 
poučimo, od zla odvratimo, pa ka krjeposti 
privedemo. Time iskazujemo svoju zahval- 
nost prama Bogu za vjeru i postajemo dio- 
nici svih dobrih djela, što će ih učiniti bližnji 
slijedeći naše nauke. 


Što se možemo naučiti od Marije? 

Marija sačuva sve, što je od pastira 
čula i promatraše neprestano u srcu svome. 

Tako bismo imali i mi poznane istine 
Božje često i pomljivo razmišljati; imali 
bismo iz njih crpsti svete nakane za život, 
te nastojati sve svoje misli, riječi i djela sve 
više.po njima ravnati, da se tako pomoću 
nebeske istine od neurednih sklonosti opro- 
stimo, te bogoljubnim mislima nadahnuti za- 
vrijedimo, da na drugom svijetu Boga, vječnu 
istinu licem u lice gledamo, ljubimo i uvijek 
ga se uživamo. 


Molitva. 

Predobri Bože, koliku .smo Li zahvalnost 
dužni, što si nam dopustio, da smo Tebe i 
Ivoga Sina spoznali! Kako bi bilo žalosno, 
kad ne bi o sv. evangjelju ništa čuli, te ne 
znajući za pomirenje i milost, preminuti 
morali! Pomozi nam, ljubezni Oče nebeski, 
da stečeno spoznanje i mnoštvo spasonosnili 
sredstava dobro upotrebimo, da uvijek bolji 


i Tebi miliji budemo, i tako kod Tebe vječno 
blaženstvo zadobijemo. Amen. 


Na isti dan kod treće sv. mise. 
Frangjelje po sr. Ivanu, pogb. 1. 1—14. 

U početak bješe Riječ, i Riječ bješe u 
Boga, i Bog bješe Riječ. Ova bješe u po- 
četak u Boga. Sve je kroz nju postalo, i 
bez nje ništa nije postalo, što je postalo. 
U njoj život bješe i život bješe svjetlo lju- 
dima. I svjetlo u tami svijetli, i tama ga ne 
obuze. Poslan bi čovjek od Boga po imenu 
Ivan. Ovaj dogje za svjedočanstvo, da svje- 
doči za svjetlo, da svi vjeruju kroza nj. On 
ne bješe svjetlo, riego da svjedoči za svjetlo. 
Bješe svjetlo istinito, koje obasjava svakoga 
čovjeka, koji dolazi na svijet. Na svijetu 
bješe i svijet kroza nj posta i svijet ga ne 
pozna. K svojima dogje, i svoji ga ne pri- 
miše. A koji ga primiše, dade im vlast da 
budu sinovi Božji, onima koji vjeruju u ime 
njegovo, koji se ne rodiše od krvi ni od 
volje tjelesne, ni od volje muževlje, nego 
od Boga. [ Riječ postade tijelo, i stanova 


medju nama; do vidjesmo slavu njegovu, 

slavu kao jedinorogjenca od Oca, puna mi- 
lostivosti 1 istine. 


Što razumijeva sv. Ivan pod imenom: Riječ ? 

Razumijeva Sina Božjega, koji se zato 
imenuje Riječ Oca, što nam je Otac preko 
njega govorio i svoju volju očitovao. 

Sto će reči: U početak hkijaše Riječ, i Riječ bijaše . 
kod Boga? 

To će reći, da je Sin Božji bio već 
prije. postanka svijeta, te da od vijeka od 
Oca Boga dolazi, dosljedno, da je bio kod 
Njega i u Njem od vijeka. 


Što znači: Po Riječi je sve postalo ? 
Znači, da je Sin Božji kao pravi Bog 
s Ocem i Duhom Svetim sve stvorio, što je 
stvoreno. Dakle je Riječ ili Sin Božji stvo- 
ritelj neba i zemlje, Bogu Ocu jednak, te 
tako Bog kao i Otac. 


Kako bijaše u Njemu život? 

Kao živi Bog bijaše uzrok i povod svemu 
životu na svijetu. On stvori i oživi sve'i po 
Njem dobivaju duše naše pravi duševni život, 
te. posvećujuću, rasvjetljujuću i pokrepljujuću 
milost Božju. 


Zašto se zove taj život svjetlom ljudi? 


Zato što nam Isus dajući duši našoj 
život imilosti, zatirući neznanstvo uma i opa- 

činu srca, spasonosni put pokazuje i svakome 
za vječno blaženstvo dovoljnu pomoć pruža. 
Ali žalibože tmina, to jest nevjernici i tvrdo- 
korni grješnici ne će da ih rasvijetli, pouči 
i popravi. 


Kako je svjedočio Ivan za svjetlo ? 
Svojim  propovijedma, kojima je pri- 
pravljao ljude na prihvat Isusova nauka, 


i Židovima dokazao, da je On pravi Mesija, 
jaganjac Božji, koji oduzimlje grijehe svijeta. 


Što će reći: U svoje dogje, a njegovi ga ne primiše? 

. Svi ljudi, osobito Židovi, megju kojima 
je prebivao i Isus kao čovjek i potomak 
Davidov, bijahu njegovi stvorovi i svojina. 
No on im bijaše preubog i preprost, zato 
ga kao obećanoga Mesiju ne upoznaše, kao 
svoga Spasitelja i Božjega Sina ne priznaše 
i nauka mu ne primiše. Koji su ga pak kao 
takova priznali i njegov nauk drage volje 
primili, one je Bog po zaslugama i posred- 
ništvu Isusovu posinio, te tako postadoše u 
Bogu preporogjeni, to jest od grijeha oslo- 
bogjeni, k pravome spoznanju Boga prive- 
deni, na dobro ojačeni, posvećeni i Bogu 
mili. Kao što su ovi, tako ćemo i mi po 
Isusu postati djeca Božja i ostati do vijeka, 
ako budemo vjerom i životom njegovi uče- 
nici i nasljednici. 


> 

Što će reći: Riječ postade tijelo ? 

Reći će: da je Sum Božji čovjekom 
postao i čovječje tijelo i dušu primio, dakle 
potpunu čovječju narav; i da je tu združio 
s božanskom naravlju u jednoj i to bo- 
žanskoj osobi. Trideset i tri godine življaše 
kao Bog i čovjek megju nama na zemlji, te 
pokaza u svojem posebnom i javnom životu, 
svojim  preobraženjem na brdu  Taboru, 
svojim  uskrsnućem i uzašašćem na nebo 
samo nekoliko trakova slave, koju je kao 
jedinorog gjeni sin Oca posjedovao prije po- 
stanka svijeta. 

Molitva. 

Vjećni Sine_ Božji, koji si za nas čo- 
vjekom postao, hvala Ti na toj milosti, kao 
ina tom, što si nas po svetom krstu djecom 
Božjom učinio. Ja Te iskreno molim, ne do- 
pusti, da se ikada od Tebe odijelimo. Pomozi 
nam, da Ti za života vjerno služimo, a na 


' nebu T Tvoju vječnu slavu gledamo. Amen. 


Svetkovina sv. Stjepana prvo- 
mučenika. 


Sto znamo o tom svecu? 
Stjepana posvetiše apostoli radi njegovih 
krjepostih i revnosti u vjeri prvim izmegju 
sedam  gjakona. Dužnost gjakona bijaše 


na dije 


vsim propovijedanja riječi Božje opskrbljavati 
uboge i razdjeljivati milostinju. U toj službi 
združi Stjepan neuplašivu vjeru 1 gorucu 
ljubav za Propetoga Isusa s nesebičnom ljubavi 
bližnjega. On dokaza pismoznancima iz pro- 
ročkih knjiva i čudesa Isusovih, da je Krist 
pravi Sin Božji i Mesija. Neustrašivo im je 
spočitavao njihovo nevjerstvo i tvrdokornost, 
zbog česa im je toliko i omrznuo. 

Sveta povjesnica nam kazuje, da se 
jednoč, kad ih je radi nevjere javno osra- 
motio, razjareni podigoše na njega zubima 
škripajući. No Stjepan, pun sv. Duha, baci 
oko na nebo te videći slavu Božju i Isusa 
ob desnu Boga reče: Evo vidim nebo otvo- 
reno i Sina Božjega o desnu Boga. Oni pak 
poviknuvši iza glasa i zatvrdivši uši svoje, 
nasrnuše svi zajedno na njega. Isturavši ga 
iz grada kamenovahu ga, izručivši Svoje 
haljine mladiću po imenu Savlu. Ali Stjepan, 
kad su ga kamenovali, moljaše veleć: Isuse 
primi dušu moju! I klečeći glasno usklikne : 
Gospodine, ne upiši im toga u grijeh. To 
rekavši izdahnu. 


Što nas uči život sv. Stjepana ? 

Uči nas slijediti ove važne istine: 1. ne- 
vinost i svetost Stjepanova bijaše tolika, te 
mu ne mogoše neprijatelji ništa predbaciti. 
Pokupe dakle lažne svjedoke, koji su rekli, 
da je Boga i zakon pogrdio. Premda je bila 
ova tužba ogromna, ne rastuži ipak svetoga 

levite, jer ga je čista duša branila i tješila. 
Učimo se odavde 2., da nema većega muči- 
telja nad nečistom dušom, a boljega zaštit- 
nika nad čistom. Cista duša priliči vječnoj 
gozbi, te je najbolji tješitelj u svim nezgo- 
dama. Ona prati čovjeka u tamnicu, u ne- 
volju, u smrt, dapače i do sudišta Božjega. 

Premda sv. Stjepan posvema nevin bijaše 
kamenovar, ipak moljaše za svoje neprijatelje 
i progonitelje. Možemo li se mi ispričati, kad 
ne ćemo da oprostimo svojim neprijateljima ? 
Ne bijaše li Stjepan i njemu slični ljudi kao i 
mi? Ne možemo li i mi milosti Božjom uči- 
niti što su oni? Ako li ne ćemo, nijesmo 
vrijedni kršćanskoga imena, jer je poglaviti 
biljeg kršćanskoga imena, poglaviti biljeg 
kršćanina ljubav prama bližnjemu. Samo 
po njoj postajemo prava djeca nebeskoga 
Oca, koji dopušta svome suncu da ogrijeva 
dobre i zle, i kiši da natapa_ polja praved- 
nika i nepravednika. 


Kvangjelje za Stjepanje. 
dlivangjelje po sv. Mateju, pogl. 23, 34—3. 
U ono vrijeme reče Isus književnicima 
i farizejima: Evo ja pošiljem k vama pro- 
roke i mudrace i književnike, od njih ćete 
jedne ubiti i raspeti, a jedne bičovati po 
zbornicama svojim i goniti od_ grada do 

erada: da dogje na vas sva .krv pravedna, 
što je prolivena na zemlji od krvi Abela 
pravednoga do krvi Zakarije sina Barahijina, 
koga ubiste megju hramom i oltarom. Ža- 
ista vam kažem, da će ovo sve doći na 
'od ovaj. Jeruzalime, Jeruzalime, koji ubijaš 
proroke i kamenuješ poslane k sebi; koliko 
puta htjedoh skupiti čeda tvoja, kao što 
kokoš skuplja piliće svoje pod krila, i ne 
htjedoste! Eto će vam se ostaviti vaša kuća 


pusta! Jer vam kažem: ne ćete me vidjeti 
od sada, dok ne rečete: blagosloven, koji 
ide u ime Gospodnje. 


Tko su to proroci? 

Ovdje su proroci apostoli i učenici Isu- 
sovi. Isus ih zato tako nazva, jer su se i 
kod Židova zvali prorocima, koji su narodu 
propovijedali i sv. pismo tumačili. 


jesu li zbilja Židovi neke od njih ubili i mučili? 


Jesu; sv. Stjepana su kamenovali, sv. 
Jakovu starijemu glavu odsjekli, sv. Jakova 
mlagjega s hrama strmoglavili, sv. Petra i 
druge apostole bičovali, sv. Pavla i Barnabu 
krvavo progonili. Tako progone bezbožnici 
još i sada sve one, koji žele u Isusu bogo- 
ljubno živjeti. 

Sto znači: Da dodje na vas sva pravedna krv ? 


Taj židovski izraz znači, da će krv ne- 
dužnih, štono su je okrutni Židovi prolijali, 
vapiti za osvetom, i bit će na njima osve- 
ćena. Sve se to poslije 37 godina potpuno 
i užasno izvrši, kada bi naime Jeruzalim 
s hramom zajedno razoren. 


Zašio se Spasitelj isporegjuje s kokoši ? 


Kao što kokoš svoje piliće neprestano 
prizivlje, pa ih štiti, grije, hrani, a često 
radi njih i strada, isto tako pače još većma 
brine se za nas božanski Spasitelj, jer ne 
samo da je za nas umro, već nas i prijazno 
k sebi zove, svojim naukom poučava, mi- 
lošću štiti, u presvetom otajstvu hrani i 
plamen kršćanske ljubavi podnjećuje. Njega 
slijede svi oni revni propovjednici, roditelji, 
gospodari itd., koji opominjući,  proseći, 
prijeteći i kazneći žele, da im nijedan pod- 
ložnik. grješnom  stranputicom ne ide, već 
da svi kraljevstvo nebesko postignu. 


Tko ubija još i sada proroke i propovjednike ? 


Oni koji osvetnim ogovorima duhovne 
pastire ozloglasuju, njihove propovijedi i 
dobre nauke ismjehav raju i preziru. No ova- 
kovima se obično prije ili poslije. oduzme 
prava vjera, pa se dade vrednijima. A i is- 
kustvo nas uči, da takovi neprijatelji i pre- 
ziratelji svećenika vrlo često naglom smrću 

umiru, ili na koncu svoga života bez utjehe 
svetih otajstava ostanu. 


Što znači pusta kuća? 

Kao što se nije nikada više jeruzalimski 
tram Židovima na kazan podigao, otkada 
ga Rimljani razoriše, tako srne u nedvojbenu 
i vječnu propast i grješnik, koji ne će da po- 
kore čini. 

Molitva. 

Sveti Stjepane, koji si bio tako nevin 
i pun milosti, te li se lice angjeoskom 
svjetlošću sjalo, isprosit 1 nama od Boga 
čistu savjest i goruću ljubav, da kao i li 
oprostimo od srca svima, koji su nas uvrr 
jedili; da za njih molimo, sye im dobro že- 
limo i činimo, te tako milost blažene smrti 
zadobimo. Amen. 


Svetkovina sv. Ivana apostola i 
blagovjesnika. 


Što nam kazuje povjesnica o sv. ivanu? 

Sv. Ivan, sin Zebedeja + Salome rogja- 
kinj« presvete Djevice Marije, rodom Gali- 
lejac bijaše kao 1 otac mu ribar. Sv. Jakov 
stariji bio mu je brat. Ivan bijaše najmlagji 
megju apostolima, pa ga je Isus. radi djevi- 
čanske čistoće najbolje ljubio. Spasitelj ga 

učini svjedokom svoga preobraženja, dopusti 
mu kod zadnje večere na svojim prsima 
počivati, i nadahnu ga onom nebeskom mu- 
drosti, po kojoj steče osobitim načinom imc 
bogoslovca. On je sprovodio božanskoga 
Spasitelja na maslinsku goru, on se jedini 
nije smutio, kad su svi ostali učenici po- 
bjegli, a Petar ga zatajao. On ga je slijedio 
u dvor svećeničkoga poglavice i nije ga 
ostavio niti na Kalvariji. Neustrašivo stajao 
je pod križem umirućega učitelja, koji ga 
zbog stalne vjernosti i prijateljstva odabra 
svojoj majci za sina, zaštitnika i skrbitelja. 

Budući da su ga Zidovi progonili, morade 
sv. Ivan ostaviti Jeruzalim, te se s blaženom 
Djevicom otputi u Efez, gdje je sv. evan- 
gjelje nečuvenom  revnosti — propovijedao. 
Njega su Židovi s drugim apostolima ulovili 
i bičovali, u Rimu ga za carovanja Domi- 
cijanova god. g5. po Isusu bacili u kotao 
vrelim uljem napunjen, pa kad je bez ozljede 
pretrpio tu muku, protjeraše ga na otok 
Patmos. Tako je doista okusio čašu muke, 
kao što mu Isus proreče, premda nije mu- 
čeničkom smrću preminuo, nego je kao 
starac blizu od 100 godina u Efezu mirno 
i spokojno naravskom smrću umro. 


Zašto se ivan obično zove učenikom ljubavi ? 


Ivan se zove učenikom ljubavi, jer nije 
samo osobito propovijedao ljubav prema 


bližnjemu, već ju je uvijek i činom zasvje- 
dočavao. 

Iz vjerodostojnih izvještaja znamo, da je 
on iz ljubavi prama nekome poganinu, kako 
bi mu dušu za Isusa predobio, pio otrov, 
koji mu nije nimalo naudio. 

Kao sijedi starac dade jednoga mladića 
nekomu biskupu na odgoj. Mladić se u zlu 
društvu pokvari i posta vodjom razbojničke 
čete. Taj tužni glas prouzroči starcu ljutu 
bol. Zato se otputi u šumu da mladića po- 
traži, a kad ga nagje, pobježe mladic od 
srama. No on nagnu svom snagom za njim, 
stigne ga i ogrli pa ga stade moliti i pla- 
čući opominjati, dok ga nije x Bogu i k nebu 
obratio. ' 

U najvećoj starosti, kadno su ga morali, 
u crkvu nositi, vazda bi govorio: » Djeco 
moja, ljubite sel« A kad bi ga pitali, zašto 
uvijek jedno te isto govori reče, kao što 
je dolikovalo najvećemu apostolu, ljubimcu 
Isusovu: »To je zapovijed Gospodnja, i tko 
nju potpuno obržava, dosta mu je za spa- 
senje«. Ivan naime mišljaše, da ne može te 
zapovijedi, koju je Isus s prvom izjednačio, 
ljudima dosta preporučiti. Učimo se i mitoj 
ljubavi od sv. Ivana, trsimo se tako čisto i 
nevino živjeti, pa će bitii nam plaća prava 
mudrost, prijateljstvo i vječno gledanje lica 
Božjega. 

Zašto se na tai dan vino blagoslivije i daje piti vjer- 
nicima ? 
Zato da Bog one, koji ga piju, po za- 


govoru sv. apostola ne samo od tjelesnih i 


duševnih pogibli oslobodi, nego da ih takogjer 
nadahne pravom ljubavlju prema Bogu i 
bližnjemu, a te ljubavi znamen jest vino. 
Zato govori svećenik pružajući blagoslovljeno 
vino: »Pij ljubav sv. Ivanal« 
u 2 K 
Svetkovina sv. Lvana apostola i blago- 
vjesnika. 
im sija, : ĆA ' 
lrangjelje po sv. Ivamu, pogl. 21, 19—24. 
U ono vrijeme reče Isus Petru: Idi za 
mnom. Petar obazrevši se vidje gdje za njim 
ide onaj učenik, kojega Isus ljubljaše, koji i 
na večeri leže na prsi njegove, i reče: Go- 
spodine, tko je taj, koji će te izdati? Ovoga 
nE a 
dakle vidjevši Petar reče Isusu: Gospodine, 
a šta će ovaj? Reče mu Isus: Ovako hoću 
on da ostane, dok ne dodjem. Što je tebi 
do toga? Ti idi za mnom! Izidje dakle ova 
riječ megju braćom, da onaj ne će umrijeti. 
I ne reče mu Isus: ne će umrijeti, nego: 
ovako hoću on da ostane, što je tebi do 
toga? Ovo je onaj učenik, koji svjedoči za 
ovo, i napisa ovo; i znamo da je istinito 
svjedočanstvo njegovo. 


U čem ima Petar Isusa nasljedovati ? 


U vrhovnom pastirstvu, u životu i smrti; 
a to mu reče onda, kad mu je na trokratno 
pitanje, da li ga ljubi, povjerio svoje ovce i 
janjce da ih pase, te mu mučeničku smit 
navijestio. Ako budemo njegove krjeposti 
nasljedovali, ako budemo pripravni trpjeti i 
umrijeti za Boga, gdje, kada i kako on hoće, 
tad ćemo i mi slijediti Isusa, pokazati mu 
svoju ljubav te biti kao i Petar kod njega 
na vijeke blaženi. 


Zašto ukori Gospodin Peira, kada je želio znati, što 
s Ivanom namjerava ? 

Zato da nas pouči, da ne ispitkujemo 
iz tašte ljubopitnosti svakog čina ni misli 
bližnjega svoga. Svaki ima do smrti dosta 
posla, da sama sebe spozna, na svoje sla- 
bosti, riječi i djela pazi, da ih ispituje i 
popravlja. Iko se odviše, bez potrebe i ne- 
pozvan za bližnjega brine, onaj većinom na 
svoju najveću škodu sama _ sebe zanema- 
ruje. 


Zašto kaže isus o Ivanu: Hoću da ovako ostane, dokle 
ja ne dogjem? 

Tim je htio naznačiti, da Ivan ne će 
kao Petar silovitom nego naravskom smrću 
umrijeti. Hoću, kaže Isus, da Ivan ostane 
takav, kakav jest, dok ne umre naravskom 
smrti i ja ne dogjem, da ga k sebi u nebo 
uzmem. Isti taj apostol Ivan kliče u Knjizi 

Očitovanja: »Dogji Gospode Isuse !« Kako 
bi sretni bili da možemo i mi tako veselo 
i željno uskliknuti: Dogji Gospode Isuse! 
da smo, kao Ivan, pomireni s Bogom, revni 
u službi Božjoj, bogati zaslugama i.dobrim 
djelima, riječju da smo na smrt pripravni 
kao on. O smrtnom času visi cijela vječnost. 
Ireba dakle da smo uvijek na smrt pri- 
pravni. Svaki dan nam valja misliti, da nam 
je zadnji našega života; valja nam moliti, 
bdjeti, raditi i trpjeti, kao da to za stalno 
znamo. Onda ćemo moći svaki dan blagu 
smrt očekivati. 
Molitva. 


() djevičanski Ivane, ljubimče Isusov, 
koji si kod zadnje večere na Gospodnjim 
Prsima počivao, podijeli meni i svim ljudima 
Pravu čistoću srca, srdačnu pobožnost prema 
umirućemu Spasitelju, goruću ljubav prema 
Bogu i bližnjemu i napokon srećnu smrt, 
kao što bijaše i tvoja! Amen. 


Svetkovina nevine dječice. 

IJanašnje nam sv, evangjelje pripovijeda 
muku nevine dječice, koju katolička crkva 
štuje kao mučenike, jer su Isusa ispovijedali, 
istina ne ustima nego smrću, koju podniješe 
radi Herodove mržnje na Isusa. 


Ivangjelje po sv. Mateju, pogl. 2, 13—18. 

U ono vrijeme angjeo Gospodnji javi 
se Josipu u snu i kaza mu: Ustani i uzmi 
dječaka i mater njegovu, pa bježi u Misir, 
i budi ondje, dok ti ne kažem. Jer će Herod 
tražiti dječaka, da ga pogubi. 1 on gstavsi 
uze dječaka i mater njegovu noću, i otide 
u Misir. I bi ondje do smrti Herodove, da 
se izvrši, što je Gospodin rekao preko pro- 
roka, koji govori: Iz Misira dozvah sina 
svojega. Tada Herod kad vidje, da su ga 
mudraci prevarili, razgnjevi se vrlo, i posla 
te ubiše sve dječake, koji bijahu u Betle- 
hemu i u svim krajevima njegovim od dvije 
godine i niže, po vremenu, koje je doznao 
od mudaraca. Tada se zbi, što je kazao Je- 
remija prorok govoreći: Glas u Rami ču se, 
plač i jaukanje; Rahel plače za sinovima 
svojim, i ne će da se utješi, jer ih nema. 


Zašto je htio Herod Isusa ubiti?. 


Zato, što je bio odveć ohol i vlado- 
hlepan. Kao tugjinac i Židovima narinuti 
kralj bojao se je uvijek da mu tko prijestolja 
ne otme. Zato je mnoge, dapače i nekoliko 
svojih sinova i najbližih rogjaka dao smak- 
nuti. Da si vladu što bolje osigura, htjede 

pogubiti takogjer novorogjenoga kralja ži- 
dovskoga, za čiji je porod od sv. triju kra- 
ljeva saznao. Otuda vidimo, kako daleko 
može čovjeka neuredna strast zanijeti i ko- 
like opačine prouzročiti! Koja je po prilici 
ona glavna strast, koja u nama vlada? Gle- 
dajmo je za vremena upoznati, oOpreznošću, 
molitvom i ozbiljnim naporom iskorjeniti ako 
ne ćemo, da nas upropasti! 


Koji su ljudi Herodu slični? 


Svi oni, koji nevinu dječicu tjelesno ili 
duševno ubijaju ili je u pogibao vode. Oso- 
bito oni, koji svojim opakim i protuvjerskim . 
govorima nevinu djecu kvare, kad pred njom 
besramne pjesme pjevaju i opačine tvore, 
te tako i nju na slične grijehe potiču. » Jao 
svijetu zbog sablazni. Potrebno je doduše, 
da dogju sablazni, ali teško onome, koji do- 
nosi sablazan !« Njega čeka kod Boga naj- 
stroži sud. 


Kako je Bog Heroda kaznio? 


On je pao u gadnu i preljutu bolest. 
Radi nesnosnoga smrada ostaviše ga svi ljudi. 
Crvi ga mal ne živa pojedoše i tako je u 
očajnosti nesretno Poginuo. 

Ako je Bog toga krvoloka tako strogo 
kaznio zbog nanesene opačine nevinoj dječici, 
koja je toj dječici ipak nebo pribavila, čemu 
se imaju nadati oni opaki Okrutnici, koji ne- 
vinoj djeci vječni život otimlju » Spasitelj 

kaže: »Bolje bi bilo po njih, da im se objesi 
žrvanj O vrat te se u dubini morskoj utope !« 


Što znači čuveni plač u Rami? 

Znači, da se je jauk matera, koje se 
razumijevaju pod Rahelom, majkom Josi- 
povom i Benjaminovom, čuo ća do Rame, 
rudarske varošice nedaleko od Betlehema. 

Oplakivati izgubljenu djecu jest na- 
ravski, no žalostiti se preko mjere jest ludo. 
Majke ove ne bi bile zaisto tako gorko pla- 
kale, kad bi bile promislile, da su im djeca 
po preranoj smrti vječnog života dostala. 
Zato ne valja, da se kršćanski roditelji od- 
više žaloste za djecom, koju Bog k sebi 
uze, jer sveta vjera uči, da su ona zamije- 
nila ovaj kratki, tegobni 1 vrlo opasni život 
s vječnim i preblaženim, gdjeno se s an- 
gjelima raduju i za preostale roditelje vruće 
imole. 


Zašto je htio svemogući Spasiteij prod Herodom 
pobjeći ? 

Otac zapovjedi Sinu svomu, da pred 
Herodom pobjegne, a on i pobježe u dokaz, 
da je trpljivost i podanost u volju Božju 
najbolja obrana proti neprijatelju. Bog je, 
kad smo poslušni i trpljivi, nekim načinom 
prisiljen, da se za nas zauzme, te nas spase. 
Usuprot, ako se protivimo, nemamo se na- 
dati njegovoj pomoći. 

Što se učimo od sv. losina, Isusova hranitelja ? 

Učimo se čvrstoj vjeri i potpunoj po- 
slušnosti. Bog mu zapovjedi, da pogje s bo- 
žanskim  djetešcem i njegovom  nježnom 
majkom u tugju i daleku zemlju, bez sred- 
stava za tako mučan put potrebitih; a Josip 
je odmah posluhnuo bez svakoga oklijevanja 
i prigovora. 

Kolika sramota za nas, koji se tako 
neradi naredbama Božjim podlažemo te se 
koje kako izgovarajući kratimo ispuniti volju 
Božju. 


Česa nas opominju nezgode, što ih je sv. obitelj 
podnosila ? 

Opominju nas, da je Bogu vrlo povoljno 
kušati i usavršivati svetost svojih službenika 
sad nezgodama, sad utjehom. Ne valja nam 
se dakle tužiti, ako Bog s nama tako pO- 
stupa, pače imamo smatrati to kao znak 
njegove ljubavi. 

Isto tako ne smijemo misliti, da su ne- 
volje dokaz grjehote, a još manje, da je Bog 
odviše strog, ili dapače nepravedan prama 
bijednicima. Što su skrivile te svete osobe 
i nevina dječica? Nije li im Bog dobro 
želio, kad ih je vječnoj propasti oteo i Prb 
mio u nebo? Zasijecimo si dobro u srce: 
oto Bog čini, dobro čini; On nama svima 
želi pravo i vječno spasenje, premda nas 
vodi putem više puta strmim i tamnim. 

Što se učimo iz osujećene nakane Herodove? 

Učimo se, da su sve nakane zlikovaca proti 

Bogu i njegovim slugama tašte 1 a rao 

Opirala se opačina katoličkoj crkvi it 

a . . os Zo ( 

joj drago, progonila je krvavo, a id 

o 5, . . g m m 

svijetu lažne nauke koliko joj volja: muc S 

i moć Božja će je napokon ipak osramotiti 
i istina će pobjedu održati. 
Molitva, 

S ara m 

Bože, koga danas nevini mučenici o. 

ustima već smrću proslaviše, iskorijeni u na: 

sve grješne požude i sklonosti, da vjeru, 

1 s , 1 11 3 1 x “1 i Q VA VO- 

koju ustima ispovijedamo 1 a on _ a 

tom  zasvjedočimo, po Isukrstu Gospodin 

našem. Amen. 


Prva nedjelja po Božiću. 


Evangjelje po sv. Luki, pogl. 2, aa 

U ono vrijeme Josip i Marija, mad lsu- 
sova čugjahu se tome, što se san za 
njega. I blagoslovi ih Simeon i reče Mariji 
materi njegovoj: Gle, postavljen je ovaj na 
propast i na ustanak mnogima u Izraelu, i 
na znak, proti kojemu će se gogosni adi 
tebi samoj probost će mač dušu, da se 
otkriju misli mnogih srdaca. I bješe Ana 
proročica kći Fanuelova od plemena Aso- 


ili 

rova; ona je veoma ostarjela, a sedam je 
godina živjela s mužem, od djevojaštva 
svojega, i ona je udova oko osamdeset i 
četiri godine, koja ne odlažaše od crkve, 
postom i molitvom služeći Bogu dan i noć. I 
ona u taj isti čas dogje, i hvaljašeGospo- 
dina, i govoraše za njega svjema, koji čekahu 
vtkup Izraelov. I kad svršiše sve po zakonu 
Gospodnjemu, vratiše se u Galileju u grad 
svoj Nazaret. A dječak rastijaše i jačaše 
pun mudrosti; i milost Božja bješe na njemu. 


Što znači : Simeon blagoslovi Mariju ? 


Znači, da ju je on sretnom držao, što 
posta majkom Mesije, koji je donio spasenje 
Židovima i poganima. O da se i mi uvijek 
srećnima scijenimo, što poznamo Spasitelja, 
što smo sinovi prave njegove crkve, raz- 
svijetljeni njegovom istinom, posvećeni nje- 
govom milošću i za dobro toliko ojačani, 
da nam se lako spasti, ako li samo zbiljno 
o tom nastojimo! 


Komu je Krist na propast? 

Svjema onim bit će Spasitelj po vla- 
stitoj njihovoj krivnji na propast, to jest, na 
prokletstvo, koji su čuli njegov sveti nauk, 
imali zgodu osvjedočiti se o božanskom nje- 
Sovom izvoru, no koji ga ipak iz lijenosti, 
putenosti i oholosti preziru. Osim toga bit 

će na propast i svjema onim, koji su istina 
primili pravu vjeru, ali ne uregjuju po njoj 
života. Svi ovi ne bi toliko griješili, da nije 
Isus došao i naučao. 


Kome je Krišt na spasenje? 


Svjema, koji po slovu njegovih kme 
i njegove prave crkve u Nj vjeruju, njego“ 
nauk dragovoljuo slušaju. i prema njemu 
žive. Taki će izbjeći vjećnoj smrti I kaj a 
te će jednoć preobražena tijela slavno o. 
snuti, po Isusu Gospodinu, koji je grijeh 1 


smrt svladao. 


i “dio 
Zašto se isus zove znak, kome će se protusloviti 


Zove se zato, što se grješnik proti svetoj 
istini uzdiže, kako spazi, da ona grješnim na- 
sladama boj naviješta. Ova se opreka očitova, 
kad su Židovi, pogani 1 nevjernici Gospodina. 
prezreli, pogrdili 1 Z zavrgli. To isto čine po 
riječima sv. Bernar da i mnogi kršćani, koji 
se svojom oholosti njegovoj poniznosti, svojom 
skupošću | njegovovome uboštvu, svojom s& 
umjerenoš šću njegovu postu, svojom pre 
nošću njegovoj čistoći, svojom nemarnošcću 
njegovoj gorljivosti sveudilj protive, te ga 
tako ustima ispovijedaju, a djelima poriču. 


Kako je mač probo dušu Marijinu ? 


Dogodilo se to na duševni način, po- 
najpaće u muci njezina sina, kad ga gle- 
daše, gdje megju dvjem razbojnicima na 

drvetu križa umire. Ah kako se jako to 
negdje kosnulo njezina srca! 


Kako to pokazuje misli mnogih srdaca? 


Kako su Židovi pokazali u mučenju 
njena sina krajnu nezahvalnost i neprijatelj- 
stvo spram njega ne htijući ga priznati Me- 
sijom, isto take misli pokazuju još dan danas 
i mnogi kršćani, kad svojim ogavnim životom 
svjedoče, da ne cijene Isusove ljubavi spram 
nas, pa da ne će da postanu dionici plodova 
njegove muke, jer nijesu spremni da vrše 
glavne uvjete za to nužne — da nasljeduju 
Spasitelja. 


Što se pohvalna govori o proročici Ani? 


Govori se da je u svom udovištvu vrlo 
pobožno i sveto živjela, te u velikoj starosti u 
službi Gospodnjoj i svjem krjepostima veoma 
postojana i gorljiva bila. Kolike li hvale i po- 
čitanja ne zaslužuju krjeposni starci! S ko- 
likom utjehom primiču se beskrajnjoj vječ- 
nosti! 

No i mladost imamo Bogu posvetiti po 
primjeru Aninu. Mladić, djevojka, koji vjerno 
Bogu služe, postizavaju veliku, zaslužnu i 
časnu starost, ako baš i za rana umru. 

Ljubezna mladeži, upotrebi svoju dra- 
gocjenu i cvjetnu dob na to, da se Bogu 
sasvim posvetiš, da sve njegove zapovijedi 
vjerno izvršuješ, i da, kao u dobi tako u 
mudrosti i krjeposti sve to više napreduješ! 

Ne misli kao mnogi lakoumni mladići i dje- 
vojke: kad ostarim, onda ću pobožno i krje- 
posno živjeti, a.sada u mladosti hoću da 
se naužijem i veselim. Slobodno, veseli se ; 
no uvijek samo u Gospodinu, da ne uvrijediš 
Boga, ne zanemariš svojih dužnosti i dušev- 
noga spasenja! Ti ne znaš, hoćeš li veću 
starost doživjeti, hoćeš li imati vremena, da 
zanemareno nadoknadiš i s Bogom se po- 
miriš. Bog hoće, da mu žrtvuješ sve ure 
svoga života; s toga ako želiš krjeposno 
Živjeti, moraš već sada tomu priviknuti, a 
ne raspuštenim životom uzda zlim pohotama 
popuštati ; jer »kako tko vikne tako i obikne«, 
veli mudro naša poslovica. Ako si pak već 
za mlada tomu priviknuo, kako ćeš lako 
moći jednoć izvršivati najteže krjeposti; kako 
ćeš radosno i mirno stupiti jednoć pred sud 
Božji znajući, da nijesi nijedne godine, ni- 
jednoga mjeseca grijehu služeći sproseo! 


Molitva. 


Čuvaj nam, Isuse, srce od svakoga 
opiranja proti svetom nauku i zapovijedi, da 
nam tako ne budeš na propast. Udijeli nam 
milost, da se od sve duše poboljšamo, i 
Tebe gorljivo i postojano nasljedujući jednoć 
slavno uskrsnemo. Amen. 

Posljednji dan godine. 

Kao što je vrijeme najveća blagodat 
Božja, koju nam je dao za postignuće na- 
šega spasenja, tako je i naša najveća duž- 
nost da se njime valjano okoristimo. Proklet- 
nici ne će u paklu ništa većma žaliti, nego 
izgubljeno vrijeme, i ništa većma željeti, 
nego da im se ma i jedan trenutak za po- 
koru dopusti. 

Jedna godinica evo opet minu! Kako 
smo ju sproveli? Svaki trenutak svoga ži- 
vota dužni smo Bogu prikazati, pa ipak ko- 
liko ih malo prikazasmo možda od minule 
godine Bogu i svomu spasenju! A koliko ih 
nasuprot posvetismo svijetu, taštini, udob- 
nosti i raskoši! — Jesmo li barem dvade- 
seti dio godine obratili u onu svrhu, u onaj 
cilj, u koji nam ju Bog dade? Koliko smo 
puta imali prilike da činimo dobro, da iska- 
zujemo ljubav, da ovršujemo strpljivost, po- 
niznost, blagost i ine krjeposti, pa kako smo 
ih izvršivali ? Koliko opomena i ponuka na 
dobro primismo ili mogosmo barem primiti 
kod propovijedi, kod čitanja pobožnih knjiga, 
kod primanja presvetoga oltarskog otajstva, 
pa ipak koliko puta sve to zanemarismo | 
Nasuprot, ako i nijesmo može biti upali u 
velike grijehe i razuzdanosti, kako nehajni 
bijasmo u službi Božjoj, rastreseni u molitvi, 
akoumni u primanju svetotajstva, kako ne- 
strpljivi u nezgodama! Možemo li se drukčije 
no sa žalošću spomenuti na izmaku godine ? 

Pa što mora ova spomen u nama probu- 
diti? To, da svoje nemarnosti svesrdno opla- 
kujemo, da u Boga ponizno oproštenje za- 
molimo, te ozbiljno odlučimo, da ćemo se 
s novom godinom, ako nam ju Bog pokloni, 
bolje okoristiti. No možemo li se ovoj mi- 
losti nadati? hoćemo li novu godinu do- 
živjeti, ili ako ju i doživimo, hoćemo li ju 
cijelu proživjeti? Može biti će nam još danas 
kucnuti zadnji čas života? Toga se uvijek 
bojmo, to imajmo uvijek na pameti, jer će 
to biti najkrepča ponuka, koja će nas od 
grijeha odvraćati, a na pobožnost i krjepost 
poticati. Kamo sreće, da držimo svaki dan 
svoga života za posljednji! Tad bi jamačno 
pobožnije i krjeposnije Živjeli. 

Kako je kratka jedna godina! Pomi- 
slimo na prošlu: gdje je i što je sada? Ne 
iščeznuše li u njoj poput dima sve radosti 
i žalosti? To će se isto dogoditi s novom 1 
svjema ostalim godinama našega života; onc 
će preletjeti poput hitre rijeke, poput oda- 
pete strijele. Pa zar da nam bude tegotno 
posvetiti tako strjelovito vrijeme službi Božjoj 
i duševnome spasenju, kad ipak možemo 
time steći vječno blaženstvo? Ili zar ćemo 
radije sprovesti ovo kratko vrijeme u uživanju 
slasti i lasti, pa se tako strmoglaviti u vje- 
kovitu propast? Ne će li sviju ovih naslada 
isto tako nestati, kao i sviju protivština 1 
tegoba u izvršavanju službe Božje i nasto- 
janju oko duševnoga spasenja? Pa je li vri- 

jedno, da nam za ove kratkotrajne užitke 
tako silno prione srce, koje se može zasititi 
jedino vječnog blaženstva ? Kršćanine, ako si 
pametan, odaberi što je sigurnije, ne pro- 
pusti svoga spasenja nesigurnu vremenu i 
slijepu slučaju, niti se ne varaj misleći: 
»možda ću još duže živjeti«. 

Posljednji dan ovoga ljeta proživio si 
istina, no ne znaš, dali ćeš i prvi narednoga 
ljeta doživjeti: ispitaj dakle svoju savjest, 
pa ako si može biti cijelo ljeto zlo sproveo, 
to barem ovaj posljednji čas korisno upotrebi, 
da se još večeras možeš utješiti; da nijesi 
baš cijele godine uzalud izgubio. Učini dakle 
danas duševni račun s Bogom. Izračunaj: 
1. Primitak milosti Božjih i izdatak, kako si 
ih naime upotrebio; pa kad pronagješ, da 
si već tečajem jedine ove godine primio od 
Boga nebrojena tjelesna i duševna dobro- 
činstva, a rijetko se njima okoristio, pače 
se još na uvredu svoga dobročinca njima 
često poslužio, tad ga pokorno moli, da ti 
oprosti tu nezahvalnost. Obećaj mu ujedno, 
da ćeš u buduće bolje upotrebiti Njegova 
dobročinstva Njemu na slavu, a sebi na spa- 
senje. 2. Pomiri se danas ili sjutra u iskrenoj 
ispovijedi i pravoj pokori s Bogom, te čvrsto 
odluči, da ćeš se buduće godine čuvati sviju, 
a osobito najobičnijih grijeha; da ćeš Bogu 
vjerno služiti, i koliko najviše uzmogneš 
dobra učiniti. Zrtvuj uz to Gospodinu Bogu 
u zahvalu za sva dobročinstva i za zadovolj- 


štinu svojih grijeha svako dobro, koje si u 
prošlom ljetu i cijelom životu učinio, ili koje 
ćeš u buduće činiti. A sve to sjedini s neiz- 
mjernim zaslugama života i muke Isusove, 
skupocjenim zaslugama preblažene Djevice 
Marije i sviju Svetih. Ovim ćeš načinom po- 
nešto barem nadomjestiti ono, što si u pro- 
šastom životu zanemario. 


Molitva na svršetku godine. 


Milostivi Oče, Bože svake utjehe, po 
Tvom jedinorogjenom Sinu Isukrstu hvalim 
Ti od sve duše, što si mi na popravak moga 
života ovu godinu poklonio, te me tako milo- 
stivo podnosio. Vrlo mi je žao, što se tako 
slabo okoristih vremenom i milostima, što 
mi ih je neizmjerna Tvoja dobrota darovala 
na popravak i posvećenje života. Oprosti, 
milostivi Oče, moju nemarnost! Ja sam 
zbiljski odlučio, da ću Te buduće godine, 
ako mi ju dopustiš proživjeti, vjerno i odano 
služiti. Duže ne ću da oklijevam, jer vidim 
pogibao, koja mi predstoji. Danas, pače još 
u ovaj čas, započet ću svoje obraćenje. Od- 
scle ću svaki čas svoga života obratiti na 
Tvoju slavu, a svoje spasenje; gledat ću, 
da sve, što sam u Tvojoj službi po nehaj- 
nosti zanemario, dvostrukom gorljivošću na- 
doknadim, i Tebe to srdačnije ljubim, što 
hladnije sam Te dosele ljubio. Blagoslovi, 
nebeski Oče, dobru nakanu, podijeli milost, 

da ju stalno i vjerno ispuniti uzmognem, po 
Isukrstu Gospodinu našem. Amen. 


== 


Nova godina ili praznik obrezanja | 
Gospodina našega Isusa Krista. 


Zašto se taj dan zove nova godina? 


Zato što danas počinje svjetovna ili gra- 
gjanska godina, kao što počinje crkvena 
prvom nedjeljom Gospodnjega došašća. 

Što imaš danas činiti? 

Zahvali još jednoć dragome Bogu na 
svim dobročinstvima, što si ih u staroj go- 
dini primio. 

Započni novo ljeto u ime Isusovo i s do- 
brom nakanom. Odluči, da ćeš sve, štogod 
budeš činio ili trpio, iz ljubavi prama Bogu 
na veću njegovu slavu i u presveto njegovo 
ime činiti i trpjeti. 

Stupivši u novu godinu žrtvuj se iznova 
Bogu na službu, te moli od njega pouzdano 
sve milosti i darove, duši i tijelu potrebite, 
da novo ljeto dobro započneš i sprovedeš. 
Ponovi tvrdu odluku, da ćeš novim ljetom 
i novi život započeti, te ti ono uzbude ljetom 
spasenja. 

Ne daj, da ti ikad ohladi nanovo po- 
bugjena revnost; jer nije dosta, da godinu 

dobro započneš, nego je valjano i nastaviš i 
dobro dovršiš. Sam udari pravilo, kojega ćeš 
se u životu držati; krijepi se primanjem 
presvetih otajstava; kloni se zlih prilika, a 
svaki dan ponavljaj odluku: »Ovu godinu 
hoću da sveto sprovedem, mislili drugi, go- 
vorili i činili, što im drago«. 


Zašto želimo jedan drugome sreinu godinu? 


Zato, što kršćanska ljubav zapovijeda, 
da jedan drugome dobro želimo. No ova 
želja ne valja, da proistječe iz same svje- 
tovne uljudnosti ili iz sebične kakove namjere, 
nego iz prave, iskrene dobrohotnosti; inače 
ne bismo više od pogana učinili, a ni druge 
plaće zaslužili. 


Molitva na novu godinu. 

Svemogući Bože, nebeski Oče, Oče mi- 
losrgja, Bože svake utjehe, hvala Ti, što si 
nas dosele tako čudnovato uzdržavao i milo- 
stivo čuvao. Molimo Te po Isusu, Tvome milom 
Sinu i po njegovoj dragocjenoj krvi, oprosti 
nam grijehe, kojima smo prošloga ljeta kod 
Tebe u nemilost pali. Cuvaj nas u novoj 
godini od svake duševne i tjelesne nesreće. 
Pomnoži nam vjeru, pokrijepi ufanje i užeži 
svetu ljubav. Podaj nam milost, da od danas 
pa sve do smrti sve želje i misli, sve riječi 
i djela po Tvojoj božanskoj volji upravljamo. 
Daj nam napokon, da u pravoj vjeri, u 
Tvojoj ljubavii milosti umremo, te se s To- 


bom u Tvojem vječitom kraljestvu prevesele 
nove godine do vijeka uživamo! Amen. 


lvangjelje po sv. Luki, vogl. 2, 21. 

U ono vrijeme, kad se navrši osam 
dana, da obrežu dječaka, nadjenuše mu ime 
Isus, kao što je rekao angjeo, prije nego 
se u utrobi zače. 


Zašto se je Isus podložio Mojsijevu zakonu u obrezanju ? 


Iz poniznosti i poslušnosti prama svome 
nebeskom Ocu, i iz štovanja prama židov- 
skome zakonu, koji je propisao obrezanje 
za znak, da čovjek pripada izabranome puku 
Božjemu. Bog naloži obrezanje već Abra- 
hamu u znak saveza, što ga bješe sklopio 
s njime i s njegovim potomcima. Pa budući 
da Isus kao sin čovječji dolazi od Abra- 
hama, htjede se i on toga propisa držati. 

Ispuni takogjer zato taj propis, da nam 
već tada zasvjedoči svoju beskonačnu ljubav 
i svoju spremnost, kojom htjede za naše 
spasenje svoju krv proliti. 


Česa opominje nas kršćane obrezanje? 
Opominje nas dužnosti da si i mi srce 
obrežemo, to jest odstranimo sve grješne 
misli, požude i sklonosti. Bez ovakova obre- 
zanja srca nijesmo dostojni imena kršćanina, 
ustima smo kršćani, a srcem pogani. 


Odakle ime Isus? 

Od samoga Boga; jer je angjeo po 
nalogu Božjem Mariji kazao: »Nadjeni mu 
ime Isus«, to jest Spasitelj, Otkupitelj i Usre- 
ćitelj. 

Zašto se je Isus ovako zvao? 

Zato, što je ljudima grješne rane izlije- 
čio, iz vražjih okova ih oslobodio, djecom 
Božjom i baštinicima neba učinio. Nije dakle, 
kako kaže sveti Petar, drugoga imena pod 
nebom, koje bi nas moglo spasti, do imena 
Isusova. 


Kakovu moć ima to ime? 


Preveliku; jer su apostoli moću toga 
presvetog imena vragove izgonili i bolesne 
ozdravljali. Tim imenom možemo od Boga 
zadobiti sve, što nam je za spasenje ko- 
risno. Zato nam valja u žalosti i malo- 
dušju, u plahoj očajnosti, velikoj napasti 
uvijek ovo presveto ime pouzdano zazivati, 
a osobito tada, kad smo po nesreći sagri- 
ješil. To je ime melem, koji dušu bistri, 
liječi i jači. 

Kako treba izgovarati to ime? 

Velikom pobožnosti, počitanjem i čvrstim 
pouzdanjem ; jer se na ime Isusovo ima po- 
kloniti svako koljeno, tako na nebu kako 
na zemlji i pod zemljom. Vrlo drzoviti su 
oni, koji malo ne za svakom riječju i u ne- 


znatnim stvarima to presveto ime lakoumno 
izgovaraju. Priuči se, kršćanine, kadgod ovo 
presveto ime lakoumno i nepobožno izustiš, 
ili to od drugih čuješ, vazda u svom srcu 
moliti: Hvaljen budi Isus na vijeke! 


Kako još možemo i moramo Isusovo ime častiti? 


Slijedeći opomenu blaženoga apostola : 
Stogod radite riječju ili djelom, radite u 
ime Gospoda Isukrsta. S toga valja reći ili 
barem misliti po primjeru svetih: U Tvoje 
ime, Isuse, ustajem; u Tvoje ime idem na 
počinak; u Ivoje ime jedem, pijem i ve- 
selim se; u Tvoje ime radim, govorim, 
šutim itd. Pa tako ćemo priviknuti sve u 
ime Isusovo raditi, pa time postići tu ve- 
liku korist, da nam sve sretnije i za nebo 
zaslužnije za rukom ispadne. 


Molitva na čast presvetome imenu 
Isusovu. 

O Isuse, tješitelju žalosnih, Tvoje je 
ime doista ljekovito ulje, jer rasvjetljuješ 
sve, koji čame u tami i sjeni smrtnoj. Ti 
razgoniš sljepotu i liječiš bolest duševnu ; 
Ti hraniš i napajaš sve, koji su gladni i 
žedni pravde. Budi dakle Isuse i moj Spa- 
sitelj i duševni liječnik, izliječi rane _ moje 
bolne duše. O Isuse, Ti utočište nevoljnika, 
budi mi stalan zaštitnik u svim bijedama i 
napastima; Ti Oče ubogih, ukaži mi se 
ljubeznim odgojiteljem. O Isuse, radosti an- 

gjela, Ti jedina naša nado i utočište, budi 
mi u žalosti utješitelj i na čas smrti moćan 
pomoćnik. Nema nama ljudima pod Božjim 
nebom drugoga imena do Tvojega presve- 
toga, koje bi nas moglo spasti. O Isuse, 
pomozi mi za svoje presveto ime! Amen. 


Nedjelja po novom ljetu. 

Fvangjelje po sv. Mateju, pogl. 2, 19—23. 

U ono vrijeme po smrti Herodovoj, gle, 
angjeo Gospodnji u snu javi se Josipu u 
Misiru (Egiptu) i reče: Ustani i uzmi dječaka 
i mater njegovu i idi u zemlju Izraelsku ; jer 
su umrli koji su tražili dušu dječakovu. I 
on ustavši uze dječaka i mater njegovu, i 
dogje u zemlju Izraelsku. Ali čuvši, da Ar- 
helaj vlada u Judeji mjesto Heroda oca 
svojega, poboja se onamo ići; nego primivši 
u snu zapovijed, otide u krajeve Galilejske, 
I došavši onamo, namjesti se u gradu, koji 
se zove Nazaret, da se zbude, što su kazali 
proroci, da će se Nazarejin zvati. 


Česa nas opominju riječi: po smrti Herodovoj ? 
Opominju nas nestalnosti zemaljske ve- 
ličine. Bio ti bogat, moćan i ugledan koliko 
ti drago, doći će jednoć čas, u koji ćeš se 

morati sa svim zemaljskim dobrima rasta- 
viti — za uvijeke rastaviti. Želiš li se lako 
i utješljivo s ovim svijetom oprostiti, obrati 
zemaljska dobra na slavu Božju, na dobro 
svoga iskrnjega i vlastite duše. To će ti tad 
dragocjenih zasluga pribaviti, u vječnost te 
pratiti i nebesa ti otvoriti. 


Česa nas još opominje Herodova. smrt? 

Još nas opominje zločina, što ih je za 
svoga vladanja počinio. Nadalje, kako se 
teško onaj sa svijetom rastaje i polazi pred 
božanskoga suca, koji dobro zna, kako 
mnogo je učinio zla, a malo dobra; pa 
možda i ono malo dobra ne s čistom na- 
mjerom — radi Boga i duševnoga spasenja. 


Sto nam kaže ovo evangjelje o Isusu? 


Kaže nam kako čudnovato Bog svo- 
jima upravlja. On istina dopušta, da ih pro- 
gone i tlače, ali nikad da ih potlače; i na- 
doknagjuje im podnesene muke prije ili po- 
slije mnogovrsnom utjehom. Ovako morade 
Isus od Heroda progonjen u Egipat pobjeći, 
jer se Bogu svidjelo, da ga spase naravskim 
načinom, a ne očitim čudom. On je morao 
u Egiptu kao u progonstvu živjeti; no ovo 
nije trajalo duže nego što bijaše Božja volja. 
Kad je Bog sve Spasiteljeve neprijatelje 
uklonio, pozva ga natrag da u miru i po- 
koju mladost provede. 


A što se odavle učimo? 

Učimo se da postupanje Gospoda Boga 
sa svojim ljubeznim sinom, i skrb, kojom se 
je za nj brinuo, bude utjeha pravednicima. 
Oni se moraju sretnima scijeniti, ako Bog i 
s njima tako postupa, kako sa svojim sinom. 
Oni sigurno ne će više kako ni Isus trpjeti, 
nego što dopusti Otac nebeski, i ovo trp- 
ljenje bit će združeno s višnjom jakosti i 
utjehom. Ono će samo zamalo trajati, te će 
se napokon ako ne ovdje na zemlji, a ono 
jamačno tamo na nebu. pretvoriti u vječitu 
radost. 


Što se osobito od Marije i Josipa učimo? 


Učimo se u svima svojim prigodama i 
poduzećima tvrdo se u Boga pouzdati, nje- 
govoj se upravi u osobi zdušnih ispovjed- 
nika i drugih poglavara voljno pokoriti. Za 
svoje potrebe najprije sva dopuštena sred- 
stva marljivo upotrebiti, a tada spokojno i 
pouzdano očekivati svršetak, koji će pod 
upravom neizmjerne mudrosti i očinske 
ljubavi biti zaista po nas u svako doba naj- 
bolji i najspasonosniji. 


Zašto htjede hiti Isus u Nazaretu odgojen ? 

Zato što su proroci prorekli, da će ga 
njegov narod nazivati Nazarejinom, to jest 
neznatnim i neštovanim. Nazaret bijaše ma- 
lahan, priprosti gradić, o kome mišljahu Ži- 
dovi, da ne može ništa velika iz njega izaći. 


Pai po smislu riječi pripada Isusu 5 punim 
pravom nadimak Nazarenac, to jest posvećen, 
cvatući; jer je on najsvetiji megju svetima 
i najkrasnija ruža dolazeći od korjena Jese- 
ova. Kamo sreće, da božanskoga Spasitelja 
tako vjerno nasljedujemo te zavrijedimo ime 
sveca, te razveselimo Boga i sve dobre 
duše sjajnošću i mirisom krjeposti i pobož- 
nosti. 
Molitva. 

Molimo te, Gospodine, usliši običnom 
blagosti molbe svoga pobožnoga puka, da 
spoznamo, što od nas zahtijevaš, i da upo- 
znavši Tvoju svetu volju uzmognemo je 
svegjer savršenije i djelom ispuniti. To Te 
molimo po Isukrstu Gospodinu našem. Amen. 


=== 

Blagdan bogojavljenja ili praznik 
svetih triju kraljeva. 


Česa nas opominje taj blagdan ? 


Opominje nas kako su ova tri mudraca ili 
kralja, Gašpar, Melkior i Baltazar s Istoka 
vogjeni čudnom zvijezdom, koju im Bog po- 
kaza, u Betlehem došli, tamo Spasitelja 
našli, njemu se poklonili i dragocjenim ga 
nadarili darom, 

Zašto se zove taj dan Bogojavljenje? 


Zato, što se danas svetkuje trostruko 
objavljenje Isusa Gospodina, koje se zbilo u 
tri razna doba, i to: I. Kad je ta tri po- 
ganska mudraca k sebi dozvao, te se tako 
ne samo Židovima, već i poganima pokazao; 
2. kad se kasnije dao po Ivanu u Jordanu 
krstiti, a Bog svečano izjavio, da je to dragi 
njegov sin; Duh Sveti se pak u obliku go- 
luba pojavio, te se tako cijelo presveto 
Trojstvo očitovalo; 3. na svadbi u Kani 
Galilejskoj, kad je Spasitelj golemim čudom 
vodu u vino pretvorio, te tako svoje bo- 
žanstvo otkrio. 


Blagdan Bogojavljenja ... 
livangjelje po. sv. Mateju, pogl. 2, 1—12. 

Kad se rodi Isus u Betlehemu Judej- 
skome za vremena Heroda kralja, a to dogju 
mudraci od istoka u Jeruzalem govoreći: 
Gdje je kralj židovski što se rodio? Jer 
smo vidjeli zvijezdu njegovu na Istoku, i 
došli smo da mu se poklonimo. A čuvši 
Herod kralj, uplaši se, i sav Jeruzalem 
s njim. I sabravši sve glavare svećeničke i 
književnike narodne, pitaše ih, gdje bi se 
Krist rodio. A oni mu rekoše u Betlehemu 
Judejskom ; jer je tako prorok napisao : I ti, 

Betleheme, zemljo Judina, ni po čem nijesi 
najmanji megju kneževskim gradovima Ju- 
dinim; jer će iz tebe izaći vogj, koji će 
vladati nad narodom mojim Izraelom. 

Onda Herod tajno dozvavši mudrace, 
točno ispita od njih vrijeme zvijezde, koja im 
se pojavila. I poslavši ih u Betlehem, reče: 
»Idite, i raspitajte točno za dijete; pa, kad 
va nagjete, javite mi, da i ja idem da mu 
se poklonim«. 

I oni saslušavši kralja, odoše. I gle, 
zvijezda, koju su vidjeli na istoku, igjaše 
pred njima, dok ne dogje i stade odozgo, 
gdje bješe dijete. A kad vidješe zvijezdu 
obradovaše se veoma velikom radošću. 1 
ušavši u kuću nagjoše dijete s Marijom, 
materom njegovom, i padoše i pokloniše mu 
se; 1 otvorivši blago svoje. darivaše ga: 
zlatom, tamjanom i smirnom. I primivši u 
snu zapovijed, da se ne vraćaju k Herodu, 
drugim putom otidoše u svoju zemlju. 


Što je potaknulo sv. tri kralja na tako tegotan put? 


Potaknu ih želja da vide novorogjenoga 
Spasitelja i da mu se poklone. O kako im 
je dobro došla otajstvena zvijezda, štono 
su je, kako veli sv. Leo papa, po nadah- 
nuću Božjem spoznali kao znak Spasiteljeva 

poroda, i o kojoj je već Balaam prorekao 
govoreći: »Izlazi zvijezda od Jakova, diže 
se žezlo u Izraelu«. — Poput sv. triju kra- 
ljeva trebalo bi, da i mi Božje ponuke 
spremno slijedimo, te kao oni Spasitelja i 
njegovu milost željno tražimo. 


Zašto se uplaši Herod i sav Jeruzalem ? 


Herod se uplaši zato, što se pobojao, 
da ga novi kralj ne svrgne s prijestola. A 
jeruzalimski stanovnici pobojaše se nasilja i 
nereda, koji bi mogao poremetiti njihov 
lastan i udoban život. 

Tako se uvijek boji čovjek zle svijesti, 
dok čovjek čiste duše, mirno očekuje od- 
redbe Božje. Nu tko poput jeruzalimskih 


stanovnika svu sreću i blaženost polaže u > 


lastan i raskošan život, taj sama sebe vara, 
te ga svaka i najmanja nepogoda uznemiri 
i uzbuni, dok bogoljubna čovjeka ne može 
nikaka vremenita nesreća prijateljstva Bo- 
žjega lišiti niti mu duševnoga mira ugrabiti. 


Zašto je Herod svećeničke poglavice i narodne pisce 
sabrao ? 

Zato, što htjede saznati mjesto i vrijeme 
poroda lsusova, da ga dade smaknuti. Ovdje 
se takogjer očito pokazuje premilostiva pro- 
vidnost nebeskoga Oca, koji htjede da Ži- 
dove iznova po sv. knjigama opomene na 


mjesto i vrijeme Spasiteljeva poroda, da se. 


tako ne bi mogli ispričati, kad ga nijesu 
htjeli kao takova priznati. 

Pog nam, istina, javlja najspasonosnije 
istine, no mi često ne hajemo za njih kao 
i ovi Židovi, koji su dosta znali o Mesiji, 
dapače su sv. tri kralja k njemu naputili, pa 
se ipak tim znanjem nijesu htjeli okoristiti, 
već su vlastitom krivnjom srnuli u očevidnu 
propast. Tako će biti i nama ako ne bu- 
demo sami izvršavali ona dobra što ih 
znademo i što ih druge učimo. 


Zašto reče Herod, da će se i on pokloniti djetetu ? 

To bijaše samo pretvora i licemjerstvo, 
jer je kanio Isusa _ smaknuti, i nadao se po 
sv. trim kraljevima za njega saznati. Heroda 
nasljeduju u tom svi krivi učitelji, koji pod 
izlikom, da će Isusov vjerozakon očistiti 
molitvu, sv. misu, svetotajstva, štovanje bl. 
Dj. Marije i ostalo ovime slično kao neko- 
risno i suvišno proglasuju i drugima krivim 
naucima vjerne zavode. 

Njega nasljeduju kao što je već jednom 
rečeno, svi koji bližnjega na zlo zavode i 
nevine duše upropašćuju. Kao što vuci (što 
u istinu i jesu) ne smiju se pokazati, tako 
ni oni ne smiju svojih zlih namjera svijetu 
Otkriti: s toga se zaogrnu u ovčinju odjeću, 
grade se poštenima i pobožnima, al kad 
srce predobe, tad laskanjem i poklonima 
zatiru u njemu  sramežljivost, iskrenost, 
vjernost, pokornost, riječju sve krjeposti. 

s*k 

Cuvajte se bogoljubne duše takovih vukova, 
čuvajte roditelji i glavari od njih svoju djecu 
i podložnike. 


Zašto su se sv. tri kralja Isusu klečeći poklonila ? 


Na to ih sklonu svjetlo milosti i vjere, 
kojih ih Bog rasvijetli za nagradu, što se 
njegovu pozivu tako brzo i radosno oda- 
zvaše. Jer kad su mudraci svoj put nasta- 
vili i izišli iz. Jeruzalima, opaziše opet zvijezdu 


koja se primicala k Betlehemu i zastala nad . 


jednom  štalicom. Po Božjem nadahnuću 
spoznaše, da je u toj štalici novorogjeni 
kralj židovski, i da je ono bijedno, peleni- 
cama povijeno čedance pravi Bog. Zato 
padnu preda nj na koljena, presmjerno mu 
se poklone, izvade svoje dragocjenosti, te 
ga nadare zlatom, tamjanom i mirhom. 

Ne čini li se čovjeku, kadno stane život 
mnogih kršćana i nepristojno njihovo po- 
našanje u crkvi razmatrati, da se oni stide 
svoga božanskoga Spasitelja? Kako sramote 
sv. tri kralja tako mlake kršćane, koji ne 
će da prignu koljena pred Bogom, što je 
pod prilikom kruha i vina sakriven, dočim 
su sv. tri kralja s prevelikoga štovanja ni- 
čice pala pred ubogim Isusom. 


Što nas uče sv. tri kralja svojim darovima? 


Zlato je prilika Isusova kraljevskoga 
dostojanstva, tamjan mu žrtvuju kao Sinu 
Božjemu, koji ima s Ocem istu božansku 


narav i bitnost, mirha označuje njegovo čo- 
vječanstvo. Tim dakle darovima priznaše 
mudraci Spasitelja kao pravoga kralja, Boga 


i zajedno umrloga čovjeka. 


Kako možemo i mi Isusa sličnim darovima darovati? 


Zlatom ga možemo darovati, ako mu 
iskrenom ljubavlju, potpunom pokornošću i 
dobrom namjerom u svojim djelima podamo 
svoju volju; tamjanom, ako mu se često, 
pobožno i vruće pomolimo; mirhom, ako 
putene požude obuzdamo, a bijede i ne- 
zgode ovoga života kao pokoru za grijehe 
dragovoljno podnosimo. 


Zašto su se sv. tri kralja drugim putem vratila u 
svoju zemlju ? 

To učiniše zato, da izvrše zapovijed 
Božju. Nas pak uče tim: 1. da nam treba 
više slušati Boga nego ljude; 2: da moramo 
sasvim drugom stazom stupati, kad smo se 
već jednom k Bogu obratili. Grijehom smo 
se od Boga udaljili, moramo se dakle po- 
korom i točnim izvršivanjem dužnosti k Bogu 
povratiti i postojano mu služiti. 


Molitva. 

Udijeli nam, božanski Spasitelju, vjeru 
sv. triju kraljeva. Prosvijetli nam um onom 
svjetlosti, koja je njima svijetlila, gani nam 
srce, da tu svijetlost slijedimo, Tebe iskreno 
tražimo, i Tebi, koji si nas prije tražio, do 


m... gom 


konca. vjerni ustrajemo. Daj nam, da Ti se 
s pobožnim mudracima vazda u duhu i 
istini klanjamo, te Ti se kao povoljan i stalan 
dar prikažemo. Amen. 


Prva nedjelja po Bogojavljenju. 
Evangjelje po sv. Luki, pogl. 2, 49—52. 

Kad bi Isusu dvanaest godina, pogjoše 
roditelji njegovi u Jeruzalim po običaju 
praznika; i kad dane provedoše i oni se 
vratiše, osta dječak Isus u Jeruzalimu, i ne 
znadoše roditelji njegovi. A misleći da je 
s društvom, otidoše dan hoda, i stadoše ga 
tražiti megju rogjacima i megju znancima. 
I poslije tri dana nagjoše ga u hramu gdje 
sjedi megju učiteljima i sluša ih i pita ih. 
I svi koji su ga slušali, divljahu se njego- 
vome razumu i odgovorima. I vidjevši ga, 
začudiše se; i mati njegova reče mu: Sine, 
što učini nam tako? Evo otac tvoj i ja ža- 
losni smo te tražili. I reče im: Zašto ste 
me tražili? Zar ne znate, da meni treba u 
onome biti, što je oca mojega? Ioni ne ra- 
zumješe riječi što im reče. I sigje s njima i 
dogje u Nazaret, i bijaše im poslušan. I 


mati njegova čuvaše sve riječi ove u srcu 

svojemu. I Isus napredovaše u mudrosti i 
dobi i milosti kod Boga i ljudi. 


Zašto je pošao isus sa svojim roditeljima u Jeruzalim 
u crkvu? 


Židovi su imali jedinu crkvu, koju su 
morali na stanovite svetkovine polaziti, kiko 
su propisanu dobu od dvanaest godina na- 
vršili. Hotio se dakle i Isus u ime svoga vi- 
sokoga zvanja nebeskome Ocu žrtvovati i 
njemu se pomoliti. 

Htjede takogjer i nas da pouči, da barem 
po nedjeljama i svecima pod nikaki izgovor 
ne propustimo polaziti crkve, koja nam je 
mnogo bliže, nego što bijaše Židovima; da 
smo ondje sa svom bogoljubnošću prisutni 
službi Božjoj, koja je mnogo svetija nego 
ona u starom zakonu, te tako da se sami 
posvetimo i bližnjega na dobro potaknemo. 

Tako bi trebalo da sva djeca kao Isus 
idu rada s roditeljima u crkvu, i ondje se 
pristojno ponašaju, a roditelji da djecu svoju 
revno na molitvu potiču, te na kršćanski 
nauk i u ućionu marljivo šalju. Koliko 
dobra mogli bi očekivati od takove djece ? 


Zašto veli evangjelje: pogjoše roditelji njegovi u Je- 
ruzalim po običaju praznika? 

Zato da nas opomene da bogoljubna 

djela izvršujemo ne kako se nama svidi, nego 

valjano i postojano. Tako n. p. treba, ako 

je moguće, da smo svaki dan kod sv. mise, 
prije i poslije jela da se Bogu pomolimo, 
te mu zahvalimo; da nikad s lienosti ili 
nehajstva molitve ne propustimo, kad u 


jutro, o podne i na večer na pozdravljenje : 


zvoni, ili kad nas zvono opominje, da sve- 
ćenik k bolesniku sv. popudbinu nosi, da 


koji bližnji umire, ili da ga nose na pokop. 


Zašto osta dječak Isus u Jeruzalimu ? 


Zato, da prosine nekim zrakama svoga 
božanskoga dostojanstva i poslanja, te po- 
kaže da je jedino zato došao, da uzveliča 
slavu svoga nebeskoga Oca i pospješi spa- 
senje ljudi. 

A i naš glavni posao, da rečem jedino 
potrebiti posao jest taj, da Boga vjernim 
ovršivanjem njegovih zapovijedi slavimo, i 
tako skupimo zasluga za vječni život. No 
koliko ih drži ovaj jedino potrebiti posao 
za drugotnu stvar, te ga zbog zemaljskih 
briga i posala ili sasvim zanemaruju ili se 
samo toliko za nj brinu, koliko ne priječi 
njihova vremenita poduzeća. Sto će reći 
jednoć Bog za to? A što će nam sva vre- 
menita sreća, ako nam duša za uvijeke po- 
strada | 


Zašto su Marija i Josip Isusa tako pomljivo tražili ? 


To učiniše iz ljubavi prama njemu. 
Nijesu oni Isusa po svojoj krivnji izgubili, 
nego jer je to Bog mudro dopustio. A mi 


se trebamo odatle učiti, kako nam valja paziti, 
da Isusa kojim teškim grijehom ne izgubimo : 
i ako ga izgubimo, kako nam pomnjivo 
treba nastojati, da ga s pravom pokorom 
opet nagjemo. lim se opominju svi rodi- 
telj, da se ni za što više ne brinu nego 
za svoju djecu, da na nju vazda pomljivo 


'paze, u zle prigode i opaka društva nipošto 


je ne puštaju, te ne dadu, da im bez po- 
uke u svetim vjerskim i drugima koristnim 
znanostima odrastu, te se nikakovu poštenu 
i radinu životu ne priuče. Jer što će druk- 
čije biti od njih, nego besposlice i zli ljudi, 
nekorisni i štetni članovi čovječanstva? Iz 
ruku roditelja zahtijevat će jednoć Bog 
duše njihove djece. Da svi roditelji vjerno 
čine, što mogu, ne bi im bilo teško odgo- 
varati za dijete, ako bi koje i udarilo krivom 
stazom. 


Zašto je Isus boravio u crkvi megju učiteljima? 


Zato, da nas pouči, kako imamo i mi 
nastojati da se s onim upoznamo, što nam 
treba za spasenje duše. Valja nam dakle 
propovijedi i kršćanski nauk marljivo pola- 
ziti. Ako što ne razumijemo, treba nam du- 
hovnoga pastira popitati, i ako on nas upita, 
odgovoriti. Ako se Isus, vječna istina, nije 
stidio pitati ni odgovarati, zašto da se mi 
neznalice stidimo ? 


Što slijedi odatle, što .je bio Isus svojim roditeljima: 
poslušan ? 


Slijedi da moraju biti djeca i podložnici 


svojim roditeljima i glavarima poslušni u 
svem, što se ne protivi Božjim zapovijedima, 
Bolja je pokornost i Bogu dopadnija, nego 
li žrtva. Isusov primjer je živa propovijed 
za djecu, koja su svojim roditeljima nepo- 
slušna, te ih gotovo svaki dan jade opor- 
nošću, nemarnošću i prokšenošću, koja im 
dapače svojim zlim ponašanjem prikraćuju 
i dane života. Isto tako griješe i ona djeca, 
koja se svojih roditelja stide, malo do njih 
drže u starosti, bolesti i uboštvu ih ne pomažu, 
nego ih puste da stradaju. Kako se imaju sti- 
djeti sva takova bezbožna djeca pred božan- 
skim dječakom Isusom, koji bijaše kano Bgo- 
čovjek svojoj ubogoj materi i prostome ruko- 
tvorcu, sv. Josipu, u svemu poslušan i pod- 
ložan. Ako je Bog zaprijetio prokletstvom 
već takovoj djeci, koja roditelja ne štuju, ko- 
lika će kazan stići onu, koja ih preziru, ruže 
i zapuštaju? Sam Bog u sv. Pismu veli: »Oko, 
koje se ruga ocu i prezire mater, iskljuvali 
Savrani i poždrli orlići !« Pa ako je Bog nekoć 
zapovjedio neposlušnu, nepokornu i tvrdo- 
glavu djecu kamenovati, što zaslužuju ona 
djeca, koja dižu ruku na svoje roditelje? 


Kako je Isus napredovao u mudrosti, dobi i milosti? 


Koliko je napredovao u dobi, toliko 
je uvijek davao nove dokaze svoje bo- 


žanske mudrosti i svetosti, Time nas uči, kako 
trebamo u poznanju Božjih istina i izvrši- 
vanju krjeposti vazda napredovati. Svaka 
dob ima posebne dužnosti i krjeposti, koje 
nam valja vjerno ispunjivati, da uzmognemo 
1 u zrelijoj dobi zvanju svomu potpuno od- 
govarati. 
Molitva. 

Preljubljeni Isuse, ti uzoru sviju krje- 
posti, koji nas boraveći u crkvi učiš, da je 
naša glavna dužnost s Bogom u crkvi op- 
ći 1 njegovu svetu riječ slušati; koji svojim 
primjerom djeci i podložnicima pokazuješ, 
da trebaju biti roditeljima i glavarima po- 
slušni, i koji zahtijevaš, da svaki dan u 
dobru napredujemo ; udijeli nam milost, da 
sve dužnosti staleža zdušno izvršujemo, i 
sve dane života Tebi služeći sprovedmo | 
Amen. 


Druga nedjelja po Bogojavljenju. 

Pvangjelje po sv. Ivanu, pogl. 2, 1—11. 
U ono vrijeme bi svadba u Kani Ga- 
lilejskoj; i ondje bijaše mati Isusova. A po- 
zvan bješe i Isus i učenici njegovi na svadbu. 
I kad nesta vina, reče mati Isusova njemu; 
Vina nemaju. Isus joj reče: što je meni do 
tebe, ženo? Još nije došao moj čas. Reče 
mati njegova slugama: Štogod vam reče, 


činite. A ondje bijaše šest vodenih sudova od 
kamena za čišćenje običajno Židovima, koji 
(sudovi) uzimahu po dva ili po tri vedra. Reče 
im Isus : Napunite sudove vode. I napuniše ih 
do vrha. I reče im: zahvatite sad i nosite 
kumu. I odnesoše. A kad kum okusi vina, 
koje je postalo od vode, i neznadijaše od 
kuda je, a sluge znadijahu koje su zahva- 
tile vodu, zovnu kum ženika, i reče mu: 
Svaki čovjek najprije dobro vino iznosi, a 
kad se napiju, onda rgjavije; a ti si čuvao 
dobro vino dosele. Ovo učini Isus početak 
čudesima u Kani Galilejskoj ; i pokaza slavu 
svoju, i vjerovaše u nj učenici njegovi. 

Što se učimo odatle, što je bio Isus Sin Božji na “ 

svadbi? 


Učimo se to, da Bog ne samo ne mrzi 
na ljudsko veselje, pače da mu je milo. 

Samo treba da nije to veselje: I. za- 
branjeno i opasno, da se ne protivi za- 
povijestima Božjim i duševnomu spasenju. 
Opasne zabave, koje lako na grijeh navedu, 
jesu općenje s lahkoumnim i pokvarenim 
ljudima, zabranjene igre, kazališta i plesovi, 
čitanje. romana i pripovijesti, koje svjetov- 
nom taštinom odišu it. d. Ova veselja, 
ako ih se strasno držimo, razmaze nam 
srce, omrznu nam zvanične poslove, pritežu 
nas k zemaljštini, a odvraćaju od neba, za 


koje smo stvoreni. 2. Treba, da se i dopu- 
štenih zabava u pravo vrijeme i umjereno 
užijemo, i to s onom svetom nakanom, da 
se tako za službu Božju iznova okrijepimo, 
te se darovatelju nebeskomu na tom za- 
hvalimo. Tako će biti naše zabave Bogu 
mile, a nama zbilja korisne. 


Zašto se zauze hl. Dj. Marija za zaručnike, o kojima 

govori današnje sv. evangjelje? 
.. Zato, što ona žali sve bogoljubne bi- 
jednike i sirote, pa im želi svojim zagovorom 
pomoći. Nasljedujmo u tom bl. Djevicu, po- 
mozimo dragovoljno  nevoljnicima, osobito 
onima, koji se stide otkriti svoju nevolju. 
Marija će nam biti tada sigurno ljubežljiva 
zagovornica kod Isusa, kad se k njoj u ne- 
voljama utečemo. Iz ovoga dogagjaja vidimo, 
kako jako ljubi naš Spasitelj svoju mater i 
sve ljude. 


Zašto reče Isus Mariji: Što je meni i tebi do toga ? 

Taj Isusov odgovor pričinja se nešto 
opor, no nije, samo ako shvatimo pravi 
anna A židovskoga izraza. Ovim ne reče 
sus ništa drugo, nego: majko, ne brini se 
za to što nemaju vina, za to ću se ja bri- 

Ke via o s 
nuti. Potrpi se još malko, dok ne dogje 
ćas, što ga otac nebeski odredi, da moju 
božansku moć očituje. Tad ću ti ispuniti 
želju i pribaviti vina. Isukrst dakle nije po- 
vrijedio svojim odgovorom ljubavi i štovanja, 


što ga je inače svojoj materi kaazivag, 
nego se je vladao kao pokoran sin sropa 
nebeskoga Oca, pa s toga ne htjede prije 
čuda učiniti, dok nije došao po nebeskom 
Ocu za to odregjeni čas. Da Isus nije Ma- 
rije tim riječima uvrijedio, ni prošnje joj 
odbio, vidi se odatle, što je odmah slugama 
rekla: Što god vam reče učinite ; kao i 
odatle, što joj je odmah zatim prošnju 
ispunio. 

Što nas uče riječi: Još nije došao moj čas? 

Uče nas, da imamo u svem od Boga 
odlučeno vrijeme mirno čekati, te Gu8, ka 
se njegove slave i našega spasenja tiče, ne 
gledeći što će ljudi reći, po naredbama 
Božjim raditi. Move 

To osobito valja o izboru staleža i 
zvanja. O tom, kako je tko dobro m 
izabrao stalež, visi sva njegova zemaljska 
katkad i vječna sreća ili nesreća. S toga 
nam se ne valja u tom poslu prenagliti, 
niti se dati zavesti slijepom nagonu ili strasti, 
nego valja zrelo prosuditi, dali de aja 
sklonost na ovaj ili onaj stalež razborita, 
dali primjerna Božjim zapovijedima ao 
stojana; imamo li sposobnosti za I m 
onaj stalež. U tom poslu ne smijemo nika a 
imati pred očima samo zemaljsku i na 
nitu sreću, nego prije svega duševno do ro 
i vječno spasenje. Treba nam Sam a 
savjet upitati iskusne i poštene ljude istog 


sa kle 


staleža, u koji želimo stupiti, te_ molitvom, 
primanjem svetotajstava i drugim dobrim 
djelima od Boga isprositi, da nas rasvijetli 
u poznanju pravoga našega zvanja. Tad se 
ne ćemo tako lako prevariti u izboru staleža, 
pa ako se baši prevarimo, tješit će nas, 
što se nijesmo drzovito i samovoljno u koji 
stalež urinuli, te ćemo se moći sigurno u 
Božju pomoć za ispunjenje zvaničnih duž- 
nosti pouzdati. Doklegod pak još nijesmo 
ispunili gore spomenutih uvjeta, moći ćemo 
slobodno misliti: Još nije došao moj čas, 


Zašto zapovjedi Isus, da nose vino kumu? 


Zato, da ovaj spozna i druge obavijesti 
o čudu, što se dogodilo, pa da tako učenici 
Isusovi sa svim gostovima njega kano pra- 
voga poslanika i Sina Božjega upoznaju, te 
za njega to odanije prionu. 


Cesa nas jaš navlastito opominje kananejska svadba ? 


Opominje nas visokoga dostojanstva 
kršćanske ženidbe. Sam Bog je već u raju 
ženidbu naredio i blagoslovio, da muž i žena 
u ljubavi i vjernosti do smrti sjedinjeni, 
jedan drugoga u tjelesnim i duševnim po- 
trebama pomažu, i djecu, što im ju Bog 
povjeri, sjedinjenim silama odgoje za ko- 
risne članove čovječanstva, krjeposne ljude, 
te baštinike nebeskoga blaženstva. Spasitelj 
je taj velevažni stalež podigao na čast sveto- 
tajstva, kojim podaje_ mužu i ženi milost, 


da uzmognu svoje teške dužnosti ao 
te im predočuje za uzor, u koji se oj 
ugledati, čistoću, ljubav i red, a čem x ne 
on sa svojom zaručnicom (cr mii . 
sjedinjen. Veli sv. Pavao: »Kao a jema 
podložna Isukrstu, tako imaju sE .. 
svojim muževima u svem (što je. sea 
i pravo)«. Zatim: »A vi muževi ča i . 
kao što je ljubio Isukrst crkvu, e hero 
za nju žrtvovao«<. Ako se muži žena mu 
za tim uzorom, tad će biti njihova og a 
sveza zbilja ono, čime ju nazivlje s. ica 
apostol, naime: »veliko svetomijno« ; je 
hova ženidba nije samo na zemtji, s : 
nebu sklopljena, ona je i na nebu odobre 

i blagoslovena, te vodi u nebo. 


imaj ipravljati za ženidbeni stalež oni, 
Ni kaš aki Koji želi 1 nj stupiti ? : 
Ne smiju: I. prije ženidbe gojiti . 
dugo, roditeljima i starijima tajno ili o. 
poznanstvo; 2. imaju pribaviti sve, što a 
je za ženidbu potrebito naime: pa 
milost, znanje sv. vjerozakona, Zame od 
slova i mnogobrojnih dužnost. Osim o 
treba da imaju zdravo tijelo i Meka 
imetka za potrebito uzdržavanje obitelji; . 
si nijesu u rodu ili da nema megju modne 
drugih odnošaja, koji bi ženidbenu je * 
priječili Ako bi bilo ovakovih zapreka, 
valja da su od njih zakonito oprošteni. 

Kako se imadu u ženidbenom staležu vladati? 
Treba da po sklopljenoj ženidbi kod 
oltara obećanu vjernost vazda nepovrjegjenu 
čuvaju, dobro i zlo iskreno megjusobno 
dijele, u miru, slozi i ljubavi žive, te nikad 
ništa ne učine, što se svrsi i svetosti že- 
nidbe protivi, što se Bogu ne svigja i zbog 
čega bi im morao svoj blagoslov uskratiti. 

Treba da se za vremeniti život i zdravlje 
svoje djece počevši od najnježnije dobe raz- 
borito brinu, a još više da se skrbe za du- 
ševni njezin život, te je sačuvaju u nevi- 
nosti i milosti Božjoj. Treba dakle, da djecu 
već za rana u vjerozakonu i drugima ko- 
risnim znanostima ili sami poučaju ili ju 
drugim zdušnim i valjanim učiteljima po- 
učiti dadu, te ju na molitvu i službu Božju, 
na pokornost, iskrenost, poštenost, stidljivost 

i krotkost priučaju, od opasna drugovanja, 
zlih knjiga i zabava čuvaju. Ako djeca po- 
griješe, da ju ljubezno pouče i opomenu, a 
kad treba, ozbiljno joj se takogjer zagroze 
i primjereno kazne; da se za nju često i 
vruće Bogu mole, a što je glavno, u svim 

joj krjepostima dobrim primjerom prednjače. 

Treba im napokon nastojati, da djeci svojoj 
revnom poslenošću i razložnom štedljivosti 

koji krajcarak pričuvaju; da ju usposobe, 

kako će si moći sama kruh služiti; u izboru 
staleža da joj budu riječju i činom na ruku; 
no pod nipošto da je sile u ovaj ili onaj 

stalež, ka kojemu nemaju djeca volje ili po- 
trebitih sposobnosti. ' 

Muž i žena, koji tako ženidbu sklope, 
i u njoj se tako vladaju, jesu prava prilika 
svetoga sjedinjenja Isukrstova S crkvom ; 
njihovu ženidbu je nedvojbeno Bog odobrio 
i blagoslovio, ona je na nebu sklopljena. i 
vodit će ih na nebo. 


Molitva. 


Hvala Ti, Isuse, što si nas svojim do-. 


laskom na svadbu poučio, da Ti nevina ve- 
selja svojih vjernih odobravaš i blagosilješ. 
Hvala Ti, što si ženidbu svojom milosti po- 
svetio, te joj nebeskom moći olakotio ispu- 
njivanje teških njezinih dužnosti. Daj nam, 
da nikada ne težimo za nedopuštenim ve- 
seljima, a dopuštenih da se vazda sveto 1 
spasonosno uživamo. Udijeli svim oženjenima 
milost, da po izgledu Tvoga sjedinjenja 
s crkvom žive vazda u ljubavi i vjernosti, 
u slozi i svetosti, te si djecu u Tvom strahu 
odgoje za bogoljubne zemaljske i nebeske 
gragjane. Amen. 


Svetkovina obraćenja sv. Pavla. 


Kako se je zbilo to čudnovato obraćenje ? 


Čuli smo na svetkovinu sv. Stjepana 
Prvoga mučenika, kako su njegovi kameno- 
vatelji položili svoju odjeću k nogama ne- 
koga mladića po imenu Savla, i kako je 
Ovaj postao time učesnikom njihova zločina. 
Taj Savao postade vremenom veliki apostol 
naroda po imenu Pavao. No trebalo je sile, 
koja da mu srce za vjeru u Isusa otvori. 

Savao prijeteći učenicima Gospodnjim 
Osvetom i smrću, pristupi k svećeničkome 
poglavici, te izmoli u njega poslanice na 
zbornice u Damasku, da ljude ili žene, ako 
bi našao koje tome (kršćanskome) nauku 
privržene, svezane u Jerusalim doprati. 

Kad je putovao te se već Damasku 
bližio, obasja ga na jedanput nebeska svjet- 
lost. Padnuvši na zemlju začu glas, koji 
mu govoraše: Savle, Savle, zašto me pro- 
goniš? On reče: Tko si, Gospode? a on 
odgovori: Ja sam Isus, koga progoniš ; teško 
ti je glavom zid probijati. A on dršćući od 
straha reče: Gospodine, što hoćeš, da učinim ? 
A gospodin mu reče: Ustaj i pogji u grad, 
Pa će ti se kazati, što ti treba učiniti. Ljudi 
pak što su ga pratili, prepadnu se, kad su 
čuli glas, a nikoga nijesu vidjeli. Savao 
ustade sa zemlje, otvori oči, nu ništa ne 
vidje. Primili su ga dakle za ruku i vodili 

# 

u Damask. Ondje bijaše tri dana slijep, niti 
je io niti pio. : 

Bijaše pak u Damasku učenik po imenu 
Ananija. Njemu se ukaza Gospodin i reče: 
Ananijo! A on reče: Evo me, Gospodine ! 
Gospodin mu pak reče: Ustaj, pogji u ulicu, 
koja se zove »ravna« i popitaj u Judinoj 
kući za čovjeka po imenu Savla Taržanina ; 
jer gle, on se moli Bogu. (Savlu se megjutim 
ukaza muž imenom Ananija, kako k njemu 
ide, i na nj polaže ruke, da progleda.) Ana- 
nija pak odgovori: Gospodine, od mnogih 
sam čuo za toga čovjeka, kolika zla učini 
svetima (vjernim) Tvojim u  Jerusalimu, i 
ovdje ima vlast od svećeničkoga poglavice, 
da veže sve, koji Tvoje ime nazivlju. A Go- 
spodin mu reče: Pogji, jer mi je ovaj iza- 
brano orugje, da naviješta ime moje pogan- 
.skim narodima i kraljevima te sinovima izra- 
clskim; a ja ću mu pokazati, koliko mu 
valja trpjeti za moje ime. Pogje Ananija, 
prispije u onu kuću, položi na nj ruke i 
reče: Brate Savle, posla me Gospodin Isus, 
koji ti se javio na putu, kojim si išao, da 
opet progledaš i Duhom se Svetim napuniš. 
I odmah mu otpade nešto s očiju kano 
ljuska, te progleda, i kad ustane pokrsti ga 
Ananija. Zatim se nahrani i okrijepi. 

Tada ostade nekoliko dana kod učenika, 
koji su bili u Damasku. I odmah propovije- 
daše po zbornicama o Isusu, da je Sin Božji. 
Svi, koji su ga slušali, čudili su se i govo- 

rili: Nije li ovo onaj, što je progonio u Je- 
rusalimu one, koji ovo ime zazivlju i ovamo 
zato došao, da nje povezane odvede k sve- 
ćeničkim poglavicama? — A Savao se sve 
bolje jačao i zabunjivao Židove, koji su 


stanovali u Damasku, dokazujući, da je ovo 
Isukrst (pravi Mesija). 


Što nas uči ovaj dogagjaj ? 


. Uči nas, 1. da ne smijemo nijednoga 
grješnika prezirati niti o njegovu obraćenju 
sumnjati. Najveći grješnik može se u čas 
milošću Božjom obratiti i svetim postati kao 
sv. Pavao, kojega je Bog skoro u isti čas 
kadno htjedne zatrti kršćane, izabrao za 
svoje orugje, da bude učiteljem naroda; 
a Primo 10 za obraćenje 
gj gorljivo_ moliti. Tako moljaše sv. 
Stjepan za svoje ubilce, a i za Savla, koji 
im je odjeću čuvao, te mu izmoli molitvom 
od Boga milost, da se je obratio. Sv. Augu- 
stn oveli: Mi ne bismo sada Pavla kano 
sveca štovali, da se nije sv. Stjepan za nj 
Bogu molio. ši: 

Koji za obraćenje grješnika moli pri- 
bavlja im plod muke i smrti Isusove. O kako 
se to Bogu svigja, a i koristi onome koji 
moli! Sv. Jakov veli: Koji dovede grje- 
šnika sa stranputice na pravi put, taj mu 
dušu od smrti izbavi i pokrije mnoštvo 
grijeha, to jest, on uništi mnoštvo grje- 
šnikovih grijeha, jer ga k pravoj pokori do- 

vodi. No on uništuje i vlastite grijehe, jer 
svojom ljubavlju spram grješnika postaje 
to vredniji i sposobniji, da i njemu Bog 
grijehe oprosti ; 

3. uči nas, kako se imamo ponašati, 
kad hoćemo da se sami obratimo. Pavao 
kod svoga obraćenja tjelesno oslijepi, a du- 
ševno se rasvijetli. On primi Ananiju po: 
nalogu Božjem za svoga vogja na putu 
spasenja, pa je za tim tako revnovao za 
slavu Isusovu, kako je prije za proganjanje 
kršćana. Isto tako treba da svaki, koji se 
hoće obratiti, pred svim onim oči zaklopi, 
što ga je prije navodilo na grijeh, te samo 
na to pazi, što Bog od njega hoće. Treba 
nadalje da se iskusnome duhovnom vogju 
povjeri i njega u svemu sluša; jer kao što 
se iz toga dogagjaja jasno vidi, Bog hoće 
čovjeka po čovjeku poučiti, da bude po- 
koran i ponizan. Treba napokon, da po obra- 
ćenju isto tako revno brani slavu Božju i 
tako krjeposno živi, kao što je prije grijehu 
robovao, da bude u dobru tako pomljiv, kao 
što je bio prije u zlu. Od toga se ne smije 
dati odvratiti, ma mu se svijet za to koliko 
rugao il ga progonio; postojan treba da 
bude kano Pavao, jer će se samo onaj spasti, 
koji do konca ustraje. 

Na dan obraćenja sv. Pavla apostola. 
divangjelje po sv. Ivanu, pogl. 21, 19—24. 

U ono vrijeme reče Petar Isusu: Eto 
mi smo ostavili sve, i pošli smo za Tobom: 
šta će dakle biti nam? A Isus im teče: 
Zaisto vam kažem, da ćete vi, koji ste pošli 
za mnom, u preporodu, kad bude sin čo- 
vječji sjedio na prijestolju slave svoje, sjedit 
Cete i vi na dvanaest prijestolja nad dva- 
naest koljena Izraelovih. I svaki koji ostavi 
kuću ili braću ili sestre ili oca ili mater 
ii sinove ili polja zbog imena mojega, primit 
će sto puta onoliko, i dobit će život vječni. 


Kako su se mogli apostoli hvaliti, da su sve ostavili 
kad su malo imali? i 


. Premda su Petar i drugi apostoli malo 
imali, ipak Su sve ostavili, što su imali. 
Pava ostavi takogjer sav svoj imutak, te 
jelovaše i trpijaše više, nego svi drugi 
apostoli. : m 

: Učimo se od sv. apostola Boga od sve 
duše ljubiti, kao što su ga oni ljubili, i svega 
se odreći, što nas priječi na putu spasenja. 
Otrgnimo se kao i oni od zemaljštine, a_i 
od nekih premda dopuštenih lasti, koje nas 
a Ovršivanju dobra priječe ; klonimo se _pom- 
Jivo pogibli i Prilike grješne, te slijedimo 
postojano na putu križa i zatajanja samoga 


sebe božanskoga učitelja, koji je postao iz 
ljubavi prema nama ubog! 


Kakvu nagradu obeća Sin Božji onim, koji ga 
nasljeduju ? 

Budući da su apostoli poniznost, ubo- 
štvo i preziranje tako ljubili i radi podno- 
sili, obeća im Isus, da će s njime one suditi, 
koji im ne uzvjeruju; da će im on svojom 
milosti, unutarnjom zadovoljnošću, u ovom 
i na drugom životu rajskom radosti sve 
stostruko naplatiti, štogod si uskrate njemu 
za volju, štogod će njemu za volju činiti i 
trpjeti. Isto obeća svima onim, koji će nje- 
govome svetom nauku za volju odvrći krivi 
vjerozakon svojih pregja i škodljiva vreme- 
nita dobra. Nije li vrijedno, da se po iz- 
gledu sv. Pavla odvažimo na. ozbiljnu po- 
koru i nasljedovanje Isusa, te njemu vjerni 
ostanemo, ne gledeći na to, dali je to ro- 


diteljima ili rogjacima po volji. Ovako ćemo , 


zaslužiti jednoć sjajnu i vjekovitu nagradu. 


Gdje se osobito još dan danas ljudi Isusu za volju 
odriču vremenitih dobara? 

U duhovnim redovima, gdje se članovi 
posebnim zavjetom dragovoljno obvezuju na 
uboštvo, neženstvo i pokornost prema sta- 
novitima duhovnim poglavarima. Te tri 
dužnosti uklanjaju mnoge zapreke spasenja, 
te pomažu onima, koji ih zdušno obdrža- 
vaju, da na putu krjeposti mnogo uspješ- 

mije 1 sigurnije stupaju, nego li bi to _ mogli 
učiniti usred bučnoga svijeta. S toga plače 
onome, koga pozva Bog u redovnički stalež. 
Da pak upoznamo, je li nas Bog po- 
zvao u redovnički stalež, imamo se go 
boritim i bogoljubnim ispovjednicima posa- 
Vjetovati, Bogu se za prosvijetljenje pa- 
meti često i gorljivo moliti, zatim iz čiste 
nakane u red stupit, Bogu se dušom i 
tijelom posvetiti, te pomoću samostanskosa 
zapta Bogu postojano služiti i za spasenje 
neumrle se duše brinuti. gi 
A Tko iz drugih svrha stupa u samostan 
istupit će iz njega već kod Prve kušnje li 
živjet će u njem nezadovoljno, te se možda 
Još teže spasti, nego li izvan samostana. 


Molitva. 


Bože, kako darežljivo naplaćuješ ono 
malo, što čovjek Tebi za volju čini i trpi | 
Tko se ne bi hotio svega odreći, kad E 
neizmjerno mnogo postizava? Udijeli nam 
E Toše kad već ne možemo svega ostaviti 
da se barem onoga dragovoljno odrečemo, 
što nam je suvišno ili škodljivo ; a što nam 
treba, da previše ne ljubimo, nego se tako 
uživamo, da uz to vječnoga blaženstvo : 
izgubimo. Amen. 2 čke 

Svijećnica ili blagdan očišćavanja 
bl. Dj. Marije. 


Česa nas opominje taj blagdan? 

Opominje nas, kako je bio Isus u jeru- 
salimskoj crkvi prikazan, a djevojačka nje- 
gova majka čista proglašena. Taj blagdan 
zove se takogjer svijećnica, jer se na taj 
dan odmah prije svete mise svijeće, blago- 
silju. 

Zašto se danas svijeće blagosilju i zašto ih zapa- 
ljujemo u ophodu? 

Prije svega na uspomenu, da je Isus 
pravo svjetlo svijeta. Kao što svijeća, kad 
se noću zapali, rastjera tminu i rasvijetli 
put, da možemo njime sigurno stupati, tako 
hoće i Isus svjetlom svojega božanskoga 
nauka i milošću našu duševnu sljepotu i 
'tminu neznanstva raspršiti, te nam svojim 
lijepim primjerom na putu krjeposti svi- 
jetliti. 

Nadalje upaljena svijeća, što je u op- 
hodu nosimo, treba da nas sjeti naloga 
Isusova: »Imajte bokove opasane, i zapa- 
ljene svjetiljke u rukama. Budite kano čovjek, 
koji čeka svoga gospodara, dok se ne vrati 
sa svadbe«; i »tako neka sja svjetlo vaše 
ljudima, da vide vaša dobra djela, i slave 
Oca vašega, koji je na nebu«. 

, Ophod, kojemu pribivamo zapaljenom 
svijećom u ruci, opominje nas da imamo 
kano mudre djevice svome božanskom 
Spasitelju u susret poći s jasnim svjetlom 
Žive i djelotvorne ljubavi, 

Napokon užgane svijeće treba da pro- 
bude u nas želju, da nam oganj Božje lju- 
bavi vazda u srcu plamti, od svake nas 
Srješne ljage očisti, da se duhovne lijenosti 
Otresemo, te da jednoć ugledamo vječnu 
svjetlost i lice Božje. 


Na Svijećnicu ili na dan očišća ranja bl 
Dj. Marije. siki 

Hivangjelje po sv. Luki, pogl. 2, 22,—39, 
O Ono vrijeme kad se izvršiše dani 
očišćavanju Marijinu po zakonu Mojsijevu do- 
niješe Isusa u Jeruzalim, da ga prikažu 
Gospodinu, kao što je napisano u zakonu 
Gospodnjem: sve muško, što otvori mate- 
ricu, neka se posveti Gospodinu ; i da pri- 
nesu prilog, kao što je rečeno u zakonu 
Gospodnjem, dvije grlice ili dva golubića. I 
gle, bijaše u  Jeruzalimu čovjek po imenu 
Simeon, i čovjek taj bješe pravedan i po- 
božan, koji čekaše utjehu Izraelovu, i duh 
oveti bijaše u njemu. I njemu bješe Duh 

Sveti kazao, da ne će vidjeti smrti, dok ne 
vidi Krista Gospodnjega. I dogje po Duhu 
u hram; i kad donesoše roditelji dječaka 
Isusa, da učine za njega po običaju zakona, 
on ga uze na ruke svoje, i hvali Boga i 
reče: Sad otpuštaš s mirom slugu svojega, 
Gospodine, po riječi svojoj; jer vidješe oči 
moje spasenje Tvoje, koje si priugotovio pred 
licem sviju naroda, svjetlo, da rasvijetli po- 
gane, i slavu naroda Tvojega Izraelskoga. 


Zašto su božansko dijete Isusa donesli u jeruzalimski 
hram ? 

Bog zapovjedi Židovima, da mu svoju 
prvorogjenu mušku djecu četrdeseti dan po 
porodu prikažu i žrtvom otkupe jato im 
zapovjedi na zahvalnu uspomenu, što je sa- 
čuvao život njihovim prvencima u 2giptu, 
dok je dao prvence Egipćana po angjelju 
pomoriti. Taj zakon nije doduše vezao Spa- 
sitelja, jer_ bijaše sam zakonodavac, no on 
ga ipak točno ovrši, koje s toga, da se 
Bogu već u početku | svoga. zemaljskoga 
života za naše spasenje svečano žrtvuje, 
koje opet da nas pouči, kako se imamo 
Božjim zapovijedima smjerno pokoriti i Bogu 
sasvim posvetiti. 

Zašto nije Marija prikazala jagnjeta nego dvije 
grlice? 

Premda je bila Marija roda Davidova, 
bijaše ipak sirotinja. S toga nije mogla ve- 
ćega dara prikazati, nego i drugi siromasi. 
Budući da je pak Bogu zajedno svoga je- 
dinorogjenoga sina prikazala, prinijela je 
tako dragocjenu žrtvu, kakove svijet još 
nikad ne doživi. 

Kršćanine, ako si ti i siromah, ne srami 
še svoga siromaštva, nego ga ljubi to većma, 
što tako postaješ sličan Mariji. Uz to ti 
valja nastojati, da što češće Isusa kod sv. 
pričesti primaš i Bogu ga kod sv. mise Pri- 
kazuješ, te si tako duševno blago sakupljaš. 
Ako si pak imućan, drži se za siromaha, te 
ljubi i pomaži ubožnicima i nevoljnicima, 
jer blaženi siromasi duhom, njihovo je kra- 
ljestvo nebesko. 


Zašto je Marija obdržavala zakon očišćavanja ? 
Marija nije bila kao druge žene zakonu 


podvržena, jer zače Isusapo Duhu Svetom, 
te bijaše tako poslije kao i prije poroda 
prečista_ Djevica. Ona je obdržavala taj 
zakon s poniznosti i pokornosti, da u svem 
nasljeduje svoga sina, koji se je zakonu 
obrezanja i žrtvovanja dragovoljno podložio, 
te da ne sablazni one, koji nijesu ništa 
znali za otajstvo njezina čudnovata začeća 
i preuzvišenoga materinjeg dostojanstva. 
Uči se od nje, kršćanine, zapovijedi 

Božje takogjer tako vjerno obdržavati, da 
niti sebi ne naškodiš, a ni drugih ne sa- 
blazniš. 


Kako se dogodi, da je Simeon zatekao Isusa u crkvi? 

Simeon bijaše bogoljuban starac, koji 
je jedva ćekao utjehu izraelsku, to jest do- 
šašće Spasiteljevo. Njemu Bog obeća, da će 
sigurno prije smrti vidjeti Spasitelja svijeta, 
pomazanika Gospodnjega. I eto, udahnu mu 
Duh Sv. upravo onda, kad su Isusa nosili u 
crkvu, da pogje u nju. Simeon pogje, te 
kako ugleda djetešce Isusa u crkvi, odmah 
ga javno prizna za otkupitelja i Spasitelja 
ljudi. 

Gle, kako Bog nagragjuje one, koji ga 
pravo traže, te kako im se rado dade 
spoznati i uvažiti. Slijedi i ti tako spremno 
i vjerno njegova premilostiva nadahnuća. 


Zašto je želio Simeon umrijeti, držeći Isusa u 
naručaju ? 

Zato što mu se ispuni najveća, da je- 
dina njegova želja. Kad je naime ne samo 
vidio nego i u naručaju držao onoga, za 
kim su mu praoci toliko uzdisali, što si je 
mogao još drugo željeti, nego da svoj duh 
preda Spasitelju u ruke? 

Kršćanine, ako želiš kao Simeon smrću 
pravednika umrijeti, živi krjeposno kao on 
ili potraži barem neodvlačno Spasitelja po- 
korom, te ga čuvaj postojanim poboljšanjem. 

Osobito se združi s njime na smrtnoj po- 
stelji po presv. oltarskom svetotajstvu, da ti 
bude VOgj i zaštitnik na putu u vječnost, te: 
ondje milostivi sudac.. 


Zašto imenova Simeon Isusa svjetlom, koje da obasja 
neznabošce ? 

. Zato što se Isus rodi kano pravo svjetlo, 
koje treba da izbavi ne samo neznabošce 
iz tmine neznanstva i vražjega ropstva, nego 
i Židove oprosti ropstva mozaičkoga zakona 
te ih učini slobodnom djecom Božjom. ' 


Molitva. 


.Oče nebeski, svrni milosrdnim okom 
na jedinorogjenoga svoga sina, koji Ti se 
toliko svidio. Evo njega su donijeli danas na 
žrtvenik, da se za ljudske grijehe prikaže. 
Svigja Ti se ta nevina žrtva, pa Te ganula- 
na milosrgje prema nama nevoljnim grješ- 
nicima. Oprosti nam Srijehe, oholost i ne- 
pokornost, udijeli nam milost, da Ti se 
jednoć u crkvi Tvoga veličanstva prikažemo 
i Tebe vječno svjetlo neprestano gledamo, 
posjedujemo i slavimo. Amen. ž ' 


Mraz . . . . . 
Ireća nedjelja po Bogojavljenju. 
Beangjelje po sv. Mateju, pogl. 8, 1—13. 
. U ono vrijeme kad sigje Isus s gore, 
'Slaše za njim mnogo svijeta; i gle, čovjek 

gubav dogje i klanjaše mu se govoreći: 
Gospodine, ako hoćeš, možeš me očistiti. I 
pruživši ruku Isus, dohvati ga se govoreći: 
Hoću, očisti se. I odmah očisti se od gube. 
I reče mu Isus: Gledaj, nikome ne kazuj ; 
nego idi, pokaži se svećeniku, i prinesi dar, 
koji je zapovjedio Mojsija, radi svjedočan- 
stva njim. A kad ugje u Kafarnaum, pri- 
stupi k njemu satnik moleći ga i govoreći: 
Gospodine, sluga moj leži doma uzet (gubom 
udaren), i muči se vrlo. I reče mu Isus: Ja 
ću doći i izliječit ću ga. I satnik odgovori 
i reče: Gospodine nijesam dostojan da ugješ 
pod krov moj, nego samo reci riječ, i 
ozdravit će sluga moj. Jer i ja sam čovjek 
pod vlasti, i imam pod sobom vojnike, pa 
rečem jednome: idi, i ide; i drugome: dogji, 
i dogje; i sluzi mojemu: učini to, i učini. 
A_ kad ču Isus, udivi se i reče onima, koji 
igjahu za njim : Zaista vam kažem, ne nagjoh 
toliko vjere u Izraelu. A kažem vam, daće 
mnogi od istoka i zapada doći, i sjest će za 
stol s Abrahamom i Izakom i Jakovom u 
kraljevstvu nebeskom, a sinovi kraljevstva 
izagnat će se u tamu najskrajnu; ondje će 
biti plač i škrgut zuba. I reče Isus satniku: 


..... --_———— 


Idi, i kao si Vjerovao, neka ti bude. I ozdravi 
sluga u taj čas. 


Zašto reče gubavac: Gospodine, ako hočeš, možeš me 


očistiti ? 

Zato da pokaže svoju vjeru i _krepko 
pouzdanje u Isusa kano pravoga Spasitelja 
koji ga je kao pravi Bog mogao ozdraviti. 
Tako treba da se i mi nepokolebljivo pouz- 
damo u svemogućega i predobroga Boga i 
Spasitelja, koji nam ne samo može nego i 
hoće U svakoj nevolji pomoći, ako nam to 
služi na pravu sreću. Najbolje je, da sve 
Bogu na volju ostavimo veleći: Gospodine, 


ako je Tebi prijatno a meni spasonosno, 


udijeli mi ovo ili ono dobro, izbavi me od 
ovoga ili onoga zla. 


Zašto pruži Isus ruku i dotaknu se gubavca? 

Da nam pokaže svojim Primjerom, 
kako imamo prijazno i ljubezno postupati 
s nevoljnim bolesnicima. Slijedimo ga u 
tom po mogućnosti, te znajmo da bolesni- 
cima služeći, pohagjamo i njegujemo samog 
Isusa, koji će nas jednoć zato darežljivo 
nagraditi. Reći će nam na sudu: Bolovah 
a vi me pohodiste; s toga zauzmite kra. 
ljevstvo, što vam je pripravljeno od po- 


stanka svijeta. 


Zašto zapovjedi Isus gubaveu, da o tom nikome 
ništa ne kaže? 

On nas htjede tim dobrohotno opome- 
nuti, kako ne smijemo rastrubiti dobrih 
svojih djela, da nas svijet zato hvali. Ako 
mi samo zato činimo dobro, da nas svijet 
vidi i hvali, tad smo već primili plaću, te 
se nemamo nadati nikakovoj nagradi na 
nebu. 


Zašto posla Isus gubavca k svećeniku, naloživši mu 
da prinese dar? ; 

Zato što su se očišćeni gubavci morali 
po Mojsijevu zakonu pokazati svećenicima, 
da ovi potvrde i izjave, jesu li zbilja oči- 
šćeni. Moradoše takogjer prinesti zahvalni 
dar, što su ozdravili. 

Ne stidimo se zato ni mi, kad se od 
duševnih rana očistimo ili tjelesnih boli 
oslobodimo, Bogu javno zahvaliti, te svim 
bogoljubnim obredom naše svete crkve 
djetinje štovanje iskazati, 


Što nas uči satnikova brižnost za svoga slugu? 

Njom se svaki gospodar strogo opo- 
minje, da se brine za svoje bolesno služinće, 
da ga njeguje kako valja, i ako bi teško 
oboljelo, da ga dade za vremena providjeti 
svetotajstvima. Nekršćanski, dapače okrutno 
bi radio onaj, koji bi siromašno služinče, 
kako oboli, bez potrebe iz kuće izrinuo, 
osobito- onda, kad je ono vjerno služeći od 

velikih napora oboljelo. No žalibože ljudi 
njeguju katkad pomljivije bolesno živinče, 
nego bolesno služinče! Kakav li će se tu 
račun polagati ! 


Ima li se gospodar brinuti takogjer za dušu svoje 
sližinčadi ? 

Dakako; on ima istina paziti, da ne 
Primi niti ne drži kod sebe nevaljana slu- 
žinčeta, ali za onoga slugu ili sluškinju, što 
ih je već u službu uzeo, valja mu se 
skrbiti, da u njegovoj kući na duši ne kva- 
ruju. Zato ne smije gospodar podnositi, da 
mu služinčad kune ili psuje, da nečiste šale 
zbija, nečiste razgovore vodi, nepristojne 
PJesme pjeva, sumnjive sastanke polazi, po- 
gibeljnapoznanja sklapa. Usuprot je mora 
od svega ovoga ljubezno i ozbiljno odvra- 
ćati, a za molitvu i službu Božju ne_ samo 
joj dati vremena, nego i strogo na to pri- 
tjerivati, 

Što je dužna služinčad svome gospodaru ? 

Dužna je štovati i ljubiti svoga gospo- 
dara kao roditelje, te ga slušati u svem što 
je dopušteno; dužna je poslenošću, oprez- 
nošću i vjernošću uzdržati i promicati 
kućno blagostanje ; trpljivo podnositi mane 
svojih gospodara, te ih nikad bez sile dalje 
od kuće razglašivati. Napokon ima se za 
njih Bogu moliti. Takova služinčad postat 
će dionik blagoslova četvrte zapovijedi 

Božje; bit će joj dobro na ovom i na drugom 
svijetu. ' 
Zašto reče Isus satniku: Ja ću doći i izliječit ću ga? 

Da pokaže, kako se duboko snizio, kad 
se kao Sin Boga živoga nije stidio poći 
k ubogome sluzi. Ova Spasiteljeva poniznost 
osramoćuje mnoge gospodare i gospodarice, 
koji se drže za preodlične, da za bolesno 
služinče i koji put korače! 

Zašto reče satnik: Gospodine, nijesam dostojan, da 
dogješ pod krov moj? 

To reče s poniznosti i štovanja prama 
Isusu ; jer se držao nedostojnim, da mu bo- 
Žanski Spasitelj dogje u kuću. Odatle se 
učimo, da se imamo i mi isto tako poniziti 
pred Bogom, osobito kad idemo k sv. pri- 
česti, te se držati nevrijednima njegovih da- 
rova. Bog se opire oholima, a ponizne da- 
ruje milošću. 


Zašto je satnik rekao: Reci samo riječ, i ozdravit će 


sluga moj? 


Tim javno ispovjedi svoju vjeru u Isu- 
sovo božanstvo i svemogućnost, koji je mogao 
i neprisutan ozdraviti slugu jednom riječju 
tako, da je na jedinu riječ bolest minula, kao 
što na jedinu riječ podložnici i vojnici izvr- 
šuju satnikove zapovijedi. Kad je poganski 
satnik imao toliku vjeru i pouzdanje u Isusa, 
ne moramo li se mi kršćani sramiti, što 

katkad tako slabo Vjerujemo i slabo se po- 
uzdavamo u Boga ? 


Sto će reči, da će doći mnogi od istoka i zapada u 
nebo i £. d.? 

.. To veli Isus poradi tvrdokornih Židova, 
koji nijesu htjeli da prime božanski njegov 
nauk. Mnogi će naime pogani, koji su na 
istoku i zapadu, čuti i vjerovati sv. evan- 
gjelje, po njemu živjeti, te se tako s Abra- 
hamom, Izakom i Jakovom uživati rajskoga 
veselja. Usuprot mnoge Židove, koji su bili 
djeca Božja, te imali prvi pravo na nebesko 
kraljevstvo, isključit će Bog iz njega zbog 
nevjere i drugih grijeha, te ih sunovratit u 
vječnu tminu, to jest u jaz pakleni. 

0 Boj se i ti kršćanine, ako ne živiš po 
Vjeri 1 ne sudjeluješ s Božjom milošću, da 
te ne stigne _ vječito prokletstvo, te drugi 
ne dogju mjesto tebe u nebo, koji znadu 
bolje od tebe cijeniti vjeru i milost Božju. 
Kako li ćeš se zato kajati! No zaludu; u 
Vječnosti ne ćeš moći POpraviti svoje ne- 
marnosti. 

Molitva. 


..Isuse udijeli nam milost, da se u svima 
Svojim potrebama živom vjerom k Tebi utje- 
ćemo, Tvoju pomoć s potpunim pouzdanjem 
čekamo, te kad je zadobimo, da Ti na njoj 
iz dubine srca zahvalimo, Tvoju ljubav i do- 
brotu slavimo. Nadahni nas pravom  po- 
miznosti i ljubavi prama bližnjemu, osobito 


m 


prama rodjacima i domaćima, prama ubo- 
gima i bolesnima, da im dragovoljno pomoć 


pružimo, te zato jednoć nagradu od Tvoga 
milosrgja zadobimo. Amen. 


Četvrta nedjelja po Bogojavljenju. 

FEvangjelje po sv. Mateju, pogl. 8, 23—27. 

U ono vrijeme kad ugje Isus u lagjicu, 
pogjoše za njim učenici njegovi. I gle, oluja 
velika postade na moru, tako da se lagjica 
pokri valovima; a on spavaše. I prikučivši 
se učenici njegovi probudiše ga govoreći: 
Gospodine, izbavi nas, izgibosmo. I reče im 
Isus: Zašto ste strašljivi, malovjerni? Tada 
ustavši zapovjedi vjetrovima i moru, i po- 
stade tišina velika. A ljudi se čudiše govoreći: 
Iko je ovaj, da ga slušaju vjetrovi i more? 


Zašto je dopustio Isus, da se podiže tolika oluja, 
kad je bio s učenicima na moru? 


Htjede poučiti bogoljubne, da im se ne 


treba smutiti i klonuti duhom, ako ih Bog 
pohodi kakvim nevoljama. Kao što Oluja i 
treskavica čisti zrak i oplogjuje zemlju, isto 
tako premudra Providnost Božja šalje na 
nas nepogode i nevolje, da nam očisti dušu 
od pohlepe za zemaljštinom, da nas pokrijepi 
u ljubavi prama Bogu i: nebu, te nas zaslu- 
gama obogati. 

Zašto je spavao Spasitelj, dok je oluja bijesnila ? 


Zato, da pokaže učenicima, kako čovjek 
čiste duše i dopadnik Božji može biti miran 
UZ sve promjene i bure života. Ovim htjede 
ujedno i nas opomenuti da se u svim du- 
ševnim i tjelesnim pogiblima i potrebama 
k njemu utječemo i sinovski od njega po- 
lakšicu i pomoć očekujemo, premda nam se 
čini da on drijemlje, to jest s pomoću dugo 
zateže. Kao što je Isus u toj oluji u dobar 
čas zaštitio učenike, tako će i svojim vjer- 
nima, koji ga ljube i u njega se ufaju, u 
pomoć priteći; jer gdje čovjek ne može, 
ondje Bog pomaže. 


Što nas uči vika učenika: Gospode pomozi, 

pogibosmo ? 

Uči nas, gdje imamo u potrebama i po- 
giblima pomoć tražiti, i gdje ćemo je si- 
gurno naći. Imamo doduše napeti vlastite 
sile i u ljudih zaiskati pomoć, da se iz po- 
gibli izbavimo i nepogodu od sebe odvra- 
timo ; to hoće i sam Bog. No bilo bi naopako 
i nekršćanski, da se na samu ljudsku pomoć 
oslonimo, a za Božju da se ne pobrinemo. 
O ljudima, koji bi ovako radili, veli sv. pismo: 
>Proklet, koji samo u čovjeka polaže sve 
ufanje i u njega traži pomoći, a od Boga 
Srce odvrati«. Usuprot veli o onima, koji 
se vazda u Boga ufaju: > Blagoslovljen, koji 
stavlja u Gospodina svoje ufanje, te komu 
je on (svemogući) pouzdanje«, 

Zašto je ipak Isus ukorio svoje učenike? 


Zbog slabe vjere u njegovu božansku 
moć i Providnost. To bijaše sasvim pravo, 
da su u njega zaiskali pomoć; no što su 
mislili, da može samo bdijući a ne i spava- 
jući znati njihove nevolje, te ih izbaviti iz 
pogibli, to su slabo ponjali njegovo sve- 
znanstvo i svemogućje, pa zato ih ukori. 
Ako dakle ljubljeni Spasitelj oklijeva nama 
priteći u pomoć, ne smijemo zato klonuti 
duhom ; jer on sve zna te će nam pomoći, 
kad bude to služilo njemu, najviše na slavu, 
a nam u korist. ' 


Zašto ustade Isus, te zapovjedi vjetrovima i moru? 


Tim htjede pokazati, da nad svim go- 
spoduje i svakoga rad pomaže. Zatim da 
Pokrijepi vjeru učenika u svoje božanstvo. 
A_i ljudi, koji su vidjeli to čudo, začudiše 
se, te rekoše: Iko je ovaj, da mu se po- 
koravaju vjetrovi i more? 

I mi vidimo svaki dan u stvorovima go- 
lema čudesa svemogućja, mudrosti i dobrote 
Božje, pa nas to ipak ne gane, jer se mo- 
treći stvorove Božje ne trsimo k Stvorcu 
uzdići, te iz raznovrsne krasote i koristi stvo- 
rova Božju dobrotu, mudrost i moć spoznati. 
Svaki dan mogli bismo ovim načinom uzle- 
tjeti k Bogu, te mu svoju ljubav i zahvalnost 
posvjedočiti. Tako bismo dan na dan bivali 
mudriji, bolji, Bogu dopadniji i njegove mi- 
losti vredniji. 

Što nam još predstavlja lagjica u današnjem svetom 
m evangjelju ? 

Predstavlja nam još svetu Isusovu crkvu, 
Kao što su valovi onu lagjicu ovamo onamo 
bacali i malne ju zalili, da je nije Spasitelj 
svojom prisutnošću i pomoću izbavio :| tako 
napadaju katoličku crkvu sad domaći sad 
izvanjski neprijatelji, no njezin ju božanski 
Utemeljitelj Isus u svim pogiblima štiti i 
brani; jer joj to obeća govoreći: »Eto ja 
sam s vama do konca vijekova«. Hvala Bogu 
po sto puta na milosti, što smo djeca nje- 
gove jedino spasonosne crkve! 


Molitva. 

Podaj nam predobri Isuse, da Tvoju 
pomoć u svim potrebama stalno očekujemo 
i duhom nikad ne klonemo. Štiti nas u svim 
pogiblima, kojima smo izloženi, odstrani 
od nas oluju napasti, da u njoj ne sagrije- 
šimo, nego Tebi kao prava djeca prave crkve 
u svetosti i pravednosti služimo, dok ne sti- 
gnemo u željnu domovinu vječnoga pokoja 
i blaženstva. Amen. 


Peta nedjelja po Bogojavljenju. 
Evangjelje po sv. Mateju, pogl. 13, 24—30. 


U ono vrijeme, kaza Isus narodu priču 
ovu: Kraljevstvo je nebesko kao čovjek, 

koji posija dobro sjeme u polju svojem. A 
kad ljudi pospaše, dogje njegov neprijatelj 
i posija kukolj po pšenici pa otide. A kad 
niče usjev i rod donese, onda se pokaza i 
kukolj. Tada dogjoše sluge domaćinove i 
rekoše mu: Gospodaru, nijesi li ti dobro 
sjeme posijao na njivi svojoj? Otkuda dakle 
kukolj? I reče im: Neprijatelj čovjek to 
učini. A sluge mu rekoše: Hoćeš li da idemo 
i da ga saberemo? I reče: Ne, da ne bi 
sabirući kukolj iščupali zajedno s njim i pše- 
nicu. Ostavite, neka raste oboje do žetve, i 
u vrijeme žetve reći ću žeteocima: Saberite 
najprije kukolj i svežite ga u snoplje, da se 
sažeže, a pšenicu skupite u žitnicu moju. 


Što se ovdje razumijeva pod kraljevstvom Božjim ? 


Božja crkva ili skupština pravovjernika | 


na zemlji, gdje su kao na njivi pšenica 
s kukoljem, to jest dobri i zli pomiješani. 
Zli trebaju nastojati, da se obrate i po- 
prave, a dobri da ustraju u dobru, te će 
tako jedni i drugi doći u rajsku domovinu, 
u nebesku žitnicu. Pod kukoljem mogu se 
takogjer razumijevati i krivi nauci, načela i 
pogibeljne strasti. 


Što se razumijeva pod dobrim sjemenom? 

Razumijeva se riječ Božja, iz koje niče 
pšenica dobrih djela. 

Riječ Božju naviješćaju neprestano po 
svem svijetu po nalogu i u ime Isusa nje- 
govi namjesnici, biskupi 'i svećenici. Ta riječ 
rasvjetljuje sve duše, koje istinu ljube, da spo- 
znaju grješne stranputice, te opet nagju 
stazu spasenja. Ona krijepi dobre u ljubavi 
Boga i vjernom ispunjavanju njegovih za- 
povijedi, te ih sklanja na dragovoljno podna- 
šanje teškoća i žrtava, što su s ispunjivanjem 
nekih kršćanskih dužnosti skopčane. Ona je 
zaista pravo dobro sjeme. Kamo sreće da 
je svako srce tako dobra i plodna njiva! 
Kako bi krasan i zadovoljan bio život sva- 
koga pojedinca, da i cijelih obitelji, općina 
i naroda! Kako bismo tada omiljeli Bogu, 
kako bi sretno bilo već na zemlji čovje- 
čanstvo ! 


Tko je taj neprijatelj, koji posija kukolj po pšenici? 

Hudoba paklena, koja ne opstade u 
istini, pa izgubivši nebo mrzi, zavidi ljudima 
još dan danas, te gleda, da i njih od Boga 
odvrati i u vjekovitu propast sunovrati. Ne- 
prijatelj sijući kukolj jest nadalje svaki krivo- 
vjerac, nevjernik i opaki čovjek, komu nije 
dosta, da se sam strmoglavljuje u vječnu 
nesreću, nego je rad da i bližnjega, ako ga 
spavajući zateče, u bludnju i opaki život 
zavede. 

Kada spavaju ljudi ? 


.I. Kad glavari pomnjivo ne nadgledaju 
svojih podložnika, oni tad spavaju, a nepri- 
jatelj dogje, pa posije po zlim ljudima i 
Stješnim prigodama kukolj kriva nauka i 
opačina. 2. Ljudi spavaju, kad lijeno i ne- 
marno slušaju riječ Božju i sv. misu, rijetko 
primaju svetotajstva, nehajno obavljaju _mo- 
litvu, druga dobra djela i svoje poslove. Tad 
opet dogje neprijatelj, pa im posije u duše 
sjeme grješnih misli i požuda, iz kojih niče 
kukolj oholosti, bludnosti, srditosti, zavisti 
skuposti i t. d. ' 


Zašto ne da Bog, da se iskorijene i utamane zli ljudi? 

Jer trpi i miluje grješnike, te ih čeka, 
da se obrate; jer ljubi pravednike, radi kojih 
ne će da iskorijeni grješnike, jer bi time 
uskratio pravednicima učionu krjeposti i pri- 
liku da zasluga steku. Kad ne bi bilo na 
svijetu zla čovjeka, ne bi imali dobri prilike, 
du budu strpljivi, ponizni, krotki i t. d., pa 
da zasluže nebesku slavu. 


Kako nam valja biti na oprezu, da se dobri uza zle 
ne pokvare ? 

1. Valja nam se nevjernih, krivovjernih 
i zlih ljudi kloniti, da ne postanemo po 
njihovim zlim načelima i izgledima isprva 
nehajni za istinu i krjepost, a napokon da 
na iste stranputice ne zalutamo. 

2. ako smo prisiljeni stanovati s tako- 

vim ljudma u jednoj kući ili obitelji, tad je 
najbolje, da s njima nikakva prijateljstva 
ne sklapamo, prama njima se prijazno i 
uljudno no i ozbiljno ponašamo, u razgo- 
vore o vjerozakonu se ne puštamo, ako 
nijesmo sasvim temeljito u katoličkoj vjeri 
poučeni. Ako pako nevjernik ili krivovjerac 
sam takav razgovor zametne, imamo na- 
prosto tvrditi, da hoćemo u katoličkoj vjeri 
živjeti i umrijeti, u kojoj su spokojno živjeli 
i blaženo umrli apostoli i milijuni svetaca, 
koje je Bog čudesima proglasio svojim pri- 
jateljima. 

3. Ako smo kako treba u pravom 
vjerozakonu poučeni, tad nam je slobodno 
nevjerničke i krivovjerničke bludnje prosto 
oprovrći i dokazati, da se čovjek može 
jedino u katoličkoj crkvi spasiti, jer ona 
jedina ima biljege prave Isusove crkve. A 
najbolje će moći katolik krjeposnim životom 
uputiti zabludjela o istinosti i božanstvenosti 
svoga vjerozakona. Tim najjasnije dokazuje, 
da je onaj vjerozakon, koji nas upućuje i 
krijepi da tako živimo, od Boga, te da 
k Bogu u nebo vodi. 

Kad će biti vrijeme žetve? 

Na opći sudnji dan, kada dogje angjeo, 

da odluči zle od dobrih, te baci zle u oganj 


pakleni, a dobre uvede u vjekovito bla- 
ženstvo. 

Molitva, 


Isuse! koji si u naša srca posijao dobro 
sjeme božanske svoje riječi da urodi obilnim 
plodom za život vječni, sačuvaj nas od zla 
neprijatelja, da ne posije kukolja krivih 
nauka i zlih sklonosti, te dobra usjeva ne 
pokvari. Opčuvaj nas od grješnoga sna i 
lijenosti u dobru, da se snažno proti svje- 
tovnim, vražjim i putenim napastima branimo, 
sve ih s pomoću Tvoje milosti svladamo i 
dobrim plodom za vječni život urodimo. 
Amen. 


Šesta nedjelja po Bogojavljenju. 

Evangjelje sv. Mateja 13, 31—35. 

U ono vrijeme kaza Isus narodu priču 
ovu: Kraljevstvo je nebesko kao zrno goru- 
šično, koje uze čovjek i posija na njivi 
svojoj, koje je istina najmanje od svih 
sjemena, ali kad uzraste, veće je od svega 
povrća i bude drvo tako, da ptice nebeske 
dolaze i stanuju na granama njegovim. 
Drugu priču kaza im: Kraljevstvo je ne- 
besko kao kvasac, koji uze žena i metnu u 
tri mjerice brašna, dok sve ne uskisnu. Sve 
ovo govoraše Isus u pričama narodu, i bez 
priča ne govoraše im; da se zbude što je 
rekao prorok govoreći: Otvorit ću u pri- 


čama usta svoja, kazat ću sakriveno od po- 
stanka svijeta. 


Zašto se crkva Isusova prispodahlja gorušičnu zrnu ? 


Prispodablja se zato, jer mu je vrlo slična. 
Gorušično zrno, premda maljušno, ima ipak 
u sebi veliku silu te naraste iz njega u Pa- 
lestini veliko stablo, koje se na široko pro- 
stre. Isto tako crkva Isusova, imajući isprva 
malo sljedbenika, zadobi ih s vremenom sve 
više. Nebrojeno se ljudstvo zgrnu po pro- 
povijedima apostola i njihovih nasljednika u 
blaženo njezino krilo, te se tako naskoro po 
svem svijetu raširi. 

Zašto prispodablja Isus nauk svoj kvasu? 

Prispodablja ga zato, jer priliči kvasu. Kao 
što kvas veliku gromadu melje okvasi i za- 
čini, tako pretvori nauk Isusov pokvarene 
ljude u dobre i krjeposne kršćane. jer nji- 
hove bludnje zatire, zle sklonosti i strasti 
guši, a napućuje ih na ljubav Boga i bliž- 
njega. 


A kako je to, da ipak ima u kršćanstvu toliko 
grijeha i zločinstva ? 

Tomu nije kriv vjerozakon, nego ljudi 
sami, koji često zaklope oči pred kršćanskom 
istinom, Božjoj se milosti opiru, te se spa- 
sonosnim sredstvima ili nikako ne služe, ili 
ne onako kako bi valjalo. Množina svetaca, 
aisad još živih bogoljubnih kršćana do- 

kazuje, što može Isusov vjerozakon tvoriti, 
ako mu se svojevoljno ne opiremo. 


0 kom se kršćanu može reći, da je vjerom posvema 
prožet? 

Ob onom; koji ne samo živo sve vje- 
ruje što Isus po pravoj svojoj katoličkoj 
crkvi uči, nego se i po toj vjeri u svim 
prilikama života - kano po pravcu ravna ; 
koji u riječima i činima, u bijedama i na- 
pastima vazda pazi, što Bog od njega hoće; 
koji sve iz čiste namjere, i upravo onako 
čini, kako Bog hoće. 


Po čem se navlastito Isukrstova crkva tako jako 
rasprostrani ? 

1. Po mnogobrojnim i golemim čude- 
sima, koje svemogući Bog učini, da potvrdi 
božanstvenost kršćanskoga vjerozakona ; 2. 
po ljubavi, čistoći i osobitoj bogoljubnosti, 
kojom su se prvi kršćani odlikovali, a po- 
gani osvjedočili, da taj vjerozakon mora 
biti od Boga; 3. istim progonstvom kršćana ; 
jer kao što Tertulijan piše, krv svetih mu- 
čenika bijaše sjeme, iz kojega su nicali opet 
novi kršćani. 


Nijesu li se i krivi vjerozakoni brzo i daleko raspro- 
stranili ? 

Krivi se nauk Muhameda, Lutera i 
drugih starijih i novijih nadri-učitelja doduše 
brzo i daleko rasprostrani, nu to nije nikakovo 
Čudo jer je lako čovjeka na to sklonuti, na 

što ga zle sklonosti i onako vuku. Nu čo- 
vječja moć i rječitost nije dovoljna, da ras- 
prostrani nauk, koji se protivi zemaljskim 
i putenim požudama, koji zahtjeva, da se 
ponizimo, da bližnjega ne gledeći na korist 
ljubimo, strpljivo križ nosimo itd. 


Česa nas još opominje polagani rast gorušična zrna 
i skromno djelovanje kvasa? 

Da tvoreći dobro ne smijemo popu- 
stiti niti duhom klonuti, ako ne budemo u 
tom onako brzo napredovali, kako želimo. 
Ako posrnemo i padnemo, tad se poka- 
janjem opet dignimo, dobre odluke po- 
novimo, Bogu se za milost pomolimo, i 
Pitem krjeposti oprezno dalje stupajmo. 
Tako ćemo, ako i polagano, a to sigurno 
postići svomu stališu primjerenu savršenost 
i nebesku domovinu. 


Molitva. 


Predobri Isuse! Hvala Ti, što si nas u 
švoju pravu crkvu pozvao, te nam sveti 
svoj nauk priopćio. Pomozi nam, da posta- 
nemo po njem sve bolji, Tebi miliji i nekoć 
za uvijeke blaženi. Amen. 


Nedjelja sedamdđesetnien. 
Zašto se ova nedjelja tako zove? 


Zove se zato, jer su bogoljubni kršćani, 
osobito u prvo doba kršćanstva, običavali 
postiti sedamdeset dana prije Uskrsa. Otuda 
se njihova korizma zvaše sedamdesetnica ; 
odatle i današnja nedjelja sedamdesetnica, 
t. j. sedamdeseti dan pred Uskrsom. Od 
toga imaju i tri slijedeće nedjelje svoja 
imena, jer su neki kršćani postili šezdeset 
dana pred Uskrsom, odakle šezdesetnica ; 
neki pedeset, odakle pedesetnica, a neki 
četrdeset, odakle četrdesetnica. 


Zašto prestaje crkva počevši od danas do Uskrsa 
pjevati vesele pjesme, kao n. pr. aleluja itd.? 

Prestaje zato, da nas spomene, da se 
poput Židova, koji su u sedamdesetgodišnjem 
babilonskom ropstvu tugovali i pokoru činili, 
i mi sjetimo ropstva, u kojem nas je držao 
vrag po grijehu zakovane, pa da se na 
ozbiljnu pokoru odvažimo, dušu od grijeha 
očistimo, a ne da je poput pogana u po- 
kladno vrijeme još većim grijesima oka- 
ljamo. 


Lvangjelje sv. Mateja 20, 1—16. 
U ono vrijeme reče Isus učenicima 


svojim priču ovu: Kraljevstvo je nebesko 
kao čovjek domaćin, koji u jutro rano izigje 

nijimati poslenike u vinograd svoj. A po- 
godivši se s poslenicima po dinar na dan, 
posla ih u vinograd svoj. I izišavši oko 
treće ure, vidje druge gdje stoje na trgu 
besposleni, i reče im: Idite i vi u moj vino- 
grad,-i što bude pravo, dat ću vam. I oni 
otidoše. I opet izišavši oko šeste i devete 
ure, učini tako. A _ oko jedanaeste ure izi- 
šavši nagje druge gdje stoje, i reče im: 
Što stojite ovdje vas dan besposleni ? Re- 
koše mu: Nitko nas ne najmi. Reče im: 
Idite i yi u moj vinograd. A kad bi u 
večer, reče gospodar od vinograda upra- 
vitelju svojemu: Dozovi poslenike, i podaj 
im plaću počevši od posljednjih do prvih. 
Došavši dakle koji bjehu došli oko jeda- 
naeste ure, primiše po dinar. A kad dogjoše 
Prvi, mišljahu, da će više primiti; a primiše 
i oni po dinar. I primivši mrmljahu na do- 
maćina govoreći. Ovi posljednji jednu uru 
radiše, pa ih izjednači s nama, koji smo 
podnosili tegotu dnevnu i žegu. A on od. 
goyarajući jednomu od njih reče: Prijatelju! 
ja tebi ne činim krivo, nijesi li se pogodio 
sa mnom po dinar? Uzmi svoje pa idi; a ja 
hoću i ovomu posljednjemu da dam kao i 


tebi. Ili zar ja nijesam ylastan činiti što 
*& 


hoću? Zar je oko tvoje zlo, što sam ja 
dobar? Tako će biti posljednji prvi, a prvi 
posljednji; jer je mnogo zvanih a malo 
izabranih. 
Kako se ima ova priča razumjeti? 

Gospodar je Bog, koji u razno vrijeme, 
naime za Adama, Noema, Abrahama, Moj- 
sije i proroka, a napokon za Isusa, apostola. i 
njihovih nasljednika zove ljude k sebi za 
poslenike, da mu služe u vinogradu, koji 
no je sad katolička crkva, te steku plaću 
vjekovitoga blaženstya. 


Kako Bog zove ljude? 


Zove ih unutarnjim nadahnućem po rodi- 
teljima, propovjednicima i ispovjednicima, spa- 
sonosnim knjigama i drugim kojekakvim na- 


činima, ito u razne ure dana: jedne zove u , 


mladosti, jedne u srednjoj dobi a druge u 
starosti, kao što je luč kršćanske vjere po 
nedohitnim Božjim odlukama  prosinula u 
jednoj državi prije, a u drugoj kasnije. 


Što će reći: raditi u vinogradu Gospodnjem ? 
Reći će za Boga i njegovu slavu, za spa- 
senje svoje duše i duše bližnjega djelovati, 
boriti se i trpjeti. Kao što u vinogradu ko- 
pamo, plijemo, nevaljalo i škodljivo režemo; 
kao što ovdje gnojimo, sadimo, vežemo itd.: 
tako imamo u duhoynom vinogradu duše 

svoje, promišljajući često o vjekovitim  isti- 
nama, pomno ispitujući duševnost da do dna 
srca kopamo, bijući bojak sa zlim sklonostima 
i sa svim što nas na grijeh potiče, treba 
da kukolj grjehota iskorijenimo, te zatajavši 
sebe same sa strpljivošću i postojanom mo- 
litvom zle pohote obrezavamo. Valja nam se 
sjetiti svojih grijeha, te se pred Bogom poniziti 
i poboljšati. Mjesto zlih nayada usaditi kr- 
šćanske običaje i krjeposti, te svoju nestalnu 
volju o kolac što je strah Božji privezati, da 
bude tako vjernija i postojanija. 


Što nam valja činiti, da kakvu zlu navadu isko- 
rjenimo? 

Da kakvu zlu navadu iskorjenimo, mo- 
ramo I. od srca na nju mrziti i zbiljno na- 
stojati, da je se otresemo; 2. u Boga ne- 
prestano pomoć prositi; 3. često se iskreno 
ispovjediti, da svoju dušu od grijeha očistimo 
te se pobožno pričestiti, da se u dobrim 
odlukama okrijepimo; 4. treba da nekoje 
svece navlastito štujemo, koji su istina prije 
grješno živjeli, nu kasnije se zbilja pobolj- 
šali, i na veliki se stupanj svetosti popeli, 
kao sv. Mandaljena, sv. Augustin; 5. valja 
nam postiti, milostinju dijeliti, ili druga ako 
i tegotna bogoljubna djela ovršivati, stranom 
da za veće grijehe veću pokoru činimo; a 
stranom da se učimo same sebe zatajiti, i 
u dobrim se odlukama to bolje učvrstiti; 
6. imamo napokon svako jutro probuditi 


nakanu, da ćemo se proti zlim navadama 
boriti. Ako u grijeh padnemo, valja nam 
ovu nakanu uz srdačno pokajanje ponoviti, 
te si prema prilikama spasonosnu pokoru 
naložiti. Tako ćemo napokon sigurno zlu 
navadu svladati, te se stalno popraviti. 


Koji su ljudi besposleni? 


Oni, koji ne rade za Boga ni za spa- 
senje duše, pa imali Bog zna koliko drugih 
posala; jer prvi, najveći i jedino potrebiti 
posao jest služiti Boga i spasiti dušu svoju. 

A možemo biti besposleni na troji 
način: 1. ako ne činimo što bismo po 
dužnosti stališa imali činiti ; ili 2. ako činimo 
što takova, što se ne slaže s dužnostima 
našega stališa; i 3. ako ono, što je nama ili 
bližnjemu korisno, činimo u stanju nemilosti, 
ili ne poradi Boga. Bog nas nadari dušev- 
nim i tjelesnim silama za djelo, te nas za 
plaću vječnoga blaženstva već u isti čas, 
kad nas stvori, ujedno najmi u tu svrhu, 
da za svoje i bližnjega dobro njemu služimo. 
Slugu, koji ili sasvim ništa ne radi, ili radi 
protiv volje gospodara, treba zbog bespo- 
slenosti kazniti, te mu ustegnuti plaću. 
Ako se dakle hoćemo ukloniti kazni, valja 
nam se po svetoj volji Božjoj latiti posla, i 
što smo zanemarili, nastojati da podvostru- 
čenom revnošću nadoknadimo. 


Zašto su dobili posljednji toliko, koliko prvi? 

Zato, jer Bog ne naplaćuje čovjeka po 
tom, kako je dugo, nego kako je marljivo 
i revno radio. Može se dogoditi, da je tko 
vrlo kratko vrijeme nu revno Bogu služio, 
te tako više zasluga stekao nego drugi, 
koji je doduše dugo živio, nu u dobru nije 
revnoyao. A i ne može se reći, da Bog krivo 
i nepravedno čini, kad kraljevstvom ne- 
beskim nagragjuje tako obraćene nevjernike 
i grješnike, koji mu istina nijesu tako dugo 
služili, kao i one, koji su mu za svega 
života ugagjali. Budući da gleda na djela 
svakoga pojedinca, a kraljevstvo nebesko 
ima razne stupnjeve, zato će svakoga točno 
po njegovim zaslugama nagraditi. Ovo 
ćemo istom na nebu još bolje uvidjeti, gdje 
nema mjesta zavisti i mrmljanju. Nastojmo 
samo, da kao dobri i marljivi. poslenici 
upotrebimo dobivene darove Božje za po- 
većanje svoga blaženstva na nebu; zaslu- 
žena plaća ne će nas sigurno minuti. 


Što nas uči gospodarov odgovor, što ga dade onima, 
koji su mrmljali? 

Da ne smijemo nikad bližnjemu zavi- 
djeti poradi darova, koje mu Bog podijeli; 
time bismo sagriješili proti Duhu svetomu. 
Po vražjoj zavisti dogje smrt na svijet, s toga 
se čuvaj zavisti; jer njom sam sebi najviše 
škodiš. 

Kako se imaju razumjeti riječi: Tako će biti po- 
sljednji prvi, a prvi posljednji ? 

To se ima razumjeti o Židovima. Ovi, 
jer se ne htjedoše Isusovome nauku i po- 
zivu odazvati, bit će posljednji t. j. pogani 
iz svih država bit će pozvani u kraljevstvu 
božjem — crkvi Isusovoj — prvi, tako glede 
na broj, kao i na zasluge; a Židovi po po- 
zivu prvi, bit će posljednji, jer će se tekar 
na koncu svijeta u većem broju obratiti i 
u Isusovu crkvu stupiti. 


Sto će reči: mnogo ih je zvanih, a malo izabranih? 


Kao što je Isukrst Židovima svoj nauk 
naviještao, a od njih su samo rijetki vjero- 
vali i slijedili, tako i dan danas mnoge ljude 
na svoju vjeru pozivlje i u svoju crkvu 
prima, nu ipak samo rijetki živu točno po 
propisu njegove sv. vjere, te su zato rijetki, 
koje će dopasti plaća vječnoga spasenja. 
Osigurajmo svoje zvanje k blaženstvu dobrim 
djelima te revnom i neumornom radnjom u 
vinogradu Gospodnjem ! 


Molitva. 

Predobri Bože, koji si nas jedino iz mi- 
losti pozvao u svoj vinograd, te nam za- 
povjedio da u njem radimo, molimo Te, 
udijeli nam svoju pomoć, da Ti revno slu- 
žimo i u toj službi vjerno ustrajemo. Pomozi 
nam, da ono, što smo po lijenosti i mlakosti 
zanemarili, dvostrukom revnošću nadomje- 


stimo, te tako po svršenoj nadnici dosta- 
nemo plaću vječnoga mira, radosti i bla- 
ženstva, po Isusu Kristu, Gospodinu našem. 
Amen. 


Nedjelja šezdesetnica. 
lvangjelje sv. Luke 8, £—15. 

U ono vrijeme, kad se naroda veoma 
mnogo sabiraše i iz gradova dolažahu k Isusu, 
kaza u priči: Izigje sijač sijati sjeme svoje ; 
i kad sijaše, jedno pade kraj puta i pogazi 
se, i ptice ga nebeske pozobaše. A drugo 
pade na kamen, i iznikavši osuši se, jer ne 
imagjaše vlage. I drugo pade u trnje, i uz- 
raste trnje i udavi ga. A drugo pade na 
zemlju dobru, i iznikavši donese  stostruk 
plod. Govoreći ovo povika: Tko ima uši da 
čuje, neka čuje. A učenici njegovi pitahu 
ga, što znači ova priča. On im reče: Vama 
je dano znati tajne kraljevstva Božjega, a 
ostalim u pričama, da gledajući ne vide, 
i čujući ne razumiju. A priča ova znači: 
sjeme je riječ Božja. A koji su kraj puta, 
to su oni, koji slušaju; po tom dolazi gjavao 
i uzima riječ iz srca njihova, da ne vjeruju 
i da se ne spasu. A koji su na kamenu, to 
su oni, koji kad čuju, s radošću primaju 


riječ; i ovi korijenja ne imaju, koji za neko 
vrijeme vjeruju, a u vrijeme kušanja otpadnu. 
A_ koje u trnje pade, to su oni, koji slušaju 
i otišavši, od briga i bogatstva i slasti ži- 
vota zaguše se, i ne donesu ploda. A koje 
padne na dobru zemlju, to su oni, koji riječ 
slušaju i u dobrom i najboljem srcu drže, i 
plod donose u strpljivosti. 


Zašto se riječ Božja prispodablja sjemenu? 


Kao što dobro sjeme dobrim plodom 
rodi, tako i iz riječi Božje postaju plodovi 
dobrih djela. Kao što ne može njiva dobrim 
uroditi plodom, ako se na njoj dobro sjeme 
ne posije, isto tako ne može čovjek bez 
sjemena Božje riječi duševnih plodova nositi, 
t.j. ne može prava, vrhunaravna, krjeposna 
djela tvoriti. Zato veli sv. Augustin, da čovjeku 


tako treba rijeći Božje, kao istoga tijela 


Gospodnjega (pričesti), i da je tako vrijedan 
kazni onaj, koji nemarno sluša riječ Božju, 
kao i onaj, koji spusti tijelo Gospodnje na 
zemlju. 


Zašto Isus u toj priči poviče: Koji ima uši da čuje, 
neka čuje? 

Da upozori slušaoce i da pokaže važnost 

i potrebu nauka, što nam ga htjede u srce 

usaditi. Za spasenje je naime neophodno 

potrebito, smjerno i pažljivo slušati riječ 

Božju. Bez riječi Božje, bez pouke u sv. 


vjerozakonu ne možemo znati, što nam valja 
činiti, česa li se kloniti, da postanemo krje- 
posni i vjekoma blaženi. 


Otkuda toliko kukolja zločina, premda se sjeme riječi 
Božje tako često sije? 

Jer jedno Božje sjeme pade kraj puta, 
jedno na kamen, a jedno u trnje, nu rijetko 
koje na dobru zemlju. Mnogi ljudi slušaju 
riječ Božju, nu oni su kano javni put, što 
ga sto i sto misli neprestano presijeca, te 
tako ne može riječ Božja do srca doprijeti, 
nego ostane na površini i zato im je lako 
zli neprijatelj uzme. Takovi se slušaoci 
riječi Božje dadu rado s nehajstva i lako- 
umnosti zaslijepiti i zavesti svojim neurednim 
sklonostima, strastima ili izopačenim ljudima, 
koji dobro za zlo a zlo za dobro drže te 
se tako pogazi riječ Božja i osujeti njezina 
blagotvorna djelatnost. 

Drugi ljudi priliče kamenu u tom, što 
su u presudama, zločinima i zlim navadama 
otvrdnuli, te mrze na sva djela pokore i 
krjeposti i tako ne daju Božjemu sjemenu da 
korijenje pusti. 

Ima i takovih, kojima je srce trnjem 
briga, blaga i putenih naslada, u kojim 
plove tako može se reći zaraslo, da sjeme 
Božje riječi ako ga i primu, ne može pro- 
niknuti i uroditi. 

Ako dakle hoćemo, da se riječju 
Božjom okoristimo, treba da smo valjana i 

dobro priregjena njiva; da imamo krotko 
srce, koje istinu ljubi, nju rado prima i na 
spasenje duševno ozbiljno teži ; treba da riječ 
Božju na propovijedi čuvenu ili u knjizi 
čitanu dobro uvažimo, na stanje svoje duše 
i okolnosti stališa uporavimo, te revno na- 
stojimo, da polag nje živimo. Tad će riječ 
Božja uroditi dobrim plodom. 


Što imamo činiti prije propovijedi ? 

Sv. Ivan Zlatousti veli: » Tko ne će ne- 
čistu posudu prije očistiti, nego li drago- 
cjenu tekućinu u nju ulije?« S toga treba: 
1. da prije propovijedi očistimo srce svoje po- 
kajanjem, jer grješna duša ne može da 
shvati duha istine; 2. valja nam doći na 
propovijed u toj svetoj nakani, da se iz nje 
što dobra naučimo. Iko dolazi na propo- 
vijed samo iz znaličnosti, da što nova čuje, 
da prosugjuje propovjednika, da on koga 
ili tko njega vidi, taj dolazi s grješne na- 
kane. Tako su nekoć farizeji slušali Spasi- 
teljeve propovijedi, pa zbog toga ne samo 
da im nijesu koristile, pače su im škodile, 
jer će morati za to jednom teški račun da- 
vati; 3. imamo se Duhu svetomu pomoliti, 
da nam rasvijetli pamet, a uz to se trsiti, 
da izbijemo iz glave sve svjetovne misli 
i brige. 


Kako se imamo ponašati kod propovijedi ? 


Imamo slušati propovjednika kao Bo- 
žjega poslanika, a ne kao čovjeka. Sv. Ivan 
Zlatousti veli: »Ako poslanika, koji čita 
poslanicu svoga kralja, vrlo pozorno i 
smjerno slušamo, ne ćemo li to pozornije 
i smjernije slušati Božjega poslanika, kad u 
propovijedi volju svemogućega Boga na- 
vješta?« Isus reče Apostolima: »Tko vas 
sluša, mene sluša«, i svaki propovjednik 
može reći sa sv. Pavlom: »Mi smo zastup- 
nici Isusovi i sam Bog po nama opominje«. 
Riječ Božja jest i ostaje vazda isto sjeme, 
koje dobrim rodom rodi, samo ako ga 
čovjek dobro primi, sijao ga tko mu drago 
i kako mu drago. Plod sjetve zavisi navlastito 
od njive t. j. od toga, kako duše riječ Božju 
primaju. 

Čuvaj se takogjer, da na druge ne 
uporavljaš, što čuješ na propovijedi, nego 
uporavi to na se, drukčije ti ne će nijedna 
propovijed koristiti Ako si čuo šta na 
propovijedi, što se tebe tiče, hvali Bogu, 
što te je pozvao na pokoru, te se popravi. 
Ako si bez mana i grjehota, o kojima 
propovjednik govori i koje pobija, ne pre- 
ziraj drugih, koji su krivi, nego moli Boga, 
da im po svojem milosrgju oprosti grijehe, 
a tebe očuva, da takogjer ne sagriješiš. 


Što imamo činiti poslije propovijedi ? 
Imamo ozbiljno i pomnjivo nastojati, da 
ostvarimo, što smo čuli dobra na propo- 


vijedi. Nije pred Bogom pravedan, koji 
samo sluša njegov zakon, nego onaj, koji 
ga i vrši. Sam Spasitelj veli, da će biti 
sluga vrlo kažnjen, koji je znao što hoće 
gospodar, pa nije učinio; a sv. Petar piše: 
da bi bilo bolje po takova, da nije niti 
znao za put pravde, nego da znajući za nj 
nije njim postupao. 


Što nam prije svega ireba za ovršivanje riječi 
Božje ? 

Prije svega treba se Bogu moliti, da 
nas svojom milošću okrjepi. Imamo takogjer 
nastojati, da zapamtimo što smo čuli, jer 
hrana ništa ne koristi, ako je želudac od- 
mah izbaci; zato treba da je želudac primi 
i probavi, tad će nas hraniti i jačiti. S toga 
ne mislimo na propovijed samo onaj dan, 
kad smo je čuli, nego po sav tjedan. Raz- 
mišljajmo ob onom, što smo o njoj čuli, 
kako ćemo to u svojim sadašnjim prilikama 
ovršiti. 

Razgovarajmo se i s drugim o tom ; 
tim ćemo puno nepotrebnoga brbljanja pre- 
priječiti, i mnogo dobra unaprijediti. 

Osobito imaju roditelji i gospodari za- 
htijevati od djece, naučnika i služinčadi, da 
im kažu što iz propovijedi, bilo da se 
osvjedoče, jesu li je pozorno slušali, bilo 
da im svojski preporuče i opetovano u srce 
ucijepe što im je korisno, te razlože, kad 
i kako bi ovršili što su na propovijedi čuli. 


Da to biva u svakoj obitelji po primjeru 
mnogih pobožnih otaca, matera i poglavara, 
mnogo bi srećniji bili ljudi na ovom i na 
drugom svijetu. 
Molitva. 

Bože moj! kako nam se valja stiditi, što 
je sjeme Tvoje riječi, koje si obilno posijao u 
srca naša, do sada tako slabo urodilo. 
Smiluj se nama, promijeni nam srce, da 
bude bolja njiva, u kojoj će moći Tvoja 
riječ korijenje pustiti, bez zapreke rasti i 
plodom prave krjeposti i vječnoga blaženstva 
uroditi. Amen. 


Nedjelja pedesetnica. 

Evangjelje sv. Luke 18, 31—43. 

U ono vrijeme uze Isus dvanaestoricu 
te im reče: Evo idemo gore u Jeruzalem, i 
sve će se svršiti, što su proroci pisali za 
sina čovječjega. Jer će ga predati poganima, 
i narugat će mu se, i bičovat će ga, i po- 
pljuvat će ga; i pošto ga budu bičovali, 
ubit će ga, i treći dan ustat će. Ioni ništa 
od toga ne razumješe, i bjeseda ova bješe 
od njih sakrivena, i ne razumješe, što se 
kazalo. A dogodi se, kad se približavaše 
k Jerihu, jedan slijepac sjegjaše kraj puta 


proseći. A kad ču gdje narod prolazi, za- 
pita, šta je to? A kazaše mu, da Isus Na- 
zarejin prolazi. I povika govoreći: Isuse, 
sine Davidov, pomiluj me! I oni, koji igjahu 
naprijed, prijećahu mu, da šuti. A_on još 
više vikaše : Sine Davidov, pomiluj me! A 
Isus stade i zapovjedi, da mu ga dovedu. 
I kad mu se približi, zapita ga govoreći: 
Što hoćeš da ti učinim? A on reče: Go- 
spodine! da progledam. I Isus mu reče: 
Progledaj! Vjera tvoja pomože ti. I odmah 
progleda, i pogje za njim hvaleći Boga. I 
sav puk, koji vidje, hvaljaše Boga. 


Zašto je Isus učenicima prorekao svoju muku? 


Da im pokaže, kako želi za nas trpjeti; 
zatim da učenici ne posumnjaju o njegovu 
božanstvu i istini njegova nauka, ili što više, 
da se od njega ne odmetnu, videći, gdje 
ga kano zločinca muče i propinju, nego da 
se usuprot sjete, kako im je on to sve po- 
tanko prorekao, kako to dakle biva sve po 
njegovoj volji; napokon da se tako za si- 
gurno mogu nadati prorečenomu njegovom 
uskrsnuću. 


Zar nijesu učenici Isusovi baš ništa razumjeli što im 
je o svojoj muci prorekao? 


Oni su dobro razumjeli da će trpjeti; 
sv. Petar ga je pače od toga odvraćao; no 


zaslijepljeni židovskim presudama o zemalj- 
skom Mesijinom kraljevstvu, ne mogoše 
shvatiti zašto da trpi, i kako će opet us- 
krsnuti. A to sve istom onda, kad se zbilo, 
spoznaše s pomoću Duha Svetoga, bez koga 
ne može čovjek ni najjasnijih vjerskih istina 
razumjeti, ni obljubljenih presuda odvrći. 


Zašto se sam Spasitelj iako često imenuje sinom 
čovječjim ? 

Tim običnim židovskim izrazom hotio 
je reći, da nije samo Bog, nego i pravi 
čovjek, potomak Adamov, da tako može 
za grijeh Adama i svega čovječanstva 
trpjeti i umrijeti. Zajedno nas tim uči, ako 
imamo kakve prednosti, da ih bez potrebe 
ne iznosimo na vidjelo, niti da težimo radi 
vanjske sjajnosti i ljudske hvale na visoke 
časti i naslove. 


Zašto upita Isus: što hoćeš, da ti učinim ? 

Toga ne učini zato, kao da ne bi znao 
što želi slijepac, nego da tim većma oživi 
i ojači njegovu vjeru i pokrijepi pouzdanje 
u svoju božansku moć i dobrotu ; zatim da 
nam pokaže, kako od srca želi ljudima 
dobro činiti i kako mu je povoljno, ako se 
sa svim svojim molbama k njemu s djetinjim 
pouzdanjem utičemo. 


IO 

Što se možemo učiti od slijepca? 

Slijepac se ne da poplašiti osornim po- 
stupanjem nekih ljudi, niti hoće da šuti, 
nego zazivlje Isusa još dulje i jače u pomoć, 
te ne popusti prije, dok je ne zadobi. 
Odatle se možemo da učimo moliti. Ako nas 
tišti kakova tjelesna ili duševna nevolja, u 
kojoj nam ljudi ili ne mogu ili ne će da 
pomognu, tad zazivajmo Isusa, koji je vazda 
svemogući, beskonačno dobri i premilosrdni 
naš Spasitelj. Zazivajmo ga kano slijepac 
pouzdano i neprestano, pa će nam sigurno 
pomoći ili nas barem utješiti i ublažiti. 


Na što nas to opominje, što je ozdravljeni slijepac 
slavio Boga i slijedio Isusa? 

Kao što je vid za tijelo, tako je spo- 
znanje Boga, njegove svete volje i naše vje- 
kovite svrhe najveće dobročinstvo za dušu. 
Za ovo mu dobro ne možemo dosta srdačno 
zahvaliti. No da mu budemo zbilja zahvalni, 
upotrebimo to dobročinstvo na to, da budemo 
od dana do dana čišći od mana a bogatiji 
dobrim djelima i krjepostima. 


Zašto se ovo evangjelje čita upravo na današnju 
nedjelju ? 

Katolička crkva hoće da nas tim opo- 
mene gorke muke i smrti Isusove, materinjom 
brigom da nas odvrati od smutljivih zabava, 
kojima se ljudi ovih dana podavaju, a koje 
su žalosni ostanci razuzdanoga poganstva. 

Žalibože mnogi su kršćani u tom više slijepi od 
slijepca, o kom govori današnje sv. evan- 
gjelje; jer ne će da išto čuju i nauče iz 
toga, što im sv. crkva o muci Spasitelja go- 
vori, niti da si uskrate te zabave za volju 
Njemu, koji je za njih na križu u najvećim 
mukama i golemim pogrdama izdahnuo. Ko- 
liko slijepaca vodi jedan drugoga ovih dana! 
Koliko zaslijepljenih roditelja pomogne za- 
slijepiti svoju djecu! Koliko — samo po 
imenu kršćana — sprovode ove dane po 
poganskom običaju u skrajnoj razuzdanosti, 
raskoši i besramnosti! Zaslužuju li ovi još 
ime kršćana? Ne mora li Božja pravda ta- 
kovo ponašanje osvetiti? Čujmo, što sveci 
o tom govore! 

Sv. Dragutin (Karlo) Boromejski govori 
milanskomu narodu: »Pregrozovite ludorije 
na vašim pokladnim zabavama mnogo dopri- 
niješe k tomu, da nas je Bog kužnom šibom 
ošinuo. Pa ako se toga i sličnih stvari ne 
okanite, bojmo se, da nas Gospodin još stra- 
hovitije ne kazni. - Da su proklete od 
sada za uvijek čuvide, koje čovjeku, kako 
se čini, ne samo drugu podobu podavaju, 
nego mu pače još hoće da izbrišu istu Božju 
Priliku, što je našoj duši utisnuta. Nekoji 
tako daleko zalutaju u svojoj divljoj ludosti, 
da se u istu nerazložnu živinčad preobraze! 
Da su proklete preodurne čuvide, kojima se 
čovjek zaodjeva, kojekakvo nepristojno po- 
naša i govori. Bezbožne se čuvide protive 


zdes 


pristojnosti, neprijateljice su krjeposti, te čine 
da se čovjek ne brine za dušu, za koju bi 
se imao svestrano brinuti. Bježimo gadne 
plesove i zabave, koje se protive čistoći 
kršćanskoga ponašanja, kojima se oskvrnjuju 
nedjelje, koje davaju povoda mnogim sva- 
gjama, mržnjama, uvredama i koje su pravo 
vrelo nečistoće«. 

Tako je mislio sveti Dragutin  boro- 
mejski. Revni duhovni pastiri obdržavaju 
zato u svojim župama tri dana pobožnost 
četrdesetsatne molitve, stranom da lako- 
umnike krepko opomenu, kako megju njima 
boravi i pažljivo ih motri Sin Božji, koji 
mrzi na takove razuzdanosti; stranom opet 
da dobre u prisutnosti presv. otajstva od 
zla izgleda sigurnije sačuvaju, sjedinjenom 
pobožnom molitvom Spasitelju nadoknade 
uvrede, koje su mu nanijeli svjetovni ljudi, 
za čije se prosvjetljenje i obraćenje takogjer 
kod ovih pobožnosti moli. 

Kršćanine moj! Posjeti ova tri dana 
božanskoga svoga Spasitelja u presv. otaj- 
stvu, sprovedi ovo vrijeme u strahu Božjem 
zadovoljno i mirno, nevino se zabavljajući 
u krugu svoje družine i poštenih prijatelja: 
ne daj se zavesti zlim načelima i primjerima 
svijeta. 

Molitva. 


Predobri Isuse! koji si toliko želio za 
nas trpjeti, podaj nam milost, da i mi rado 
za Te trpimo, svjetovne raskoši preziremo, 


\ 


sebe zatajimo, Tebe sve bolje ljubimo, i tako 
Te jednoć uzmognemo za uvijek ljubiti i u 
nebeskoj domovini uživati. Amen. 


Pepelnica (čista srijeda) i početak ko- 
rizme. 


Zašto se ovaj dan zove pepelnica ? 


Jer danas crkva blagosilja pepeo i njim 
posipava glave vjernima govoreći: »Sjeti se 
čovječe, da si prah, i da ćeš se opet u 
prah obratiti«. To biva, jer hoće crkva, da 
nas na ovaj dan svečano posveti za svetu 
korizmu kano vrijeme milosti, pokore i po- 
boljšanja, te nam duboko u srce usadi naj- 
krepču ponuku, koja nas ima na pokoru 
sklonuti. Hoće crkva, da se sjetimo smrti, 
koja će nas sve prije ili poslije stići. 


Kako imamo primiti blagoslovljeni pepeo ? 


Imamo ga primiti ponizno živahno se 
sjećajući Boga i smjerno priznavajući, da 
smo prah i pepeo, te ćemo se zbog svojih 
grijeha s punim pravom opet u prah i pepeo 
obratiti. Zajedno imamo ozbiljno odlučiti, 
da ćemo se sasvim i za uvijek odreći gri- 
jeha, što no ga tako strahovite kazni slijedom 
slijede. Valja nam odlučiti, da ćemo vrijeme 
milosti pomnjivo upotrebiti na potpuno po- 
mirenje s Bogom, da na Uskrs, kao blagdan 


preslavnoga uskrsnuća Isusova, postanemo 
dionici plodova njegova otkupljenja, te-s njim 
uskrsnemo na nov i bolji život, na život 
pravednosti. 


Zašto se počamši od danas sve do konca korizme 
žrtvenici modrim pokrivalom pokrivaju i na nje se 
meću slike od muke Isusove ? 


Jer je korizma vrijeme pokore, kad 
imamo navlastito primiti k srcu gorku muku 
Isusovu kao najkrepču ponuku, koja nas po- 
tiče na pokoru i poboljšanje. Zato crkva za- 
branjuje u ovo doba sva bučna veselja i 
zabave, plesove i svečane svadbe. 


livangjelje sv. Mateja 6, 16—21. 

U ono vrijeme reče Isus učenicima 
svojim: Kad postite, ne budite žalosni kao 
licemjeri, jer nagrgjuju lica svoja, da ih vide 
ljudi gdje poste. Zaisto vam kažem, da su 
primili plaću svoju. A ti kad postiš, namaži 
glavu svoju, i lice svoje umij, da te ne vide 
ljudi gdje postiš, nego otac tvoj, koji je u 
skrovištu; i otac tvoj, koji vidi u skrovištu, 
platit će ti. Ne sabirajte sebi blago na zemlji, 
gdje moljac i rgja kvari, i gdje kradljivci 
potkapaju i kradu; nego sabirajte sebi blago 
na nebu, gdje ni moljac ni rgja ne kvari, i 

gdje kradljivci ne potkapaju i ne kradu. Jer 
gdje je blago tvoje, ondje je i srce tvoje. 


Što je htio Isus reči riječima: Kad postite, ne budite 
turobni kano licemjeri itd.? 

On nas hoće tim opomenuti, da ne či- 
nimo pokore zbog tašte slave, niti zbog 
svjetovne hvale; tad će nas minuti plaća. 
Pokoru nam treba činiti u duhu pravoga 
skrušenja kajući se od srca za učinjene 
grijehe, nu zajedno tvrdo se ufajući, da će 
nam ih milostivi Bog oprostiti. Ovo čuvstvo 
pokore jest glavno, a izvanjsko trapljenje 
neka nam bude samo pobuda na pravu po- 
koru i plod nutarnje skrušenosti. 


Kako se ima razumjeti opomena: Ne sabirajte blaga 
na zemlji? 

Spasitelj nas hoće tim opomenuti,. da 
pravo i stalno blago čovjeka nije zemaljska 
imovina, nego dobra djela. Sve zemaljsko 
mine i ostaje iza smrti. Samo to, što smo 
u stanju milosti i Bogu za volju činili, pod- 
nosili, proti zlim požudama se borili i bliž- 
njemu dobra učinili, — to će nas u vječnost 
pratiti, nebo nam otvoriti te beskonačnu 
radost i slavu pribaviti. S toga, kršćanine, 
čini svega života svoga dobra djela, a oso- 
bito u ovo sveto korizmeno vrijeme! 

Kad čovjeka samrt nagje, 
Ništa sobom ne ponese, 


Već skrštene biele ruke : 
I pravedna djela svoja. Nar. pjes. 


Molitva. 
na početku sv. korizme. 

Svemogući Bože! mi ćemo se sjediniti 
na početku ovoga sv. vremena pokore sa 
Tvojom vojujućom crkvom, te po njezinom 
duhu nastojati, da se ovih dana spokorimo, 
te razapnemo putena čovjeka. Božanski Spa- 
sitelju! mi sjedinjujemo svoj post s Tvojim po- 
stom i mukom, i žrtvujemo Ti ga na Tvoju 
slavu, u zahvalu za toliko primljenih dobro- 
činstava, u zadovoljštinu za grijehe na saču- 
vanje Tvoje sv. milosti, da se grijeha sasvim 
klonimo i poboljšamo, te kreposna djela 
ovršavamo. Pogledaj milostivo na nas grješ- 
nike i usliši naše molbe za volju presvetoga 
Tvoga imena. Amen. 


Prva korizmena nedjelja. 


Evangjelje sv. Mateja £, 1—11. 
“U ono vrijeme odvede duh Isusa u pu- 
stinju, da ga gjavol kuša. I posteći četrdeset 
dana i četrdeset noći napokon ogladnje. I 
pristupišvi kušač reče mu: Ako si sin Božji, 
reci, da kamenje ovo hljebovi postanu. A 
on odgovarajući reče: Pisano je: Ne žive 
čovjek o samom hljebu, nego o svakoj riječi, 
koja izlazi iz usta Božjih. Tad ga odvede 
gjavol u sveti grad, i postavi ga na vrh 
hrama, pa mu reče: Ako si sin Božji, spusti 


se dolje; jer je pisano: Angjelima svojim 
zapovjedi za Tebe, i na rukama će Te no- 
siti, da gdje ne zapneš za kamen nogom 
svojom. Reče mu Isus: Ali je i pisano: Ne 
kušaj Gospodina Boga svojega. Opet ga uze 
gjavol na goru vrlo visoku, i pokaza mu 
sva kraljevstva svijeta i slavu njihovu, i reče 
mu: Sve ovo dat ću Tebi, ako padneš te 
mi se pokloniš. Tada mu reče Isus: Idi 
sotono! jer je pisano: Gospodinu se Bogu 
svojemu poklanjaj i njemu jedinomu služi. 
Tada ga ostavi gjavol; i gle, angjeli pristu- 
piše i služahu mu. 
Zašto je Isus otišao u pustinju, da moli i posti? 
To ne učini toliko radi sebe, koliko 
radi nas, da nam tim pokaže, kako se pom- 
njivo i ozbiljno imamo pripravljati i s Bogom 
se razgovarati, da nas on, kad ushtijemo kakav 
važan posao započeti ili stališ izabrati, ra- 
svijetli i blagoslovi. Isus nam htjede osim 
toga dati dobar izgled trapljenja, koje nas 
od mnogih pogibelji čuva i pomaže, da 
lakše napasti svladamo. 


Zašto je htio Isus biti napastovan ? 


I. Da nam pokaže, da će kano naš Spa- 
sitelj svladati onoga, koji je prve ljude na 
grijeh naveo; 2. da nas pouči, kako mo- 

žemo i mi napasti svladati; 3. da sačuva 
bogoljubne, te ne klonu duhom, ako budu 
uz svoju bogoljubnost napastovani, budući 
da vide, kako je bio on sam, presveti, na- 
pastovan. 


Što je napast? 


Napast je svaka misao, svako čuvstvo, 
svaka riječ i čin, što čovjeka potiče, da radi 
proti zapovijedima Božjim. 


Je li mogao biti Spasitelj u srcu napastovan? 


Nije, jer je njegovo sveto čovječanstvo 
bilo bez grijeha začeto i ostalo prosto od 
svake zle požude, te osim toga s božan- 
stvom u jednoj jedinoj božanskoj osobi sje- 
dinjeno. Vrag ga je doduše mogao na zlo 
napastovati, nu ne namamiti, da mu se u 
duši zlo dopadne te da na nj privoli kao 
što mu to žalibože kod ljudi prečesto za 
rukom pogje. 


Koje je napasti imao Isus svladati ? 


Slijedeće: 1. Zli duh btjede pobuditi u 
Spasitelja putenost i volju k jelu. Nu Isus 
mu odgovori: Moja hrana jest: vršiti volju 
Oca nebeskoga, a za tjelesno zasićenje brinut 
će se već Otac nebeski. 

2. Vrag je htio Isusa navesti na oho- 
lost i drzovito pouzdanje u Boga veleći mu, 
da će ga Bog, ako se s crkve spusti, sa- 
čuvati. Ali Isus mu reče, da bi to značilo 


kušati Boga, kad bi se tko bez svake po- 
trebe i koristi za slavu Božju i spasenje 
ljudsko kakvoj pogibelji izvrgao, pa još od 
Boga pomoć, pače i čudo očekivao. 

3. Htjede vrag Isusa navesti, da se po- 
lakomi i stvoru pokloni. Nu Isus otpravi 
napasnika riječju Božjom: da se imamo sa- 
momu Bogu klanjati i njemu jedinomu slu- 
žiti. Tim pouči takogjer nas, da ne smijemo 
nepravednim načinom niti što željeti niti po- 
sjedovati, ni vremenitih dobara toliko ljubiti, 
da bi nas to priječilo u službi Božjoj. 


Što se učimo odatle, što su Spasitelju po svladanoj 
napasti angjeli služili ? 

Da će nas Bog po svladanoj napasti 
kano svoje vjerne službenike još bolje lju- 
biti, svojom milošću obilnije pomagati, te 
jednoć po svojim angjelima na vjekovitu na- 
gradu pozvati. 


Otkuda dolaze napasti? 


Od sklonosti na zlo, koja nam je ostala 
od istočnoga grijeha. Napast, ako joj se ne 
podamo, nije u sebi i po sebi grijeh, no 
ipak pogibelj da se sagriješi; s toga budimo 
vazda na oprezu. 

2. Napasti dolaze od vraga, o kom sam 
Isus veli, da je već od početka ubojica i 
lažac, koji zna osobito glavnu sklonost čo- 
vjeka upotrebitii malo po malo ga tako 
zaslijepiti, da ni na Boga ni na posljedice 

grijeha ne pazi. Tako on prevari naše pra- 
roditelje, pošto je u njima pobudio najprije 
preveliku znatiželjnost, zatim se njom po- 
služio, te ih zaveo na lakomost, oholost, a 
napokon na potpunu nepokornost. 

3. I zli nas ljudi napastuju, kad hoće, 
da nas krivim načelima i zlim primjerima, 
laskanjem ili silom na grijeh zavedu. 

Napokon 4. napast dolazil od naše lije- 
nosti i bezbrižnosti, kad ili propuštamo mo- 
litvu, ili uzdu popustimo vanjskim sjetilima, 
kad se grješnih prilika brižno ne klonimo, ili 
odviše zemaljske stvari ljubimo, te tako grijehu 
srce otvaramo. 


Može li nas vrag na zlo siliti? 


Ne može, jer kao što veli sv. Augustin, 
on je sličan psu na lancu privezanu, koji 
može doduše lajati, nu ugristi ne može, osim 
ako mu se tko svojevoljno približi. Obuzdajmo 
dakle svoje oči i druga sjetila, ne dajmo vragu 
sami povoda, da nas napastuje. Tad ćemo 
njegove napasti lakše i sigurnije svladati, ako 
i ne budemo od njih sasvim prosti. 


Škode li nam napasti ? 


Dok ih sami ne pobugjujemo i na njih 
ne privolimo, dotle nam ne škode, dapače 
vrlo koriste, jer nas učvršćuju u kreposti, 
umnažaju nam zasluge i pribavljaju to sjaj- 
niji vijenac na nebu. 

Kad privoli čovjek na napast? 


Kad mu se zlo, na što ga napast mami, 
mili, ili kad ga hotimice poželi. A doklegod 
se napasti protivimo i dokle nam se ne mili, 
dotle ne privolimo. 


Koja su najbolja sredstva, da svladamo napasti? 


1. Duboka poniznost združena s nepre- 
stanom molitvom. Ne ćemo tako lako sa- 
griješiti, ako vidimo svoju slabost i nemoć, 
ako je pred Bogom ispovjedimo, te u njega 
pouzdano pomoć zamolimo. Jer Bog ponizne 
daruje milošću, a oholima je uskraćuje. 

2. Ako se često sjetimo prisutnosti Božje. 
U prisutnosti Boga, svetoga i strogoga suca, 
ne ćemo se jamačno usuditi ništa misliti, go- 
voriti ili činiti, radi česa bismo se morali 
pred poštenim čovjekom sramiti. 

3. Daljno sredstvo za odbijanje napasti 
jest promišljanje smrti, koja nas može stići, 
čim na grijeh privolimo ; promišljanje paklenih 
muka, kojima će biti kratka grješna naslada 
kažnjena; promišljanje vječnoga blaženstva, 
kojim će biti dobitnik napasti nagragjen ; 
napokon promišljanje gorke muke, koju je 
božanski Spasitelj zbog naših grijeha podnio 
te koju ponavljamo svakim smrtnim grijehom. 

4. Ako se spomenemo svetoga nauka 
i vjerozakonskih načela, kojima je Spasitelj 
vraga svladao. 

5. Ako preziremo napasti, ako naime 
obratimo svoje misli na druge dostojnije stvari ; 

zatim ako se pogibelji brzo klonimo, sjetila 
obuzdamo i poslom se neprestano zabavljamo. 

6. Ako živom vjerom zazovemo presv. 
ime Isusa, Marije, sv. angjele čuvara, sveca 
zaštitnika; ako se prekrstimo i blagoslov- 
ljenom vodom poškropimo. 

Molitva. 

Božanski Spasitelju, koji si četrdeset dana 
u pustinji bez jela 1 pila sproveo, i htio 
biti od zla duha napastovan, udijeli nam 
milost, da se u svim napastima k Tebi ute- 
čemo, i Tobom ojačeni, da ih dobro svladamo, 
te zadobijemo dobitnicima obećani vijenac 
vječnoga blaženstva! Amen. 


Druga korizmena nedjelja. 
Evangjelje sv. Mateja 17, 1—9. 
U ono vrijeme uze Isus Petra i Jakova 
i Ivana _ brata njegova, i izvede ih na_goru 
visoku na samo. I preobrazi se pred njima ; 
i zasja se lice njegovo kao sunce, a haljine 
njegove postadoše bijele kao snijeg. I gle, 
ukazaše im se Mojsij i Ilija, koji s njima 
govorahu. A _ Petar odgovarajući reče Isusu: 
Gospodine! dobro nam je ovdje biti; ako 
hoćeš, načinimo ovdje tri sjenice, tebi jednu, 


Mojsiju jednu i Iliji jednu. Dok on još go- 


voraše, gle, oblak sjajan zakloni ih. I gle, 
glas iz oblaka govoreći: Ovo je sin moj 
ljubazni, koji je po mojoj volji; njega slu- 
šajte! I čuvši učenici padoše ničice, i pre- 
padoše se vrlo. I pristupivši Isus dohvati ih 
se i reče: Ustanite, i ne bojte se. A oni 
Podignuvši oči svoje nikoga ne vidješe do 
Isusa sama. I silazeći s gore zapovjedi im Isus 
govoreći: Nikomu ne kazujte, što ste vidjeli, 
dok sin čovječji iz mrtvih ne ustane. 


Zašto se htjede Isus na brdu Taboru pred učenicima 
preobraziti ? 


Jedno, da im pokaže nekoliko trakova 
svoje nebeske slave, i tim ih učvrsti u vjeri, 
da je pravi Bog; i drugo da ih osigura proti 
svakoj dvojbi, kad ga budu vidjeli gdje ide 
na muku i smrt; napokon da obodri učenike 
i s njima vjerne svih vijekova, da motreći 
buduću slavu strpljivo podnose svakojake 
križe i nevolje. 


Zašto se ukaza Mojsija i Ilija? 


Da zakon (stari) i proroci posvjedoče 
za Gospodina, da je on obećani Spasitelj, 
svijeta; Mojsije naime predstavlja zakon, a 
Ilija zbor proroka. 

0 čem su se razgovarali s Isusom? 

O njegovoj muci i smrti, koju će pod- 
nijeti kod Jeruzalima za spasenje čovječan- 
stva, i kojom će se ispuniti ono, što su žrtve 
staroga zakona naznačivale i proroci pro- 
ricali, 

Tako treba, da se i mi u sreći spome- 
nemo neizbježivih muka, da nam ne otmu 
srca te nas ne potlače, kad zbilja nadogju. 
Imamo se spomenuti muka i zato, da se u 
sreći ne uzobjestimo, te uz to na Boga, 
krjepost i duševno spasenje ne zaboravimo. 


Zašto je htio Petar na brdu tri kolibe načiniti? 


Od prevelike radosti, koja ga tako obuze, 
da nije skoro znao, što govori, te je sasvim 
zaboravio, da se može jedino mnogim ne- 
voljama postići nebesko blaženstvo. 

Ako je Petra samo jedna kapljica ne- 
beske radosti tako zanijela, što će tad sveci 
osjećati na nebu, gdje će Boga, najveće dobro, 
vrutak sve krasote i blaženosti, potpuno i 
uvijek uživati! Zaista je nebo vrijedno svake 
žrtve — svakoga napora! 


Otkuda dogje glas, što se čuo? 

Od Oca nebeskoga, koji izjavi, da mu 
je Isus ljubezni sin. Primimo k srcu osobito 
onaj dodatak: »Njega slušajtel« Jer nam 
nije dosta za spasenje samo priznati, da je 
Isus Bog, nego treba takogjer, da, srdačno 
želeći spasenje, njegov nauk slušamo i po 

njem živimo. Ne će bo unići u kraljevstvo ne- 
besko, koji veli: » Gospodine, Gospodine !« koji 
samo vjeruje u Spasitelja, nego koji izvršuje 
Božju volju, koju nam Isus objavi. Tako nas sam 
vn uvjerava, tako su navještali apostoli, tako 
nas uči sveta njegova crkva svakom prigodom. 


Zašto reče Isus: Ne kazujte nikomu, što ste vidjeli? 
Da se bez potrebe još više ne pobudi 
preveliku znatiželjnost lakoumnika i mržnju 
farizeja, svojih neprijatelja, te da učenicima 
opet usadi u srce poniznost, koja je klica, 
jezgra i kruna svih krjeposti. 
Molitva. 

Pritegni nas k sebi Isuse, promatranjem 
nebeskih radosti, da Te vazda kao sina Božjega 
ispovijedamo, nauk Tvoj u sreći i nesreći vjerno 
slijedimo, te gledajući Te jednoć na nebu pre- 
obražena, uvijek se s Tobom veselimo! Amen. 


Treća korizmena nedjelja. 
Lvangjelje sv. Duke 11, 14—25. 

U ono vrijeme izgonjaše Isus vraga, 
koji bijaše nijem. I kad izagna vraga, pro- 
govori_nijemi, i diviše se ljudi. A neki od 
njih rekoše: Preko Belzebuba kneza vraškoga 
izgoni vragove. A drugi kušajući ga, iskahu od 
njega znak s neba. A on vidjevši pomisli nji- 

II 

hove, reče im: Svako će kraljevstvo, koje 
se razdijeli samo po sebi, opustjeti, i kuća će 
na kuću pasti. A ako je i sotona razdijeljen 
sam po sebi, kako će stojati kraljevstvo nje- 
govo, kad kažete, da ja preko Belzebuba 
izgonim vragove? Pa ako ja preko Belze- 
buba izgonim vragove, sinovi vaši preko 
koga izgone? Zato će vam oni biti suci. 
Ako pak ja prstom Božjim izgonim vragove, 
za cijelo je došlo k vama kraljevstvo Božje. 
Kad jaki naoružan čuva svoj dvor, u miru je 
sve što ima. A kad dogje jači od njega te ga 
nadvlada, uzme sve oružje njegovo, u koje 
se uzdao, i razdijeli, što otme od njega. Koji 
nije sa mnom, proti meni je; i koji sa mnom 
ne sabire, prosipa. Kad nečisti duh izigje 
iz čovjeka, ide kroz bezvodna mjesta tra- 
žeći pokoja, i ne našavši reče: Vratit ću 
se u kuću svoju, otkuda sam izišao. I došavši 
nagje je pometenu i ukrašenu. Tad otide i 
uzme sedam drugih duhova gorih od sebe, i 
ušavši stanuju ondje; i bude potonja čovjeku 
onomu gčra od prvašnje. A dogodi se, kad 
to govoraše, podiže glas jedna žena iz naroda, 
i reče mu: Blago utrobi koja Te je nosila, i 
sisama koje si sisao. A on reče: Pače, blago 
onima, koji slušaju riječ Božju te je drže! 

Zašto je Isus iz opsjednutih češće izgonio vragove? 


Da pokaže ljudima, kako on, kao što 
ima vlast tijelo čovječje od oblasti vražje 
osloboditi, isto tako ima moć i dušu iz go- 
spodstva vražjega izbaviti. 


Što se razumijeva pod nijemim vragom? 


Pakleni duh, koji je ovomu nesrećniku, 
koga bješe opsjeo, jezik zavezao. Duhovnim 
načinom može se pod njim razumjeti i onaj 
sram, što ga vrag čovjeku, kad ovaj griješi, 
oduzima, a kasnije mu ga opet povraća, 
kad bi se imao po skrušenoj ispovijedi od 
grijeha očistiti, da ovako zbog srama grijehe 
zašuti, te mjesto da ih se oprosti, umnoži ih 
još novim, većim grijehom, naime svetogrgjem. 


Kako izgoni Isus još i sad tog nijemog vraga ? 


Izgoni ga svojom milošću, kojom grješ- 
nika u duši prosvjetljuje, da bolje shvati onu 
istinu: kako će se naime grijesi, koje na ispo- 
vijedi zataji, jednoć cijelomu svijetu očitovati ; 
izgoni ga i božanskom svojom moći, kojom 
bodri čovjeka, da svaku krivu sramežljivost 
svlada. 

Ne srami se dakle, kršćanine,  ispovje- 
diti jednomu čovjeku ono, što se nijesi 
sramio učiniti pred i sa jednim, ili dapače 
pred «li sa više njih. Kaži sam u sebi: 
Usprkos vragu, koji me je na grijeh naveo, 
a za ljubav Bogu, koga sam njim uvriedio, 
sam ću se posramiti, te svoje grijehe na- 

* 


— I6A — 


mjesniku Božjemu iskreno ispovjediti, što 
bilo da bilo, što me stojalo da stojalo ! 
Tako valja! Prekinuti okove grijeha, izmaći 
paklu, te na novo postati djetetom Božjim 
i baštinikom vječnoga blaženstva. 


Kako oprovrgava Isus sramoini prigovor, kao da on 
s pomoću Belzehuba vragove izgoni? | 

On kaže: Kakogod kraljevstvo, gdje 
nesloga vlada, i jedan drugoga progoni, 
opstati ne može, tako ni kraljevstvo vražje 
ne bi moglo opstojati, kad bi Belzebub 
druge vragove progonio i tjerao, i meni, 
kako vi mislite, u to ime vlast davao. Ta 
i vaša djeca tjeraju vragove, pa ipak ne 
kažete, da to čine s pomoću Belzebuba; ne 
smijete dakle toga ni o meni kazati, ako“ 
ne ćete, da vas oni proglase lašcima i kle- 
vetnicima. 

Proti ogovaranju nema bolje obrane 
i lijeka, nego što je nedužan život; i svi 
oni, koji su nedužno ocrnjeni, ne će imati 
slagje utjehe nego lije čista i mirna savjest. 
pogled na predragoga Spasitelja, koga su 
Židovi uz svu njegovu svetost i čudesa ipak 
tako teško pogrdili. 


Što htjede Isus reći onim riječima : Ako pak iz- 
gonim i t. d. 


Hijede kazati ovo: Ako pak prstom 
Božjim izgonim vragove, to priznajte otuda, 
da me je Bog poslao, da naviještam njegovo 

kraljevstvo, kraljevstvo istine, milosti i pravde, 
da zatrem gospodstvo vražje. 

Kako jasno i razgovijetno, kako opet 
ljubezno i prijazno odgovori Gospodin na 
najsramotnije potvore svojih neprijatelja! 1 
akoprem mu se odmah ne predaju, jer mrze 
na istinu, to se mi ipak možemo naučiti, 
kako nam se valja vladati prama onima, 
koji nas napadaju; kako nam se valja vla- 
dati i čuvati, da ne vraćamo žao za sramotu. 


Što znače riječi: kad se jaki naoruža? 


Znače da vraga uvijek za jaka držimo, 
i vjerujemo, da imade vlast nad svijetom: 
ali Spasitelj ipak veli ovim riječima, da će 
kraljevstvo njegovo, njegove laži, zamke i vlast 
zatrti. Ja, kao jači, kaže Spasitelj, oduzet 
ću mu sve oružje i u tjesnac ga natjerati. 
On htjede, da sve ljude grijehom u propast 
strovali, a to hoće i sad iz mržnje proti 
Bogu i iz zlobe na ljude; ali ja sam onaj, 
koji mogu prstom Božjim t. j. svojom bo- 
žanskom moću čovjeka i iz njegovih pandža 
izbaviti i plijen mu oteti. 

Iko hoće dakle, veli Isus nadalje, da 
se mojom pobjedom okoristi, taj neka sa 
mnom bude i sa mnom sakuplja, taj mora 
slavu Božju ili blagostanje bližnjega pro- 
micati, vjerno se i postojano mene držati, i 
s mojom milosti sudjelovati; drugačije će 
ga, premda sam ga otkupio i oslobodio, 
vrag na novo zasužnjiti. 

Kako se ima razumijevati povratak vraga? 


On je slika obraćena, ali na novo pala 
grješnika. Kad mora vrag čovjeka ostaviti, 
traži zgodu da ga opet obori, i ne prestaje 
napastovati slaba pokornika, koji se doduše 
očistio od griieha, nu još se nije učvrstio u 
dobru; da, on podvostruči snagu, i uzme u 
pomoć još sedam drugih zlih duhova. 

Tada bije pokornik ljuti boj, iz koga 
može ipak slavodobitno iznijeti glavu, jer 
mu Bog, što više pogibelj prijeti, to više 
i milosti pruža. Prijegje li ipak uza sve to 
vragu za rukom dobiti ga, padne li po- 
kornik s toga, što vjerno ne sudjeluje s mi- 
lošću Božjom u prijašnju bludnju, tada se zli 
duh opet nastani kod njega, te ga je sve teže 
i teže istjerati, i palu se grješniku opet podići, 

Ponovnim padom biva grješnik slabiji, 
za dobro nesposobniji i na zlo skloniji. Bog 
mu radi nevjernosti uskraćuje sve više svoju 
milost, dok mu s punim pravom ne dopusti, 
da u grijehu umre i za uvijek propadne; 
upravo onako, kao kad se buntovnik, komu 
je već češće oprošteno, pa se opet pobuni, 
bez milosrgja kazni; ili kao bolesnik, koji 
malo ne već da ne ozdravi, nu zabacivši 
lijek još u veću bolest pada, te ga liječnik 
mora ostaviti. 

Grješniče! promisli dobro posljedice 
svoje nehajnosti, zbog koje se toliko puta 
u grjeh povraćaš, preteci te posljedice brzom 
i ustrajnom pokorom | 

Molitva. 


Hvala Ti Isuse po sto puta, što si 
nas od sužanjstva i oblasti vražje oslobodio. 
Pokaži uvijek svoju moć nad njim, i čuvaj 
nas, da na ni jednu napast ne privolimo. 
Ne daj, da ikad zaboravimo da si Ti uvijek 
s nama, te se tako očuvamo od grijeha, a 
osobito da se u nj po drugiput ne povra- 
timo. Daj, da na grijeh sve više zamrzimo, 
a duh prave i stalne pokore sve više pri- 
grlimo. 


Četvrta korizmena nedjelja. 
Evangjelje sv. Ivana 6, 1—15. 

U ono vrijeme otide Isus preko mora 
Galilejskoga, koje je Tiberijadsko. I za njim 
igjaše mnogo naroda, jer vidješe čudesa, 
koja činjaše na bolesnicima. Uzigje dakle 
Isus na goru i ondje sjegjaše s učenicima 
svojim. A bijaše blizu pasha, praznik ži- 
dovski. Podignuvši dakle Isus oči i vidjevši, 
da veoma mnogo naroda ide k njemu, reče 
Filipu: Gdje ćemo kupiti hljeba, da ovi 
jedu? A ovo govoraše kušajući ga ; jer sam 
znadijaše, što će činiti. Odgovori mu Filip: 
Za dvjesta dinara hljeba nije dosta, da sva- 
komu od njih po malo dopadne. Reče mu 
jedan od učenika njegovih, Andrija brat 

Simona Petra: Ovdje je jedan dječak, koji 
ima pet hljebova ječmenih i dvije ribe; ali 
što je to za tolike? Reče dakle Isus: Po- 
sadite ljude! A bješe trave mnogo na onom 
mjestu. Posadiše se dakle muškarci, na broj 
oko pet tisuća. A Isus uzevši one hljebove 
i davši hvalu, dade onima koji se posadiše; 
tako i od riba, koliko htješe. A kad se na- 
tiše, reče učenicima svojim: Skupite ko- 
made, što pretekoše, da ništa ne propadne. 


I skupiše i napuniše dvanaest košarica ko- 
mada od pet hljebova ječmenih, što preteče 
onima, koji su jeli. Oni ljudi dakle vidjevši 
čudo, koje učini Isus, govorahu: Ovo je 
zaisto prorok, koji ima doći na svijet! A 
kad razumi Isus, da će doći, da ga uhvate 
i učine kraljem, otide opet u goru sam. 


Zašto je za Isusom povrvila tolika svjetina? 


Povrvilaje zato, jer je poradi čudesa, što ih 
ic Isus tvorio, a osobito onih ćudesa, kojima 
je bolesnike za jedan trenutak izliječio, po- 
ćutjela prama njemu najveće počitanje i 
ljubav. Spasitelj je tvorio ta čudesa za dokaz, 
da je od Boga poslan, da je on željno očeki- 
vani Spasitelj i zbog toga njegov nauk i 
zapovijedi od Boga. Želimo li se dakle 
Bogu dopasti i spasiti, to nam valja njegov 
nauk i zapovijedi vjerno izvršivati. 

Mi čudesa Isusovih nijesmo vidjeli, ali 
da su se zbilja dogodila, znamo iz vjero- 
dostojnih izvora upravo tako, kao da smo 
ih svojim očima gledali. Tko dakle nauku 
Spasiteljevu ne bi vjerovao ili mu se poko- 
riti ne bi htio, taj za svoju tvrdokornost 
ne bi imao izgovora i morao bi vjekoviti 
gubitak svoje duše samome sebi pripisati. 


Zašto je to Isus upitao Filipa? 

Tim je htio: 1. kušati njegovu vjeru i po- 
uzdanje u njega; 2. nas poučiti, da takogjer 
naravska i obična sredstva upotrebimo, ako 
hoćemo da vrhunaravsku pomoć za stalno 
dobijemo ; 3. htio je da čudo narodu bolje u 
oči udari, budući da je svakako spoznati mo- 
rao, kako pet ječmenih hljebova sa dvije ribe 
nije dovoljno, da se naravskim načinom pc: 
tisuća ljudi potpuno zasiti; konačno htjede 4. 
da nas nauči tvrdo pouzdanje stavljati u Boga, 
koji znade uvijek i za dobe pomoći u nevolji. 


Zašto je Isus, dajući hvalu Bogu, prama nebu 
pogledao ? 

Dajući hvalu gledao je prama nebu 
u znak, da je jedini Bog, koji pruživši svoju 
blagu ruku podjeluje u svem blagoslov, i ća 
mi takogjer od Boga djetinji sve darove 
molimo i na dobivenim mu hvalimo. Obrok, 
koji se molitvom započinje i molitvom do- 
konča, ne će nikad oskudijevati, veli sv. 
lvan Zlatousti. 


Zašto zapovjedi Isus, da komade pokupe? 


Da se množinom preostalih komada to 
jasnije predoči veličina čuda, a svemogućnost 
i dobrota Božja to sjajnije da se pokaže; 
isto tako, da nam upili u glavu, da cije- 
nimo dar Božji, činio nam se ma kako 
malen i da ga iz obijesti ne preziremo, a sa 
suviškom i preostatkom uboge ljubezno po- 
krijepimo. 


Zašto pobježe Isus poslije toga čuda? 


Zato, jer je ljudstvo radi toga čuda po- 
ćutilo prama njemu toliko počitanje, da je 
u njem ne samo spoznalo pravoga Mesiju, 
nego ga i naumilo svjetskim kraljem pro- 
oglasiti. 

Svojim bijegom uči nas dragi Spasitelj, 
da se zakonitoj oblasti i od Boga postav- 
ljenim vladarima pokorimo, da u svim svojim 
činima prije svega tražimo slavu i ljubav 
Božju, a ne nestalno počitanje i privrženost 
ljudsku. 


Komu je ovo evangjelje osobito na utjehu ? 

Na utjehu je ubogima i siromasima, koji 
su pobožni. Kako se vidi, Isukrst se brine i 
neuprošen za gladni puk, koji je jedino zato 
tako daleko za njim išao, da čuje njegov 
nauk. Neka zato ubogi nikad ne zaborave 
one opomene Gospodinove: »Tražite naj- 
prije kraljevstvo Božje i njegovu pravdu«, 
drugo će im se tad jur dati. 


Molitva. 

Na Tvoju svemogućnost i dobrotu je- 
dino, o Bože, oslanjamo se s djetinjim pouz- 
danjem. Mi vjerujemo živo, da ćemo i onda 
dosta dobra uživati, ako nam bude i ubog 
život sugjen, samo ako Te budemo ljubili, 
zla se klonili i vjerno Ti služili. Amen. 


Svetkovina sv. Josipa othranitelja 
Isusova. 


Što znamo uopće o ovom sv. milosniku božjem? 
Josip bijaše od kraljevskoga koljena 
Davidova, a zaručen s BL Dj. Marijom. 
Stanovao je u Galilejskom gradu Nazaretu 
i bavio se tesarskim zanatom, kojim si je 
život uzdržavao; onda naime bješe već gla- 


* sovito_ koljeno Davidovo sav izvanjski sjaj 


izgubilo. 

U evangjelju mu se čita na pohvalu, 
da je bio pravedan, t. j. da se poslužimo 
riječima sv. Pisma, čovjek u svakoj struci 
krjeposti odličan, budući da ga Gospodin 
Bog izmegju svih ljudi odabra svomu Sinu 
za othranitelja, a prečistoj Mariji za zaruč- 
nika, to je i morao sve pobožne ljude svoga 
vijeka u svetosti natkriliti. 

O životu njegovu znamo samo toliko, 


koliku nam o njem blagovjesnici pripovije- 
daju. Budući da se o njem ne čita, da je 
bio na svadbi u Kani, to se mora zaklju 
čiti, da ga yeć onda ne bijaše u životu 
kad je Spasitelj započeo naučati. i 


lvangjelje sv. Mateja 1, 18—21. 


' Kad je Marija mati Isusova bila zaru- 
čena Josipu, prije nego se sastaše, nagje 
se, da je zatrudnjela (zanosila) od Duha 
ovetoga. A Josip, muž njezin, budući pra- 
vedan, i ne hoteći je sramotiti, namisli je 
tajno pustiti. No kad on tako pomisli, gle, 
angjeo mu se Gospodnji javi u snu govoreći; 
Josipe, sine Davidov! nemoj se bojati uzeti 
Mariju za ženu svoju, jer ono što se u njoj 
račelo, od Duha je Svetoga; pa će roditi 
sina, i nadjeni mu ime Isus, jer će on izba- 
viti narod svoj od grijeha njihovih. 


Zašto je bila prehlažena Djevica sa sv. Josipom 
zaručena? 


Sv. Jeronim navodi slijedeće razloge: 
1. da se po koljenu Josipa, koji je vukao 
lozu od Davida, pokaže, da od istoga koljena 
naime Davidova, dolazi bl. Marija a i naš Go- 

spodin Isukrst; jer se po starom zakonu 
nijesu smjele kćeri — i to nasljednice, izvan 
istoga plemena i roda udati; 2. da ne bi 
tko na presv. Djevicu mrzio i krivo je osudio, 
kad bi joj se božanski sin iz nezakonita 
braka rodio pa time i sam Spasitelj na zao 
glas došao; 3. da Marija dobije takogjer 
zaštitnika, osobito onda, kad je morala 
s Isusom u Egipat bježati. 


Zašto namisli Josip svoju zaručnicu Mariju otpustiti ? 


Kad je opazio, u kakvu je ona stanju, 
a još nije smio o njezinoj nevinosti dvo- 
umiti, nagje se u neprilici što da učini. Ona 
božanska tajna, što se zbila s Marijom, 
bijaše mu sasvim nepoznata i upravo je 
zato namisli potajno otpustiti i sve to mudroj 
Božjoj providnosti prepustiti. ' 

Ne misli dakle ni ti, kršćanine, kako lako- 
umno o drugima zlo, osobito ne o onim 
osobama, koje se dosele uvijek pošteno i 
pravedno vladahu, a još manje očituj sumnju 
svoju drugima. Kako lasno mogao bi dru- 
gome veliku krivicu učiniti, kad bi po vidu 
zlo o njem mislio; kako lasno mogao bi 
klevetnikom postati, svomu bližnjemu po- 
štenje uzeti, sreću mu pokvariti i nutarnji 
mir narušiti, kad bi neosnovanu svoju sumnju 
prije vremena razglasio. 


Zašto nije Marija sama otkrila tajne ? 

Nije otkri jer je bi i 
ga : ila zato, jer je bila vrlo ponizna“ 
ke Je ona u sumnju pasti, te se svim ne- 
prikama s njom skopčanim izvrći, nego da 
: . aa 

ama očituje od Boga si iskazanu visoku 


milost prije, nego to bude volja Božja. Ovim. 


bi, istina, bila stekla odlikovanje i čast ; no jer 
se 1 enje u velikoj svojoj poniznosti 
< ostojnom, zato i ne htjede otkriti tajne. 

na se tvrdo pouzdala u Boga, da će se 
om već u pravo doba za nju zauzeti, te joj 
izbaviti čast iz pogibli. 

"e : 22 

p Kako jako sramoti idan danas ponizna 
Jevica premnoge kršćane, koji svoje pred- 
nosti i dobra dj Bo a o 
me 11 dobra djela ne mogu dosta rastru- 
ći ija kad im tko i najmanje u poštenje 
irne, gotovo očajaju. 


Je li se ispuni njezino pouzdanje ? 
. Ispuni. Čemu se je nadala, to se u 
istinu i dogodi, budući da je Bog sv. Josipa 
po angjelu uputio o onom, što se Mariji 
čudna dogodilo i očitovao mu, da će diaoiva 
sveta zaručnica postati majkom Višnjega a 
on da će mu biti othraniteljem. Vidite 
kako lijepo gospodin Bog nadari takogjer 
BA Josipa za njegovu strpljivost i ljubav, 
kojom je bližnjega toliko milovao. ' 


Možemo li se uzdati u zagovor ovoga sveca? 


Da zako jer 12 OV g P J eCenogsa. 1 = 
DI la oga prije rečenoga. 
zemo vid eti kol k V J se 

, 1 je SV. OSIP BJI ed lic m 


==> M 


Božjim. Sveta Terezija je tvrdila, da joj nikad 
ne uskrati Bog milosti, koju je po zagovoru 
ovoga sveca u njega molila. Sv. Toma 
Akvinski veli, da je gospodin Bog svecima 
dopustio, da u nekojim potrebama smiju 
svojim zagovorom za ljude stati i u pomoć 
im priteći, ali othranitelju svoga jedinoro- 
gjenoga Sina dopusti svagdje i u svem. On 
ga prispodablja Josipu egipatskomu, koga 
bješe Farao nad svu svoju kuću postavio. 
»Hodite k Josipu« rekao bi Farao gladnim 
Egipćanima; a to isto valja io ovom svecu 
za sve bijednike ; njega naime stavi Gospodin, 
da upravlja kućom, i da svi darovi i mi- 
losti kroz njegove ruke prolaze tako, te se 
čovjek može svagdje i u svakoj nuždi k njemu 
uteći i po njegovu zagovoru pomoć za- 
dobiti. 

On je zaštitnik i uzor svim stališima : 
on srdačno prima svakoga, samo ako se 
išto u krjepostima za njim povede, osobito 
u poniznosti, čistoći, strpljivosti, ljubavi 
bližnjega i bezuvjetnoj pokornosti, a to sve 
na veću slavu Boga i radost svetaca. 


Kada se osobito imamo k sv. losipu za pomoć uteči ? 

Na čas smrti. Jedno zato, što je njega 
ta prevelika sreća zapala, da mu je bio na 
skrajnoj uri u pomoći isti Isus s Marijom, a 
drugo zato, što je bio za života vjernim od- 
gojiteljem Isusovim. S toga nam on može a i 
hoće pomoć isprositi, samo ako se mi sami 

kršćanskim životom učinimo vrijednima ove 
sreće. 
Molitva. 

Presveti i prečisti Josipe, koji si radi 
izvrsnih krjeposti izmegju svih ljudi od Boga 
odabran, da budeš zaručnikom prečiste BI. 
Dj. Marije i othraniteljem Isusovim, i komu 
se sam Sin Božji pokorio, da nam ostavi 
primjer poniznosti i podložnosti: moli za nas, 
da nasljedujući Tebe u krjepostima, Isusu 
sve više omilimo, na čas smrti kao i Ti 
njegovu zaštitu zaslužimo, i u nebu ga 
uvijek gledali budemo, koji s Ocem i Duhom 
Svetim pravi Bog, živi i kraljuje u vijeke. 
Amen. 


slagovijest ili navješćenje 
Marijino. 


Oikuda je uzeto ime toga blagdana ? 
. Uzeto je od one blage vijesti ili poruke, 
koju je arkangjeo Gabrijel bl. Djevici donio, 
da će naime biti majkom obećanoga Mesije. 


Ivangjelje 8v. Luke 1, 26—38. 


A u šesti mjesec posla Bog angjela 
Gabrijela u grad Galilejski, po imenu Na- 


zaret, k djevici zaručenoj mužu, po imenu 
Josipu iz doma Davidova; i Djevici bješe 
ime Marija. I ušavši angjeo k njoj reče: 
Zdravo, milosti puna, Gospodin s tobom, 
blagoslovena ti megju ženama! A ona čuvši 
ovo, poplaši se od riječi njegove i pomisli, 
kakav bi ovo bio pozdrav. I reče joj angjeo: 
Ne boj se, Marijo, jer si našla milost u 
Boga: evo, zatrudnjet ćeš i rodit ćeš sina 
i nadjeni mu ime Isus. On će biti velik, i 
nazvat će se Sin najvišega, i dat će mu 
Gospodin Bog prijestolje Davida, oca nje- 
gova, i kraljevat će u domu Jakovljevu u 
vijeke, i kraljevstvu njegovu ne će biti kraja. 
A Marija reče angjelu: Kako će to biti, 
kad ja ne znam muža? I odgovarajući angjeo 
reče joj: Duh Sveti doći će na tebe, i 
sila najvišega osjenit će te: zato će se i 
ono sveto, što ćeš ti roditi, nazvati Sin 
Božji. I eto, Elizabeta, rogjakinja tvoja, i 
ona zatrudnje sinom u starosti svojoj, i ovo 
je šesti mjesec njojzi, koju zovu nerotkinjom: 
jer u Boga nije nijedna stvar nemoguća. A 
Marija reče: Evo, službenice Gospodnje, 
neka mi bude po riječi tvojoj. [ otide angjeo 
od nje. 


I2 

Kakvo se tu otajstvo opisuje ? 

Opisuje se otajstvo utjelovljenja Sina Bo- 
žjega. Sin Božji bješe iz neizmjerne ljubavi 
prama nama odlučio inuku za nas podnijeti i 
umrijeti, da nas otkupi i za uvijek spasi. 
A_ budući da nije kao Bog mogao trpjeti, 
uze na se čovječju narav, da kao čovjek 
trpi i umre, a kao Bog-čovjek doprinese 
neizmjernu zadovoljštinu za grijehe naše. 
Ah! kako se strašno Bog grijehom vrijegja, 
kad nije mogao za nj zadovoljiti niti angjceo, 
ni čovjek, nego jedino Bog-čovjek | 


Koja je dakle bila svrha Gabrijelova poslanja 
k Mariji? 

Bog joj htjede očitovati svoju odluku, 
po kojoj se imao njegov jedinorogjeni Sin 
u njoj utjeloviti. Megju svim drugim že- 
nama zavrijedi ona svojom neokaljanom či- 
stoćom, pokornošću i poniznošću milost, da 
zadržavši svoje djevičanstvo rodi Sina Bo- 
žjega. Arkangjeo dakle Gabrijel stupivši pred 
nju, pozdravi je kao milosti punu, kao 
blagoslovenu megju njezinim spolom. 


Zašto ju je nazvao angjeo milosti punom? 

Nazvao juje zato, jer je od svojega prvoga 
začeća imala posvećujuću milost, a uz nju od 
Boga toliku silu djelujućih milosti, da je 
s njima vjerno sudjelujući posvećujuću milost 
ne samo do kraja uščuvala, već je sve bolje 
i bolje umnažala. 


Tako bismo mogli i mi vrućom mo- 
litvom i dostojnim primanjem svetih otajstva 
steći od Boga mnoštvo djelujućih milosti ; i 
što bismo više s dobijenim sudjelovali, na se 
brižnije pazili i dužnosti ispunjavali, to bismo 
ih više i obilnije dobivali! Tad bismo jamačno 
posvećujuću milost sačuvali, pomnožali, i 
tako još veću radost i slavu na nebu za- 
dobili. 

Zašto joj kaza Gabrijel: Gospodin je s tobom? 

Time htjede kazati: Marijo! radi čistoće 
svoga srca postala si osobitim predmetom 
ljubavi i dopadnosti Božje. Radi toga upravo 
i jest Gospodin osobitim načinom s tobom, 
da te u svakom djelu blagoslovi, štiti 1 
prati. ' 

I s nama će biti Bog, samo ako mi 
s njime hoćemo da budemo, .ako ga sve- 
srdno ljubimo, često i rado na njega mislimo, 
s njim se razgovaramo, i svegj tako vla- 
damo, kao da smo mu uvijek na oku. 


Zašto je angjeo nazva blagoslovenom megju ženama? 

Zato, jer je obiljem milosti i svetošću 
natkrilila sav svoj spol, iste dapače angjele 
i ljude, i zato je upravo jedina ona megju 
svima zaslužila, da postane mati Božja, te 
kraljica svih angjela i svetaca. 

Kako se vladala Marija za toga pozdrava? 

Čuvši ga uplaši se, jer zbog poniznosti 
ne mogaše dokučiti, otkuda i zašto njoj 
tolika hvala. No angjeo je umiri uvjerava- 
jući je, da je našla u Boga milost, te će 
poroditi sina, kojega će prijestol do vijeka 
stojati, koji će gospodovati nad svim stvo- 
rovima, koji će biti potomak Davidov i 
ujedno sin Previšnjega. 

' Ne znajući, kako to da bude, zabrinu 
se i poboja Marija za svoje djevičanstvo, 
koje je nad sve ino cijenila. Ali je angjeo 
uvjeri, da će biti majkom Isusovom, pa zato 
ipak ostati djevicom, budući da će sam Duh 
Sveti svojom svemogućnosti tijelo Isukrstovo 
začeti. Ta Božja svemogućnost je takogjer 
njezinu rogjakinju Jelisavu u visokoj starosti 
sinom nadarila. U Boga je sve moguće. 


Je li tada Marija na to privolila? 


. Jest, reče naime: Evo službenice Gospo- 
dnje, neka mi bude po riječi tvojoj. Presrećne 
pokornosti! u tom trenutku već posta Sin 
Božji pravi čovjek, te združi božansku i 
čovječju narav u jednoj jedincatoj božanskoj 
osobi. Kao Bog imagjaše on nebeskoga Oca, 
kao čovjek pako nikakva. Marija mu bijaše 
mati ne po božanskoj već po čovječanskoj 
naravi. Nu budući da je on Bog i čovjek 
zajedno u jedinoj božanskoj osobi, to se 
Marija 5 punim pravom zove mati Božja; i 
budući da je bila od koljena Davidova, to 
se David zove praotac Isukrstov. 

Na što nas potiče današnji blagdan? 

1. Potiče nas na hvalu i slavu presv. Trojstva, 
koje je ovo otajstvo izvelo. Osobito da 
hvalu damo Sinu Božjemu, što se iz neiz- 
mjernoga milosrgja radi našega spasenja 
do sluge snizio. Pokažimo i mi njemu svoju 
zahvalnost najprije pravim nastojanjem, da 
se plodom njegova otkupljenja kršćanski 
živeći okoristimo. Spomenimo se svaki dan 
na glas zvona, osobito pak danas, otajstva 
Isusova utjelovljenja, i uzdahnimo pobožno 
iz dubine srca: »Riječ tijelom posta i prebi- 
vaše megju nama !« 

2. Blagdan ovaj opominje nas, da BI. 
Dj. i majku Mariju osobito u njezinoj po- 
niznosti i čistoći slijedimo. Nju zabuni po- 
hvala, kojom je angjeo pozdravi, ona se 
prestraši već s njegove prisutnosti, i vidjelo 
se, da bi se voljela odreći ponugjenog si 
visokog materinstva nego li djevojaštva, 
da se to nije protivilo volji Božjoj. Nu Bog 
je znao obje odlike u njoj sjediniti. Kamo 
sreće, da i mi nastojimo svojemu stališu 
primjernu čistoću sačuvati, kao preblažena 
djevica! Kamo sreće, da se učimo poniz- 
nosti od Marije, koja se, premda do matere 
Božje povišena, nazva ipak samo službe- 
nicom Gospodnjom. Tad bismo se i mi uži- 
vali obilne milosti i blagoslova Božjega ! 

3. Uzvišena odlika i pohvala, koja je 
BL Dj. Mariju današnji dan dopala, mora 
svakomu pravovjernomu kršćaninu uliti dje- 

tinje pouzdanje u Mariju, koja je kao mati 
Spasiteljeva ujedno i naša majka, te nam 
može a i hoće za stalno u svakoj sili po- 
moći i utjehu isprositi, samo ako i mi sami 
sveudilj nastojimo, da putem njezinih krje- 
posti stupamo, i vrijednim njezinim posin- 
cima budemo. 
Molitva. 

Spomeni se preblaga Dj. Marijo, da 
nijesi još nikoga zapustila, koji se u Tvoju 
obrambu utekao, Tvoju pomoć zaiskao, i 
Tebe za milostivi zagovor zazvao! Ovim po- 
uzdanjem oduševljeni, obraćamo se k Tebi, 
majko milosti i milosrgja! Obazri se milo- 
stivo na nas, koji se, klečeći pred Tvojim 
nogama, kajemo za grijehe. Majko Božja, 
ne odbij nam prošnja, nego ih primi milo- 
stivo i usliši nas! Isprosi nama i svima ne- 
voljnim  grješnicima pravu pokoru, stalno 
poboljšanje i blaženi konac. Amen. 


Peta korizmena nedjelja. 


Lvangjelje sv. Ivana 8, 46—59. 

U ono vrijeme reče Isus Židovima: 
Koji će me od vas koriti za grijeh? Ako 
vam istinu govorim, zašto mi .ne vjerujete ? 
Tko je od Boga, riječi Božje sluša ; zato vi 
ne slušate, jer nijeste od Boga. Odgovoriše 

dakle Židovi i rekoše mu: Ne govorimo li 
mi pravo, da si ti Samaritanac, i imaš 
vraga? Odgovori Isus: Ja nemam vraga, 
nego poštujem Oca svojega, a vi mene sra- 
motite. A ja ne tražim slave svoje; ima, 
koji traži i sudi. Zaisto, zaisto vam kažem, 
ako tko održi riječ moju, ne će vidjeti smrti 
do vijeka. Rekoše dakle Židovi: Sad vidimo, 
da imaš vraga. Abraham umrije i proroci, 
ati govoriš: tko održi riječ moju, ne će 
okusiti smrti do vijeka! Zar si ti veći od 
oca našega Abrahama, koji umrije? 1 pro- 
roci pomriješe. Kim se ti sam gradiš? Od- 
govori Isus: Ako se ja sam slavim, slava 
je moja ništa; Otac je moj, koji me slavi, 
za kojega vi govorite, da je vaš Bog. Ali 
ga vi ne poznajete; a ja ga znam, i ako 
rečem, da ga ne znam, bit ću laža kao vi. 
Nego ga znam, i riječ njegovu držim. 
Abraham, otac vaš radova se, da vidi dan 
moj; vidje, i obradova se. Rekoše mu dakle 
Židovi: Još ti nema pedeset godina, pa si 
Abrahama vidio? Reče im Isus: Zaisto, za- 
isto vam kažem, prije nego bi Abraham, 
ja jesam! Uzeše dakle kamenje, da bace 
na nj; a Isus se sakri, i izigje iz hrama. 

Zašto upita Isus Židove: Tko će me od vas koriti 
za grijeh ? 

Htjede nas 1. poučiti, da onaj, koji hoće 
druge opominjati i rukovoditi, mora sam 
ozbiljno nastojati, da besprikorno živi; 2. 
htjede se javno pozvati na svoju nevinost i 
istinitost, dobro znajući, kako silno priječe 
neprijateljske klevete  raširivanje njegova 
nauka. 

Ovako si mogu mnogi za dužnost sma- 
trati, da se krotko i prijazno brane, te tako 
neprijatelja predobe, krivu sumnju odstrane, 
i zapriječe mnoge zle posljedice, koje bi 
bile na .pogrdu imena Božjega ili na škodu 
vlastitoga i bližnjega spasenja. 


Zašto kaza Isus: Tko je od Boga, sluša riječ Božju ? 


Htjede time s jedne strane pokarati 
tvrdokornost Židova, koji ga ne htjedoše 
niti slušati, niti mu vjerovati niti ga slijediti: 
s druge pak strane htjede ovim. riječima 
izreći strašnu osudu nad onim kršćanima, 
koji propovijedima, kršćanski nauk ili drugu 
zgodu, gdje bi se mogli u svetim stvarima 
poučiti, hladnokrvno zanemaruju ili ne puste, 
da im riječ Božja do srca dopre, te ostaju 
uvijek stari, nepopravljeni grješnici. 


Što obećaje Isus onima, koji njegovu riječ drže ? 


Obećaje, da će im duša, makar sve tjelesno 
umrlo, po posvećujućoj milosti za Boga i 
nebo uvijek živjeti, a jednom na velikom 

sudnjem danu i tijelo oživjeti, s dušom. se 
sjediniti, te se veselja i slave nebeske bez 
kraja i konca uživati 


Kako se obrani Isus proti onomu prigovoru, da ima 
vraga u sebi? 

Kaza: I. da se on sam ne hvali, nego 
da se tvrdo uzdaje u Oca, koji će ga uzve- 
ličati. Zatim, da on svoga Oca pozna, nje- 
gove riječi sluša, te upravo zato ne moe 
vraga imati; 2. doda i to: da anje 
po tijelu ravno umro, ali po duši živi; a 
je u prebivalištu praotaca u .pretpaklu po 
nadahnuću Božjem za došašće obećanoga 
Spasitelja saznao i srdačno se uzradovao. 


Što znače riječi: Ja sam od prije, nego što se 
Abraham rodio ? 

Znače, da je Isus pravi Bog. Svatko je 
naime znao, da mu kao čovjeku nema još 
pedeset godina. Kad je dakle kazao, da je 
bio već prije Abrahama, kaza tim i to: da 
on ima i božansko bivstvo, da je vječni Sin 
vječnoga Oca. Židovi su dobro znali, što on 
tim misli, i zato su ga htjeli kamenovati, 
kao da je tobože Boga psovao. x 

Ah, koliko ih ima, koji ne mogavši opro- 
vrći istine, udare isto tako u psovke i na- 
silja proti njezinim vjesnicima. Al kako će 
im strašno kršćanska istina, koju su prezi 
rali i odbijali, na skrajnjoj uri i pred prije- 
stolom Božjim u oči udariti, obuzeti ih i 

osuditi, ako je još za vremena skrušeno i 
pokorno ne prigrle. 


Zašto se sakri Isukrst? 


Da nas pouči, kako Bog onomu, koji 
ne će da spozna istine, kasnije niti ne da 
spoznati, te ga tako radi vlastite zaslijep- 
ljenosti kazni; 2. da mi oholim i svadljivim 
ljudima popuštamo, na koliko to kršćanska 
ljubav dopusti i 3. da razjarenim neprijate- 
ljima opraštamo i prije im se mirno s puta 
uklonimo, nego se osvetimo ili s njima za- 
vadimo. 

Kršćanine, veli sv. Augustin, što ti se 
može zbiti tako sramotna, što ne bi bio tvoj 
Spasitelj pretrpio?« A apostol naroda opo- 
minje: Pomislite na Gospodina, koji je trpio 
toliki otpor i prigovor od grješnika, da ne 
oslabite i duhom ne klonete, kad vas tko 
prezire, ruži ili drugačije kako vrijegja. 


Molitva. 


Mi nijesmo Isuse, nedužni kao Ti, da- 
pače znamo, da smo krivci nebrojenih opa- 
čina, pa ipak ne trpimo, da nam tko išta 
na žao reče, srdimo se na bližnjega čim 
nam išta protuslovi. Ah! oprosti nestrplji- 
vosti i nadutoj naravi našoj; udijeli nam 
milost, da u svako doba nanesene poruge 
strpljivo, kao i Ti podnosimo i *praštamo, 
da se njima na pokoru i poboljšanje svoje 
okoristimo, te kada nam bude na Tvoju 

diku ili spasenje bližnjega štogod govoriti, 
da to učinimo po Tvojem primjeru krotko, 
prijazno i razborito. Amen. 


še 43 
== s 


Cvjetnica. 
Zašto se ova nedjelja tako zove ? 


Zove se na uspomenu slavodobitnoga 
ulaza Isusova u grad Jeruzalim, gdje ga je 
od veselja klicajući svjetina sa cvjetnim ki- 
ticama primila. 


Zašto crkva današnji dan kitice blagosilja ? 


Da Bog oboruža one, koji ovakove kitice 
pobožno nose, svojim blagoslovom proti za- 
sjedi duha paklenoga na tijelu i duši, kuće i 
prebivališta, gdje se blagoslovljene kitice ču- 
vaju, zakloni i posveti; 2. da nam Bog 
udijeli milost, te se i mi kao kitice zelenimo 
dobrim djelima, kojima ćemo zaslužiti, da 
jednoć s Isusom slavodobitno u nebeski Je- 
ruzalim unigjemo. 


Zašto se vodi ophod s kiticama? 


1. Ovim hoćemo da iskažemo zahvalnost 
Spasitelju, koji je iz ljubavi prama nama 
čovjekom postao, muku trpio i umro, te da 
uzveličamo njegovo sveto Ime, pridruživši 
se u duhu k svečanomu ulazu Isusovu u 
Jeruzalem. 

2. Da očitujemo želju, kako smo .pri- 
pravni Spasitelju, okanivši se grijeha i na- 
sljedujući ga u krjepostima, pripraviti ugodan 
ulazak u svoje srce. 

Zašto se kuca tri puta križem na crkvenim vratima, 
i zašto se ova tada otvore ? 


U znak, da nam je Isukrst svojom 
mukom i križem zbog grijeha zatvorena 
nebeska vrata opet otvorio. 


Evangjelje sv. Mateja 21, 1—9. 

U ono vrijeme, kad se približiše_k Je- 
ruzalemu i dogjoše u Betfage k Maslinskoj 
gori, onda Isus posla dva učenika govoreći 
im: Idite u selo, što je prama vama, i 
odmah ćete naći magaricu privezanu i ma- 
gare s njom; odriješite i dovedite mi. I ako 
vam tko reče što, kažite da ih Gospodin 
treba i odmah će ih pustiti. A sve ovo bi, 
da se zbude, što je kazao prorok govoreći: 
Kažite kćeri Sionskoj: evo kralj tvoj ide 
tebi krotak, sjedeći na magarici, i na ma- 
garetu sinu magaričinu! I otišavši učenici 
učiniše, kako im zapovjedi Isus. I dovedoše 
magaricu i magare, i metnuše na njih ha- 
ljine svoje, i posadiše ga na njih. A ljudi 

mnogi prostriješe haljine svoje po putu, a 
drugi rezahu granje od drveta i prostirahu 
po putu. A silni svijet, koji igjaše pred 
njim i za njim, vikaše govoreći: Hosana 
sinu Davidovu: blagosloven, koji ide u ime 
Gospodnje! 


Što vidimo otuda, što su učenici sve onako našli, 
kako im bješe Isus o magarici i magaretu rekao ? 

Vidimo, da je Isus sveznajući, jer on 
eto u duhu vidi magaricu i magare, kojih 
tako daleko nije moglo vidjeti nijedno čo- 
vječje oko. On zna već unaprijed, da će ih 
gospodar dobrovoljno otpustiti. Vidi se ta- 
kogjer, da Isus nad svim gospoduje, dok 
je volju gospodara sklonuo, da magaricu i 
magare otpusti i na porabu dade. 

Pouzdajmo se dakle u svakoj potrebi 
u Gospodina; on sve zna, može sve po 
svojoj volji ravnati, a onima, koji ga ljube, 
sve na dobro okrenuti. Njima ne pada niti 
vlas s glave bez njegova znanja, bez nje- 
gove premudre i preljubezne volje. 


Na koliko pripada Isusu naslov ,,kralja“? 


Kao čovjek bijaše Isus roda kraljevskog, 
naime Davidova; nu njegovo kraljevstvo 
nije ipak od ovoga svijeta, nego kao kralj 
istine i krjeposti, kao kralj mira i nebeskoga 
blaženstva hoće da dušama upravlja. On nije 
došao, da samo Židove oslobodi od grijeha 


i vječne smrti, nego i sve druge ljude; do- 
šao je, da sve skupa naukom, izgledom i 
milošću posveti i u vječno blaženstvo uvede. 
I mi smo na svetom krstu prisegli na 
njegovu zastavu. Ostanimo svomu kralju za 
uvijek vjerni, pa ćemo i mi u njegovu kra- 
ljevstvu s njim za uvijek gospodovati. 


Zašto htjede Isus tako svečano ulaziti ? 


I. Za dokaz, da je on obećani Mesija 
i kralj Židovski, čiji ulazak upravo ovako 
prorok proreče. 2. Kakogod su nekoć kra- 
ljevi za mirna vremena običavali jašući na 
mazgi ulaziti, upravo tako htjede i Isus 
kao kralj mira jašući na magarici u Jeruzalim 
unići. 

Zašto izigjoše Židovi s kiticama pred njega? 

To je bilo iz ljubavi i počitanja prema 
Isusu, koga na današnji dan kao svoga kralja 
priznaše i pozdraviše radosno kličući: »Ho- 
sana« t. j. preodičen i preslavan bio. Ovdje 
si možemo živo predočiti, kako je nestalan 
ovaj svijet! Jer eto oni isti ljudi, koji su išli 
danas Isusu sa cvjetnim kitama u susret i 
u zvijezde ga kovali, već su došastoga petka 
jednoglasno vikali: Propni ga, propni! — 
Kršćanine, ne budi nestalan kao ovaj puk! 
Bio bi pako nestalan, kad bi o Uskrsu 
svoga Spasitelja svesrdno na svetoj pričesti 
primio, a malo kasnije ga teškim grijehom 
iz nova raspinjao. 


Kako se zove tjedan, koji današnjim danom počinje? 

Zove se veliki ili sveti tjedan, radi pre- 
velikih i presvetih otajstva otkupljenja, što 
nam se stavljaju ovoga tjedna za proma- 
tranje. 


Kako se imamo prirediti za svetkovanje otkupljenja? 


Moramo si 1. za ljubav Bogu i Spasi- 
telju ponešto i dopuštena veselja uskratiti, 
2. do Uskrsa malo strože postiti, muku 
Isusovu još većom pobožnošću i tronućem 
srca razmatrati, ubogima po mogućnosti što 
obilnije milostinju dijeliti, ii ako smo sami 
ubogi, naše uboštvo i potrebu strpljivo pod- 
nositi iz ljubavi prema Isusu, koji je ovoga 
tjedna radi našega spasenja bio toliko bijedan 
i nevoljan; i 3. moramo se po iskrenoj i 
skrušenoj ispovijedi od staroga i pokvarenoga 
kvasa naših grijeha očistit, da možemo 
Vazam s novim nekvasnim kruhom, t. j. 
iskrenim i čistim srcem sa Spasiteljem bla- 
govati. 

Molitva. 


Isuse! uvijek zelena i rodna voćko života, 
udijeli nam milost, da se i mi poput kitica 
ljubavlju uvijek zelenimo, te dobrim djelima 
za vječni život urodimo. Amen. 


Muka Gospodina našega Isukrsta. 
(Po sva četiri blagovjesnika.) 


Evangjelje, što se danas pjeva, jest 
opis gorke muke i smrti Isukrstove, čijoj je 
uspomeni osobito ovaj tjedan posvećen. 
Jedanput barem svake godine morao bi 
pravi kršćanin ovaj opis pobožno pročitati 
i k srcu primiti. Shodnijega vremena za to 
teško da će biti od ovoga, u koje nam 
crkva i bez toga svojom žalošću srce na 
veću ozbiljnost sklanja. U slučaju, dragi 
kršćanine, kad ne bi imao toliko časa, da 
cijelu muku Isusovu na jedanput pročitaš, 
to si je razdijei za danas i slijedeća tri 
dana. Prenesi se duhom u Jeruzalim, pogji 
sa Spasiteljem na maslinsko brdo, odavde 
se vrati u grad pred njegove črkvene i 
svjetske suce, a onda uzagji na brdo Kal- 
variju. Čitaj lagano i smjerno; promišljaj 
češće: Ta to je Sin Božji, koji to sve trpi 


— trpi za moje grijehe — trpi za moje 
spasenje — sve dobrovoljno, iz neizmjerne 
ljubavi prema meni!! — Hvali mu, ljubi ga, 


moli ga za oproštenje, odluči se strogo i 
ozbiljno poboljšati! Tada će biti i tebi či- 
tanje muke Isusove na spasenje, kako no 
bijaše već nebrojenim dušama. 


I. dio za nedjelju ? 


Kadno je Isus posljednje svoje govore 
dovršio, izigje van, prijegje preko potoka 


Cedrona i uspne se po običaju na brdo 
maslinsko, kamo dogjoše za njim i učenici. 
Odavle dogje na neko imanje, Getsemani 
zvano, i unigje u vrt, što je tamo ležao. A 
znao je i Juda, koji ga je izdao, za to 
mjesto, jer bi se Isus tamo češće sastajao 
sa svojim učenicima. Tada reče Isus uče- 
nicima: Sjedite, dok se ja tamo pomolim. 
Molite, da ne padnete u napast! 

Uze sa sobom Petra, Jakova i Ivana i 
poče se strašiti, prepadati i žalostiti. Tad 
im reče: Rascviljena mi je duša do smrti, 
ostanite ovdje i bdijte sa mnom! 

Pogje zatim malo dalje, koliko bi po 
prilici kamenom dobacio, pade na koljena 
i moljaše govoreći: »Oče, ako hoćeš, od- 
strani od mene ovu čašu; no ne moja, nego 
Tvoja budi volja! Tad se baci ničice, te 
kad ga obuze smrtna stiska, moljaše još 
glasnije govoreći: Abba, Oče, Tebi je sve 
moguće, daj odvrati ovu čašu od mene, ali 
ne kako ja hoću, nego kako Ti. A znoj, što 
mu poteče niz lice, bijaše kao da krv teče 
na zemlju. 

Ustane zatim od molitve, vrati se 
k učenicima i nagje ih, gdje su od žalosti 
usnuli. I reče im: Zašto spavate? Ustanite 
i molite, da ne padnete u napast! Petru pak 
reče napose: Simone, ti spavaš? dakle niti 
jednu uru nijesi mogao sa mnom bdjeti? 
Bdijte i molite, da ne padnete u napast! 
Duh je doduše spreman, ali je tijelo slabo. 

Otigje nakon: toga nazad, i moljaše 
kao i prije: Oče moj, ako nije moguće, da 
me mimoigje ova čaša i da je ne ispijem, 
neka bude Tvoja volja! 1 po drugi put 
dogje k učenicima i nagje ih gdje spavaju, 
jer im bijahu oči pospane. Oni pak ne 
znadijahu, što da mu odgovore. Tad ih 
ostavi, otide i reče po treći put istu mo- 
litvu. 

I eto ga po treći put nazad k učeni- 
cima veleći: Spavajte samo i počivajte | 
Dosta je već, nadošao je čas. Evo sina 
čovječjeg predat će u ruke grješnicima. 
Ustajte i hajdemo! Jer eto blizu onoga, koji 
će me izdati! 

Još on u riječi, al gle, već dolazi Juda 
Iskariotski, jedan od dvanaestorice. On sa- 
kupi (rimsku) stražu i sluge svećeničkih po- 
glavica, te dogje s velikom hrpom, oružanom 
mačevima, toljagama, svjetiljkama, bakljama 
i drugim oružjem. Poslaše ih pak pogla- 
vice svećenički, pismoznanci i starješine 
pučki. A izdajica im dade i znak, veleći: 
Koga poljubim, onaj je; njega držite i 
oprezno vodite. Došavši dakle pred hrpom, 
skoči k Isusu da ga poljubi i reče mu: 
Zdravo učitelju! I poljubi ga. A Isus mu 
reče: Prijatelju, pošto si došao? Juda, zar 
cjelovom izdaješ sina čovječjega ? 

Isus znajući što i kako će mu se do- 
goditi, stupi pred hrpu i upita: Koga tra- 
žite? Odgovoriše : Isusa Nazarenca. Reče im 


pako Isus: Ja sam! I čim im reče, da je 
on taj, stupe nazad, i sruše se na tle. Nu 
Isus ih upita i po drugi put: Koga tražite? 
I oni mu isto tako odgovore: Isusa Naza- 
renca. Odgovori im Isus: Ja sam vam već: 
kazao, da sam ja taj; ako dakle mene 
tražite, dopustite ovima da otidu, da se 
tako ispuni riječ, koju bijaše zadao: Nikoga 
ne izgubih od onih, koje si mi dao. Oni 
pak stupivši bliže, dignuše ruke na njega 
i pograbiše ga. 

Videći pak učenici, koji su bili s njime, 
što će se zbiti, upitaše Isusa: Gospode, bili 
mi mačevima na nje? A Simon Petar, jedan 
od onih, koji su bili s Isusom, pruži ruku, 
trgne mač, udari njim slugu prvosvećenikova 
i odsječe mu desno uho. Ime slugi bijaše 
Malko. Isus pak odgovarajući reče : Stanite, 
dosta je! I taknuvši se uha slugina izliječi 
ga. A Petru reče: Utakni mač u korice! 
Jer svaki, koji hvata za mač, poginuti će 
od mača. Zar da ja ne pijem čaše, što mi 
je Otac pruži? Ili misliš, da ja ne bih 
mogao Oca umoliti? Ta on bi mi poslao 
ovaj čas više od dvanaest četa angjela. Ali 
kako bi se onda izpunilo pismo, koje kaže, 
da se mora sve upravo tako zbiti? 

Obrati se zatim k velikim svećenicima, 
nadstojnicima crkava i starješinama, koji 
su k njemu došli i reče im: Vi izagjoste, 
kao na kakova razbojnika, s mačevima i tolja- 


gama, da me uhvatite. Po sav dan sam sjedio 
sk 

megju vama učeći u crkvi, pak me se nijeste 
ni dotaknuli. Nu to je vaša ura i sila tminc. 
To se sve dogodi zato, da se ispune pro- 
ročanstva proroka. 

Straže dakle sa svojim četnikom i sluge 
židovske pograbe i svežu Isusa. Učenici 
ga na to ostaviše i pobjegoše. 


Molitva. 

Predobri i preljubezni Spasitelju! Ti si 
dakle htio, da se sa smrtnom stiskom boriš, 
krvavim potom potiš, da Te po izdajstvu 
uhvate, malodušnim bijegom svi prijatelji 
ostave i tako da započneš mirovnu žrtvu, 
kojom si nakanio cijeli svijet iz vječne pro- 
pasti otkupiti. Za naše grijehe podnio si 
ove muke na brdu maslinskom; mi ti hva- 
limo i molimo Te, da se udostojiš po njima 
sve naše opačine otrti, te nas sve opravdane 
pred nebeskoga Oca kao milu i ljubeznu djecu 
dovesti. Udijeli nam milost, da u buduce 
sve radije podnesemo, nego da znatiče i 
hotice na novo u grijeh padnemo. Isuse, 
ogledaj se na svoju svetu muku i pomiluj 
nas! Amen. 


ll. dio za ponedjeljak. 


Odvedu sad Isusa pred Anu, tasta 
Kajfina, koji je bio za onu godinu prvo- 
svećenik, i to onaj isti, koji je dao savjet 
Židovima: Bolje je, da samo jedan čovjek 
umre za cijeli narod. 


Za Isusom pak igjaše iz daleka Simon 
Petar sa još jednim učenikom. Učenika pak 
toga poznavao je prvosvećenik, i zato unigje 
za Isusom u predvorje prvosvećenika. Petar 
pak osta vani pred vratima. Tad otide 
onaj drugi učenik, koga je prvosvećenik po- 
znavao, k vratarici, dogovori se s njom, te 
uvede i Petra unutar. Onda upita sluškinja 
vratarica Petra: Jesi li i ti jedan od učenika 
onoga čovjeka? a on reče: Nijesam. Stali 
su pak u dvoru oko vatre sluge i sluškinje 
i grijali se, jer je bilo studeno. Stupi dakle 
i Petar k njima da se ogrije i vidi, kako će 
stvar ispasti. 

Prvosvećenik je megjutim pitao Isusa 
svašta o njegovu nauku i učenicima. Isus 
mu je odgovorio: Ja sam govorio javno 
pred svijetom. Učio sam uvijek u zbornici i 
u crkvi, gdje se Zidovi sastaju, a skrovno 
ne govorih ništa. Sto mene pitaš? Pitaj one, 
koji su čuli što sam govorio; evo, ovi znadu 
što sam govorio. To rekavši pljusne ga 
jedan od sluga, veleći: Tako se odgovara 
prvosvećeniku? Isus pak reče: Ako sam 
krivo rekao, dokaži da je krivo; a ako pravo, 
za što me biješ? I posla ga Ana svezana 
k prvosvećeniku Kajf. 

Odvedu ga dakle pred Kajfu, kod koga 
se bjehu sastali svi svećenici, pisci 1 starje- 
šine. Kajfa je sa cijelim visokim vijećem 
tražio svjedoke proti Isusu, da ga kako na 
smrt osudi; ali ne nagjoše pravih, premda 

se krivih bilo više pojavilo. Mnogi su naime 
svjedočili proti njemu, ali se nijesu slagali. 
Napokon dogju dva kriva svjedoka i rekoše: 
Mi smo ga čuli gdje je rekao: Ja mogu 
hram Božji srušiti, i u tri dana ga opet sa- 
graditi. Ja ću ovaj hram, rukom sagragjeni 
srušiti, i za tri dana drugi podići, Pkoji ne 
će biti rukom sagragjen. Njihovo svjedočan- 
stvo nije se slagalo. Usta tad prvosvećenik 
sa stolca, stade na sredinu i upita Isusa: 
Ne ćeš ništa da odgovoriš na ovo, što ovi 
proti tebi vele? Isus pako mučaše i ne od- 
govori ništa. I po drugi put ga upita prvo- 
svećenik govoreći: Zaklinjem te živim Bogom, 
da nam kažeš, jesi li ti Krist, sin Boga živoga? 
Reče njemu Isus: Ti reče; jesam. U istinu 
pak kažem vam: Odsad ćete vidjeti sina 
čovječjega, gdje sjedi ob desnu jakosti Božje i 
dolazi u oblacima nebeskim. Tad razdere 
prvosvećenik odjeću svoju zaviknuvši: Boga 
psuje! Što nam treba više svjedoka ? Eto, čuli 
ste sami psovku. Što vam se čini? A oni od- 
govoriše: Smrt je zaslužio. 

Onda mu pljuvahu u lice. A ljudi, koji 
su ga svezana držali, rugahu mu se, i tukoše 
ga. I svezavši mu oči lupahu ga jedni 
šakom, a drugi pljuskahu govoreći: Pogodi 
Isukrste, tko te je udario? Obružiše ga i 
mnogim psovkama. 

Petar pak sjegjaše vani na dvorištu 
grijući se kod vatre. I gle, jedna sluškinja 
prvosvećenikova opazivši, gdje kod vatre 


sjedi i grije se, stupi k njemu, te pošto 
ga svega očima izmjerila, reče: I ti si bio 
s Isusom Nazarencem. No on ga zataji pred 
svima rekavši: Ženo, ja ga niti ne poznam! 
ne znam, što govoriš. Izagje zatim u pred- 
voije. Tad zapjeva pijevac. Izlazeći pako na 
vrata, sretne ga druga sluškinja i reče tamo 
prisutnima: I ovaj je bio s Isusom Naza- 
rencem. A oni mu rekoše: Jesi li ti jedan 
od njegovih učenika? A on opet zataji pod 
prisegom: Nijesam. Ja ne poznam toga 
čovjeka. I za kratak čas, za jednu uru po 
prilici, tvrdio je opet jedan drugi od prvo- 
svećenikovih sluga, rogjak onomu komu je 
bio Petar uho odsjekao veleći: Doista i ovaj 
je bio s njim, jer je i on Galilejac. Nijesam 
li te ja vidio s njim u vrtu? Okolo stojeći 
saberu se okolo Petra i govorahu:' Zaista 
si i ti jedan od njih, jer si i ti Galilejac, a 
i jezik te izdaje. Tad zataji Petar i opet 
rekavši: Covječe, ne znam, što govoriš. 
Zatim se poče kleti i prisizati, da on toga 
čovjeka ni ne pozna. I odmah dok je još 
gorovio, zapjeva i po drugi put pijevac. 
Tad se okrene Gospodin i pogleda Petra. I 
sjetio se Petar riječi, kako mu bješe rekao 
Gospodin: Prije, nego pijevac dvaput za- 
pjeva, triput ćeš me zatajati. I izigje Petar 
van, i udari u gorki plač. 

Kad je pak svanulo, sastaše se u 
vijeće starješine pučke, poglavice svećeničke 
i pisci proti Isusu, kako da ga na smrt 

osude. I dovedu ga u svoje vijeće, i zapitaju: 
Ako si ti Krist, kaži nam! A on im od- 
govori: Sve da vam i kažem ne biste mi 
vjerovali. I ako ja vas zapitam, ne ćete 
mi odgovoriti, niti me pustit Nu od 
sad će sjediti sin čovječji ob desno jakosti 
Božje. Tad poviknuše svi u jedan glas: Ti 
si dakle sin Božji? A on reče: Vi kazaste; 
jesam. Oni pak rekoše: Sto će nam više 
svjedočanstva? čuli smo sami iz vlastitih 
njegovih ustiju. I odvedoše ga svezana i 
predadoše Ponciju Pilatu upravitelju. ' 

Videći tad Juda, koji ga je izdao, da 
je zbilja na smrt osugjen, bude mu žao, 
te vrati onih 30 srebrnjaka nazad poglavi- 
cama svećeničkim i starješinama rekavši: 
Sagriješih izdavši krv pravednu. Nu oni mu 
odgovore: Što je nam do toga? Zato se 
ti staraj: A on bacivši srebrnjake u crkvi, 
pobježe, te se objesi o uže. Poglavice pak 
svećeničke dignuvši srebrnjake, reknu: Nije 
ih slobodno metnuti megju crkveno blago 
jer su krvarina. Vijećajući dogovoriše se, 
da kupe za nje njivu nekoga lončara za 
pokop inostranaca. Radi toga se zove ta 
njiva Hakeldama, to jest, krvna njiva sve 
do današnjega dana. Tad se ispuni što je 
prorekao Jeremija prorok veleći: I uzeše 
trideset srebrnjaka, cijenu procijenjenoga, 
koga su kupili od sinova izraelskih, i dadoše 
ih za njivu lončarevu, kako im zapovjedi 
Gospodin. 

Molitva. 

Preljubezni Spasitelju! Ti si se dao uhva- 
titi, svezati i pred židovske svećeničke po- 
glavice voditi, krivim potvorama i tužbama 
obružiti, kao najveći zločinac na smrt osu- 
diti, i cijelu noć sramotno ismijevati i zlo- 
stavljati. I to si podnio za naše grijehe, 
osobito za našu nemilost, koju smo mišlju, 
migom, kretom, riječima i činom toliko puta 
bližnjemu uradili. Hvalimo Ti na tom od 
sve duše i odlučujemo tvrdo, da Te ne 
ćemo više nikakovim grijehom nemilosti ra- 
žaliti. Objači nas, Isuse, svojom svemo- 
gućom milosti, pa nam budi jednoć, kad na 
Tvoj sud dogjemo, milostiv i milosrdan ! 
Amen. 


ll. dio za utorak. 


Uvedu sad Isusa u sudnicu (k Pilatu). 
Bilo je u jutro. Oni pak ne unigju u kuću 
da se ne okaljaju, nego da uzmognu blago- 
vati janje vazmeno. Pilat pak izigje k njima 
pitajući: Kakvu tužbu imate proti ovomu 
čovjeku? Odgovoriše mu: Da nije taj čovjek 
zločinac, ne bismo ti ga bili ni predali. 
Reče pak Pilat: Odvedite ga vi i sudite po 
svojem zakonu. Rekoše Zidovi: Nama nije 
slobodno ubiti, da se ispuni riječ, koju zada 
Isus i naznači, kakvom će smrću umrijeti. Po- 
češe ga pak iznova tužiti govoreći: Našli smo, 
da je ovaj čovjek buntovnik, koji nam narod 

buni, zabranjuje caru daću davati veleći, da 
je on Isukrt, kralj. 

Pilat se vrati u sudnicu, te zovne Isusa. 
Isus se stavi pred upravitelja, a ovaj ga za- 
pita: Je si li ti kralj židovski? Isus mu od- 
govori: Od sama li sebe to govoriš, ili su 
ti to drugi kazali o meni? Reče Pilat: Zar 
sam ja Židov? Tvoj narod i svećenstvo preda 
te meni; što si učinio? Odgovori mu Isus: 
Moje kraljevstvo nije od ovoga svijeta. Da 
je od ovoga svijeta kraljevstvo moje, doista 
bi se sluge_moje borile, da me ne predadu 
Židovima. Ali moje kraljevstvo nije od ovoga 
svijeta. Tad mu reče Pilat: Ti si dakle kralj? 
Odgovori mu Isus: Ti veliš, da sam ja kralj. 
Ja sam se zato rodio i na svijet došao, da 
za istinu svjedočim. Svatko koji je od istine, 
sluša moju riječ. Upita ga Pilat: Sto je 
istina? I rekavši to, izigje opet van k sve- 
ćenstvu i svjetini te im reče: Ja ne nalazim 
nikakve krivice na ovom čovjeku. I kad su 
ga još svećenici i starješine zbog koječega 
tužili, ne odgovori ništa. Pilat ga pak upita 
na novo: Ne ćeš da odgovaraš»? Gledaj, 
kako teške tužbe podižu proti tebi! Isus 
pak ne probesjedi ni riječce, tako te se 
Pilat začudio. No oni su svejedno tvrdili 
govoreći: On nam buni narod učeći po 
svoj Zidovskoj, počevši od Galileje do 
ovdje. Kad Pilat začu o Galileji, upita, zar 
je ovo Galilejac. I kad je saznao da je iz 
pokrajine Herodove, pošalje ga k Herodu, koji 


je takogjer bio onih dana glavom u Jeru- 
zalemu. 

Herod spazivši Isusa obradova se vrlo, 
jer ga je odavna zaželio vidjeti, budući 
da je o njem mnogo šta čuo, te se nadao 
kakovu čudu od njega. Stane ga dakle koje- 
šta pitati; nu on mu ništa ne odgovori. Po- 
glavice svećeničke i pisci ostaše postojani u 
svojoj tužbi. Osramoti ga tad Herod sa svojim 
dvoranima, obuče mu za ruglo bijelu haljinu, 
te ga pošalje nazad k Pilatu. Pomiri se pak 
istoga dana Herod s Pilatom, jer su bili prije 
neprijatelji. 

Pilat sazove sad poglavice svećeničke, 
predstojnike i sav puk te reče: Vi ste ovoga 
čovjeka doveli preda me, kao da buni narod ; 
i eto, ja sam ga pred vama saslušao, pa ne 
nagjoh na njem ništa, zbog česa ga tužite. 
A ni Herod ništa ; jer sam vas poslao k njemu, 
pa eto, njemu se ne dogodi ništa što bi 
pokazalo, da je smrt zaslužio! Ja ću ga 
dakle kazniti, pa pustiti Običavao bi im 
naime upravitelj pustiti k blagdanu jednoga, 
koga bi oni htjeli. Za onda je imao raz- 
vikana uznika, imenom Barabu, koji je bio 
s buntovnicima utamničen, i koji je u buni 
učinio krv (ubojstvo). I kad se je puk oko 
njega sabrao, poče ga moliti, neka im učini, 
kako im je običavao uvijek činiti. Pošto se 
dakle sabraše, reče Pilat: Hoćete li dakle, 
da vam pustim kralja židovskoga? Koga 
hoćete, da vam pustim, Barabu ili Isusa, 


koji se zove Krist? Znao je naime, da su ga 
poglavice svećeničke iz zlobe predale. Sjedeći 
pak u sudu poruči mu žena: Ne diraj u 
toga pravednika, jer sam radi njega noćas 
u snu mnogo pretrpjela. Ali svećenici i star- 
ješine pobunjivahu proti njemu narod i na- 
govarahu, neka radije traže Barabu, a ne 
Isusa. Tad prihvati upravitelj riječ: Kojega 
od ove dvojice hoćete da vam pustim? Po- 
viče na to sva hrpa jednoglasno: Odatle s ovim, 
Barabu nam pusti! Pilat im pako govoraše 
opet, hoteći Isusa pustiti: Sto hoćete dakle 
da učinim s kraljem židovskim, s Isusom, 
koji se zove Krist? Oni po drugi put za- 
viknuše: Raspni ga, raspni! A on po treći 
put reče: Sto je zla učinio? Jer ništa ne 
nalazim na njem, čim bi smrt zaslužio; kaznit 
ću ga dakle pa pustiti. Nu oni jednako vi- 
kahu zahtijevajući, da ga raspne, i vika im 
bivaše veća i veća: Raspni ga! raspni! 

Videći Pilat, da nije ništa opravio, a 
vika biva sve veća, uze vode, opra si pred 
pukom ruke i reče: Ja sam nevin na krvi 
ovoga pravednika; radite što znate! I sav 
koliki narod odgovori vičući: Krv njegova 
neka dogje na nas i na djecu našu! 

Pilat želeći ugoditi narodu, pusti im 
Barabu, koji je bio utamničen radi bunjenja 
i ubojstva; Isusa dade zatim Pilat svezati i 
šibati, a vojnici upraviteljevi uzeše ga i od- 
vedoše k sudnici u dvorište. Ondje ga svuku 
i obuku mu skrletnu haljinu, trnovu krunu 


spletu i dadu mu je na glavu, a u desnicu 
trstiku. Pristupajući k njemu i klecajući na 
koljena rugahu mu se i pozdravljahu ga: 
Zdravo, kralju židovski! A i ćuškali su ga, 
u lice mu pljuvali, trstikom ga po glavi lu- 
pali, klecali pred njim na koljena, kao da 
mu se tobože klanjaju. 

Tad izigje Pilat opet van i reče svje- 
tini: Evo vidite, vodim ga k vama, da pri- 
poznate, da ne nalazim na njem nikakove 
krivnje. Izišao je s njim i Isus noseći na 
glavi trnovu krunu i skrletnu haljinu, I reče 
Pilat: Gle čovjeka! Kad ga pako svećenici 
sa pratnjom opaziše, vikahu govoreći: Propni 
ga, propni! A Pilat im reče: Uzmite ga vi 
i propnite, jer ja ne nalazim na njem krivice. 
Odgovoriše mu židovi: Mi imamo zakon 1 
po zakonu mora umrijeti, jer se drži sinom 
Božjim. Čuvši Pilat taj govor, poboja se još 
većma i unišavši natrag u sudnicu upita 
Isusa: Otkuda si ti? Isus mu pako ne od- 
govori. Reče dakle Pilat: Meni ne ćeš da 
odgovoriš? Ne znaš li, da te imam vlast 
raspeti i vlast pustiti? Odgovori Isus: Ne bi 
imao nada mnom nikakove vlasti, da ti ne 
bi bilo dano odozgor; zato ima veći grijeh 
onaj, koji me je predao tebi. Od tada je 
gledao Pilat, da ga pusti. Nu Zidovi vikahu 
govoreći: Ako toga pustiš, nijesi carev pri- 
jatelj; jer svaki, koji se. gradi kraljem, pro- 
tivi se caru. Pilat pako čuvši taj govor, 
izvede Isusa van, te sjede na sudište na 

onom mjestu, koje se zvalo litostrotos ili ga- 
bata. 

Bio je pako petak u oči vazma, oko 
šeste ure, kada reče Židovima: Evo vašega 
kralja! A oni vikahu: Odatle s njim! na stran! 
raspni ga! Pilat pako reče: Zar kralja vašega 
da razapnem ? Svećenici mu odgovoriše: Mi 
kralja nemamo nego cesara. Tad im ga 
dakle preda, da ga raspnu. Oni pako pri- 
mivši Isusa odvedoše ga. I pošto mu se na- 
rugaše, svuku mu skrletnu haljinu, istrgnu 
mu trstiku iz ruke, obuku mu opet njegovu 
odjeću i povedu, da ga raspnu. 


Molitva. 

Isuse moj, nedužno janje Božje, vidimo 
kako Te i svjetski suci zanemaruju i ostav- 
ljaju, kako Te Herod prezire, a Pilat s raz- 
bojnikom isporegjuje. Vidimo Te, gdje si 
izvržen najoštrijemu šibanju, najvećemu ruglu, 
trnovom krunom okrunjen, a konačno iz 
podlog ljudskoga straha na istu smrt križa 
osugjen. Koliko nam je žao, što smo i 
mi k tim prevelikim mukama putenom na- 
sladom, ohološću i učestvovanjem u tugjim 
grijesima premnogo doprinijeli. Ne, radije 
ćemo umrijeti, nego da Ti budemo ikad više 
tako nezahvalni! Daj, da nam budu Tvoje 
žuhke boli i prolivena krv na oproštenje 
grijeha, te nas očuva, da se u nje ne po- 
vratimo. Amen. 

IV. dio za srijedu. 


Isus noseći svoj križ izagje na mjesto, 
koje se zove kostište a židovski e 
Vodeći ga tamo sretne na putu čovjeka 
Cirenejca, po imenu Simuna, oca Aleksan- 
drova i Rufova, koji je išao iz polja. Ovoga 
tjeraše, da ponese za Isusom križ, što su 
mu ga bili naprtili. E 

A išlo je za Isusom mnoštvo naroda i 
žena, koje su plakale i za njim naricale. 
Isus pak obazrijevši se na njih reče: Kćeri 
jeruzalemske! Ne plačite za mnom, nego 
za sobom i za djecom svojom. Jer eto, . 
će vrijeme kad će reći: Blago nerotkinjama 
Tad će početi govoriti brdima: Srušite se 
na nash a brežuljcima: pokrijte nas! Jer 
ako se ovako radi od sirova drveta, što ce 
biti od suha? : 

Vodili su pak s njim još druga dva 
zločinca da i njih pogube. I dogjoše na 
mjesto, koje se zove golgota t. j. _kostište. 
I dadoše mu piti vino s mirhom i žučju po- 
miješano. Okusivši, ne htjede da pije niti ma 
što od njih uzme. Bilo je pak tri ure. I pro- 
peše njega, i s njim još druga dva razbojnika, 
jednoga s desna drugoga s lijeva, Isusa 
pak u sredini. Tad se ispuni pismo, koje 
veli: Megju zločince je uračunan. Isus pak 
govoraše: Oče, oprosti im, jer ne znaju 
što rade. A bješe Pilat napisao 1 naslov, i 
dao ga staviti na križ. Bilo je pak napi- 
sano : Isus Nazarenac, kralj židovski. Taj su 

naslov čitali mnogi Židovi, jer je blizu grada 
ležalo mjesto, gdje su propeli Isusa. A bilo 
je napisano židovski, grčki i latinski. Tad 
rekoše židovske poglavice svećenički Pilatu : 
Ne piši :, Kralj židovski, nego da je on rekao: 
Ja sam kralj židovski. Odgovori im Pilat: 
Sto pisah, pisah! 

Razapevši dakle vojnici Isusa, uzeše 
njegovu odjeću i haljinu, te razdijeliše na 
četvoro, svakomu vojniku po komad i baciše 
za nje kocke, što će koga dopasti. Haljina 
pako bijaše nešivena, izatkana od gore do 
dolje, i zato rekoše: Ne režimo je, nego 
bacimo kocke na nju, koga će dopasti, da 
se ispuni pismo, koje veli: Razdijeliše moju 
odjeću megju se, a za haljinu moju baciše 
kocke. Vojnici tako i učiniše, sjedoše i ču- 
vahu ga. 

A koji prolažahu, psovahu Isusa tre- 
sući glavom i govoreći: Ej, koji crkvu 
Božju razvaljuješ, i za tri dana je opet sa- 
gragjuješ, pomozi sam sebi : ako si sin Božji, 
sigji s križa. Puk stajaše gledajući, a s njim 
i poglavice svećeničke, pisci i starješine, 
rugajući mu se: Drugima pomože, a sebi 
ne može. Ako je kralj izraelski, neka sigje 
5 križa, pa ćemo mu vjerovati. Neka po- 
mogne samomu sebi, ako je Krst, ugodnik 
Božji. Krste, kralju izraelski, sigji dakle 
5 križa, da vidimo te vjerujemo. On se 
pouzdao u Boga; neka ga sad oslobodi, 

ako ga rad ima; jer je rekao: Ja sam sin 
Božji “ase 
A i jedan od razbojnika, koji su s njim 
visjeli, huljaše na njega, govoreći: Ako si 
Krist, pomozi sebi i nama. Odgovarajući pak 
onaj drugi razbojnik, ukori ga i reče : Zar se 
ni ti Boga ne bojiš, koji i sam jednaku kazan 
trpiš? Mi po pravici trpimo; jer kakvo nam 
djelo, takva i plaća; no taj ne učini ništa 
zla. I reče Isusu: Gospodine, spomeni se 
mene, kada dogješ u svoje kraljevstvo ! 
Reče Isus: Zaista ti kažem, danas ćeš biti 
sa mnom u raju. : 
Stajahu pako uz križ Isusa njegova 
mati, materina sestra Marija, žena Kleofina 
i Marija Magdalena. Spazivši Isus mater 1 
učenika, koga je ljubio, gdje stoje, reče 
materi: Ženo, eto ti sina! Zatim reče i uče- 
niku: Eto ti matere! I od onoga časa uze 
je učenik k sebi. a 3 2 
Oko šeste ure pak prikrije tmina cijeli 
široki svijet sve do devete ure. A oko de- 
vete ure zavikne Isus iza glasa: Eli, eli, 
lama sabaktani | to jest: Bože moj, Bože moj, 
zašto me ostavi? Neki od onih koji su ondje 
stojali, čuvši to govorahu: Iliju zove. Znajući 
zatim Isus, kako se već sve dovršilo, što je 
trebalo, da se ispuni pismo, reče: Zedan 
sam! Stajala je pak blizu posuda puna 
octa. Skoči dakle jedan od njih, uzme 
spužvu, namoči je u ocat, natakne na trstiku 
i pruži mu da pije. Drugi pak rekoše: 
14 

Stani da vidimo, hoće li doći Iljja, da mu 
pomogne. Okusivši dakle Isus octa, reče: 
Dovršeno je! I zaviknu iza glasa: Oče, u 
ruke Tvoje izručam dušu svoju. To izustivši 
nakloni glavu i ispusti dušu. 

I eto zastor crkveni razdre se na dvoje 
od vrha do dna, zemlja se strese, pećine 
poraspucaše, grobovi se otvoriše i mnoga 
tjelesa svetih, koji su bili preminuli, uskr- 
snuše i po uskrsnuću, ustavši iz grobova, 
dogjoše u sveti grad i pokazaše se mno- 
gima. 

Videći pak satnik, koji je pred njim 
stojao, što se dogodilo, i kako glasno vičući 
dušu pusti, reče: Doista, ovaj je čovjek 
bio Sin Božji! Ovako i oni, koji su s njim 
bili, videći potres i sve što se ondje doga- 
gjalo, uplaše se veoma i rekoše: Doista, 
ovaj bijaše Sin Božji! Sav pak narod, koji 
se bio skupio, da gleda što se dogagja, 
bijući se u prsa vraćao se natrag. 

Svi njegovi znanci stajahu takogjer iz 
daleka i žene, koje su bile za njim pošle 
iz Galileje, da mu dvore. Megju njima bi- 
jaše Marija Magdalena, Marija, mati Jakova 
mlagjega i Josipa, i Salome, mati sinova 
Zebedejevih, koje su bile takogjer za njim 
došle i dvorile mu, dok je bio u Galileji; 
i mnogi drugi, koji su ujedno s njim došli 
u Jeruzalem. 

Budući da je bio petak, pa da ne 
ostanu tjelesa na križu u subotu (jer je ona 

subota bio veliki blagdan), umoliše Židovi 
Pilata, da bi dao kosti satrti i skinuti ih 
s križa. Tad dogju vojnici i satru kosti, 
prvomu i drugomu, koji su bili s njime ras- 
peti. Kad je pako došao red na Isusa, 
vidješe, da je već umro i ne satrše mu 
kosti, nego mu neki od vojnika probode 
kopljem rebra i namah poteče krv i voda. 
I onaj koji vidje, posvjedoči to i svjedo- 
čanstvo njegovo jest istinito. I on zna, da 
istinu govori, da i vi vjerujete; jer se to 
dogodi zato, da se ispuni pismo: Kosti mu 
ne ćete satrti. I opet na drugom mjestu 
Pismo veli: Vidjet će koga su proboli. 

A kad bi u večer (bijaše u oči vazma 
t.j. petak), dogje bogat čovjek po imenu 
Josip, iz Arimateje, varoši židovske, ugledan 
vijećnik, pošten i pravedan muž, koji nije 
bio na njihov savjet i posao privolio, koji 
je i sam kraljevstvo Božje očekivao. Vaj 
pristupi odvažno k Pilatu i zaiska tijelo Isu- 
sovo, jer je bio učenik Isukrstov, i to zbog 
straha pred Židovima, potajan. Pilat se pak 
začudi, što je već mrtav. I dade dozvati 
satnika i upita ga, je li zbilja vec umro. A 
kad je od satnika saznao, da jest, darova 
Josipu tijelo. Dogje dakle i skine tijelo 
Isusovo s križa. Došao je pak i Nikodem, 
koji je prije dolazio ob noć k Isusu, noseći 
smjesu mirhe i aloje oko sto funti. Josip 
kupi platna, i skinuvši ga dolje, zamota ga 
u čisto platno. I uzeše tijelo Isusovo, te ga 

zamotaše s mirisima u platno, kao što bi- 
jaše u Zidova kod pokopa običaj. A bio je 
na onom mjestu, gdje su ga raspeli, vrt, 
a u tom vrtu grob, što ga je dao Josip 
u stijeni izdupsti, i u kojem ne bijaše još 
nitko položen. U taj dakle grob položi Josip 
Isusa, i navali na ulaz groba veliki kamen 
te ode. ' 
2 To je bilo u petak. Osvane i subota. 
Zene, Marija Magdalena i druga Marija i 
Josipova mati, došavši za Isusom iz Gali- 
leje, bile su pri ovom pogrebu, i gledale, 
kako su tijelo Isusovo u grob polagali. 
Onda se vrate i prirede miomiris i mast; 
u subotu su pak počivale polag zakona. 

Drugi dan, koji ide za petkom, sastaše 
se poglavice svećeničke i farizeji kod Pilata 
veleći mu: Gospodine, sjetismo se, da je 
onaj buntovnik kazao još za života: Za tri 
dana ću uskrsnuti. Zapovjedi dakle, da se 
ćuva grob.sve do trećega dana, da mu 
možda ne dogju noću učenici, te ga ne 
ukradu veleći narodu; Ustao je od mrtvih; 
tad će biti prevara gora od prijašnje. Reče 
im Pilat: Imate stražu, idite i čuvajte, kako 
znate. A oni odu, metnu na grob stražu i 
zapečate kamen. 


Molitva. 


Predobri Isuse! Ti si dakle dovršio 
golemo djelo čovječanskoga otkupljenja, što 


no si ga po svojoj božanskoj mudrosti i 
milosrgju od vijeka odlučio. Sto je bilo naj- 
gorčijega, to si podnio; sve si žrtvovao do 
zadnje kaplje krvi, da nas nevoljne grješnike 
s Ocem pomiriš, da nas posvetiš i za uvijek 
blažene učiniš. Hvalimo Ti na Tvojem milo- 
sreju i ljubavi, klanjamo Ti se i slavimo te. 
Primi za uzdarje ono malo, što imamo, 
naše srce i zahvalnu ljubav. Za Tebe ćemo 
živjeti, Tebe, strpljivo i skrušeno muke pod- 
noseći, slijediti, Tebi za volju jednoć umrijeti. 
Ne daj samo, da Tvoja skupocjena muka i 
smrt ostane komu bez koristi! Amen. 


Večernjica Velikoga tjedna. 


Što je večernjica, koja se služi na Veliku srijedu, 
četvrtak i petak ? 

Jest molitva, što je zbor svećenika ovih 
dana moli. Tim hoće crkva, da pokaže 
svoju ljutu žalost nad mukom i smrću Isusa, 
svoga božanskoga zaručnika. A zove se 
Večernjica Velikoga tjedna, jer se tri dana Veli- 
koga tjedna pod večer pjevajući služi. 

Dragi kršćanine, hodi marljivo na ovu 
večernjicu, kad ti je god moguće, osobito 
ako na Veliki četvrtak ideš sv. pričesti ili si 
već bio. Moli pod njom sveti križni puti 
promatraj pobožno gorku muku svoga bo- 
žanskoga Otkupitelja. 


Sto su jadikovanja (lamentacije), koje se tada u 
sumrak pjevaju? 
., Jadikovanja su žalobne pjesme, koje 
ispjeva nekoć po prvom razorenju Jeruzalima 
prorok Jeremija nad gradskim razvalinama. 
Ovim pjesmama oplakivao je prorok propast 
grada i sljepotu njegovih stanovnika, koje je 


gledao, da gane na pokoru i poboljšanje. Je- | 


ruzalime, Jeruzalime, jadikuje on, krasni, 
slavni i presrećni nekoć grade, kako si nisko 
pao; gdje ti je ures, gdje slava i veselje ? 
Sramota si i ruglo poganima! Nu što je 
drugo tomu krivo, nego što si se odvrgao 
od svoga Gospodina, od svoga Boga, nje- 
gove zapovijedi pogazio ? Jeruzalime, Jeru- 
zalime, vrati se k Gospodinu Bogu svomu! 
Kamo sreće da ovo nježno i srdačno jadi- 
kovanje barem ovih dana sve grješnike iz du- 
Sevnoga sna probudi i gane, da spoznaju, 
kako je nezahvalna, mrska i nesrećna duša 
u stanju smrtnoga grijeha! Kamo sreće da 
se zazbilja povrate k Bogu, koji radi svoje 
neizmjerne pravednosti ne poštedi ni jedino- 
rogjenoga svoga Sina, koga je najnježnije 
ljubio, već ga je radi grijeha, što ga je 
na . aki predao na najsramotniju muku 
i smrt! 


Zašto se trnu svijeće na velikom trouglastom svijet- 
njaku jedna za drugom? 


.1 Da se pokaže, kako su. Židovi u 
svojoj sijepoti od Boga poslane proroke 

sve redom prezirali i ubijali, a konačno i 
samoga Sina Božjega, koga su proroci i na- 
vijestili. 

Da nas 2. spomene malodušnosti apo- 
stola, koji su jedan za drugim dragoga Spa- 
sitelja u vrtu Getsemani ostavljali, dok ga 
nijesu konačno neprijatelji osramoćena i zlo- 
stavljena odvukli i nepravednim sucima u 
ruke predali. 

Napokon 3. da nam se predoči tmina, 
koja po smrti Isusovoj prikri cijeli široki 
svijet i nesrećna sljepota množine Židova, 
koji ne htjedoše priznati Isusa kao svjetlo 
svijeta, te tako upadoše još u veću tminu 
i potpunu okorjelost srca. 

To nam neka bude spasonosni nauk, 
te nas neka bodri, da vjerujući u Isusa i 
ljubeći ga, do konca stalni ustrajemo. 


Zašto se zadnja svijeća još goruča za žrtvenik 
sakriva, a na koncu opet van iznosi? 
Zadnja svijeća označuje Spasitelja; a 
kad se sakriva i opet van iznosi, označuje, 
kako je Isus svoje božanstvo za svoje muke 
kao prikrio, pa kako je opet, premda po 
čovječanskoj naravi umro, po božanstvu i 
duši živio, te se treći dan kao sjajno svjetlo 
slavodobitno na vidik pokazao. 

Zašto se večernjica velikog tjedna svrši svaki put sa 
štropotom ? 

Na uspomenu, kako se kod smrti Go- 
spodinove zemlja tresla, stijene popucale, 
i poganski satnik tronut na podnožju križa 
zavapio: »Doista ovaj čovjek bijaše Sin 
Božjil!« Kako se takogjer narod, što su ga 
farizeji zaveli, kod toga dogagjaja uplašen, 
u prsa tukao, i skrušen se kući vraćao. 

Obuzeti' istinskim kajanjem za grijehe, 
vraćajmo se i mi kući sa stalnom odlukom, 
da ćemo prije umrijeti, nego li opet Boga 
teško uvrijediti, i Isusu muku svojim  gri- 
jesima ponoviti. 


_& mi > 
—== 


Veliki četvrtak. 
Zašto se zove ovaj dan Veliki četvrtak ? 


Zove se zato, što je Isus na današnji dan 
naredio svetotajstvo svoga presvetoga tijela i 
što se je na današnji dan u vrtu Getsemani 
krvavim potom potio i za nas trpjeti počeo. 


Sto je radio preljubezni Spasitelj ovaj dan? 

Slavio je u večer sa svojim apostolima 
u Jeruzalimu zadnji vazam, i blagovao 
s njima po zakonu Mojsijevu pečeno janje, 
koje je Židove svake godine opominjalo, da 
hvale Bogu za čudnovato oslobogjenje iz 
Egipta, a ujedno je bilo i znamenje očeki- 


vanoga Spasitelja, koji će sve svoje pravo- 
vjernike od sužanjstva vraga 1 grijeha oslo- 
boditi i megju djecu Božju uvrstiti. 
Što je radio Isus poslije blagovanja? 

Ustao je od stola, opasao se ee 
i prao prignut svojim učenicima noge, te ih 
brisao ručnikom. Ob ovom dirajučem 1 vrlo 
poučnom činu pripovijeda nam opširnije da- 
našnje sveto evangjelje slijedećim riječima: 


Evangjelje sv. Tvana 13, 1—15. 

Pred praznik pashe, znajući Isus, da 
mu dogje čas, da prijegje s ovoga svijeta 
k ocu, kako je ljubio svoje, koji bijahu na 
svijetu, do kraja ih ljubi. I po večeri, kad 
već gjavao bješe metnuo u srce Judi Simo- 
novu Iskariotskomu da ga izda, znajući, da 
mu sve dade otac u ruke, i da od Boga 
izigje i k Bogu ide, ustade od večere, i 
skine haljine svoje, i uzevši ubrus zapreže 
se. Po tom usu vodu u umivaonicu, i poče 
prati noge učenicima i otirati ubrusom, kojim 
bješe zapregnut. Dogje dakle k Simonu 
Petru. I reče mu Petar: Gospodine! zar ti 
meni da pereš noge? Odgovori Isus i reče 
mu: Što ja činim, ti ne znaš sada, ali znat 

ćeš poslije. Reče mu Petar: Ne ćeš mi prati 
nogu nikad! Odgovori mu Isus: Ako te ne 
operem, ne ćeš imati dijela sa mnom ! Reče 
mu Simon Petar: Gospodine! ne samo noge 
moje nego i ruke i glavu. Reče mu dn 
Tko je opran, njemu ne treba do samo 
noge oprati, nego je čist sav. Ivi ste čisti, 
ali ne svi. Jer znadijaše, tko je izdanik 
njegov; zato reče: nijeste svi čist. A kad 
im opra noge, i uze haljine svoje, sjedavši 
opet za stol reče im: Znate li, što vam 
učinih ? Vi zovete mene učiteljem i Gospo- 
dinom, i pravo velite, jer jesam. Kad dakle 
ja, Gospodin i učiteij, oprah noge vama, i 
Vi ste dužni jedan drugomu prati noge. Jer 
vam dadoh primjer, kao što ja učinih vama 
tako i vi da činite. 


Sto učimo iz ovoga evangjelja ? 


.T. Neizmjernu ljubav Isusa prama 
svojima. On nas je, istina, uvijek ljubio, jer 
je radi nas nebesku slavu ostavio,. čovječju 
narav uzeo, te učeći, tješeći i blagosiljajući 
po svijetu hodao. Nu najveći dokaz svoje 
ljubavi dade nam na koncu svoga zemalj- 
skoga života, kad nam sama sebe u pre- 
svetom oltarskom otajstvu kao žrtvu i hranu 
duševnu ostavi, a za naše spasenje i vjeko- 
Vitu sreću pregorkom smrću umrije. 

2. Uči nas današnje sv. evangjelje pravu 
poniznosti bratinsku ljubav, stav- 
ljajući nam Isusa za primjer. Vidi, kršćanine, 
kako se naš Bog i Gospodin ponizuje, kao 
da je zadnji sluga u kući; gledaj, kako svojim 
apostolima, da, istomu izdajici Judi noge 
pere i tare! Hoće li se još tkogod od nas 
usuditi nad bližnjim svojim se uznositi ili 
mržnju i osvetu proti njemu gojiti? Ne, i mi 
ćemo Isusa slijediti, jedan drugomu prija- 
teljsku pružiti ruku, krivice i uvrede opro- 
stiti, nevoljnicima_ pomoći, gdje i kako uz- 
mognemo. 

3. Učimo iz ovoga pranja nogu, kako 
nam čisto treba de bude srce, kad k sve- 
tomu olt. otajstvu pristupamo. Sv. mati 
crkva zapovijeda, da se svaki kršćanin ka- 
tolik najmanje jedanput u godini, i to o 
uskrsu ispovjedi i pričesti; jer će inače 
teško sagriješiti, i isključiti se iz općine 
pravovjernih. A na ovu se svetu ispovijed i 
pričest mora dostojno pripraviti, jer tko 
tijelo Gospodnje, veli apostol, nedostojno 
blaguje, to jest, tko hotice u smrtnom grijehu 
k stolu Gospodnjemu pristupa, taj si jede 
sud, srće uvječno prokletstvo, dok najsvetije 
tijelo od proste jestvine ne razlikuje; on se 
čini krivcem tijela i krvi Gospodnje, t. j. 
takve kazni vrijednim, kao da je sam po- 
mogao sina Božjega raspinjati. Sačuvaj Bože, 
da mi toliku nezahvalnost Isusu za ljubav 


vratimo i ubogoj si duši toliku štetu na- 
nesemo! : 


Što učini Spasitelj poslije pranja nogu? 


o Naredi sveto oltarsko otajstvo i sv 
misu. 

Sjede naime opet s učenicima k stolu, 
uze preostali kruh, i čašu s preostalim vinom 
u svoje svete i časne ruke, i dignuvši oči 
prama nebu, dade hvalu ocu nebeskomu, 
blagoslovi ove darove i preobrati ih rije- 
čima: Ovo je tijelo moje, koje će se za vas 
žrtvovati, i ovo je moja krv, koja će se za 
vas i za mnoge druge proliti za oproštenje 
grijeha — dakle očevidnim čudom svemo- 
gućnosti — u svoje tijelo i krv. Oboje 
žrtvova nebeskomu ocu, a onda dade uče- 
nicima da blaguju. 


Što se zatim dogodilo ? 


Isus reče zatim apostolima: »To činite 
meni na spomen!« Zapovjedi im dakle, da 
u buduće to isto čine na živu uspomenu 
muke i smrti njegove. Naredio je dakle nje 
i sve njihove zakonite nasljednike svećeni- 
cima novoga zakona, a svećenstvo staroga 
zakona dokinu. 


Zašto danas u orkvi samo po jedan misnik sv. misu 
čita ? 


Zato, jer je na današnji dan sam Isus 
nekrvnu žrtvu prikazao, i uz to apostole 

svojim presvetim tijelom nahranio i presvetom 
krvi napojio. 

Niži svećenici primaju danas iz ruku 
svojih predstojnika presvetu pričest, i to sa 
štolom preko ramena, da pokažu čast i moć 
svećeničku, koju podijeli Isus na današnji dan 
svojim učenicima. 

Zašto zazvone na ,,Gloria in excelsis“ sva zvona ? 

Da cijeloj općini navijesti naregjenje 
presvetoga oltarskoga otajstva, i da ih ganu 


na najtopliju zahvalnost i srdačnu radost za 
toliko čudo ljubavi i svemogućnosti Božje. 


Zašto se zavezuju zvona do velike subote? 


Zato, jer si crkva ne dopušta podužega 
veselja za ono vrijeme, u koje je nekada, 
njezin zaručnik Isukrst neopisivu muku podnio, 
i sramotno na križu umro. Ona odgagja 
izjavu svoje radosti za primljeni dar presve- 
toga oltarskoga otajstva do kašnjega vre- 
mena, do sv. tijelovske osmine. 


Zašto se nosi svetotajstvo u provodu na posehno 
mjesto te se pred njim moli? 

Tim se naznačuje, kako je dragi Spa- 
sitelj iz blagovališta (soba, u kojoj se jede) 
u pratnji svojih učenika išao na maslinsko 
brdo, gdje je smrtnu stisku trpio, i svoju 
krv u znoju prolijevao. 

Ove molitve mogu nas opomenuti tužna 
Isusova rastanka sa svojim učenicima, gdje 

im je još spasonosne nauke podijelio, radi 
svojega odlaska ih tješio, za njih i za sve 
buduće svoje vjerne sljedbenike nebeskomu 
se ocu molio. Mogu nas takogjer opomenuti 
one dugotrajne molitve, kojom se je Isus u 
smrtnoj stisci nebeskomu ocu molio, da od- 
vrati od njeg žuhku čašu muke, al se ujedno 
očevoj volji sasvim podao. 


Zašto se po službi Božjoj skida sa žrtvenika ures? 


To nas spominje, kako je Isus u svojoj 
muci bio oprave lišen, sav svoj ures i lje- 
potu izgubio, da skoro nije ni čovjeku više 
naličio. Moli se uz to 21. pjesma (psalm), 
koja sadržaje proročanstva o muci Mesi- 
jinoj, a megju ostalima i ove riječi: »Raz- 
dijeliše mi odjeću megju se i bacahu kocke 
za moju haljinu.« 


Što još biva danas po biskupskim erkvama? 

Biskup danas posvećuje lijepim i pouč- 
nim molitvama i obredima sv. ulje spasenja, 
ulje bolesnika i svetu krizmu, gdje mu I2 
svećenika u misnoj odori i mnogo drugih 
crkvenih službenika dvori. 

Zato nam se danas pruža najljepša Pri- 
lika, da božanskomu Spasitelju za naregjenje 
svetih otajstva zahvalimo, te ga molimo, da 
nas za dostojno njihovo primanje usposobi, 
i svih milosti, što ih je po svom milosrgju 
s njima skopčao, dionicima učini. 


Kako možemo današnje popodne najkorisnije provesti, 
ako nam poslovi dopuštaju ? 
Pohagjajući presv. otajstvo, koje se čuva 
po crkvama na manjim lijepo urešenim žrtve- 
nicima, a oko njega stoje goruće svijeće. 
I kod kuće treba danas, da se bavimo 
više nego obično svetim razmišljanjem i a 
ž s s 
tanjem kakve poučne knjige. Osobito . 
shodno i spasonosno bilo razmatranje 1 pouka 
o svetoj misi. 


i E. 
mark 


0 svetoj misi. 
Što je sveta misa? 


Jest prava i jedina žrtva novoga za- 
kona, vjekoviti spomenik i nekrvno opeto- 
vanje krvne žrtve, što no je Isus na križu 
prikaza. 

Zašto se sv. misa zove prava žriva? 

Zato, jer se u njoj po svećeničkim ru- 
kama svemogućemu Bogu prinosi 1 u ei 
pričesti blaguje pravo tijelo i prava krv Isu- 
sova, dakle prorečeni i predslikani dar, a 
ne kao u žrtvama staroga zakona, samo 
sjena i znamenje kakove buduće žrtve. 


Zašto se zove sv. misa spomenik krvne žrive 
Isusove? 


Zato, jer ju je Isus na uspomenu svoje 
žrtve na križu naredio, te hoće da nam 

s njom svaki dan spomene i živo predoči 
muku i smrt, kao najljepši dokaz svoje ne- 
izmjerne ljubavi prama nama, a ujedno da 
nas obodri, da mu sa zahvalnošću vratimo 
ljubav za ljubav. 


Kako je sv. misa nekrvno opetovanje žrtve na križu? 


Tako, jer u njoj u bitnosti dolazi sve 
ono, što i u žrtvi na križu. U svetoj misi jest: 

1. Kao i u žrtvi na križu jedini i sam 
otac nebeski, komu se žrtvuje. Pa ako se i 
spominje štogod na čast i slavu kojega 
sveca, to se time samomu Bogu hvali za 
milosti, krjeposti i diku, kojom je dotičnoga 
sveca proslavio, i moli, da radi žrtve Isu- 
sove takogjer milostivo usliši zagovor, za 
koji smo sveca zazvali. 

2. Ovdje kao i ondje jest isti veliki sve- 
ćenik Isukrst, koji žrtvu ovršuje, samo što 
on u svetoj misi skrovnim načinom žrtvuje, 
a da žrtvu i vidljivo predstavi, upotrebljava 
vidljive svećenike. 

3. U svetoj misi kao i u žrtvi križa 
prikazuje se isti dar, sin Višnjega i tijelom 
i krvlju, tijelom i dušom, božanstvom i čo- 
vječanstvom. I to žrtvuje se Spasitelj. 

4. U svetoj misi ocu s istom namjerom, 
kao i nekoć na križu: da naime iskaže Sve- 
mogućemu ono štovanje i zahvalnost, koju 
smo mu mi ljudi dužni, i da nam isprosi 
oproštenje grijeha i druge potrebite milosti. 

U bitnosti dakle megju žrtvom križa i 

svetom misom nema nikakve razlike, nego 
samo u načinu žrtvovanja, dok se kod svete 
mise krv nasilno ne proljeva, kao nekoć na 


križu. 
Zašto je sv. misa jedina žrtva novoga zakona? 
Zato, jer su sve žrtve staroga zakona 
kao znamenje smijerale na žrtvu tijela i krvi 
Isusove, pa zato, kad je ova sama nadošla 
morale su one kao suvišne prestati; zatim, 
jer je sv. misa, budući da je u njoj i prikaz, 
i prikazalac božanska osoba, neizmjerne 
vrijednosti i zato za sve potrebe svih ljudi 
svih vremena potpuno dovoljna. 


Što nam koristi sveta misa? 

Neizmjerno mnogo. Jer se: I. po njoj 
možemo najdostojnije Bogu klanjati, dok mu 
njegovoga jedinorogjenca u tu svrhu prika- 
zujemo, a i sam se Isus u svetoj misi s nama 
i za nas Bogu klanja i diči ga. 

2. Po svetoj misi možemo izraziti Bogu 
najljepšu i najveću zahvalnost za primljena 
dobročinstva, dok mu za hvalu i uzdarje 
najskupocjenije, što imamo, njegova božan- 
skoga Sina žrtvujemo, koji opet s nama i za 
nas Ocu svomu hvali 

3. Možemo po njoj steći oproštenje 
malih grijeha ili u slučaju, ako smo većim 
s... okaljani, vrhunaravno skrušenje i 
pol kajanje, koje nas čini vrijednima 1 sposob- 
nima oproštenja na svetoj ispovjedi, jer 

Spasitelj, iz nova prikazuje u svetoj misi za 
naše grijehe skupocjenu krv kao otkup ne- 
beskomu Ocu. 

4. Po svetoj misi možemo svaku milost 
i dar, za sebe i bližnjega, za žive i za mrtve, 
mnogo uspješnije od Boga izmoliti, te se 
pouzdati, da ćemo biti prije uslišani, nego 
izvan nje. Jer izvan svete mise odlazimo 
kao sami pred Oca nebeskoga i pozivljemo 
se samo na zasluge Isusove, dok usuprot u 
svetoj misi s nama i za nas moli Oca sam 
na žrtveniku prisutni Bog-čovjek, i podaje 
nam se u ruke, dai mi prikažemo kao Ocu, 
za izmoljene darove  uzdarje neizmjerne 
vrijednosti. 


Što slijedi otuda ? 


Ireba da kod te božanstvene žrtve 
radi budemo i da se presretnima cijenimo, 
što nam je k tomu preobilnomu vrutku mi- 
losti pristup otvoren. 

Trebalo bi dakle, da izyan nedjelje i 
svetka, kad je strogo zapovjegjeno svetu 
misu slušati, češće, dapače svaki dan da je 
slušamo, ako to bolest, nemoć ili drugi važni 
poslovi ne priječe. Neka nitko ne misli, da 
će mu biti ono pol ure, što čovjek svaki 
dan svetoj misi posvećuje, na škodu ili gu- 
bitak vremenita blagostanja; da rečemo 
upravo protivno, poslovi nikad tako ne idu 
od ruke, niti ćemo ikad dan korisnije pro- 
vesti, nego kad se Bogu po Isukrstu za 


sveti blagoslov pomolimo, sebe i sve svoje, 
posao, muku i borbu s božanskim jaganjcem 
sjedinimo i Bogu žrtvujemo. ' 

Kako je malena dakle vjera u Isusa i 
ljubav prama njemu, kako malena skrb za 
duševno spasenje kod onih, koji samo po 
nedjeljama i svecima a i onda samo prisiljeno 
k posljednjoj svetoj misi dolaze, i to može- 
biti još i k ovoj prekasno, — k žrtvi, kojom 
su iz vječnoga prokletstva otkupljeni, gdje 
se golemo čudo ljubavi i milosrgja Božjega 
slavi, kamo Sin Božji na žrtvenik za njihovo 
spasenje osobno silazi, i sa sobom im mno- 
žinu milosti donosi! Znade se i to, da se 
mnogi kršćani za svoga dugotrajna bolo- 
vanja nijesu ni za što više kajali i jadikovali, 
nego što su svetu misu tako često propu- 
stili, prama ljubeznomu se Spasitelju tako 
hladnokrvno ponašali, te dušu svoju tolikih 
milosti i zasluga lišili. 


Kako treba slušati sv. misu, da nam bude korisna? 


Mora se slušati cijela, smjerno i po- 
božno. 


Što će redi svetu misu cijelu slušati? 


Reći će, da poglavitu ili znatniju stran 
sv. mise bez potrebe ne propustimo; dru- 
gačije bismo se pokazali mlačnima u vjerii 
ljubavi prama Isusu; a mlačnost takova 
umanjuje takogjer ljubav i darežljivost Isusa 
prema nama. 

# 


Tko sluša sv. misu smjerno. 

Onaj, koji se kod nje u cijeloj svojoj 
spoljašnosti tako vlada, kako to dolikuje 
tolikomu otajstvu. 

Ne valja dakle pogled po kući Božjoj 
amo tamo drzovito bacati, niti se u govor 
s drugim bez potrebe upuštati, a još manje 
rastreseno ogledavati, smijati ili se dapače 
kretati i bočiti. Svim tim ne samo da se 
vrijegja Spasitelj i njegova presveta žrtva 
obeščašćuje, nego se i drugi u pobožnosti 
bune. 

Najstrašnije bi pak bilo to, da tkogod 
pred lice ondje u istinu prisutnoga Boga- 
čovjeka, i to u onaj čas, kad on žrtvu otkkup- 
ljenja nekrvno opetuje, stupi razuzdano, da, 
besramno odjeven; da tkogod dogje da se 
pokaže, dopadne ili u kom puteno nagnuće 
pobudi! Ovi su upravo zastupnici vraga, koji 
koliko i gdje može duše od Isusa odvraća. 
Ako se već Spasitelj za svaku drugu smutnju 
sa jao i pomagaj grozi, koliki jao i pomagaj 
čeka istom one, koji smućuju druge kod 
najsvetije žrtve, kojoj se isti angjeli smjerno 
klanjaju ? 


Kadi se sv. misa sluša pobožno? 


Kad je čovjek kod nje ne samo s tijelom, 
već i duhom, s pazljivošću i srdačnim su- 
djelovanjem, a osobito kad se kod pogla- 
vita četiri dijela: na evangjelje, prikazanje, 
podizanje i pričest pridruži k Isusu i njegovu 


vidljivu namjesniku, te iskazuje nebeskomu 
Ocu dužno štovanje i zahvalnost, kajući se 
i pouzdano moleći. 


Što se ima činiti pod evangjeljem ? 


Oko evangjelja i pod njim možemo za- 
hvaliti Gospodinu Bogu na nebrojenim do- 
bročinstvima, što ih je nama ili drugima 
našim počevši od onog trenutka, kad smo 
prvo svjetlo ugledali, sve do ovoga časa, 
što mi znamo i ne znamo, na tijelu i duši 
iskazao, a osobito na dobročinstvu, što nas 
je k pravoj katoličkoj vjeri pozvao. Ujedno 
ga valja moliti za milost, da uzmognemo 
istine sv. vjere sve bolje i bolje razumjeti, 
sve više i revnije slijediti, te i dionicima onih 
nagrada postati, koje one obećavaju, tako 
ovdje u životu, kako poslije smrti na drugom 
svijetu. 

Treba nadalje moliti, da se Premilostivi 
ogleda na sve krivovjerce i nevjernike, da i 
njih svjetlom kršćanske istine obasja, da 
grješnike na pravu pokoru gane, te se cijelo 
pokolenje čovječansko već ovdje, a jednoć 
u raju sjedini u jednu obitelj Božju. 


Što se ima činiti pod prikazanjem ? 

Pod prikazanjem valja da i mi s darom 
kruha i vina, što ga misnik Višnjemu pri- 
kazuje, darujemo i žrtvujemo takogjer svoje 
srce, to jest, sve misli i želje, riječi i čine, 
tuge i nevolje pojedinog dana i cijeloga ži- 

vota; valja naime sveto obećati, da ćemo 
to sve tako urediti, kako je njegova bo- 
žanska volja. 


Što imamo činiti pod podizanjem ? 

Pod podizanjem, koje i jest upravo samo 
žrtvovanje, najsvetiji i najuzvišeniji trenutak, 
kad Isus, božanski jaganjac silazi na posve- 
čujuće riječi misnika na žrtveniku, valja da 
mu se i mi kao angjeli, koji nevidljivo oko 
žrtvenika stoje, smjerno klanjamo, za gorku 
mu muku i smrt iz dubljine srca hvalimo, 
na svoje grijehe, koji su bili takogjer tomu 
uzrok, istinski i iz ljubavi prama njemu mr- 
zimo, a.i odluku ponovimo, da volimo sve 
izgubiti i pretrpjeti, nego takova Spasitelja 
još koji put hotice vrijegjati i na križ pri- 
bijati. 

Što imamo činiti napokon pod pričešću misnika ? 


Pod pričešću misnika valja da se i mi 
duhovnim načinom pričestimo, to jest, da 
iskrenu želju pobudimo skupa s misnikom se 
pričestiti, kad bismo bili pripravni. Budući pak 
da nam je to nemoguće, zato molimo Isusa, 
da se barem svojim božanstvom i milosti 
k nama svrati i kod nas ostane. Uopće treba, 
da mi u ovaj čas s djetinjim pouzdanjem 
molimo onu nebesku svjetlost i jakost, koje 
nam kroz dan radi osobitih pogibelji, ne- 
volja i posala osobito treba, te ju je već 
Spasitelj za nas priredio, 


Kakvim se mislima imamo vratiti od sv. mise? 

Treba misliti, da više nijesmo svoji, 
nego onoga, koji je za nas umro, to jest 
Isukrstovi; treba da sav dan u vjernoj lju- 
bavi s njim sjedinjeni proživimo, te tako 
jednoć po zaslugama njegove smrti srećno 
preminemo i blaženih se plodova otkupljenja 
do vijeka uživamo. 


Veliki petak. 
Zašto mi kršćani slavimo tako ovaj dan? 


Na ovaj dan predali su Židovi Gospo- 
dina Isukrsta, jedinorogjenoga Sina vječnoga 
Oca, Ponciju Pilatu; Herod ga je ismijao, ne- 
smiljeni Zidovi na zapovjed Pilatovu okrutno 
bičovali, trnjem okrunili, obružili, križem ob- 
teretili, na brdu ga Kalvarije na nj čavlima 
pribili. Sve ovo pretrpivši, dovrši Isus gorkom 
smrću otkupljenje čovječjega roda. 

Iz zahvalnosti dakle posvetimo osobito 
ovaj dan uspomeni i razmatranju muke i 
smrti Isusove, sprovedimo ga u tihoj i svetoj 
tuzi, polazeći crkve, posteći, moleći i druga 
dobra djela čineći. 

Ako nam je dan Isusova rogjenja svet, 
to nam mora doista biti svet i dan njegove 
smrti. Zato svaki pobožan kršćanin ostavlja 
danas javne poslove, prekida čišćenje kuće, 
ne ide na javna, zabavna i bučna mjesta, i 


druga svjetovna veselja, kao što se to radi 
u svakoj obitelji, gdje umre otac, domaćin 
ili drugi tko mio i drag. 


Zašto je Isus toliko irpio? 


I. Da nas oslobodi od grijeha i vječne 
kazni, koju bismo imali za grijeh podnositi ; 
da nas učini djecom Božjom i baštinicima 
vječnoga blaženstva. 

2. Da nam živahno predoči, kako je gro- 
zovito zlo grijeh, za koji je mogao jedini 
Bog-čovjek, i to tako gorkom smrću pra- 
vednosti Božjoj zadovoljiti. 

3. Da nam pokaže preobilnu svoju 
ljubav, te i naše srce na uzajamnu ljubav 
potakne; jer premda nas mogaše jednom 
jedinom kapljicom krvi otkupiti, htjede ipak 
za nas svu svoju krv do zadnje kapljice 
posred najljućih muka. istočiti. 

4. Da živo spoznamo veliku cijenu ne- 
umrle duše, te je iz nova u grijeh padajući 
ne stavljamo više tako lakoumno u pogibelj 
vječnoga prokletstva. 

Hvali dakle Spasitelju na ovoj neizmjer- 
noj ljubavi, mrzi na grijeh kao na najveće 
zlo i trudi se, da postaneš i ostaneš dio- 
nikom dragocjenih plodova njegove muke. 


Kako započinje danas služba Božja? 


Misnik stupi s podvornicima u crnom 
odijelu pred žrtvenik, na kom ne gori ni- 


jedna svijeća, jer je Isukrst, svjetlo svijeta, 
danas po svojoj smrti, tako govoreći, utrnuo. 

Podvornici popravljaju oltarnjak, kao da 
hoće prirediti mrtvački uvoj, a misnik se 
megjutim ponizno na zemlju prostre, da gane 
i pobudi prisutne vjerne na pokajanje za 
grijehe, kojima smo Isusu muku i smrt uz- 
ročili. 

Zatim se čitaju neki ulomci iz Ozeje 
proroka i druge knjige Mojsijeve, koje nas 
opominju, da smo krvavom smrću jaganjca 
Božjega na križu od grješnih rana izliječeni, 
i iz ropstva vječne smrti otkupljeni, kao što 
je nekad i puk židovski krvlju zaklanoga ja- 
njeta, kojom su bila kućna vrata poškrop- 
ljena, od tjelesne smrti oslobogjen i iz 
ropstva egipatskog izbavljen. 


Što hiva poslije ovoga čitanja? 


Pjeva se muka Isusova, i to iz knjige, 
koja se metne na drven naslon, jer je i Isus 
na drvenu križu umro. Tad neka i vjerni 
čitaju muku Isusovu ili križni put mole, a 
osobito kad misnik na riječi: »Nagnu glavu 
i pusti dušu!« hvaleći i klanjajući se klekne, 
onda moraju i vjerni sa skrušenjem priznati, 
da su krivci muke Isusove, njemu za svetu 
muku i smrt zahvaliti, ozbiljno se poboljšati, 
i za srećnu smrt moliti! 


Što ide za mukom? 

Misnik moli po primjeru Isusovu za sve 
crkvene stališe, za iste takogjer krivovjerce, 
Židove i pogane, kao što je nekoć Isus za 
sve ljude molio. A moleći za Židove, ne 
prigiblje koljena, jer su se oni nekad pri- 
gibajući koljena, Isusu rugali i ismjehivali ga. 

Moli dakle i ti, dragi kršćanine, za sve 
duhovne i svjetovne poglavare! Moli, da sine 
svjetlost prave vjere krivovjercima i nevjer- 
nicima! Moli za obraćenje i stalno pobolj- 
šanje svih grješnika! Moli za svoje prijatelje 


i neprijatelje — jednom riječju, za sve čo-, 


vječanstvo ! 


Zašto se zastrti križ sve malo po malo razastire, 
puku pokazuje, i zašto mu se po tri put klecajući 
klanja ? ; 

Zato. jer su Isukrsta kod Kajfe kao 
kriva proroka ismijali, kod Heroda kao kriva 
kralja obružili, i na brdu Kalvarije, a _oso- 
bito na križu, kao tobožnjega Sina Božjega 
pogrdili. 

Križ se sve malo po malo zato raza- 
stire, jer je i nauk Isusa i to propetoga sebi 
malo po malo put krčio i po cijelom se 
svijetu širom širio usprkos najjačemu otporu 
svih Božjih neprijatelja. 

Misnik kod toga pjeva triput: »Evo 
drvo križa, na kojem je visjelo spasenje 
svijeta; dogjite da mu se poklonimo !« 

Zatim polaže propelo posred crkve na 

odregjenom mjestu u znak, da Isus i poslije 
svoje smrti u crkvi ostaje i želi, da po 
svojem križu sve ljude k sebi privede. Izuvši 
obuću klanja se zatim Isusu u najdubljoj 
poniznosti, i hvali mu, duboko i pobožno 
tronut, što je za spasenje svijeta toliko pre- 
trpio. Kamo sreće, da bi svi prisutni vjerni 
istim mislima obuzeti Isusu se u zahvalnosti 
i poniznosti klanjali, s tim svetim obećanjem, 
da ga ne će yiše nikad smrtnim grijehom 
uvrijediti: 

Što su tako zvane improperije, koje se pjevaju, dok 

se na koljenima križu klanja? 

To su ljubezni ukori, koje crkva Isusu 
podmeće, gdje kori onaj puk, koji ga od- 
vrže. Oni se tiču nekim načinom svih a 
osobito duboko palih grješnika, dok svaki 
teški grijeh muku Isusovu osujeti, i nekim 
je načinom po uzroku barem ponavlja. Kr- 
Šćanski puk jest osobitim načinom puk Go- 
spodnji, i zato su grijesi kršćana mnogo 
veći i vredniji kazni, nego li nevjernih Židova 
i pogana, budući da su kršćani dionici svih 
milosti otkupljenja, te s toga većom zahval- 
nošću Isusu obvezani. Poslušajmo samo ne- 
koje od ovih ukora našega premiloga Otku- 
pitelja, i mislimo si cjelivajući križ, kao da 
nam On sam govori: 

Puče moj, što ti učinih, ili čim te 
ražalih ? Odgovori? 

Radi tebe bičovah ja Egipćane smrću 

prvorogjenaca, a ti bičovaše mene; ti me 
preda u ruke neprijatelja, da me na smrt 
osude. ' 

Ja vogjah tebe po pustari, i hranjah te 
mš&nom; ja te dovedoh u lijepu i plodnu 
zemlju, a ti svoga osloboditelja raspe! 

Radi tebe pobih kraljeve kanancjske, a 
ti si mene udarao trstikom po glavi! 

Ja dadoh tebi žezlo kraljevsko, a ti 
mene okruni trnovom krunom! 

Ja pretvorih stijenu u vrelo, i napojih 
te hladne vodice, ti pak napoji mene octikom 
i žučju! 

Što bih ti više mogao učiniti, pa ti ne 
učinih? Tebe zasadih kao izabrani vinograd, 
a ti si mi urodio pregorkim rodom, i probo 
rebra spasitelju svomu kopljemi! 

Puče moj, reci, što ti učinih, ili čim te 
ražalih » odgovori! 

Što dalje slijedi u službi Božioj? 


Misnik ide zatim s podvornicima na ono 
mjesto, gdje je spravio jučer Svetotajstvo, 
uzme ga i zamota u bijelu _ koprenu, nosi 
nazad na veliki oltar. Ulije zatim vina i vode 
u kalež, nu ipak ne posveti vina, kao što 
se niti hostija danas ne posvećuje, nego 
se samo jedna od onih dviju, koje bjehu 
jučer posvećene, za pričest upotrebljava. 
Danas se ne prikazuje nekrvna žrtva zato, 
što se nekad na današnji dan Isus najveći 
svećenik i jaganjac Božji, istočivši svoju pre- 

svetu krv, žrtvovao. Poslije toga moli misnik 
»Očenaš,« podiže svetu hostiju samo desnom 
rukom, prelomi je odmah nad kaležem i 
blaguje za kratkom molitvom, čim se na- 
značuje pokop Isusov. — Ovdje se sabeti, 
te se ljubeznomu jaganjcu, koji je danas 
grijehe svijeta oduzeo, svom pobožnošću 
dostojno pokloni, zahvali i skrušeno mu 
ljubav za ljubav vrati! 


Kako se služba Božja svršava? 

Prenese se Svetotajstvo u provodu u 
sveti grob, gdje ostaje za klanjanje izloženo, 

Danas treba da i ti, dragi kršćanine, 
svoga Spasitelja u presvetom otajstvu s oso- 
bitom pobožnošću i ljubavlju pohodiš i križni 
put izmoliš, bolesnima i ubogima pomogneš 
koliko možeš, a onda u tri ure po podne, 
kadno je Isus umro, predstavi si, kao da 
svojim očima gledaš Isusa, gdje trpi, i ba 
civši se na koljena skrušenim srcem moli i 
čitaj slijedeće razmatranje. 


Razmatranje muke i smrti isusove. 
Dušo moja! upri oči živo vjerujući u 
svoga Spasitelja, razmotri i prosudi sad u 
bogoljubnoj pobožnosti i tronuću srca, što 

je sve za te podnio. to 
Pogledaj Osloboditelja svoga, gdje je- 
dino iz ljubavi prama tebi taj trh na se uze, 

da božanskoj pravednosti za tvoje grijehe pot- 
puno zadovolji. Gledaj, kako dršće na maslin- 
skom brdu, a krv mu curkom curi; kako ga 
nevjerni Juda neprijateljima izda, kako ga 
od suca do suca potežu, kako ga strašnim 
ruglom i psovkama grde! Promotri mu tijelo, 
kako je okrutnim bičovanjem i krunjenjem 
izranjeno i osakaćeno, da na cijelom zdrava 
mjestanca nema. — Slušaj, kako ga njegov 
puk, koga jenebrojenim dobročinima obasuo, 
istomu razbojniku zaposlavi, i iza glasa po- 
viče: »Na križ s njime!« — Gledaj, kako se 
penje janje Božje pod teškim križem na 
brdo Kalvariju i kako strpljivo uz neizrecivu 
bol dade ruke svoje i noge probijati! — 
Posred dvaju razbojnika na križu propet trpi 
Isus potpune tri ure pregorke muke u sra- 
moti i ruglu, bez utjehe i okrepe, dok na- 
pokon glavom ne klonu i umre! 

Pa zašto je Isus trpio i umro? Samo 
radi tebe, što je tebe ljubio, tebe htio oslo- 
boditi i usrećiti! On umre, da ti vječni 
život stečeš! Mogaše li što više za te uči- 
niti? 

Zahvali mu iz dubljine srca i priznaj, 
kolike ti je vrijednosti duša, koja je jedino 
krvlju Boga čovjeka otkupljena! Spoznaj, 
što je grijeh! Da se on utamani, morao je 
umrijeti sam Bog-čovjek! Grješniče, odgo- 
vori! što ti je Spasitelj na žao učinio, da 
ga svojim grijesima tako govoreći na novo 
na križ raspinjaš? Sve do danas nijesi se 


možda još nikad ozbiljno pokajao za grijehe 
i holjim putem krenuo; možda ni danas 
još ne mrziš na zlu priliku i na pogibelj 
grijeha, koja ti prijeti! Zar se zbilja ne kaniš 
poboljšati? Hoćeš li zbilja, da za uvijek 
propaaneš? — Dogji, opameti se barem 
danas, 1 udari od danas novim, boljim putem ! 
Baci se pun skrušenja i poniznosti svomu 
propetomu Spasitelju pred noge, i zavapi 


.k njemu iz gorućeg srca: 


Molitva. 


Isuse, otkupitelju moj, oprosti neza- 
hvalnost, oprosti, što Ti Tvoju ljubav tako 
mrsko vratih! Ne mogu Te na križu vidjeti, 
ne mogu gledati, kako si okrutno iz- 
mučen radi mojih grijeha, da ne prolijem 
suze sažaljenja i ljubavi. Ispovijedam i pri- 
znajem, da sam radi množine teških grijeha 
smrt zaslužio. Oprosti milosrdni Isuse ono, 
što je prošlo! Kao razmetni sin skrušen 
ću se k Tebi vratiti, i ne ću više niti časka 
počasiti, da se ne popravim. Od danas ću 
se klonuti ne samo svakoga grijeha, nego 
i grješnih prigoda, stalo me ma koliko 
muke i nasilja, ma koliko napora i žrtve. 
Ti si, moja propeta ljubavi, svake Žrtve 
vrijedan! . 

Obuzimljem evo Tvoj križ; ljubim Ti 
presvete rane; hvalim Ti po sto put sa 
svim angjelima i svecima na svem, što si 
mi dobra i mila učinio i za me pretrpio. 

Sasvim Ti se predajem tijelom i dušom; 
nikad Te više ne ću ostaviti; Tvoj hoću da 
budem od sada do uvijeke! Kao što si Ti 
volju nebeskog Oca sve do smrti križa vršio, 
tako ću i ja odsele Tvoje zapovijedi vjerno 
ovršivati. Od Tebe ću učiti krotkost i po- 
niznost, te ću sve svoje tegobe strplivo kao 
pokoru za svoje grijehe i zahvanost za 
Tvoju muku podnositi. Prijazno kaci Ti činit 
ću bližnjemu, da istim neprijateljima svojim 
dobro, od srdca im sve oprostiti, što su mi 
do sada zla učinili. Od sad ću se boriti 
svaki dan proti zlim sklonostima, i putenost 
na uzdi držati; od sad ću živjeti kao svijetu 
razapet 1 umro. i 
. Isuse, za Tvoju krv, koju si prolio, za 
Tvoju žuhku smrt Te molim, objači me u 
ovoj dobroj odluci i udijeli mi milost, da 
postojano za Tobom idem, te cijelim tečajem 
života budem Tebi uvijek podobniji i miliji. 
2 A kad budem jednoć i ja na svojem 
križu, na smrtnoj postelji ležao, daj lju- 
bezni Spasitelju, da mi tamo pred očima 
nebeskoga Oca steče muka i smrt po Tvojim 
zaslugama nekakovu cijenu. Pomozi mi, da 
skrajne muke kao i Ti strpljivo podnesem, 
i skrajnu napast srećno svladam! Primi mi 
dušu u svoje ruke, da Te jednoć u kra- 
ljevstvu vječnoga blažensta uzmognem hva- 
liti i kao otkupljenik tvoju ljubav do vijeka 
slaviti. Amen. 


Velika ili sveta subota. 
Zašto se ova subota zove i svetom. 


Zove se zato, jer je Isukrst od svih svetih 
najsvetiji, taj dan počivao u grobu, te crkva 
danas na novo dobija sveti oganj kao i svetu 
vodu krsnu. 

Danas se naime po prastarom običaju 
kreše iz kremena oganj u znak, da je Isu- 
krst onaj kamen ugalni, što su ga Židovi 
zabacili i da je on, koga je kano nestalo po 
preminuću, opet zasjao po preslavnom svom 
uskrsnuću kao jasno svjetlo svijeta, te jed- 
nako rasvjetljuje sve ljude, osobito učitelje 
crkve, i svetom ih ljubavlju raspaljuje. Kao 
sve, što spada na službu Božju, tako se i 
ovaj novi oganj blagosivlje, te se na njem 
sažiže, što je preostalo od staroga ulja i 
krizme. 


Čemu tri voštanice na troparožnom sviječnjaku ? 


Te voštenice, što se zapale na blago- 
slovljenom novom ognju, te kojima se tad 
zapale i ostale po crkvi svijeće i kandila 
(svjetiljke), znamen su trojice božanskih osoba, 
od kojih druga sigje s neba kao pravo 
svjetlo svijeta, da rasvijetli sve ljudstvo. 
Za to se i zapjeva tri puta: »Svjetlo Krista« 
te kleknuvši odgovori: »Slava Bogu,« da 
zahvalimo božanskomu Spasitelju, što nas 
je naučio trojednoga Boga pravo poznati 
i štovati. 

Sto znamenuje uskrsna svijeća ? 


.  Znamenuje Isukrsta, i to vosak njegovo 
tijelo, koje je primio od Marije prečiste dje- 
vice; stijenj presvetu mu dušu, a svjetio nje- 
govo božanstvo. Pet lukanja na uskrsnoj 
svijeći predstavlja pet rana, koje je Gospodin 
zadržao na svetom svom tijelu vama na 
utjehu, a nebeskomu Ocu na slavu; pet pako 
zrna tamjanovih, što se unutar utisnu, zna- 
menuje dragomasti, kojima je bilo pomazano 
tijelo Isusovo. 


Cemu se čita dvanaest proročansiva ? 


Da se pokaže, kako su se sva znamenja 
staroga zavjeta i sve, što su proricali pro- 
roci o osobi i spasonosnom djelovanju, o 
muci i smrti Mesijinoj na Isusu i po njem 
ispunilo. 


Na što krsna voda, koja se danas blagosivlje ? 


. Krsna voda znamenuje krv Kristovu, 
kojom su nam duše po svetom krstu oči- 
šćene i od ropstva vražjega oslobogjene. 

Blagosivlje se pak stoga tako svečano, 
da se probudi u nas duboko štovanje prama 
tomu Svetotajstvu. To biva samo danas i 
uoči Duhova, jer su se na ta dva dana u 
prastaro doba kršćanstva krstili pripitovnici 
(katekumeni), t. j. oni Židovi i pogani, koji 
se htjedoše pokrstiti, dok bi se prije dali 
shodno poučiti u Isusovu naku. 


Kako se blagoslivlje krsna voda? 


Blagosilja se uz obrede, koji mnogo 
znamenuju i vrlo okrepljujuće molitve, koje 
možemo u kratko izraziti ovim riječima. 
Crkva moli: 

O Bože, čiji je duh kod stvaranja lebdio 
nad vodama, da njihova narav zadobije po- 
svećujuću moć; koji si vodom oprao ugreznuli 
u opačinama svijet i u potopu priliku nam 
podao duhovnoga preporogjenja, tako da se 
u jednom istom življu i opačine završe i 
krjepostima izvor otvori: pogledaj na svoju 
crkvu i daj, da se u njoj sve to više duša 
duhovno preporodi, koji svojim izvorom mi- 
losti razveseljuješ grad Božji, i po svem 
svijetu otvoraš krsni izvor, da se preobraze 
puci ovom milošću. 

Da sigje u taj krsni zdenac moć sve- 
toga Duha, milošću ga napuni, te se tako 
preporodi čovjek! Ovdje da se izbriše svaka 
grješna ljaga, ovdje da se narav po Božjem 
obličju k prvobitnom dostojanstvu privede i 
od svake stare mrlje očisti, tako da se svatko 
koji primi ovo Svetotajstvo, preporodi na 
novu djetinju nevinost; po Gospodinu Isu- 
krstu, Sinu Tvom, koji će jednom doći suditi 
žive i mrtve i svu zemlju ognjem. Amen. 


Zašto se svećenik posvetivši vodu prostre kod 
žrivenika? 


Da se po zagovoru svih. svetaca po- 


moli Bogu, neka bi svim ljudima bez iznimke 
* 


udijelio milost svetoga krsta, neka bi, kako su 
svi već od poroda u grijehu umrli i poko- 
pani tako i svi uskrsli s Isukrstom kao novi 
stvorovi na milost i vječni život u općini 
svetih. 

Spomenimo se danas, kako smo i mi 
nekoć preporogjeni po svetom krstu, odjećom 
nedužnosti ukrašeni, postali ljubljena djeca 
i baštinici Božji. Kako smo sačuvali krasne 
te prednosti? Nijesmo li ih nikad potratili 
obijesno za jadni grješni užitak? Oj koliki 
će. imati danas uzroka, da probude pri krsti- 
onici pokajanje i mole oproštenje! Kamo 
sreće, da to od srca učine i od sada brižnije 
odjeću milosti čuvaju! 


Zašto se danas opet rese žrtvenici? 

' Zato, jer se po uskrsnuću opet združi 
duša Isukrstova s preslavnim mu tijelom. Ovo 
se uskrsnuće slavi već danas u sv. misi, koja 
se je nekad služila istom uskrsne noći. 


Lvangjelje sv. Mateja 28, 1—7. 

A u večer subote, što je prvi dan su- 
bote, dogje Marija Magdalena, i druga Marija, 
da vide grob. I eto zemlja se potrese veoma. 
Angjeo je naime Gospodnji sišao s neba i 
pristupivši odvalio kamen, i sjedio na njem ; 
a bješe lice njegovo kao munja, i odjeća 
njegova kao snijeg. Od straha pred njim 


prepadoše se stražari i postadoše kao mrtvi. 
A odgovarajući angjeo reče ženama: Ne- 
mojte se plašiti; znam, da Isusa tražite, 
koji je raspet: nema ga ovdje, jer us- 
krsnu, kako reče; dogjite, i vidite mjesto, 
gdje je bio položen Gospodin. I idući brzo, 
recite njegovim učenicima, da je uskrsnuo, 
i eto ide pred vama u Galileju, ondje ćete 
ga vidjeti: evo, ja vam kazah naprijed. 


Što imamo učiti iz ovoga evangjelja ? 

Treba da poput ovih dobrih žena no- 
simo i mi goruću ljubav i štovanje prama 
Isusu te drugima tvrdom vjerom i spasono- 
snim naucima dobar primjer dajemo. 

Ne propusti danas još jedan put, dragi 
kršćanine, zahvalno posjetiti sveti grob. Po- 
štuj takogjer bolnu majku Mariju, koja je do 
zadnjeg mu daha pri svom Sinu ustrajala i 
sve njegove muke u preljubeznom majčinom 
srcu osjetila. Pribivaj pobožno, ako možeš, 
i popodnevnoj pobožnosti, kojom se slavi 
uskrsnuće Isusovo. 


Kako se ovršuje ova podnevna pobožnost ? 


Na mnogim mjestima pogje svećenstvo 
s presvetim oltarskim otajstvom od svetoga 
groba u provodu k crkvenim vratima. Na 
ova se pokuca tri puta križem, i pošto se 
tri puta izazvalo da se otvore, i da unigje 
kralj slave, vrata se zbilja otvore. Ovo se čini 

u znak, da je Krist pobjedio grijeh, smrt i 
pakao te zatvorena vrata nebeska opet 
otvorio. Na to ide provod k oltaru, gdje se 
nakon: »Krist uskrsnu«, zapjeva u dokaz 
veselja o proslavljenom Spasitelju Ambrozijev 
hvalospjev i služba se Božja zaključi sveča- 
nim blagoslovom. 

Kod ovoga čina valja da sei mi isto 
tako radujemo i hvalimo Spasitelju, što je 
slavno uskrsnuo, jer nam je tim golemim 
čudom ne samo utvrdio veselu nadu, da 
ćemo jednoć slavno uskrsnuti, nego i sve 
svoje nauke dokazao za istinite i božanske. 
No ne zaboravimo ni to, da što su ti nauci 
više potvrgjeni kao božanska istina, to će 
biti i naša odgovornost i kazan veća, ako si 
ih k srcu ne uzmemo i ne ovršimo. 


Molitva. 


O uskrsnuli Spasitelju, što da jošte želimo 
na zemlji osim Tebe? Kad Tebe imademo, 
kad smo Tvoji, što će nam tad zemaljsko 
blago? Od sada će nas više veseliti vječno 
i nebesko ; to ćemo jedino tražiti. Ti, o Isuse, 
da si nam odsad utjeha srcu, Ti, pravilo 
života. Udijeli nam milost, da ti budemo 
dan na dan sličniji, da te jednoć dobijemo 
za svoju baštinu na vijeke. Amen. 


Uskrs. 
Otkud potiče uskrsni blagdan ? 


Već su Izraelci slavili uskrsni blagdan 
na zahvalnu uspomenu čudnovatoga izlaska 
iz Egipta i oslobogjenja iz sužanjstva Fara- 
onova. Nu budući da je Krist kao pravi 
vazmeni jaganjac oslobodio nas iz sužanjstva 
vražjega, te smo po njegovoj krvi i uskrsnuću 
postali slobodna djeca Božja, zato slavimo 
i mi, ito još radosnije, srećno to oslobogjenje. 


Šta je dakle naš Uskrs? 

Naš Uskrs jest preslavni dan, kad je Isu- 
krst kao dobitnik svih neprijateljskih moći 
ustao iz groba, združivši opet presvetu svoju 
dušu s tijelom, i odvalivši veliki kamen sa za- 
tvorenog i zapečaćenog groba. 


Što de reći riječ ,,Aleluja“ koja se čuje toliko puta 
9 Uskrsu? 

To je židovska riječ i reći će toliko 
kao: Slavite Boga! Crkva nas pak hoće 
tim opomenuti, da budemo Spasitelju sve- 
udilj od srca zahvalni na njegovoj muci 1 
smrti, na utješivom i radosnom uskrsnuću, 
Pa upravo zato i pjeva na današnji blagdan 
i cijelu osminu: »To je dan, što ga Go- 
spodin naredi; kličimo i radujmo se! Ale- 
luja!« 

Kako ćemo najdostojnije Uskrs slaviti? 


Tako, ako i mi, kao što je Isukrst za- 
mijenio smrt s neumrlim životom, zamijenimo 
smrt grijeha duhovnim životom milosti, i po 
grijehu nikad više ne umremo i vrijednim 
pričešćanjem objačeni svejednako živimo u 
Isukrstu. 


Fvangjelje sv. Marka 16, 1—7. 

U ono vrijeme Marija Magdalena i Ma- 
rija Jakovljeva i Salome kupiše mirisa, da 
dogju i pomažu Isusa. I vrlo rano u prvi 
dan tjedna dogjoše ka grobu, kad je već 
izlazilo sunce. I govorahu megju sobom: 
Tko će nam odvaliti kamen od vrata 
grobnih? I pogledavši vigješe, da kamen 
bješe odvaljen; bio je naime vrlo velik. I 
ušavši u grob vidješe mladića obučena u 
bijelu haljinu gdje sjedi s desne strane, pa 
se uplašiše. A on im reče: Nemojte se 
plašiti! Isusa tražite Nazarejina raspetoga ; 
uskrsnu, nije ovdje, evo mjesto, gdje ga 
metnuše. Nego idite, kažite učenicima nje- 
govim i Petru, da pred vama ide u Gali- 
leju; ondje ćete ga vidjeti, kao što vam reče. 


Zašto su došle ove svete žene, da dragomastima 
pomažu Isusovo tijelo? 

U Židova je bio običaj pomazati tijelo 
umrlih. No ne mogući to ove pobožnice 
učiniti radi tadanje subote i kratkoće vre- 
mena prije pogreba Kristova htjedoše da 
to, što prije uzmognu, izvrše, naime umah 
po dokončanoj suboti. Kupe dakle i pri- 
prave dragomasti, te urane, da iskažu po- 
sljednju počast ljubavi i počitanja Isusovu 
tijelu. 

Prava ljubav nije mlaka; ona kad može 
što bogumila učiniti, čini odmah ne odvlačeći 
bez potrebe. 


Zašto tolik zapečaćen kamen, te straža pri grobu? 

Zato, jer se pobojaše neprijatelji Isu- 
sovi, da ne bi možda tko potajno ukrao 
iz groba njegovo tijelo, te rekao da je 
ustao. 


Što se zbude megjutim pri grobu? 


Angjeo gospodnji sigje s neba, te od- 
vali kamen. Od toga kao i nastaloga po- 
tresa prepadnu se stražari od straha. — 
Čim ipak dogju k sebi, pohite u Jeruzalem 
pripovijedajući starješinama i poglavicama 
židovskim, što im se dogodilo, i kako je 
Isus živ iz groba ustao. — Kad se već ovi 
stražari tako prestrašiše uskrsloga, kako će 
jednoć uzdrhtati i svi nepokorni grješnici i 

svi tvrdokorni nevjernici videći ustaloga Isusa 
kao suca u svoj moći i slavi? 


Zašto posla angjeo žene k učenicima Isusovim a 
imenito k Petru? 

Zato, da prekomjerno rascviljene zbog 
Gospodinove smrti učenike utješe i žalost im 
obrate u radost. A Petar se, što tri puta 
zataji Isusa, od svih najviše rastuži i klonu 
duhom; trebalo je dakle prije svih njega 
utješiti i obodriti. — Tako je Bog i velikim 
grješnicima milostiv, ako prepoznaju svoju 
krivnju, iz ljubavi se prama njemu pokaju 
i ozbiljno poboljšaju. 


je li zbilja istina, što su čule pri grobu žene: Isus 
je ustao? 
' Jest, o tom ne može nitko sumnjati, 
jer I. tijela Gospodnjega nesta iznenada iz 
groba, premda bijaše oyaj poglavarstvenim 
pečatom osiguran i jakom stražom  pro- 
vigjen. Potajno ga dakle nijesu mogli uzeti 
učenici, a da to učine silom, bili su prebo- 
jažljivi, kako no ih vidjesmo na _maslinskom 
brdu. 
. 2. Isus se češće svojima ukazao to po- 
jedinim to sabranim i s njima govorio, jeo 
i pio, pače im se dao pipati, da im rasprši 
svaku sumnju o istini svoga uskrsnuća. 
3. Niti isti Isusovi neprijatelji ne mo- 
goše zanijekati toga čina. Oni su bili iz- 
mislili, da je tijelo Isusovo, dok su stražari 

spavali, ukragjeno. No baš su ovim još 
većma potvrdili Isusovo uskrsnuće; jer dok 
ne mogoše stražari zapaziti tobožnje kragje 
niti vidjeti niti dokazati, bijaše bjelodano, 
da je ta izmišljotina bila pusti izgovor, na 
što ih sklonu zloba i nevjera. 

Napokon 4. apostoli se porad vjere u 
uskrsnuloga zadobaviše najvećih nezgoda i 
muka, da, istu kry proliše, čega za cijelo 
ne bi učinili s puke utvare. Oni propovije- 
dahu posvuda Isusovo uskrsnuće kao glavnu 
istinu vjere, te da je potvrde, stvarahu u 
ime uskrsnuloga golema čudesa. A presveti 
Bog sigurno ne bi mogao a ni htio čude- 
sima ovaj nauk potvrditi kao božansku 
istinu, da nije Isus u istinu ustao. Ispovije- 
dajmo dakle postojano i radosno sa syetom 
crkvom : Krist ustade! 


Kako je ustao Spasitelj iz groba? 


Ustao je I. neumrlo : »Uskrsnuli Krist«, 
veli sv. Pavao, »već ne umire, već. smrt 
nad njim ne gospoduje«. 

2. On izigje iz groba slavno, prost od 
svake i najmanje nagrde i posve nesposoban 
da u napredak trpi, s lijepim, laganim i sve 
pronicavim duhovnim tijelom. 

3. On usta vlastitom moći, jer reče 
jednom, da imade vlast: predati život i vlast : 
natrag ga uzeti. On je osiguravao naročito, 
da će ustati; pa kad je u istinu ustao, nije 
nam već sumnjati, da je ustao vlastitom 

moći. Kad dakle čitamo, da je Isusa uskrisio 
Otac, razumijeva se, da je Otac po božanskoj 
svojoj naravi, kojom je jedan sa Sinom, su- 
djelovao kod uskrsnuća svetoga čovječanstva 
Isusova. 


Zašto je ustao Spasitelj ? 

1. Zato, da najvećim tim čudom i najjače 
dokaže svijetu, da je on u istinu Sin Božji, 
kako je učio; da njegov nauk nije čovječji, 
već prava Božja istina. Kolike utjehe za nas, 
kad se našoj vjeri drugi rugaju ili nam se 
ragjaju u srcu proti njoj sumnje, a mi mo- 
žemo pomisliti: Sto je Isus, božanstvena 
istina, učio, to je nepogrješiva istina, ako ja 
upravo i nedokučujem svega svojim kratko- 
vidnim umom. 

2. Ustade, da nas potvrdi u radosnoj 
nadi, da će i naše tijelo jednoć uskrsnuti 
iz groba. Da će nas uskrisiti, otprije je ob- 
rekao; pošto je dakle sam ustao vlastitom 
moći, pokazao je neoprovrzivo, da mu je 
ne samo volja nego i moć održati svoju 
riječ. Ne boj se dakle već toliko smrti, 
kršćanine! Ti ćeš svakako primiti natrag 
lomno svoje tijelo i ovo će biti, ako si njim 
Bogu vjerno služio, preustrojeno, za trpljenje 
nesposobno i proslavljeno kao preobraženo 
tijelo Isusovo. 


Molitva. 
Veselimo se, Isuse, što si pobjedonosno 
ustao iz groba. Udijeli nam. milost za odr- 
žanu nad smrću, svijetom i paklom pobjedu, 
da grijehu uvijek istinski obumremo, s Tobom 
nov život živimo, te jednoć kao Ti ustanemo 
na blaženi vječni život na nebu. Amen. 


Uskrsni ponedjeljak. 
Evangjelje sv. Luke 24, 13—35. 

U ono vrijeme igjahu dvojica od uče- 
nika Isusovih u onaj isti dan u selo, koje 
bijaše daleko od Jeruzalema šezdeset po- 
trkališta, i zvaše se Emaus. I oni govorahu 
megju sobom o svem ovom, što se dogodi. 
I kad se oni razgovarahu i zapitivahu jedan 
drugoga, i sam Isus približi se, i igjaše 
s njima. A oči im se držahu, da ga ne po- 
znaše. A on im reče: Kakovi su to razgo- 
vori, koje imate megju sobom idući, i što 
ste neveseli? I jedan, po imenu Kleofa, od- 
govarajući reče mu: Zar si ti jedini stranac 
u Jeruzalemu, te nijesi čuo, što je bilo u 
njem ovih dana? I reče im: Što ? I rekoše : 
Za Isusa Nazarejina, koji bješe čovjek prorok, 
silan u djelu i riječi pred Bogom i svim na- 

rodom ; i kako ga predaše glavari svećenički 
i knezovi naši na osudu smrtnu, i razapeše 
ga. A mi se nadasmo, da će on otkupiti 
Izraela. I sada vrh svega toga danas je 
treći dan, kako to bi. A i žene neke od 
naših uplašiše nas, koje su prije zore bile 
kod groba, i nenašavši tijela njegova do- 
gjoše govoreći, da su im se i angjeli javili, 
koji kazaše, da je on živ. I odoše jedni od 
naših ka grobu, i nagjoše tako, kao što 
žene kazaše, a njega ne nagjoše. I on im 
reče: O bezumni i sporoga srca za vjero- 
vanje svega, što govoriše proroci! Nije li to 
trebalo da Krist pretrpi, i tako ugje u slavu 
svoju? I počevši od Mojsija i svih proroka 
tumačaše im, što je za njega pisano u sv. 
pismu. 1 približiše se selu, u koje igjahu;ion 
se činjaše, da ide dalje. I ustavljahu ga go- 
voreći: Ostani s nama, jer je blizu večer i 
dan je već na izmaku. I ugje s njima. I bi, 
kad sjegjaše s njima za stolom, uze hljeb i 
blagoslovi i prelomi i dade im. I otvoriše 
im se oči i poznaše ga; i njega nestane 
ispred očiju njihovih. I govorahu jedan 
drugomu: Ne goraše li srce naše u nas, 
kad nam govoraše putem i kad nam tuma- 

čaše pismo? I ustavši onaj čas vratiše se u 
Jeruzalem, i nagjoše u skupu jedanaestoricu i 
one, koji bijahu s njima, koji govorahu: 
Uskrsnu Gospodin u istinu, i javi se Simonu! 
I oni kazaše, što bi na putu, i kako ga 
spoznaše kod lomljenja hljeba. 


O čem su se razgovarali učenici putem? 

Razgovarali su se tužni o žalosnim do- 
gagjajima muke i smrti Isusove. Usta im 
govorahu od punosti srca. Isus im je bio 
ljubav i jedina nada, pa zato i najmiliji pred- 
met govora. 

O da bismo i mi osobito idući u crkyu 
samo o poučnim stvarima govorili, brižno 
se klonili svake kavge, svih neslanih šala, 
svakoga klevetanja. Rad li bi se tad i nama 
približio Isus, te nam srca razigrao slatkom 
utjehom, kako ovim učenicima! 


Zašto im se ne dade isus odmah spoznati ? 


Da ih izliječi od predsuda o zemaljskom 
Mesiji, kakovu su se dosele nadali, te po- 
uči, da je upravo mukom i smrću Isus 
spasio ljude. S toga ih i ukori, što su spori 
da vjeruju, te ih naputi na izreke Mojsije i 
proroka, po kojima je morao Isus trpjeti 
i umrijeti, te tako unići u slavu. On im 
protumači sveto pismo, koje je govorilo o 
njem te im pokaza, kako se sve na njem 
ispunilo. 

Tako Gospod sve što čini, premudro i 
premilostivo čini, sve ako i krije svoje na- 
mjere za vrijeme i pred onima, koji su mu 
najmiliji Kao što ovi dobri učenici još ne 
dokučiše, da će Spasitelj svijet otkupiti, a 
sebe proslaviti istom onda, kad ga budu 
najdublje ponizili; tako i mi mnogo toga 
ne shvaćamo, što Gospodin prepušta i od- 
regjuje na ovom svijetu; no poslije ćemo to 
na onom svijetu za stalno razumjeti slaveći 
božansku mudrost i dobrotu, koja vodi sve 
na dobro onima, koji Boga ljube. 


Zašto se učini Isus, kao da će još dalje? 


Zato, da im i ljubav iskuša, kako im je 
prije vjeru kušao, te ih, ako ustraju u toj 
krjeposti, vrijednima učini, da im se očituje i 
tim ih obraduje. 

Tako se čini češće i u čovječjem životu, 
kao da će se Bog od nas posve udaljiti. 
Cutimo, da smo mlaki i mlitavi u molitvama, 
da nam se ni u čemu dobru nije nadati, da 
smo bez utjehe i kao zapušteni. Nu to je 
samo kušnja od Gospodina, ako nijesmo 
vlastitom krivnjom i nevjernošću dali tomu 
povoda. Tu nam valja postojano ustrajati u 
molitvi i ovršivanju dužnosti te tako poka- 
zati, da smo voljni ostati Bogu vjerni u 
ljubavi i posluhu ne samo na ravnom i 
cvijećem posutom putu, nego i na strmim 
i trnjem obasutim stazama. Blago čovjeku, 
veli apostol, »koji podnese kušnju, jer ako 

bude potvrgjen, dobit će vijenac života, što 
ga obeća Bog onima, koji ga ljube«. 


Šta nas uče riječi: Ostani s nama, jer se već mrači? 

Da je život čovječji na zemlji prema 
vječnosti kao hitro minuli dan, kojega jutro 
predstavlja nam mladost, podne zreliju dobu, 
a večer čas skore smrti i prijelaz na onaj 
svijet. 

Samo ako Isus ostane kao vogja s nama 
sa svojom milošću i svojom obrambom, do- 
bro ćemo proputovati važno putovanje i 
srećno umrijeti. Molimo dakle dnevice kao 
ovi učenici: Gospodine, ostani s nama! 


Zašto su ga učenici po lamanju kruha prepoznali? 

Zato, jer ih je u taj čas rasvijetlio Spa- 
sitelj, ili im valjada i svoje tijelo podao u 
presvetom otajsvu isto tako, kao apostolima 
na zadnjoj večeri, o čem su jamačno čuli 
pripovijedati. 

O da bismo i mi uvijek dolazili k pri- 
česti, puni vjere i ljubavi! tad bismo i mi 
Isusa sve to bolje poznavali i beskonačnu 
njegovu blagost i prijaznost sve to jasnije 
osjećali! ' 

Što možemo naučiti odatle, što su se ovi učenici 
tako žurno natrag vratili? 


Možemo naučiti, kolikom se radošću 
bogoljubne i vjerne duše raduju odičenosti 

Spasiteljevoj, i kako iskrnja ljubav hrli, da 
uzraduje i utješi bližnjega. 

O zadovoljnih čovječjih srdaca, lijepa 
li 1 srećna društvena života, da su svi ta- 
kove misli! Tad bi zemlja bila pravim rajem. 


Molitva. 


Ostani s nama Isuse po jakosti i dje- 
lovanju svoga presvetoga otajstva, da mi, 
koji smo malodušjem i kratkoumljem ravni 
učenicima, koji su išli u Emaus, budemo po 
blagovanju Tvoga presvetoga tijela u vjeri 
rasvijetljeni i ojačani, u ufanju pokrijepljeni 
te tako u ljubavi s Tobom sjedinjeni, da 
nas ništa više od Tebe ne rastavi! Amen. 


Uskrsni utorak. 
Evangjelje sv. Luke 24, 36—47. 


U ono vrijeme stade Isus megju uče- 
nike svoje i reče im: Mir vam; ja sam, ne 
plašite se! A oni ustrašeni i uplašeni mi- 
šljahu, da vide duha. I reče im: Šta se pla- 
šite, i zašto takove misli ulaze u srca vaša? 
Vidite ruke moje i noge, ja sam glavom ; 
opipajte i vidite! jer duh tijela i kosti nema, 
kao što vidite, da ja imam. I ovo rekavši, 
pokaza im ruke i noge. A dok oni još ne 


vjerovahu i čugjahu se od radosti, reče: 
Imate li ovdje što za jelo? A oni mu da- 
doše komad pečene ribe i meda u satu. I 
jedući pred njima, uze otraške i dade im. I 
reče im: Ovo su riječi, koje sam vam go- 
vorio dok sam bio s vama, da se ima sve 
svršiti, što je pisano u zakonu Mojsijevu i 
prorocima i psalmima za mene. Tad im 
otvori um, da razumiju pismo. I reče im: 
Tako je pisano, i tako je trebalo, da Krist 
trpi i uskrsne iz mrtvih treći dan; i da se 
propovijeda u ime njegovo pokajanje i opro- 
štenje grijeha po svim narodima. 

Zašto nazva Isus mir svojim učenicima ? 

Zato, jer je mir najveće blago na svijetu; 
ondje, gdje megju braćom i sestrama vlada 
mir i sloga, najvoli boraviti Gospodin, koji 
je pravi Bog mira, kao što ga toliko puta 
zove sy. Pavao. 

A da živimo postojano u miru, nema 
potrebnijega od prave poniznosti. Znaj, moj 
kršćanine, samo ćeš dotle mirovati, dok 
budeš nastojao, da do sebe sama malo 
držiš, drugih prednosti cijeniš i štuješ, a 
njihove nedostatke i pogrješke smatraš 
ljudskim slabostima i snosiš ih, svojih se 
pako vlastitih, možda većih i mnogobrojnijih, 
uvijek spominješ, uopće da nikad nezabo- 

raviš, da je tvoj iskrnji, ma na'oko bio ko- 
liko mu drago nevaljao, ipak možda mnogo 
bolji pred Bogom nego ti. 


Zašto je isus pokazao učenicima rane na rukama i 
nogama ? 

Da im rasprši svaku sumnju o istini 
svoga uskrsnuća, i u vjeri ih utvrdi. Zbog 
toga im se i dade pipati, s njima blagovaše 
i pouzdano se družaše, kako to samo živ 
čovjek može učiniti. 

Gledaj kršćanine, tako i mi, ako smo 
u istinu ustali na život milosti i krjeposti, 
treba da dostojnim plodovima pokore da- 
jemo pouzdane znakove duhovnoga svojega 
života; osobito gorljivom ljubavi k Bogu i 
iskrnjemu, mržnjom na grijeh, izbjegavanjem 
opakih prigoda i ustrajnim te točnim  izvr- 
šivanjem svojih dužnosti. 


Zašto je Isukrst još po svom uskrsnuću zadržao 
svetih pet rana? 

1. Da dokaže, da ima po uskrsnuću 
još isto ono tijelo, koje je u muci dopalo tih 
rana. 

2. Da nam izjavi preveliku svoju ljubav, 
kojom nas, tako govoreći ćak u svoje ruke 
i noge kao u svoje božansko srce upisane 
nosi. 

3. Da u nama pobudi ufanje i povje- 
renje u sebe, budući da se smijemo sva- 
kako radi tih svetih rana, koje nas kod ne- 

beskoga Oca najmoćnije zagovaraju, svemu 
dobru od njega nadati. 

4 Na strah i trepet nepokornim grješ- 
nicima, kojima će jednoć na sudu pokazati 
ove rane, da očituje, koliko je za njih 
trpio i kako ih je brižno nastojao spasti; 
usuprot pak na radost svim pobožnicima, 
koji će tad svejednako ove rane imati pred 
očima kao znak njegove muke i zalog svo- 
jega blaženstva te će vijekom u zahvalnoj 
ljubavi uživati milosti spasenja. 


Šta hoće isus da reče tim: Ovo su riječi itd. ? 


Tim hoće Gospodin, da im objači vjeru 
u sebe kao pravoga Mesiju i Otkupitelja 
svijeta. Ja vam sam češće kazah, govori 
on, da ću trpjeti, umrijeti i opet ustati od 
mrtvih; i Mojsija i proroci su to naročito 
navijestili, kao jedan od biljega obećanoga 
Mesije. Sad dakle vidite, da su se moje 
vlastite riječi i proricanja proročka ispunila ; 
možete dakle biti potpuno uvjereni, da sam 
ja u istinu obećani i željno očekivani Spa- 
sitelj. 


Čemu se Spasitelj toliko trudi, da osvjedoči apostole 
o svom uskrsnuću ? 

I. Jer je ova istina temeljem cijeloga 
kršćanskoga vjerozakona, budući da je Spa- 
sitelj svojim uskrsnućem dokazao, da je 
pravi Sin Božji, kakovim se proglašivao, 

a njegov nauk da je božanski, te tako ne- 
pobitan i istinit. 

2. Budući da su apostoli bili odabrani 
za vjesnike Isusova nauka, to su morali 
biti osobito oni živo i potpuno osvjedo- 
čeni o njegovoj istini i božanskom izvoru ; 
prema tome i o glavnom dokazu za to, naime 
o Isusovu uskrsnuću, da tako uzmognu ovo 
osvjedočenje s pomoću Božjom ucijepiti i 
drugim ljudima, Židovima naime i poganima. 

Kao što apostoli, tako moraju biti i ro- 
ditelji, odgojitelji i svi, koji imaju podučavati 
druge u kršćanskim istinama i krjepostima, 
najprije sami dobro upućeni u svetom vjero- 
zakonu i živo o njem osvjedočeni; moraju 
sami primjerom krjeposna života prednjačiti. 
Tad će i druge privesti k spoznanju, živoj 
vjeri i pobožnosti. 


Na što nas sjeća izreka: Te je trebalo da Isus trpi 
i treći dan ustane od mrtvih? 

Sjeća nas, da možemo samo mukom unići 
u slavu. Isus najneviniji i najsvetiji dospije po 
patnjama do slavnog uskrsnuća i uzašašća ; 
svi apostoli i sveti slijedili su ga na putu 
patnje u nebo. I mi valja da hrabro na- 
stupimo ovu stazu, i strpljivo njom idemo. 
Patnje nam čiste dušu, rijese je krjepostima, 
obogaćuju nebeskim zaslugama, opraštaju 
je po malo zemaljštine a Pp ij za 
nebo. 


Molitva. 

Ne daj, dobrostivi Isuse, to te svaki dan 
molimo, ne daj, da bude izgubljena za nas 
dragocjena Tvoja krv, prolivena iz svetih 
pet Tvojih rana. Utvrdi nas slabe u vjeri, 
utješi nas u patnji, odrješuj nam sve više i više 
srce od ljubavi k zemaljštini, te ga upravi 
na nebo gdje Ti svoje otkupljenike u slavi 
Oca čekaš, i želiš da nas na vijeke usrećiš. 
Amen. 


Prva nedjelja po Uskrsu. 

Zašto se ova nedjelja zove i bijela nedjelja? 

Zove se zato, jer su nekad te nedjelje 
svlačili novokrštenici svoju bijelu odjeću, 
koju su na veliku subotu dobili na krstu 
u znak nevinosti, no ujedno bili vruće po 
vrhovnom pastiru opomenuti, da unutarnje 
odjeće nevinosti, posvećujuće naime milosti, 
nikad ne svuku, to jest, teškim je grjehom 
ne izgube. 


Evangjelje sv. Ivana 20, 19—831. 

U ono vrijeme kad bi u večer onaj 
dan, prvi po suboti, i vrata bijahu zatvo- 
rena, gdje se bjehu učenici njegovi skupili 
od straha židovskoga, dogje Isus i stade na 
sredinu i reče im: Mir vam! I ovo rekavši 

pokaza im ruke i rebra. Onda se učenici 
obradovaše vidjevši Gospodina. A Isus im 
reče opet: Mir vam! Kao što Otac posla 
mene, i ja šaljem vas. I oyo rekavši dahnu 
i reče im: Primite Duha Svetoga! Kojima 
oprostite grijehe, oprostit će.im se; i ko- 
jima zadržite, zadržat će se. A Toma, koji 
se zove blizanac, jedan od dvanaestorice, 
ne bješe s njima kad dogje Isus. Rekoše 
mu dakle drugi učenici: Vidjesmo Gospo- 
dina. A on im reče: Dok ne vidim na 
rukama njegovim probotka od čavala, i ne 
metnem prsta svojega u mjesto od čavala, i 
ne metnem ruke svoje u rebra njegova, ne 
ću vjerovati. I poslije osam dana opet bi- 
jahu učenici njegovi unutra i Toma s njima. 
Dogje Isus, kad bijahu vrata zatvorena, i 
stade na sredinu i reće: Mir vam! Po tom 
reče Tomi: Metni prst svoj ovamo, i vidi 
ruke moje, i pruži ruku svoju i metni u 
rebra moja; i ne budi nevjeran nego vjeran! 
Toma odgovori i reće.mu: Gospodin moj i 
Bog moj! Reće mu Isus: Pošto me vidje 
vjerovao si; blago onima, koji ne vidješe a 
vjerovaše. A_i mnoga druga ćudesa učini 


Isus pred učenicima svojim, koja nijesu pi- 
sana u knjizi ovoj; a ova su pisana, da 

vjerujete, da Isus jest Krist Sin Božji i da 
Vjerujući život imate u ime njegovo. 


Zašto Isukrst toliko puta nazivlje mir svojim 
učenicima ? 

U znak, da je povratio mir megju 
Bogom i ljudima, i 'da otkupljeni mogu a i 
imaju živjeti u miru s Bogom, sa samim 
sobom i s bližnjim. 

S Bogom živimo u miru, ako se čuvamo 
grijeha ili kad sagriješimo, ako se umah po- 
mirimo s njim pravom pokorom; sa samim 
sobom, ako dušu čistu sačuvamo: s bližnjim, 
ako ga iskreno ljubimo i radi mu oprostimo, 
kad nas uvrijedi. Na tom se trojem miru 
osniva sreća pobožnika na ovom, -a njihova 
blaženost na onom svijetu. 


Što znače riječi: Kao što je Otac mene poslao, iako 
šaljem i ja vas? 

U njih ima važna nauka. Spasitelj hoće 
tim da reče: Kao što je mene poslao Otac, 
da božanskim svojim naukom  rasvijetlim 
ljude te ih upoznam s Bogom, visokom 
njihovom svrhom i svetim dužnostima, kao 
što je mene poslao Otac, da ljude svojom 
smrću s njim pomirim, na putu krjeposti ih 
jačam svojim milostima, koje ostavljam u 
sedam Svetotajstva te ih konačno vodim u 
nebo: sličnom punomoći i u istu svrhu 
šaljem sad i ja vas. Kad se ja povratim 
k Ocu, imate vi mjesto mene posvuda dalje 

navješćivati propovijedani po meni spaso- 
nosni nauk, imate vidljivo nastavljati i po- 
navljati nekrvnu, otkupnu žrtvu (u svetoj 
misi), te plodove moje muke i smrti na ljude 
uporavljati. Vi ih imate po Svetotajstvih 
uvijek uzdržavati u milosti Božjoj, u dobru 
ih jačati i u nebesku domovinu voditi, te 
tako vidljivim načinom kao učitelji, sveće- 
nici i djelitelji otajstvenih milosti nastavljati 
djelo spasenja, te biti u pravom smislu 
moji namjesnici. No budući da sam ja spa- 
senje dovršio ne samo za ljude ovoga vre- 
mena, nego za sve, koji će do svršetka 
svijeta Živjeti, zato imate regjenjem i po- 
slanjem nasljednicima svojim isto tako pre- 
davati dobijenu povlast, kako je ja vama 
sad predajem. 

Pa to su i zbilja činili apostoli. Gdje- 
god bi utemeljili kršćansku općinu, posta- 
vi bi i redili prije nego bi dalje otišli 
mjesto sebe nasljednike, kojima su predali 
apostolsku vlast, što je mogoše i ovi drugima 
predati, ili cijelu kao biskupima ili dio od 
nje kao svećenicima i gjakonima. Tako je 
apostolska vlast i njezino zakonito izvrša- 
vanje s regjenjem i poslanjem prelazilo od 
prvašnjih katoličkih biskupa na poznije do 
u sadašnje doba, te su tako i oni katolički 
biskupi i svećenici, koji dan danas živu i 
djeluju, zakoniti nasljednici svetih apostola, 
i pravi namjesnici božanskoga Spasitelja. 

Kakove dužnosti potiču iz tih istina? 


1. Valja da usrdno hvalimo milomu 
Spasitelju, što stojimo pod upravom pravih 
nasljednika apostolskih, te kao katolički 
kršćani imamo mi sami potpun i čist nauk 
Isusov, pravu žrtvu novoga zakona, potpuni, 
broj pravih svetotajstva, jednom riječi sve, 
što je potrebno i korisno za bogumili život 
i vječno blaženstvo. 

2. Valja da se češće i radosno ali samo 
dostojno služimo tim dragocjenim sredstvima 
spasenja, s njima takogjer ozbiljno da sudje- 
lujemo, i sve više napredujemo u krjeposti 
i svetosti života, jer bi nam bez toga bila 
sredstva spasenja mjesto blaženosti na još 
veću odgovornost. 

Napokon 3. valja da predstojnike i sve- 
ćenike svete katoličke crkve kao prave na- 
mjesnike Isukrstove i najveće dobročinitelje 
ljudskoga pokoljenja vrlo cijenimo i kao 
djeca ljubimo, s njima i o njima svegj dobro 
govorimo i kako nas oni očinski uče, onako 
da radimo, sjećajući se Gospodnjih riječi: tko 
ove sluša, njega samoga sluša, a tko ove pre- 
zire, Isusa samoga prezire i onoga koji ga 
posla; te koji ne sluša crkve, da se ima 
držati za poganina i očitnika. 

Koju još osobitu vlast dade Isus ovdje svojim 

učenicima ? 

Daje im vlast otpustiti ili zadržati grijehe, 
koja vlast prelazi po njegovoj uredbi radi 

spasenja vjernih i na zakonite nasljednike 
apostola i učenika, na biskupe i svećenike. 


Zašto dahnu u nje? 


. Zato, da dokaže kao što je Adam 
primio dahom Božjim tjelesni život, tako 
se ima i grješniku život duše na novo po- 
dijeliti Svetotajstvom pokore. Grješniku se po 
njoj praštaju grijesi i vječne kazne; on do- 
biva posvećujuću milost i pravo na nebo, 
te mu se slatki mir povraća opet u dušu. 

No bilo bi vrlo pogrješno misliti, da 
smo već i opravdani te posvećeni, ako smo 
samo dobili odrješenje. Nipošto, tko prima 
ovo Svetotajstvo bez pravoga pokajanja, tko 
ne ispuni sve, što komu treba, ne bere 
spasonosnih njegovih plodova. 


Sto se sve iziskuje za vrijedno primanje Svetotajstva 
pokore? 

m Iziskuje se da si grješnik ispita savjest, 
to će reći, da progje duhom zapovijedi Božje i 
crkvene, s njima svoj dosadašnji život sravni 
i potraži; proti kojim je zapovijedima, na 
koji način, i koliko puta možda i teško sa- 
griješio. Prije svega mora se ipak svesrdno 
pomoliti Duhu Svetomu za rasvijetljenje, da 
mu samoljublje kojega grijeha ne sakrije, 
ne umanji i ne zamaže, već da se tako 
točno i nepristrano ispita i prosudi, kao da 
bi mu još ovaj čas bilo poći pred sud sve- 

znajućega i pravednoga Boga, što bi mu se 
moglo lasno i dogoditi. 

2. Mora grješnik da istinski na sve spo- 
znate grijehe bez iznimke ne ustima samo, 
nego i u dubini srca zamrzi i to ne samo 
s toga, što mu je možda grijeh nanić vre- 
menitu sramotu ili štetu, nego navlastito za 
to, što je tim uvrijedio, nezahvalno ražalio 
i rastužio beskonačno veličanstvo, najvećega 
dobročinca i preljubljenoga oca, te se vla- 
dao tako nepodobno prama najsavršenijemu 
i najljepšemu biću, kojemu bi imao biti pri- 
likom. Nadalje ima grješnik željeti, da radije 
sve izgubi, nego da takova gospodina i 
oca zapusti i rastuži; zatim ga što vrućom 
ljubavi ima zamoliti, da mu oprosti. 

3. Stim pokajanjem mora grješnik spo- 
jiti iskrenu i tvrdu odluku, od sad radije 
umrijeti, nego znatice i hotice opet svoga 
Boga uvrijediti. Mora da ozbiljno odluči, 
kloniti se bližnjih pogibelji i prigoda teškoga 
grijeha, bdjeti nad svojim osjećajima, revno 
se služiti potrebnim sredstvima milosti, 1 
ispunjavati odsele vjerno sve kršćanske i 
zvanične dužnosti. Gdje te volje nema, nema 
ni pravoga pokajanja. 

4. Moraju se nagjeni i okajani grijesi, 
barem veći, ispovjediti po vrsti, broju 1 
tegotnim okolnostima zakonito odregjenomu 
za to od biskupa svećeniku. Jer imaju li 
svećenici dobivenu od Isusa vlast vezanja 
i razrešivanja na slavu Božju, na spasenje 

duša, dakle po odredbi Isusovoj izvršivati, 
to moraju znati grijehe vjernih, da uzmognu 
prosuditi, valja li ih odmah odpustiti, ili 
pako još za koje vrijeme zadržati. Nijed- 
nomu se grješniku ne treba sramiti ili bo- 
jati da potpuno otkrije grijehe. Grijeha se 
imamo bojati, a ne grijehe skrušenom ispo- 
vijegju utamaniti. Pa i čemu da tko što 
zamuči? Sveznajućega Boga ne prevari! 
Ta bolje je očitovati svoje grijehe jednomu 
jedinomu svećeniku, koji je dužan uvijeke 
o tom šutiti, nego sve jednako u strahu 
srca živjeti, nesrećno umrijeti i vidjeti, gdje 
mu se na sudnjem danu zamučani grijesi 
pred svim svijetom otkrivaju. 

5. Napokon mora grješnik i zadovoljiti 
za svoje grijehe; to će reći, po mogućnosti 
nadoknaditi sve štete, što ih je prouzročio 
iskrnjemu nepravednim klevetama, zlim pri- 
mjerima itd. Treba zatim, da naložena od 
svećenika djela pokore točno i revno izvrši, 
te nevolje, koje Bog pošalje u duhu pokore 
strpljivo podnosi. Kršćani, kojima je stalo 
do obraćenja, te se žele predstojećemu 
čistilištu već ovdje odužiti, nameću si povrh 
toga i sami po koju pokoru. 

Tko ispuni ove uvjete, taj čini pravu 
pokoru, taj će zaista u svetotajstvu pokore 
dobiti oproštenje grjeha, milost Božju i pravo 
na vječni život. 


Zašto dopusti Bog, da Toma nije isprva vjerovao 
ukazanju Isukrstovu ? 

Da budemo mi to bolje utvrgjeni u 
vjeri; jer pošto je Isukrst, ukazavši se na 
novo, raspršio Tomi sumnju, dapače mu do- 
pustio opipati rane, tako te ne mogaše 
na ino nego vjerovati, da je uskrsnuo, tim 
istim je postalo i nama, kako sv. Grgur 
kaže, Isusovo uskrsnuće mnogo  vjerodo- 
stojnije. 

Pa je li ipak imao pravu vjeru Toma, kad je Isukrsta 
očima vidio ? 

Jest, on je imao pravu vjeru; on je 
naime vidio u Spasitelja samo čovječanstvo, 
pa mu je ipak priznao božanstvo, poviknuvši : 
Gospodin moj i Bog moj! 


Zašto je vjera zaslužna? 


Zato, jer u mnogim stvarima  vjeroza- 
kona, kojih ne možemo dokučiti, treba da 
tako govoreći zasužnjimo razum, što je 
mnogima mučno. Ovom pak pokorom is- 
kazuje se Bogu dostojna čast, te se ispo- 
vijeda, da on beskonačno više znade i može, 
nego naš kratkovidni um može samo 1 za- 
misliti. 

Molitva, 

Potvrdi nam Isuse! vjeru u Tebe, na- 
šega Gospodina i Boga, da Tvojim naukom 
i milošću vogjeni uzmognemo opaka svje- 
tovna načela i sve dražesti grješne sveg] 


svladati, putem spasenja postojano hoditi, i 


jednoć dospjeti onamo, gdje ćemo Tebe, u 
koga sada vjerom vjerujemo, licem u lice 


gledati, i uvijek uživati. Amen. 


Druga nedjelja po Uskrsu. 

Evangjelje sv. Ivana 10, 11—16. 

U ono vrijeme reče [sus farizejima: Ja 
sam pastir dobri. Dobri pastir dušu svoju 
daje za ovce svoje. A najamnik, koji nije 
pastir, kojemu nijesu ovce syoje, vidi vuka 
gdje ide, i ostavlja ovce i bježi, i vuk grabi 
i rastjerava ovce. A najamnik bježi, jer je 
najamnik, i ne mari za ovce. Ja sam pastir 
dobri, i znam svoje, i moje mene znaju, kao 
što mene zna Otac, i ja znam Oca; i dušu 
svoju polažem za ovce. I druge ovce imam, 
koje nijesu iz ovoga ovčinjaka; i one mi 
valja dovesti, i čut će glas moj, i bit će 
jedan ovčinjak i jedan pastir. 


Zašio se prispodablja Isus s dobrim pastirom ? 


Prispodablja se zato, jer, kako sam 
kaže, sigje s neba, da kao brižljiv pastir 
potraži i spasi nas bijednike, koji smo se 
poput raspršenih ovaca izgubili tumarajući 
tminom bludnje i sjenom smrti. 


Čim dokaza Isus, da je u istinu dohri pastir ? 
I.“Tim, što nam ostavi spasonosni nauk 


kao dobru hranu za naše duše, te nas je- 


dnako svojom milošću krijepi, da možemo 
ovaj nauk i ovršiti. 

2. Što nas, ako kojom nesrećom što 
protivna njegoyu nauku uradimo, kao za- 
lutale ovce opet traži i k sebi zove, te 
nas opet prima u milu ovčarnu, ako se za 
grijehe pokajemo, istinski ih ispovjedimo, te 
se poboljšamo. 

3. Napokon, jer ne samo isti svoj život 
dade za nas, koji ga nijesmo ljubili prije, 
pače smo mu bili neprijatelji, već nam 
povrh toga podaje svoje tijelo i krv za hranu 
i zalog vječnoga života. 


Oikud se može poznati, daje tko jedan od Isukrstovih 
ovčica, to jest jedan od izabranika ? 

I. Poznaje se, ako s radošću sluša i slijedi 
glas dobroga pastira, kojimv nas zove po slu- 
žbenicima svoje crkve i drugim glavarima. 

2. Ako često, rad i uvijek dostojno 
pripravljen blaguje hranu dobroga pastira, 
to jest presveto tijelo Isukrstovo. 

3. Ako se trsi da bude strpljiv, krotak 
te kao janje miroljubiv. 

A. Ako od svoga obilja i siromašnijim 
ovčicama Isusovim drage volje udijeli. 

Eto nam pouzdana ogledala, u koje 
nam se valja ugledati, jesmo li učenici Isu- 
krstovi i ugodnici Božji. Blago svakomu, 

koji lu ovom ogledalu često gleda svoj način 
mišljenja i Življenja, te revno nastoji pri- 
svojiti si znakove prave ovčice Isusove, koji 
mu još manjkaju! 


Tko se razumijeva pod najamnikom ? 


x Razumijevaju se bezbrižni predstavnici, 
koji ne bdiju nad duševnim spasenjem svojih 
podložnika, ne čuvaju ih, ne brane i ne štite 
od grabežljivih vukova, t.j. od krivovjeraca 
i zavoditelja, već ih iz neznanja, nehajstva 
ili iz sebičnosti drage volje ostavljaju njima 
za plijen. 

Kolik li račun čeka takve najamnike 
pred sudom dobroga pastira Isusa, koji ih 
postavi za svoje namjesnike, i koji će iz nji- 
hovih ruku tražiti izgubljene ovce! 


Koje su to druge ovce Isusove ? 

' To su pogani, koji nijesu bili iz ovčarne 
izraelske. I ove je htio Isus, da mu dovedu 
učenici u ovčarnu, t.j. k pravoj vjeri ka- 
toličkoj. 

, Od ovih su ovaca bili i naši pradjedovi, 
čameći u tami poganstva. Hvalimo Bogu 
od srca, što nas je doveo u ovčarnu svete 
svoje crkve, te nas tako darežljivo nadario 
blagom svoje istine i milosti. Ali se i ozbiljno 
ovim blagom služimo i uvijek o spasu ra- 
dimo, da nam se ne oduzme ili ne bude na 
još veću odgovornost. 


ik 


Možemo li i izgubiti pravu vjeru i milost Božju ? 


Možemo, ako ne bismo pristojno štovali i 
zahvaljivali za tolike, pa još nezaslužene da- 
rove; ako bismo propuštali probuditi vjeru 
i zanemarili sudjelovati s božanskom milošću ; 
ako bismo se s lakoumnim, nevjernim i raz- 
uzdanim ljudima družili, te opake knjige 
čitali, molitve i službu Božju zapuštali i rijetko 
rabili sredstva milosti. Tim se sve više i 
više slabi vjera i djelovanje milosti, dok na- 
pokon potpuno ne iščezne. Tako pojedini 
ljudi kao cijele zemlje podavaju o tom ža- 
losne dokaze. 


Kako će biti jedna ovčarna i jedan pastir ? 

Tako, što su apostoli i njihovi na- 
sljednici svojim propovijedima stranom već 
predobili za Isukrsta veći dio naroda i sabrali u 
ovčarnu crkve, a stranom će ih jošte sabrati, 
tako te će prije svršetka svijeta biti jedna 
ovčarna i jedan pastir, jedna na zemlji vjera 
i jedna Isukrstova crkva. 

Potpuno pak i trajno će biti naše je- 
dinstvo, kad sa zemaljskoga kraljevstva Bo- 
žjega prijegjemo u nebesko. Ondje na prije- 
stolu vječnoga Oca i božanskoga jaganjca, 
gdje ćemo se jasnim. spoznanjem, čistom 
ljubavlju i neizrecivom blaženošću sjediniti, 
bit ćemo u najljepšem smislu jedna obitelj 
Božja. Kamo sreće, da u onoj srećnoj obi- 
telji nitko od nas ne uzmanjka. 

Molitva. 

Gospodine Isuse, Ti predobri pastiru, 
koji si dao život svoj na križu za svoje ovce, 
udijeli nam milost, da Te goruće ljubimo, 
Tvoj glas svegjer slušamo, i tako zavrije- 
dimo, da i nas jednoć priznaš za svoje ovce 
i uvedeš u vječno blaženstvo. Amen. 


Treća nedjelja po Uskrsu. 

Evangjelje sv. Ivana 16, 16—22. 

U ono vrijeme reče Isus učenicima 
svojim: Malo, i ne ćete me više vidjeti; i 
opet malo, pa ćete me vidjeti, jer idem 
k Ocu. Rekoše dakle neki od učenika nje- 
govih megju sobom: Što je to, što nam 
kaže: malo, i ne ćete me vidjeti; i opet 
malo, pa ćete me vidjeti, i: idem k Ocu? 
Govorahu dakle: Šta je to, što kaže: malo? 
ne znamo, što govori. A razumije Isus, da 
ga hoćahu pitati, pa im reče: Za to pitate 
megju sobom, što rekoh: malo, i ne ćete 
me vidjeti; i opet malo, pa ćete me vidjeti. 
Zaisto, zaisto vam kažem, da ćete vi pla- 
kati i jaukati; a svijet će se radovati. [ vi 
ćete žalostni biti, ali će se vaša žalost okre- 
nuti na radost. Žena kad ragja, ima žalost, 


jer dogje čas njezin; a kad rodi djete više 
se ne opominje muke od radosti, sko se 
rodi čovjek na svijet. I vi dakle sad imate 
do duše žalost, ali ću vas opet vidjeti, i 
radovat će se srce vaše; i radosti vaše ne 
će nitko uzeti od vas. 


Kad izusti Isus ove riječi ? 

Izusti ih po zadnjoj uskrsnoj večeri, malo 
prije nego: pogje sa svojim učenicima na 17 
slinsko brdo, da započne svoju muku. ' dn 
je tim htio, da apostole pripravi na skore stra- 
hovite dogagjaje, ohrabri ih i pouzdanjem 
napuni. 


Što hoće da reče riječima: Do mala, i ne čete me 
vidjeti ? 

Hoće ponajprije, da obznani svoje uhi- 
ćenje i osudu na smrt, na što se . tri 
: ji i tako & eše. 
dana s njima rastao i tako gu ge vi ij o 
Pod ovim govorom može se razumije 

vati i ono doba, kad je Spasitelj pla 
divom čovječjem obličju iščeznuo tsprec ociju 


ji čeni i uzaš C nebo. 
svojih učenika, i uzašao k Ocu na 


; a dido 
Što če reći: Do mala, i onst ćete me vidjeti ? 

Prvi put su se opet vidjeli skoro po 

j i co je sla iz groba ustao. 
Isusovoj smrti, kako je slavno iz groba i i 
i ljuhezno se još četrdeset dana s apost 
lima družio. .. 

Drugi put su opet Isusa radosni ugle- 


dali, kad su kratak doista ovaj vijek dovje- 
kovali, te ih je Gospod pozvao s ovoga 
svijeta, i kao plaću za vjernost dao im nebo 
za stan. 


Kad se to dogodilo, da se je svijet radovao, a 
učenici Isusovi tugovali? ' 

.. Kad su Spasitelja nevina optužili, mu- 
čili i propeli, tad se radovahu njegovi ne- 
Prijatelji misleći, da mu je imena i nauka 
bez traga nestalo, a učenici Gospodinovi 
tugovahu,jer su znali, da je nevin, jer su ga 
od srca. ljubili i u nj stavljali svu svoju nadu. 

Ai tad, kad su apostoli evangjelje po 
svem širokom svijetu naviještali, prezirali su 
ih, progonili i mučili okorjeli grješnici i ne- 
vjernici, — rekao bi, sad će ih pobijediti 
svijet. Ovakova sudbina stiže i prve kršćane; 
i oni su za vrijeme krvavih progona, tako 
govoreći tonuli u moru golemih tuga i ne- 
volja. Pa tako biva i sad. Sinovi svijeta 
žele, da prepriječe dobro, a promaknu zlo 
Pravednici moraju često uzmaći i podleći 
zlobi. Ali hvala Bogu, bit će i tomu kraj! 


Sto obeća dragi Spasitelj ? 

Obeća, da će se žalost učenika okrenuti 
na radost, da će ga opet vidjeti i uživati 
nepomućenu blaženost kod njega, koje im 
ne će ugrabiti ni nezgoda ni neprijatelj. 

lako se okrenu žalost apostola u ra- 
dost, kad opet lijepa i jaka, kao pobjedi- 

telja smrti i pakla ugledaše u svojoj sredini 
propetoga otkupitelja; kad im po svomu od- 
lasku posla utješitelja, sv. Duha; kad njima i 
kašnjim vjernim ispovjednicima svojim, pošto 
su ovršili svoje zvanje života, otvori nebo, 
gdje im sad naplaćuje Božja darežljivost 
sve trude i muke najslagjim mirom, slavom 
i slašću na vijeke. 

Ovo utješljivo obećanje Gospodinovo 
tiče se i nas; i na nama će se ono sve po- 
tanko ispuniti, ako ozbiljno prionemo naslje- 
dovati apostole i druge svece u tvrdoj vjeri, 
pouzdanju, te djelotvornoj ljubavi k Bogu 1 
bližnjemu. 

Što imaju značiti riječi: Do mala itd. ? 

Imaju nas za dobe sjećati obećanja Isu- 
sova, i u svim nas prigodama toga nestal- 
noga života uzdržati postojanima u dobru. 

Ako nam bude kadšto mučno izvršivati 
dužnosti, pomislimo: Samo do mala! pa će 
nas nagraditi za podneseni trud mirna svijest 
i nada u vječitu nagradu na nebu. 

Mami li nas na prekršaj Božjih zapo- 
vijedi dražesna kakova napast, pomislimo : 
Kratko traje grješni užitak, a dugo se vuče 
grižnja zle duše i paklena muka. 

Vidimo li, gdje se nepravda širi, a 
pravda i pravica silu trpi, pomislimo : Samo 
do mala! Ta još živi sveti i pravedni Bog 
na nebu, koji bdije nad svojim stvorovima 

i vjernim službenicima te će im za cijelo 
pomoći. 

Tište li nas skrbi, boli ii ma kakove 
nevolje, ne klonimo duhom! Samo do mala 
traju, da, ni časak prema vječnosti; pa dok 
možemo strpljivo i skrušeno križ noseći 
zaslužiti vječno blaženstvo, hoće li nam se 
Ovdje ikoja patnja činiti prevelikom i re- 
dugom ? : 

Ako nam hoće srce da odviše prione 
za zemaljštinu, dignimo ga opet otud po- 
mislivši si: Sve je tude do mala! Do skora 
možda već Sjutra, pa hajde! opraštaj se 
5 ovim svijetom za uvijek; a na drugom — 
što će me tješiti? Ne blago, ne časti i pu- 
ka slasti, koje sam ovdje uživao, već 
koa i zasluge, koje sam za vječnost 


Molitva. 


5. Daj, o Isuse, da svjetlom Duha Svetoga 
živo upoznamo, kako je sav ovaj život sa svim 
oprotivštinama samo kao tren oka. Objači 
nas nadom budućih rajskih radosti, da sve 
teškoće ovoga svijeta strpljivo i radosno 
podnosimo, te dospijemo k srećnomu svomu 
cilju, vječnomu gledanju Tebe. Amen. 

Četvrta nedjelja po Uskrsu. 
Evangjelje sv. Ivana 16, 5—14. 


U ono vrijeme reče Isus učenicima 


osvojim: Idem k onomu, koji me posla; i 


nitko me od vas ne pita: kamo ideš? Nego 
što vam ovo kazah, žalošću se napuni srce 
vaše. Ali ja vam istinu kažem: bolje je za 
vas, da ja idem; jer ako ne otidem, utješitelj 
ne će doći k vama; ako li otidem, poslat 
ću ga k vama. Ikad on dogje, pokarat će 
svijet za grijeh, 1 za, pravdu, i za sud; za 
grijeh naime, što ne vjerovaše u mene; a 
za pravdu, što idem k Ocu i više me ne 
ćete vidjeti; a za sud, što je knez ovoga 
svijeta već osugjen. Još vam mnogo imam 
kazati, ali sad ne možete nositi. A kad 
dogje on duh istine, učit će vas svu istinu ; 
jer ne će od sebe govoriti, nego što čuje, 
govorit će, i što će biti u napredak, javit 
će vam. On će me proslaviti; jer će od 
mojega uzeti, i javit će vama. 

Što imamo učiti iz Isusovih riječi: Idem k onome, koji 

me je poslao? 

Da imamo marljivo i vjerno vršiti svoje 
zvanične i kršćanske dužnosti, kako da i mi 
dogjemo na nebo, k dragom Ocu, koji nas 
je za svoju službu stvorio i na taj svijet 

poslao. Zato bismo se, zabrinuti za vječno 
svoje spasenje, imali često Pitati: Zašto si 
tu? kamo ideš? vodi li tvoje življenje u 
nebo ili u pakao? 


Zašto se rastužiše na te riječi apostoli? 

Prvo, jer se nerado praštahu s Isusom, 
koga su toliko ljubili; zatim valja da i 
s toga, što se tim prevariše u nadi, da će 
Mesija osnovati sjajno zemaljsko kraljevstvo. 
Po mnienju sv. Bernarda, to im je nagnuće 
k svijetu jošte smetalo, te ne primiše Duha 
Svetoga. Iščistimo svoja dakle srca od svake 
svjetovne ljubavi; jer u dušu za svijet pri- 
kovanu ne ulazi Duh sveti. 


Koga obreče Isus, da će im mjesto sebe poslati? 
Utješitelja svetoga Duha, koji bi ih 
imao sve istine naučiti i ojačat ih, da ove 
božanske istine postojano ispovijedaju, drže 
i svemu svijetu naviještaju, pače, da za njih 
istu svoju krv i život predadu. 


Kako je imao Duh Sveti uvjeriti svijet o grijehu ? 

On je imao Židove uvjeriti o grijehu 
nevjere, dok bi nebeskim učincima, koje bi 
proizveo na apostolima i vjernima, dokazao, 
da je nauk Isusov u istinu od Boga potekao, 
i da se u njem sadržaje prava božanska 
sila za obnovljenje pala čovjeka, i zbog toga 
da je veliki grijeh ne htjeti mu vjerovati. 
To je Duh Sveti po Uzašašću Isukrstovu 

svijetu bjelodano pokazao čudesima, jea 
stima apostola i njihovih nasljednika, brzim 


idni j šćanstva. 
širenjem, te neprekidnim trajanjem kršćans 


Kako je imao Duh sveti uvjeriti svijet o pravdi ? 


On je imao pravdu i svetost Isukrstovu 
pred cijelim svijetom die dve sire 
istina i čistoć “udorednih nauka - 
istina 1 čistoćom cuco1 a dy 
jeoskih, što no se u životu pravih kršćana 
m e ledalu pokazivahu, neoprovrzivo 
kao u ogledalu dai 
dokazati, kako je Isus, koga su ruj . 
varalicom i zavoditeljem, sasvim nika g 
svet, obnovitelj pogubljene pravednosti, da 
Bog, sama beskonačna svetost. 


oba nast : 
Kako je imao uvjeriti svijet o sudu ? 

On je ima pokazati, da je a a 

toga svijeta — sotona naime, osugjen i Toad 
jećeni Š ukr: 

zli naumi osujećeni, pošto ga ds . 
svojom smrću nadvladao, ljude iz njeg _ 
ropstva oslobodio, krivoboštvo zatro, te sv 
bogoslužje uveo. 


Zašto ne reče Isukrst apostolima sve što im je imao 
kazati ? 

Ne reče im zato, jer su im e ston 
sude jošte smetale, te ne mogahu svih rai 
skih istina razumjeti; zatim da ih Du doda 
o potrebi iblagoslovljenim učincima 12u ika 
toga, te im probudi živu želju za njim. | . 
vidimo, kako nije moguće bez pomoći 

Svetoga pravo upoznati i izvršiti svega, što 
nas vodi k spasenju. 

Kako bi nam dakle trebalo često i 
srdačno Duha Svetoga zazivati, s njegovom 
milošću sudjelovati, te se tako vrijednima uči- 
niti njegove pomoći! 


Kako Duh Sveti uči istinu ? 

Uči je time, što je kao pravi nepogrješivi 
Bog svejednako s crkvom, nju u istini uzdr- 
žaje i od bludnje čuva, te po njezinim služ- 
benicima uči sveudilj onaj isti nauk, što ga 
je nekoć Isus propovijedao. Od mojega, veli 
Isus, on će uzeti i vama javiti. Nauk dakle 
svetoga Duha jest nauk samoga Isusa; a 
nauk opet Isusov, kako On sam uvjerava, 
nauk je vječnoga Oca, dakle je i nauk 
Isusov, kojega je On svojoj rimokatoličkoj 
crkvi za naviještanje predao — prava Božja 
istina. Vjeruj mu dakle kršćanine i ovršuj 
ga, pa ćeš i ti onda dospjeti onamo, kamo 
je Isus, tvoj učitelj otišao, k Ocu nebeskomu. 


Molitva. 


O božanski Duše, napuni nam srca 
svojom milošću, rasvijetli ih i okrijepi njom, 
da nauk svete rimokatoličke crkve za nepo- 
grješivu Božju istinu uvijek pripoznamo, uz- 
držimo i do konca ovršimo. Amen. 

Peta nedjelja po Uskrsu. 

Evangjelje sv. Tvana 16, 23—30. 

U ono vrijeme reče Isus učenicima 
svojim: Zaisto, zaisto vam kažem, ako što 
uzištete od Oca u ime moje, dat će vam. 
Do sad ne iskaste ništa u ime moje. Ištite i 
primit ćete, da radost vaša bude potpuna. 
Ovo vam govorih u pričama; dolazi čas, 
kad vam više ne ću govoriti u pričama, 
hego ću vam očito za Oca javiti. U onaj 
ćete dan u ime moje zaiskati; i ne velim 
vam, da ću ja moliti Oca za vas; jer sam 
Otac ljubi vas, jer vi mene ljubljaste i vjero- 
vaste, da ja od Boga izigjoh. 


Što učimo iz toga evangjelja? 


Učimo kako se ljubezno Spasitelj prije 
svoga odlaska k Ocu poskrbio za apostole 
i svoje buduće pravovjernike, da im u toj 
suznoj dolini ne ponestane utjehe, jakosti i 
pomoći, već da imadu sve, što im može osi- 
gurati mir duše i vječni njihov spas. 
i Osobito ih danas poučava u molitvi, 
kao glavnom sredstvu, kojim mogu svako 
pravo dobro od Oca zadobiti. lime im 
ujedno podaje uz molitvu potrebito _povje- 
renje u Boga veleći im, da ih nebeski Otac 
ljubi njega radi, budući da su uz njega Sina 
Božjega, — pristali vjerom i ljubavju, kako 


! 

će im za to rad u ime Isusovo saslušati 
molitve. 


Zašto se moramo Bogu moliti? 


Zato, da mu kao najvećemu svojemu 
Gospodinu iskažemo dužnu podložnost i što- 
vanje; da mu za mnoga i velika dobro- 
činstva, što ih sveudilj od njegove dobrote 
primamo, djetinski zahvalimo, te i nadalje 
isprosimo od njega sve, što nam treba tijelu 
i duši za vrijeme i vječnost. 

Što moramo prositi? 

Prije svega moramo prositi milost, da 
se možemo kloniti zla a činiti dobro; zatim 
pravi duh pokore, oproštenje grijeha i ko- 
načnu ustrajnost u dobru. Vremenita dobra 
moramo i smijemo samo na toliko prositi, na 
sa ni Prijaju spasenju duše, ili barem 


Za koga se moramo moliti ? 


Moliti se moramo ne samo za sebe, već 
i za svoje iskrnje, osobito one, koji su nam 
bliži, jer nas kršćanska ljubav spaja sve u 
jednu obitelj te nam je Bog svjema otac. 


Zašto nam više puta Bog ne usliša molitve ? 


: ti .Jer_višeput prosimo stvari, koje nam 
škode i kojih nam ne može dati dotle, dok 
nas očinski ljubi. 

2. Jer hoće, da nas izkuša i utvrdi u 
strpljivosti, odanosti i postojanosti. 

3. I zato, što smo često nevrijedni onih 
milosti, ili naše molitve nijesu takove, kakove 
bi imale biti. ' 

Kako dakle moramo moliti ? 

1. Skrušenim i poniznim srcem; to će 
reći, da ćutimo, kako ne zaslužujemo onoga, 
što tražimo. Bog se opire oholima, a po- 
nizne daruje milošću. Ohola farizeja ne sa- 
sluša Bog, usuprot skrušeni i ponizni ca- 
rinar steče milost pred Gospodinom. 

2, Moramo se moliti u duhu i istini; jer 
Bog je duh, veli Isus, i koji mu se klanjaju, 
treba da mu se u duhu i istini klanjaju. U 
duhu molimo, ako pobožno molimo, to će 
reći, ako se za molitvu pripravimo i Boga 
si prisutna predočimo i onda ako se svega 
po mogućnosti klonimo, što bi nas moglo 
rastresti, te pustimo više srcu nego ustima 
govoriti. U istini pak molimo, ako s pravom 
i ozbiljnom voljom molimo i zajedno se 
trsimo krjeposno i sveto Živjeti te obdrža- 
vati ono, što smo u molitvi Bogu obrekli. 

3. Moliti moramo živom vjerom i dje- 
tinjim pouzdanjem u Boga, našega predo- 
broga Oca; jer Isus veli: »Sve, što zapro- 
site u molitvi vjerujući, dobit ćete«. 

4. Zatim valja da molimo s odanošću 
u svetu volju Božju, kako je Isus molio u 

vrtu maslinskom : »Oče, ne moja nego Tvoja 
volja da bude:« 

Napokon 5. U ime Isusovo, to jest, po 
Isukrstovu naputku i pouzdanju u neizmjerne 
njegove zasluge. Istom po zaslugama Isusa, 
našega božanskoga posrednika, uvaži nam 
Bog i sasluša našu molitvu. 


Kad nam osobito treba moliti? 


Moliti nam treba 1. po nedjeljama i 
svecima, kad nam osobito valja Boga sla- 
viti i za duševno se spasenje brinuti. 

2. U jutro, da Bogu na prošloj noći 
zahvalimo, njemu se sa svim svojim djelima 
i patnjama toga dana žrtvujemo i njegovu 


pomoć zadobijemo. Zatim prije i poslije. 


jela; prije djela, kod djela i poslije djela, 
napokon na večer, da za dobijena preko 
toga dana dobročinstva zahvalimo i za uči- 
njene se grijehe pokajemo. Budući da Bog 
vazda na nas misli i dobročinstvima nas 
obilno dariva, vrijedno je, da ga se barem 
češće danju zahvalno sjetimo. 

. 3. Osobito pak nam valja moliti u 
vrijeme žestoke napasti, kako su učenici na 
moru molili: » Pomagaj Gospode, pogibosmo !« 

4 Imamo takogjer moliti prije svakoga 
važnoga posla i poduzeća, da ga Bog blago- 
slovi, te upravi sebi na slavu a nama na 
pravo dobro. 

Napokon 5. moći ćeš bez prestanka 
moliti po.opomeni Spasiteljevoj, ako kod 

svih svojih poslova privikneš dizati srce 
k Bogu s dobrom namjenom, pobožnim 
uzdasima i kratkim djelima krjeposti. 


Koja je molitva najizvrsnija ? 
Najizvrsnija molitva jest molitva Gospod- 
nja ili Očenaš, koju nas je sam Isukrst naučio 
i moliti zapovjedio; pa zato je to i najkrepča 
molitva, samo ako je usrdno molimo. 


Zašto nas uči Isus da ovu molitvu počinjemo sa: 
Oičenaš ? 

Uči nas za to, da nas opomene, kako 
je Bog, s kojim govorimo, akoprem  neiz- 
mjerno Veličanstvo, opet nama ljudima pre- 
ljubljeni Otac, te mu smijemo s djetinjom 
ljubavlju i neograničenim pouzdanjem sve 
svoje potrebe očitovati. 


Zašto kažemo: Koji si na nebesi ? 

Zato, jer je Bog istina posvud, ali oso- 
bito na nebu, gdje mu je prijesto slave, 
gdje s angjelima i svecima kraljuje i gdje 
će jednom i nas za uvjeke usrečiti. Mi imamo 
dakle u molitvi srce uzdignuti k nebu, i 


. neprestance za tom pravom domovinom 


čeznuti. 


Što molimo u sedam prošnja Oičenaša? 

Prvom  prošnjom  prosimo milost, da 
Boga nada sve ljubimo i Njegovo sveto ime 
kršćanskim životom proslavljujemo. Ujedno 

želimo, da bi svi stvorovi Boga spoznali, 
njemu se klanjali, ljubili ga i štovali. 

Drugom  prošnjom molimo, da Bog 
svojom milošću nad nama gospoduje dok 
smo živi, da nas vodi na sve krijeposti i 
jednom nam po smrti vječno blaženstvo 
udijeli. 

Trećom se Bogu posvećujemo, Njegovoj 
se svetoj volji posve predajemo, te želimo i 
obričemo s Njegovom se promisli i svakom 
naredbom zadovoljiti. Molimo takogjer milost, 
da tako revno i spremno izvršujemo Božju 
volju na zemlji, kako je izvršuju angjeli na 
nebu. 

Četvrtom prošnjom ištemo sve, što nam 
za Život tijela i duše svaki dan treba. 

Petom molimo oproštenje grijeha, obe- 
ćavajući, da ćemo i mi svim svojim uvredi- 
teljima istinski oprostiti. 

Šestom prosimo milost. da postojano 
svladamo napasti na zlo. 

Sedmom napokon molimo, da nas Bog 
sačuva od najvećega izmegju svih zala, 
naime od grijeha, grješne prilike i nesretne 
smrti. Osim toga da odvrati od nas vreme- 
nite nevolje, u koliko se to ne protivi Nje- 
govoj slavi i našemu duševnomu spasenju. 


Molitva. 
Bože, koji obilno dijeliš darove svima 
koji Te za to mole, ali si obećao uslišati 
samo one, koji pravo prose, daj nam u 

prvom redu ovu milost, da vazda po svetoj 
Tvojoj volji i naputku Isusovu molimo. Amen. 


m 
== 


Prosni dani. 
Što su tako zvani ophodi? 


Ophodi su sakupljanja _pravovjernoga 
kršćanskoga puka jedne ili više općina, što 
no uz molitvu i sveto pjevanje odu iz crkve 
na stanovita mjesta, da svoje općenite ili 
posebne potrebe Premilosrdnomu jednodušno 
očituju i preporuče, ili da iskažu zahvalnost 
na dobijenom velikom dobročinstvu, a 1 ispo- 
vjede, da spadaju u jednu crkvu Isusovu. 


Jesu li ophodi što nova? 

Nijesu; jer su bili već prvih stoljeća 
crkve u običaju, kako svjedoče Tertulijan, 
sv. Ivan Zlatousti, Raban Mavro, Alkuin, 
sv. Beda i drugi. of . 

Oni se osnivaju i na sv. pismu. Kralj 
je David dao uz svečani ophod cijeloga 
puka kovčeg mira od Obedove kuće s naj- 
većim radovanjem prenijeti u Jeruzalem, a 
Salamun po svećenicima i levitima u novo- 
sagragjeni velelijepi hram. o 

Napokon znamo, da je i sam Spasitelj 
ušao na Cvjetnu nedjelju u Jeruzalem uz 
veliki provod puka, što mu je bio u susret 


pohitio. : 


Ako budu u provodima kadšto zlorabe 
i neredi, to se ima vazda ukloniti, a sama 
pohvalna poraba zadržati. 


Cemu se kod njih nose križevi i zastave ? 


Križevima se naznačuje, da se sabrasmo 
u provodu u ime propetoga Isusa, našega 
vogja, u kojega ime valja nam uopće sve 
svoje pobožnosti početi i dočeti, po čijim 
se zaslugama nadamo sve zadobiti od ne- 
beskoga Oca. 

Zastave znamenuju, da smo se poput 
bojne vojske zakleli zastavi Isukrstovoj, te smo 
se pripravni svi pod njegovom zaštitom proti 
vidljivim i nevidljivim neprijateljima boriti za 
slavu Božju i spasenje naših duša. Zastave 
naznačuju takogjer pobjedu Spasiteljevu na 
dan preslavnoga njegovoga Uskrsnuća nad 
grijehom, sotonom i nevjernim Židovima, a i 
pobjedu, koju sveta naša katolička crkva 
održa naporima svetih apostola i njihovih 
nasljednika, kano i krvlju mučenika nad 
Židovima, poganima i bijesnim samosilni- 
cima. 


Zašto idu ophodi oko polja? 


Idu zato, da molimo dobrostivoga Boga, 
neka nam blagom svojom rukom polja blago- 
slovi, plodove zemlje uščuva, i kao što sve 
živo napunjuje blagoslovom, i jelo daje u 
zgodan čas, tako i nama ljudima da udijeli 
potrebitu hranu. 


No uz to mu imamo obećati, da ćemo 
se uvijek vladati prema njemu kao dobra 
djeca, nikad se drukčije ne služiti njegovim 
darovima, no na Njegovu slavu, na svoje 1 
siromašnije svoje braće uzdržavanje, da tako 
postanemo vrijedni njegovoga Očinskoga bla- 
goslova. 


Kako je nastao ophod na Markovo? 

Vodio ga je prvi na taj dan sveti Papa 
Grgur veliki, zbog kuge, štono je u Rimu 
megju ljudima i marvom tako strašno bješ- 
njela, ter bi umah mrtav pao, tko bi samo 
kihnuo ili zijevnuo. Otuda je običaj reci 
kad tko kihne: Pomoz Bog; ili na zdravlje! 
a kad zijevne nad ustima križ načiniti. 

Ophod, što ga je Grgur taj dan držao, 
dajući sliku Bl. Djevice nositi i litanije svih 
Svetih pjevati, učini, da je kuga kudgod je 
ophod prolazio, onaj hip prestala. Pohvalni 
taj čin, držati na Markovo ophod uz pje- 
vanje litanija svih svetaca, poprimila je za- 
tim sva crkva. 


Otkud ophodi na tri djelatnika u tako zvanom križnom 
ijednu ? 

Ovo je najprije uredio sveti Mamerto 
biskup vienski u Irancezkoj, hoteći da opet 
ublaži pravednoga Boga, koji je radi veli- 
koga nehajstva i množine grijeha strašnim 
bičevima posjetio onu zemlju. ; 

Skoro za tim rasprostrani se običaj vo- 

diti ovih dana ophode po Franceskoj i cijeloj 
kršćanskoj crkvi, a svrha, koju ima crkva 
kod ophoda prosnih dana pred očima, još 
je jednako ona ista: »da se kršćani pobude 
na pokoru i vruće molitve, te Bog po svojem 
milosrgju odvrati od njih razne kazne, kugu, 
glad, vojsku i oštećenje zemaljskih plodova, 
za koje se u ovo vrijeme najviše bojati. 

Ova tri prosna dana jesu i priprava za 
blagdan Gospodinova Uzašašća (Spasovo). 
Sjećajući se, da nam je Spasitelj na nebu 
najmoćnijim zagovornikom kod nebeskoga 
Oca, imamo se u ovo vrijeme najviše pot- 
paliti na gorljivost u molitvi. —- Trsi se 
dakle, dragi kršćanine, da što s većom po- 
božnošću pribivaš ovim ophodima pokore i 
molitve, te ih nemoj bez silnih uzroka za- 
nemariti. 


Lrangjelje po sv. Luki up. 111. 5—13. 

U ono vrijeme reče Isus učenicima 
svojim: Kad bi koji od vas imao prijatelja, 
te bi u po noći došao k njemu i rekao: 
prijatelju, uzajmi mi tri hljeba, jer mi dogje 
prijatelj s puta, a nemam, da što pred 
njega metnem ; a on da iz nutra odgovarajući 
reče: Ne uznemiruj me, vrata su već za- 
tvorena, i djeca su sa mnom u sobi, te ne 
mogu ustati, da ti dam. Ako bude po- 

stojano kucao, kažem vam:ako i ne ustane 
da mu dade zato, što mu je prijatelj, ustat 
će jamačno, što mu dosagjuje, i dat će mu, 
koliko treba. I ja dakle velim vam: Pro- 
site, i dat će vam se; tražite, i naći ćete; 
kucajte i otvorit će vam se. Jer svaki koji 
prosi dobije; koji traži, nagje; i koji kuca 
otvora mu se. Koji od vas ište u oca kruha, 
a on da mu dade kamen? ili ribu, a on da 
mu dade zmiju? Ili ako zaište jaje, da mu 
poda štipavca? Ako dakle vi, koji ste zli, 
umijete davati dobre darove djeci svojoj, 
koliko će više Otac vaš nebeski dobroga 
duha dati onima, koji ga za to prose? 


Na što nas opominje priča o dosadnom prosiocu ? 


Opominje nas, da nam se tako vladati 
u našim potrebama prema Bogu, kako se 
ovaj prosilac vladao prema prijatelju. Ne- 
mamo odustati od molitve, dok nas Bog 
ne sasluša. 

Bog doduše ne treba, da ga mnogo 
prije opomenama, uzdasima i zazivima upo- 
znamo sa svojim potrebama, te sklonemo 
na milosrgje; ta sveznajući i predobri Bog 
zna sve naše nužde. Nego on se daje češće 
podulje za gdjekoje milosti moliti, i to za 
to, da mi svoju vlastitu slabost tim jasnije 
upoznamo, veliko povjerenje u njega očitu- 

jemo, tim zahvalnije priznamo veličinu mi- 
losti, koje hoće da nam udijeli, pa ih s toga 
i tim bolje upotrebimo; dobro, koje smo 
dobili bez svakoga napora, obično manje 
cijenimo od onoga, koje nas je stalo truda 
dok ga postigosmo. 


Kako se ima razumjeti obećanje: Svaki, koji prosi 
dobije ? 

Imade se razumjeti tako, da Bog ni- 
komu ne uskraćuje dobra dara, tko ga uz- 
trajno moli. Prije ili kasnije dat će mu Bog 
što ga je molio; ali ako mu to, kako Bog 
najmudrlje znade, ne bi prijalo, pače možda 
škodilo, to mu Bog podaje nešto drugo, 
što mu je za spasenje mnogo potrebnije i 
korisnije. 

Isti najveći grješnik može se nadati, da 
će ga Bog uslišati, samo ako moli poniznim 
i skrušenim srcem, ako ima volju poboljšati 
se, a nada sve od Boga želi i traži otpu- 
štenje grijeha. 


Što nas uče riječi: koji od vas prosi kruha od oca, 

a on, da mu dade kamen? 

Spasitelj nam tim najmoćnije giblje srce 

na ustrajno pouzdanje u molitvu, naime 

stavlja nam pred oči beskonačnu očinsku 
ljubav Božju. 

On hoće da rekne: Promislite: kako 

su zemaljski oci dobrohotni prama svojoj 

djeci, kako paze što joj treba, kako nježno 


ćute s njima njihove potrebe, i kako im 
revno nastoje pomoći! Kad dakle ovi, od 
naravi toliko skloni na zlo, samoljublje 1 
sebičnost, imaju ipak takovu dobrohotnost 
u srcu, zar je ne će i nebeski Otac imati 
prama vama ? Da, ne pretiče liih on daleko 
u tom, kad istu ovu dobrohotnost On sam 
usagjuje u roditeljska srca, te je sam od 
sebe najveća i najčišća ljubav? Vi možete 
dakle još mnogo više pouzdano zahtijevati 
i očekivati od nebeskoga Oca, nego što 
vam može i hoće dati ma i najbolji ze- 
maljski otac. 


Zašto obećaje isus: Da će Giac svakome, iko zaprosi, 
dati svoga dobroga Duha ? 

Obećaje zato, jer je ovo najpotrebniji i 
najspasonosniji za nas dar. Duh Sveti ra- 
svjetljuje nam razum, da tako Boga kako i 
same sebe pravo spoznamo; on ucjepljuje u 
nama ljubav k Bogu i želju, da svetu njegovu 
volju u svem  izvršimo, pa nam i jakost 
k tomu daje i postojanost, da tako s po- 
moću Duha Svetoga možemo  krjeposno 
živjeti i za uvjeke blaženi postati. Ima li 
dragocjenijega dara nego je ovaj duh? Sto 
će čovjeku say svijet da ga dobije, a duši 
svojoj da naškodi? Ovoga nam eto dobroga 
duha hoće nebeski Otac prije svega da 
dade; za ovoga nam je dakle prije svega 
s najvećom žudnjom i ustrajnošću moliti, 

Molitva. 

Jest, o milosrdni Bože, daj nam po 
zaslugama Isusovim svoga Duha Svetoga 
da Te sve bolje spoznajemo i ljubimo, svoj 
život sye više po Tvojoj volji upravljamo, 
te oyako zavrijedimo uvijek novih milosti 


ovdje, a ondje na nebu Tebe samoga. 
Amen. 


Blagdan lsukrstova uzašašća (Spasovo). 
Cesa nas opominje današnji hlagdan? 

Opominje nas, da se božanski Spasitelj 
povratio k Ocu od koga je došao, te je 
s božanskom i čovječanstvom unišao slavno 
u nebo. S toga se i u sv. misi umah po 
ispjevanom evangjelju ugasi i odstrani us- 
krsna svijeća u znak Spasiteljeya odlaska 
5 ovoga svijeta. 


lHvangjelje po sv. Marku u p. 16, r. 14—20. 

U ono vrijeme, kad su sjedjeli za 
stolom učenici, ukaza .im se Isus i ukori ih 
radi njihova nevjerstva i tvrdosti srca, što 
nijesu vjerovali onima, koji su ga poslije 
njegova uskrsnuća vidjeli. I reče im: Idite 
po syem svijetu i propovijedajte evangjelje 

svakomu styoru. Koji uzvjeruje, te se po- 
krsti, spast će se; a tko ne vjeruje, osudit 
će se. Znaci pak onih, koji uzvjeruju, bit 
će ovi: u moje će ime izgoniti vragove, 
govorit će novim jezicima, uzimat će (u ruke) 
zmije i ako što otrovna popiju, ne će im 
naškoditi. Na bolesnike će polagati ruke i 
ozdravljat će. A gospodin Isus, pošto izgo- 
govori, podiže se u nebo, gdje sjedi ob 
desnu Boga. Učenici pako pogjoše i pro- 
povijedahu svuda, a Gospodin ih podpo- 
magao i riječ potvrgjivao tvorenimi čudesi. 
Zašto kaže Isus apostolima : Idite po svem svijetu i 
propovijedajte evangjelje? 

1. Kaže za dokaz, da si ne ima nitko 
sam  prisvajati službe propovjedničke, već 
da ima očekivati poslanstvo od zakonitoga 
pastira crkve. 

2. Isukrst šalje svoje apostole u sav 
svijet, svim narodima bez iznimke, čim bjelo- 
dano pokazuje, da želi sve ljude spasti. Sto 
se ta volja glede mnogih ljudi ne ispunjuje, 
nema se pripisati njemu, već pokvarenosti 
onih, koji ili ne vjeruju nauku evangjelja, ili 
ne živu prema njemu, ili zbog svojih opa- 
čina ne zaslužuju, da im se navijesti. 


Hoće li se zaista oni spasti, koji uzvjeruju te se 
pokrste? 

Hoće, ako imaju vjeru, koja djeluje 
pravom ljubavlju prema Bogu i iskrnjemu, 
to jest, ako ispune djelom, što vjerom vje- 
ruju. Vjera bez djela, veli sv. Anzelmo, nije 
vjera kršćana, već zlih duhova. 


Cemu nadari Isukrst svoje učenike čudotvornom 
moći ? 

Nadari ih, jer je njima kao vjesnicima 
njegova nauka trebalo, da svoje slušaoce 
uvjere, kako je njihov nauk i poslanje od 
Boga. To biva čudesima, koja može tvoriti 
samo Bog, ali nikad na potvrdu kriva nauka. 
Tko dakle poput Mojsija, proroka i Spasi- 
telja utvrgjuje svoj nauk .čudesima, tome se 
može vjerovati, da mu je nauk istinit i bo- 
žanstven. A da su apostoli, kao što kaže 
ovo evangjelje, zbilja tvorili takova čudesa, 
dovoljno je dokazala povjesnica. 


Ima li jošte čudotvornoga dara kod pravovjernika? 

Imade; samo se ne dogagja već toliko 
čudesa, koliko u prvo doba kršćanske crkve; 
jer je onda, kako opaža sv. Grgur, takvih 
čudesa trebalo za raširenje kršćanstva, da 
se osvjedoče nevjernici o njegovoj istini i bo- 
žanstvenosti. 

U ostalom dokazuju životopisi svetaca 
i zakonitih vjerovjesnika, da Gospodin nije 
nikad sve do danas pustio crkvu bez čudesa, 


koja su tolikim i tako vjerodostojnim svje- 
dočanstvima potvrgjena, te ih ne mogu tajati 
ni isti protivnici naše vjere. 


Možemo li mi svi stanovitim načinom tvoriti slična 
čudesa ? 

Duhovnim načinom mogu i imaju tvo- 
riti takova čudesa svi kršćani. 

Oni izgone — kako sv. Zlatousnik kaže — 
zle duhove kad odstranjuju grijeh pokorom. 

Novim jezicima govore, kad iza istinskog 
obraćenja ne zbore već o zemaljskim taštim 
i grješnim stvarima, nego o duhovnim i ne- 
beskim. Gospoduju zmijama, kad zle sklo- 
nosti ukroćuju i zle misli već u začetku 
ugušuju. Piju bez škode otrov, kad se smut- 
ljivim govorima i primjerima, pogubnim pri- 
godama i zlim savjetima, kojima su bez svoje 
krivnje izloženi, ne dadu zavesti u zlo. Liječe 
napokon bolesnike, kad neuke uče, one koji 
tumaraju na pravi put dovode, grješnike od 
zla odvraćaju itd. 

Čini ovako, dragi kršćanine, pa će ti više 
koristiti, nego da tvoriš najveća čudesa. 


Gdje ie uzašao Spasitelj na nebo ? 

Na maslinskom brdu; na istom mjestu, 
gdje mu je započela gorka muka, započe 
mu i slava. Odavle opet učimo, da strpljivo 
i boguodano trpljenje nevolja vodi kršćanina 
k nebeskomu blaženstvu. 

Kako je uzašao Isus na neho? 


Istom onom vlastitom moći, kojom je 
i smrt svladao, i to pred ljubljenim učeni- 
cima, nakon što ih je uzdignutim rukama 
ljubezno blagoslovio, svečano za učitelje i 
pastire naroda u službi potvrdio, i opetovano 
im Duha Svetoga obećao. 


Zašto se Spasitelj povrati na nebo? 

I. Da primi plaću za svoje čovječanstvo, 
za savršenu poslušnost prama nebeskomu 
Ocu i za svoje dobrovoljno poniženje. »Po- 
nizi sam sebe, i bješe poslušan do same 
smrti, a smrti križa; zato ga i povisi Bog, i 
dade mu ime, što je nada svako ime, da se 
u ime Isusovo pokloni svako koljeno onih 
koji su na nebu, na zemlji i pod zemljom.« 
Kolikom li ga negdje ljubavlju Otac primi, o 
desnu ga posadi, te za kralja i vlasnika 
svih stvorova uzvisi — onoga, koji mu je 
grijehom uskraćenu poslušnost čovječanstva 
opet povratio — povratio za tako skupu 
cijenu! Kolikim li su mu počitanjem, za- 
nosom i radovanjem u susret pošli sveti 
angjeli, pozdravili ga, poklonili mu se kao 
svomu kralju! Koliko su mu veselije na da- 
našnji blagdan pjevali pjesmu: Slava Bogu 
na visini, a mir ljudma na nizini! nego 
što su to pjevali o svetoj polnoćki, kad vi- 
dješe, gdje je onako ubog i malen u jasli- 
cama ležao. 

2. Uzagje Isus na nebo, da pošalje 


svojima Svetoga Duha, koji će im rasvije- 
tliti pamet, da potpuno spoznaju Isusovu na- 
uku, srce da im napuni nebeskom ljubavlju 
naprama Bogu, iskrnjemu, a volju objači na 
neustrašivu ispovijed kršćanske vjere. » Ako 
ne otigjem«, reće im Isus, »utješitelj ne će 
doći k vama, a ako otigjem, to ću vam ga 
poslati. « 

3. Povrati se Isus na nebo, da nam 
bude ondje neprestano najviši posrednik, 
stupajući sa zaslugama svoje muke, da tako 
reknem, u sredini medju Oca i nas, te sje- 
dinjujući svoju svemožnu molbu s našom, 
kad mi Oca u ime njegovo što dobra molimo. 
Isukrst naime, kako veli apostol, ima vje- 
kovito svećeništvo, pa zato i može jednako 
pomoći onima, koji se po njem približuju 
k Bogu, jer uvijek živi, da moli Boga za 
nas. 

Napokon 4. ode na nebo, da i nama 
pripravi ondje blaženi stan. »Ja idem onamo«, 
veli Isus, »da vam pripravim mjesto. — Tad 
ću se opet vratiti i k sebi vas uzeti, da bu- 
dete i vi, gdje sam i ja.« 


Koja čuvstva valja da probudi današnji blagdan u 
srcu kršćanina? 

Imade da pobudi čuvstva srdačne radosti 
nad proslavljenjem Isusovim, i čuvstvo žive 
želje, da dogje za njim u nebo. Raduj se 
kršćanska dušo, jer ti na današnji dan Isu- 
krst otvori nebo, kamo možeš samo ako 


hoćeš, po dobrim djelima unići. Zato i go- 
vori sv. Augustin: »Uzdignimo se (duhom) 
s Isukrstom k nebu, da pogjemo za njim i 
tijelom, kad dogje njegov dan«. 


Molitva. 


Kralju slave, Gospodine sila, koji si 
se danas kao dobitnik uzdigao nad sva ne- 
besa, ne zapusti nas bijedne sirote, nego 
nam udijeli svoga lIDuha sa svim nebeskim 
darovima, koga si toliko puta obećao svojim 
učenicima; daj, da jednom s Tobom uživamo 
tvoj vječni mir, radost i slavu. Amen. 

Šesta nedjelja po Uskrsu. 
livungjelje po sv. Ivamw u. p. 15. 5. 26—27. 
i p.o16. 0 1—4 

U ono vrijeme reče Isus učenicima svojim: 
Kada dogje utješitelj, kojega ću vam po- 
slati od Oca, duh istine, koji od Oca izlazi, 
on će svjedočiti za mene. I vi ćete svjedo- 
čiti, jer ste od početka sa mnom. Ovo 
vam kazah, da se ne sablaznite. Izgonit će 
vas iz zbornica, pače dolazi čas, kad će 
svaki, koji vas ubije, misliti da Bogu službu 
čini. I ovo će vam činiti, jer ne poznaju 
Oca ni mene. Nego ovo vam kazah, da 


kad dodje čas, da se spomenete ovoga, da 
vam ja kazah. 
Zašto se zove Sv. Duh ,,utješiteljem“ ? 

Zato, što tješi sve, koji pravde i imena 
Isusova radi trpe progonstvo. Tako je tješio 
svoje apostole, mučenike i ispovjednike svih 
stoljeća, da su u svim protivštinama bili 
bodra i hrabra duha, te usred tamnice i 
okova, usred boli i najljućih muka, pod 
mačem i zubima divlje zvjeradi, a i na buk- 
tećoj lomači još sveudilj od veselja klicali 
Boga slavili. 


Kako svjedoči Duh Sv. za Isusa? 

Svjedoči obraćenjem i popravljanjem 
okorjelih grješnika, hrabrošću mučenika i is- 
povjednika, nebrojenim čudesima, koja su se 
tvorila, a i još se tvore na utvrgjenje evan- 
gjelja, najposlije svjedoči brzim raširenjem i 
sveudiljnim uzdržavanjem vjerozakona i crkve 
Isusove, usprkos najvećim zaprekama i naj- 


* bjesnijem nasrtaju. Svim tim Duh Sveti svje- 


doči, da vjerozakon i crkva Isusova nije 
čovječje iznašašće, nego božanstveno djelo ; 
osnovatelj dakle njihov Isukrst da je u istinu 
poslanik i Sin Božji, komu moraš vjerovati 
i slušati ga. 

Moramo li i mi svjedočiti za Isusa? 


Moramo, ako hoćemo da nam je na 
čast uznosito ime kršćansko, i da budemo u 
istinu učenici Isusovi. 

Svjedočit ćemo pak za Isusa, ako svoju 
vjeru u njegovo blaženstvo i sv. evagjelje 
kadgod ustreba i ustima neustrašivo ispo- 
vjedimo a osobito ako budemo kršćanski 
živjeli, očitujući riječju i činom u napastima 
i pogiblima u patnjama i radostima, da nam 
je učiteljem, vogjom i Gospodinom našim 
Isus Sin Božji, a ne zaslijepljeni svijet i nje- 
gova kriva načela. Samo onoga, koji ovako 
ispovijeda Isusa pred ljudima, priznat će i 
on jednoć pred Ocem svojim nebeskim za 
ljubljenog svoga učenika. 


Kakav dade nauk Isus svojim učenicima glede 
budućih patnja ? 

Dade im nauk, da ne smalakšu u vjeri, 
pouzdanju i ljubavi prama njemu, ako ih i 
progone, dapače ako im i smrću zaprijete, 
nego da postojano ustraju. Neka se ne čude, 
ako bude svijet neprijateljski s njima po- 
stupao, jer će to činiti iz neznanja, ne po- 
znavajući ni nebeskoga Oca, ni njegova 
Sina, te ne dokučujući njegove namjere za 
spasenje ljudi. Tim nesretnicima nek oproste 
te ih sažaljuju. 

Tako je mogao govoriti učitelj pomi- 
renja i ljubavi prama neprijateljima, koji je 
sam svojim najžešćim protivnicima oprostio, 


te umirući na križu još molio za svoje ubo- 
jice: Oče, oprosti im, jer ne znaju što rade. 


A je li bilo neznanje Židova bez krivnje? 

Nije nipošto; ono je zaslužilo veliku 
kaznu, jer se ticalo najvažnijih stvari, te 
mu Židovi bijahu sami krivi. Ovi su većom 
stranom zatvorili svoje duhovne oči pred 
svjetlom istine i pravde, koju im je Isus 
propovijedao; ne htjedoše naime vjerovati i 
pokoriti se. Njihovo je dakle neznanje bilo 
od zle volje, po njihovoj vlastitoj krivnji, te 
ga igjaše nemala kazna, budući da su time 
na sebi osujetili najveće žrtve Božjega milo- 
srgja i dobrovoljno se odrekli ponugjenoga 
im spasenja. 

Kamo sreće, da taj nauk zapamte one 
svjetovne duše, kojima nije stalo do nikakve 
pouke u vjerozakonu, te nepoznavajući ni 
najvažnijih istina ni kršćanskih dužnosti rade 
jedino po svojem samoljublju! Tko ne traži 
ili ne prima nikakove poduke o tom: što 
je dužan Bogu, što li iskrnjemu i svojoj vla- 
stitoj duši, tko se n. p. ne da podučiti: jesu 
li ove ili one sklonosti, govori, držanja, djela 
i sastanci slobodni ili neslobodni, jesu li 
mali ili veliki grijesi samo zato, da ih se ne 
mora ostaviti; ili tko se ne da podučiti po- 
sjeduje li to ili ono pravedno ili nepravedno, 
može li ovo ili ono mnijenje ili postupanje 
i pred Bogom opravdati ili ne itd.; — tko 
se ne da u tom podučiti, osobito ako mu 

* 

se već i sumnje o tom ragjaju, dapače se 
još svakoj poduci ugiblje, toga može suno- 
vratiti u krajnju propast njegovo neznanje, 
budući da mu je on sam kriv. Taj se ne će 
moći ispričati pred sudom Božjim, da nije 
toga znao. Ti si to trebao a i mogao znati, 
da si htio — to će mu odvratiti božanski 
sudija. 


Kako se imamo pripraviti za buduće Duhove ? 


Imamo se I. po primjeru svetih apo- 
stola i preblažene Djevice Marije na kojem 
posebnom mjestu gorljivo Bogu pomoliti; 
jer u samoći govori Bog čovječjemu srcu; 

2. skrušenom ispovijegju očistiti dušu 
svoju i potpuno se s bližnjim pomiriti; Sveti 
Duh, kao duh čistoće i mira, pribiva samo 
u čistim i miroljubivim dušama; 

3. imamo po mogućnosti dijeliti milo- 
stinju, ili ina djela _milosrgja s osobitom 
revnošću tvoriti. I za Kornelija, poganskoga 
satnika, pripovijedaju djela apostolska, da je 
molitvom i milostinjom zavrijedio milost Duha 
Svetoga ; 

4. živo željeti, da budemo dionici da- 
rova Duha Svetoga i usrdnom ga molitvom 
k sebi pozvati: »Dogji, Duše Sveti, napuni 
mi srce svojom milosti !« 


Molitva. 
Božanski Spasitelju! pošlji nam utješi- 
telja Duha Svetoga, da nas poduči u vjero- 

zakonu, na obdržavanje spasonosnih istina 
obodri i u svim nevoljama utješi. Ne daj, 
da koga sablaznimo, ali nas čuvaj, da nas 
drugi u zlo ne zavedu ili prijeteći nam 
progonstvom ne odvrate nas od dobra. 
Amen. 


Blagdan duhova (trojaci). 
Zašto slavimo ovaj blagdan ? 


Slavimo ga zato, što je to dan, na koji 
je nekoć Duh Sveti vidivo sišao na apostole, 
koji su se bili s Marijom, prečistom Ma- 
terom Isusovom, u Jeruzalimu sabrali i ondje 
molili. 

Kako sigje Duh Sveti? 

Djela apostolska pripovijedaju o tom 
slijedeće: 

Kad se navrši pedeset dana, bijahu za- 
jedno svi učenici na istome mjestu. I u 
jedan put postade huka s neba kao od šu- 
mećega silnoga vjetra, i napuni svu kuću, 
gdje sjegjahu. I pokazaše im se razdijeljeni 
jezici kao oganj, i sjede na svakoga od 
njih. I napuniše se svi Duha Svetoga, i 
stadoše govoriti različnim jezicima, kao što 
im Duh Sveti davaše govoriti. A u Jeruza- 
lemu stanovahu Židovi, ljudi pobožni iz sva- 
koga naroda, koji je pod nebom. A kad 
postade ovaj glas, skupi se mnoštvo ljudi, 


i smete se; jer svaki od njih slušaše gdje 
oni govore njegovim jezikom. A divljahu 
se svi i čugjahu se govoreći: Nijesu li ovo 
svi Galilejci, koji govore? Pa kako mi ču- 
jemo svaki svoj jezik, u kojem smo se ro- 
dili? Parćani, i Megjani, i _Elamljani, i sta- 
novnici iz Mezopotamije, Judeje i Kapado- 
cije, Ponta i Azije, iz Frigije i Pamflije, 
Misira i krajeva Libijskih kod Cirene, i do- 
šljaci Rimljani, i Židovi i požidovljenici, 
Krećani i Arapi, čujemo ih gdje govore 
našim jezicima veličine Božje! 


Zašto dogje Duh Sveti na židovske duhove ? 


Kakogod je nekoć Bog Židovima pedeseti 
dan po izlasku iz Egipta navijestio zakon 
po Mojsiju na brdu Sinaju, isto tako htjede 
i sad pedeseti dan po uskrsnuću svoga Sina 
svečano navijestiti zakon novoga zavjeta, u 
znak, da je novi zakon pripravljen po starom, 
te sad ovaj mora ustupiti onome. — Bog 
je takogjer ovaj dan izabrao za to, da budu 
Zidovi, buduci da su iz svih krajeva svijeta 
bili sakupljeni na Duhove u Jeruzalemu, 
svjedoci toga čuda, te čuvši apostole, gdje 
novi zakon navješćuju, da raznesu već sad 
prvi glas o tom na sve strane svijeta. 

Evangjelje sv. Ivana 14, 24—31. 

U ono vrijeme reče Isus učenicima 
svojim : Ako tko ljubi mene, držat će riječ 
moju, i Otac moj ljubit će njega, i k njemu 
ćemo doći, i u njega ćemo se nastaniti. 
Koji ne ljubi mene, ne drži riječi mojih; i 
riječ koju čuste, nije moja, nego Oca, koji 
me posla. Ovo vam kazah, dok sam s vama. 
A utješitelj Duh Sveti, kojega će Otac po- 
slati u ime moje, on će vas naučiti svemu, 
i napomenut će vam sve, što god vam rekoh. 
Mir vam ostavljam, mir svoj dajem vama, 
ne dajem vam, kao što svijet daje. Neka se 
ne plaši srce vaše, i neka se ne boji. Čuste, 
da vam ja kazah: idem, i doći ću k vama; 
kad biste me ljubili, ta onda biste se rado- 
vali, što idem k Ocu; jer jer Otac veći od 
mene. I sad vam kazah, prije nego se zbilo, 
da vjerujete, kad se zbude. Već ne ću 
mnogo govoriti s vama; jer ide knez ovoga 
svijeta; ali u meni nema ništa; nego da 
pozna svijet, da ljubim Oca, i kao što mi 
zapovjedi Otac, onako činim. 

Što nas uče Isusove riječi: Ako me tko ljubi, držat 
će moje riječi itd.? 

Uče nas, da se pravi kršćanin ima tim 
pokazati ljubiteljem Isusovim, ako se po 
njegovu nauku i primjeru vlada. Ovim se 
riječima obećaje ujedno i plaća za to. Bog 
naime prebiva u srcu takova pravovjernika, 
on ga napunjuje Duhom Svetim, udjeluje 
mu svoju milost i prikazuje svoje prijateljstvo 
kao zalog one blaženosti, koja će ga jednom 
za uvijek zapasti na nebu. 


Što čini Duh Sveti ? 


To smo, istina, već više put čuli, ali 
nikad se ne može dosta naopetovati. Duh 
Sveti čisti dušu od grijeha i čini je svojom 
milošću Bogu dopadnom, podjeljuje joj 
svjetlo i vrhunaravski život, radost i jakost, 
da vjeru postojano ispovijeda, zla se us- 
trajno kloni i u dobru revnuje. On čini 
čovjeka svetim i blaženim; pa budući da je 
on najsvetiji izvor prave svetosti, to se oso- 
bitim načinom zove »Duh Sveti«. 

Ta djelovanja Duha Svetoga naznačena 
su nam onako, kako sigje ponajprije na uče- 
nike Gospodnje. On dogje u prilici vatre. 
Kakono obična vatra tjelesa rasvjetljuje, topi 
i od ljaga čisti, tako djeluje i vatra milosti 
Duha Svetoga nevidljivo u čovječjim dušama. 


Jesmo li i mi već primili Duha Svetoga? 


Jesino, u svetotajstvu potvrde (firma, 
krizma), koje je naredio božanski Spasitelj, 
da došavši k razumu, gdje nas mnogo- 
brojnije i žešće napadaju pogibli i neprija- 
telji duševni, budemo po Duhu Svetom 
utvrgjeni u vjeri, te je stalno sve do _ smrti 
ispovijedamo i prema njoj živimo. Ovim 
Svetotajstvom nam je zajedno umnožana po- 
svećujuća milost, kojom smo postali Bogu 
još dopadnijima i sposobnijima za još veću 
slavu i blaženstvo na nebu. Našim dušama 
je utisnut i neizbrisivi znak, koji nas za 
uvijek označuje kano borce Isukrstove, te 
će biti pravednicima u nebu na još veće 
proslavljenje a prokletnicima u paklu na 
još znatniji prikor i muku. 


Kako se dijeli potvrda? 


Biskup položi na nas ruke moleći i 
pomaže nam čelo svetom krizmom govo- 
reći: »Znamenujem te znamenom sv. križa i 
potvrgjujem te krizmom spasenja u ime 
Oca i Sina i Duha Svetoga. Amen.« 


Je li sve važno, što biva kod potvrde? 


Jest, sve je vrlo poučno i sasvim shodno, 
da probudi i u namia svesrdno štovanje prama 
tomu Svetotajstvu i veliku brižnost za spa- 
senje naših duša. 


1. Biskup moli nad potvrgjenicima i 
polaže na njih ruke, da im isprosi i podijeli 
Duha Svetoga uprav tako, kao što su apo- 
stoli rukopolaganjem dijelili Duha Svetoga. 
Tim se još naznačuje, da Duh Sveti prima 
potvrgjenike u osobitu obranu. 

2. Potvrgjenik bude pomazan svetom 
krizmom, što je biskup svečano posvećuje 
svake godine na veliki četvrtak, te se sa- 
stoji iz maslinova ulja i dragomasti. Ulje 
znamenuje milost Duha Svetoga, koja u 
tom Svetotajstvu dušu uprav tako, rekao bih, 
krijepi i jača za svetu borbu proti neprija- 
teljima Boga i spasenja, kako je nekoć ulje 
jačalo tjelesna uda borilaca, koji bi se njime 
prije borbe omazali. Dragomast, koja širi 
na daleko ugodan miris, obznanjuje potvr- 
gjeniku, kako mu se odsada trsiti, da se 
dobrim djelima dopadne Bogu i dobrim 
ljudima, te bližnjemu siplje na “izgled u na- 
okolo miomiris kršćanske pravednosti. Što 
se čelo potvrgjeniku maže u slici križa, to 
ga opominje, da mu se ne valja nikad sra- 
miti svoga vjerozakona, te ga pred svim 
svijetom očito i slobodno, riječju i djelom 
ispovijedati. 

3. Potvrgjenika udari biskup malo po 
licu, da se na vijeke sjeća milosti, dobivene 
u potvrgjenju, ali zajedno i dužnosti, kako da 
poput apostola i mučenika strpljivo i veselo 
podnosi sve suprotivštine i progonstva za 

svetu vjeru, pače da voli umrijeti, nego se 
vjeri i krjeposti iznevjeriti. 

4. Biskup otpušta potvrgjenika riječima : 
»Mir s Tobom !« jer Duh Sveti, komu  kr- 
šćanin postade sada živim hramom, jest Duh 
ljubavi, sloge i onoga svetoga mira, koji 
čovjeka vremenito i vjekovito usrećuje. 

5. Kumovi, koji vode potvrgjenika pred 
biskupa, te su svjedoci potvrgjenja, uzimaju 
na sebe dužnost, da će se brinuti za kr- 
šćanski odgoj potvrgjenika, ako mu roditelji 
umru ili svoju dužnost zanemare. 


Kako se mora potvrgjenik pripraviti za to 
Svetotajstvo ? 

Mora I. prije svega da bude u stanju 
Božje milosti. Tko imade dakle na sebi koji 
smrtni grijeh, mora prije očistiti dušu svoju 
skrušenom ispovijegju ; jer tko prima ovo 
Svetotajstvo u stanju nemilosti, opet smrtno 
griješi ne cijeneći milosti Duha Svetoga. 

2. Mora biti prema dobi dobro poučen 
u glavnim istinama vjere a osobito u onom 
što zasijeca u to Svetotajstvo. 

3. Mora biti oduševljen vrućom željom 
učiniti se po ovom Svetotajstvu dionikom 
milosti Duha Svetoga, kojega mu treba za 
to svesrdno zazivati. 

A. Za to i nije probitaćno, da se dadu 
potvrditi sasvim malena djeca, koja niti 
znadu što primaju, niti se mogu na to do- 
stojno pripraviti. S ovima je bolje počekati, 

dok prirastu, osim ako opasno obole, ili se 
bojati, da ne će biti već više godina prilike 
za potvrdu. 


Zašto reče Isus: Otac je veći od mene? 

Isus nije samo pravi Bog, već i pravi 
čovjek; kao Bog iste je biti s Ocem, no 
kao čovjek manji je od njega. Isus dakle 
govori ovdje o svojoj čovječanskoj naravi, 
jer samo kao čovjek mogaše trpjeti, umrijeti 
i k Ocu svojem poći. 


Kako se imaju razumjeti riječi: Sad već ne ću mnogo 
s vama govoriti ? 

Spasitelj je bio na rastanku sa svojim 
učenicima; te su riječi konac njegove besjede 
na rastanku. On im kazuje naprijed svoju 
muku i smrt, i javlja, da ne umire prisiljeno, 
nego svojevoljno; i da ga ne bi mogli umo- 
riti niti ljudi ni sotona, koga ovdje zove 
poglavicom svijeta, da se ne htjede sam 
žrtvovati poslušnosti radi prama nebeskome 
Ocu i s neograničenog milosrgja prama 
nama grješnicima. 


Molitva. 


Bože, koji si današnji dan Duhom Svetim 
rasvijetlio i poučio srca pravovjernika, daj, 
da po istom Duhu i mi, što je pravo razu- 
mijemo i s njegove se utjehe navijek radu- 
jemo po Isukrstu Gospodinu našem. Amen. 


Ponedjeljak po Duhovima. 
Fvangjelje sv. Ivana 8, 16—21. 

U ono vrijeme reče Isus Nikodemu: 
Tako je Bog ljubio svijet, da je Sina svo- 
jega jedinorogjenoga dao, da nijedan, koji 
vjeruje u nj, ne pogine, nego da ima život 
vječni. Jer Bog ne posla Sina svojega na 
svijet, da sudi svijetu, nego da se svijet 
spase kroza nj. Koji vjeruje u nj, ne sudi 
mu se; a koji ne vjeruje, već je osugjen, 
jer ne vjeruje u ime jedinorogjenoga Sina 
Božjega. A ovo je sud, što svjetlost dogje 
na svijet, i ljudi ljubiše većma tamu nego 
svjetlost: jer njihova djela bijahu zla. Jer 
svaki, koji zlo radi, mrzi na svjetlost, i ne 
ide k svjetlosti, da ne budu pokarana djela 
njegova; a tko čini istinu, ide k svjetlosti, 
da se objave djela njegova, jer su u Bogu 
učinjena. 


Jesmo li strogo dužni u Isusa vjerovati? 

Jesmo ; jer nam je Bog svoga Sina dao 
za učitelja i otkupitelja, da se po njem spa- 
simo. Tko vjeruje u Isusa i po njegovu se 
nauku vlada, taj može po njem steći opro- 
štenje grijeha, te ne će biti nikada kažnjen. 
Koji pak ili ne prima nauka Isusova, kad 
mu se naviješta, ili se ne ravna po njem, 

nad tim je već izrečena osuda, što ne vje- 
ruje u Sina Božjega, te se ne će da oko- 
risti njegovim utjelovljenjem, gorkom mukom 
i smrti, njegovim trudom i ostalim nebeskim 
milostima. — Ne može dakle biti svejedno 
Bogu, priznali mi vjerom i pokornosti Isusa, 
ili ne. 


Što vele one riječi: Što pako (svijet) osudi itd. ? 


Uzrok osude nad nevjernicima sastoji 
se u tom, što ne će da priznaju svjetla, 
t.j. Sina Božjega, koji je došao na ovaj 
svijet, te nas poučio o Bogu, o našoj vječnoj 
svrsi i svim dužnostima. Nevjernicima je 
povoljna tmina i glupost u stvari, koje bi 
morale biti čovjeku najvažnije; oni nago- 
milavaju opaka djela, mjesto da na njih 
mrze i krjeposno živu. 


Kako dalje izriče Isus svoju misao ? 

Ovako: koji zlo čini, koji opako živi, 
taj mrzi na me i na moj nauk; mrzi na 
svjetlo istine te ne izlazi na svjetlo. Taj niti 
sluša moga nauka, niti ga hoće da shvati, 
jer se boji da u vjerozakonu valjano po- 
učen ne bi morao sam priznati odurnosti 
svoga vladanja, te ga nevaljanim proglasiti 
i osuditi. 

Koji pak pošteno živi, komu je stalo, 
da istinu spozna i ovrši, taj dolazi k Isusu, 
traži i ište njegov savjet od njegovih na- 
mjesnika, odrješenje svojih grijeha, posve- 


ćenje i očinsko rukovogjenje na putu spa- 
senja te .se pokazuje očito vjernim učenikom 
Gospodnjim. Ovaj spoznaje do skora, da se 
sve to bolje primiče svomu vječnomu cilju, 
gdje ga čeka obilna nagrada, što je svoja 
djela u Bogu ovišio, to će reći po volji 
3ožjoj, iz ljubavi i pokornosti prama Bogu. 
Molitva. 


* Predobri Otkupitelju, koji si se toliko 
trudio za naše spasenje i toliko podnosio, 
ne dopusti, da ikad zaboravimo na Tvoj 
trud i ljubav; ojači nas, da uzmognemo : 
Tvoj božanski nauk sve to revnije ovršivati 
te tim sve pravedniji i svetiji postati i Tebe 
jednom licem u lice uvijek gledati. Amen. 


Utorak po Duhovima. 
Evangjelje sv. Tvana 10, 1—10. 


U ono vrijeme reče Isus farizejima: 
Zaisto, zaisto vam kažem, tko ne ulazi na 
vrata u ovčinjak, nego se uspinje druguda, 
on je kradljivac i razbojnik. A koji ulazi 
na vrata, pastir je ovcama. Njemu vratar 
otvora, i ovce glas njegov slušaju, i svoje 
ovce zove po imenu, i izgoni ih. I kad svoje 
ovce istjera, ide pred njima i ovce idu za 
njim, jer poznaju glas njegov. A za tugjinom 

ne idu, nego bježe od njega; jer ne po- 
znaju glasa tugjinskoga. Ovu priču kaza im 
Isus; a oni ne razumješe, što im kaza. Tad 
im reče Isus opet: Zaisto, zaisto vam kažem: 
ja sam vrata k ovcama. Svi, koliko ih godj 
dogje, kradljivci su i razbojnici, i ne po- 
slušaše ih ovce. Ja sam vrata. Ako tko 
kroz mene ugje, spast će se; i ulazit će i 
izlazit će, i pašu će nalaziti. Kradljivac ne 
dolazi nego da ukrade i ubije i pogubi; 
ja dogjoh, da imadu život, i obilnije imadu. 


Kako se ima ova priča razumjeti? 


Spasitelj nam se predstavlja ovdje u 
posve umiljatoj slici pastira; ovčice su mu 
duše, što ih je otkupio. Ovčarna ovoga 
božanskoga pastira jest katolička crkva, 
t. j. zbor “svih pravovjernih, koji pod svojim 
zakonitim od Isusa postavljenim glavarima, 
navlastito pak pod vidljivom glavom, što ju 
je on sam postavio, nasljednikom sv. Petra, 
isti nauk zajedno ispovijedaju, te ista od 
Gospodina naregjena svetotajstva primaju. 


Što se može razumjeti pod ,,vratima“ ovčarne ? 


Vrata su gledeći na vjerne ovčice krst, 
po kom ulazimo u crkvu i postajemo dio- 
nici svih dobara, istine i milosti, što ih je 
Gospodin u njoj uložio. Gledeći pak na pa- 
stire, vrata su uredno i zakonito poslanje sve- 


ćenika od strane gospodinove po duhovnom 
glavarstvu, naime po papi i po biskupima, 
koji su s njim spojeni, koji su vidivi na- 
mjesnici vrhovnoga pastira Isukrsta. 


Tko se razumijeva pod vratarom ? 

Razumijeva se Duh Sveti, koji je duše, 
željne stupiti u pravu crkvu, svojom milosti 
pozvao, te im po svetom krstu i zbilja otvora 
vrata. Osim toga čuva i brani Sv. Duh 
pravovjerne u crkvi, te ih slovom istine i 
kruhom milosti hrani i goji. Ovoga vratara 
slušaju ovčice, kad ih zove, opominje, svje« 
tuje i uči glasom zakonitih propovjednika, 
kateketa i ispovjednika. 

Zašto sebe Isus zove ,vrata k ovčicama“? 

Zove zato, jer nam je jedino po nje- 
govim zaslugama, po njegovoj presvetoj 
muci i smrti moguće steći oproštenje grijeha, 
prayo blaženstvo, Bogu dopadan život i raj. 
Zato i veli sv. Petar, glava apostola: U ni- 
kome drugom nije spasenja (van u Isusu), 
niti nam je pod nebom ikoje ime dano, 
koje bi nas moglo spasti. 


Koga razumijeva lsus nod tatima i lupsžima? 
On zove ovako krivovjerce i smutljivce 
svih yijekova, koji pravovjerne duše svojim 
krivim naukom, opakim načelima života, 
opadanjem dobrih pastira, lukavim  obe- 
ćanjem sreće i slobode potiču na nepo« 
21 

kornost proti zakonitome poglavarstvu, te 
im tako otimlju dragocjeno blago — milost 
i prijateljstvo Božje, mir duševni, vrhuna- 
ravski život i pravo na vječno blaženstvo, 


Kako imamo po isusu život i to obilan? 


Imamo tako, što nam Spasitelj po 
svetom krstu i pokori izgubljeni život vrhu- 
naravske pravednosti povraća i tako otvora 
ulaz u nebo, ostalim pak sredstvima spa- 
senja goji i jača u nama sveudilj duševni 
život te nam tako sve bolje osigurava vječno 
blaženstvo. 

Molitva. 

Preljubljeni Oče! koji si svoga jedino- 
rogjenoga Sina kao najbolj ega pastira na 
svijet poslao, po njem svoju crkvu utemeljio 
i prisutnošću Duha Svetoga sveudilj je 
braniš: molimo Te, pošlji nam pobožne 
svećenike, koji će ti stado pisti pravom 
ljubavi, čistom naukom, dobrim izgledom, te 
i zabludjele ovčice opet na pravu stazu do- 
vesti No udijeli takogjer pravovjernima 
milost, da kao dobre i pokorne ovce čuju 
i slušaju glas syojih pastira, te s njima za- 
jedno prime jednom vječnu pla aću u raju. 
Amen. 


Blagdan presv. Trojstva i prva 
nedjelja po Duhovima. 


Zašto slavimo ovaj blagilan ? 

Slavimo ga zato, 1. da ispovjedimo svoju 
vjeru u trojednoga Boga, te izjavimo svoju 
nadu i radost, da ćemo ga smjeti jednoć u 
njegovu kraljevstvu licem u lice gledati i 
uživati. 

2. Da hvalimo Bogu na neizmjernim 
dobročinstvima, budući da nasje Otac stvorio, 
Sin otkupio, a Duh Sveti posvetio, a i sad 
nas još sveudilj svojom milosti napunja. 

Upitaj se danas, kad se budeš krstio: 
Bog mi je otac, a jesam li i ja njegovo 
drago dijete? Bog Sin mi je živa slika, no 
jesam li ja njegova prilika ? Bog Duh mi je 
svetitelj — jesam li ja njegov neoskvrnjeni 
bram ? Pa ako vidiš, da nijesi, a ono gleduj, 
da od danas postaneš i do konca ostaneš. 
To ti je najuzvišenija čast i najljepša hvala, 
što je možeš i moraš prikazati preljubljenoj 
i presvetoj Trojici. 


Jivangjelje po 86. Mateju u pp. 29. 0. 19—20. 
U ono vrijeme reče Isus učenicima 
svojim: Dana mi je sva vlast na nebu i na 


zemlji. Idite dakle i naučajte sve narode, 
šk 


krsteći ih u ime Oca i Sina i Duha Svetoga, 
i učeći ih da drže sve, što sam vam zapo- 
vjedio; i evo ja sam s vama vazda do svr- 
šetka svijeta. 


Zar nije isus imao od vijeka sve viasti na nebu i na 
zemlji ? 


Kao Bog je dakako imao istu vlast 


s Ocem od vijeka. Ovdje dakle govori samo 
o onoj vlasti, koju je kao Bog-čovjek dobio 
od nebeskoga si Oca, da otkupi ljude, da 
utemelji crkvu, te njom i svim stvorovima 
vlada. 


Kako razašilja Isus svoje učenike po svijetu ? 
Razašilja ih s božanskom vlasti, kao što 
je i njega poslao Otac. Apostoli mogu dakle 
neustrašivo navješćivati evangjelje, bez razlike 
naučati sve ljude, odlične i proste, mudre 
i neuke, bogate i siromašne, što im je po- 
trebno za vječno blaženstvo; a kad već pri- 
grle eyangjelje, imaju ih krstiti u ime Oca 
i Sina i Duha Svetoga i naložiti im da iz- 
vršuju sve one dužnosti, što im je on za- 
povjedio. 


Što htjede Isus navlastito kazati riječima: Učite ih 
ila drže sve? 

Tim htjede kazati, da nije dosta, ako 
mu se učenici samo pokrste ili nešto samo 
vjeruju ili ovrše od onoga, što je on ob- 
javio i zapovjedio, nego yalja cijeli njegov 


nauk prigrliti, sve zapovijedi izvršivati. Ništa 
nije zalud objavljeno, nego sve za naše po- 
syećenje i vječno blaženstvo. Jedna istina kao 
i druga, što je Bog objavio, zaslužuje isto po- 
čitanje i istu pokornost. Zato »tko ma i 
jednu zapovijed prekrši«, yeli sv. Jakov, »taj 
je proti svima sagriješio«. 


Kako se ima razumjeti obećanje: Ja sam s vama? 


Imade se razumjeti tako, da će Isus sa 
svojim apostolima i njihovim zakonitim na- 
sljednicima nevidiyo ostati do konca svijeta, 
te ih skupa sa Svetim Duhom i po njem u 
teškom njihovom poslu rukovoditi, u tuzi i 
progonstvu tješiti i hrabriti i od svake za- 
blude čuvati. Ova pomoć, što je Isus kao 
nevidiva glava svojom sveudiljnom  prisut- 
nošću pruža katoličkoj crkvi, čuva je od 
svake bludnje i čini pobjedonosnom proti 
svakome neprijateljskom nasrtaju. Budući da 
je Isus sveudilj sa svojom crkvom i s njom 
vjekuje, zato je zove sv. Pavao stupom i 
temeljem istine. Kako je blažen i sretan 
vjerni katolik, koga vodi neprevariva crkva, 
i komu zbori sam Isukrst po njezinim 
ustima! Spasitelj je takogjer sa syakim 
pravovjernikom po svojoj ljubavi i milosti, 
osobito pak prebiva megju nama u pre- 
svetom oltarskom otajstvu svojim  božan- 
styom i čovječanstvom, dapače i u srcu 
svakoga kršćanina, koji ga dostojno primi 
u svetoj pričesti, 

Što naredi Isus riječima : Krstite ih u ime Oca itd.? 

Naredi prvo i najpotrebnije Svetotajstvo, 
sveti krst, prije koga se ne smije primiti 
nijedno drugo Svetotajstvo niti se može bez 
njega itko spasti. 


Što čini sveti krst? 


1. Čovjek se čisti yodom i Duhom 
Svetim od grijeha istočnoga, kao i od svih 
vlastitih prije krsta učinjenih grijeha, te se 
tako duhovnim načinom preporagja. 

2. Opraštaju mu se sve kazni, tako 
vjekovite kako vremenite, što bi ih morao 
podnijeti radi grijeha, tako te bi odmah 
dospio u nebo, ako bi neposredno iza sve- 
toga krsta umro. 

3. Dobiva posvećujuću milost, te tako 
postaje sinom Božjim i subaštinikom Isukr- 
stovim; ulijevaju mu se tri božanske krje- 
posti: vjera, ufanje i ljubav te postaje živim 
hramom Božjim. 

4. Duša prima neizbrisivi. biljeg, koga 
radi se ovo Svetotajstvo i ne smije više no 
jedan put primiti, 

5. Po krstu postajemo članovi katoličke 
crkye i dionici svih njezinih duhovnih dobara. 


Kolikovrstan je krst? 

Trovrstan : I. krst želje, kad čovjek reyno 
teži primiti sveti krst, kad Boga vrhu svega 
ljubi, potpuno se i skrušeno kaje za grijehe, 
te ima stalnu odluku sye zapovijedi Božje 

izvršivati; 2. krst 2rvr, kad tko nema pri= 
like da primi sveti krst, no krv istoči za 
Boga i svetu vjeru, kao što uradiše mnogi 
mučenici prvih vremena; 3. krst vode, 
koji zapravo i jest Svetotajstvo. 


Tko može krstiti? 


U pogibli svatko, da mkomu ne pone- 
stane ovoga za spasenje tako potrebnoga 
Svetotajstva, Samo moraju oni, koji krste: 

I. Imati želju i nakanu činiti ono, što 
je Isukrst naredio, ili što kršćanska crkva u 
ovom slučaju običaje činiti. 

2, Onoga, koga krste politi naravskom 
vodom, bila ona tekućica, studenica ili 
kišnica. 

3. Polijevajući ujedno ovo reći: Ja te 
krstim u ime Oca i Sina i Duha Svetoga. 
Amen. 

Izvan nužde pak smiju krstiti samo bi- 
Skupi, svećenici i djakoni. 


Čemu su krsni kumovi? 


1. Oni su za to, da mjesto nejaka dje- 
teta izjave želju, kako bi se rado krstilo, te 
mjesto njega izmole vjerovanje i obećaju 
da će se ono prema vjeri vladati. 

2. Da nadjenu kumčetu krsno ime te 
budu svjedoci, da je dijete zbilja kršteno. 
Krst se naime ne smije nikad ponavljati, 
kad se već jednoć nedvojbeno i valjano 
ovrši. 

- 3. Kumovi su za to, da se brinu, da im 
se kumče pouči u katoličkoj vjeri i ostalom, 
što mu je za spasenje potrebno, ako bi mu 
ili za rana roditelji umrli ili ga ne bi kr- 
šćanski odgojivali. Ove su dužnosti već u 
prastaro vrijeme sveti oci kumovima svojski 
preporučivali i strogo zahtijevali da ih is- 
pune. S toga i mogu samo katolici kumo- 
vati djeci katoličkih roditelja. 


Što znače oni mnogi obredi pri krstu ? 


Oni vanjski obredi pokazuju nam, što 
krst djeluje unutra, u duši naime onoga, 
koji se krsti. Već za prvih kršćanskih vre- 
mena bili su obredi uvedeni, da se ovo 
Svetotajstvo što dostojnije obavi, milosti, što 
ih sadržaje, živahnije predoče, te tako pravo- 
vjernima što dublje u srce ucijepi ovo ne- 
izmjerno dobročinstvo Božje. 


Koji su najznamenitiji obredi pri svetom krstu? 


Najznamenitiji su ovi: 1. djetetu se na- 
djene ime koga sveca u znak, da je po 
svetom krstu uvršteno u broj kršćana, koje 
sv. Pavao nazivlje svecima i da mu bude 
onaj svetac uzor kršćanskoga života i oso- 
biti zagovornik kod Boga. 

2. Svećenik zadahne u dijete. To čini 
po primjeru Isukrstovu, koji je takogjer za- 
dahnuo u svoje učenike i time im saopćio 
Duha Svetoga. Sveti Ivan Zlatousti primje- 
ćuje ovdje: Kako god što je gospodin Bog 


prvome čovjeku zadahom podijelio život 
naravski, isto tako se i duši na svetom krstu 
saopćuje život vrhunaravski. Zato i po- 
stavlja svećenik ruku nad glavu djetinju, da 
mu isprosi milost Duha Svetoga i označi, da 
je odsele svojina Boga te da spada u nje- 
govu crkvu. 

3. Metne mu soli u usta u znak, da će 
ga Bog od grješne trulosti čuvati, pravom 
ga mudrošću, koju sol predstavlja, napuniti 
i u njem slast nebeskih stvari pobuditi. 

4. Zaklinje paklenoga duha i zapovijeda 
mu u ime Boga, da bježi iz djeteta, štono 
ga je radi grijeha Adamova u svome rop- 
stvu držao, pa da ustupi mjesto Duhu 
Svetomu. 

5. Pita ga, odriče li se vraga i svijeta; 
da ga time opomene dužnosti, opirati se 
nukanju djavla paklenoga, čuvati se djela 
paklenih, to jest oholosti i svih grijeha 
uopće. Mudro dakle veli sv. Ambrozije kr- 
štenu čovjeku: »Sto si odgovorio svećeniku, 
kada te je pitao: Odričeš li se vraga i svih 
njegovih čina? — Odričem. — Odričeš li 
se svijeta, njegove gizde, bludnosti i svih 
grijeha? Sto si odgovorio? — Odričem. 
Pamti dakle, što si obećao. Ti si — rekao 
bi — svećeniku na mjesto Boga pismeno dao. 
Dadeš li čovjeku pismeno, obvezan si mu. 
No ovdje nijesi dao čovjeku, već Bogu«. 
Zato ljubezni roditelji i kumovi sjećajte djecu 
njihovih obećanja. Pobugjujte ih na boljak 


proti svijetu, putenosti, vragu i na sljedo- 
vanje Isukrsta; dajte im dobar izgled. Na 
to ste se obvezali pred Bogom ; za to imaju 
roditelji vlast i zato su kumovi prisutni na 
krstu, a ne poradi darova, koji se obično 
davaju i primaju. 

6. Pomaže ga svetim uljem po prsima 
i plećima, da ga još prije potvrgjenja pri- 
redi za hrabra vojnika Isukrstova. Maže ga 
pak po prsima, da se srdačno bori proti 
vragu, svijetu i putenosti; a po plećima, da 
jaram Božjih zapovijedi neumorno nosi, te 
ovo mučno zemaljsko putovanje neuskole- 
bivo i vjerno dokonča, 

7. Sad zamijeni svećenik modru štolu 
s bijelom. Modra je boja znak pokore i tuge 
te nam ovdje predstavlja dosadanje grješno 
stanje djeteta; bijela pak znak čistoće i ve- 
selja, te pokazuje čistoću i svetost, što će 
je na skoro postići. 

8. Pita ga, vjeruje li u Boga Oca, Sina 
i Duha Svetoga, te ga opominje da se krsti 
u vjeri u najuzvišenije kršćansko otajstvo, 
pa da ove vjere ne nosi samo u srcu, nego 
je i ustima javno ispovijeda, 

9. Sad započne samo krštenje. Dijete 
se vodom polije tri put po glavi, u znak 
taj, kao što je Isus treći dan od mrtvih 
ustao, tako ustaje i čovjek tri put ovako 
poliven od smrti grijeha na život praved- 
nosti i blaženosti. 

10. Zatim se pomaže okrštenik svetim 


uljem i tako se združuje s Isukrstom, božan- 
skim pomazanikom te postaje dionikom nje- 
govoga svećeničkoga i kraljevskoga dosto- 
janstva, kao što nam to jamči sv. Petar, koji 
nazivlje kršćane izabranim plemenom, kra- 
ljevskim svećenicima narodom svetim. 

Kako uzvišenu dakle čast obnašaju kr- 
šćani! Oni su svi duhovnim načinom sve- 
ćenici, dok sebe same prinose, kao živu, 
svetu i Bogu povoljnu žrtvu, oni su kra- 
ljevi, jer na zemlji ratuju sa svojim opakim 
požudama a krstom si stiču pravo na raj i 
gospodovanje uz Boga. Oni su napokon 
posvećeni svetim uljem za hram Božji i 
sveto posugje, gdje no će jednom u svetoj 
pričesti počivati dragocjeno otajstvo tijela i 
krvi Isusove. Kako sveto valja dakle da bude 
tijelo i duša svakoga kršćanina u cijelome 
životu ! 

11. Napokon pruži svećenik kršteniku 
bijelu košuljicu i goruću svijeću na opo- 
menu, da nevinu opravu, koju steče na 
krstu, vazda čistu i neokaljanu sačuva; pa 
budući da je sad došao iz tmine na svjetlo, 
neka se trsi živom vjerom i gorućom lju- 
bavi poput onih mudrih djevojaka u susret 
ići božanskome zaručniku, i svomu  bliž- 
njemu spasonosnim izgledom svijetliti. 


Što je krsni zavjet? 


Krsni zavjet jest onaj svečani i sv. ugovor, 
što smo ga po ustima kumova na očigled 

crkve, na svetom krstu s Bogom utanačili, 
da ćemo naime do smrti kršćanski vjerovati 
i živjeti, zašto nam je opet Bog uzajamce 
po crkvi obrekao svoju milost, ljubav i 
pravo nebesko kraljevstvo. 

Ovaj zavjet valja nam češće u životu 
ponoviti, osobito na svoj rodni i godovni 
dan, na svetoj ispovijedi i pričesti, na Du- 
o. Trojstvo i druge svetkovine, ovako po 
prilici : 


Krsni zavjet. 


. Vjerujem u Boga Oca, Sina i Duha 
Svetoga. Vjerujem u Isukrsta, jedinorogje- 
noga Sina Božjega, koji je skupa Bog i 
čovjek; koji je čovječji rod svojom mukom 
i smrti otkupio. Vjerujem sve ono, što Bog 
objavi, što Isus i njegovi sveti apostoli učahu 
i što nam vjerovati nalaže sveta mati, crkva 
katolička, u kojoj sam rad živjeti i umrijeti. 
Odričem se iz svega srca vraga, njegove 
oholosti i svih njegovih djela. Odričem se i 
svih grijeha, sve gizde i svih krivih nauka 
svjetovnih. Spravan sam odsele kršćanski 
živjeti. Bože ojači svetom milosti ovu od- 
luku! Amen. 


Erangjelje sv. Luke 6, 36— 42. 

U ono vrijeme reče Isus učenicima 
svojim: Budite milosrdni, kao i Otac vaš što 
je milosrdan. Nemojte suditi i ne ćete biti 
sugjeni; nemojte osugjivati i ne ćete biti 
osugjeni; opraštajte, i oprostit će vam se. 
Davajte, i dat će vam se: mjeru dobru i 
nabijenu i stresenu i preopunu dat će u na- 
ručje vaše ; jer kakovom mjerom dajete, ona- 
kovom će vam se vratiti. A kaza im i priču: 
Može li slijepac slijepca voditi? Ne padnu 
li obadva u jamu? Nije učenik nad učitelja; 
a svaki će biti savršen, ako bude kao učitelj 
njegov. A zašto vidiš trun u oku brata 
svojega, a brvna u oku svojem ne osjećaš? 
Ili kako možeš reći bratu svojemu: brate! 
daj da izvadim trun iz oka tvojega, kad 
sam ne vidiš brvna u oku svojem? Lice- 
mjere! izvadi najprije brvno iz oka svojega: 
pa ćeš onda vidjeti izvaditi trun iz oka 
brata svojega. 


Što nas uče one riječi: Ne osugjujto itd. ? 

Uče nas, da nije slobodno nemilice 
bližnjega pretresati, niti bez razloga o njem 
krivo misliti, ili ga na prvi mah okriviti i 

osuditi, Tako jedno, kako drugo protivi se 
ljubavi, te se vrijedja često poštenje bliž- 
njega, ako se ova sumnja i drugima saopći. 
Time dira čovjek u prava Božja i na se 
navlači strogi sud. Bog jedini najbolje pozna 
ljudske namjere i vidi do dna srca: stojao 
sluga ili padao, njemu stoji, njemu pada. 

Pa bio tko i starješina, ne smije ipak 
“ uma smetnuti dužnosti ljubavi. Tko je rad 
druge koriti, neka _ gleda najprije da svoje 
mane popravi, drukčije bi slabo koristio 
budući da bi slijepac slijepca vodio, te bi 
se oba još dublje strmoglavila u ponor 
opačina, 


Sto nas uči Spasiteli riječima: Opraštajte i vam se 
se oprostiti Md, 

. Uči nas, da smo dužni uvrediteljima 
svojim od srca prostiti, iskreno im sve dobro 
željeti i činiti, te se za njih Bogu moliti. — 
Spasitelj primjećuje još nadalje, da će nam 
samo onda Bog grijehe oprostiti, ako i mi 
svojim neprijateljima oprostimo ; nije naime 
dosta, kao što veli sv. Ivan Zlatousti, ako 
svomu uvreditelju ne činiš istina nikakve 
štete, no ipak nosiš sveudilj neku potajnu 
zlobu i mržnju u njedrima proti njemu, ili 
ga možebit ne ćeš ni da pogledaš. Tim za- 
služuješ, da se i Bog prama tebi tako 
ponaša. 

Što še reći: Dajte, i vam će se dati? 


Mi šmo svi bijednici, te nam treba po- 
moći od Boga; zato i uzdišemo kao pro- 
sjaci dan na dan k Njemu: Kruh naš svak- 
dašnji daj nam danas! No Bog nam odgo- 
vara: Dajte, pa će se i vama dati. Vi ste 
bjednici, ali imate i drugih sirota oko sebe : 
činite im dakle, kako biste željeli da 1 ja 
vam činim, onda ćete iskusiti, kako sam 
dobar i darežljiv. 

Megju našom ljubavi i dobrotom Bo- 
žjom jest ipak ta razlika, što mi možemo 
samo malo dati, a Bog i premnogo. Zato i 
kaže Isus: Mjera dobra, nabijena, stresena 
i uvršena dat će vam se u naručje; to cc 
reći: ono malo, što pružimo siromahu, a po 
siromahu samom Bogu, naplatit će nam Bog 
na ovom svijetu sveudilj novim milostima i 
blagoslovom, a na onom  vjekovitim  bla- 
ženstvom. 


Šio nam pokazuje priča o trunu i brvnu? 


Pokazuje nam, da onaj, komu je brvno 
u oku, to jest, koji ima veliku manu na 
sebi, imade gledati, kako da se najprije nje 
riješi, pa tek onda, kad se sam popravi, neka 
vadi drugomu trun iz oka, to jest, na pravi 
ga put okreće. ' 

Žalibože, mnogi imaju tu zlu navadu, 
te spočitavaju drugima mane, da tim sebe 
opravdaju; a o njihovim ne smije nitko ni 
pisnuti. Velike doista sljepote! O kad bi 


je bar od danas nestalo, pa se mjesto ružne 
sebičnosti i grdna samoljublja nastanila u 
srcu Svih kršćana prava, snošljiva, sućut- 
ljiva ljubav prama bližnjemu, kako bi nam 
lako bilo tada jednom na sudu Božjem | ' 


Molitva. 

O kad bi se mi bili uvijek ljubezno i 
smiljeno ponašali prama svomu bližnjemu! 
o da nijesmo nikoga drzovito sudili! Sve- 
srdno se kajemo zato o Bože! Pomiluj nas 
! oprosti nam, kao što i mi od srca pra- 
štamo onima, koji nas uvrijediše! Daj, da 
dobro činimo neprijateljima kao i prija- 
teljima; da mana bližnjega nikad ne pretre- 
samo, a za svoje se zbiljno kajemo! Amen. 


=== — 
Tijelovo (Brašančevo). 
žašto se zove ovaj blagdan Tijelovo? 


Tijelovo se zove zato, što danas slavi 
katolička crkva uspomenu dana, kadno je 
naregjeno presveto oltarsko otajstvo, ili svet- 
kovinu odličnoga tijela i krvi Isukrstove u 
prilici kruha i vina. 

Ova svečanost morala bi se doduše 
slaviti na veliki četvrtak, kad je i zbilja ovo 
Svetotajstvo naregjeno; no budući da je 
onda crkva ucviljena dubokom žalosti radi 
gorke muke i smrti Isusove, s kojom se da- 
našnja vesela svečanost ne bi slagala, s toga 

je ona ovaj blagdan i njegovu osminu 
prenijela na četvrtak za prvom nedjeljom 
po Duhovima, odredivši posebnu svečanost 
s najshodnijim obredima i pobožnostima. 


Kako je uveden ovaj blagdan ? 

Povod tomu bijaše ovaj. Predstojnica 
nekoga samostana u Lutiku (grad u Nizo- 
zemskoj) imenom Julijana puna vjere, na- 
kani presvetomu oltarskomu otajstvu oso- 
bitu čast iskazati, i zato odredi u svom 
samostanu posebni dan sa svečanom službom 
Božjom i molitvama. Ova pobožnost bogo- 
ljubnih duvna svidje se tadašnjemu lutič- 
kome biskupu Robertu toliko, te je odmah 
sazvao najodličnije svećenike svoje biskupije, 
da se s njima dogovara, kako bi se ova 
zahvalna i dična pobožnost posvuda uvela. 
Pa budući da većina za to bijaše, bude 
zbilja ova svečanost uvedena u lutičkoj bi- 
skupiji god. 1246. 

Potonji papa Urban IV. bio nazočan 
još kao pragjakon pri ovom vijećanju i tako 
oduševljen za ovu svečanost, te ju je kasnije 
g. 1264., pošto je sam na papinski prijesto 
zasio, za cijelo kršćanstvo naredio. 

Zašto se obdržavaju na ovaj blagdan tako sjajni 
ophodi ? 

Ovi ophodi, koji su se odmah, kako je 
ova svečanost bila proglašena, sami po sebi 
pojavili, te se po saboru tridentskom zovu 

slavodobićem Spasitelja nad njegovim nepri- 
jateljima, imaju nam služiti u tu svrhu, da 
javno ispovijedamo tvrdu vjeru u ovo pre- 
slavno Svetotajstvo te tako očito štujući bo- 
žanskoga Spasitelja i duboko mu se kla- 
njajući, kao u istinu prisutnome sa svojim 
božanstvom i čovječanstvom u presvetom 
oltarskom otajstvu, da molimo u njega opro- 
štenje radi uvreda, što mu ih u ovom pre- 
svetom otajstvu čine neznabošci, krivovjerci, di 
iisti razuzdani katolici, psovkama, kletvama 
i nedostojnim pričešćivanjem. Napokon da 
mu svečano zahvalimo, što je ovo najsvetije 
otajstvo naredio, a sveti blagoslov da od 
njega zamolimo, 


Kaka se slavi ovaj blagilan? 

I. Već ranim jutrom sakupljaju se pra- 
vovjerni svečano obučeni u crkvu, koja se 
sva sjaji od lijepih oprava, urešena sago- 
vima, zastavama i svijećama što je ikoliko 
moguće; a i žrtvenici su krasno nakićeni i 
cvijećem posuti. 

2. Svećenik pristupi k žrtveniku s Do- 
dvornicima u najljepšem bijelom ruhu, stane 
veselim glasom pjevati veliku službu Božju, 
i kad dogje do evangjelja, primi izloženo 
sveto tijelo u ruke, te okrenuv se k puku 
zapjeva ove dirljive riječi: , Zece panis am- 
gelorum — im figuris  praestenatur — 
bone pastor, panus vere“; it. d. što naški 
ovako glasi: 

Ovo kralj je angjeoski : 
A pulnicim' kruh zemaljski, 
Vjernim kruh je nebeski. 


U prilici slikuje se, 

I s Izakom žrtvuje se, 
Janje imenuje se. 

Dobri pastir, kruše živi! 
Pomiluj nas, Isus mili, 
Brani nas u nevolji, 


3. Po svetoj misi svuče svećenik misno 
ruho, ogrne se plaštem, te kleknuv na ko- 
ljena kadi u smjernom počitanju presveto 
tijelo. Zatim ga prihvati objeručke tako 
zvanim velom, pokaže ga nazočnome puku 
i da vjerne pobudi na veselu i goruću 
ljubav, zapjeva mu na slavu i hvalu pjesmu: 
»Zange lingua glomnost“it. d., to će reći: 

Svi jezici zapjevajte. 
Cudo tijela slavnoga, 

Svetoj krvi hvalu dajte 
Kralja puka svakoga, 


Koju on u smrtnoj boli, 
Da otkupi svijet, proli. 

4. Dok kor ovu pjesmu dalje nastavi, 
zatutnje svečano sva zvona, i puk se lagano 
kreće u redu pod vedro nebo. Naprijed ide 
mladež u svečanoj opravi moleći se Bogu, 
a za njom pjevajući kor. Sad izagje i sve- 
ćenik sa svetim tijelom. Nad njim drago- 
cjeno nebo, oko njega podvornici s gorućim 
svijećama i kadionicima, koji neprestance kade 
Svetotajstvo. Zatim iza mjesta, gdje je 

Presveto, stupaju katolički velikaši, državni 
časnici, mjesne starješine, ostali ljudi, na- 
pokon žene. Pobožni kršćani običavaju još 
granjem put ograditi i cvijećem ga posuti. 

5. Svećenik polaže sveto tijelo jedno za 
drugim na četiri u tu svrhu podignuta, na- 
kićena i rasvijetljena žrtvenika u sjenicama. 
Po dovršenome hvalospjevu čita se početak 
svakoga od četiri evangjelja, da Gospodin 
Isukrst ojači pravovjernike na sve četiri 
strane svijeta i da ih učini dionicima evan- 
gjeoskih obećanja. Zatim blagoslovi svećenik 
sa svetim otajstvom narod koji kleči i sve 
strane svijeta moleći, da im Bog udijeli 
svako dobro, megju ostalima da im zemlju 
oplodi i od škodljivih oluja sačuva. 

6. Pošto se ova pobožnost kod sva četiri 
žrtvenika ovršila, vrati se svećenik sa svetim 
otajstvom i cijelim prohodom, kao slavo- 
dobitno opet u crkvu, zapjeva ambrozijski 
hvalospjev, te s blagoslovom dovrši cijelu 
svečanost. 

7. S dnevnim molbama, što ih sveće- 
nici danas mole, kao što i sa svetom misom, 
večernicom i završnom pobožnosti kroz cijelu 
ovu osminu, spojila je sveta mati Crkva ot- 
puste (oproštenja), koje mogu pravovjernici 
na spasenje duša svojih steći, pokraj onih 
milosti, koje dobivaju, što su toliko puta 
presvetim otajstvom blagoslovljeni. 

O da bi se samo što više kršćana na 
ovim pobožnostima sakupljalo, odano im 

prisustvovalo, te preljubljenome otkupitelju 
dužnu zadovoljštinu, hvalu 1 čast u presve- 
tome oltarskom otajstvu prinosilo! 


Što nam dakle valja kao katolicima vjerovati o ovome 
presvetom otajstvu? 

Valja nam živo vjerovati, da je u njem 
prisutan Isukrst, sa svojim božanstvom i čo- 
vječanstvom, sa svojom puti i krvlju, Pino i 
luš istinito i bi ilikama kruha 
dušom, istinito i bitno pod prilike a 
i vina. 


A zašto to vjerujemo ? 


1. Vjerujemo zato, što to sam Isus 
tvrdi veleći: »Ovo je tijelo moje, ovo je krv 
moja«. Dakle je zbilja ono njegovo tijelo 1 
krv, budući da on, kao Bog, može samo 
istinu govoriti. . Sa 

2. Riječima: »ovo je moje tijelo« — 
dodaje On još: »koje će se za vas predati«, 
a riječima: — »ovo je moja krv« — dodaje 
»koja će se za vas proliti«. Kao što se dakle 
na križu žrtvovalo pravo njegovo tijelo i 
prava njegova krv, isto tako je i u pre- 
svetom oltarskom otajstvu prisutno pravo 
njegovo tijelo i prava krv. ' : 

3. Nadalje ovim riječima : »Ovo je moje 
tijelo, ovo je moja krv«, ostavi nam svoju 
oporuku i izjavi posljednju volju; jamačno 
dakle nije htio govoriti u prenesenom 1 sli- 
kovnom smislu, nego jasno i razborito, kao 
što se i mora pri svakoj oporuci, da se 

poslije ne porode kakove prepirke o pravom 
njezinu značenju. ' 

4. Napokon apostoli nijesu tražili od Isusa, 
da im ove riječi protumači, kao što su prije 
običavali; dakle ih upravo shvatiše po slovu. 
A._ sv. Pavao, koga je sam Gospodin o ovom 
otajstvu poučio, očito kaže, da je onaj, koji 
ovo presveto otajstvo nedostojno primi, kri- 
vac tijela i krvi Isusove, te svoju osudu sam 
jede ; jer ne razlikuje tijela Isusova od obične 
hrane. A kako bi on to mogao reći, kad 
tijelo Isusovo _ne bi bilo nipošto, ili kad bi 
samo u prilici bilo prisutno? 


Tko nam pak svjedoči, da se ove riječi imaju ovako 
razumjeti ? 

Svjedoči nam to nepogrješiva rimoka- 
tolička crkva, koja je razumijevala ove 
riječi isto ovako sve od apostolskih vremena 
pa do danas; isto tako jednoglasno svjedoče 
i crkveni sabori i sveti oci. Zato je dakle 
tako nepošteno, kao što i nepametno, kad 
inovjerci (nekatolici) opirući se ovomu pra- 
starome i čvrsto utemeljenome nauku po- 
riču, da je Isus prisutan u ovome presvetom 
otajstvu. 

Pa što i mogu navesti proti njemu? 
Misle li možebit, da je ovo Svetotajstvo ne- 
moguće? A što je.u Boga nemoguće ? 
Kad je on mogao na svadbi u Kani pre- 
tvoriti vodu u vino, zašto ne bi mogao i 
kruh pretvoriti u svoje presveto tijelo, a 

vino u presvetu krv svoju? Kad je mogao 
nekoć u pustinji nekoliko hljebaca onako 
umnožiti, a i sad svake godine jedno jedino 
zrnce, što se baci u zemlju, stostruko oplogjuje, 
zašto ne bi mogao i to učiniti, da mu bude 
presveto tijelo tolikoput na oltaru nazočno, 
koliko je svetih čestica (hostia)? Jednom 
riječi — Bog je rekao, Bog najistinitiji, koji 
ne može varati; naša je dakle dužnost, da 
njegovoj neprevarljivoj riječi podvrgnemo 
svoj razum, koji ne će tog čuda Božje sve- 
možnosti i ljubavi nikad dokučiti, te da mu 
ponizno vjerujemo. 


Što treba dakle da katolik odgovori na sve prigo- 

vore proti ovome presvetomo otajsivu ? 

Treba da kaže: Ja zato vjerujem, da 
je Isus, Bog-čovjek prisutan u presvetom 
oltarskom otajstvu, i to u istinu, zbilja i 
bitno, jer je On sam to posvjedočio, A da 
je zbilja On sam to rekao i da se one riječi: 
»Ovo je tijelo moje. . .« imaju razumjeti o 
pravome njegovu tijelu i krvi, znam otuda, 
što nas tako uči njegova nepogrješiva crkva. 
A da može tako biti, vjerujem zato, što u 
Boga nije ništa nemoguće. 


Zašto naredi Isus ovo presveto olajstvo ? 


I. Naredi zato, da imamo sasvim dostojnu 
žrtvu, koju bi mogli Bogu prikazivati, da 
mu njome iskažemo dužnu čast i hvalu, te 
posredno ili neposredno isprosimo od njega 

sve ono, što nam je za vrijeme ili vječnost 
potrebno i korisno. 

2. Da imamo Isusa u svojoj sredini i 
po njegovu preljubljenome čovječanstvu te 
da ga uzmognemo u svakoj svojoj potrebi 
kao predobroga prijatelja posjetiti. 

3. Napokon naredi On to presveto 
otajstvo zato, da nam u njemu poda krepku 
hranu i popudbinu na život vječni. 

Kako nam je Spasitelj u ovom otajstvu 
najdostojnija i najplododnosnija žrtva, vi- 
djesmo na veliki četvrtak; sad ćemo dakle 
razmotriti još samo dvije posljednje točke. 


Kako nam je Isus u presvetom otajstvu najbolji pri- 

jatelj, koga možemo u svako doba pohoditi? 

Najbolji nam je prijatelj po svojoj sve- 
udiljnoj prisutnosti u  svetohraništu naših 
crkava. Vjera nas naime uči, da je Bog- 
čovjek sve dotle u istinu prisutan u pre- 
svetom otajstvu, dokle se prilike ne po- 
kvare. Tako dakle stanuje Isus dan i noć 
s nama, pa i najmanje srce kao i najveći 
grad jest palača ovoga velikoga, nebeskoga 
kralja. Svaki, najprostiji i najsiromašniji kao 
što i najugledniji i najbogatiji može k njemu 
pristupiti: on nas sve ljubezno čeka. Iz 
svetohraništa nas zove neprestano, ako i 
ne govori na glas, prisutnosti svojom: Do- 
gjite k meni, žalosni i nevoljni, dogjite, da 
vas utješim. 

Koga dakle teške bijede tište, koga 

mučne sumnje uznemiruju, koga napokon 
kakve mu drago brige i skrbi taru, taj neka 
dogje u crkvu, neka Isusu svoje srce pouz- 
dano otkrije, te u njega pomoć i savjet zar 
ište — pa se ne će sigurno u i gera, 
rijetko će se vratiti bez pomoći, 2 sE 
utjehe nikad. — Kamo sreće, da . i 
pravovjerni priznali ovaj novi edin a 
Božjega Sina, pa kad prolaze kraj crkve, da 
bi se ma samo na koji časak svratili i Isusa po- 
hodili; ali ako ni toga ne mogu, a ono bar da 
šešir skinu, pristojno mu se naklone, te da ga 
ovako po prilici pozdrave: Hvaljeno s. 
presveto otajstvo! — Ej da se ne bi nijedan 
kršćanin stidio ovome presvetome otajstvu, 
kad se nosi ulicama u ophodima ii k bo- 
lesniku, bar toliku čast spoljašnju iskazati, 
kolika se običaje iskazivati velikašima ze- 
maljskim, a u srcu ga pozdraviti, ape“ 
mu se, na ljubavi mu zahvaliti i za mi _ 
ga prositi. Blago mjestu, gdje Se sve d 
stvari sveto cijene! Milost Božja bi će s njime 
neprestano i obilno. 


i D jstvu ? 
Kake nam biva Isus hranom u ovom Svetotajst 


Upravo tako, što si ne htjede nr paan: 
druge prilike za neprestanu prisutnost nego 
krušnu, jer se ovom. prilikom možemo 
s njime tako usko sjediniti, kao s gu 
jestvinom. Ovime nam zajedno pokazuje, a 
nam želi po svetoj pričesti biti za dušu to, 

što je hrana za tijelo; no još opširnije po- 
učava nas Spasitelj o tom u današnjem 
svetom evangjelju. 


Evangjelje sv. Ivana 6, 56—59. 

U ono vrijeme reče Isus ljudstvu ži- 
dovskome : Tijelo moje doista je jelo, i krv 
moja doista je pilo. Koji jede moje tijelo i 
pije moju krv, ostaje u meni i ja u njem. 
Kao što me posla živi Otac, i ja živem 
Oca radi, tako će i on, koji jede mene, 
živjeti mene radi. Ovo je hljeb, koji sigje 
s neba, ne kao što ocevi vaši jedoše manu, 
i pomriješe. Koji jede ovaj hljeb, živjet će u 
vijeke. 


Zašto veli Spasitelj : Tijelo moje jest prava hrana? 


Veli zato, da označi otajstvo, koje će 
pri posljednjoj večeri sačiniti; jer kad je 
Prije pet tisuća ljudi s pet hljebaca nahranio 
počeše Židovi od njega tražiti, da im dade 
s neba kruha, kao i Mojsij. No on govori 
da će im dati s neba kruha i to boljega 
od mane, koji će im podati život vječni; a 
taj sam kruh — reče — ja sam: kruh taj 
jest moje tijelo, koje ću za život ovoga 
svijeta predati. Židovi ne mogoše dokučiti, 
kako bi bilo moguće, da bi oni njegovo 

tijelo jeli a krv njegovu pili; ali Isus osta 
jednako pri svojem veleći: Tijelo moje jest 
prava hrana, i krv moja pravo piće. Ako 
ga ne uzblagujete, ne ćete imati života u 
sebi. Na posljednjoj dakle večeri, kad je 
dao svoje tijelo i krv učenicima u prilici 
kruha i vina, ispuni se ovo obećanje. I da 
vjerni na uvijeke uzmognu uživati ovo pre- 
sveto otajstvo, dao je oblast apostolima i 
njihovim nasljednicima, biskupima i sveće- 
nicima, da kruh i vino obraćaju u presveto 
njegovo tijelo i krv, što se zbilja i dogagja 
svaki dan kod svete mise. 


Zašto reče isus: Ovo je kruh, što sigje s neba? 

Reče zato, što je Sin Božji s neba došao, 
čovječje tijelo primio i kao Bog-čovjek se 
za hranu nama podao, samo u drugoj pri- 
lici. On se dakle prispodablja s manom, 
naime kruhom, što su ga sinovi Izraila pri- 
mali u pustinji s neba, no ipak s tom raz- 
likom što ona mana ne mogaše od smrti 
sačuvati Izrailčane, kao što će to ovaj 
kruh nebeski, što ga je on nakanio ljudima 
podati i što može da pribavi tijelu i duši 
slavnu vječnost. 
Koje nam dakle milosii podjeiluje dostojno primanje 

ovoga presveitoga otajsiva ? 

i. Prva milost razabira se iz onih riječi 
što ih govori božanski. Spasitelj: »Tko 
jede moje tijelo i pije moju krv, ostaje. u 

mem, i ja u njem«, to će reći: da se onaj 
najuže sjedinjuje s Isusom, biva s njime tako 
rekavši jedno tijelo i jedan duh, te se po- 
visuje_ na toliku čast, kakve ne može po- 
stići niiedan drugi stvor. 

. 2. Ovaj uski savez s Isusom bistri još 

bolje dušu, čuva je u milosti i prijateljstvu 
Božjem, te joj čini djela za nebo zaslužnija. 
3: Sa svemogućim Isusom dobiva duša 
i obilnu snagu, da uzmogne i najžešće na- 
pasti svladati i najteže dužnosti ispuniti, te 
tako postati svome Spasitelju mislima i 
djelima sve sličnija. 
2.4 Spasitelj tvrdi, da će onaj na uvijeke 
živjete, koji uzblaguje njegovo tijelo, i da 
ce na sudnjem danu slavno uskrsnuti. Isus 
nam dakle u svetoj pričesti postaje zalogom 
Vječnoga blaženstva na nebu, gdje ćemo se 
s njime za uvijeke združiti duševno, a po 
uzkrsnuću mrtvih i tjelesno. 


Kako nam valja pristupiti k stolu Gospodnjemu, da 
stečemo sve ove milosti? 

. 1. Imademo biti u stanju posvećujuće 
milosti, to jest, ne smijemo znalice imati ni- 
jednoga smrtnoga grijeha na duši. 

.. 2. Imademo biti od dvanaeste ure prošle 
noći na tašte, jer nam to iz važnih raz- 
loga strogo nalaže sveta mati crkva. Ako 
bi megjutim umaklo komu malko vode u 
grlo, kad se umiva, ne bi zato prekršio 
posta. 

3. Imademo pristupiti k božanskoj gozbi 
u pristojnoj odjeći i poštenim držanjem, kao 
izrazima unutarnjih pobožnih čuvstava. 

4. Valja nam prije srce nakititi onim 
krjepostima, koje su tako mile nebeskome 
gostu što dolazi. Treba nam dakle pobu- 
diti živu vjeru u pravu prisutnost Isusovu u 
ovom svetom otajstvu, čvrsto ufanje u mi- 
losti, što ih sadržaje i goruću ljubav prama 
ljubljenome Spasitelju, svim ljudima, svojoj 
braći i sestrama. Valja nam se još jedan 
put svesrdno za grijehe pokajati i očitovati, 
da smo nedostojni tolike sreće, no ujedno 
poznavajući svoju veliku slabost, uzdisati 
k Isusu, da se s njim — svemožnim zdru- 
žimo. 

Kako se valja ponašati kod same pričesti? 

Valja se pristojno k žrtveniku primaći; 
kad se općenita ispovijed moli, duboko se 
Gospodinu pokloniti, za grijehe se pokajati 
i kad se sveta pričest pruži — pod obradak 
podmetnuti otvoren molitvenik ili bijeli rubac. 
Zatim čedno otvoriti usta, jezik na donju 
usnicu staviti, te sveto tijelo pobožno pro- 
gutnuti ne grizući ga niti dugo u ustima dr- 
žeći. Nakon toga valja tiho i oborenim očima 
otići na kakvo samotno mjesto i tu ovišiti 
dužnu zahvalnost. 

Što valja činiti poslije svete pričesti? 

1. Valja se klanjati u dubokoj poni- 
znosti Sinu Božjemu, što se dostojao na- 
staniti u našoj duši, hvaliti mu od sveg 
srca za gorku muku i smrt, prikazati mu 
za uzdarje sve svoje misli, riječi i djela, te 
obećati, da se ne ćemo više nikad od njega 
Odijeliti. 

2. Treba ga prositi, da ostane s nama 
za uvijeke, izručiti mu sve duševne i tje- 
lesne brige; nikad naime nije Isus tako 
usrdan i pripravan, da nas nadari pravim 
dobrom, kao upravo u ovaj čas, gdje nam 
je sama sebe darovao. 

3. Moramo napokon pričesni dan spro- 
vesti kao jedan izmegju najsretnijih dana 
života u tihoj i zahvalnoj radosti; okaniti 
se dakle bučnih zabava nebeskome gostu 
za volju te se s njim duže i marljivije za- 
bavljati moleći i čitajući kakvu nabožnu 
knjigu, pohoditi sveto otajstvo ili križni put, 
a osobito djela milosrgja ovršivati. 


Molitva. 


Predobri Otkupitelju, kako si nam neiz- 
rečenu sreću pripravio, što si htio, da na 
uvijeke s nama prebivaš u presvetom oltar 
skom otajstvu, te nam tako budeš krepkom 
duševnom hranom na ovome pogibeljnom ze- 
maljskome putovanju i utješivom — poput- 
binom na prijelazu u vječnost. Hvala Ti po 
sto put, živi zdenče milosti, početniče sve- 


tosti i premili zalogu vječnoga života! Raz- 
bistri nam um, očisti i posveti srce, da 
Tvoju neizmjernu ljubav sve bolje spoznamo 
i uzajamnom je ljubavlju vraćamo; da Te 


sve dostojnije primamo, svetim mislima i 
djelima Fi sličniji postajemo, i u raju Te 
uzmognemo jednoć u cijeloj slavi licem u 
lice gledati, uživati i ljubiti. Amen. 


Druga nedjelja po Duhovima. 

Evangjelje sv. Luke 14, 16—24. 

U ono vrijeme reče Isus farizejima 
priću ovu: Čovjek neki zgotovi večeru ve- 
liku, i pozva mnoge. I kad bi čas večeri, 
posla slugu svojega kazati rak. da 
dogju, jer je već sve gotovo. I počeše se 
svi zajedno izgovarati. Prvi mu reče: zaselak 
kupih, i valja mi ići, da ga vidim; molim 
te, izgovori me. I drugi reče: kupih pet 
jarama volova i idem, da ih ogledam; molim 
te, izgovori me. 1 treći mu reče: oženih se, 
i zato ne mogu doći. I vrativši se sluga 
kaza ovo gospodaru svojemu. Tad se rasrdi 
domaćin i reče sluzi svojemu: idi brzo na 
raskršća i ulice gradske, i dovedi ovamo 
siromahe, i slabe, i slijepe, i hrome. I reče 
sluga: gospodaru, učinjeno je, kako si za- 

povjedio, i još mjesta ima. I reče gospodar otajstvu puna veselja ovako : O sveta gozbo, 
na kojoj se Isus blaguje, slavi se uspomena 
njegove muke, napunjuje duša milošću i 
podaje najsjajniji zalog buduće slave! 


sluzi: izigji na putove i megju ograde, te 
natjeraj neka dogju, da mi se napuni kuća. 
A kažem vam, da nijedan od onih zvanih 


ljudi ne će okusiti večere moje. Zašto se raj nazivlje gozbom? 
če & : S E Naziva se gozbom zato, što će nam 
Sto se razumijeva pod ovom velikom večerom? se u raju sve svete želje nasititi tako, te 
Razumijeva se troje: I. nauk evan- ne ćemo moći ništa više poželjeti. Ondje 
gjeoski, 2. presveta gozba tijela i krvi Isu- nas čeka upravo velika gozba, koja će nas 
krstove, 3. vječna gozba blaženih u raju. : potpuno zasititi i sve novijim veseljem na- 


puniti. Doista je pak velika gozba, jer je 


< <. : Mae s kaše , zo osa 5 
Zašto se može nauk evangjesski zvati gozbom ? sam previšnji Bog priugotovi, jer je veliko 


Zato, što nas svojim istinama rasvjet- društvo blaženih, koji će joj prisustvovati i 
ljuje, po svim zemaljskim putovima sigurno jer će beskonačno trajati. 
vodi, te vječnim obećanjima tješi i veseli. Tko se dakle ne bi potrudio na tako 
Tko njega sluša, tomu je mirna duša; on sjajnu i vjekovitu gozbu? Ele goleme ne- 
napreduje sve bolje u milosti i prijateljstvu sreće, kad bi se tko vlastitom krivnjom iz 
Božjem, ima najtemeljitiju utjehu u svakoj nje isključio! 
nevolji, živi i umire u slatkoj nadi vječna i 
blažena života. Tko nas pozivlje na ovu trostruku gozbu? 


Pozivlje nas Isus, Sin Božji, koji sve 


Zaš < wat; ičast zvati volit 7 : m 2 
Zašto se može sveta pričest zvati velikom gozbom! ljude ovako umiljato k sebi zove: »Do- 


Naziva se gozbom zato, što nam se u njoj gjite k meni svi, koji poslujete te ste opte- 
daje najslagja hrana, tijelo naime i krv Boga- rećeni i ja ću vas okrijepiti. Nikoga ne ću 
čovjeka, pravi kruh nebeski, što u svakom, odbiti, koji mi se skrušenim srcem približi. 
koji ga dostojno primi, množi i čuva život Tko mene slijedi, taj ne hodi po tmini, 
milosti, a na drugom svijetu pripravlja duši i nego će imati,svjetlo života« ; itd. 
tijelu vječno blaženstvo, te megjusobno spaja Ovako pozivlje Isus ljude svagda i 
i staplja sve pravovjerne kao članke Isuizr- svagdje po svojim namjesnicima, katoličkim 
stova tijela u jednu jedincatu obitelj Božju. učiteljima, propovjednicima i ispovjednicima, 

Zato i kliče sveta mati crkva o ovom te sve veći biva broj sretnih gosti, koji se 

sabiru oko stola kršćanske istine i svete 
pričesti, a time i onih, koji će na nebesku 
gozbu prispjeti. Spadamo li i mi megju ove 
sretnike ? 


Koji su io, koji se izpričavahu ? 


. Pod onim, koji je kupio zaselak, razu- 
mijevaju se oni ljudi, koji svaku i poslijednju 
brigu za spasenje zabacuju, i samo gledaju, 
da si kakogod svoju oholost i pohlepu za 
dobitkom zasite. 

Pod onim pak, koji je kupio pet jar- 
mova volova, te ih hijede ogledati, razu- 
mijevaju se oni, koji su svjetovnim poslo- 
vima tako opterećeni, te ne imaju kad 
riječi Božje slušati, Svetotajstva primati, ni 
za nebo se brinuti, koji dapače iste ne- 
djelje i svece upotrebljuju za vremenite po- 
slove. ' 

Napokon pod onim, koji se oženio i 
zato naprečac kazao, da ne može doći, ne 
razumijevaju se uopće svi vjenčani, nego 
samo oni puteni ljudi, kojih se poradi nji- 
hovih požuda ne prima nikakvo duhovno 
nit rajsko veselje, koji se svojom privrže- 
nošću ka grijehu i opakim navadama rekao 
bih u gvožgje okivaju, te ne mogu dospjeti 
na božansku gozbu. 

.. Budući pak da ovi ljudi ne htjedoše 
doći na gozbu, te se i nevrijednima učiniše 
nje, zato dade Bog druge pozvati. 

Tko su ti drugi? 


To su neznabošci, koji duhovnim na- 
činom čame u sljepoći nevjerstva, koji su 
slabi, nemoćni i bolni s teških rana, što im 
ih zadaju grijesi, kljasti i nesposobni za 
vrhunaravna i Bogu povoljna djela, pa zato 
i siromašni rajskim zaslugama. Kao što 
naime ne htjedoše nekoć Židovi posluhnuti 
Isusa, kad ih je pozivao da prihvate njegov 
nauk, jer ponizni i ubogi njegov život nije 
laskao njihovim zemaljskim požudama, na- 
protiv pak mnogi neznabošci, čim apostoli 
do njih doprješe, prigrliše dragovoljno vjeru 
Isusovu, tako biva i dan danas. Oholi, 
lakomi i puteni kršćani ne primaju k srcu 
nauka Isusova nit ga obdržavaju; zapuštaju 
molitvu i sveta otajstva, te se sami isklju- 
čuju iz raja, dok ponizne i od svijeta _pre- 
zirane duše i skrušeni grješnici' već ovdje 
uživaju blažene učinke vjere i plodove svetih 
otajstava, a tamo će jednoć uživati vjeko- 
vite gozbe. 

Molitva. 

Gospodine, uvijek ćemo Ti hvaliti, što 
si nas pozvao na pravu vjeru. Ovu za- 
hvalnost zasvjedočiti ćemo Ti — revno se 
služeći Tvojim milostima. Sačuvaj nas od 
oholosti, nečistoće i drugih grijeha, da ne 
postanemo nevrijednima Tvoga poziva i ne 
budemo isključeni iz Tvoje nebeske gozbe. 


Amen. 
*k 


Treća nedjelja po Duhovima. 
livangjelje sv. Luke 15, 1—10. 

U ono vrijeme približavahu se k Isusu 
carinici i grješnici, da ga čuju. I mrmljahu 
farizeji i književnici govoreći: Ovaj prima 
grješnike i jede s njima. I kaza im priču 
ovu govoreći: Koji čovjek od vas imajući 
sto ovaca i izgubivši jednu od njih ne ostavi 
devedeset i devet u pustinji, i ide_za iz- 
gubljenom, dok je ne nagje? I našavši digne 
je na ramena svoja radujući se; i došavši 
kući sazove prijatelje i susjede govoreći im : 
radujte se sa mnom, jer nagjoh svoju ovcu 
izgubljenu. Kažem vam, da će tako biti 
radost na nebu za jednoga grješnika, koji 
čini pokoru, većma nego li za devedeset 

devet pravednika, kojima ne treba pokora. 
Ili koja žena imajući deset drama, ako iz- 
gubi jedan dram, ne zapali svijeće i ne po- 
mete kuće, i netraži dobro, dok ne nagje? 
I našavši sazove prijateljice i susjede govo- 
reći: radujte se sa mnom, jer nagjoh iz- 
gubljeni dram. Tako, kažem vam, bit će 
radost pred angjelima Božjim za jednoga 
grješnika, koji čini pokoru. 

Zašto su dolazili grješnici k isusu a Isus k njima ? 

Jer je tako ljubežljivo po njih_mislio, 
hotio ih poboljšati i za uvijeke spasti. Hodi 
i ti k njemu dragi kršćanine, ako si možebit 
tako nesretan, te si u koji smrtni grijeh 
pao; traži ga bez oklijevanja u osobi nje- 
govih na amjesnika i ovlašćenika, u katoličkih 
naime svećenika; ispovjedi im iskreno sve 
svoje grijehe, skrušeno se za njih pokaj, i 
istinito obećaj, da ćeš se poboljšati pa budi 
uvjeren, da ćeš steći u njega milost i opro- 
štenje, bio ti ma najveći grješnik. 


Smijemo li se i s opakim ljudima družiti ? 


Smijemo, ako nas na to sili kakova 
zvanična dužnost, ili se možemo nadati, da 
ćemo ih zalutale dovesti na pravu stazu, 

Samo nam valja biti od srca on ak 
te vruću molitvu s trudom spojiti, jer obre 
ćenje zalutalih nije čovječje djelo, nego je 
čudo Božje, i to još veće od uskrišenja 
mrtvaca. Bez poniznosti i molitve mogao bi 
čovjek još sam zaći u stranputice, s kojih 
je htio drugoga izvesti. 


Zašto su mrmljali farizeji? 


Jer su bili oholi, te prezirali grješnike. 
A sv. Grgur veli: Iskrena pravednost žali 
grješnike, a kriva se na njih srdi? Koji 
stoji, neka gleda da sam ne padne, i neka 
se moli Bogu za zalutaloga brata. 


Zašto se posluži Isukrst pričom o izgubljenoj ovci.i 
grošu ? 

Zato, da nam živo predoči koliko mu 
je stalo, da se ne izgubi ni jedna neumrla 
duša. S velikom pomnjom traži dobar pastir 
izgubljenu ovčicu i siromah izgubljeni novčić, 
pa koliko je veselje ako nagju, što su iz- 
gubili. Tako dakle traži i Isus grješnike, te 
se toliko, dapače neopisivo raduje, ako mu 
se dadu naći i na pravi put dovesti. 


Postupa li i sad Isus ovako s grješnicima? 

Dakako, i sad ih pozivlje na pokoru i 
poboljšanje, još i sad ih svjetuje i opominje 
nutarnjim nadahnućem, vanjskim opomenama, 
dobročinstvima a i nevoljama, nepropustiv 
ništa, što bi ih moglo sklonuti na obraćenje. 
Blago onome koji ga posluhne! 


Zašto se raduju angjeli na nebu nad grješnikom, 
koji pokoru čini? 

Raduju se zato, što se tim popunjuju 
mjesta odmetnika angjela; onda zato, što 
se muka Isusova u obraćenom grješniku ne 
gubi, i sveti angjeli čuvari vide opet sretnu 
povjerenu si gojenčad. 


Zašto je veće veselje na nebu nad jednim pokornikom, 
nego nad devedeset i devet pravednika? 


1. Veće je veselje zato, što obraćeni 
grješnici običaju više put revnije Bogu slu- 

žiti i toplije ga ljubiti od gdjekojih, koji su 
manje sagriješili. 

2. Njihovo pokajanje pobugjuje i druge 
grješnike na pokoru; jer kolikogod puta 
opazi koji grješnik, gdje se drugi obrati, 
može se na novo osvjedočiti, da se je i njemu 
moguće obratiti, te mora s pokornim Augu- 
stinom uskliknuti: Mogaše li ovaj i onaj, 
zašto ne bih i ja? 

3. Napokon ragja grješnikovo obećanje 
na nebu zato toliko veselje, što je nenadano. 
Spasitelj govori ovdje po čovječju. Spasenje 
pravednika, premda samo sobom dakako 
radosno, ipak se u prvi mah toliko ne čini, 
jer je stalno; no spasenje grješnika, ako i 
nije sasvim izgubljeno, bilo je ipak u ve- 
likoj pogibli. 

Ne bi li dakle probitačno bilo griješiti, pa onda obrativši 
se — to više Boga uzradovati ? 

Nipošto; to bi bila strašna zabluda. 
Tisuć put je bolje Boga nikad ne uvrijediti 
nego ga poslije pokorom radovati. A niti 
ne zna grješnik, hoće li dobiti vremena 
i milosti za pokoru; jer je jedno i drugo 
puki dar dobrote Božje, što ga ne možemo 
od Boga po svojoj volji ni tražiti, a kamo 
li hotice griješeći i uzdajući se u njegovo 
milosrgje, zaslužiti. 

Ostani dakle stalan i postojan u službi 
Božjoj, ako nijesi dosele smrtno griješio; ako 
si se pak milošću Božjom grijeha riješio, a 

ono budi vjeran i oprezan, da na novo ne 
padneš, te ti se što gorega ne dogodi. Na- 
pokon ako još robuješ grijehu, a ono se 
još danas, da, još ovaj mah, slušajući glas 
dobroga pastira, preni i svesrdno k Bogu 
obrati, da u grijehu ne premineš, i za uvi- 
jeke ne pogineš. 


Molitva. 


Isuse, zalutasmo kao zalutale ovčice. 
No hvala Tebi, dobri pastiru, što si nas 
tako ljubezno tražio! Dovedi nas pravom i 
stalnom pokorom opet k sebi; čuvaj nas 
oko sebe, da i mi sveudilj veselimo Tebe, 
svete angjele i sve nebeske stanovnike. 
Amen. e. 


Četvrta nedjelja po Duhovima. 
Evangjelje sv. Luke 5, 1-—11. 

U ono vrijeme kad mnoštvo ljudi na- 
leže k Isusu, da slušaju riječ Božju, a on 
stajaše kod jezera Genesarctskoga, vidje 
dvije lagje gdje stoje u kraju jezera, a ribari 
bijahu izišli, i ispirahu_ mreže. A _ uljezavši 
u jednu lagju, koja bješe Simonova, zamoli 
ga, da malo odmakne od kraja. I sjedavši 
učaše narod iz lagje. A kad presta govo- 
riti, reče Simonu: Hajde na dubinu, te ba- 

cite mreže svoje na lov! I odgovarajući 
Simon reče mu: Učitelju, svu noć smo se 

trudili, i ništa nijesmo uhvatili; ali po Tvojoj 

riječi bacit ću mrežu. I učinivši to, uhvatiše 

veliko mnoštvo riba, i mreža im se pro- 

diraše. I namignuše na drugare, koji bijahu 

na drugoj lagji, da dogju, i da im pomognu. 

I dogjoše, i napuniše obje lagje tako da se 

gotovo potope. Kad to vidje Simon Petar, 

pripade ka koljenima Isusovim govoreći : 

Izigji od mene, jer _ sam čovjek grješnik, 

Gospodine! Jer bješe ušao strah u njega i 

u sve, koji bijahu s njim, od lova riba, koji 

uloviše ; a tako i u Jakova i Ivana, sinove 

Zebedejeve, koji bijahu drugari Simonovi. I 
reče Isus Simonu: Nemoj se bojati; od sada 
ćeš ljude loviti! I izvukavši lagje na zemlju, 

ostaviše sve, i otidoše za njim. 


Što poučna sadržaju riječi: i zamoli isus Simona itd. ? 


Pokazuju nam poniznost božanskoga 
Spasitelja, koju nam valja slijediti. O pre- 
ljubljene sniženosti božanskoga Otkupitelja ! 
kliče ovdje sveti Bonaventura. Moli onoga, 
komu bi mogao upravo zapovijedati. Tim 
daje izgled svima, a osobito glavarima, da 
se imaju prama svome bližnjemu i poda- 


“niku prijazno sniziti, a ne se na nj otresati. 

Zašto učaše Isus iz lagjice Petrove? 


To_ne bijaše bez razloga, veli sv. Grgur 
papa: Ova. nam lagjica predstavlja pravu 
crkvu, kojoj će biti glava Simon Petar. Kao 
što je Isus tada iz lagjice Petrove naučao 
tako uči i dan danas s Duhom Svetim ito 
samo u rimokatoličkoj, pravoj crkvi, kojoj 
jedinoj povjeri blago svoje istine i milosti, 
te joj obeća svoju sveudiljnu pomoć. Dakle 
cio i. čist nauk Isusov možemo primiti samo 
od one crkve, kojoj je još dan danas na 


čelu sv. Petar po svojim zakonitim zastup- 
nicima. 


Sto nas uči Petar, kad veli: Na tvoju riječ bacit ću 
mrežu ? Bi 

Uči nas, kako nam se bezuvjetno valja 
pokoriti Bogu, a u svim slobodnim stvarima 
1 njegovim zastupnicima, roditeljima i gla- 
varima. Voljna i hitra pokornost ma u naj- 
manjoj stvari vrijedi više, nego najveća 
prividno dobra djela, ako ih čovjek po svojoj 
glavi ovršuje. Pokornost je najsigurniji vogj 
na putu krjeposti, jak štit proti neprijate- 
lima i pogiblima duševnim i tjelesnim, 
sredstvo svidjeti se Bogu i ljudima, naj- 
obilnije vrelo zasluga. Od nepokornosti usu- 
prot, kao nekoć žalibože u zemaljskom raju 
(paradizu), tako dolazi i dan danas sve zlo 
na svijetu. 

Što nam pokazuje ona okolnost, da je Petar, bacivši 
mrežu na riječ Isusovu, ulovio toliku silu riba? 

1. Tim se opominju roditelji, othra- 
nitelji i glavari, da kod svojih zvaničnih po- 
slova zazovu najprije Boga u pomoć, zatim 
jedino iz ljubavi prama njemu poučaju sebi 
povjerene, te o njihovu duševnome spasenju 
rade, pa onda da ne klonu duhom, ako im 
baš i ne bi trud odmah žugjenim plodom 
urodio. Molitva, pouzdanje u Boga i posto- 
janost u ovršivanje dužnosti napokon je ipak 
dobar lovak, kojim naime postignemo ili 
žugjenu svrhu samu, ili bar mirnu savjest, 
da smo dužnost izvršili i stalnu zaslugu za 
nebo stekli. 

2. Odavle imaju i svi kršćani učiti, 
kako valja imati dobru nakanu u djelima, 
ako želimo njima steći vrhunaravsku za- 
slugu. 


U čem se sastoji dobra nakana? 

Sastoji se u tom, da sve što činimo ili 
trpimo, za Boga i radi Boga činimo i trpimo, 
iz pokornosti i podajući se u njegovu pre- 
svetu volju, uzdajući se u njegov blagoslov 
i vječnu nagradu. — Koliko bismo se mogli 
obogatiti ovako nebeskim zaslugama! Bog na- 
gragjuje na nebu svaki korak, što ga u ime 
njegovo napravimo, svaku čašu hladne vode, 
što je njemu za ljubav žednome pružimo. 

Tko su oni ljudi, koji ništa ne uloviše ? 

To su tvrdoglavi nevjerci i krivovjerci, 
zatim oni, koji hotice u smrtnom grijehu 
živu ili dobra djela samo zato ovršuju, da 
ih ljudi vide i hvale. Svi oni rade po tamnoj 
noći, te si svojim djelima ne stiču vrhuna- 
ravskih zasluga. 


Što se vidi iz riječi Petrovih: Izigji od. mene 
Gospode! itd. ? 

Vidi se njegova poniznost i zahvalnost. 
On priznaje veličinu primljena dobra i drži 
ga se kao grješnik sasvim nedostojnim. Sveti 
ga strah popada, kad mu u susret dolazi 
božanski dobročinac; on se scijeni kao 
grješnik nevrijednim, da bude tako blizu uz 
njega. Ova se Petrova ćud svidje Spasi- 
telju toliko, te ga je s mjesta ohrabrio i 
prvome dobročinstvu pridodao novo, ra- 
dosno naime obećanje: »Odsele ćeš ljude 
loviti«, to će reći: da će ljude za raj pri- 
dobivati, pa tako i sebi veliku slavu služiti. 

Doista tko se ponizi, uzvisit će se, i 
svaka iskrena zahvalnost za primljene da- 
rove jest nova molba pri Bogu. Što se 
dublje mi pred Bogom snizimo, to se pri- 
jatnije i ljubeznije Bog k nama snizi; što 
više mi za sva dobra, što imamo i što jesmo 
njemu samomu čast iskazujemo, to nam 
obilnije udjeljuje on opet nova dobročinstva. 
Covjeku pak oholu i samoljubu opire se 
Bog i uzmiče od njega. 


Zahvalimo dakle Bogu za svaki naj- 
manji darak, držimo uvijek malo do sebe, 
pa nam ne će ponestati Božjega blagoslova. 


Molitva. 

Bože | skloni nam srca na ovršivanje Tvojih 
svetih zapovijedi, sačuvaj nas, da ne poslu- 
jemo u grijehu, te uzalud ne radimo! Budi 
u pomoć takogjer svim duhovnim pastirima, 
da vjerno naviještajući Tvoju božansku riječ, 
te revno i neumorno dijeleći Svetotajstva 
milosti sve više duša k Tebi privedu i za 
raj pridobe! Amen. 


togjendan svetoga Ivana Krstitelju. 
Zašto se slavi i dan rogjenja svetoga ivana, a ne 
samo dan smrti? 

Slavi se zato, što je sv. Ivan bio još 
prije poroda posvećen po Isusu, kad je 
naime bl Djevica Marija posjetila njegovu 
majku sv. Elizabetu. Kod drugih pak sve- 
taca smatra i slavi mati crkva njihov dan 
smrti, kao dan rogjenja za blaženi život. 


Što znamo o životu svetoga Ivana? 


Većega hvalitelja sebi ne bi jamačno 
mogao Ivan naći od samog Isusa, koji ga 
zove sad angjelom, sad najvećim prorokom, 
sad jasnim svjetilom, sad najuzvišenijim od 
svih ljudi. Nije se veći podigao, veli Isus, 


izmegju svih, koji se narayskim putem rodiše, 
od Ivana Krstitelja. Otud možemo sigurno 
zaključiti na osobite vlastitosti i zasluge 
ovoga svetoga muža. 

On bijaše kao Izaija prorok odabran za 
navjestitelja pokore i Mesije. Gospodin ga 
uzvisi još prije, nego se bio rodio, jer je 
dao po prorocima navijestiti njegovo ro- 
gjenje, sam mu ime nadjenuo, i prisutnošću 
svoga Sina posvetio. Bog ga je takogjer 
štitio i u pustinji, kamo - je pred svijetom i 
njegovim zamkama izmakao, za važno ga 
zvanje pripravljao. 

Tu življaše kao kakav angjeo te se 
razgovaraše s Bogom o onom, što mu se 
zvanja ticalo. Hrana mu bijahu skakavci i 
divlji med; a i ovoga je tako malo io, te 
bi — gledeći na druge ljude -— rekao, da 
ništa ne jede. Okorna i kožnim pasom o 
tijelo pripasana vreća bijaše mu odjeća, a 
posteljica tvrda majka zemljica. 

Tako sprovede dane do tridesete go- 
dine, kad je kao vapeći glas na zapovijed 
Božju iz pustinje izišao, te u jordanskoj 
okolici stao naviještati dolazak Mesije, koga 
je prstom pokazao i sam okrstio. Neopi- 
sivom revnosti i neustrašivim srcem navije- 
štaše pokoru. Kao što rini mač i stiijela, 
tako su njegove opomene i prijetnje ranile 
srca njegovih slušatelja, te ih poticahu, da 
se pravom pokorom pripravljaju na došašće 
Mesijino. : 

Kad bi pak pokarao i Heroda zbog 


očite sablazni, jer je živio sa ženom svoga 


brata Herodijanom, dade ga ovaj utamničiti 
i po nagovoru ove raspuštene žene glavu 
mu odsjeći. Tako dakle poginu Ivan, u kom 
se Bog toliko veličajnim pokazao, ostavivši 
svim ljudima uzoriti izgled nevinosti, pokore 
i junačke gorljivosti. Poe 

Kamo sreće, da i mi slijedimo opomene 
sv. Ivana i dostojnim plodom pokore uro- 
dimo! Dužnosti pokore ne možemo se m- 
pošto oprostiti, jer veli Isus: »Od Ivanove 
dobe pa sve do danas, otimlju se za nebo, 
te ga samo silnici ujagme«. Bili mi nevini 
ili grješnici, treba nam se usprezati 1 ne 
prestano boriti proti pogibeljnim sklonostima 
te u duhu pokore svoj križ nositi, ako ne 
ćemo da budemo isključeni iz nebeskoga 
kraljevstva. 


Evangjelje po sv. Luki 1, 37—68. 

Elizabeti dogje vrijeme da rodi, i rodi 
sina. I čuše susjedi i rogjaci njezini, da je 
Gospodin pokazao veliku milosrdnost svoju 
na njoj, i radovahu se s njom. I bi u osmi 
dan, dodjoše obrezati dječaka, i htijahu mu 
nadjenuti ime oca njegova Zakarija. I odgo- 
varajući mati njegova reče: Nikako, nego 
neka mu bude ime Ivan. I rekoše joj: Ni- 


.koga nema u rodbini tvojoj, da mu je tako 
ime! I namigavahu ocu njegovom, kako bi 
on htio, da mu nadjenu ime. I zaiskavši 
daščicu, napisa govoreći: Ivan mu je ime. [ 
začudiše se svi. I odmah mu se otvoriše usta, 
i razveže jezik njegov, i govoraše hvaleći 
Boga. I ugje strah u sve susjede njihove, i 
po svim gorama Judejskim razglasi se sav 
ovaj dogagjaj. I svi koji čuše, metnuše u 
srce svoje govoreći: Što misliš, što ć» biti 
ovaj dječak? Jer ruka Gospodnja bješe 
s njim. I Zakarija otac njegov napuni se 
Duha Svetoga i proreče govoreći: Blago- 
sleven Gospodin Bog Izrajelov, što pohodi 
i otkupi narod svoj. 

Što nas uči ona okolnost, da Zakarija i Elizaheta ne 

imadoše tako dugo djeteta? 

I. Znamenuje to, da su dobra djeca dar 
Božji, te si ih valja neprestanom i vrućom 
molitvom od Boga isprositi. 

2. Dobri supruzi, ako i ne imaju po- 
tomka, neka se dragovoljno podvrgnu volji 
Božjoj, jer on jedini zna, što je po njih 
dobro i korisno. Ah koliko ima roditelja, 
koji zločestim odgojem turaju sebe i djecu 
u vječitu propast! Po ove bi jamačno bolje 
bilo, da ne imaju djece. A_i kolika opet 
žalost za gdjekoje poštene roditelje, koji 


brižno i pomno nastoje odgojiti djecu svoju, 
pa im je napokon ipak sva skrb i pomnja 
uzalud. 


Na što nas potiče radost susjeda i rogjaka ? 

Potiče nas, da dijelimo radost i žalost 
sa svim svojim bližnjima i rogjacima, kao 
da bi se nas samih ticala. Tim se raduje 
sretnik rekao bih dvostruko, a nesretnik si ola- 
koti breme, jer mu ga pomaže nositi ljubav 
bližnjega. 

Što se mogu učiti roditelji i odgojitelji iz onoga 
pitanja: Što će biti ovaj dječak? 

Mogu se učiti, da im se ne će djeca 
lako izopačiti, ako nikad ne smetnu s pa- 
meti djetinje budućnosti i svrhe, koja nije 
drugo, nego da ih ovdje učine korisnim 
članovima čovječjega društva, a tamo ne- 
beskim stanovnicima. Valjalo bi dakle, da 
roditelji ovo evangjeosko pitanje više puta 
ponove: Što će biti jednoć od moje djece 
i gojenčadi? Božja ih je ruka pratila na sve- 
tom krstu i na prvoj svetoj pričesti. Hoće 
li, da, može li Bog, prema ovakovome od- 
goju i na dalje s njima ostati? 

Bi li valjalo da se i sama djeca ovako popitaju ? 

Bi, neka se samo upitaju: Sto će biti 
od mene, ako vazda ostanem ovako nepo- 
koran, lažljiv i svadljiv, ovako raspušten i 
tvrdoglav? E moj sinko! bit ćeš igja i ruglo 

svim dobrima, bit ćeš sužanj pakleni, te ćeš 
svojim izgledom i druženjem možebiti još 
mnogo duša u jaz pakleni sunovratiti. Kamo 
sreće, da se nijesi onda ni rodio! 


Molitva. 


Pretečo i navjestitelju Isukrstova do- 
šašća, sveti Ivane, koji si svojim propovije- 
danjem i izgledom kazao ljudima put do 
Isusa te ih pripravljao, da prihvate njegov 
božanski nauk, isprosi nam milost, da či- 
nimo dostojnu pokoru za grijehe, da po 
tvom primjeru pit svoju krotimo, vazda se 
bojimo srdžbe Božje, koju su ti nevokor- 
nicima naviješćao a u čistoći i svetesti da 
Bogu do vijeka služimo. Amen.. 


=== 


Svetkovina svetih apostola Petra 
i Pavla. 


Što nam pripovijeda sveta povjesnica o poglavici 
apostolskom svetom Petru? 

Petar prije Simon, rodom iz Betsaide 
bijaše sin Jonin, a brat Andrijin. Ovaj ga 
je doveo k Isusu, koji mu odmah promijeni 
ime, nazvav ga Petrom, to će reći: pećina. 
Kad im je malo zatim Isus kod tiberijad- 
skoga jezera obadvojici kazao: »Slijedite me, 
pa ćete odsele ljude loviti«, ostaviše mreže 

i pogjoše za njima. Od ovoga časa ne 
odijeli se Petar od Isusa, koji ga je vazda 
ljubio i odlikovao. 5 

Iz lagjice Petrove učaše Isus narod, koji se 
onamo bio zgrnuo, a Petru obeća, da će si 
sagraditi crkvu tako čvrstu, te je ni sam 
pakao svladati ne će. Petar bijaše s njim, 
kad je mrtvu Jairovu kćer uskrisio ; kad 
se na brdu Taboru preobrazio i u vrtu 
Getsemani muku započeo. Za Petra je na- 
pose molio, da ne oslabi u vjeri; njemu za- 
povjedi, da učvrsti braću svoju, te ga po- 
slije trokratnoga zatajanja skloni milostivim 
pogledom na pokoru. . ; 

Po svom uskrsnuću ukaza se jednoć 
Petra radi, i pošto ga tri put upitao: Ljubiš 
li me? izruči mu cijelo svoje stado, da ga 
pase. Njega je postavio za namjesnika svoga 
na zemlji, za vrhovnoga pastira svim svojim 
ovcama, za vidljivu glavu svoje crkve. 

Ali se i Petar pokaza najsposobnijim od 
svih apostola za ova odlikovanja, i to živom 
vjerom, dubokom poniznosti, ljubavi i rev- 
nosti za slavu Isusovu. Za dokaz svoje vjere 
ispovjedi javno: »Ti si Krist, Sin Boga ži- 
voga«. Svoju poniznost očitova onda, kad 
je na riječ Isusovu silu riba ulovio, i ne- 
vrijednim se držeći njegove prisutnosti us- 
kliknuo : »Izigji od mene Gospode, jer sam 
grješnik!l« Iz ljubavi prama Isusu, htjede 
s njim na brdu Taboru uvijek ostati 1 od 
muke ga odvratiti. On je jednoć s. 

s lagje u vodu, jedino da se što prije 
s Isusom sastane. Jednoć kaza očito, da je 
pripravan s Isusom živjeti i umrijeti, dapače 
obreče svim, što mu je milo i drago, da 
se ne će o njega smutiti, ma se svi drugi 
smutili. Napokon se pokaza Petar srčanim 
i onda, kad su hvatali Isusa, jer ga je proti 
neprijateljskoj četi mačem branio. U Kaj- 
finu dvoru zataja doduše od straha tri put 
Gospodina ; no pošto ga ovaj tužno pogleda, 
briznu iz ljubavi prama njemu gorko pla- 
kati, pa zato ga opet triput ispovjedi 
veleć : »Gospodine! Ti znaš, da Te ljubim«. 
Primivši Duha Svetoga, naviještaše hra- 
breno propetoga Isukrsta, i to ne samo po 
židovskoj i obližnjim zemljama; nego i po 
Pontu, Galiciji, Kapadociji, Joniji ji Bitiniji. 
U Jeruzalemu ga jednoć osudiše na smrt, 
no angjeo ga oslobodi. Godine 42. i još 
kasnije oko 54. došao je u Rim, otkud su 
ga poslije devet godina s mnogim drugim 
kršćanima protjerali. Vrativši se opet onamo, 
zatvoriše ga devet mjeseci u mamertinsku 
tamnicu, a napokon ga u istom gradu pro- 
peše i to glavom dolje, jer je sam tako za- 
htijevao, držeći se nevrijednim, da bude 
propet kao njegov učitelj. Ovo se zbude 
29. lipnja god. 66. po rogjenju Isukrstovom, 
za carovanja Neronova. 
. Stujmo ovoga sveca apostola, te ga 
slijedimo u vjeri, poniznosti i ljubavi. 


šaš i kazi 


Što znamo o svetom Pavlu apostolu? 


Pavao, prije obraćenja Sayao, bio je 
koljena Benjaminova, rodom iz Tarsa u Ci 
liciji i učenik Gamalijelov. Koliko je rev- 
novao za stari zakon, toliko je mrzio kr- 
šćane. Spremivši se jednoć u Damask da 
kršćane progoni, obrati ga na putu Isus, 
kao što vidjesmo na svetkovinu njegova 
obraćenja. 

Ne da se opisati, kako je neumorno 
zatim poslovao u vinogradu Gospodnjem, 
koliko je tegoba na svom apostolskom pu- 
tovanju pretrpio i koliko progonstva pre- 
patio megju narodima, koje bi obilazio. 
Rekao bi čovjek, da je skoro nevjerovatno, 
kako je revno naviještao Spasitelja u gvožgju 
i verigama, pod udarcima i bičovima, gladan 
i žedan, u nebrojenim i smrtnim pogiblima. 
Pokraj svega toga bijaše ipak tako ponizan, 
te se držao za najneznatnijega medju apo- 
stolima i uvijek slavio Boga, što ga udostoji 
te milosti, da je mogao za njegovo ime 
patiti. 

Pošto bi napokon dobar bojak bio, trku 
svršio, vjeru održao i svuda je revno na- 
viještao, a još revnije djelima ovršiyao, steče 
zasluženi nebeski vijenac. Car Neron dade 
mu odsjeći glavu upravo onaj isti dan, kad 
je dao i Petra raspeti. 

Mnogim nevoljama kuša Bog krjepost, 
a sretnom je smrti naplaćuje. Za života i 
po smrti odlikova Bog čudesima sv. Pavla, 

jer su mu isti rupci, kao što i Petrova sjena 
mnogo bolesnika izliečili i zlih duhova istje- 
rali. Kamo sreće, da bismo i mi tako ljubili 
Isusa, kao sveti Pavao! Onda bismo i mi 
sličnom revnosti za njega poslovali, trpjeli. 


Evangjelje po sv. Mateju 16, 13—19. 

U ono vrijeme dogje. Isus u okoline 
Cesareje Filipove i pitaše učenike svoje 
govoreći: Za koga drže ljudi sina čovječjega ? 
A oni rekoše: Jedni za Ivana Krstitelja, a 
drugi Iliju, opet drugi za Jeremiju ili za ko- 
jega od proroka. Reče im Isus: A vi što 
velite, tko sam ja? Odgovarajući Simon 
Petar reče: Ti si Krist, sin Boga živoga. A 
odgovarajući Isus reče mu: Blago tebi Simone, 
sine Jonin, jer tijelo i krv nijesu tebi toga 
objavili, nego Otac moj, koji je na nebesima. 
A ja tebi kažem: Ti si Petar, i na toj 
stijeni sagradit ću crkvu svoju, i vrata pa- 
klena ne će je nadvladati. I tebi ću dati 
ključeve kraljevstva nebeskoga. Pa što god 
svežeš na zemlji, bit će svezano i na nebe- 
sima, a što god razdriješiš na zemlji, bit 
će razdriešeno i na nebesima. 

Zašto upita Isus učenike za koga ga drže? 


Ne upita ih zato kao da njemu sve- 
znajućemu ne bi bile poznate čovječje misli 
i čuvstva, nego što je htio svojima pružiti. 
zgodu, da mu božanstvo ispovijede. Pošto 
ih je naime udostojao, da budu očevici i 
sveudiljni svjedoci njegova nauka, čudesa i 
nebeskoga vladanja, željaše čuti, da i oni 


zato o njem bolje sude od drugih, koji 


ga držahu samo za Ivana Krstitelja ili ko- 
jega proroka. : 

Isusa i njegov nauk pred ljudima ispo- 
vijedati tako je neophodna i važna dužnost 
za svakoga, te nam on zaprijeti, da će nas 
pred svojim Ocem zatajati, ako je propustimo. 


Zašto odgovori sam Petar? 

Jer je on bio megju svim učenicima 
najživlje i najkrepče vjere, te najsrdačnije i 
najtoplije ljubavi prama Isusu. On ga odmah 
bez okolišanja ispovjedi za Sina živoga Boga 
od vijeka. 


A otkud znaiijaše Petar, da je Isukrst sin Božji? 

Spasitelj sam veli, da je to Petar više 
po Božjem rasvjetlenju doznao, nego na- 
ravskim umovanjem. Prava dakle vjera jest 
dar Božji, Božje svjetlo, koje čovjeka 
rasvjetljuje da pristane uz ono, što je Bog 
objavio, i to upravo zato, što je Bog ob- 
javio, koji je neizmjerna istina i mudrost, pa 
zato lagati ni varati ne može. 

Kakovu je nagradu stekao Petar onim očitovanjem ? 


Isukrst mu obeća, da će na njem, kao 
na kakvoj hridi utemeljiti svoju crkvu, koje 
ne će nadvladati ni sam pakao t. j. sva sila 
Božjih neprijatelja sa svim svojim progon- 
stvom i krivovjerstvom, niti će je ikada od 
istine i čistoga nauka Isusova odvratiti. — 
Eto kako je Bogu povoljna i zaslužna po- 
nizna i živa vjera! 


Što se razumijeva pod ključevima kraljevstva 
nebeskoga ? 

Razumijeva se vrhovna crkvena vlast, 
štono je podijeli Isukrst Petru i njegovim 
nasljednicima radi sjajnoga ovoga očitovanja. 
Ova vlast sadržaje u sebi dvoje: vezati naime i 
odrešivati, ili otvorati i zatvorati zemaljsko i 
nebesko kraljevstvo Božje. Vlast vezati sa- 
stoji se u tom, što je Petar i nasljednici mu 
rimske pape dobili osobitu moć od Isukrsta, 
da mogu nepokornicima uskraćivati odre- 
šenje, a nevrijednim svetotajstva pokorni- 
cima pokoru nalagati, na korist pravovjernih 
zakone izdavati, vjerozakonske raspre pre- 
sugjivati, jednom riječju sve obavljati, što se 
tiče reda i jedinstva u vjeri. 

Vlast pak odrešivati, koju je dobio 
Petar i sveti oci pape, ne sastoji se jedino 
u tom, da mogu po svetom otajstvu pokore 
odriješiti od grijeha i vječne kazni, nego povrh 
toga, da mogu po svetim otpustima i vre- 
menite kazni za grijehe oprostiti. 

Koja je dakle prava crkva po riječima Isusovim ? 


Prava je crkva ona, koja ima: I. samo 
jednu vidivu i vrhovnu glavu, i to zakonitoga 
nasljednika svetoga Petra, koga je Spasitelj 
načinio glavnim stupom i vrhovnim ključarom 
svoje crkve do konca svijeta. One crkve 
ne mogu dakle biti prave, koje ili nemaju 
opće glave, ili za takovu priznavaju svje- 
tovnu oblast, koje nije Gospodin nipošto za 
to odredio. Dakle izmegju svih kršćanskih 
općina, koje se crkvom Isusovom nazivlju, 
pripada ovaj biljeg jedino rimokatoličkoj crkvi; 
ona naime jedina ima od postanka svoga 
jednu jedinu vrhovnu crkvenu glavu, rim- 
skoga papu, čije vrhovno dostojanstvo 1 vlast 
počevši od svetoga Petra prelazi na sve 
njegove nasljednike. Ove bismo mogli na- 
vesti sve poimence i redom ća do sadaš- 
njega sv. oca, koji još dan danas vlada 
cijelim pravovjernim kršćanstvom. . 

Prava crkva Isusova jest 2. ona, koju 
su po njegovu proročanstvu vrag, opaki 
ljudi, nutarnji i izvanjski neprijatelji nepre- 
stano i žestoko napadali, ali je ipak nikad 
nadvladali ni porušili. Nijedne pak druge 
crkve nijesu od postanka njezina tako gusto 
i žestoko grdili, nutarnji i izvanjski neprija- 
telji progonili i napadali, kao rimokatoličku ž 
a i nijedna se nije tako slavodobitno iz boja 
vratila, kao upravo ona, akoprem joj oružje 
bijahu — suze, molitve i trpljivost; niti je 
ijedna, druga svih progonstava preživjela. 


Kojim su još biljegama Isus i apostoli označili pravu 
crkvu ? 
Još ovim četirima, da se uzmogne prava 
crkva raspoznati od svake druge krive : 

.. 1. Prava od Isusa utemeljena crkva ima 
biti Jedna, to će reći — treba da ima samo 
jednu općenitu glavu, jedan nauk i ista sve- 
totajstva. 

X 2. Ima biti sveća, ne samo time, što joj 
je svet utemeljitelj, nego, što ne smije imati 
nijedne točke u svom nauku, koja ne bi na 
svetost pobugjivala; zatim što joj ne smije 
ponestati ni jedno svetotajstvo, koje nam je 
Isus na spasenje naredio, i napokon što ima 
uvijek u svom krilu svetaca, koje je sam 
- Bog kao takove proglasio velikim čudesima. 
. 3. Mora biti ofćenita ili katolička, to 
jest, ne samo počevši od Isukrsta uvijek 
postojati, nego biti takogjer prikladna, da 
sve ljude, svih vremena i mjesta primi u 
svoje krilo. ' 
. 4. Napokon mora biti i afostolska, to 
će reći, poglavari joj se moraju svi počevši 
od vrhovnoga glavara iskazati zakonitim 
nasljednicima apostola tako poslanjem, kako 
regjenjem. 

ue Ako i ove biljege potražimo u drugim 
kršćanskim općinama, koje se zovu takogjer 
crkvom Isusovom, vidjet ćemo, da ih nigdje 
svih nema, niti je ikoji od njih savršen kao 
u katoličkoj crkvi; dakle ona je za cijelo 

prava crkva Isusova, pa naravno i jedina, u 
kojoj se može spasti. 


Dakle se zbilja ne može spasti izvan katoličke 
crkve? 

Običnim putem se ne može nitko izvan 
katoličke crkve spasti. 

Isus je samo jednu crkvu utemeljio, a 
to je katolička; njoj je obećao duha istine 
i vlastitu pomoć do konca svijeta. U ovoj 
se dakle jedinoj crkvi sveudilj čuva i pravo 
tumači spasonosni nauk Isukrstov; jedino 
njoj imamo po zapovijedi Isusovoj vjerovati, 
ako želimo njega i Oca štovati; jedino nju 
slušati, jer će nas inače postići sudbina ne- 
znabožaca i očitnika. — Sudimo sad sami, 
mogu li se oni Spasitelju dopasti, i k njemu 
u raj dospjeti, koji su se od njegove crkve 
otcijepili, ovako otcijepljeni Živu, dapače 
proti njoj vojuju. 


Hoće li svi propasti, koji su izvan rimske crkve? 


Katolička crkva ne osugjuje uopće onih, 
koji su u bludnji, nego bludnju samu, koja 
sigurno ne može spasti. 

U ostalom smatra ona svu onu krivo- 
vjersku djecu kao svoju, koja se krste na- 
ravskom vodom, u ime triju božanskih 
osoba, s namjerom činiti sve ono, što je 
Isus naredio, a zatim umru u milosti Božjoj 
po krstu dobljenoj. 

Što se tiče odraslih krivovjeraca, razli- 

kuje crkva, da li su ovi sami krivi svojoj 
bludnji ili ne. Ako nijesu sami krivi i ako 
ne imaju zgode spoznati pravu crkvu, a u 
ostalom svesrdno istinu ljube, koliko je po- 
znaju, te nastoje prema svome spoznanju i 
savjesti živjeti, tako te se u istinu može 
kazati, da bi radosno u pravu crkvu stu- 
bili, čim bi je spoznali, onda se _ možemo 
nadati, da će ih premilosrdni Bog ili k spo- 
znanju istine dovesti, ili kojim izvanrednim 
putem spasti. No oni, koji imaju vremena, 
pameti i zgode, dapače se i pozivlju, da 
spoznaju katoličku crkvu po gore nave- 
denim biljezima i spoznav je kao pravu, 
imadu zgode i vremena, da u nju stupe — 
pa ipak jedino s nehajnosti, sebičnosti, pu- 
tenih požuda ili drugih vremenitih obzira ili 
ne će da ovih biljega ispituju, ili se opiru, 
što je još sto put gore, očevidnoj istini, kao 
nekoć farizeji, — jednom riječi, koji od istine 
bježe i na nju mrze: ti su sami sebi krivi, 
što nijesu u pravoj crkvi; za njih dakako 
nema spasenja, doklegod takovi ostanu. 


Molitva. 

Predobri Bože i Spasitelju! hvalimo Ti 
iz dna srca, što nas nijesi dao othraniti u 
tmini krivovjerstva, nego u svojoj jedino 
pravoj i spasonosnoj crkvi, kojoj si za vidivu 
glavu postavio svetoga Petra. Budi nam u 
pomoći, da se vazda ukažemo pokornim si- 
novima ove crkve. Udijeli nam krepku vjeru, 

goruću ljubav i duboku poniznost svetoga 
Petra, kao i plamteću gorljivost svetoga Pavla, 
da i mi tako neumorno za Tvoju slavu po- 
slujemo, strpljivo i iz ljubavi prama Tebi 
sve podnošimo, pa ako bi od potrebe bilo, 
za Te i umremo, te jednoć kao i ovi slavni 
mučenici u vječnom blaženstvu s Tobom 
živimo. Amen. 


Peta nedjelja po Duhovima. 

Evangjelje sv. Maleja 5, 20—#4. 

U ono vrijeme reče Isus učenicima 
svojim: Ako ne bude veća pravednost vaša 
nego književnika i farizeja, ne ćete ući u 
kraljevstvo nebesko. Čuli ste, kako je kazano 
starima: ne ubij; a tko ubije, kriv će biti 
sudu. Ali ja vam kažem, da će svaki, koji 
se gnjevi na brata svojega, biti kriv sudu. 
A koji reče bratu svojemu: raka! bit će 
kriv skupštini; a koji reče: budalo! bit će 
kriv paklu ognjenomu. Ako dakle prineseš 
dar svoj k oltaru, i ondje se opomeneš, da 
brat tvoj ima nešto na te, ostavi ondje dar 
svoj pred oltarom, i idi prije te se pomiri 
s bratom svojim, pa onda dogji i prinesi 
dar svoj. 


Kakova je bila pravednost farizeja ? 

Većina farizeja bila je samo na izliku 
pobožna, te se klonila tek takovih opačina, 
koje bi im mogle kakovu vremenitu sramotu 
ili štetu nanijeti, ili od kojih su se mogli 
posve lako čuvati. Inače pak bijaše im srce 
puno zloće i oholosti, kao što ih je toga 
radi Isus uvijek i korio, nazivajući ih licu- 
mjercima i hiniteljima. 

Pa i što hasni čovjeku, ako se po cijele 
satove Bogu moli, posti, često se ispovijeda, 
pričešća, milostinju dijeli, a sve samo iz iz- 
praznosti i licumjerstva ; šta mu hasni, ako 
se ne kloni zavisti, mržnje, hinbenosti, ogo- 
varanja; ako ne ovršuje svojih zvaničnih 
dužnosti ? 


U čem se dakle sasioji prava pravednost? 


Sastoji se u tom, da se zla klonimo a 
dobro činimo ito s dobrom nakanom. Valja 
nam se pak čuvati ne samo zlih djela, nego 
takog gjer krivih misli i požuda; a i nije dosta 
da ovršujemo samo neke Božje zapovijedi, 
nego treba sve, uvijek, svuda, jedino radi 
Boga i iz ljubavi prama njemu; opet treba 
da prijatelje i neprijatelje Bogu za volju 
iskreno i djelotvorno ljubimo, jer su inače 
sva dobra djela tijelo bez duše. 


Kako se ima razumjeti, što ovdje govori Isus o 
mržnji i psovanju ? 

Ovo je smisao riječi Isusovih: Čuli ste 
od svojih učitelja itumačitelja svetoga pisma, 
da je ubojstvo zakonom zabranjeno, i daje 
ubojica krivac čovječjega suda; no ja vam 
velim, da će se Božjim sudom kazniti i onaj, 
koji se samo rasrdi na svoga bližnjega. Čuli 
ste, da se i pogrdna riječ, kao što je raka, 
to će reći zlotvor; zatim budala ili smu- 
šenjak raspravlja i kazni na višem vijeću. 
Ja nasuprot velim, da će Bog mukama pa- 
klenim kazniti svaku sramotu, što je ne- 
pravedno bližnjemu učinite, svaku mržnju i 
neprijateljstvo proti njemu. 


je li već svaka i najmanja srditost i psovka teški 
grijeh ? 

Nije; samo se onda teško sagriješi, kad 
tko iz strastne osvete učini bližnjemu kakvo 
veliko zlo na tijelu, poštenju ili imanju, po- 
želi ili se tomu veseli; zatim kad tko bez 
razloga i prava bližnjega opsuje, jedino 
s tom namjerom, da ga ozloglasi, te mu 
tako otme čast i poštenje, sama njega jako 
rasrdi i rasevili. 

Ako je pak srditost umjerena i pra- 
vedna kad se n. pr. glavari ili roditelji raz- 
žeste na pogrješke i razuzdanost svojih po- 
danika i djece, kad se tko razljuti više na 
grijeh i opačine ljudske, nego na iste osobe, 
onda je to gorljivost, a ne srditost, i zato 


ako je samo umjerena, te ne progje u gore 
spomenute mane, ne samo da nije grijeh, 
nego je dapače hvalevrijedna i sveta. Tai 
sam se Isukrst razljutio na kupce i proda- 
vaoce u hramu, te ih van istjerao. Sveti 
Pavao rasrdio se na vračara Elima, a sv. 
Petar na Ananiju i Safiru zbog učinjene 
prevare. 

Ako dakle hoćemo, da nam srditost 
bude nevina, imade nam biti više sveta gor- 
ljivost i ljubav za pravednost, kojom želimo 
mane i pogrješke drugih ljudi popraviti, a 
ne im se osvetiti i nesreću nanijeti. Primimo 
svojski k srcu opomenu Duha Svetoga: 
»Ne navaljuj kano iav na ukućane svoje !« 
»Zaludu je ono karanje, kojim se služi 
psovač u srditosti svojoj«. 


Zašto nam valja poći s bližnjim se pomiriti? 

Zato, jer nijedna žrtva niti dobro djelo 
nije Bogu dopadno ni povoljno, dok živimo 
u neprijateljstvu, mržnji i svagji sa svojim 
bližnjim. Koji se po svojoj krivnji s bližnjim 
omrazi, na toga mrzi sam Bog, i ne dade 
se ikakvom žrtvom ili dobrim djelom prije 
pomiriti, dokle se on s bližnjim ne pomiri. 

Kamo sreće, da ovo zapamte svi oni 
nesretni kršćani, koji se usugjuju ići na 
svetu ispovijed i pričest, a ne oproste prije 
svojim uvrediteljima, niti mole oproštenje 
od onih, koje su sami uvrijedili! Ovi neka 
znadu, da na ispovijedi mjesto odrešenja 


nameću sebi samo novi i veći grijeh, a na 
svetoj pričesti sebi prokletstvo jedu. 


Kakovim se načinom valja s bližnjim pomiriti ? 


To nas uči sveti Augustin evo ovako : 
Ako je onaj, koga si uvrijedio daleko, te ne 
možeš tako lako k njemu dospjeti, a Ti se 
ponizi pred Bogom, pa moli u njega opro- 
štenje prije, nego li ćeš prikazati žrtvu, 
stalno odlučivši, da ćeš se s neprijateljem 
pomiriti, čim ti bude moguće. Ako je blizu, 
a ti hodi k njemu, pa ga zbilja moli, da ti 
oprosti. Ako je tko tebe uvrijedio, a ti mu 
prosti od srca, pa ne budi više srdit ni 
osvetljiv. 


Molitva. 

Sačuvaj nas Bože od farizejske sljepote, 
da ne gledamo dopasti se ljudima, te si 
tako ne izgubimo vječne plaće. Izrini nam 
iz srca svaku grješnu srditost i oprosti ne- 
brojene uvrede. Usadi nam u srce svetu i 
gorljivu ljubav, da samo za Tvoju čast i 
spasenje našega bližnjega usplamtimo, ni- 
koga ne uvrijedimo, a uvrediteljima od 
srca oprostimo, te tako do prave kršćanske 
pravednosti dogjemo. Amen. 

Šesta nedjelja po Duhovima. 
livangjelje sv. Marka 8, 1—9. 


? 

U ono vrijeme kad bijaše mnogo ljudi 
s Isusom i ne imagjahu šta jesti, dozvavši 
učenike reče im: Žao mije naroda ; jer već 
tri dana stoje kod mene, i nemaju ništa 
jesti. I ako ih otpustim gladne kućama nji- 
hovim, oslabit će na putu; jer su neki od 
njih došli iz daleka. I odgovoriše mu uče- 
nici njegovi: Otkuda ćemo uzeti hljeba 
ovdje u pustinji. da ih nahranimo? I zapita 
ih: Koliko hljebova imate? Oni kazaše: 
Sedam. | zapovjedi narodu, da posjedaju 
po zemlji. I uzevši sedam hljebova, hvalu 
davši prelomi i dade učenicima svojim, da 
razdadu; i razdadoše narodu. I imahu malo 
ribica; i njih blagoslovi, i reče, da razdadu. 
I jedoše, i nasitiše se, i nakupiše komada, 
što preteče, sedam košarica. A onih, što 
jedoše, bijaše oko četiri tisuće; i otpusti ih. 

Što nas uči narod, koji bijaše s Isusom? 

Uči nas 1. da željno slušamo riječ Božju. 
Ljudi već ne imadijahu što jesti, pa ipak ne 
ostaviše Isusa, da se kući vrate i nahrane. 
Nauk Spasiteljev bijaše im draži od tjelesne 
hrane, jer im je dušu jačao i za vječni je 
život hranio. 


2. Da se sasvim pouzdamo u Spasitelja. 
Oni su bili uvjereni, da on pozna njihove 
potreboće, i da se hoće za njih pobrinuti, 
kao što su se i kasnije osvjedočili. S toga 
prepustiše sve Gospodinu, te bijahu mirni i 
bezbrižni. 

Kako bismo sretniji bili i mi, kad bi- 
smo riječ Božju bolje slušali i slijedili, kad 
bismo se više brinuli za duševno spasenje 
nego za tjelesnu hranu, kad bismo se u 
svem, da i u vremenitim stvarima bolje po- 


uzdali u Boga! 


Što nas uče riječi Isusove: Žao mi je naroda? 


Uče nas, da Isus ima preljubezno srce, 
koje žali svakoga bijednika, te mu je pri- 
pravno uvijek pomoći, kadgod se to slaže 
s njegovom vječnom voljom. Jest, on češće 
i prije pomogne, nego što ga ljudi i mole, 
te bi prije stvorio i najveće čudo nego do- 
pustio, da se čovjek zaludu u nj pouzdava. 
Kolika utjeha svim stradajućima i nevoljnim ! 


Kako je Spasitelj stvorio čudo, umnožav kruh? 
Stvorio ga je svojim Božjim blago- 
slovom, hoteći nas i opet opomenuti, da sve 
visi o Božjem blagoslovu. Tim je blago- 
slovom i najmanji imutak  stalniji i obilniji, 
nego bez njega blago cijeloga svijeta. 


Blagoslivlje li i katolička crkva hranu? 

Blagoslivlje; ona naime po primjeru svoga 
božanskoga utemeljitelja rada moli vrhu 
raznih stvari nama za užitak odlučenih, 
križa ih, to jest blagoslivlje, posvećuje. 

Neki ismjehavaju ta blagoslivljanja kano 
kakova praznovjerja; no molitva, koja se 
po primjeru Isusovu ovršuje, nije doista 
praznovjerje. Svećenici blagoslivljući razli- 
čite stvari, kao kruh, vino, vodu, sol itd. 
ne čine ništa drugo, nego se kao sluge 
Božji mole u ime cijele crkve nebeskome 
Ocu, da on po zaslugama svoga preljub- 
ljenoga Sina i po zagovoru svojih svetaca 
unaprijedi porabom posvećenih stvari vre- 
menito i vječno spasenje svih pobožnih 
kršćana. 

Ako pak usliša nebeski Otac svaku 
molitvu, koja se u ime njegova Sina ovršuje, 
kako da ne usliša molitvu svoje crkve, te po- 
svećenim stvarima ne podijeli svoga božan- 
skoga blagoslova i osobite moći. 


Molitva. 


Isuse! koji si u Židovskoj zemlji svakom 
zgodom zasvjedočio ljudima svoju milosrdnu 
ljubav, pomiluj nas, koji smo izvrženi mnogim 
potrebama i pogiblima duševnim i tjelesnim! 
Blagoslovi nas i sve naše; budi nam Isus, 
Spasitelj, kadgod Tvoje ime pouzdano za- 
zovemo; vodi nas sigurno _ po ovome jadi- 
kovcu u domovinu vječnoga mira. Amen. 


Sedma nedjelja po Duhovima. 

Erangjelje sv. Mateja 7, 15—21. 

U ono vrijeme reče Isus učenicima 
svojim: Čuvajte se od lažnih proroka, koji 
dolaze k vama u odijelu ovčjem, a unutra 
su vuci grabljivi. Po rodovim njihovim poznat 
ćete ih. Zar se bere s trnja grožgje, ili sa 
čička smokve? Tako svako drvo dobro ro- 
dove dobre ragja, a zlo drvo zle rodove 
ragja. Ne može drvo dobro zlih rodova ra- 
gjati, ni drvo zlo dobrih rodova ragjati. 
Svako drvo, koje ne ragja roda dobra, 
isjeći će se i u oganj baciti. Dakle po ro- 
dovima njihovim poznat ćete ih. Ne će 
svaki, koji mi govori: Gospodine ! Gospo- 
dine! ući u kraljevstvo nebesko, nego koji 
čini volju Oca mojega, koji je na nebesima, 
on će ući u kraljevstvo nebesko. 


Tko su lažni proroci? 

Lažni su proroci svi krivi učitelji i za- 
voditelji, koji nastoje ustanoviti i rasprostra- 
niti takove tvrdnje, mnienja i pravila života, 
koja se protive Božjoj objavi, vjeri, ćudo- 
rednome nauku Isusovom i njegovoj jedinoj 
pravoj crkvi. 


Koji ljudi spadaju osobito u današnje vrijeme megju 
lažne proroke? 

Spadaju svi vijesnici slobode i jedna- 
kosti, koji pod lažljivom izlikom, da ljude 
prosvijetle, oslobode i usreće, ne imaju ni- 
kakove druge namjere, nego da vjerozakon 
i sve bogoslužje iskorjene, ugled duhovnoga 
i svjetskoga poglavarstva utamane, sav od 
Boga postavljeni red potkopaju, a mjesto 
toga da uvedu nered, nasilje i bezbožje, 
a sami sebi da pribave čast i bogatsvo. 


Koji se ljudi mogu još nazvati lažnim prorocima ? 


Oni, koji se bave gatanjem i ostalim 
praznovjerjem, te ovako varajući otimlju dru- 
gima novce, duševni mir i zadovoljstvo. 


Kako dolaze svi ovi u ovčijem odijelu ? 

Oni se odijevaju plaštem brižljivosti za 
čovječje dobro, sakrivaju krivi svoj nauk 
pod krinku istine i pravednosti, dapače se 
kažu bogoljubnima i pobožnima. O ljubavi i 
dobroti Božjoj govore, kao da On grijeh strogo 
ne kazni; zlo smatraju kao dopušteno ve- 
selje, a izvršivanje vjerozakonskih dužnosti 
samo kao posao priličan za stare ljude i 
svećenike. Varanju ovih ljudi ne može čovjek 
kadšto dugo u trag ući te-im s toga nije 
teško zavesti prostije i lahkoumne ljude 
svojim himbenim pretvaranjem. 


Po čemu se mogu poznati lažni proroci? 

Po svom rodu i djelima; jer kad čovjek 
točnije popita za njihov ćudoredni značaj i 
cijeli život, ili ih sam motri jedno vrijeme, 
tad obično vidi, da su to ljudi bezvjerni ili 
opaki, oholi, osvetljivi, surovi i besramni, skupi 
i lakoumni, kojima je mio samo nemir i ne- 
red. Od trnja nema grožgja, ni od zla 
drveta dobra ploda. 


Zašto kaže Isus: Svako drvo, koje dobra roda ne 
rodi, posjeći će se itd.? 

Tim on razumijeva, da sama vjera bez 
dobrih djela, ili lih težnja za nebom bez 
gorljiva izvršivanja krjeposti još ne uvodi u 
nebo. Kloni se zla, a čini dobro, to je za- 
daća pravoga kršćanina, to je siguran put 
k blaženosti. Isus sam jasno kaže: Ne će 
svaki, koji mi veli: Gospodine, Gospodine 
(koji dakle vjeruje i teži za nebom) unići u 
kraljevstvo nebesko, već onaj koji dobrim 
djelima, izvršivanjem kršćanskih i zvaničnih 
dužnosti ispunjuje volju Oca moga. 


Molitva. 


Čuvaj nas Gospodine od zavoditelja, 
pomozi nam, da vjeru dobrim djelima za- 
svjedočimo, volju Oca nebeskoga vjerno i 
gorljivo_ispunimo, te tako nebo zaslužimo. 
Amen. ' 


Na dan sv. apostola Jakova 
starijeg. 


Što znamo o životu svetoga ovoga apostola ? 

Jakov veći ili stariji, bijaše sin Zebe- 
dejev, rogjeni brat apostola sv. Ivana 1 
bližnji rogjak Isukrstov. Bijaše jedan od 
najljubljenijih učenika  Gospodinovih;  pri- 
sutan uskrisenju kćeri Jairove, zatim pre- 
obraženju Gospodnjem na brdu Taboru i 
najposlije njegovoj smrtnoj stisci na brdu 
maslinskom. On naviještaše. nauk Isusov u 
židovskoj zemlji, u Samariji i Jeruzalemu, 
gdje mu dade Irud glavu odsjeći. Idući na 
stratište izliječi uzetnika, i oprostivši svome 
tužitelju, obodri ga, da vjeruje u Isukrsta, 
Njegovo tijelo ,bi doneseno u Kompostelu 
u Španiju, gdje ga slave nebrojeni vjerni, 
koji k njegovomu grobu hodočaste. Jakov 
proli prvi od apostola svoju krv za Isukrsta 
god. 44. po Is. nar. 


Evangjelje po sv. Mateju 20, 20—283. 

U ono vrijeme pristupi k Isusu mati 
sinova Zebedejevih sa svojim sinovima kla- 
njajući mu se i moleći ga za nešto. A on 
joj reče: Što hoćeš? Reče mu: kaži da 
sjedu ova dva moja sina jedan s desne 

Tebi, a jedan s lijeve, u kraljevstvu Tvojem. 
A Isus odgovarajući reče: Ne znate što 
ištete. Možete li piti čašu, koju ću ja piti? 
Rekoše mu: Možemo. Reče im: Čašu ćete 
moju doduše piti; ali da sjedete s desne ili 
s lijeve meni, nijesam  vlastan dati vama, 
nego onima, kojima je Otac moj ugotovio. 


Što je upravo tražila ta mati od Gospodina? 


Ona je mislila, da će Isus veliko ze- 
maljsko kraljevstvo utemeljiti, pa je zato 
tražila, da udijeli njenoj dvojici sinova ovdje 
najveće časti. 

Neki roditelji misle još i sad, da su 
sve postigli, ako su im djeca u svijetu 
sretna, opskrbljena, časnici, svećenici; često 
ih dapače sile k stališu, za koji ne imaju 
ni volje ni sposobnosti. Takovim roditeljima 

valjalo bi se sjetiti velike odgovornosti, koja 
će se jednoć od njih zahtijevati, ako im 
budu djeca u državi ili crkvi najamnici, koji 
žele samo uživati i obogatiti se, a svoje 
najsvetije dužnosti zapuštaju, zlo se svagdje 
vladaju i najposlije sami sebe upropaste. 


Zašto kaže Isus: Vi ne znate, što prosite ? 


Kaže zato, da opomene ovu majku i 
sve njoj slične, koji vazda i najprije mole 
za vremenita dobra, za zdravlje, dug život, 
sreću, časti i druge takove stvari a za iz- 

vršivanje volje Božje i vječno spasenje 
mnogo se ne brinu. 


Kako se imaju razumijevati riječi Isusove: Možete li 
piti čašu, što ću je ja piti? 

Tim htjede Isus da kaže: Možete li i vi 
sa mnom piti čašu muke i tuge, bez čega 
ne možete postići moje slave! Dobri uče- 
nici odgovoriše doista »možemo«, nu koliko 
čovjek sam po sebi može, pokazalo se kod 
muke Gospodnje, gdje se i oni s ostalim 
učenicima  prestrašiše i pobjegoše. Istom 
poslije, kad su primili Duha Svetoga po- 
gjoše spremno, di veselo za Isusa na muke 
i smrt. 


Što je hrabrilo našega svetoga apostola i sve sluge 
Božje u mukama ? 

Hrabrilo ih je to, što su Duhom Svetim 
prosvijetljeni upoznali i uvijek pred očima 
imali: 1. Da se sve na ovom svijetu bilo gorko 
ili veselo, dogagja ili prema volji ili po dopu- 
štenju Božjem; paće da bez znanja Božjega 
ni vlas s glave ne spadne; 2. da Bog na 
dobro upravlja svako trpljenje onima, koji 
ga ljube, naime, da se potpuno očiste od 
grijeha i uvježbaju u najljepšim krjepostima, 
kao što su: poniznost, krotkost, milosrgje 
itd., s kojih će im biti tad i zasluge za 
nebo veće i mnogobrojnije; 3. da Bog ne da 
nikome više trpjeti, nego što može pod- 
nijeti, te svojom svemogućom milošću oja- 

čava sve koji trpe, a u zgodno im takogjer 
vrijeme oduzimlje opet nevolju, ako ga po- 
uzdano zazovu. Napokon 4. hrabrilo ih je 
to, što su znali, da su sve naše bijede i 
nevolje ništa, prema blaženome miru, slavi 
i radosti, kojom će nas Bog za naše patnje 
vjekovito naplatiti. 

Ne ćemo li biti strpljivi, da veseli u 
nevoljama kad se toga sjetimo? 


Zašto kaže Spasitelj: Da sjedete meni s desne ili 
s lijeve ne mogu vam dati? 

Kaže zato da se vidi, kako Bog ni- 
kome po samoj molitvi neba ne dijeli, pak 
da ne će svaki, koji Bogu samo veli: Go- 
spodine, Gospodine! unići u kraljevstvo ne- 
besko, već samo onaj, koji to zasluži izvr- 
Šujući volju Božju, ovršivajuć dobra djela, 
strpljivo podnoseći bijede i nevolje. Ovim 
nas uči Gospodin, da Bog ne pazi na osobe, 
već jedino na zasluge. 


Molitva. 

Sveti Jakove, koji si prvi od apostola 
kao i Isus pio čašu muke i svoju krv za 
nj prolio, isprosi i nama milost, da se u 
patnjama nikad ne strašimo i ne mrmljamo 
već ih uvijek strpljivo podnosimo, i tako 
jednoć s Tobom nebesku radost zavrijedimo. 
Amen. 


Osma nedjelja po Duhovima. 
Evangjelje sv. Luke 16, 1—9. 


U ono vrijeme reče Isus učenicima 
svojim: Čovjek neki bijaše bogat, koji imaše 
upravitelja; i ovaj bi ozloglašen kod njega, 
da mu prosipa dobra njegova. I dozvavši 
ga reče mu: što ovo čujem za tebe? Daj 
račun, kako si upravljao; jer više ne možeš 
biti upravitelj. A upravitelj reče u sebi: 
što ću činiti, kad gospodar _ moj uzima od 
mene upravljanje? Kopati ne mogu, pro- 
Sjačiti stidim se. Znam šta ću činiti, da bi 
me primili u kuće svoje, kad mi se oduzme 
upravljanje. Dozvavši dakle redom dužnike 
gospodara svojega, reče prvomu: koliko si 
dužan gospodaru mojemu? A on reče: sto 
oka ulja. I reče mu: uzmi zadužnicu svoju, 
i sjedi brzo te napiši pedeset! Po tom reče 
drugomu: a ti koliko si dužan? On reče: 
sto oka pšenice. Reče mu: uzmi pismo 
svoje, i napiši osamdeset. I pohvali gospodar 
nepravednoga upravitelja, da mudro učini: 
jer su sinovi ovoga vijeka mudriji od sinova 
svjetla u svojem naraštaju. Ija vam kažem : 
načinite sebi prijatelje nepravednim bogat- 

stvom, kad dogjete na kraj, da vas prime 
u vječne stanove. 


Tko se razumijeva pod bogatim čovjekom i njegovim 
upraviteljem ? 

Pod bogatim se čovjekom razumijeva 

Gospodin Bog, pod upraviteljem pak čovjek, 
komu Bog udijeli razna dobra tjelesna i du- 
ševna, naravna dobra i milosti. Takova su 
dobra gipka i krepka uda, pet osjetila, 
zdravlje, tjelesna šnaga, ljepota, vještina, 
bogatstvo, moć i vlast nad drugim, pamet, 
razum, slobodna volja, vjera, milost Božja, 
dobri savjeti i prosvjete, dragocjeno vrijeme, 
zgoda za dobar rad itd. Et 
“Ova nam dobra ne daje Bog za svo- 
jinu, već da njima samo upravljamo, te ih 
obratimo njemu na slavu a sebi i bližnjemu 
na spasenje. 


Zašto upotrehi Isus ovu priču? 


1. Da nas krepko opomene, kako će 
Gospodin Bog jednoć strog račun tražiti od 
svakoga, kako je komu više ili manje udi- 
jelio. 

2. Da nas s jedne strane potakne na 
darežljivost prema  siromacima, a s druge 
strane odvrati od gadne rasipnosti, 


Tke je rasipnik ? 


Svaki onaj, koji na hranu, odjeću, stan 
ili zabayu bez potrebe više troši, nego je 
to primjereno njegovome staležu i imetku. 


Na što zavodi rasipnost ? 


Ona zavodi često na najveće nepravde. 
Tako je i ovoga upravitelja zavela da je iz- 
kvario namiru i dao krivu svjedodžbu. 

Rasipnici se rado zadužuju, pa budući 
da ne će svojih troškova da ograniče i da 
rade, zato često žele da se prevarom, 
kragjom ili drugim kojim nepoštenim na- 
činom iz svoje neprike izbave. Moraju li 
ipak napokon sudu predati svoj imutak radi 
duga, tada taje često i ono, što im drugi 
duguju, parnicu zatežu, a i od svoje goto- 
vine umanjuju samo riječma što više mogu, 
na štetu dakako svojih vjerovnika. Za ova- 
kove ljude i njihove drugove nema spa- 
senja, ako ne naknade po mogućnosti uči- 
njene štete. : 

Osobito se imaju čuvati lakoumni i 
slastohlepni poslenici i sluge, da zbog svoje 
lakomosti, taštih uresa i zabava ne po- 
segnu za dobrom, koje im gospodari povje- 
riše, da bez njihova znanja i volje ne ukradu 
novaca, hrane, odjeće i drugih vrijednih 
stvari. Ako bi ovo zbilja činili, pa još po 
cijeli mjesec ili godinu dana, prouzročili bi 
gospodaru veliku štetu, pače i konačnu 

propast. Teško tad ovakovima na Božjem 
sudu! ; ' 

Takovim nesmotrenjacima valjalo bi za 
to već sad slušati spasonosne opomene, za- 
uzdati svoju lakoumnost, taštinu i slasto- 
hlepnost, jer će inače izgubiti poštenje, du- 
ševni mir i blaženstvo! 

Zašto je pohvalio bogataš upravitelja ? 

On nije pohvalio njegove prevare, jer je 
ova bila silna nepravda, kao što je nepravda 
svako iskvarenje svjedožbe ili računa. On se 
samo čudio njegovu razumu i oštroumlju, 
kojim se za vlastitu budućnost poskrbio. U 
ovome su žalibože djeca svjetovna ili zlikovci 
često više: prevejani od djece svjetlosti ili 
krjeposnika, koji zanemaruju mnoga sredstva 
i prigode, gdje bi se mogli zla kloniti a dobro 
raditi. do 
x Otud se učimo: Ako bezbožni ljudi 
tako mudro upravljaju sve na svoju vre- 
menitu korist, koliko se mudrije i gorljivije 
moraju vladati kršćani glede svoga vječnoga 
blaženstva i porabe spasonosnih sredstava ? 


Kako se razumijeva opomena: Valja nepravednim 
bogatstvom prijatelja tražiti? 

Co se nema tako razumjeti, kano da 
je slobodno krasti i varati pa onda od tu- 
gjega dobra milostinju dijeliti; ili da je dio» 
bodno siromasima dijeliti nagjeno dobro, 
sve ako mu znamo za vlasnika ili barem za 


— 400 — 


njega doznati možemo. Spasitelj ne nazivlje 
vremenitih dobara ni zato nepravednim bo- 
gatstvom, kano da ih nije same po sebi 
slobodno posjedovati; ne, on hoće time 
samo naznačiti, kako bismo lasno mogli 
udariti stranputicom, kad bismo ovakova 
dobra pohlepno kupili, čuvali i množali. 

S toga nas Isus opominje, da se ne 
damo zemaljskim blagom zaslijepiti ni u zlo 
zavesti, nego ga većma obratiti na vlastito 
oplemenjenje, na slavu Božju i dobro stra- 
dajućih ljudi, te si tako pribaviti prijatelja. 

Koji su to prijatelji? 

To su: 1. Bog sam, koji će nas radi 
dobre porabe vremenitih dobara primiti u 
vječni stan nebeski, kad nam dogje konac 
naše uprave t. j. smrt; 

2. siromasi i Isukrst u njima, jer što 
mi iz ljubavi prama Isusu dajemo siroma- 
sima, to smatra Gospodin, kano da smo 
njemu samome dali. »Tko se smiluje siro- 
mahu, taj daje Gospodinu na dobit, i on 
će mu opet naplatiti«. Ruke sirotinske, kaže 
sv. Petar Krizolog, jesu ruke Isukrstove ; po 
njima šaljemo unaprijed svoje bogatstvo u 
nebo, gdje nas čeka zato vječita plaća. 


Molitva. 


Udijeli nam o Bože milost, da s povje- 
renim si dobrima mudro upravljajući unaprije- 
dimo Tvoju slavu, svoje i bližnjega blago- 


stanje, a u računu, koji ćemo morati jednoć 
položiti o svome gospodarenju, da sretno 
progjemo. Amen. 


Deveta nedjelja po Duhovima. 

Evangjelje sr. Luke 19, 41—47. 

U ono vrijeme kad se približi Isus Je- 
ruzalemu, ugleda grad i zaplaka nad njim 
govoreći: Kad bi i ti znao i to u ovaj 
tvoj dan, što je za mir tvoj; a sad je sa- 
kriveno od očiju tvojih! Jer će doći dani 
na tebe, i okružit će te neprijatelji tvoji 
opkopom, i opkolit će te; i obuzet će te 
odasvud ; i o zemlju lupit će tobom i sino- 
vima tvojim koji su u tebi, i ne će ostaviti 
u tebi kamena na kamenu; zato što nijesi 
poznao vremena pohoda svojega. I ušavši u 
hram stade izgoniti one, što prodavahu u 
njem i kupovahu, govoreći: Pisano je: dom 
moj dom je molitve; a vi načiniste od 
njega pećinu razbojničku. I učaše svaki dan 
u hramu. 


Zašto zaplaka Gospodin nad Jeruzalemom ? 
Zaplaka zato, što je žalio, da ga ne 
htjede spoznati ni posluhnuti, kad ga je 

prijazno pozivao k vjeri i pokori. Spasitelju 
se rastuži srce videći, kako će skupo platiti 
svoju opornost nesretni Jeruzalem. O da 
bismo i mi kao Isus svakoga grješnika žalili, 
najviše pak i prije od svih sebe same! 


Kad posjeti Gospodin Jeruzalem ? 


Posjeti ga onda, kad posla Židovima 
proroke, a oni ih rad otvrdnuta srca odbiše, 
mnoge od njih kamenovaše i ubiše. Osobito 
pak pohodi Isus Židove u vrijeme svoga 
propovijedanja kad im je svoj spasonosni 
nauk tako često u Jeruzalemu naviještao, 
velikim čudesima potvrgjivao i time se po- 
kazao obećanim Mesijom i Spasiteljem, koji 
donosi svijetu pravi mir i vječno spasenje. 
No i njega je otvrdnuti grad odbio i poružio. 


Tko se može još razumijevati pod neskrušenim 
Jeruzalemom ? 

Može se razumijevati svaki okorjeli 
grješnik, koji ne sluša opomena Božjih, propo- 
vjednikovih i ispovjednikovih; ili ako ih i sluša, 
ne slijedi ih; nadalje onaj, koji razne pozive 
i prigode k ispovjedi prezire, na obraćenje 
i ne misli, ii ga do smrti odgagja pa tako 
spasonosno vrijeme beskorisno sprovodi. 

Teško li će ovakove nesretnike mučiti 
na skrajnoj uri nemirna savjest, ako ih smrt 
nenadano ne zateče. U kakovu li će očaju 
umrijeti, s neokajanih grijeha, ako im Bog 
pravedno uskrati milost, kojoj su se za ži- 


vota opirali? O da je prokletnicima još 
samo četvrt ure i samo tračak milosti, kako 
bi im to dobro došlo! 

Kršćanine, spoznaj, što te može umiriti! 
Odazovi se milosti Božjoj dok te zove! 


Kako se ispunilo Isusovo proročanstva ? 


Židovima se upilila u glavu luda nada, 
te su očekivali svjetovnoga Mesiju, koji bi 
ih imao osloboditi od rimskoga jarma i 
nad sve zemaljske narode uzvisiti. Oni po- 
sluhnuše i povjerovaše svakome  varalici, 
koji se ili s dobiti ili sa vladohleplja iska- 
zivao očekivanim osloboditeljem, četu neza- 
dovoljnika oko sebe sakupio i rimskome se 
glavarstvu protivio. Rimljani budu napokon 
prisiljeni, da zbiljski doskoče tome neredu, 
Mnogobrojne čete unigju u židovsku zemlju 
bjesneći vatrom i oružjem. Sto tisuća poginu, 
Najposlije pogje rimski vogja Tito proti 
glavnome gradu Jeruzalemu te ga opsjedne. 
Ne pazeć na tvrdokoran odpor, stegnuo je 
grad sve uže, te tako zapriječio svaki dovoz 
živeža. Unutra u Jeruzalemu bjesnio je do- 
maći rat te združiv se s gladom i kugom 
poharao množinu ljudi. Glad napokon do- 
tjera dotle, te su čovječje meso jeli, dapače 
jedna je majka vlastito čedo ubila. Začuvši 
to Tito, zakune se, da će taj čin kazniti 
porazom Jeruzalema. Zidovi budu osvojeni, 
hram zapaljen, grad razoren, a najveći dio 


naroda u druge rimske pokrajine odveden. 
* 


. Tako se ispuni proročanstvo Spasite- 
ljevo. Tako kazni već ovdje pravda Božja, 
kad se ne sluša ustrpljivost i milosrgje Božje! 
Kako će istom na onome svijetu proći duše 
tolikih neskrušenih stanovnika jeruzalemskih! 

Grješniče! opameti se tugjom nesrećom, 
okoristi se dragocjenim vremenom i spaso- 
nosnom milošću Božjom, dok ti se nudi! 
Evo, sad je još za to vrijeme pohoda, ako 
ti jednoć izmakne, ne će se možda vratiti 
nikad više. 


Kamo se otputi Isus, kad dogje u Jeruzalem ? 
Došavši u grad s maslinskoga brda, 
otkud je proricao žalosnu sudbinu Jeruza- 
lemu, otputi se u hram, da nauča. To je 
činio od Cvjetnice počevši sve do velikoga 
Cetvrtka, kad započe gorku muku u vrtu 
Getsemanu. 


Kako je to, da su bili u erkvi kupci i prodavaoci ? 


Da uzmognemo to razumjeti, valja po- 
znati ustroj židovskoga hrama, 

Taj se je hram jedini u cijeloj židovskoj 
zemlji sastojao iz trijuh glavnih odjela: I. od 
»Presvetišta«, gdje bijaše nekad kovčeg za- 
kona. Ovamo je smio unići samo prvosve- 
ćenik jedan put u godini, ito na blagdan 
pomirenja. 2. Sastojao je od »Svetišta«, u 
kojem bijaše sedmoručni sviećnjak, stol i na 
njem dvanaest hljebova, i kadioni žrtvenik, 
na kom se palio dvaput na dan drago- 


cjeni miris. Napokon sastojao se 3. iz »trostru- 
koga predvorja«. 

U nutarnjem predvorju, koje se zvalo 
takogjer svećeničkim, prikazivahu svećenici 
žrtvu na velikom kamenitom žrtveniku ; drugo 
vanjsko ili predvorje židovsko, bijaše namije- 
njeno molitvama židovskoga naroda, napokon 
treće ili skrajno predvorje bijaše otvoreno 
onim poganima, koji se mnogoboštva odre- 
koše, te dogjoše u Jeruzalem, da štuju jed- 
noga pravoga Boga. 

U tom se poganskom predvorju pro- 
davahu životinje za žrtvu i druge potrebite 
stvari za službu Božju, mijenjahu se rimski 
novci drugim propisanima, kojima se plaćao 
crkveni porez. 


Pa zašto se tako razljuti Spasitelj na kupce i 
prodavaoce? 

Za ovoga trgovanja podiže se tad u 
hramu silna vika. Ova se činila božan- 
skom učitelju već sama po sebi zbog sve- 
tosti mjesta vrlo nečedna, a osim toga 
je bunila u pobožnosti bijedne pogane, za 
koje je takogjer Isus s neba sišao; jad- 
nici ovi dobiše jedva zadnje mjestance u 
hramu, da se nebeskom Ocu poklone i želje 
srca svoga otkriju. Osim toga oskvrnuše 
prodavaoci i mjenjači ovo predvorje lih- 
varenjem i varanjem, kao što čine po prilici 
razbojnici u svojim brlozima dijeleći si plijen. 

Sve ovo kosnu se nježna srca Spasi- 

teljeva, i on ne mogavši mu odoljeti poviknu 
iza glasa: U pismu stoji: moja kuća jest 
kuća molitve, a vi načiniste od nje brlog 
razbojnički. U svetoj svojoj gorljivosti iztjera 
sve trgovce iz crkyena predvorja, da svoj 
posao obavljaju na drugom mjestu, koje je 
za to priličnije od hrama. 


ie li dakle Bogu svejedno, vladao se tko u njegovoj 
crkvi ovako ili onako? 

Nipošto! U krajnom crkvenom pre- 
dvorju mijenjali su se novci, prodavale živo- 
tinje i druge potrebite stvari. Akoprem je ovo 
nekim načinom spadalo na službu Božju, 
Spasitelj se ipak razljuti i odvaži na to, da 
očisti sveta mjesta od ovakovih nepristojnosti. 

Hoće li se Spasitelj manje razljutiti na 
one, koji se ne stide sa sobom pse u crkvu 
voditi; koji u Svetinji neprestano brbljaju, 
smiju se i druge objesti prave; koji dolaze 
u crkyu iz puke taštine, putene ljubopitnosti 
i drugih grješnih svrha? 

Ovdje valja još na um uzeti, da crkve 
kršćansko-katoličke ne imaju nikakovih pre- 
dvorja; u njih nije samo kovčeg zakona, 
već sam božanski zakonodavac s tijelom i 
krvlju, s tijelom i dušom, božanstvom i čo- 
vječanstvom. Kakovu dakle osudu može 
očekivati katolički kršćanin, koji to znade, 
ii bi bar morao znati, pa se u kući Božjoj 
ipak gore vlada nego ijedan krivovjerac u 

svom hramu, da još gore nego ijedan čedan 
čovjek u poštenoj kući! 


Kako nam se dakie valja u crkvama viadati? 


Valja nam se vladati tako, da se lju- 
beznome Bogu zahvalimo, što nam je u 
crkvi tako blizu, te nam iskazuje tolika do- 
bročinstva. Ne zaboravimo nikad, koliko 
revnuje Bog-čovjek za čast svoje kuće. Do- 
lazimo često i radi u nju, ali uvijek s pravom 
sklonosti.  Prepriječimo u njima riječju i 
činom — koliko nam je moguće — sve ne- 
pristojnosti i surovosti; naučimo već djecu, 
da se mirno, čedno i pobožno vladaju u 
kući Božjoj; jer kako tko navikne, tako i 
obikne. Ne dopustimo takogjer, da izvan 
crkve tko na blizo, a osobito pod službom 
Božjom, viče, grohotom se smije, naglo vozi 
i štropoće, te tako buni puk u molitvi i 
pobožnosti, a Bogu pristojno štovanje uskra- 
ćuje. Ovo ne zabranjuje čovjek, nego kao 
što vidimo u današnjem sv. evangjelju, sam 
Isus, Sin Boga živoga. n.. . 

Milo ti je pogledati, kad vjerni u koju 
crkvu u vrijeme dogju, i ondje _se lijepo 
poregjaju, muškarci na jednu, a ženske na 
drugu stranu; kad riječ Božju sabranom 
pažljivošću i svetom željom slušaju, te se 
kod božanske žrtve s Bogom i vječnim 
stvarima zabavljaju, dok mole ili zajednički 
ili svaki napose iz svoje molitvenice. Kako 
je lijepo, kad se vrata neprestano ne otva- 

raju, kad bez velikoga uzroka nitko ne otigje 
kad vlada sveti mir, koji sabranosti duha 
mnogo koristi a i kući Božjoj doliči. 

. Hvala Bogu! još imade kršćana i či- 
tavih općina, koje tako rade. To će reći da 
kuću Božju poštuju i vrijeme u njoj dobro 
i korisno sprovode. Takovim bi kršćanima i 
općinama čovjek rekao, da im još plamti u 
srcu živa vjera. No i Bog ih s toga dariva 
vremenitim i vječnim blagoslovom, koji je 
uskraćen svim onima, koji ovdje ne Cijene 
njegove kuće. 


Molitva. 


Isuse! prosvijetli nam um, obodri srce 
da vrijeme milosti upoznamo i njime se va- 
ljano poslužimo. Pobudi u nama duboko 
Štovanje prema svojim crkvama, gdje su 
nam uložena sva sredstva spasenja; ne daj 
da se itko od nas ne okoristi tvojom neiz- 
mjernom ljubavlju. Amen. 


Plagdan Uzašašća Marijina. 


Zašto se tako zove taj blagdan? 
ž Zove .se zato, jer je na taj dan pre- 
blažena Djevica Marija primljena s tijelom i 
dušom na nebo. 


Kako umrije Marija ? 


Vruća ljubav prama Bogu i Isukrstu, 
koje prepuna bijaše blažena Djevica, pro- 
budi u njoj. goruću želju, da ga licem u lice 
gleda, i s njim se sasvim združi. Živeći 
ovdje, dok se svidje božanskoj mudrosti, 
vjernima na izgled i preslatku utjehu, te 
nakupivši neizmjerno blago zasluga za nebo, 
rastavi je blaga smrt s ovim svijetom. 


Je li i njezino tijelo istrunulo? 


Kao što prastara i štovana predaja 
svetih Otaca svjedoči, osta truplo prebla- 
žene Djevice samo kratko vrijeme u grobu, 
a poslije sjedinivši se opet s njenom svetom 
dušom preniješe ga angjeli na nebo. To je 
osobito prvenstvo pristojalo takogjer tijelu, 
koje bijaše uvijek hram Božji, nikad istoč- 
nim niti osobnim grijehom okaljano, iz ko- 
jega uze sam jedinorogjeni Sin Božji čo- 
vječju narav. Marija unigje dakle s dušom 
i tijelom u nebo, i posjeduje neizrečenu 
slavu, koja joj bijaše kao Božjoj Majci na- 
mijenjena, tako radi njene odlične svetosti, 
kao i radi uzvišene časti. 


Kako je bila Marija u neho primljena ? 

Tko će opisati njezin svečani ulaz u 
nebo, tko li dokučiti neizrečenu slavu, koja 
joj tamo dopade? »Svi zborovi angjeoski« 
— kaže sveti Bernard — »pogjoše joj u 
susret, bezbrojne čete nebeskih duhova spro- 

vodiše je k prejasnom prijestolu, što joj 
bješe pripravljen. Kakvom li je negdje pri- 
Jaznošću i umiljatošću, kakvim pozdravom 
dočeka njezin sinak, koji je uzvisi vrh svih 
zborova, izbranika i svetaca, te je okruni za 
kraljicu neba i zemlje čašću i slavom!« O 
kako se radovahu sveti angjeli došašću Ma- 
rijinom, kako klicahu od veselja, što mogu 
svoju preblaženu kraljicu u njenoj damdenoi 
ljepoti i sjajnoj časti sveudilj gledati, te lju- 
beznu njenu prisutnost uživati. 


Kako nam valja slaviti današnju svetkovinu? 

Valja nam je slaviti tako, da se i mi 
S blaženim dusima radujemo velikoj slavi 
Marijinoj i nježnoj materinjoj ljubavi. Sad 
naime može ona to uspješnije za nas skr- 
bjeti, što je bliže Božjemu prijestolu. O lju- 
bimo Mariju, častimo je kao svoju najljepšu 
najbolju i najljubezniju Majku, zazovimo je 
u svakoj nuždi, u svakoj bijedi! Ali slijedimo 
takogjer njene sjajne krjeposti: to je naj- 
bolji način, kojim ćemo u životu i smrti 
Osigurati njenu materinju ljubav i pomoć. 


TI +3. . 

Evangjelje po sv. Luki 10, 38—42. 

U ono vrijeme ugje Isus u jedno selo, 
.a žena neka, po imenu Marta, primi ga u 
kuću svoju. I u nje bješe sestra po imenu 


Marija, koja i sjede kod nogu Gospodnjih i 
slušaše besjedu njegovu. A Marta nastojaše, 
kako će ga lijepo podvoriti, te pristupivši 
reče: Gospodine, zar ti ne mariš, što me 
sestra moja ostavi samu da ti služim ? Reci 
joj dakle, da mi pomogne! I Gospodin od- 
govarajući reče joj: Marta, Marta! brineš se 
i trudiš se za veoma mnogo, a jedno je 
samo potrebito. Marija je odabrala najbolji 
dio, koji se ne će uzeti od nje. 


Zašto se danas čita ovo sv. evangjelje ? 

Čita se zato, jer je bl. Djevica Marija 
još mnogo dostojnije od Marte primila Sina 
Božjega, nahranila i podvorila, te mnogo 
gorljivije i pažljivije od svoje sestre riječ 
Božju slušala, u srcu je čuvala i točno vr- 
šila, te se Bogu sve više svigjala, i na- 
pokon zavrijedila, da se s njime na nebu 
združi. Tako je ona odabrala sebi ovdje 
najbolji dio, i tim postigla onu neizrečenu 
slavu, koje joj ne će više nitko ugrabiti. 


Što učimo od onih dviju sestara u današnjem sv. 
evangjelju? 

1. Učimo, da i mi kao poslena Marta 
budemo radini; da poslove i dužnosti svoga 
stališa Bogu za ljubav vršimo; da sakup- 
ljamo sebi dobrih djel4, koliko je moguće, 
te svome Spasitelju bar u siromasima drago- 

voljno učinimo to, kad već njemu samome. 


osobno toga učiniti ne možemo. On nam ob- 
reče, da će svaku i najmanju uslugu, koju 
u ime njegovo učinimo bližnjemu, ma kako 
niska roda, isto tako primiti i naplatiti, kano 
da bismo je njemu samome učinili. 

2. Učimo, da budemo gorljivi i posto- 
jani u molitvi, slušanju riječi Božje, u raz- 
matranju božanskih savršenosti, u nauku i 
nasljedovanju Isusovu, kao što je bila Ma- 
rija, taj uzor bogomisaona i pobožna života. 
Ako nam s nedostatka vremena ili duševnih 
darova ne bi bilo moguće sve ono toliko 
činiti koliko drugima, a ono se barem mo- 
žemo u poslu i radnji često opomenuti 
Boga i vječnih istina, srce svoje bogo- 
ljubnim  uzdasima i kratkim molitvicama 
k Bogu podići i pobožnim promišljanjem 
svakdanji život posvetiti, te Bogu milim i 
zaslužnim učiniti vazda uz misao: Bože, sve 
Tebi za ljubav! ' 

Napokon 3. uredimo svoje gospodarstvo 
tako, da se Isus i k nama svojom milošću 
i blagoslovom rad svrati i ostane; trsimo se 
naime, da dobro nadgledamo podložnike, 
da budemo vjerni, poslušni, pomljivi; da sve 
zvanične dužnosti savjesno = ispunjujemo. 
Blago tad nama, jer smo i mi onda s Ma- 
rijom najbolji dio odabrali, te nam ne će 
biti za to nikad žao. 

Koje je to ,jedno“ potrebito ? 


To »jedno« jest brinuti se za vječno 
spasenje. Bogomisaoni život Marijin jest 
zato mnogo korisniji i izvrsniji od poslena 
života Martina, koji bi čovjeka lako rastresao 
i odvratio od razmatranja o Božjim stva- 
rima. —  Združimo dakle kako najbolje 
možemo svoj posao s molitvom, jer će tada 
biti Bogu ugodan i za nebo zaslužan. Skrb 
za vječnost valja da uvijek prednjači skrbi 
vremenitoj. Isus naime ukori Martu, akoprem 
se brinula za dobro, naime da njega po- 
dvori. Što će dakle reći Spasitelj istom 
onim kršćanima, koji poradi svojih vreme- 
nitih radnja i prekorednih domaćih briga 
službu Božju zanemaruju, riječi Božje ne 
slušaju, za duševno se spasenje ne brinu? 


Molitva. 


Kamo sreće, da smo se dosada bolje 
brinuli za vječno spasenje! Nesretne ure, 
što smo ih potratili služeći svijetu i njegovoj 
taštini, nekorisnu veselju i poslovim! Sto 
nam preostade do tuge i žalosti? Ej da 
bismo mogli natrag dozvati beskorisno spro- 
vedeni život! Ali kad to nije moguće, mo- 
limo od Tebe, predobri Bože, tu milost, da 
Ti barem ostali život služimo i kao Marija 
neprestano oko svoga duševnog spasenja 
nastojimo po Isukrstu Gospodinu našem. 
Amen. 

Deseta nedjelja po Duhovima. 
Lrangjelje sv. Luke 18, 9—14. 


U ono vrijeme reče Isus nekima, koji 
se uzdahu u sebe, da su pravednici, i pre- 
zirahu druge, priču ovu: Dva čovjeka ugjoše 
u hram, da se mole, jedan farizej a drugi 
carinik. Farizej stade i moljaše se u sebi 
ovako: Bože! zahvaljujem Ti, što nijesam 
kao ostali ljudi: razbojnici, nepravednici, 
preljubočinci, ili kao i ovaj carinik. Postim 
dva put utjednu; dajem desetinu od svega, 
što imam. A carinik iz daleka stajaše i ne 
htijaše ni očiju podignuti na nebo, nego bi- 
jaše prsi svoje govoreći: Bože! milostiv 
budi meni grješniku. Kažem vam, da ovaj 
otide opravdan kući svojoj a ne onaj; jer 
svaki, koji se podiže, ponizit će se, a koji 
se ponizuje, podignut će se. 


Zašto reče isus priču o farizeju i cariniku ? 


Reče zato, da nas pouči, kako se u 
svoja dobra djela oholo nemamo pouzda- 
vati, ako želimo bogumilo moliti i živjeti, a 
još manje da se usudimo druge prezirati i 
pod plaštem svetosti grijehe svoje sakrivati 
i ispričavati. Bogu je milo samo ponizno i 
skrušeno srce, koje svoje vlastite pogrješke 
priznaje i nastoji ih ozbiljno popraviti. Ova- 


kovim mišljenjem proniknuti valja da po- 
gjemo u crkvu znajući da ćemo se ondje 
s Previšnjim razgovarati i svoje mu molbe 
priopćivati. Tad se možemo nadati Božjoj 
milosti i ljubavi, te ćemo se vratiti i mi 
kući opravdani i uslišani. 


Zašto se Bogu ne svidje molitva farizejeva ? 


Ne svidje se zato, što ne bijaše mo- 
litva, već hvastanje. Farizej je druge s oho- 
losti prezirao i opako sudio, a sebe hvalio, 
svoja dobra djela Bogu izbrajao i čast pri- 
svajao sebi, koja ide samo Boga. Tko tako 
moli, taj ne govori s Bogom pristojno i 
smjerno, pa s toga i ne zaslužuje, da ga 
usliši. 

je li pravedno osudio farizej carinika ? 

Nije, jer ako su i bili carinikovi grijesi 
veliki i mnogobrojni, ipak mu ih Bog već 
radi skrušena pokajanja oprosti. On bijaše 
već kod Gospodina opravdan, kad ga je 
farizej prezirno gledao, i za najvećega grje- 
šnika držao. Tko sudi unutarnje stanje čo- 
vjeka samo po vidu, tko iz jedne jedine 
riječi, iz jedinoga čina prosugjuje unutarnje 
stanje čovjeka, njegovu nakanu ili možda 
cijeli značaj, taj se obično prevari u svom 
sudu, te može učiniti najvrsnijem čovjeku 
golemu nepravdu. 

Zašto se Bogu tako svidje molitva carinikova? 

Svidje se zato, što bijaše, istina, vrlo 
kratka, ali ponizna i skrušena. On se jedva 
usudi u crkvu unići pa osjećajući se ne- 
vrijednim stade izdaleka. Ponizno obori oči 
i time ispovjedi, da zbog svojih grijeha nije 
vrijedan k nebu pogledati. On prizna bez 
obzira, da je grješnik, te se udarao u prsa, 
čime je — rekao bih — htio grijeh na sebi 
kazniti. 


Što nam valja misliti, kad nas mami napast, da 
druge preziremo? 

1. Treba da mislimo, ako je bližnji očito 
bolji od nas, tad bi bilo doista vrlo buda- 
lasto, da ga preziremo. Time bismo poka- 
zali, da smo sami vrijedni još većeg prezira. 

2. Ako je pak zbilja opak, pomislimo, 
da može postati pokorom pobožniji od nas. 
Da je imao on tu milost, što je mi zado- 
bismo, bio bi možda krjeposniji od nas, a 
mi bez te milosti bili bismo možda mnogo 
gori od njega. 

3. Imamo misliti, da je početak i na- 
predak u krjeposti dar Božji, koji valja da 
njemu samome pripisujemo a ne sebi; pa 
da i uradismo što dobra, valja nam se, — 
kako kaže Spasitelj — držati za nekorisne 
sluge ispunivši tek ono, što moradosmo. 


Kako će proči oni, koji se ne obratiše, zatim samoljupci 
: i častohlepnici ? 

Oni će: proći kao čovjek, koji poslije 
dugotrajna i tegotna putovanja po moru i 
kopnu, nakupivši blaga i bogatstva, po- 
strada na moru i u čas sve izgubi. Oni će 
u čas smrti sa strahom iskusiti, kako su im 
namišljena dobra djela neplodna i neza- 
služna, te su utaman živjeli i radili; jer što 
se ne radi Bogu na slavu i za volju, to ni 
za vječnost ne valja. 


Molitva. 


Bože! koji uslišaš molitvu poniznih, a 
oholima se protiviš te ih snizuješ, molimo 
Te, podaj nam ponizno srce, da budemo 
nalik na poniznoga Spasitelja, i s njime 
jednoć u nebu uzvišeni, po istom Isukrstu 
Gospodinu našem. Amen. 


Jedanaesta nedjelja po Duhovima. 

Evangjelje sv. Marka 7, 31—37. 

U ono vrijeme izišavši Isus iz krajeva 
Tirskih, dogje kroz Sidon na more Gali- 
lejsko megju krajeve Desetogradske. I do- 
vedoše k njemu gluha i nijema, i moljahu 
ga, da metne na nj ruku. I uzevši ga iz 
naroda na samo, metnu prste svoje u uši 

njegove, i pljunuvši dohvati se jezika nje- 
gova, i pogledavši na nebo uzdahnu i reče 
mu: Efeta, to jest: otvori se! I odmah mu 
se otvoriše uši, i razriješi se sveza jezika 
njegova, i govoraše dobro. I zapovjedi im, 
da nikomu ne kazuju. Ali što im on zabra- 
njivaše, oni još većma razglašivahu i većma 
se divljahu govoreći: Sve dobro učini; i 
gluhe učini da čuju, i nijeme da govore. 


Što vidimo iz prvih riječi današnjega sv. evangjelja ? 


Vidimo, kako je neumorno dragi Spa- 
sitelj putovao, da potraži i spase onoga, 
koji zaluta i izgubi se. Kao dobri pastir traži 
on neprestano i brižno zalutalu ovcu po go- 
rama i dolinama, po gradovima i pustarama, 
po moru i kopnu, te se ničemu više ne 
veseli, nego kad je nagje u vjeri i skrušenosti, 
te je dovede u mirni i sretni stan — u 
pravu crkvu, koja je predvorje kraljevstva 
nebeskoga — prave domovine. O tko bi se 
mogao odijeliti od toga plemenitoga, do- 
broga pastira, i ostaviv ga, kako bi mogao 
uši i srce zatvoriti njegovom  preljubeznom 
i spasonosnome glasu? 


Tko je bio taj gluhonijemi, što ga dovedoše k Spa- 
sitelju ? 


Bio je neki jadnik, koji nije mogao čuti 
niti govoriti. Taj je siromah usred čovje- 


čanskoga društva tužno samotovao ; nije čuo 
ni glasa svoga roda, ni riječi Božje o vječnom 
spasenju, ni pouke u drugim korisnim i znan- 
stvenim stvarima. On ne mogaše svoje 
misli, čuvstva i želje razumljivim riječima 
očitovati, žalosti i radosti pomoću govora 
s drugovima dijeliti Rogjaci su i prijatelji 
žalili toga nesretnika, oni ga dovedoše 
odmah k čudotvorcu iz Nazareta, čim je 
došao u njihov kraj, i silno ga moljahu, da 
podijeli siromahu sluh i riječ. Isus, koji 
svaku čovječju bijedu u svom -preljubeznome 
srcu osjeća, te nikad ljudske molbe ne od- 
bije, pomilova ga i izliječi. U sadanje vrijeme 
ima takogjer mnogo takovih gluhonijemih, 
koji su gdjegdje sasvim zanemareni, te dušom 
i tijelom velikoj pogibli izvrženi; rogjaci 
naime ne znaju, što da s njima urade. Kr- 
šćanska ljubav nastoji da po mogućnosti 
doskoči ovome zlu. Ona zasniva zavode, 
gdje se ovakovi nesretnici, akoprem nijemi 
i gluhi, ipak različitim znamenjima i kre- 
tanjem barem u toliko poduče i odgoje, da 
uzmognu dovoljno spoznati Boga, svoju 
vječnu svrhu i dužnosti kršćanske. Čitati, 
pisati, računati i druge korisne poslove 
obavljati mogu takogjer ponešto naučiti, te 
se tako učiniti za sluge Božje i korisne 
članove čovječanskoga društva. Kako velike 
zasluge pribavljaju sebi učitelji takovih za- 
voda, koji su se ugledali u sjajni primjer 
Spasiteljev, te gluhonijemima pomažu! Kako 

ih lijepa čeka plaća na nebu! No dionici 
zaslužnoga toga djela ljubavi jesu i oni, 
koji takove zavode po mogućnosti podupiru, 
te tako omogućuju, da se što više gluho- 
nijemih poduči te vremenito i vjekovito 
usreći. 


Koji se ljudi mogu prispodobiti s duševne strane 
gluhonijemima ? 
Prispodobiti se mogu oni, koji o Bogu 
i Božjim stvarima ništa ne će da čuju, u 
ispovijedaonici niti iskreno govore, niti se 
uputiti dadu. 


Zašto uze Isus gluhonijema iz naroda na samo ? 


Uze zato, jer ne htjede, da ga ljudi 
hvale a neprijatelji prerano mrze. Sama kr- 
šćanska razboritost zahtijeva da budemo 
oprezni ovršujući dobra djela, te ne težimo 
na ljudske pohvale, a drugih bez razloga 
proti sebi ne ogorčujemo. 


Zašto mu se dotače Isus ušiju, jezika itd? 


Dotače se u znak, da će njegova čudo- 
tvorna sila gluhonijemome sluh i riječ povra- 
titi. On pogleda takogjer na nebo, te nas 
nauči, da valja svako dobro a osobito obra- 
ćenje grješnika od Boga prositi: Bog daje 
da se grješnik kaje. ' 

Kako se ima razumijevati uzdah Isusov ? 


Ima se razumijevati kao žalost zbog 
mnogih i velikih zala, što ih počini zloraba 
jezika, pa žalibože još i dan danas čini. Koliki 
su koji se zlo služe ovim dragocjenim udom, 
te iz svetinje šale zbijaju, riječ Božju kvare 
i krivi nauk šire, bližnjemu klevetanjem i 
opadanjem glas, napredak, mir i krjepost 
grabe, svagjom i psovanjem nemir zameću, 
te Boga mira i njegovu svetu crkvu obeš- 
čašćuju! S punim pravom zato nazivlje 
sveti apostol Jakov jezik takovih ljudi udom 
punim zlobe i smrtna otrova, a neki svetac 
tvrdi, da se ima jeziku pripisati trećina 
grijeha, što ih svijet počini. Obuzdaj si dakle, 
kršćanine, jezik, i pazi na nj. Govori po sa- 
vjetu sv. Jakova polagano, to jest malo, al 
pametno i dobro ; ili kako kaže poslovica, 
prije ispeci, pa onda reci. Tad ćeš i ti poput 
izliječena gluhonijema lijepo govoriti, po- 
grješke jezika izbjegavati, te se usavršiti. 
No jer ti i ovdje treba osobita milost Božja, 
zato je dnevice od njega prosi. 


Molitva. 


Čuvaj nam Gospodine usta, i obuzdaj 
jezik, da njime ni sebi ni drugome ne na- 
udimo. Ne daj, da ikad zaboravimo, kako 
je veliko dobročinstvo dar jezika, što si nam 
ga podao samo na svoju slavu, na vreme- 
nito i vječno dobro naše i bližnjega; za- 
vrijedio nam jednoć jezik, da Tebe na 


nebu sa svim angjelima i svecima uvijeke 
hvali i slavi. Amen. 


Dvanaesta nedjelja po Duhovima. 
ifvangjelje se. Luke 10, 253—937. 

U ono vrijeme reče Isus učenicima 
svojim: Blago očima, koje vide, što vi vidite. 
Jer vam kažem, da mnogi proroci i kraljevi 
htjedoše vidjeti, što vi vidite, i ne vidješe; 
i čuti, što vi čujete, i ne _ čuše. I gle neki 
zakonoznanac ustade, da ga kuša, te rcče: 
Učitelju, što ću činiti, da dobijem Život 
vječni? A _ on mu reče: U zakonu što je 
pisano? Kako čitaš? On odgovarajući reče: 
Ljubi Gospodina Boga svojega svim srcem 
svojim, i svom dušom svojom, i svom snagom 
svojom, i svom pameti svojom; i bližnjega 
svojega kao samoga sebe. I reče mu: Pravo 
si odgovorio; to čini pa ćeš živjeti. A on 
hotjevši, da se opravda, reče Isusu: A tko 
je bližnji moj? A Isus uze govoriti: Čovjek 
neki silažaše s Jeruzalema u Jeriho, i dogje 
megju razbojnike, koji ga svukoše i izraniše, 
pa otidoše, ostavivši ga pola mrtva. A do- 
godi se te onim putem silažaše svećenik 


neki; i vidjevši ga, progje. A tako i levita, kad 
dogje na mjesto te ga progleda, progje. A Sa- 
maritanac neki putujući dogje do njega, i vi- 
djevši ga, sažali mu se. I pristupivši zavi mu 
rane i zali uljem i vinom; i posadivši ga na 
kljuse svoje, dovede u gostionicu, i pobrinu 
se za nj. I sjutradan izvadi dva dinara i dade 
krčmaru i reče: Brini se za nj, i što više 
potrošiš, ja ću ti platiti, kad se vratim. Što 
misliš, koji je od one trojice bio bližnji 
onomu, koji dogje megju razbojnike? A on 
reče: Koji mu učini milosrgje. I reče mu 
Isus: Idi, i ti čini tako. 


Zašto nazivlje Isus svoje učenike blaženima? 


Nazivlje ih zato, jer su Spasitelja svijeta 
mogli očima vidjeti i njegov sveti nauk čuti; 
zapala im sreća, kakove ne oćutiše svi sveti 
kraljevi, patriarke i proroci. Mi smo isto 
tako blaženi kao i apostoli, akoprem Spa- 
sitelja osobno ne vidimo i ne čujemo, samo 
ako u njega čvrsto vjerujemo i njegov nauk, 
što no ga katolička crkva neiskvareno čuva 
i naviješća, gorljivo i svijesno izvršujemo ; 
Isukrst naime nazivlje i one blaženima, koji 
ne vide, pa ipak vjeruju. 


Što je još potrebno uz vjeru za blaženstvo ? 


Potrebno je, da Boga i bližnjega lju- 
bimo; jer u tima se dvjem zapovijedima 


sastoji cijeli zakon. Vjerovati a ne ljubiti 
mogu i vrazi prokleti; di, oni tako čvrsto 
vjeruju, te dršću. No što im koristi? Ako 
ne ćemo, da s njima isti udes dijelimo, valja 
da vjeru ljubavlju prožmemo. 

Tko je naš bližnji ? 

Svaki je čovjek naš bližnji, bio on pri- 
jatelj naš ili neprijatelj, tugjinac ili našinac, 
siromah ili bogataš, suvjernik ili inovjernik. 
Samaritanac, o kom nam govori današnje 
sv. evangjelje, ne bijaše s onim, koji zapade 
megju razbojnike ni iste domovine, ni iste 
vjere, dapače su ga Židovi kao i sve Sama- 
ritance prezirali i na nj mrzili, no on je 
ipak smatrao ranjena Židova za svoga bliž- 
njega, te je to i činom pokazao. 


Kako treba da ljubimo bližnjega? 


Valja 1. da se radujemo svakoj sreći, 
daru i milosti to duševnoj to tjelesnoj, koju 
Bog bližnjemu udijeli, a žalostimo se radi 
njegove nesreće i žalimo ga. 

2. Da mane i slabosti bližnjega svoga 
ustrpljivo podnosimo, njegove mu uvrede 
iz srca opraštamo, — kao što. nas opominje 
sv. Pavao: Jedan neka nosi breme drugoga 
i tako ćete ispuniti zakon Isukrstov. 

3. Treba da mu u tjelesnim i duševnim 
potrebama koliko možemo pomožemo, ne 
pitajući, tko je on, ili kako je u nesreću 
pao. Dosta je, ako znamo, da strada i treba 

pomoći. Kad bi to svagdje bivalo, ne bi li 
već na zemlji nebo bilo! ' 


Zašto treba bližnjega ljubiti? 


1. Treba ga ljubiti, jer je to Isus naročito 
i krepko zapovjedio, a i svojim primjerom 
učio. On je nas ljubio, kad smo mu još bili 
neprijatelji, podao se za nas na sramotnu 
smrt i naročito odredio ljubav kao biljeg 
svojih pravih učenika. 

2. Jer nijesmo samo po naravi u Adamu, 
nego takogjer po milosti u Isukrstu svi 
braća i sestre. Morali bismo se stidjeti pred 
životinjom, ako nas ona pretječe u ljubavi, 
koju prama svomu rodu goji. | 

3. Jer je naš bližnji isto tako kao i mi 
na sliku Božju stvoren, skupocjenom krvlju 
Isusovom otkupljen, kao dijete Božje za 
nebo stvoren. 

4. Bližnjega treba ljubiti, jer nam se 
bez ljubavi prama bližnjemu nemoguće spasti. 
Tko ne ljubi, veli sv. Ivan, taj ostaje u 
smrti, budući da prestupljuje jednu od naj- 
većih zapovijedi te ne ispunjuje zakona. 


Kad je ljubav bližnjega zaslužna ? 
Zaslužna je onda, kad joj je Bog svrha, 
to jest, kad bližnjega zato ljubimo, jer to 
Bog zapovijeda i njemu se svigja. Iz pu- 
tena samo nagona, iz pohlepe za korišću ili 
drugih zemaljskih namjera ljubiti bližnjega 
i dobro mu činiti, jest tek naravna ljubav, 

te se ničim ne razlikuje od poganske. Ta 
i pogani ljube i odzdravljaju onima, koji 
ljube i pozdravljaju. : 


Kako se razumijeva ova priča u duhovnome smislu? 


Kako nam tumače sv. oci; onaj čovjek, 
koji je megju ubojice zapao, jest naš pra- 
otac Adam i cijeli rod čovječanski, koji j 
s neposluha Adamova dospio pod vlast 
vražju, lišio se izvorne pravednosti, i sve 
svoje duševne sile povrijedio i oslabio. Zi 
dovski svećenik i levit, koji označuju stari 
zakon, nijesu toj nesreći doskočili, Isukrst 
pak, pravi Samaritanac njoj doskoči. On se 
ljubežljivo zauze za čovjeka smrtno izranjena 
grijehom, ulije mu ulje svoje milosti i vino 
svoje presvete krvi u duševne rane, te ga 
izliječi. On ga uvede po krstu u svoju crkvu 
i povjeri ga svećenicima, da ga dalje njeguju. 

Hvalimo božanskome' Samaritancu na 
ovolikoj ljubavi i brižljivosti, te gledajmo, 
da mu budemo slični u ljubavi prama iskr- 
njemu koji strada ! 


Česa nas još osobito spominje ulje, kojim zali 
milosrdni Samaritanao rane bolesnikove? 
Opominje nas posljednjega pomazanja. 

Ovo Svetotajstvo naredi predragi Spasitelj 
na utjehu onih vjernih, koji teško boluju. 
Mogu ga pak toliko put primiti, koliko ih 
puta snagje nova smrtna pogibao. 


Što znamo o naregjenju ovoga Svetotajstva ? 


Duhovni stol Trientski veli, da je ovo 
Svetotajstvo bilo već tad naznačeno, kad 
su učenici Gospodnji bolesne uljem mazali 
i liječili; a kasnije ga sv. Jakov kao od 
Spasitelja naregjeno otajstvo vjernima na- 
vijestio veleći: »Ako tko od vas boluje, 
neka dozove svećenike crkve, da mole nad 
njim te ga pomažu uljem u ime Gospodnje, 
pa će molitva vjere biti bolesnome na spa- 
senje, i pokrijepit će ga Gospodin, te ako 
je u grijesima, oprostit će mu se«. Sveti 
apostol ne bi bio mogao svega toga kazati, 
da nije Isus to Svetotajstvo naredio, tolike 
milosti u nj uložio, i zapovjedio da se dijeli 
bolesnim vjernicima. 


Koje su dakle milosti toga Svetotajstva ? 


Ovo su milosti: 1. bolesnik, ako mu 
služi na spasenje duše, — ili opet ozdravi, 
ili mu po božanskoj pomoći toliko odlane, 
da može bolest trpljivo i zaslužno podnositi. 

2. Duša mu se oruža proti nepriličnoj 
Srižnji savjesti i  pogibeljnim  napastima 
vražjim, te se jača u nadi blažene smrti. 

3. Opraštaju mu se ne samo mali 
grijesi i buduće vremenite kazni sasvim ili 
djelomično, kako je već njegova priprava, 
nego mu se opraštaju i smrtni grijesi, koje 
je zaboravio ispovjediti ili ih ne može ISpO- 
vjediti, ako to Svetotajstvo pravim poka- 
janjem primi. 


— 425 — 


Što valja bolesniku raditi da bude dionikom ove 
milosti ? 

Valja mu ovršivati božanske krjeposti : 
vjeru, ufanje i ljubav, čvrsto pouzdanje u 
Isusa i djetinju odanost u volju Božju. Ako 
može govoriti ili drukčije svoje misli saop- 
ćiti, treba da se iskreno i skrušeno ispovijedi ; 
ne može li pak toga učiniti dosta je, da 
še u srcu iskreno pokaje te se poželi ispo- 
vjediti. 

S toga ne valja da bolesnik oteže s pri- 
manjem toga Svetotajstva, dok mu žestina 
bolesti i samosvijest oduzme, tako da jedva 
znade i ćuti, što s njime biva. Čim opazi, 
da je bolest pogibeljna, a on je još kod 
razuma, valja da to Svetotajstvo odmah 
sam zaište, te ga što pobožnije i korisnije 
primi. Ljuto bi se varao katolik misleći, 
da će morati primivši to Svetotajstvo za cijelo 
i odmah umrijeti, te se zato ne bi hotio 
ovim sredstvom milosti okoristiti, dok mu 
se ne bi svijest iznevjerila, a duša mu bila 
rekao bi već na jeziku. Neka se progje 
“svatko takovih ludih misli. Bolesnik, primivši 
to Svetotajstvo, ne će ni za jedan hip prije 
umrijeti, nego što je to- Bog već prije od- 
lučio, dapače ako to ne- bi smetalo nje- 
govu spasenju, to će lakše ozdraviti, kao 
i mnogi drugi. Ako je pak Bog nepromjen- 
ljivo odlučio, da će ga k sebi pozvati, to 
će mu ovo Svetotajstvo svakako bol i smrt 
olakšati i za nebo je zaslužnijom učiniti. 

Jesmo li dužni primiti posljednju pomast ? 

Istina, ovo Svetotajstvo nije baš nužno 
i vječno spasenje; no tko ga zanemari, 
išen je vrlo velikih milosti, a tko ga iz za- 
zora ne bi htio primiti, taj bi jako griješio. 

Sto radi svečenik, kad ide u holesnikovu kuću? 

ž On želi kući mir i sreću te moli, da 
Og pošalje svoga svetog angjela, da čuva 
njene stanovnike, zasjede vražje iz nje iz- 
tjera, bolesnika utješi i ojači, te mu opet 
zdravlje povrati. 


Sto govori svećenik polažući ruke na bolesnikovu 
glavu ? 
On moli, da B j 
og po g će- 
nikovih ruku, zazi M Mod sian 
= cu, zazivanjem Marije, svetih an- 
gje a, patriarka, proroka, apostola muče- 
Z i ispovjednika i svih svetih, sva škodljiva 
cesti he vraga, koji osobito tad nastoji 
uše upropastiti, osujeti i nj j 
še egove zas 
uništi. 7 ii 


Sto govori svećenik mažuči svetim uljem? 


On moli, da Bog po ovome pomazanju 
i svojem preblagom milosrgju oprosti bo- 
lesniku sve grijehe, što ih učini s ovih pet 
sjetila. Tad se neka i bolesnik još jednoć 
srdačno pokaje za sve grijehe, osobito one 
što ih učini sa svojim sjetilima; neka po- 
nizno i pouzdano zazove milosrgje Božje 


. osobito gledeći na sliku propetoga Isukrsta, 
da mu Bog grijehe oprosti i zaslužene kazni 
otpusti. 


Što valja činiti bolesniku kad je primio Svetotajstvo 
pomazanja ? 

Neka Bogu hvali, što ga je u kato- 
ličkoj vjeri i crkvi odgojio, te_ mu u njoj 
podao mnoga spasonosna sredstva; nek se 
takogjer spomene, kad ga svećenik raspelom 
križa, da mu je to štit i putna palica, kojom 
siguran od svojih neprijatelja putuje put ne- 
beske domovine, te kao borilac Isukrstov 
pun pouzdanja u njegovu muku i smrt strp- 
ljvo i srčano ustraje u teškoj bolesti i 
smrtnoj borbi. 


Molitva. 


Ljubezni i milosrdni -Bože, ulij u nas 
duh svoje ljubavi, da i mi svome bližnjemu 
Tebe radi dobro činimo, ubogima po mo- 
gućnosti pomažemo, žalosne tješimo, za- 
lutale na pravi put privodimo, potištene 
hrabrimo i nemoćne jačimo, te tim djelima 
ljubavi zavrijedimo već sad dok smo zdravi, 
a osobito u bolesti i na smrti Tvoje milo- 
srgje, i napokon da se s Tobom, beskonačna 
ljubavi, za uvijeke sjedinimo ! Amen. 

“Frinaesta nedjelja po Duhovima. 

noč sv. Luke 17, 11—79. 

ono vrijeme kad igjaše Isus u Jeru- 
sma prolažaše posred Samarije i Galileje. 
I kad ulažaše u neko selo, sretoše ga deset 
gubavih ljudi, koji staše iz daleka. I podi- 
goše glas govoreći: Isuse učitelju, pomiluj 
nas! I kad ih vidje, reče: Idite, pokažite se 
svećenicima. I dogodi se, kad igjahu, očistiše 
se. A jedan od njih vidjevši da je očišćen, 
*povrati se hvaleći Boga iza glasa, i pade 
ničice pred noge njegove, i zahvali mu; i 
to bješe Samaritanac. A Isus odgovarajući 
reče: Zar se ne očistiše desetorica? A de- 
vetorica gdje su? Ne nagje se, koji bi se 
vratio i dao slavu Bogu, nego ovaj tugjin. 
I reče mu: Ustani, idi; vjera tvoja ti po- 
može! , 

Sto je bila guba? 


Bila je ružna bolest, koja je čovjeka 
kadšto strašno nakazila, a kadšto se ni iz- 
liječiti nije dala. Dok je to zlo trajalo, ne 
smjedoše gubavi sa zdravima ni općiti. Kako 
je tužno, kad je tko odijeljen od svojih ro- 
gjaka i prijatelja, te ga se svatko kao 
ljudskoga izmeta boji i kloni 1 


— 432 — 


Što se može s gubom isporediti ? 

Isporediti se može grijeh, koji više grdi 
dušu čovječju, nego odurna guba tijelo. 

Kao što se u Židovskom zakonu razli- 
koyala trovrsna izvanjska guba, naime guba 
na tijelu, opravi i kući, tako je trovrsna i 
duševna guba. Gubavi na tijelu su bludnici, 
koji i druge lako okuže, te ih ss s toga 
valja brižno kloniti. — Guba na odjeći sa- 
stoji se u kroju i smutljivoj nošnji. što no se 
uvijek mijenja, a čime se ne semo novci 
beskorisno trate, nego i taštine uzgajaju, 
duše zavode, da cijele obitelji i općine, koje 
ove krojeve i nošnje slijede, u vremenitu 
oskudicu i vječnu nesreću sunovraćaju. Kad 
je već Bog Židovima samo radi tugjih i 
inostranih nošnja osvetom prijetio, kakova 
će istom kazan stići one kršćane, koji za- 
vode na grijeh duše dragocjenom krvlju 
Isusovom otkupljene, kad se prozirnom ili 
inače smutljivom odjećom odijevaju, ili još 
dapače neke strane tijela razgaljuju u dru- 
štvima i na ulicama, da u istoj kući Božjoj ? 
— Napokon guba na kući nalazi se ondje, 
gdje se podnosi nećudoredna  služinčad , 
kućni prijatelji, mrske lakrdije, gdje se ne- 
pristojno pleše i razgovara,. sramotno igra, 
besramno pjeva i što gadna radi; nadalje 
— gdje se sastaju kojekakovi sastanci, da 
bližnjemu krjepost i poštenje umanje, u 
obitelji ili općini mir uzbune, te priliku daju 
da se zanemari služba Božja. Takovih se 

kuća više bojati od kužnih, i jao onima, 
koji ovakove sablazni daju, snose i gledaju. 


Zašto stojahu gubavi iz daleka? 


Stojahu zato, što je tako, kao što već 
napomenusmo — u Židovskom zakonu bilo 
zapovjegjeno, naime da koga drugoga 'ne 
okuže. Gubavi je dapače morao, kad su mu 
se zdravi približavali, vikati: Nečist! opo- 
minjući, da se i oni ne dobave te bolesti i 
ne okuže. 

Ovako valja, da se i ćudoredno pogi- 
beljnih osoba, društava i kuća brižljivo klo- 


.nimo — jer tko se s oholima, nečistima, 


nemilim i nepodnosivim ljudima druži, brzo 
se može za njima povesti. 


Zašto posla Isus gubave k svećenicima? 


Posla ih najprije zato, da iskaže sveće- 
ničkome dostojanstvu i Božjemu zakonu čast 
koja ih ide; bješe naime zapovjegjeno, da 
se imadu gubavi svećenicima pokazati, a ovi 
da ih za čiste ili nečiste proglase. Zatim da 
iskuša vjeru, pouzdanje i poslušnost tih gu- 
bavaca, te ih potakne na izvršivanje zakona. 

Evo kršćanine! ako hoćeš, da budeš 
čist od grijeha, kaži i ti, kao što zapovjedi 
Isus, svećeniku po iskrenoj zapovijedi svoje 
srce, primi ponizno njegove opomene i na- 
redbe, te ih savjesno izvršuj. Tad ćeš iti 
isto tako izliječen od svećenika otići, i biti 
na nebu za čistog proglašen, te se ne ćeš 

više tako lako povratiti u Prijašnje kužne 
grijehe. 


Zašto upita Isus za drugu devetoricu očišćenika? 


Da pokaže prisutnima, kako mu je ne- 
mila nezahvalnost. Premda je Spasitelj i 
drugačije množinu uvreda m&kom mimoišao, 
ne htjede ipak da ne kazni nezahvalnosti 
devetorice izliječenih, koji se više ne vratiše, 
da mu zahvale. 

Tako je nezahvalnost pred Bogom i 
ljudima velik i mrzak grijeh ! Ona je, kao što 
veli sy. Bernardo, neprijatelj duše, budući da 
uhištuje zasluge, kvari krjepost i obustavlja 
djelovanje milosti ; ona priliči vrućemu vjetru, 
koji nam suši zdence dobrote i milosrdnosti 
Božje. 


Što nas uči izliječeni Samaritanac ? 

Uči nas zahvalnost. On je priznao i 
oćutio veličinu primljena dobročinstva, iza 
glasa hvalio Boga, te klečeći zahvalio svomu 
dobročinitelju na tom. To se priznanje ne- 
izmjerno svidje Spasitelju; on ga otpusti 
Prijaznim riječima, a zaista svojim blago- 
slovom i milošću vjere, koja mnogo više 
Vrijedi od tjelesna zdravlja i svega blaga 
ovoga svijeta. 

Zahvalnost je, veli sveti Ivan Zlatousti, 
najbolja čuvarica dobročinstva ; jer tko mala 
dobročinstva zahvalno prima, nuka dobro- 
činca na još viša i veća. S toga »Budite 

zahvalni«, piše apostol. A imamo i uzroka, 
da budemo zahvalni, jer ne progje nijedan 
časak, gdje nam Bog ne učini kakovo do- 
bročinstvo. 

Ne zaboravi dakle, kršćanine, da za- 
hvališ Bogu u jutro, na večer, a i poslije 
jela. Da, kolikogod puta zapaziš u kući, na 
polju, na imanju blagoslov Božji, zahvali mu 
za nj, a osobito kad si pribrao plod zemlje. 
Ovako radeći sticat ćeš od Boga uvijek novi 
blagoslov i milosti, ali zato treba da prim- 
ljene darove obratiš njemu na slavu. 


Molitva. 

Dobrostivi Isuse, koji si boraveći na 
zemlji uvijek svomu nebeskome Ocu zahva- 
ljivao, podijeli i nama milost, da se uvijek 
spominjemo Tvoje i njegove milosti i milo- 
srgja, da mu srcem, ustima i životom sve- 
udilj hvalimo, te tako i nadalje budemo 
dionici tvojih dobročina, a jednoć i vječnoga 
blaženstva. Amen. 


Svetkovina svetih angjela čuvara. 
Zašto naredi orkva tu svetkovinu? 
Naredi zato, da uzmognemo svetim an- 


 gjelima, kojima imamo vrlo mnogo da za- 


hvalimo, iskazati danas svoje štovanje oso- 
bitim načinom. 


EJ 


Tko su sveti angjeli ? 

Sveti su angjeli čisti dusi, koje je Bog u 
pravednosti i s prekrasnim prednostima 
stvorio, da njega priznaju i ljube, da mu 
se klanjaju i služe, a uz to da uživaju nebeske 
blaženosti; no stvorio ih je i zato, da nas 
štite od _ vraga i drugih neprijatelja našega 
spasenja. 


U čemu se sastoji dostojanstvo sv. angjela ? 


Sastoji se u tome: I. što su oni ne 
samo po naravi čisti dusi, nego takogjer bi- 
strijeg i oštrijeg uma i krepče volje od 
nas. Pa s toga mogu spoznati divna djela 
Božja i savršenosti mnogo jasnije i opsež- 
nije i dostojnijim načinom slaviti, nego ljudi 
po svojoj naravi. 

2. Ovi angjeli, kojih spomen slavimo, 
ne uvrijediše nikad svoga Stvoritelja, pretr- 
pjevši postojano kušnju svoje ljubavi i vjer- 
nosti prama Bogu, dočim je usuprot otpao 
od Boga veliki dio njihovih suangjela, kao 
i čovječji rod po grijehu. S toga su 

3. ovi dobri Bogu najmilija djeca i naj- 
vjerniji prijatelji. Blago njima, jer svyejednako 
gledaju Boga u neopisivoj ljepoti, i slave ga 
neprestanim klicanjem. 


Ljube li nas ti blaženi dusi? 


Dašto, oni nas nježno ljube, jer nas 
sam Bog ljubi, s kojim su oni posve jedne 
misli. Osim toga mi smo im drugovi i braća 

imajući s njima istu svrhu, naime slaviti 
Boga i uživati kod njega vječne blaženosti. 
Bog im napokon naročito naloži, da se za 
naše dobro skrbe i da nas čuvaju, radi česa 
ih zovemo svetim angjelima čuvarima. 


Kako nam zasvjedočuju sv. angjeli čuvari svoju 
ljubav i skrb? 

1. Oni nas prate od kolijevke ća do 
smrtne postelje po svim našim putevima, 
pa stoga i vide svaki naš korak, posao, 
borbu i patnju. . 

2. Oni odvraćaju od nas mnoge tjelesne 
pogibli, kako se vidi iz povjesnice mladoga 
Tobije, židovskoga naroda, ulovljenoga Petra 
i iz ostalih dogagjaja. 

3. Oni još gorljivije bdiju nad dobrom 
naših duša odvraćajući nas ljubežljivom 1 
ozbiljnom opomenom od grješne pogibli, po- 
mažući nam u borbi proti napasti 1 pobu- 
gjujući nas na ovršivanje dobrih djela. 

4. Oni opominju grješnike, da se po- 
kaju i poprave, te raduju i vesele nad 
svakim grješnikom, koji čini pravu pokoru. 

5. Oni donose molitve i dobra djela 
vjernih pred prijestolje Svemogućega, te se 
mole za njih u potrebama. Napokon 

6. prate nas u vječnu domovinu, kad 
dovjekujemo vijek svoj. 

Što nas uči ta ljubežljiva zaštita svetih angjela? 


Uči nas poznavati veliko dostojanstvo 
čovječjih duša, koje su megju Božjim stvo- 
rovima odmah prve do angjela, a predobromu 
Stvoritelju tako mile i drage, da im je dao 
svoje nebeske časnike za pratioce, da rekao 
bih za sluge. Ali je zato i velika odgovor- 
nost kršćanina, koji ne pazeći na takova prija- 
telja i zaštitnika pada u teške grijehe i u 
njima živi neskrušeno. 


Sto od nas zaslužuju ovi zaštitnici? 


I. Da im svake večeri zahvalimo na 
ljubežljivoj skrbi, kojom su se skrbjeli preko 
dana za naše tjelesno i duševno dobro. 

2. Da ih svakoga jutra, i u svakoj tje- 
lesnoj i duševnoj pogibli zazovemo dje- 
tinjim pouzdanjem, e bi nas čuvali. 

3« Da se u prisutnosti ozbiljno čuvamo 
tako uzvišenih duhova išto govoriti, činiti ili 
zanemariti, što bi ih moglo uvrijediti i od 
nas udaljiti. Osim toga valja nam slijediti 
njihove dobrohotne opomene pripravno, da 
nas sve više ljube, radosno štite, te da nam 
budu jednoć na sudu branitelji, a ne tužitelji. 


Molitva 
svstomu ansjelu čuvaru. 

Tebi, sveti angjele, koga mi je Svemo- 
gući dao za zaštitnika na zemlji proti nevid- 
ljivim silama tmine i mnogobrojnim vreme- 
nitim pogiblima, zahvaljujem na ljubavi i 


| 


— džo — 


vjernosti, kojom si me od moga djetinstva 
čuvao, te ne pazeći na tolike grijehe, kojima 
te ražalih, ipak bio u pomoći meni nevri- 
jedniku. Preslavni nebeski viteže, koji (osobno) 
gledaš nebeskoga Oca, moli mu se ljubež- 
ljivo za mene. Ispričaj moje slabosti i po- 
grješke, za koje se gorko kajem. Stiti me 
u budućim napastima, udahni mi svete misli 
i nakane, povećaj mi težnju za nebom, te 
me vodi ovom suznom dolinom u vječnu 
domovinu, da ti ondje zahvalim, na Tvojoj 
preljubežljivoj skrbi i u društvu sa svima 
svetima dusima Boga ljubim, hvalim i sla- 
vim po .sve vijeke. Amen. ' 


Fvangjelje sv. Mateja 18, 1—10. 

U ono vrijeme pristupiše učenici k Isusu 
govoreći: Tko li je najveći u kraljevstvu ne- 
beskom? I dozvavši Isus dijete postavi ga 
megju njih, i reče: Zaisto vam kažem: ako 
se ne obratite i ne budete kao djeca, ne ćete 
ući u kraljevstvo nebesko. Koji se god dakle 
ponizi kao dijete ovo, onaj je najveći u kra- 
ljevstvu nebeskom. I koji primi takovo dijete 
u ime moje, mene _ prima. A koji sablazni 
jednoga od ovih malih, koji vjeruju u me, 
bolje bi mu bilo, da se objesi kamen vode- 
nični o vratu njegovu, i da potone u dubinu 

morsku. Teško svijetu od siblazni! Jer je 
potrebno, da dogju sablazni, ali teško onomu 
čovjeku, kroz kojega dolazi sablazan. Ako 
li te ruka tvoja ili noga tvoja sablažnjava, 
odsjeci je i baci od sebe; bolje ti je ući u 
život kljastu ili hromu, nego li s dvje ruke 
i dvje noge da te bace u oganj vječni. I 
ako te oko tvoje sablažnjava, izvadi ga i 
baci od sebe: bolje ti je s jednim okom ući 
u život, nego s dva oka da te bace u pakao 
ognjeni. Gledajte, da ne prezrete jednoga 
od ovih malih; jer vam kažem, da angjeli 
njihovi na nebesima uvijek gledaju lice oca 
mojega, koji:je na nebesima. 


Zašto je stavio Isus dijete megju svoje učenike? 


Učenici mišljahu svejednako, da će Spa- 
sitelj utemeljiti zemaljsko kraljevstvo, te su 
željeli saznati, tko da će biti u njem prvi 
do njega. On ih dakle ozbiljno pouči, da 
ne će postići vječnoga blaženstva, ako se 
ne ostave pohlepe za čašću i ohološću, te 
ako ne budu kao djeca dobri i ponizni. 

Kamo sreće, da bi svi grješnici primili 
te riječi k srcu, koji se često s oholosti ne 
daju opominjati, a osobito oni, koji se na 
istine vjere i zapovijedi crkvene niti ne 
osvrću, dapače se onima, koji vjeruju, bez- 
obrazno podrugavaju. 

Kako boće Isus, da s malenima postupamo ? 


Hoće da svaki, komu su djeca povje- 
rena, ljubezno i brižno u dobru pouča i 
s njome postupa svetim nekim štovanjem; 
jer tko prima dijete u ime Isusovo, taj prima 
njega sama. A tko ne bi služio Isukrstu? 
Tko ne bi nastojao, da mu Isukrst duguje? 


Je li moguće, da ne bude nikakovih sablazni? 


To nije moguće, doklegod bude svijeta 
i na njemu zločestih ljudi, bit će i sablazni, 
i to jedino radi krivnje samih ljudi. Ali jao 
i prejao sablaznicima, jer im se Isus grozi 
strašnom onom istinom, da bi bolje bilo ta- 
kovome sablazniku, da se s obješenim o 
vrat žrvnjem utopi, nego da zavodi nedužne 
zlim govorima, nečednim pjesmama, besram- 
nim djelima i držanjem. X 

Krivo je takogjer mnijenje, da nije to- 
liko zlo, ako se kakova sablazan učini samo 
megju odraslima. Ta i odrasli su ljudi slabi ; 
i njih napastuju zle sklonosti, te se mogu 
tugjim poticanjem prozliti. Jao, veli Isukrst, 
čovjeku, koji sablažnjuje! Jao njemu, sa- 
blažnjivao on odrasle ili malene. 


Što hoće Isus da reče kad govori o odsjecanju uda ? 


Hoće nas poučiti, kako bismo morali 
od sebe ukloniti i odstraniti bilo čovjeka, 
n. pr. slugu, sluškinju ili drugu osobu ili stvar, 
bilo društvo ili službu ma kako dragu, po- 
trebnu ili korisnu, pa i same ruke, noge, oči, 

kad bi nas ili bližnjega na grijeh navodile. 
Jer što koristi čovjeku, veli Gospodin, ako 
cijeli svijet dobije, a dušu izgubi? Čim će 
je moći iskupiti iz pakla, kad mu jednoć u 
nj dospije? 


Rad česa se još imamo bojati smučivanja ? 


Rad toga, što mi time vrlo žalostimo 
i rekao bi silimo svete angjele čuvare našega 
bližnjega, koji su uvijek pred prijestolom 
Božjim skrbeći za spasenje svoje gojinčadi, 
da budu naši tužitelji pred božanskim sucem, 
i orugja njegova za našu kazan. Kršćani, 
toga nas sačuvaj Bog! Slijedimo radije 
dobre angjele, te budimo svomu bližnjemu 
vidivi angjeli čuvari! 

Osobito vi, roditelji i glavari, bdijte nad 
djecom i služinčadi, čuvajte i štitite njihove 
duše, jer će ih Bog jednoć iz vaših ruku 
zahtijevati. Uklanjajte od njih odvažno i po- 
stojano kužne i opake primjere i sumnjiva 
društva, zle knjige i besposlenost, ove vraže 
angjele. Ne štedite ni muke ni truda, da 
im sačuvate nedužnost. O kako će vam 
spašeni jednoć hvaliti! Kako će vas ljubiti 
njihovi sveti angjeli, a na smrti i na sudu 
biti vam zaštitnici i zagovornici! 


Molitva. 


Bože, koji u svojoj premilostivoj pro- 
vidnosti šalješ svete angjele, da nas čuvaju: 
udijeli nam, molimo Te, milost, da se u nji- 

hovoj nazočnosti brižljivo klonimo svakoga 
grijeha i sablazni, da njihovu zaštitu sve 
bolje zavrijedimo, a jednoć se takogjer na 
nebu s njima uzradujemo. Amen. 


Četrnaesta nedjelja po Duhovima. 
Lvangjelje sv. Mateja 6, 24—33. 
U ono vrijeme reče Isus učenicima 
svojim: Nitko ne može dva gospodara slu- 
žiti; jer ili će na jednoga mrziti a drugoga 
ljubiti, ili će jednomu voljeti a za drugoga 
ne mariti. Ne možete Bogu služiti i mamoni. 
Zato ne brinite se za život 
svoj, što ćete jesti, ni za tijelo svoje, u što 
ćete se obući Nije li život pretežniji od 
hrane, i tijelo od odijela? Pogledajte na 
ptice nebeske, kako ne siju, niti žanju, ni 
sabiru u žitnice, pa ih Otac vaš nebeski 
hrani. Nijeste li vi mnogo pretežniji od njih? 
A tko od vas brinući se može primaknuti 
rastu svojemu lakat jedan? I za odijelo što 
se brinete? Pogledajte na ljiljane u polju, 
kako rastu; ne trude se, niti predu; a 
kažem vam, da se ni Salomon u svoj slavi 
svojoj ne obuče kao jedan od njih. kad 
travu po polju, koja danas jest a sutra se 


vam kažem: 

u peć baca, Bog tako odijeva, a kamo li 
vas, malovjerni! Ne brinite se dakle govo- 
reći: šta ćemo jesti, ili šta ćemo piti, ili 
čim ćemo se odjenuti? Jer sve ovo pogani 
ištu. Jer zna Otac vaš, da vam treba sve 
ovo. Ištite dakle najprije kraljevstvo Božje 
i pravdu njegovu; i ovo će vam se sve 
dodati. 


Zašto zabranjuje Isus da odviše prianjamo i da se 
brinemo za zemaljska dobra? 

Zabranjuje zato, jer se time slabi ljubav 
i pouzdanje u Boga. Ne samo bogataši, 
nego i siromasi prione često. tako silno za 
stanovite stvari, što ih posjeduju ili ih žele, 
da ne mogu svojih misli da od njih odvrate 
ni u istoj crkvi, ni da se umire rad njihova 
gubitka ili pomanjkanja. 


Tko su ona dva gospodara, kojima nije moći zajedno 
služiti? 

Bog jeto i mamona ili bogatstvo, uopće 
Bog i neprijatelji naše duše. Sto Bog zapo- 
vijeda, to oni zabranjuju. Nu mi smo dužni 
samo Bogu služiti, t. j. uvijek ono činiti, 
što on zapovijeda, a kloniti se onog, što za- 
branjuje. Bog hoće, da svetimo nedjelju, 
da vjerno i pošteno, zdušno i pravedno ra- 
dimo; a toga ne može trpjeti vrag, pa zato 
mnoge i kod iste molitve uznemiruje od- 
vraćajući ih radi vremenita dobitka od službe 

Božje, i zavodeći često u goleme nepravde, 
Bog hoće, da smo ponizni i trpljivi, blago- 
darni, umjereni, čisti i pobožni; nu toga ne 
će ni svijet ni put. Obojici ne možemo ugo- 
diti, s toga moramo jednomu od njih službu 
uskratiti. Komu? — Bogu ili mamoni? — 
Hoće li tko dugo da promišlja ? 


Kome koristi bogatstvo, a kome škodi? 


Koristi onome, koji ga je pravedno 
stekao, te njime po sebe i svoje, a osobito 
po bijednike razumno i kršćanski raspolaže, 
a koristi mu za vrijeme i vječnost; onome 
pak, koji ga nepravedno nagomilava, bez 
koristi trati, ili kome je srce strastveno za nj 
prionulo te ni siromasima ništa od njega 
ne dijeli — tome služi na propast. 


Zašto nam stavlja dragi Spasitelj za primjer ptice 
nebeske i ljiljane poljske? 

Zato, da se ufamo u Božju providnost, 
koja i ptice i cvijeće uzdržava. Bog će 
nam jamačno dati hranu i odjeću, kad nam 
daje tijelo i život. Kad ptice, koje niti siju 
niti žanju, ipak hrani; kad cvijeće na polju 
tako lijepo odijeva, koliko će se većma 
brinuti za čovjeka, koga je na svoju priliku 
stvorio i pod svoje uzeo, samo ako ovaj 
posluhne njegove zapovijedi i djetinji se u 
njega, u nebeskoga oca svoga pouzda. 

Zar da se upravo ništa ne skrhimo za vremenito ? 


Ne tako. Spasitelj nam ne zabranjuje sve 
brige, nego samo prekoredne i suvišne, koje 
priječe slavi Božjoj i spasenju duše. Bog 
nam zapovijeda, da si čovjek kruh služi uza 
znoj svoga lica, a sv. Pavao piše: »Tko ne 
će da radi, neka ni ne jede«. 


Što nas može osloboditi od suvišnih briga? 


1. Tvrda i živa vjera, da nam Bog 
može i hoće pomoći. Može, jer je svemoguć, 
hoće, jer nam je predobri otac, te je sam 
naročito obećao, a svomu obećanju ostaje 
vjeran. 

2. Neuskolebivo pouzdanje u svetu pro- 
vidnost Boga, koji je prebrojio svaki vlas 
na glavi i sve rayna na dobro onih, koji ga 
ljube, te uprav onda pomaže, kad čovjek 
ne može da stigne što. 


Kako postajemo dostojni Božje pomoći? 

Postajemo tako, da prije svega nastojimo 
steći kraljevstvo Božje — nebo, da vjeru 
Isusovu sye bolje upoznamo i njegovu 
pravdu, t. j. kršćanske krjeposti sve marlji- 
Vije ispunjujemo. Onda će nam Bog vreme- 
nitih stvari dodati toliko, koliko nam treba. 
— Nu bez spoznanja i izvršivanja kršćanske 
pravde bili bismo pored svega zemaljskog 
blaga puki siromasi na duši; ne bismo imali 
milosti ni prijateljstva Božjega, nikakih za- 
sluga za drugi svijet, nikake nade vječnome 
spasenju. 

Zašto se mnoge obitelji ne mogu dokopati trajna 
vremenita blagostanja ? 

Neki ga se zaista ne mogu s toga do- 
kopati, što ih Sveznajući siromaštvom kuša, 
što ih čisti i u tvrgjuje, da ih to više obo- 
gati duševnim darovima i da im poveća 
slavu na nebu. 
.. Nu mnogi se s toga ne mogu pomoći, 
ili pače s visine svoga blagostanja duboko 
padnu, jer samo misle i nastoje oko zemalj- 
skoga dobra; vremenito traže prije vječnoga, 
prije i više od neba, a na spoznanje i izvr- 
šivanje kršćanskih dužnosti baš si malo ili 
ništa ne taru glave. Za to im manjka odozgo 
uspjeh, manjka blagoslov Božji, bez koga 
nema ništa ni u vremenitim poduzećima. 


Molitva. 


Udijeli nam svoju milost, Svemogući i 
predobri Spasitelju, da prije svega tražimo 
tvoje kraljevstvo i kršćansku pravdu, a po 
tome da i ono dobijemo, što nam treba za 
tjelesno uzdržavanje. 

m 

Narogjenje Marijino. 


Zašto slavimo današnju svetkovinu ? 


Slavimo je zato, da se sjetimo onoga 
dana, kada ugleda Božje svjetlo preblažena 

Djevica i Mati Božja Marija. Zato crkva 
kliče puna veselja: »Tyoj rogjeni dan, o 
Djevice i Majko Božja, navijesti veselje 
svemu svijetu; jer se od tebe rodi sunce 
pravde — Krist, naš Bog. Izbaviv nas od 
prokletstva dade nam blagoslov, i pobijediv 
smrt obdari nas životom vječnim«. 


Koga sve razveseli porogjenje Marijino ? 


Razveseli I. njezine pobožne roditelje, 
Joakima i Anu, koji oćutješe pri porodu 
poklonjena si djeteta neizrecivu utjehu; 2. 
ljude na zemlji, kojima je navijestila kao 
rujna zora skori dolazak sunca pravde i 
s toga bila sretan vjestnik budućeg spasenja ; 
3. svete angjele, koji su u Mariji spoznali 
svoju kraljicu i majku onih duša, koje su 
imale njihov broj opet popuniti i mjesta 
palih angjela zasjesti. 


Što da radimo na današnji dan? 


Treba da 1. Mariji čestitamo na sreći 
i Bogu da hvalimo, što se rodila tako sveta 
bez svake ljage grijeha, te što ju je izabrao 
za Mater svomu Sinu, našemu Spasitelju. 
2. Imamo Bogu zahvaliti i za svoje poro- 
gjenje, te ga moliti, da kao Marija posti- 
gnemo onu uzvišenu svrhu, za koju smo se 
rodili: vječno sjedinjenje s Bogom po svetom 
življenju. 3. Treba da se preblaženoj: Dje- 
vici pobožno poklanjamo, pouzdano je za 


| 


— 449 — 


zagovor molimo i trsimo se, da našljedu- 
jemo njezine odlične krjeposti. 


Sv. nas Bernardo ovako potiče na štovanje b. Djevice 
Marije. 

»Ne odvrni, veli on, oka svoga od 
sjajne ove zvijezde, ako ne ćeš, da te va- 
lovi progutnu. Kad se dižu vihri napasti, 
kad udaraš o stijene nezgode, onda glegji 
na zvijezdu, pogledaj na Mariju. Kad si 
smućen s veličine svojih grijeha, kad se 
stidiš radi nečiste svijesti, kad strepiš radi 
strašnoga suda, tako da te već žalost hoće 
da nadvlada, ili već propadaš u ponor 
očaja — tad misli na Mariju. U pogiblima, 
tjeskobama, u skrajnim nevoljama zazovi 
Mariju. Ne pusti je iz svojih ustiju, iz svoga 
srca; ne propusti je našljedovati u životu, 
da ti bude zagovornicom. U tom se sastoji 
prava pobožnost prema njoj. Ako nju sli- 
jediš, ne tumaraš; ako nju zazivlješ, ne 
očajavaš; ako te ona drži, ne padaš; ako te 
ona brani, nemaš se bojati; ako te ona 
sprovodi, to ćeš za stalno postići blaženstvo, 
te tako na sebi iskusiti, da s punim pravom 
nosi ime Marija, t. j. zvijezda morska«. 

Evangjelje isto, koje i na blagdan 
neokaljanoga začeća Marijina, strana 26. 


Molitva. 
Marija, sveto čedo, dragocjeni dare ne- 
beski, tvojim nam porodom zarudje zora 

preblage nade. Hvala i slava Bogu, koji te 
nadari tolikim milostima! Tebe molimo, o 
Djevice, isprosi nam oproštenje grijeha i 
milost, da Bogu čistim tijelom i nevinom 
dušom služimo. Isprosi nam i to, da se kao 
pravi pokornici od sve duše za grijehe po- 
kajemo, njih se klonimo i tvoje krjeposti 
postojano našljedujemo, te se jednoć zbog 
dobročinstva, što smo se rodili, pri Tebi na 
nebu za uvijeke uzradujemo. Amen. 


Petnaesta nedjelja po Duhovima, 
Evangjelje sv. Luke 7, 11—16. 

U ono vrijeme igjaše Isus u grad, koji 
se zove Naim, i s njim igjahu učenici 
njegovi i mnoštvo naroda. A kad se pribli- 
žavaše k vratima gradskim, gle, iznošahu 
mrtvaca, jedinca sina matere njegove, i ona 
bješe udovica; i naroda iz grada mnogo 
igjaše s njom. I vidjevši je Gospodin, sažali 
mu se za njom, i reče joj: Ne plači! I pri- 
stupi i prihvati za mrtvački lijes (a nosioci 
stadoše). I reče: Mladiću, tebi govorim, 
ustani! I sjede mitvac i stade govoriti. I 
dade ga materi njegovoj. A strah obuze sve, 
i hvaljahu Boga govoreći: Velik prorok 
ustade megju nama, i Bog pohodi narod svoj. 

Česa nas opominje preminuli mladić? 

Opominje nas najprije, da smo svi bez 
iznimke podvrženi smrti, koja je pošljedica 
prvoga grijeha. Sto se o tom mladiću ka- 
zalo, to će se i o svakom od nas jednom 
kazati: Umro je; danas će ga pokopati. 
Doista će doći vrijeme, kad će nam sile 
oslabljeti, životna toplina  ohladnjeti, oči 
ugasnuti, srce prestati kucati i duša krenuti 
na drugi svijet, na vječno dobro ili zlo, kamo 
ne smije ništa sa sobom ponijeti van djela 
dobra —ili zla, kojih nije jošte pravom po- 
korom uništila, ili dobra, koja je u stanju 
milosti stvorila i na svoju preslatku utjehu 
sačuvala. 

Zatim nas opominje sprovod mladićev, 
da nitko ne zna za vrijeme smrti. Tko bi 
bio malo prije mislio, da će ovaj mladac, 
koga su na grob nosili, morati već u svojoj 
cvatnoj, snažnoj i mlagjanoj dobi umrijeti? 
S toga da nitko ne odgagja obraćenje ili 
početak krjeposna života na sutra ili još 
kasnije; tko zna, hoće li sutrašnjicu doži- 
vjeti? Uredimo dakle danas, a ne sutra 
račun s Bogom, ispovjedimo grijehe, činimo 
pokoru i počnimo bogumilo živjeti! 


Što nas uči ovaj sprovod naimski? 


Uči nas, da je spasonosno i zaslužno 
djelo milosrgja, da kršćanske mrtvace, koji 
u pravoj vjeri Isukrstovoj usnuše, sprove- 
demo na posljednje pokojno mjesto. 

Naša se nježna majka, katolička crkva, 
ne zadovoljuje samo tim, što svoju pravo- 
vjernu djecu na krstu preporagja za Boga 
i nebo te je punom i čistom riječju Božjom, 
svetim otajstvima i božanskom žrtvom mise 
prosvjetljuje, jači i sve većma posvećuje; 
već ona u bolesti i samrti brižno njeguje i 
duše svoje djece, ona ih tješeći, štiteći i 
blagoslivljajući pomaže do zadnjega daha, i 
pokapa im takogjer mrtva tjelesa uz razne 
i dušobudne svečanosti. 

Katolički svećenik polazi naime u svojoj 
crkvenoj odjeći u kuću, gdje je mrtvac, 
moli ovdje za pokojnu dušu različite lijepe 
molitve, kao n. p.: »Pomiluj me Gospodine, 
iz dubljine vapio sam k tebi Gospodine! 
itd.«, i druge; poškropi lijes blagoslovljenom 
.vodom i pogje, nastavljajući potiho svoju 
molitvu, s mrtvacem na groblje, dočim idu 
rogjaci, znanci i ostali vjerni kršćani, koji 
žele, da mu zadnju ljubav iskažu, dva po 
dva stranom pred, a stranom za lijesom, te 
i oni mole za pokoj duše preminuloga. 

Došavši na groblje pjeva i moli sve- 
ćenik nad mrtvacem, škropi ga blagoslov- 
ljenom vodom i kadi tamjanom, a po tom 
ga nose k otyorenom grobu. Tu škropi i 
kadi svećenik izim lijesa i grob govoreći: 
Blagoslovljen budi ovaj grob u ime Oca i 
Sina i Duha Svetoga. Amen. Tad pridoda 
još jednu molitvu, poslije koje blagoslivlja- 
jući poškropi najprije mrtvaca, a zatim na- 

okolo po groblju veleći: Duša ovoga, kao 
i sviju vjernih pokojnih da počivaju po 
milosrgju Božjem u miru. 

Čim se lijes u grob spusti, prekriži ga 
svećenik crkvenim raspelom  veleći: Križ 
Isukrstov čuvao te za život vječni. Onda 
baci lopatu zemlje na nj i reče: »Sjeti se, 
čovječe, da si prah i u prah ćeš se opet 
obratiti! Ovo je pokoj moj do vijeka; ovdje 
ću počivati, jer si ga odabrah«. 

Sprovod se sada u istinu svrši; nu crkva 
se spominje svaki dan svoje preminule djece 
toli u svetoj žrtvi novoga zavjeta, koli u 
svećeničkim dnevnicima. Vidimo, da je sve- 
ćenički sprovod skroz vjerozakonski i bogo- 
služni čin; s toga valja, da se sprovoditelji 
okane nepotrebnog brbljanja, smijeha i drugih 
nepristojnosti. Muškarci treba da budu golo- 
glavi kod toga svetoga čina, te tako iskažu 
Bogu čast, a bližnjega da ne sablazne. 


Zašto se sažali Isusu na ovu udovu? 


Zato, da nas osvjedoči, kako se briž- 
ljivo zauzimlje Bog za ožalošćene i osam- 
ljene udove, kako ih tješi i pomaže. Isus 
nas htjede ujedno poučiti, da 1 mi tako ra- 
dimo. Jao dakle onima, koji tlače udove i 
suze im prouzročuju, mjesto da ih tješe i 
pomažu. Kad uzdane i zaplače udova, do 
Boga se čuje; teško onomu, koji joj čini 
kakovu nepravdu! 

Što nam predstavlja umrli mladić i plačna majka? 


Mladić nam predstavlja duboko pala 
grješnika, a majka našu svetu majku crkyu. 
To nas uči, kako jako žali crkva duševnu 
smrt svoje djece. Mi oplakujemo tjelesnu 
smrt svojih roditelja, braće, rogjaka, te bismo 
možda sve dali, da je možemo od njih od- 
vratiti; nu rijetko se pravo žalostimo radi 
duševne smrti svoga bližnjega, ako po gri- 
jehu izgubi duševni život, milost Božju; da, 
često ni ne molimo za nje, dočim bismo 
time mogli mnogima, a i sebi samima saču- 
vati duševni život i sklonuti premilosrdnoga 
Boga, da kojem grješniku udijeli opet život 
milosti. Ah ne bi li to bio znak, da nijesmo 
još započeli ni Boga, ni bližnjega iskreno 
ljubiti? 


Zašto reče Isus udovi: Ne plači? 


1. To joj reče zato, da time dokine 
njenu prekorednu žalost, a nas opomene, 
da svoga bližnjega prijateljski tješimo radi 
smrti njemu milih i dragih. Nu to ne valja 
činiti samo praznim riječima, kao što svijet 
običaje, nego po vjerozakonskim načelima, 
koja nas uče, da je Bog gospodar života i 
smrti, a i najbolji otac, koji uregjuje sye na 
spasenje svoje djece; po njegovoj se do- 
broti možemo nadati, da ćemo se jednom 
sretniji nego sada zajedno opet vidjeti. 

2. Mijede nas poučiti, da se ne žalo- 
stimo zbog smrti svojih milih i dragih kao 

pogani, koji nemaju nikake nade; jer ako 
sretno preminuše, to nam je pače uzrok, 
da se veselimo, te im čestitamo. Ako li se 
pako nesretno prestaviše, tad im više ne 
koristi sav naš plač ni jadikovanje; mi ih 
ne možemo više natrag dozvati, niti im udesa 
promijeniti, ma dan i noć suze lijevali. Trp- 
ljivo podanje u svegj mudru i premilostivu 
volju Gospodnju, tiha i neprestana molitva 
koristi pokojniku a i nam samima mnogo 
više od neprestana plača i jadikovanja. 


Što nas uči uzkrišenje mladića? 


1. To, da je Isus gospodar života i 
smiti, dakle pravi Bog i žugjeni Mesija, po 
kojem se jedino možemo spasti. Spasitelj, 
kad je uskrisio umrloga, nije zazvao dru- 
goga imena i više pomoći; ne, on mu za- 
povjedi, da se probudi, on ga oživi vla- 
stitom moći. 

2. Uči nas, da je Gospodinu isto tako 
lasno, da sva tjelesa umrlih jednom opet 
s dušama sjedini i uskrisi, kao što je bilo 
lasno uskrisiti ovoga mladića; pa budući je 
sam naročito obećao, da će to učiniti, to 
nam je njegova vjernost i svemogućnost 
zalog, da ćemo se jednom i tijelom svi 
skupa opet vidjeti. Nastojmo, da kršćanski 
živeći uzmognemo jednom slavno uskrsnuti, 
te se veselo opet sastati ! 

Zašto sam Isus predade majci uskrišenog mladića ? 


Predade ga zato, da nam dokaže, 
kako on rado obraća tugu i radost, i ne- 
voljne rješava teška trha, ako se to samo 
ne protivi njegovoj pravoj dobroti. Utecimo 
se dakle k božanskome prijatelju u svim 
brigama, potrebama i nevoljama moleći mu 
se s najvećim pouzdanjem. On će nam ja- 
mačno pomoći, ili će barem, ako nam ne bi 
bila pomoć spasonosna, trh olakšati, uči- 
nivši ga utjehom vjere i svojom jakom mi- 
lošću podnosivim i za nebo zaslužnim. 


Što nas uči narod, što se tamo nalazio? 


Sveti strah narod obuze; on je hvalio 
Boga radi učinjena čuda i upoznao, da ga 
pohodi dobrota i milosrgje Božje. Zar nije 
Bog i nama, ako i nevidivo, isto tako blizu 
kao ovomu narodu, usrijed kojega stajaše 
Sin Božji? Zašto i nas ne obuzima sveti 
strah u blizini Božjoj, osobito kad se pri- 
bližuje kakova napast? Koliko smo već ču- 
desa ljubavi i pomilovanja Božjega i mi do- 
živjeli i na samima ih sebi iskusili! Zar da 
ne bude naša zahvalnost za to srdačnija i 
gorljivija? Koliko bi nam moralo biti do 
toga, da se pohodom Božjim u Isukrstu 
okoristimo, da njegov sveti nauk i primjer 
slijedimo, te se vjerno sudjelujući uživamo 
blage milosti — na svoje vječno spasenje i 
radost cijeloga neba. ' 

Molitva. 
Bože i Spasitelju, koliko nam utješivih 
i ozbiljnih istina stavljaš na srce u današnjem 


evangjelju! Mi ćemo si barem pomisao na 


smrt neizbrisivo u pamet ucijepiti. Mi ćemo 
bdjeti i moliti, da budemo svaku uru pri- 
pravni, kad ti dogješ. Isuse, Spasitelju svijeta, 
daruj nam sretnu i blaženu smrt. Amen. 


Šesnaesta nedjelja po Duhovima. 
Evangjelje sv. Luke 14, 1—11. 

U ono vrijeme kad dogje Isus u subotu 
u kuću jednoga kneza farizejskoga da jede 
hljeb, motrahu i oni na njega. I gle, bješe 
pred njim nekaki čovjek, na kojem bješe 
vodena bolest. I odgovarajući Isus reče za- 
konoznancima i farizejima govoreći: Je li 
slobodno u subotu iscjeljivati? A oni zašu- 
tješe. On pak dohvativši ga se iscijeli ga i 
otpusti. I odgovarajući reče im: Koji od 
vas ne bi svojega magarca ili vola, da mu 
padne u zdenac, odmah izvadio u dan su- 
botni ? I ne mogoše mu odgovoriti na to. A 
uzovnicima kaza priču, kad opazi kako iz- 
birahu začelja, i reče im: Kad te tko po- 
zove na svadbu, ne sjedaj u začelje, da ne 

bude megju uzovnicima tko poštovaniji od 
tebe, i da ne bi došao onaj, koji je pozvao 
tebe i njega, i rekao ti: podaj mjesto ovomu ! 
i onda bi sa stidom morao sjesti na posljednje 
mjesto ; nego kad te tko pozove, došavši sjedni 
na posljednje mjesto, da ti reče, kad dogje 
onaj, koji te pozva: prijatelju pomakni se više ! 
tada će ti biti čast pred onima, koji sjede 
s tobom za stolom. Jer svaki koji se podiže, 
ponizit će se, a koji. se ponizuje, podignut 
će se. 


Zašto je Isus s farizejima blagovao ? 


I. Zato, da pokaže, kako im nije nepri- 
jatelj. 2. Da dobije priliku poučiti ih i obra- 
tit. Ovakve dobre namjere valja da imamo 
i mi kod svojih pohoda. 


Zašto su oni pazili na njega ? 

Pazili su zato, da nagju u njegovim ri- 
ječima ili djelima što taka, radi česa bi ga 
mogli kuditi i kod pura ocrnjeti. Kako je 
to nemilo, kako mrsko! Pa ipak ima i dan 
danas kršćana, koji paze na svaki korak, 
da, na svaku riječ svoga iskrnjega, a osobito 
duhovnoga pastira, da. ga mogu ocrnjeti ili 
mu pače lažima i previjanjem njegovih 
riječi umanjiti ugled. 

Što može znamenovati čovjek s vodenom bolešću? 
Može znamenovati skupca, koji što više 
ima, to više želi. Kao što se vodena bolest 
teško liječi, tako sc i skupost svaki dan 
teže liječi, jer obično s godinama raste. 


Zašto se skupost broji u sedam glavnih grijeha ? 


Zato, što ona daje povod mnogim drugim 
grijesima. Skupac ne osjeća tugje nevolje, 
zavidi bližnjemu imućnijemu; skupost ga 
često sklanja na lihvarstvo, kragju i svako- 
jake prevare. Ona je često uzrok, da pravda 
na sudu silu trpi, da trgovci staru i neva- 
ljalu robu pod novu prodavaju, da drže 
krivu vagu i mjeru, a to je mrzost pred 
Bogom. Nema ništa strašnijega od skuposti ; 
skupac istu svoju dušu malo cijeni, te je za 
vremeniti dobitak prodaje vragu. Kraj toga 
ipak ima žalibože roditelja, koji se vole, da 
ostave svojoj djeci kakav imutak, strmogla- 
viti u vječno skvarenje, nego povratiti po 
nepravdi stečeno dobro. 

Koji hoće da bude prost od te strasti, 
treba da dobro k srcu uzme slijedeće istine: 
Čovjek nije vlasnik, već samo upravljatelj 
svojih dobara; on će jednoć dati Bogu 
strog račun o svojem upravlja nju, te ne će 
moći od sve imovine ni mrvice sa sobom 
u vječnost ponijeti. 

Zašto upita Isus: Je li slobodno u suhotu liječiti ? 

Upita zato, jer su Židovi, osobito fa- 
rizeji tako  praznovjerno opsluživali svoje 
subote, da su držali za zlo, ako je Isus 
kojega u subotu izliječio, te ga upravo zato 
ne htješe priznati za Mesiju, jer nije po 
njihovu mnijenju svetkovao subote. Nu 'on 
im pokaza izliječiyši ovoga bolesnika i ka- 
zavši priču, da takva djela ljubavi ne samo 
ne oskvrnjuju subote, već se s njom potpuno 
slažu, te su Bogu veoma mila. 


Kakao treba da svetimo nedjelje i svece? 


Valja nam se uzdržavati od svakoga 
udotikvea djela, t. j. od sviju onih poslova, 
koje opravljaju težaci ili zanatlije samo za 
vremenitu korist; a to zato, da možemo 
ozbiljnije i postojanije misliti o prvoj i naj- 
većoj dužnosti, o proslavljenju Pioniisija i 
pon ija neumrle duše. 

Treba da gorljivo polazimo službu 
Božju, slušamo propovijedi, dostojno pri- 
mamo sveta otajstva, pobožno čitamo koju 
dušobudnu knjigu, ljubezno pomažemo siro- 
mašne bolesnike i nevoljnike i druga dobra 
djela ovršujemo. Kako teško griješe dakle 
oni, koji takove dneve Bogu posvećene ne 
žrtvuju Gospodinu, već bez potrebe i do- 
zvole rade, a dopuštaju i drugima raditi; 
posluju kao po djelatnicima, te su jedva kod 
jedne svete mise, a ostalo vrijeme proborave 
u zemaljskim brigama ili zabayama, dapače 

možda i u gadnoj razuzdanosti. O koliko bi 
drukčije živjeli dan danas mnogi, kad bi se 
mogli vratiti iz pakla, gdje sad jauču radi 
nesvetkovanja blagdana! 


Što nam nalaže isus pričom o gostovima? 


Nalaže nam smjernost, kojom čovjek 
pazi više na svoje nedostatke i slabosti, a 
tugjemu se odlikovanju i zasluzi raduje, te 
s toga sebe sama za malo drži, a drugomu 
prvenstvo daje. — Pravom smjernošću omili 
čovjek Bogu i ljudima, kao što usuprot 
uznosit oholica i slavohlepan nadutnik sva- 
komu omrzne, pače gubi Božju milost i do- 
padnost. 


Molitva. 


Podaj nam, Bože, svoju pomoć, da 
nam srce nikad prekoredno ne teži za ze- 
maljskim dobrom; da budemo pred Tvojim 
licem ponizni, da nedjelje i svece_sprove- 
demo Tebi na slavu, nevoljnicima na utjehu 
a sebi na spasenje, te se kod Tebe uzmo- 
gnemo dovijek vijeka uživati blažena i mirna 
dana. Amen. 

Sedamnaesta nedjelja po Duhovima. 

bvangjelje sv. Mateja 22, 34—46. 

U ono vrijeme pristupiše k Isusu fari- 
zeji, i upita ga jedan od njih zakonoznanac 
kušajući ga: Učitelju, koja je zapovijed naj- 
veća u zakonu? Reče mu Isus: Ljubi Go- 
spodina Boga svojega svim srcem svojim i 
svom dušom svojom i svom misli svojom. 
Ovo je prva i najveća zapovijed. A druga 
je ovoj jednaka: Ljubi bližnjega svojega 
kao samoga sebe. O ove dvije zapovijedi 
visi sav zakon i proroci. A kad se sabraše 
farizeji, upita ih Isus govoreći: Šta mislite 
za Krista, čiji je sin? Rekoše mu: Davidov. 
Reče im: Kako dakle David njega u Duhu 
naziva Gospodinom govoreći: Reče Go- 
spodin Gospodinu mojemu: sjedni meni 
s desne, dok položim neprijatelje tvoje pod- 
nožje nogama tvojim? Kad dakle David na- 
ziva njega Gospodinom, kako mu je sin? I 
nitko mu ne mogaše odgovoriti riječi, niti 
smijaše tko od toga dana da ga zapita 
više. 

Zašto moramo Boga ljubiti? 


Boga moramo zato ljubiti, jer je on 
najsavršenije, dakle svake ljubavi najdo- 

stojnije dobro, te zajedno “naš predobri Otac 
i najveći dobročinac. 


Kako moramo Boga ljubiti? 


Moramo ga ljubiti I. svim srcem, istinito 
mu se pokoravajući i držeći za najveću sreću, 
da njega spoznamo, a ujedno iskreno želeći 
i nastojeći, da ga ne samo mi, nego svi ljudi 
što više spoznaju, ljube i njegovu volju u svem 
ovršuju. . 

2. Svom dušom, t. j. podlažući svoj 
razum njegovoj objavi, svoju volju njegovu 
presvetome zakonu. ; X 

3. Svim umom svagdje se njega sjeća- 
jući, hvaleći mu za njegova nebrojena dobro- 
činstva i ovima se služeći po njegovu pre- 
blagome opredjeljenju. 

Napokon ljubiti ga moramo svom sna- 
gom, t.j. da uvijek govorimo i radimo po 
njegovoj svetoj volji, sve protivštine strpljivo 
podnosimo, te se nedamo ničim od njegove 
ljubavi rastaviti. 

Kršćanine, ljubiš li Boga tako? Ako ga 
nijesi dosele tako ljubio, a ti ga ljubi odsele, 
te usklikni kao i sveti Augustin skrušenim 
srcem: Vječna ljepoto, tako stara, pa ipak 
uvijek nova! Kako kasno sam te upoznao, 
kako kasno sam te uzljubio! Rasplamti mi 
srce svojom svetom ljubavi! 


Kako će moći čovjek sve više Boga ljubiti? 


1. Ako bude često promišljao o nje- 
govoj beskonačnoj savršenosti, njegovoj sve- 

tosti, pravednosti, svemožnosti, ljubavi, do- 
broti, milosrgju itd.; 2. ako bude češće 
izvršivao djela ljubavi. Taj sveti plamen 
(jubavi) kao i njegova vrućina pomnaža se, 
što ga više novim djelima ljubavi nijetimo ; : 
3. gorućom: molitvom za povećanje ove 
krjeposti. Syeta ljubav stanuje na nebu, te 
je od sviju krjeposti najveća; ona dakle 
mora dobivati hranu i pokrepu s neba po- 
stojanom molitvom, ako čovjek ne će, da 
mu malo pomalo utrne. 


Kad imamo ovršivati ljubav Božju? 


Imamo je ovršivati svaki dan, a oso- 
bito I. u vrijeme napasti; 2. ako smo po 
nesreći pali u smrtni grijeh, da se tako uz- 
mognemo u ljubavi opet k Bogu povratiti; 
3. primajući sveta otajstva; 4. kad smo od 
Boga kakovo osobito dobročinstvo zadobili, 
t. j. kad se uživamo darova Božjih itd.; 5. 
kad opazimo kaki osobito lijepi stvor, n. pr. 
sunce, zvijezdama posuto nebo, kaki krasan 
cvijet, gdje možemo ujedno pomisliti: Kad 
su već stvorovi tako krasni, kako krasan i 
mio mora da bude istom onaj, koji ih stvori 
— Bog; 6. na čas smrti. Koji umire u 
ljubavi Božjoj, taj zaisto u Gospodinu umire. 
Zašto su zapovijedi ljubavi pram Bogu i bližnjemu 

najveće? 


Zato, jer se u ovim dvijem zapovijedima 
sadržaju sve druge, i jer se, kako sam. Isus 


=. 


— 465 — 


kaže, sastoji cijeli zakon. Koji ove dvije za- 
povijedi točno ovršuje, taj ovršuje cijeli 
zakon. On se kloni svega, što se Bogu ne 
svigja, a čini sve, što mu se svigja. 

Koji Boga srdačno ljubi, taj nije prazno- 
vjeran, ne mrmlja proti Bogu; neobeščaš- 
ćuje imena Božjega psovkama i zakletvama, 
ne oskvrnjuje nedjelja i blagdana, jer zna, 
da to nije Bogu povoljno. On je podvržen 
svomu Bogu živom vjerom i neuskolebivim 
ufanjem ; taj svetkuje nedjelje i svecc itd., 


jer zna, da je to Bogu povoljno. 


Taj ovršuje zapovijedi crkvene, jer Bog 
hoće, da se pokorimo crkvi, kao samome 
njemu. Nadalje štuje svoje roditelje, iskrnjemu 
ne čini štete ni krivice, nikoga ne zlostavlja; 
ne čini ništa nepristojna ; ne krade, ne svje- 
doči krivo, nikoga brzo ne sudi, nikomu 
ne zavidi, nikoga ne mrzi, nije nemilosrdan, 
pače drugomu duševno i tjelesno pomaže, 
gdje i kako može, a to sve zato, što radi 
Boga ljibi i bližnjega svoga kao sama sebe. 


Zašto upita isus: Što mislite za Krista ? 

Tako upita Isus farizeje zato, da im iz 
njihovih riječi, što bi mu ih bili morali ne- 
izbježivo odgovoriti i što su oni dobro znali, 
dokaže, kako on nije samo čovjek i potomak 
Davidov, nego Gospodin Davidov i sviju 
ljudi; da je jedinorogjeni Sin Božji, kao što 
ga David i nazva. Ovo se čini, da svi 
kršćani vjeruju, dapače oni to i ustima 

svaki dan ispovijedaju, no svojim nekršćan- 
skim životom poriče ih još vrlo mnogo 
da im je Isukrst Gospodin, učitelj i zakono- 
davac, otkupitelj, spas i Bog. Ovakvim će 
on, vajme, morati jednom biti strašni sudac! 


Molitva. 

. Isuse, Sine Boga živoga, koji si nam 
ljubav za glavnu zapovijed naložio, nadahni 
nas molimo Te, gorućom ljubavlju prama 
Tebi, da svi naši čini, riječi i djela proistječu 
iz Tvoje ljubavi. Pomozi nam takogjer, da 
svoga iskrnjega radi Tebe ljubimo kao sami 
sebe, da nas Ti jednoć na sudu priznaš za 
svoje učenike, te da budemo vrijedni Tvoju 
slavu gledati i Tebe savršeno ljubiti uvijeke. 
Amen. 


Osamnaesta nedjela po Duhovima. 
kvangjelje sv. Mateja 9, 1—8. 

U ono vrijeme ušavši Isus u lagjicu 
prijegje i dogje u svoj grad. I gle, done- 
soše mu uzeta (gutom udarena), koji ležaše 
na odru. I vidjevši Isus vjeru njihovu reče 
uzetomu: Uzdaj se sinko, opraštaju ti se 
grijesi tvoji. I gle, neki od književnika rekoše 
u sebi: Ovaj huli Boga! I videći Isus po- 
misli njihove reče: Zašto zlo mislite u sr- 

cima svojim? Što je lakše kazati: Opra- 
štaju ti se grijesi tvoji; ili ustani i hodi? 
Ali da znate, da sin čovječji ima vlast na 
zemlji opraštati grijehe, reče uzetomu: Ustani, 
uzmi odar svoj i idi u kuću svoju. I ustade 
i otide u kuću svoju. A ljudi videći bojaše 
se i hvališe Boga, koji je dao taku vlast 


ljudima. 


Koji bijaše grad, što ga evangjelje zove gradom 
Isusovim ? 

Taj grad bijaše Kafarnaum. Isus je 
naime bio s one strane galilejskoga mora, 
u državi Gerazena, izliječio dva bjesomuč- 
nika, te se sada preko mora natrag vratio. 
Kafarnaum se zato zove njegovim gradom, 
što se Isus u njem najviše desio, te ga 
svojim naucima i čudesima više nego mnoga 
ina mjesta odlikovao. Zalibože, ne okoristi 
se ovaj grad tom blagonosnom blizinom i 
djelovanjem Spasiteljevim, kao što bi valjalo, 
te si time pripravi pretešku odgovornost, 
tako te mu je Spasitelj zaprijetio vječnom 
propasti. 

Nema li kod nas kršćana i općina, koje 
po primjeru Kafarnauma teže samo za ze- 
maljskim dobrom, neće da čine pokore, te 
si time priugotavljaju isto taki sud. 

Sto se učimo od onih, koji su donijeli bolesnika 
k Isusu ? 


Dobroćudni ljudi doniješe uzetnika, koji 


je od ljute udobolje bolovao, k božanskomu 
liječniku nastojeći oko njegova tjelesnoga 
zdravlja. Ovako treba da i mi bolesnike ža- 
limo, da im bolest liječimoili ublažujemo, te da 
ih tješimo. Nu još više zaslužuju sažaljenja 
i pomoći dušobolnici, t. j. grješnici, koje 
smo dužni, koliko nam najviše moguće, 
ozbiljno i prijazno na pokoru buditii za nji- 
hovo se obraćenje moliti upravljatelju srdaca. 


Zašto Spasitelj oprosti ovomu bolesniku najprije 
grijehe ? 

Da nas sjeti, kako bolesnicima na duši 
treba većma pomoći, nego li onima na tijelu. 
Osim toga nas htjede opomenuti, da je 
bolest mnogima kazan za grijehe, te s toga 
da moraju činiti pravu pokoru, ako žele da 
im Bog molbe usliši i opet ih ozdravi. Ne 
grješi više, reče Isus trideset i osam go- 
dišnjemu bolesniku, da ti se još što gorega 
ne dogodi. Nu Bog i zato šalje češće bo- 
lesti, da svoje vjerne iskuša, krepost učvrsti 
i time im osigura i umnoži buduću bla- 
ženost. 


Što očutješe farizeji, kad je Isus bolesnicima otpustio 
grijehe ? 


Oni mu to jako zamjeriše, te ga zato 
držahu bogopsovnikom. Oni su doduše znali, 


da samo svemogući Bog može opraštati 
grijehe; no budući ne htjeli spoznati Isusa 
Bogom, mišljahu, da dira u Božja prava. Ali 
su time uprav oni proti njemu bogopsovno 
sagriješili, kao što im je on to riječju i 
djelom baš valjano dokazao. 


Kako je dokazao Isus, da je on Bog i vlastan praštati 
urijshe ? 

On pokaza svoje sveznanstvo natuknuvši, 
da pozna iste podle i opake njihove misli. 
On im očitova svoju svemogućnost, pošto 
je u tren oka izliječio bolesnika potpuno, 
jednom riječi, jedinom svemogućnom voljom. 
Dokazav tako svoje božanstvo dokaza ujedno, 
da ima vlast i pravo opraštati grijehe. 


Što nas uči Isusov ozbiljni ukor: Zašto mislite zlo ? 


Uči nas: 1. da on pozna sve naše 
sumnjive, osvetne, zavidne, jednom riječju 
zle misli, sklonosti i požude isto tako, kao 
i izvanjska djela, i da će nas strogo kazniti, 
ako ih ne budemo nastojali ugušiti; 2. da će 
zlo proći na sudu Božjem svi oni, koji kunu, 
psuju i druge grdne riječi u srditosti bljuju ; 
koji neprijateljstva goje ili porugljivo govore 
o Bogu i njegovim svecima. 


Što se učimo od svijeta, koji je hvalio Boga ? 


Svijet se zaćudio Isusu, što oprosti bo- 
lesniku. grijehe, te ga tjelesno izliječi; iz- 
javi svoju zahvalnost javno hvaleći božan- 


sku dobrotu i milosrgje. Ovako treba da 
budemo i mi svojemu Spasitelju zahvalni, 
što je naredio Svetotajstvo pokore. Ah što 
bi radile tisuće i tisuće kršćana bez Sveto- 
tajstva pokore? gdje bi bio njihov duševni 
Wir za života, gdje nada na smrti, a gdje 
blažena vječnost ? 


Molitva. 
isuse, kolika je Tvoja ljubav i milosrgje 
prama nama ubogim grješnicima. Ti si po- 
stavio svoje svećenike, da nam mogu opra- 
M . KoJa . . . . . m . 
štati grijehe. Po ovoj svojoj svetoj ljubavi, 


molimo Te, pomozi nam, da po pravoj po- | 


kori, istinskoj ispovijedi i ozbiljnom pobolj- 
Sanju postignemo oproštenje svih svojih 
grijeha. Amen. 


Deveinaesta nedjelja po Duhovima. 

lvangjelje sv. Mateja 22, 1— 14. 

U ono vrijeme reče Isus glavarima sve- 
ćeničkim i farizejima u pričama govoreći: 
Kraljevstvo je nebesko kao čovjek kralj, 
koji načini svadbu sinu svojemu. I posla 
sluge svoje zvati uzovnike na svadbu, i ne 
htješe doći. Opet posla druge sluge goyo- 
reći: kažite uzovnicima: evo sam objed svoj 
ugotovio, junci moji i hranjenici poklani su, 

i sve je gotovo; dogjite na svadbu! A oni 
ne marivši otidoše ovaj u polje svoje, a 
ovaj k trgovini svojoj. A ostali uhvatiše 
sluge njegove, i izruživši ih ubiše. Kad li to 
ču kralj, razgnjevi se, i poslavši vojsku svoju 
pogubi krvnike one, i grad njihov upali. 
Tada reče slugama svojim: Svadba je do- 
duše gotova, ali uzovnici ne biše dostojni. 
Idite dakle na raskršća i koje god nagjete, 
dozovite ih na svadbu. I izišavši sluge 
njegove na putove, sabraše sve, koje na- 
gjoše, zle i dobre; i napuni se svadba go- 
stiju. Ušavši pak kralj, da vidi goste, ugleda 
ondje čovjeka neobučena u svadbeno ruho, 
I reče mu: prijatelju, kako si došao amo 
nemajući ruha svyadbenoga? A on zamuknu. 
Tada reče kralj slugama: svežite mu ruke 
i noge, pa ga bacite u tamu najkrajnju; 
ondje će biti plač i škrgut zuba. Jer su 
mnogi zvani, ali je malo izabranih. 


Tko je kralj u ovoj priči? 

Kralj u ovoj priči jest nebeski Otac, 
koji je svoga jedinorogjenoga Sina ovjenčao 
s crkvom kao svojom zaručnicom, te tom 
prigodom ugotovio preobilnu gozbu, sjajan 
stol nakićen Riječju Božjom, presvetom 

žrtvom, dragocjenim sredstvima spasenja i 
izabranim jestvinama. 


Tko su ti pozvanici ? 

Pozvanici prvi bijahu Židovi, koje je 
Bog na tu gozbu pozvao po svojim slugama, 
prorocima, apostolima i svojem  jedinoro- 
gjenom Sinu. No veća strana Židova pre- 
zirala je ugotovljenu čast i milost božan- 
skoga kralja, zlostavila i ubila njegova sina 
i sluge. S toga ih on pravedno kazni uništivši 
neprijateljskim četama njih i njihov grad. 


Tko bijaše mjesto njih pozvan ? 


Mjesto Židova bijahu na kršćansku vjeru 
pozvani pogani, koji posluhnuvši glas Božji, 
zasijedaju sada mjesta nesretnih Židova, ovdje 
u svadbenoj palači crkve, a ondje kod ne- 
beske gozbe. Tako se dakle potpuno obi- 
stini na Židovima, kojima je Isus ovu priču 
pripovijedao, da su mnogi, pače svi od 
njih zvani, a rijetki izabrani, jer su rijetki 
njegov poziv slušali i na svadbu došli. 


Sto još prispodablja Spasitelj s gozbom ? 

. Prispodablja nebo, jer ćemo ondje imati 
savkoliko dobro na duši, a jednom i na 
tijelu: preslatki naime pokoj i odmor od 
svih teškoća i nevolja, najmilije društvo 
s Bogom, njegovim angjelima i svecima, te 
neku neizrečenu blaženost, koja će ne samo 

sve naše želje zasititi, već ih i daleko nad- 
visiti, a to sve bit će uvijek, bez prestanka ! 


Koja je to svadbena odjeća, šio je moramo u 
vječnost donijeti ? 

To je odjeća posvećujuće milosti i 
vrhunaravske pravednosti. Jedino u toj odjeći 
možemo se Bogu svidjeti, jedino tim ruhom 
odjeveni smjet ćemo unići u nebesku svad- 
benu palaču, a bez njega bit ćemo kao ne- 
sretni gost bačeni u krajnju tminu paklenu. 
Taj nesretnik zanijemi, kad ga kralj upita 
za svadbenu odjeću, budući da je znao, da je 
nema po svojoj krivdi. Ovako ćemo jednom 
pred božanskim sucem i mi zanijemiti, ako 
smo odjeću milosti, kojom nas Bog na 
svetom krstu zaodjenuo, teškim grijesima iz- 
gubili ne nastojeći, da je opet stečemo 
novom pokorom i poboljšanjem. 


Kako možemo i moramo čuvati svadbenu odjeću 
milosti ? 
' 1. Često se sjećajući, kako je velika 
dragocjenost milost Božja. Posvećujuća milost 
uznosi čovjeka na čast, kojom postaje slikom, 
ljubeznim djetetom i baštinikom Božjim a 
bratom i subaštinikom Isukrstovim. 

Po njoj postaje kršćanin neizmjerno bo- 
gatim prosvjetljujućim i pokrepljujućim mi- 
lostima za svako dobro, pravim bogumilim 
i za vječnost zaslužnim djelima, blagom i 
veseljem nebeske slave. Ona mu podaje pre- 

slatki unutarnji mir u svim nepogodama 


ovoga života, u svim tugama 1 nevoljama, 
a osobito na smrti — mir, što ga svijet 
Niti pozna, niti dati može sa svjema svojim 
dobrima i nasladama. Tko bi mogao, sjeća- 
jući se tako lijepih učinaka posvećujuće 
milosti, da tu dragocjenost stavi lakoumno 
u pogibao i da je proda za nekoliko tre- 
nutaka ništetna raskošja? 

2. Za sačuvanje milosti upravo je 
nužno, da se klonimo bližnjih prigoda, 
koje bi mogle dušu zavesti na smrtni grijeh, 
koji jedini otimlje . milost. — Treba, da 
bdijemo nad vanjskim osjećalima, koja su 
kao hodnici do svetinje duše; da smo po- 
zorni u druženju s ljudima, te pazimo na 
pohotnosti srca. Koji ne bdije postojano, 
bit će naskoro plijenom unutarnjih i vanjskih 
neprijatelja. 

3. S budnošću treba da združimo mo- 


litvu, da često i srdačno molimo oca svje- “ 


tlosti i jakosti, da nam pokaže pogibli i 
neprijatelje, koji prijete milosti, da nas pod- 
bode na borbu proti njima te nam pomaže 
boriti se i pobijediti. Jer ako mi po posve- 
jućoj milosti i posjedujemo pravo na pre- 
obilne djelujuće milosti, to ih ipak istom 
onda zadobijemo, ako se srdačno za nje 
Bogu molimo. 

Takovim načinom moći ćemo sačuvati 
posvećujuću milost, te . svadbenu odjeću 

neokaljanu pred sudište Isukrstovo donijeti, ma 
se cijeli svijet i pakao podigao proti nama. 


Molitva. 

Isuse, podijeli nam milost, da počnemo 
već jedared prezirati kratka zemaljska ve- 
selja, a žudjeti i tražiti nebeska dobra; ova 
ne će nikada prestati, a jedina su, što nas 
mogu potpuno zadovoljiti. Pokrijepi nas, da 
odsada tako marljivo za nebo radimo i tre 
pimo, kao što smo to dosad činili za ze- 
maljsku sreću! Podaj nam svoju milost i 
uzdrži je u nas; nadahni nas gorućom lju- 
bavlju prama Tebi, i pravom i djelotvornom 
željom s Tobom se uvijek veseliti na ne- 
beskoj svadbi. Amen. 


Dvadeseta nedjelja po Duhovima, 
Evangjelje sv. Ivana £, 46—58. 

U ono vrijeme bješe neki kraljev čovjek, 
čiji sin bolovaše u Kafarnaumu. Ovaj čuvši 
da Isus dogje iz Judeje u Galileju, dogje 
k njemu, i moljaše ga, da sigje, i da mu 
iscijeli sina; jer bijaše na smrti. Reče mu 
dakle Isus: Ako ne vidite znaka i čudesa, 
ne vjerujete. Reče mu kraljev čovjek: Go 
spodine, sigji, dok nije umro sin moj. Reče 
mu Isus: Idi, sin tvoj žive! I vjerova čovjek 

riječi, koju mu reče Isus; i pogje. A kad 
on već silažaše, sretoše ga sluge i javiše mu 
govoreći, da sin njegov žive. Pitaše dakle 
za uru, u koju mu lakše bi. I rekoše mu: 
Jučer o sedmoj uri pusti ga groznica. Tada 
razumje otac, da bijaše ona ura, u koju mu 
reče Isus: sin tvoj žive; i vjerova on i sva 
kuća njegova. 


Što nas već u početku uči kraljev čovjek ? 

Uči nas: 1. kako se moraju brinuti ro- 
.ditelji za sreću svoje djece. Taj čovjek po- 
kušav sva naravska sredstva, da si izliječi 
teško bolesnoga sina, pohiti  k božanskome 
liječniku, koji može još i onda pomoći, kad 
već nijedna ljudska pomoć ne koristi ništa. 
Tako se moraju brinuti roditelji za tjelesno 
dobro djece, no mnogo više za dobro nji- 
hovih neumrlih duša, koje moraju svojim 
poukama, opomenama, dobrim primjerom i 
gorljivom molitvom čuvati, da ne poginu u 
grijehu i opačinama. 

2. Ali i djeca trebaju da priznaju, ko- 
liko im briga, nevolja, tuga i skrbi podnose 
dobri roditelji, da ih oslobode od tjelesnih i 
duševnih zala, te za vrijeme i vječnost 
usreće. 

Djeca imaju smatrati roditelje za na- 
mjesnike Božje, za najveće si dobročince 
poslije Boga, i najbolje prijatelje. Moraju im 
biti za svega života zahvalna, srdačno se u 

njih uzdajući, iskreno ih ljubeći, slijedeći 
njihove valjane savjete i opomene, u starosti 
i bolesti djetinji ih njegujući i Bogu se za 
njih moleći; riječju: djeca imaju nastojati, 
da, koliko mogu, vrate ljubav roditeljima. 


Zašto reče Isus: Ne vjerujete, ako ne vidite čudesa? 

Tim riječima htio je Isus ukoriti Židove 
zbog njihove tvrdoglavosti, jer nijesu htjeli 
u njega vjerovati, prem je tvorio mnoga i 
golema čudesa. Htjede nadalje da utvrdi 
vjeru kraljeva čovjeka, koji je mislio, da 
za njegova sina nema pomoći, ako Isus 
glavom k njemu ne dogje. — Megjutim po- 
novi taj otac svoju prošnju, dok mu je Isus 
ne usliši. 

Ne zaslužuju li isti ukor mnogi kršćani, 
koji izgube skoro svu vjeru i pouzdanje u 
Boga, ako odmah ne doskoči njihovim nuž- 
dama. Možda je već pružio Gospodin ruku, 
da im pomože, da ih riješi nevolja, te poda 
žugjenu milost; no htio je da prije kuša 
njihovu ustrpljivost, pomažući im time bolje 
i duže. Pa gle, oni bježe od njega malo- 
dušno, česa radi i on usteže svoju ruku. 


Sto nas uči bolest sinovljeva ? 


Uči nas ljubeznim putovima božanske 
providnosti. Bog je možda samo zato poslao 
bolest na sina toli odlična gospodina, da 
ovaj može Isusa uprositi za njegovo zdravlje, 


PO tom u njega povjerovati, te se tako za 
uvijek spasti. : 

Tako dopušta Bog, da nas grješnike 
snagju često puta različita zla, kao: bolesti, 
pošasti, nerodica, poplava, tuča, požari, sku- 
poća, rat itd. Ovim nas hoće pobuditi na 
pokoru i rekao bih, svetom silom prinukati, da 
grijehe pravo ispovjedimo i za njih pokoru 
činimo, da se okanimo kletava, raskošja, 
pijanstva, neprijateljstva i osvetljivosti, a 
usuprot da naučimo izvršivati za spasenje 
neophodno potrebne krjeposti. Zato kaže 
David: »Dobro je po mene Gospodine, što 
me ponizi; time sam naučio ovršivati tvoje 
zakone«. 


Kako treba da se čovjek vlada u bolesti? 


Treba I. da pozove vješta i savjesna 
liječnika, i prepisanim se lijekom marljivo 
služi; ali da ujedno očekuje blagoslov i 
uspjeh lijeka samo od Boga, te se sasvim 
izruči njegovoj presvetoj volji. 

2. Treba da u Isusa.pomoći traži, kao 
što ju je tražio kraljev čovjek i njegov bo- 
lesni sin; da se pomnjivo ispita, je li mu 
kako dobro stečeno po nepravdi, da li mu 
kako neprijateljstvo ili koji drugi otajan 
grijeh tereti dušu. Ako je tako, neka što 
brže sve povrati, oprosti, s Bogom se u 
Svetotajstvu pokore pomiri, a bolest strpljivo 
podnosi kao spasonosnu kazan za počinjene 
grijehe. Ako se čovjek ovako s Bogom 

ne pomiri, nema se prava nadati, da će 
ozdraviti. 

3. Budući pak da za svakom teškom 
bolesti može slijediti smrt, zato valja već za 
rana sve zemaljske poslove dobro urediti i 
svetotajstvima se umirućih obskrbiti. Tad 
će nas voditi u vječnost Sin Božji osigurav 
neumrlu dušu od pogibelji vječne propasti. 


Zašto upita kraljev čovjek svoje siuge za uru, kad 
odlahnu sinu njegovu? 

Da se potpuno osvjedoči, da ga je 
zbilja sam Isus ozdravio i da čudotvorac 
može pomoći kako na blizu tako i na da- 
leko. On je to istina već vjerovao; nu kad 
ga odgovor sluga još većma o tom uvjeri, 
postane njegova vjera tako tvrda, da je 
namah bez ikakih zemaljskih obzira postao 
učenikom Isusovim i apostolom čitave kuće: 
svoje. 


Što nas uči dogagjaj, da je sva obitelj toga kraljeva 
j čovjeka u isusa povjerovala ? 

Otale vidimo, koliko je učinilo obra- 
ćenje i dobar primjer gospodarov. Jedva što 
je ovaj čovjek svojima ispripovjedio i rastu- 
mačio, što je vidio, i očitovao im svoju 
vjeru u Isusa,; povjerovaše odmah svi ro- 
gjaci kao i on. 
= O koliko dobra mogli bi počiniti go- 
spodari i gospodarice svojim dobrim pri- 
mjerom, svojom pobožnošću, revnošću u 

molitvi i primanju sv. otajstava, svojom krot- 
košću i umjerenošću kod svojih podanika i 
ukućana, Kolika odgovornost, ako toga ne 
učine ? : 


Molitva. 


isuse, pravi liječniče naših duša, koji 
rane zadaješ ali ih i liječiš, koji šalješ često 
na nas tjelesne bolesti, samo da na duši 
zdravi budemo: udijeli nam milost, da si 
vremenitim nevoljama po tvojim milostivim 
namjerama  unapredimo vječno spasenje. 
Amen. 


=== 


=== 


Blagdan crkvene posvedbe. 


Česa nas spominje taj blagdan ? 


..Taj nas blagdan u svakoj godini Spo- 
minje, da je toga dana za službu Božju 
sagragjena kuća svečanim obredima po 
biskupu posvećena za općenitu službu Božju. 
Taj dan moramo zahvaliti Bogu, što si je 
megju nama izabrao prebivalište, gdje nam 
je iskazao mnoge i velike dobročine, te 
Sto nas je u pravoj vjeri uzdržao; moramo 
se takogjer spomenuti, da nam se valja po- 
božnim životom Bogu posvetiti za dostojne 
hramove, i grijeha se uvijek čuvati. 

Je li crkvena posvedba što nova? 


Nije ništa nova, jer čitamo u sv. pismu, 
da je već Salamun sagradio Gospodinu vele- 
lijepi hram, te ga velesjajno svetio četr- 
naest dana. Uspomenu te posvedbe ponav- 
ljaju Zidovi svake godine najvećom sveča- 
nošću, kojoj je takogjer pribivao  Isukrst, 
Sin Božji. Tako imagjahu i stari kršćani 
posvećenih mjesta, i obavljahu uspomenu 
posvedbe svake godine. 

U staroj se knjizi mučeničkoj, koja se 
pripisuje sy. Jerolimu, kaže, da je sv. Petar 
sagradio i posvetio prvu kršćansku crkvu u 
Rimu. Istina, isprva bijahu kuće Božje samo 
prostrane dvorane ili podzemna prebivališta ; 
no pošto su za cara Konštantina, koji je i 
sam prigrlio kršćansku vjeru, progonstva 
prestala, podigoše kršćani veličajne hramove, 
posvećujući ih svečanim obredima. 


Kako se posvećuju kuće Božje u katoličkoj crkvi? 

Posvećuju se ovako: I. Najprije se po- 
legne biskup izvan crkve pred velikim cr- 
kvenim vratima u znak, kako nam se valja 
poniziti pred svetinjom sviju svetinja. Kor 
megjutim pjeva litanije sviju Svetih. 

2. Poslije toga blagoslovi vodu, poškropi 
sebe i sve oko sebe zajedno s vanjskim zi- 
dovima crkvenim u znak, da nam je po- 
trebna pokora i čistoća srca, ako li se že- 
limo Bogu svidjeti i u milost mu uljesti. 

3. Tad pokuca svojim pastirskim štapom 
triput na zatvorenim crkvenim vratima, koja 
se istom onda otvore, kad ih označi svetim 
križem na spomenu, da smo samo po Isu- 
krstu i njegovu posredništvu zadobili pristup 
k nebeskomu Ocu. 

4. Zatim stupi u crkvu, u kojoj gore u 
naokolo na dvanaest mjesta svijeće predstav- 
ljajući dvanaest apostola, koji svjetlošću evan- 
gjelja rastjeraše duševnu tminu i nas naučiše, 
kako se imamo Bogu moliti u duši i istini. 

5. Iza kako se biskup još jednoć po- 
nizno baci na zemlju i triput križem blago- 
slovi crkyu, napiše svojim štapom na podu, 
pepelom posutim latinski i grčki A. B. C. 
u znak, da moramo obdržavati kod službe 
Božje sveti red, što ga je sjedinjena 
latinska i grčka, zapadna i istočna crkva od 
početka obdržavala i što će ga do konca 
Svijeta obdržavati. 

6. Zatim poškropi sv. vodom nutarnje 
zidove i pod crkve, te namaže svetom 
Krizmom velika vrata i dvanaest svijeća, u 
znak, da je ova kuća posvećena samo onima 
za boravak, koji slijede Krista, pomazanika 
Božjega, nastojeći s njim i u njem prosla- 
viti Boga dostojnim načinom. Dvanaest svi- 
jeća znamenuje dvanaest apostola. 

7. Naročito i osobito svečano posvećuje 
se žrtvenik, gdje će se prikazivati žrtva no- 
voga zakona. Biskup naime označi sva četiri 
ugla na žrtveniku sv. križem, poškropi ga 

po svim stranama svetom vodom i dade 
politi ujedno podnožje žrtvenika u znak, 
kolikom čistoćom srca treba.da k božan- 
skoj žrtvi dolaze tako vjerni kao i svećenici. 
Zatim se donesu svečano sv. moći u crkvu, 
koje biskup stavi na osebno otyoreno mjesto 
na žrtveniku i kamenom ih pokrije. Ovdje 
se moli Bogu, da nam udijeli krjeposti svojih 
Svetih, da budemo kao i oni dionici ploda 
najsvetije žrtve. Zatim pomaže biskup čitav 
žrtvenik, osobito kamen, kojim su pokrite 
sv. moći, prekriži ga pet puta sv. Krizmom 
i uljem kazujući nad tim, kako nas Spa- 
sitelj želi presvetom žrtvom sv. mise spo- 
menuti svojih rana i pokopa, syoje drago- 
cjene smrti, kojom nas je sa svojim Ocem 
pomirio, kako nas želi nadariti plodovima 
svoje muke. Poslije toga biskup kadi na 
okolo žrtvenik i zapali na _ pet pomazanih 
mjesta blagomirisni tamjan — lijepa opo- 
mena, da mora žrtva Isusove ljubavi u na- 
šim srcima uzbuditi vruću zamjenitu ljubav, 
da nam se po tom molitve vazda do neba 
dižu i da ih Bog tamo usliši. 

8. Napokon uščita biskup na žrtveniku 
novoposvećene crkve prvu svetu misu, te 
ujedno opomene vjerne, kako imaju kuću 
Božju štovati, kako pobožno i marljivo 
službu Božju polaziti, te se djetinji pokoriti 
pastirima svojih duša, koji im kao zastupnici 
dobroga pastira Isusa priopćuju sve milosti 
njegoya otkupljenja i k njemu u nebo vode. 


Zašto se crkve svete? 

Svete se zato 1. da imamo stanovitu 
kuću, gdje se možemo svi zajedno Bogu 
moliti, žrtve mu prikazivati, k službi Božjoj 
se sakupljati, riječ Božju slušati i sv. Otajstva 
primati. 

2. Da nam se svetošću mjesta umnaža 
pobožnost, i riječ Božja da se može vrednije 
propovijedati, dostojnije podjeljivati sveta 
Otajstva i javna služba Božja pristojnijim 
načinim ovršivati. Porad toga da ulije u nas 
pravo počitanje prama crkvama Bogu po- 
svećenim i kliče danas crkva, u početku 
sv. mise s patriarhom Jakovom: »Strašno 
je mjesto ovo; tu je naime kuća Božja i 
vrata nebeska«. 


Fvangjelje sv. Luke 19, 1—10. 


U ono vrijeme ušavši Isus u Jeriho pro- 
lažaše kroza nj. I gle, čovjek po imenu 
Zakej, koji bješe starješina carinički, i bješe 
bogat, iskaše da vidi Isusa, tko je; i ne mo- 
gaše od naroda, jer bješe malena rasta. I 
potrčavši naprijed pope se na divlju smokvu, 
da ga vidi; jer mu je onuda trebalo proći. 
I kad dogje Isus na ono mjesto, pogledavši 
gore vidje ga, i reče mu: Zakeju! sigji brzo, 
jer mi danas valja ostati u tvojoj kući. I 

sigje brzo, i primi ga radujući se. I svi kad 
vidješe, mrmljahu goyoreći: kod grješnoga 
se čovjeka svrati. A Zakej stade i reče Go- 


spodinu: Evo pola imanja svojega dajem 


siromasima, i ako sam koga u čem pre- 
vario, vraćam onoliko četvoro. Reče mu 
Isus: Danas dogje spasenje kući ovoj; jer 
je ion sin Abrahamoy; jer je sin čovječji 
došao iskat i spasti, što je izgubljeno. 


Tko bijaše Zakej i zašto hijede vidjeti Isusa? 

Zakej bijaše jedan od carinara, koji su 
u ono vrijeme počinjali kod pobiranja carine 
mnogo nepravde, a obično bijahu lakomci i 
lihvari, zbog česa su ih i zvali jedino oči- 
tima i grješnicima ili očitnicima. On poželi 
Isusa vidjeti, jer ga milost Božja ganu na 
pokoru i u srcu mu pobudi ufanje, da će 
Isus, koji je syagdje grješnike primao, i 
njemu grijehe oprostiti. I ti se kršćanine 
što više ponizi idući u crkvu ili na ispovijed ; 
svijet će ti kazati, da kao grješnik imaš 
zato dosta uzroka. Tako samo možeš po- 
uzdano očekivati otpuštenje grijeha. 


Kako se Spasitelj ponio prema Zakeju? 
' On ga prijazno pogleda, zazove ga po 
imenu i riječima svojim natuknu, da on nije 
samo pravi Bog već i ljubezni Spasitelj. Po- 
nudi mu se sam i za gosta, da ga pouči, 


zi M 


posveti i potpuno popravi. Bog želi samo 
pokoru od grješnika, pa vidili ga skrušena, 
o kako tada žudi k njemu svojom milošću, 
kako žudi kod njega uvijeke ostati! 


Što učini Zakej čuvši ovo od Isusa ? 

Pokaže se s mjesta uslužnim, sišavši 
s drveta i primivši vrlo radosno Isusa u 
svoju kuću. .Kamo sreće, da se i mi ponu- 
dimo božanskome Spasitelju za stalno pre- 
bivalište, da ga često i vrijedno po svetoj 
pričesti u svoju dušu primamo! Tad bi on 
i nas kao Zakeja učinio djecom Božjom iu 
izobilju nam donio sreće i nebeskog blago- 
slova. Onda ćemo crkvenu posvedbu dobro 
slaviti, ako se Isusu s dušom i tijelom po- 
svetimo za prebivalište i ovo oboje nasto- 
jimo uzdržati. 


Kako je pokazao Zakej, da je njegova nokora 

; ozbilina ? 

Nije se stidio javno pokazati pokor- 
nikom, mrzio je na svoju nepravdu, obećao 
je, da će četvorostruko vratiti po nepravdi 
stečeno blago, a povrh toga bio je pri- 
pravan polovinu svoga imetka podijeliti megju 
siromahe. 

Tako mora činiti svaki grješnik, koji 
hoće osvjedočiti sama sebe, Boga i ispo- 
vjednika, da je njegova pokora ozbiljna. Sto 
koriste crkve, što pomažu sve molitve i sv. 
Otajstva takim kršćanima, koji nemaju prave 


volje ostavit se cariništa, t. j. zlih prigoda, 
pogibeljnih plesova, nepravedna dobitka, ne- 
prijateljnih mišljenja, — u kratko svega, što 
je grijeh i što potiče na grijeh. 


Kako je došlo spasenje kući Zakejevoj? 


Došlo je tako, što se je u nju svratio Sin 
Božji, što je Zakeja obratio, i učinio ga 
svojim učenikom i baštinikom kraljevstva 
Božjega. 

Kao što je Zakej u svojoj kući, tako 
može i svaki čovjek u kući Božjoj, u hra- 
movima katoličke crkve naći svoje spasenje. 
Sve skoro, što tu vidimo, opominja nas na 
sredstva spasenja: Krstionica, gdje se čo- 
vjeku oprašta istočni grijeh, kojim bijaše do 
sada okaljan; gdje mu se daje milost, te 
postaje sinom Božjim i baštinikom neba; 
— propovijedaonica, otkud nam se propo- 
vijeda evangjeoski nauk; — žrtvenik, gdje 
se za naše pomirenje doprinosi božanska 
žrtva, i podjeljuje nam se hrana vječnoga 
Života; —  ispovijedaonica, gdje Isus po 
svojim namjesnicima liječi duševne rane 
istinskoga pokornika, vraćajući mu ujedno 
izgubljeni plod otkupljenja, itd. 

Smijemo li na dan crkvene posvedbe jedan drugoga 
pozvati i posjetiti ? 


Dakako ; jer u tim pozivima ima nešto 
slična onomu, kako je Isus Zakeja pohodio. 
Smijemo se i zabavljati megjusobno kod vesele 


gozbe, ali pri tom ipak nikada ne zaboraviti, 
što znači taj dan. Valja nam se takogjer 
veseliti i zamjenitu sreću željeti, što je dobri 
Bog izabrao megju nama prebivalište, što smo 
odgojeni i milošću Božjom dosad živjeli u 
pravom, jedino spasonosnom kršćanstvu, 
čiji utješiv zalog jesu naše crkve. U za- 
hvalnost za sve ovo moramo i sa siroma- 
sima dijeliti svoje imućstvo i radost više nego 
obično, da zavrijedimo mnogo ljepšu i sjaj- 
niju gozbu na nebu. Razboritiji kršćani mo- 
rali bi se stidjeti ovu svetkovinu obeščastiti 
poganskim raskošnim životom, razuzdanošću 
i smutnjom, što se žalibože često dogagja. 
Kršćanska pak glavarstva morala bi nasto- 
jati, da takve razuzdanosti odstrane, e da 
ne zastigne njih i čitave države pravedna 
srdžba Božja. 


Molitva. 

Bože, koji dopuštaš, da slavimo svake 
godine na novo dan posvećenja Tvojih svetih 
hramova, i koji nam u njima sveudilj po 
Svetotajstvima iskazuješ svoju milost, usliši 
molitve svoga puka i dopusti, da svi oni, 
koji u tvojim hramovima prose od Tebe 
milost, istu i zadobe po Isukrstu Gospodinu 
našem. Amen. 

Svi Sveti. 


Kako je nastala ova sveikovina? 


Papa Bonifacije IV. posveti god. 607. u 
Rimu jedan poganski. hram po imenu Pan- 
teon, t. j. hram sviju poganskih bogova po- 
sveti pravomu Bogu, na čast blaženoj Dje- 
vici Mariji i svjema svetim mučenicima 
zapovjedivši, da se svetkovina sviju Svetih 
opslužava najprije u gradu Rimu; no Grgur 
IV. uvede je god. 840. u čitavu crkvu. 


Zašto uvede crkva tu svetkovinu ? 


Uvede je I., da Boga u njegovim sve- 
cima, po kojima se on tako čudnovato uka- 
zuje, štuje i njemu kao početniku svetosti 
zahvali na milostima, što ih je svecima 
udijelio. 

2. Da i svecima, ovim izvrsnim praved- 
nicima i odičenim prijateljema Božjim, iska- 
žemo dostojno štovanje, i to danas svjema 
zajedno, budući da se ne može posvetiti 
svakome jedan dan napose. 

3. Daih, viđeći uzvišene krjeposti Božjih 
prijatelja nastojimo to više našljedovati i 
tako si izvojevati vijenac nebeske slave. 

4. Da svjem izabranicima na njihovoj 
ljubežljivoj molitvi, koju za nas Bogu pri- 
nose, zahvalimo te im se za to iznova pre- 
poručimo. 

Što je dakle upravo to štovanje ? 

To je štovanje velika čast i ljubav, koju 
prama njima u srcu gojimo, a to vidljivo za- 
svjedočujemo namještenjem i urešivanjem, 
njihovih slika i moći, hvalom i sazivanjem, 
osobito pak marljivim našljedovanjem nji- 
hovih krjeposti. 


Zašto štujemo svece? 

Stujemo ih I. poradi uzvišenih krjeposti, 
kojima su se odlikovali. Ako cijenimo i 
štujemo zaslužne muževe već na zemlji, ko- 
liko veće poštivanje i ljubav zaslužuju sveti, 
koji su već prosti od svake ljage grijeha i 
potpuno pravedni ! 

2. Mi ih štujemo i s toga, što ih štuje 
sam Bog, pošto ih je kao svoje ljubimce 
oko prijestola sabrao, udostojio i svoga prija- 
teljstva i blaženoga gledanja. 


Dali se tim što umanjuje ono štovanje, koje smo 
Bogu dužni? 

Ni najmanje, dapače se povećava. Jer 
I. mi niti štujemo niti ljubimo ove duhove 
toliko kao Boga, kojemu se jedinomu kla- 
njamo, t. j. kao svoga najvećega Gospodina 
spoznajemo i najvećim ga znacima štovanja 
slavimo. 

2. Ne štujemo ih nit ne ljubimo radi 
njih samih, već radi Boga, koji ih je tako 
obdario, tako posvetio i usrećio. Sve dakle 
ovo štovanje i ljubav, koju mi svetima iska- 


zujemo, ide konačno ipak samoga Boga, kao 
što ide hvala, koju iskazujemo kaku umo- 
tvoru, sama umjetnika, koji ga satvori. 


Zašto zazivamo u potrebi svece u pomoć ? 


Zazivamo ih zato I., jer su njima po 
Božjem očitovanju sve naše zgode i ne- 
zgode poznate. Tako znadijahu sv. Onija i 
Jeremija još po smrti za pogibeljno stanje 
Zidovskoga naroda, i zato se Bogu zanj molili. 

2. Jer znamo, da nas oni, budući pot- 
puno pravedni, još većma i čišće ljube, nego 
što su to mogli na zemlji, te im zato mnogo 
stoji do našega udesa. 

3. Jer sveti, premda nam ne mogu sami 
po sebi pomoći, mogu nam ipak od Boga 
i našega najvećega posrednika Isukrsta, kao 
njegovi ljubimci i iskreni prijatelji, zaisto 
mnogo više dobra isprositi, nego što bismo 
mi nevoljni grješnici svojom molitvom mogli 
očekivati. 

Napokon 4. jer je Bog već tako često 
i čudnovato uslišio, a još i sad uslišava _mo- 
litvu svojih svetaca, kojom se za druge 
mole, pače i molitve pobožnih jošte živih 
ljudi. 


Zašto štujemo takogjer svete kipove i moći? 
Mi ih ne štujemo radi njih samih, nego 
radi svetih osoba, koje nam kipovi pred- 
stavljaju ili od kojih su nam ostale te svete 
moći. 

Kipovima se naime služimo, da se sje- 
timo božanskih osoba i njihovih dobročina; 
da se sjetimo svetaca, njihovih krjeposti i 
slave, e da bi nam se duh pomoću vidljiva 
kipa lakše uzdignuo k nevidljivom; i na- 
pokon da svoju vjeru, ufanje i ljubav prema 
Bogu, a i pobožnost prema njegovim svetim 
prijateljima gledeći na njihove slike iznova 
potkrijepimo. 

Ostanke pak, a osobito tjelesa svetih 
cijenimo i resimo zato, što im ova bijahu 
dragocjeno orugje, kojim su počinjali tako 
uzvišene krjeposti i djela pokore; kojim su 
potvrdili svetu vjeru na mukama i smrti, te 
nas tako bodre na našljedovanje sviju krje- 
posti, pokore i stalnosti, koliko ih god puta 
pogledamo. Osim toga cijenimo ih i zato, 
što će Bog jednoć opet sastaviti ova tjelesa 
s dušama svetih te ih za uvijek na nebu 
proslaviti, pošto je već više puta na zemlji 
po tim ostancima iskazao ljudma golema i 
čudnovata dobročinstva. Tako je n. pr. do- 
taknućem kosti proroka Elizeja probudio 
mrtvaca, kabanicom Ilijnom razdvojio vodu, 
ubrusima sv. Pavla bolesti izliječio itd. 


Što je potrebno, da bude štovanje i zazivanje Bogu i 
sveiima povolino? 

Da to bude, valja 1. da smjera na 
Božju slavu i spasenje naših duša i čuva 
nas, da Boga ne uvrijedimo, t. j. da ne 
griješimo; jer je nemoguće, da se svidimo 


+————————2— 


— 493 — 


svetima, a Bogu da se kao najsvetijemu ne 
svidimo. 

2. Treba, da nas to štovanje svetih 
nuka na njihovo nasljedovanje, t.j. da nam 
podaje težnju za sve većom krjepošću i 
svetošću. 

3. U svem onom, što želimo po sve- 
tima zadobiti, treba da nastojimo ispuniti 
volju Božju, a ne da prosimo što nepa- 
metna, nepravedna ili duši škodljiva. 


Evangjelje sv. Mateja 5, 1—12. 

U ono vrijeme vidjevši Isus narod 
uzigje na goru, i kad sjede, pristupiše 
k njemu učenici njegovi. I otvorivši usta 
svoja učaše ih govoreći: Blago siromašnima 
duhom; jer je njihovo kraljevstvo nebesko. 
Blago krotkima; jer će oni imati zemlju. 
Blago onima, koji se žaloste; jer će se oni 
utješiti. Blago onima, koji gladuju i žegjaju 
pravde; jer će se oni nasitit. Blago milo- 
srdnima; jer će oni milosrdnost postići. 
Blago onima, koji su čistoga srca; jer će 
oni Boga vidjeti. Blago miroljubivima; jer 
će se sinovima Božjim nazvati. Blago onima, 
koji progonstvo trpe radi pravde; jer je 
njihovo kraljevstvo nebesko. Blago vama, 

kad vas budu proklinjali i proganjali i go- 
vorili na vas sve zlo lažući zbog mene. Ve- 
selite se i radujte se; jer je plaća vaša ve- 
lika na nebesima. 


Zašto se čita danas evangjelje od osam blaženosti ? 


Čita se zato, jer su sveci postigli ne- 
besku blaženost krjepostima, što se ovdje 
spominju. Želimo li dakle i mi doći za njima 
na nebo, to nam valja ovim putem stupati, 


Koji su siromasi duhom? 


Siromasi duhom jesu: 1. Oni, koji 
poput apostola ostave sve što imaju, te 
Isusu za volju sirotuju. 

2. Koji trpljivo podnese gubitak svojih 
dobara ili svojega poštenja izručujući se u 
volju Božju. 

3. Koji su zadovoljni svojim siromašnim 
i priprostim stališem i radije zlo pate, ncgo 
da se nad druge uzvise i nedopuštenim na- 
činom kao prevarom ili nemilosrgjem obogate. 

4. Nadalje, koji su imućni ali ne cijene 
odviše zemaljskoga dobra, gledajući, da 
svojim blagom pomognu nevoljnima. 

5. Napokon oni, koji su u istinu po- 
nizni, koji svako dobro kao Božji dar sma- 
traju, sebe i sve što imaju Bogu prikazuju, 
vjerujući, da im bez njegove pomoći nije ni 
kud ni kamo. 

Tko je u istinu krotak ? 


U istinu krotak jest onaj, koji sve ne- 
volje i uvrede podnosi ponizno i trpljivo, 
svaku srdžbu i mržnju, svaku osvetu i ne- 
prijateljstvo nastoji odmah ugušiti, pače na- 
neseno zlo dobrim vratiti. Ovaki, jer sam 
sebe svlada i pobjedi svoje srce, jest jači 
od onoga, koji gradove osvaja. Ovaku je 
čovjeku duša mirna, on živi s ljudima zado- 
voljno: te posjeduje tako rekući cijelu zemlju. 
No još sretniji će biti na onomu svijetu, 
gdje ga čeka prebogata baština, koju pri- 
pravi Bog krotkim subaštinicima svoga pre- 
krotkoga Sina na nebu. 

Tko su ti tužni, koji će se jednoć utješiti? 

To nijesu oni, koji ne obzirući se na 
Boga tuguju samo s vremenitih uzroka, nego 
oni, koji izručujući se u volju Božju stenju 
pod bremenom svojih nevolja, koji iz ljubavi 
prema Bogu od srca žale bližnjega u ne- 
sreći, te se radi grijeha kao nekoć David 
žaloste; kojima je žao, da ljudi Boga, koga 
su tako često uvrijedili, još tako malo štuju 
i ljube; koje boli, što mora sveta katolička 
crkva tolike nevolje i progone trpjeti, i što 
tolike duše skupocjenom krvlju Isusovom ot- 
kupljene propadaju. 

Takovi se mogu zaista ufati, da će im 
Bog olakšati i potkrepiti srca utjehom, koju 
naš sveti vjerozakon u svakom položaju ži- 
vota podjeljuje, i da će se napokon ondje, 

gdje ne bude nikake tuge niti nevolje, nji- 
hova žalost pretvoriti u vječitu radost, 


Kakav je to glad i žegja pravde, koja će se jednom 
utažiti ? 

To je vruća težnja za onim krjepo- 
stima, koje sačinjaju kršćansku savršenost, 
kao što su: poniznost, krotkost, ljubav Boga 
i bližnjega; skrb da svaki dobi i zadrži, što 
ga ide; skrušenost, itd. Koji dakle ove krje- 
posti želi tako, kako gladni jelo i pilo, i od 
Boga ih postojano moli, taj će se zasititi, 
t.j. Bog će ga obdariti obilnom milošću, 
kojom će moći postignuti ove krjeposti. 


Koji su milostivi ? 

Milostivi su oni, koji bližnjemu iskazuju 
tjelesna i duševna dobra i radi opraštaju 
svojim uvrediteljima. Kako je dakle lako 
zaslužiti milosrdnost Božju! Treba da bu- 
demo i mi sa svojim bližnjim milostivi, zlo 
i dobro da s njime dijelimo, da ga štedimo i 
praštamo mu, pa će nam se tada onom 
mjerom odmjeriti, kojom smo i mi mjerili. 


Koji su čista srca? 

Čista su srca oni, koji se ili kao ne- 
dužni ili pravi pokornici brižno grijeha klone. 
koji uvijek bdiju nad zlim sklonostima i 
s njima se bore, u svemu istinito traže Boga 
i njegovu svetu dopadnost i marljivo nje- 
guju krjepost čistoće. Taki opće već ovdje 

na zemlji sveudilj s Bogom, koji ih u bo- 
žanskim stvarima osobito prosvjetljuje, i je- 
dnom će im se podati za vječnu blaženost. 


Zašto se nazivlju mirni Božjim sinovima? 

Zovu se zato, jer je nebeski Otac Bog 
mira, Sin Božji obnovitelj mira, Duh Sveti 
duh ljubavi a s toga i mira; oni dakle, koji 
se trse s Bogom i ljudima u miru živjeti, 
druge pomiriti i mir megju njima uzdržati, 
zovu se osobitim načinom sinovima Božjim, 
premda su to svi pravedni; dok usuprot 
oni, koji prave ili goje neslogu i razdor, 
postaju sinovi vražji, koji je pravi početnik 
nemira. 


Kojima pripada pošljednja blaženost? 

Onima, koje radi prave vjere, krjeposti, 
straha Božjega, pobožnosti, čistoće itd., u 
kratko, koje radi Boga drugi progone, pre- 
ziru, muče, dapače ubijaju; — a oni to sve 
podnose, kao što se kršćaninu pristoji, trp- 
ljivo i stalno, poput nebrojenih svetaca, 
svake dobe, spola i stališa. S toga obodri 
Spasitelj svoje učenike na buduće patnje 
riječima: Velika će biti vaša plaća na nebu, 


Molitva. 

Bože, koji si plaća sviju svetih, koji 
njihove teškoće, što su ih radi tebe podno- 
sili, vječnim veseljem nagragjuješ, udijeli nam 
milost, da i mi po njihovu primjeru Tebi 

služimo u svetosti i pravednosti, u poniznosti 
te ih u pokori, čistoći, milosrdnostii strpljivosti 
našljedujemo te tako postanemo s njima dio- 
nicima nebeskoga blaženstva. Amen. 

m 

Dušni dan. 


Kaki je to dan dušni dan? 


To je dan, na koji se crkva svake 
godine svečano spominje sviju u milosti i 
prijateljstvu Božjem preminulih duša, koje 
su slabo ili nedovoljno zadovoljile za gri- 
jehe, te zato u mjestu očišćenja, t. j. u či- 
stilišću moraju tako dugo ostati, dok se 
posve ne očiste. 


Zašto se upravo danas slavi uspomena tih duša? 


Slavi se zato, jer je sasvim pravo i pri- 
stojno, da se umah, čim smo jedan dan prije 
korisno i radosno promotrili darove milosti, 
krjeposti i slavu sviju svetih, s ljubavlju 
sjetimo i onih duša, koje su se tako rekući pri- 
makle savršenoj svetosti i vječnomu blažen- 
stvu, ne bojeći se, da će propasti. Sasvim je 
pravo i pristojno, da se sjetimo muka, koje 
one trpe u ognju čistilišta, žestoko se kajući 
za grijehe i želeći da se što brže s Bogom 
potpuno sjedine, u čemu valja, da im mi 
danas više, nego ikada nastojimo pomoći. 

Koja se svetkovina opslužuje neposredno pred 
dušnim danom ? 

Već na dan sviju svetih poslije podne 
vidimo u kući Božjoj mjesto svečanoga na- 
kita crno sukno, žalosna pokrivala i ine 
znakove smrti. Sve nas ovo spominje po- 
kojnih sukršćana, što trpe u čistilištu, — 
spominje nas svoje vlastite umrlosti i vječ- 
nosti. Zatim se drži svečana večernja, pje- 
vaju se turobne pjesme i čitaju neki ulomci 
iz sv. pisma. Ovo je posve shodno, da pro- 
budi i uzdrži u nas sveto ćućenje sažaljenja 
i ljubavi prama iskrnjemu. 

Pod večer se stane razlijegati mukli 
tutanj zvonova, svijet grne to u crkvu to 
na groblje, koje je ovaj put usprkos skoroj 
zimi nalik na cvatni vrt i rasvjetljeno pre- 
dvorje boljega svijeta. Svi skoro grobovi 
urešeni su cvijećem i svjetlom. Cvijeće 
znamenuje ljubav živih prama svojoj pre- 
minuloj braći; svjetlo pokoj i radost zbog 
gledanja i vječnoga uživanja Boga, koju 
sada živahnije nego obično želi preminu- 
lima svako vjerno srce nastojeći im radost 
i ljubeznim molitvama pribaviti. Isti mlačni 
kršćani polaze taj dan groblje. 


Je li katoličko groblje časno mjesto ? 


Jest, jer osim kuće Božje nema od 
groblja svetijega niti budi za mrtve budi za 
žive zamenitijega mjesta. 

Od kakove je znamenitosti i važnosti groblje za 
mrtve ? 

Groblje je mjesto pokoja za tjelesa 
umrlih, koji su možda najveći dio svoga 
života proveli u. teškim naporima, a može- 
biti i u golemim nevoljama. Sad su se oslo- 
bodili sviju muka, sviju napora, sviju bijeda 
i nevolja; sad uživaju slatki odmor u gro- 
bovima svojim ona tjelesa, što su se na 
zemlji izmučila i utrudila, a uživat će taj 
odmor do dana općeg uskrsnuća. 

Groblje je u pravom smislu njiva Go- 
spodnja, jer su u njemu sakrivena tjelesa 
kršćana poput sjemena u krilu zemlje, i 
tamo istina trunu i gnjiju kao sjeme, što ga 
sijač sije; no to samo zato, da jednoć pro- 
cvatu kao i ovo potpuno i krasno. 

Groblje je sveto mjesto I. zato, što su 
tjelesa, koja u njemu počivaju, posvećena, 
budući po svetom krstu, potvrdi i pričesti 
sa svojim dušama postala djecom Božjom, 
hramom Duha Svetoga, tajnim članovima i 
obitavalištem Sina Božjega. Njima je dosu- 
gjeno, da se na sudnji dan s dušama svojim 
opet sjedine i kao Isus slavno ustanu i uz- 
lete u prebivalište vjekovite slave; 2. zato 
je groblje sveto mjesto, što katolička crkva 
uprav stih razloga isključuje groblje od 
svake svjetovne porabe, te ga čisti čestim 
kagjenjem,  škropljenjem svetom vodom, 
križanjem, svojim vrućim zagovorima i njež- 
nim materinskim blagoslovima, i isključivo 

ga posvećuje za pobožnu i jedino bogo- 
štovnu porabu. 


Je li groblje i za žive od velike važnosti? 


Dakako. Groblje bi po _mnijenju svete 
crkve moralo biti učiona kršćanskoga života; 
po njemu morala bi se vjera, ufanje i ljubav 
pobugjivati, gojiti i krijepiti. S toga ćeš 
manje više na svakom groblju naći neku 
pravilnost i čistoću; vidjet ćeš pobožne 
prizore iz života, muke, smrti i proslavljenja 
Isusova, a negdje i sv. postaje križnoga 
puta i ina znamenja za spomen vječnih 
istina. 

Ovdje se živahnije no igdje opominje 
kršćanin kratkotrajnosti čovječjeg života na 
zemlji, ništetnosti sviju zemaljskih dobara i 
naslada tjelesnih, te mu se i nehotice: rode 
spasonosne misli o onom, što za ovim ži- 
votom slijedi, naime o sudu i vjekovitoj 
plaći. Tu se dobri kršćanin sjeti svršetka 
sviju zemaljskih radnja i lijepe nagrade, 
koja čeka marljiva poslenika, Bogu odana 
mukotrpnika i postojana bojnika, i iznova 
se ohrabri na stalnost. Ovdje se sjeti zdušni 
otac, dobra majka, zahvalno čedo, vjerni 
prijatelj i svi, koji za ljubljenim pokojnicima 
tuguju, da će se opet u blaženoj domovini 
s njima sastati i više se nikad ne rastati. 
Kolika utjeha za njih! Na groblju se ta- 
kogjer rado otvara srce kršćana, koji ljube, 
oni su kao prinukani, da se revno mole za 


duše u čistilištu, kojima su naše molitve 
vrlo korisne, a one ih mogu i po kršćan- 
skom općinstvu i pravedno iščekivati. 


Što slijedi odatle ? 


Odatle slijedi: I. da se članovi kršćansko- 
katoličke općine moraju veoma sretnima 
scijeniti, ako im je groblje blizu; jer ga 
tada mogu bez svakoga truda i tratnje vre- 
mena često polažiti, pa ne samo njegove 
spasonosne učinke na svom životu iskusiti, 
nego se i nadati, da će i njih jednoć vjerni 
tako Ko da i za njih se Bogu moliti. 

. Clanovi katoličkoga vjeroispovijedanja 
BRE smatrati za svetu čast, ako što više 
doprinesu na poljepšanje groblja, red i či- 
stoću, te se ovako bud oni sami, bud tko 
drugi, koji groblje pohodi, osobito ino- 
strani putnici sjete što bolje i živahnije po- 
učnih i spasonosnih istina. 

3. Treba da katolici ovo svakoga što- 
vanja vrijedno mjesto što češće polaze, za 
pokojne gorljivo mole i često se opomenu 
smrti, suda i vječnosti, što će dopasti sva- 
koga, da i onoga, koji se trsi svaku misao 
o tom iz glave izbiti. 


Što se čini u erkvi na dušni dan? 


Služi se sv. misa za sve vjerne mrtve. 
Najvruća je želja crkve, da njezina živuća 
djeca budu danas svojoj braći, što trpe u 
čistihštu, osobito u pomoći molitvama, mi- 

lostinjama i dav djelima milosrdnosti. Po 
pročitanom evangjelju drži se slovo shodno 
ovoj svečanosti. 


Evangjelje sv. Ivana 5, 25—29. 

U ono vrijeme reče Isus narodu židov- 
skomu: Zaisto, zaisto vam kažem: ide čas 
i već je nastao, kad će mrtvi čuti glas Sina 
Božjega, i koji uščuju, živjet će. Jer kao 
što otac ima život u sebi, tako dade i sinu 
da ima život u sebi; i dade mu vlast, da 
čini sud, jer je sin čovječji. Nemojte se ču- 
diti ovomu; jer ide čas, u koji će svi, koji 


su u grobovima, čuti glas sina čovječjega. [ 


izići će, koji su činili dobro, na uskrsnuće 
života, a koji su činili zlo, na uskrsnuće suda. 


O čemu nas uvjerava ovo sv. evangjelje? 


Uvjerava nas o uskrsnuću mrtvih, o 
budućem sudu i vjekovitom ljudskom udesu. 
Ovaj će sud suditi i svakomu svoje dosu- 
diti sam Isus po svojoj božanskoj naravi, 
koju posjeduje kao i Otac. No ovu sudačku 
vlast dao mu je Otac i kao čovjeku, budući 
da je u prilici sluge na zemlji hodio i njemu 
se do smrti pokorio, do sramotne i teške 
smrti na križu. 

Kako će uskrsnuti mrtvi? 


Na zvuk trublje i glas Sina Božjega 
ustat će opet trula tjelesa i sa svojim se 
dušama sjediniti; svi će ljudi ustati živi i 


to s onim tjelesima, što su ih imali za 


života. 


Pa kako će moči gnjila tjelesa, kojih su čestice možda 
po čitavom svijetu raznešene, opet ustati? 

Po svemožnosti Boga i Isukrsta. Ako je 
Bog mogao svijet iz ništa stvoriti, zašto ne bi 
mogao i raznešena uda jednoga tijela _ opet 
sastaviti? Ako je Bog mogao čovjeka od 
zemlje napraviti, zašto ne bi mogao u zemlju 
pretvorena probuditi? Ako je dakle mogao 
čovječanski govoreći veća i teža čudesa 
tvoriti, tko će dvojiti, da će moći manja i 
lakša? »U Boga je sve moguće«.. 


Zašto će Spasitelj na sudnji dan uzbuditi tjelesa ? 


1. Da se pobjedom božanskoga Otku- 
pitelja uništi i zadnja pošljedica istočnoga 


grijeha, a to je tjelesna smrt, —— te da se 
tako djelo otkupljenja svrši i na tijelu čo- 
vječjem. 


2. Uzbudit će ih zato, da s dušom i 
tijelo, koje je za života bilo njezin drug i 
orugje za grijeh ili krjepost, primi takogjer 
vjekovitu kazan ili nagradu, kao što to po- 
tvrgjuju zadnje riječi današnjega svetoga 
evangjelja. 


od 

Hoćemo li mi svi jednako uskrsnuti? 


Svi ćemo doduše, veli apostol, uskr- 
snuti, ali se ne ćemo svi preobraziti, t. j. 
proslaviti. Zli će na svojem tijelu iznijeti 
cijelomu svijetu na vidjelo strašne znakove 
grijeha, u kojima su umrli, i znakove zdvoj- 
nosti, na koju su im bile duše već prije 
osugjene. Dobri će usuprot biti ne samo 
neumrli, nego ustrajno zdravi, čili i krepki, 
neuvenulom ljepotom i bistrinom obdareni, 
laki i duhoviti, za svaku bol nesposobni, a 
za vrhunaravna veselja sposobni. Oni će 
dakle ustati kao i odičeno Isukrstovo tijelo, 
dakako jedan veličanstveniji od drugoga, 
kako je koji na zemlji više ili manje priličio 
Spasitelju u krjeposti i svetosti. 


Budući da će naša tjelesa uskrsnuti, što nam valja 
zato činiti? 

I. Valja nam. samo za krjepost a ni- 
pošto za grijeh upotrebljavati svoje tijelo, jer 
i njega čeka ili vječno blaženstvo ili vječne 
muke. 

2. Ne valja nam se odviše žalostiti radi 
mana, ostarjelosti i umrlosti tijela, jer ćemo 
ga, ako smo krjeposno živjeli, u potpunoj 
jakosti i krasoti opet zadobiti. 

3. Valja nam tijelo u strogosti držati i 
njegove požude nadjačati; jer što mi više 
tijelo krotimo Bogu za volju, to će ga više 
Bog jednom proslaviti. 

Zašto se upravo danas čita ovo evangjelje? 

Zato, jer nas krepko sjeća groba i 
vječnosti, te ozbiljno opominje, da što više 
nastojimo oko svoga spasenja.  Poslujmo 
dakle za dana, dok se ne prikuči smrtna 
noć, gdje ne bude mogao nitko više raditi, 
niti zasluga novih sticati. Ej da se onda 
komu vratiti na ovaj svijet, koliko bi se 
revnije brinuo za vječnost, kako ovršivao 
vjerno dužnosti i zapovijedi, kako bi se hitro 
i snažno borio sa svakom napasti, i za svoje 
pogrješke spremno trpio svaku muku ovoga 
svijeta, samo da se oslobodi preteških muka 
u čistilištu. 


Zašto vjeruje katolik u čistilište? 


1. Vjeruje zato, jer mu to vjerovati 
predlaže njegova majka — katolička crkva, 
koja, ravnana po Isusu i Duhu Svetom, ne 
može u vjeri zabluditi. Osim toga vjerovali 
su to vazda i svagdje svi katolici počam od 
vremena apostolskih pa sve do dana da- 
našnjega. | 

2. Jer sv. pismo naročito govori o 
nekom stanju poslije smrti, u kojem će se 
duše od nekojih grijeha čistiti, i iz kojega 
se mogu izbaviti ljubavlju svoje braće na 
zemlji. 

3. Jer i sv. Pavao opominje vjerne, da 
se Bogu mole za sve, a i crkva je već od 
apostolskih vremena uvijek molila za po- 
kojne i za njih žrtve prikazivala. 


m 

4. Jer nas božanska riječ: »da nišla 
okaljana ne ulazi u nebo« sili, da vjerujemo 
u čistilište. Duša, koja je okaljana grijehom, 
ne može stupiti u nebo pred Najsvetijega. 

Ali opet ne možemo ni to pomisliti, 
da bi Bog, koji je neizmjerna dobrota i 
pravednost, duše okaljane samo malim gri- 
jesima isto tako osudio na paklene muke, 
kao i velike grješnike. Slijedi dakle, da ima 
još neko posredno mjesto, gdje duše opte- 
rećene manjim grijesima i opačinama zado- 
voljuju istina pravdi Božjoj, no očistivši se, 
uljeznu u vjekoviti život blaženih. 


Kakova je muka u čistilištu? 


Po mnijenju sv. otaca stanje duša u 
čistilištu jest veoma tužno, te su prema 
njemu sve muke ovoga svijeta kao ništa. 
Najveće je pak zlo za tamošnje duše, što 
su odijeljene od Boga, za kojim tako silno 
čeznu, i što su, dok se sasvim ne očiste, 
isključene iz sjajnoga neba, za kojim posto- 
jano uzdišu. Proste od tegotne puti, udaljene 
od zabava i dražesti putenoga svijeta, po- 
znaju sada u svjetlu milosti Boga svoje uz- 
višeno opredjeljenje i svoje dužnosti; po- 
znaju dobročinstva Božja, sve puteve pro- 
vidnosti Božje za svoje spasenje mnogo 
bolje, nego su to poznale na zemlji. S toga 
i rašte sve više njihova ljubav i želja,.da se 
s Bogom sasvim i nerazdjelivo združe; no 

zajedno upoznavaju sve bolje svoje grijehe 
i nehajstva, što im je još jedina zapreka, 
da se ne združe z Bogom, i zbog česa se 
najviše stide i kaju. Koliko nam se dakle 
valja bojati čistilišta i svega se pomnjivo 
čuvati, što bi moglo i nas u nj zavesti! 
Megjutim neka se pobožne duše ipak 
ne boje odviše čistilišta. Duše u čistilištu 
su svakako mili prijatelji Božji, te ih ne će 
nikako minuti neopisiva radost nebeska. 
Kolika za njih utjeha! Sve duše u čistilištu 
nijesu osugjene ni na isto vrijeme, ni na 
jednake muke, već kako je koja više manje 
revnovala u izvršivanju krjeposti, pokore i 
djela ljubavi prama živima ili mrtvima. 


Kako možemo pomoći tim nevoljnim dušama ? 


Možemo im pomoći 1. svetom misom ; 
s toga se već od vremena apostolskih moli 
uvijek za pokojne pod sv. misom. Sv. Mo- 
nika, mati veleumnoga Augustina, nije na 
smrtnom času ništa drugo željela, nego da 
je se po njezinoj smrti pri žrtveniku spo- 
menu. 

2. Pobožnom i gorljivom molitvom i na- 
mjenjujući pokojnicima sveta proštenja. Sv. 
nas Duh opominje, da se molimo za mrtve, 
jer kaže u sv. pismu: »Sveta i je spasonosna 
misao moliti za pokojne, da se od svojih 
grijeha izbave«. 

3. Postom i drugim djelima pokore, 
koje činimo u toj dobroj nakani. Ovako je 

nekoć i David činio za Saula, za Jonatu i 
druge, koji su s njim u bitci pali. 

4. Milostinjom i kojimgod drugim dobrim 
djelom, česa nas opet opominje sv. pismo 
govoreći: »Dobročinstvo je svjema živima 
povoljno, no ne uskrati ga niti mrtvima«. 


Što nas mora nukati, da pomognemo nevoljnim 
dušama ? 

Mora nas nukati: I. Ljubav Boga. 
Njemu je naime osobito milo, kad po mo- 
gućnosti gledamo i nastojimo, da iz čisti- 
lišta izbavimo i k njegovu blaženomu gle- 
danju privedemo duše, koje on istina kao 
svoju djecu ljubi, ali koje zbog svoje sve- 
tosti i pravednosti ne pusti k sebi, dok se 
sasvim ne očiste. 

2. Nuka nas kršćanska ljubav prama 
tim dušama. Oni su prijatelji Božji, naša 
braća po Isukrstu, možda i naši rogjaci i 
dobročinci, a možda smo im i naročito obe- 
ćali, da ćemo im pomoći. One trpe možda 
radi nas i to možda strašne muke, a ne mogu 
si same pomoći. 

3. Napokon ljubav prama samima sebi. 
Kad jednoć i mi dogjemo u to mjesto od 
muka, kojemu se vrlo rijetki uklone, uz- 
disat ćemo i mi za pomoć, a Bog će tada 
s nama onako postupati, kao što smo se 
mi za života vladali prema pokojnima. On 
će nukati živuću našu braću, da se mole za 
pokoj naših duša čineći nas ujedno dioni- 

cima njihovih žrtava, molitava i dobrih djela. 
Povrh toga bit će nam jamačno zahvalne 
one dobre duše, kojima smo svojim moli- 
tvama pomogli u nebo, te će se i one mo- 
liti Bogu, da nam muku ublaži i čim prije 
nas izbavi. 


Na što treba, da nas potiče vjera u čistilište? 

Treba da nas potiče, 1. da se pomnjivo 
čuvamo ne samo smrtnih već i lako otpust- 
ljivih grijeha, za koje je Božja providnost 
dosudila velikih muka u čistilištu. Ta lakše 
je pobijediti kratku napast, nego dopasti pra- 
vednih ruku Božjih i onda činiti dugu i 
mučnu pokoru. ; 

2. Da se nastojimo već za života odu- 
žiti vremenitim kaznama, koje zaslužujemo 
radi svagdanjih mana i nesavršenosti, ito 
odužiti pokornom ustrpljivošću i inim dobrim 
djelima, osobito pak svetim oprostima. Ako 
to sad učinimo, minut će nas duže i strože 
muke na drugome svijetu. 


Što su sveti oprosti? 


Sveti oprosti su 'oproštenja vremenitih 
kazna, što bi ih morao kršćanin, koji se već 
s Bogom pomirio, podnijeti za učinjene 
grijehe ili na ovom ili na drugom svijetu. 
Vremenite kazne mogu se otpustiti ili sve 
ili samo neke; s toga i jest oprost ili obilat 
ili neobilat. 


3). 

Je li katolička srkva vlasna dijeliti oproste ? 


Jest. Ovu joj vlast udijeli sam Gospodin 
Isukrst. Jer kako ostavi Isus svojoj crkvi 
vlast, da prašta grijehe i vjekovite kazne, 
isto tako udijeli joj moć, da otpušta vreme- 
nite kazne, koje bi morao pokornik pod- 
nijeti na ovome ili na drugomu svijetu. Tu 
vlast obeća on svjem apostolima; napose 
pak obilno i neograničeno poglavici apo- 
stolskome sv. Petru govoreći: Tebi ću dati 
ključeve od kraljevstva nebeskoga. Sto god 
svežeš na zemlji, bit će svezano i na nebu, 
i što razriješiš na zemlji, bit će razriješeno 
i na nebu. 

Apostoli i njihovi nasljednici služahu se 
tom vlašću sveudilj kroz sva stoljeća, kao 
što nam svjedoči sveto Pismo i crkvena 
Povjesnica. Zato kaže sveopći sabor tri- 
dentski: »Budući da je Isukrst podao crkvi 
vlast oproste dijeliti, i ona se tom od Boga 
podijeljenom vlašću služila već u najstarije 
doba; ima se poraba oprosta, budući za 
kršćanski puk veoma spasonosna i ugledom 
svetih sabora potvrgjena, u crkvi uzdržati ; 
oni pak koji tvrde, da su oprosti ili neko- 
risni ii da ih crkva nije vlasna dijeliti, 
imadu se isključiti iz općinstva pravovjernih«. 
Što treha kršćaninu, mali zona oprost osobito 

obilati ? 


1. Treba da je u stanju posvećujuće 
milosti; jer drukčije ne vrijedi tolikih blago- 


dati, a ne mogu mu se niti otpustiti vre- 
menite kazne, dok mu nijesu vjekovite ot- 
puštene. 

2. Mora se ozbiljno protiviti svakoj 
sklonosti na grijeh, mrziti od srca na svaku 
bližnju prigodu i na sve, što vodi na grijeh, 
osim toga brižno se služiti potrebi- 
tim sredstvima za krjepostan život; jer 
kako bi mu Bog mogao otpustiti kazan za 
grijeh, dok još grijeh ljubi i ozbiljno ne 
nastoji da ga iskorijeni. 

3. Treba, da si pokoru sam nametne, 
većom ustrajnošću u nevoljama, strožim 
obuzdavanjem svojih osjećala, revnijom mo- 
litvom i drugim dobrim djelima, riječju vla- 
stitim skrušenjem zbog počinjenih grijeha. 
Crkva katolička naime dijeleći otpuste, ne 
će da oprosti svoje vjerne od vlastite po- 
kore, već stranom da nagradi njihovu gor- 
ljivost u pokori, koju su već pokazali, stranom 
pak, da im tu gorljivost na novo oživi, jer 
po zadovoljštini Isusovoj i po preobilnoj 
pokori svetaca, koja nam se u oprostima 
namjenjuje, pojačuje i nadoknagjuje našu 
nemogućnost za potpuno vršenje dužne 
zadovoljštine. Koji ne će sam nikakve po- 
kore činiti, on ne će postati dionikom tugje 
pokore po oprostima. 

Napokon 4. treba da dobro i točno 
izvrši propisana djela i pobožnosti, koja se 
po mnijenju sv. otaca sastoje obično u 
ispovijedi i pričesti, i u tako zvanim opro- 


DP 


snim molitvama, t. j. u sedam »Očenaša«, 
»Zdravo Marija«, isto toliko »Slava Ocu« i 
u vjerovanju apostolskom. 

Molitva. 

Bože, stvoritelju i otkupitelju svih vjernih, 
otpusti grijehe svojim slugama i službeni- 
cama, da pobožnim molitvama postignu 
oproštenje, koje su uvijeke željeli; koji živiš 
i kraljuješ u vijeke. Amen. 


Dvadeset i prva nedjelja po Duhovima. 

Fvangjelje sv. Mateja 18, 23—35. 

U ono vrijeme reče Isus učenicima 
svojim ovu priču: Kraljevstvo je nebesko 
kao čovjek kralj, koji namisli, da se prora- 
čuni sa slugama svojim. I kad se poče raču- 
nati, dovedoše mu jednoga dužnika od deset 
tisuća talenata. A budući da nemaše čim 
platiti, zapovjedi gospodar njegov, da ga 
prodadu, i ženu njegovu i djecu, i sve što 
ima; ida mu se plati No sluga taj pade 
ničice i moljaše ga govoreći: Imaj sa mnom 
ustrpljenje, i sve ću ti vratiti. A gospodaru 
se sažali za tim slugom, pusti ga, i dug mu 
oprosti. Kad li izigje sluga taj, nagje jed- 
noga od svojih drugara, koji mu bješe 

dužan sto dinara; i uhvativši davljaše ga 
govoreći: Plati, što si dužan! I padavši ni- 
čice drugar njegov moljaše ga govoreći: 
Ustrpljenje imaj sa mnom, i sye ću ti pla- 
titi! A on ne htje, nego ode, i baci ga u tam- 
nicu, dok ne plati duga. Vidjevši pak dru- 
gari njegovi, što se dogodi, žao im bi vrlo; 
i otišavši kazaše gospodaru svojemu sve, 
što se dogodi. Tada ga dozva gospodar 
njegoy, i reče mu: Zli slugo! sav dug 
oprostih tebi, jer si me molio; nije li tre. 
balo, da se i ti smiluješ na drugara svojega, 
kao i ja na tebe što se smilovah? I raz- 
gnjevi se gospodar njegov, i predade ga 
mučiteljima, dok ne plati sav dug. Tako će 
i otac moj nebeski učiniti vama, ako ne 
oprostite svaki bratu svojemu od srdaca 
svojih. 
Koga znamenuje taj kralj i dužnik ? 

Kralj, koji je mogao po ondašnjem za- 
konu utamničiti cijelu dužnikovu obitelj ili 
je prodati, znamenuje gospodina Boga, koji 
ima bez dvojbe neograničeno pravo prora- 
čunati s grješnikom, svojim dužnikom, i ka- 
zniti ga. Dužnik je svaki čovjek, koji smrtno 
Sooke i time tako uvrijedi neizmjernoga 
3oga, da mu sam po sebi, budući biće ogra- 
ničeno, ne može zadovoljiti. No Bog je ipak 

tako milostiv, te nam po zaslugama Isu- 
sovim otpušta sve grijehe, bili oni koliki 
mu drago, samo ako ih iskreno ispovjedimo, 
u njega zamolimo skrušeno oproštenje tvrdo 
odlučivši, da ćemo se poboljšati. Tako nam 
je oprostio ne samo istočni grijeh na sv. 
krstu, već i mnoge vlastite grijehe u sveto- 
tajstvu pokore. 


Koga nam predstavlja nemilostivi sluga ? 


Predstavlja nam one kršćane, koji ne 
će da oproste svojim  uvrediteljima i ne- 
prijateljima, već mrze na njih i žele im se 
osvetiti. Kao što ne htjede taj nemilostivi 
sluga da oprosti svomu drugaru neznatni 
dug od sto desetaka (u našem novcu po 
prilici 20 forinti), prem je njemu kralj do 
krajcare otpustio ogromni dug od deset ti- 
suća talenata (preko 20 milijuna forinti), isto 
tako ne će da oproste nepomirljivi ljudi 
svomu bližnjemu nikakve uvrede, premda je 
ta uvreda ništa prama Božjoj uvredi, koju 
Bog njima ipak tako rad oprašta, 

Što valja da zaključimo iz riječi, što ih je kralj 
progovorio sluzi ? 

Zaključujemo to, da će Bog takvo ne- 
zahvalno i nemilosrdno postupanje onih, koji 
ne će da se pomire, strogo kazniti, i da će 
ih, ako preminu u svojem neprijateljstvu, 
baciti u vjekovite muke u društvo sviju ne- 

milosrdnika; neprijateljni ljudi ne spadaju u 
nebo, gdje vlada sama ljubav. 


Jesu li isto tako Bogu neugedni i drugi nemilostivi 
ljudi ? 

Jesu, ito 1. oni, koji gnjetu uboge, 
udove i sirote; koji ustežu ili umanjuju za- 
služenu plaću slugama, poslenicima ili nad- 
ničarima. 

2. Oni su neugodni Bogu, koji dotle 
zatežu krive parnice proti ubogima, dok ih 
sasvim ne ogule, te već ne mogu svoga 
prava braniti. Isto tako oni, koji, ma i u 
pravednim parnicama, tako strogo i nemilo 
postupaju sa svojim iskrnjim, da mu ni za 
dlaku ni u čemu ne popuštaju. ' 

3. Svi, koji na svoga bližnjega mrze 
radi koje dobrohotne opomene, te se ne će 
s njime ni da pomire. Bog, koga oni mole, 
da im tako oprosti, kao što oni opraštaju, 
uzet će za pravilo njihovo postupanje sa 
iskrnjim, te će od njih svoje pravo tako 
strogo zahtijevati, kao što su ga oni za- 
htijevali od svoga bližnjega. 

4. Isto tako će suditi Bog sve tate, va- 
ralice, klevetnike i opadače; zatim sve one, 
koji su tvrdi i nemili prama siromasima, bo- 
lesnicima i inim nevoljnicima. 


Što treba da se odatle učimo ? 


Učimo se, da moramo svojim uvredi- 
teljima i neprijateljima od srca oprostiti, 

t. j. treba da svaku mržnju i želju za osve- 
tom, koju smo proti njima gojili, u srcu 
utamanimo, a pravu i iskrenu dobrohotnost 
prama njima gojimo ne samo u sebi, već je, 
ako je moguće, i uslugama zasvjedočimo. | 

S toga nijesu još od srca oprostili 
svojim neprijateljima oni, koji doduše misle 
i kažu, da se više na njih ne srde, no još 
ih se klone, ne odgovaraju svejednako na 
njihova pitanja niti ih pozdravljaju; s nji- 
hove se sreće žaloste, a s nesreće raduju; 
u nuždi im, ako i mogu, ne će da pomognu. 


Zašto moramo neprijatelje ljubiti? 


1. Jer je sam Isus naročito zapovjedio: 
»Ljubite svoje neprijatelje, činite dobro 
onima, koji na vas mrze, i molite za one, 
koji vas progone i ozloglašuju. Jer ako 
samo one ljubite, koji vas ljube, kakovu 
ćete zaslugu imati? Zar ne čine to i cari- 
nari? I ako pozdravljate samo prijatelje, 
što činite izvanredna? Ne čine li to i po- 
gani? Me 

2. Moramo ih ljubiti, jer ne će ni nama 


“ oprostiti nebeski Otac, kako Isus kaže, ako 


i mi svojim neprijateljima od srca ne opro- 
stimo. : m. 

3. Jer Bog iskazuje dobročinstva grješ- 
nicima dopuštajući, da njegovo sunce ogrt- 
jeva dobre i zle, da kiša natapa polja pra- 
vednika i nepravednika. SE 

4. Jer ni Isus, kao najpravedniji i naj- 

svetiji, ne poželi da se osveti svojim pro- 
goniteljima i ubojicama, već se moljaše 
svome Ocu, da im oprosti. Ovim nam je 
podao izgled, koji valja da slijedimo, ako 
želimo biti njegovi učenici i dionici nebeske 
njegove slaye. 

5. Razlog je i taj, što u petoj prošnji 
očenaša naročito molimo, da nam Bog tako 
otpusti, kako otpuštamo mi svojim neprija- 
teljima. Ako mi dakle ovo molimo s nepo- 
mirenim srcem, postajemo neprijatelji Božji 
navlačeći na se strogu pravednost Božju. 

Napokon 6. i stoga moramo ljubiti 
neprijatelje, jer nepomirljivost ima puno 
drugih zlih posljedica, kao: kletve, psovlce, 
ubojstva, gubitak Božjega blagoslova, ža- 
losti, nevolje, bolesti i često vremenitu a 
možda i vječitu smrt. 

Molitva. . 

Bože, koji si nam zapovjedio neprija- 
telje ljubiti, pojači nas svojom milošću, da 
izvršujući vjerno ovu zapovijed zavrijedimo 
i mi od Tebe oproštenje i milost. Amen. 


Dradeset i druga nedjelja po Duhovinma. 
lvangjelje sv. Mateja 22, 15—21. 
U ono vrijeme otidoše farizeji i nači- 
niše vijeću, kako bi uhvatili Isusa u riječi. 
I poslaše k njemu učenike svoje s Hero- 

dovcima govoreći: Učitelju, znamo, da si 
istinit, i putu Božjemu doista učiš, i ne 
mariš ni za koga; jer ne gledaš tko je tko; 
kaži nam dakle, što ti misliš : je li slobodno 
porez dati cesaru ili nije? A razumjevši 
Isus lukavstvo njihovo reče: Što me ku- 
šate, licemjeri? Pokažite mi novac porezni ! 
A oni mu dadoše dinar. I reče im Isus: 
Čiji je obraz ovaj i natpis? Rekoše mu: 
Cesarev. Tad im reče: Podajte dakle cesa- 
revo cesaru, i Božje Bogu! 


Zašto htjedoše farizeji uhvatiti Gespodina u riječi? 


Zato, da ga mogu ili kod cara optužiti 
ili kod puka ocrnjeti. Da je rekao, da ne 
treba poreza caru plaćati, bili bi ga optu- 
žili radi uvrede veličanstva; a da je kazao, da 
je danak plaćati dužnost, to bi ga bili opet ocr- 
njivali pred Židovima kao tlačitelja slobode, 
jer sui se Zidovi smatrali za narod slobodan, 
samo Bogu podvržen, pokoravajući se Rim- 
ljanima samo prisiljeno. Tim farizejcima pri- 
liče oni ljudi, koji pod krinkom prijateljstva 
snuju zle namjere proti svomu bližnjemu 
gledajući, da ga, gdje samo mogu, unesreće 
i rastuže. 


Koji su dakle pravi licemjeri? 


Pravi licemjeri jesu oni, koji se grade, 
da bližnjega lakše prevare, pobožnima i 

iskrenima, a srce im je puno nemilosrgja i 
lukavštine; kojim je na jeziku med, a u 
srcu gorki jed; koji se kao štipavac ustima 
laskaju, a repom bodu. Ovi su licemjeri po- 
dobni Kajnu i Judi, od kojih prvi lukavo 
prevari i ubi svoga brata Abela, a drugi 
cjelovom izda božanskoga Učitelja. Lice- 
mjerce ne trpi Bog, oni ne vrijede, da se 
kršćanima zovu. »Dvojezična usta mrzost su 
pred Bogom«. 


Što pohvalna posvjedočiše farizeji i nehotice za 
Spasitelja ? 

Posvjedočiše to, da uči put Božji po 
istini ne dajući se u tome smesti nikakvim 
ljudskim obzirom. Da, Spasitelj nije hajao 
za nikaki isprazan strah od ljudi, u čemu 
bi ga morali nasljedovati svi kršćani. Čovjek 
se ne smije dati odvratiti od ispovijedanja 
istine i izvršivanja kreposti nikakvim ljud- 
skim strahom ili onim ispraznim riječima: 
Sto će reći na to svijet? Sto nam stalo do 
toga, što ljudi o nas misle i govore, samo 
ako se Bogu svidimo? Jedini on može nam 
u istinu koristiti ili škoditi, s toga i moramo 
najviše cijeniti njega i njegovu svetu volju. 
Spasitelj kaže: »Ne bojte se onih, koji ubi- 
jaju tijelo, a duše ne mogu; već se bojte 
nmogo više onoga, koji može tijelo i dušu 
u pakao strovaliti«. 


4— 

Što nas osobita uči isus u ovom sv. evanyjeiju ? 

Uči nas, da smo prije svega obvezani 
iskazati Bogu dužnu pokornost, strahopoči- 
tanje i ljubav, a zatim svakome dati, što ga 
ide, navlastito pak glavarstvu porez, dese- 
tinu i ostali danak, a uz to se dragovoljno 
pokoriti u svem, što se ne protivi zakonima 
Božjim i ne nadilazi naše snage. 


Zašto se moramo nokoriti glavarima u svim 

dopuštenim stvarima? 

Moramo se pokoriti zato, jer ih je Bog 
postavio za svoje namjesnike. Koji se dakle 
protivi glavarima, protivi se samome Bogu, 
koji običaje tu nepokornost oštro kazniti 
ne samo na drugom svijetu, već i na ovom. 

A i mnogo lakše se pokoriti, nego 
dobro upravljati Pa ako i jest ono prvo 
kadšto teško, to nije jamačno ni drugo bez 
mnogih briga i duševnih napora. 

K tomu je odgovornost glavara puno 
veća nego podanika. Glavari ne će odgo- 
varati samo za sebe, već i za one, koji 
bijahu njihovoj skrbi  izručeni. Komu je 
mnogo izručeno, od toga će se mnogo i 
zahtijevati. 


Zar ne bi bilo holie, da su svi ljudi prosti oil 
pokornosti ? 


Ne; to bi bila za ljude golema nevolja 
i velika kazan Božja. Biti prostim od zakona 
i pokornosti znači: smjeti činiti, što je koga 

volja. A što se sve tada ne bi htjelo na- 
dutim, bludnim, nasilnim i osvetoljubivim 
ljudima? Kad već sada tolika zla počinjaju, 
dok su pod zakonom i pokornošću, što bi 
bilo istom onda, kad više ne bi bilo niti 
poglavara niti podanika? Doista, tada bi 
bilo na svijetu gore, nego je u razbojničkom 
brlogu. Ta isti razbojnici trebaju poglavice, 
da im može opstojati društvo! Vječna hvala 
Bogu, što nam je dao duhovna i svjetovna 
glavarstva, koja se brinu i bdiju nad opće- 
nitim mirom i sigurnošću, nad vremenitim i 
vjekovitim dobrom svojih podanika. 


Molitva. 


Božanstveni Spasitelju! Sačuvaj nas od 
ružnih opačina licemjerstva, ljudskoga straha 
i sebičnosti! Daj nam, da se uvijek držimo 
iskreno i pošteno prama drugima, svagdje 
neustrašivo zasvjedočimo istinu i krjepost, 
i da se svjema predstavnicima kao Tvojim 
namjesnicima dragovoljno pokorimo, da i Ti 
nas jednoć za svoje vjerne sluge i učenike 
priznaš i u svoju slavu primiš. Amen 

Dvadeset i treća nedjelja po Duhovima.* 

Evangjelje sv. Mateja 9), 15—26. 

U ono vrijeme kad govoraše Isus na- 
rodu, gle, knez nekaki dogje i klanjaše mu 
se govoreći: Gospodine! kći moja sada 
umrije; nego dogji, metni ruku svoju na nju, 
i oživjet će. I ustavši Isus pogje za njim i 
učenici njegovi. I gle žena, koja je dvanaest 
godina bolovala od tečenja krvi, pristupi sa- 
strag,idohvati mu se skuta od haljine njegove; 
jer govoraše u sebi: samo ako se dotaknem 
haljine, ozdravit ću. A Isus obazrevši se i 
vidjevši je reče: Ustaj se, kćeri, vjera tvoja 
pomogla ti je. I ozdravi žena od toga časa. 
I došavši Isus u dom knežev i vidjevši svi- 
rače i ljude zbunjene reče: Odstupite! jer 
djevojka nije umrla, nego spava. I podsmje- 
hivahu mu se. I kad istjeraše ljude, ugje i 
uhvati je za ruku. I usta djevojka. I otide 
glas ovaj po svoj zemlji onoj. 


Tko bijaše taj starješina, koji je k Isusu došao? 
To bijaše ugledan Izrailjac i starješina 
neke zbornice, t. j. kuće, gdje su se Židovi 
sabirali na molitvu. 


* Ako su od Duhova do došašća samo 23 ne- 
djelje, to se ova 23. nedjelja preskoči i mjesto nje čita 
24. kao zadnja po Duhovima. 


Zidovi su imali samo jedan hram, da 
ne bi možda puk imajući više hramova po- 
Vjerovao, da ima i više bogova. Taj njihov 
hram bijaše u Jeruzalemu. U njemu je bio 
sveti kovčeg, gdje se čuvao pisani .zakon 
Božji. Zbornica pak ili sinagoga, gdje su se 
Zidovi sakupljali, da mole, štiju i razlažu 
riječ Božju, bijaše u doba Isusovo ne samo 
u zemlji židovskoj nego i izvan nje, gdje je 
bilo više Izrailjaca. j 


Sto nas uči taj starješina i ona žena? 

Uče nas, I. da se u zlu, ako i duže 
traje, ne poništimo, nego da molimo i u 
Boga se pouzdamo. On će nam za stalno 
pomoći, ako je to za naše dobro. 

2. Da se u bolesti pouzdano utečemo 
k Isusu, najizvrsnijemu liječniku. Ako je bo- 
lesna žena ozdravila dotaknuvši se samo 
njegove odjeće, koliko ćemo više mi, da se 
koristimo primivši ga dostojno u sv. pri- 
česti? No ako nam sve to i ne bi pomoglo 
za vremeniti život, a ono će nam jamačno 
za vječiti. 
Sto se učimo odatle, što se Isus obazreo, čim mu se 

žena dotaknula odjeće ? 

. Učimo se, da je on sveznajući i kao 
taki znade sve inajotajnije misli i djela ljudska. 
On je vidio u srcu ove bolesnice veliko po- 
uzdanje; znao je, kako je od njega naumila 
pribaviti sebi pomoć; osjetio je, gdje mu 


.. 

se dotaknu haljine, premda se bila sila svje- 
tine oko njega zgrnula. Može se dakle svaki 
bijednik, ako mu i nije crkva na blizu, na 
svakom mjestu, u svako vrijeme, pa makar 
samo u srcu k Isusu uteći, pritužiti i od 
njega pomoć moliti i čekati: Isus vidi i 
znade sve. 


Sto nas uči isusova pripravnosi da pomogne ? 


Uči nas, da nam se valja ne samo u svojim 
skrbima osloniti na njegovu neizmjernu ljubav, 
već takogjer iz ljubavi prama inim nevoljni- 
cima gdješto i njihov trh na se uzeti, i time 
im po mogućnosti pomoći. 

Osobito smo pak dužni njegovati bo- 
lesnike s kršćanskom ljubavlju, njihove hire 
strpljivo podnositi, potrebitim ih 1jckovima 
opskrbljeti i njima ih davati kao jeo i pilo 
po propisu liječnikovu, bodriti ih na trp- 
ljivost i odanost u volju Božju, a najpače 
ih preporučiti Isusu, božanskomu liječniku, 
te se pobrinuti, da ga prime u presvetom 
otajstvu, i da se posluže ostalim sredstvima 
milosti. 


Zašto reče Isus: Djevojka samo spava? 


Reče u znak, da smrt ljudska nije ništa 
drugo nego san, iz kojega ćemo se svi 
jednom probuditi, i da je svemogućtvu 
njegovu uprav tako lako mrtva oživjeti, kao 
iz sna probuditi onoga, koji spava. 

Zašto se Spasitelju podsmjehivahu ljudi ? 


Jer su mislili, da on ne zna, da je dje- 
vojče zbilja umrlo, ili da ne može mrtvaca 
oživjeti. : 

Tako nepristojno podsmjehivanje do- 
pane često roditelje, gospodare i duhovne 
pastire, kad podložnike svoje na dužnosti 
opominju, kad se žeste radi njihovih pogre- 
šaka, ili kad ozbiljno kore smutljivce i za- 
voditelje. Ali jao takim podsmjehačima! 
Oni su mrski pred Bogom. Ne dajte se 
dakle, dobre duše, od ovakovih zavesti, u 
svojoj svetoj revnosti; ne pazite na njihovo 
podsmjehivanje, kao što nije ni Isus pazio; 
tješite se time, što su i njega radi vas iz- 
smjehivali i ružili. 


Molitva. 


Mi znamo, o preljubljeni Isuse, da sluga 
nije veći od gospodara. Ako su dakle Tebe 
radi dobrih djela toliko puta prezirali i iz- 
smjehivali, zašto da se mi žalostimo i lju- 
timo, ako nas kadšto izsmjehuju radi vjere, 
pobožnosti i kreposti ? Gospodine, na Tebe 
ćemo se obazirati, Tvoj primjer neka nam 
bude uzorom a Tvoja milost pokrepom. 
Amen. 

Dvadeset i četvrta nedjelja po 
Duhovima.* 

Evangjelje sv. Mateja 24, 15—35. 

U ono vrijeme reče Isus učenicima 
svojim: Kad ugledate mrzost opustošenja, 
o kojej govori Daniel prorok, gdje stoji na 
mjestu svetom, — koji čita neka razumije ! 
— tada koji budu u Judeji, neka bježe u 
gore; i koji bude na krovu, neka ne silazi 
uzeti što iz kuće svoje; i koji bude u polju, 
neka se ne vrati natrag, da uzme haljinu 
svoju. A teško trudnima (nosećima) i dojili- 
cama u one dane! A molite se, da ne bude 
bijeg vaš u zimu ili u subotu. Jer će biti 
nevolja velika, kaka nije bila od postanka 
svijeta do sada, niti će biti. 1 da se oi 
dani ne skrate, ne bi se izbavilo ni jedno 
tijelo ; ali izabranih radi skratit će se dani 
oni. Tada ako vam tko reče: evo ovdje je 
Krist ili ondje! ne vjerujte. Jer će ustati 


# Ovo je evangjelje uvijek zadnje, ma bilo baš 
po Duhovima i više nedjelja od 24; jer se tada megju 
23. i 24. nedjelju uvršćuju evangjelja onia nedjelja, što 
slijede za sv. trema Kraljevima. Ima li n.pr 26 
djelja po Duhovima, to se za 23. nedjeljom Koo 
evangjelja od pete i šeste nedjelje po sv. trema a 
ljevima te će tako pasti evangjelje o ,myzosti opusto- 
šenja“ vazda u zadnju nedjelju po Duhovima. 


lažni kristi i lažni proroci, i pokazat će znake 
velike i čudesa, tako da bi prevarili, ako di 
bilo moguće, i izabrane. Eto vam kazah 
naprijed! Ako vam dakle reku: evo ga u 
Pustinji, nemojte izlaziti; evo ga u sobama, 
nemojte vjerovati! Jer kao što munja izlazi 
od istoka i pokazuje se do zapada, tako će 
biti i dolazak Sina čovječjega. Gdjegod bude 
strvina, onamo će se i orlovi kupiti. A 
odmah će po nevolji dana onih sunce po- 
mrčati, i mjesec ne će dati svjetlosti svoje, 
i Zvijezde će s neba pasti, i sile će se ne- 
beske pokrenuti. I tada će se pokazati znak 
Sina čovječjega na nebu; i tad će propla- 
kati sva plemena na zemlji, i ugledat će 
Sina čovječjega gdje ide na oblacima ne- 
beskim sa silom velikom i slavom. I poslat 
će angjele svoje sa trubom, s glasom  ve- 
dikim; i sabrat će izabrane njegove od če- 
tiri vjetra, od kraja do kraja nebesa. A od 
smokve naučite se priči: kad se već njezine 
grane pomlade i ulistaju, znate, da je blizu 
ljeto. Tako i vi kad vidite sve ovo, znajte 
da je blizu na vratima. Zaisto vam kažem, 
da ovaj naraštaj ne će proći, dok se ne 
zbude sve ono. Nebo i zemlja će proći, ali 
moje riječi ne će proći. 

O kakoj mrzosti onustošenja jest ovdje gover ? 

Mrzost opustošenja, koju je Daniel pro- 
rekao, i o kojoj Isus ovdje zbori, jest oskvr- 
nuće hrama i razorenje grada Jeruzalema 
po Rimljanima, što se po prilici godine 40. 
po smrti Isusovoj i zbilo. PLA 

Prem je tada skoro cijelo pučanstvo 
poginulo, oslobodila se ipak kršćanska op- 
ćina jeruzalemska. Ona naime posluhnuvši 
opomenu Isusovu uteče, dok su se još rimske 
čete gradu bližile, u goru u grad Pela, koji 
je ostao neoštećen. 


Zašio opominje Isus na mošitvu, da taj bijeg ne hude 
zimi ili u subotu? 

Jer je zimi bijeg od neprijatelja yeoma 
težak, a u subotu se nijesu smjeli Židovi 
udaljiti od grada više od pet sto koračaja, 
a ito bez svakoga tereta. 


Kako se ima razumjeti ta velika nevolja ? 


Ima se razumjeti ne samo o razorenju 
Jeruzalema, nego i o sudnjem danu. Naj- 
prije govoraše Isus o sudbini Jeruzalema 
napose, a odmah za tim počeo je proricali o 
koncu svijeta i o dolasku suca, 

Koji su lažni kristi i proroci? 

Takovih je, po svjedočanstvu povjesnika 
Josipa Flavija, u vrijeme židovskoga rata 
bilo više, n. pr. Eleazar, Ivan, Simeun i 
drugi, koji su nesretne Židove strmoglavili 

još u veću nesreću pod izlikom, da će im 
pomoći i od rimskoga ih jarma osloboditi. 

Malo pak pred koncem svijeta doći će 
pravi i to zadnji tako zvani antikrst, kojega 
apostol zbog strahovite pakosti nazivlje čo- 
vjekom grijeha i sinom skvarenja; taj će se 
sa svojim privrženicima sotonskom oholosti 
dignuti suprot Bogu, sebe sama Bogom 
graditi, i one, koji ga ne će kao taka pri- 
znati, ružno će progoniti i ubijati. S pomoću 
nečastivoga tvorit će ovaj antikrst svakojake 
znakove i prividna čudesa, tako te bi mogao 
i pravedne zavesti, kad ne bi Bog radi 
njih skratio progonstva i gospodstva anti- 
krstova, Slijedimo dakle opomenu Isusovu i 
opomenu njegovih apostola; bdijmo i mo- 
limo, da ne podlegnemo napasti, te da ne 
zaglavimo. 


Što znače riječi: Kao što izlazi munja itd.? 

Znače, da se pravi Krist, kad se povrati, 
ne će sakrivati po pustinji i po kućama kao 
oni, koji su si lažljivo nadjenuli njegovo 
ime, nego će doći iznenada, i to slavno ali 
i strašno, nalik na munju. 


Što hoće Spasitelj da kaže strvinom i orlovima ? 

. Nekoji tumačitelji sv. pisma misle, da 
je time naumio reći: da će rimski vojnici 
s orlom na stjegovima svojim raspršiti i 
uništiti sve krive kristove i mesije, koji će 
se pojaviti malo pred razorenjem Jeruzalema. 


s 


— 53I — 


A nekoji tumače opet tu izreku Isusovu 
ovako: Kao što se gladni orlovi silom spuste 
na strvinu, da je prožderu, tako će se ne- 
odvlačno spustiti Božja kazan najprije na 
duševno mrtvi, neskrušeni Jeruzalem, a zatim 
na skvareni čovječji narod. 


Zašto navijesti Isus znakove budućega suda skoro 
po razorenju Jeruzalema ? 

Prvo zato, »jer je Bogu tisuću godina 
kao jedan dan«, a drugo, jer je htio, da ne 
znajući izvjesno za sudnji dan budemo uvijek 
oprezni proti grijehu i revni u ispunjivanju 
Svetih kršćanskih dužnosti. 


Što će regi: Zvijezde će s neba spasti ? 

Reći će to, što će se ili pričiniti radi 
izgubljene svjetlosti, da su zvijezde s neba 
spale, ili će se radi žestoka potresa iz svoga 
mjesta i tečaja ganuti i amo tamo leteći 
zemlju zapaliti i ispaliti. 

Koji je znak Sina čovječjega? 

Po jednoglasnom tumačenju sv. Otaca 
bit će taj znak sv. Križa, na kom je Isukrst 
za spasenje ljudi krv prolio i život žrtvovao. 
Ovo će dakle znamenje u slavi sići s neba 
i vrh glava čovječjih treptjeti na slatku 
utjehu pravednika, koje je spasio, a na go- 
lemu smetnju i zdvojenje svih krivovjernika 
i okorjelih grješnika. 

Kako se ima razumjeti proročanstvo: Ovaj naraštaj 
“ne će proći? 

' lim naznačuje Isus vrijeme razorenja 
jeruzalemskoga, i veli, da će ga još mnogi 
od njegovih slušatelja i onda živućih Židova 
doživjeti, kao što se zbilja i dogodilo. Kad 
će pak ovaj svijet propasti, ne proreče Isus: 
to je Bog za se zadržao. Nastojmo dakle 
živjeti pobožno i uvijek biti pripravni na do- 
šašće božanskoga suca; zasadimo duboko 
u srce svoje znamenite riječi, kojima je Isu- 
krst, Sin Božji, zaključio proročanstvo svoje 
o razorenju jeruzalemskom i proročanstvo o 
koncu svijeta: »Nebo i zemlja će proći, ali 
moje riječi ne će proći«. Kao što je Isus 
vječita istina, koja varati ne može, tako će 
se zbiti sud i, što za njim slijedi — vječna, 
beskonačna, preblažena nagrada krjeposti, 
ili vječna strašna kazan zloće! 


Molitva. 


O Isuse, budući suče sviju ljudi, smiluj 
nam se i podaj nam milost, da urodimo 
valjanim rodom prave pokore, da se više 
bojimo Boga hotice uvrijediti, nego sviju 
vremenitih zala, dapače više, nego iste smrti, 
te da dogjemo jednoć mirnom svijesti na 
Tvoj sud. Amen. 

Misne molitve. 


o 


Posveta mise. 


Svemogući vječni Bože! U svoj smjernosti 
i podložnosti želeći Te dostojno proslaviti prika- 
zujem Ti ovu svetu žrtvu, koju je predragi Tvoj 
Sin Isus Krist ustanovio kod zadnje večere i 
krvno prinesao na drvu svetoga križa. Ja Ti 
je prikazujem preko svećeničkih ruku u savezu 
i na uspomenu one krvne žrtve na križu. 
Toga predragoga svoga Sina, našu pravu 
žrtvu i našega pravoga vrhovnoga svećenika 
prikazujem  vječnomu Tvomu  veličanstvu ; 
preko njega klanjam Ti se kao svome Go- 
spodinu i Bogu; preko njega Ti hvalu dajem 
kao svomu stvoritelju i najmilijemu dobro- 
činitelju; preko njega smjerno Te molim za 
oproštenje grijeha i opačina svojih i sviju 
ljudi; preko njega molim Te za milost i 
pomoć u svem, što mi treba za dušu i tijelo. 
De, pogledaj milostivim okom na ovu svetu 
žrtvu, i pomiluj nas za ljubav prema svojemu 
Sinu. A jer si mu dao za majku Mariju, pre- 
čistu Djevicu, po kojoj si uzveličao otajstvo 
našega spasa, nadam se i molim Te lijepo, 
da se dostojiš milostivo primiti i uslišati mo- 
litve moje, koje Ti po njoj prikazujem. 

O Marijo, majko milosrgja, k Tebi se 
utječem ja sirotni grješnik! Kao što si bila 
kraj Sina, koji je visio na drvu križa, i kao 
što si svoje molitve s njegovim vezala na spas 

ljudma: budi tako i meni u pomoć u ovaj 
sveti čas; pobudi u meni pravu pobožnost, 
moćnim svojim zagovorom pomozi mojim 
slabim molitvama, da po Tebi nagjem u Boga 
milost, njega da s Tobom dostojno hvalim i 
slavim, te da vrijedan postanem obećanja 
Tvojega Sina. Amen. 


Početak mise. 


Ispovijedam se Bogu svemogućemu, bla- 
ženoj Djevici Mariji, blaženomu Mihailu 
arkangjelu, blaženomu Ivanu Krstitelju, svetim 
apostolima Petru i Pavlu, svjem Svetima, 
da sam mnogo sagriješio mišlju, riječju i 
činom po svojoj krivnji? Zato prosim bla- 
ženu Djevicu Mariju, blaženoga Ivana Krsti- 
telja, svete apostole Petra i Pavla, sve Svete, 
da se molite za mene Gospodinu Bogu 
našemu. 

Smilovao nam se svemogući Bog, opro- 
stio nam grijehe naše i uveo nas u život 
vječni. Amen. 

Milost, odrešenje i oproštenje grijeha 
naših podijelio nam svemogući i milosrdni 
Bog. Amen. 

O Bože, okreni se k nama i daj da 
oživimo. I narod će se Tebi veseliti. Pokaži 
nam, Gospodine, milosrgje svoje. I daj nam 
svoje spasenje. Usliši, Gospodine, molitvu 
moju. I vapaj moj k Tebi dogji. 

Uzmi od nas, molimo Te, Gospodine, 
grijehe naše, da vrijedni budemo u Presveto 

unići sa čistim srcem. Po Kristu Gospodinu 
našem. ' 

Molimo Te, Gospodine, da se po zaslu- 
gama Tvojih Svetih, čiji su ostanci ovdje, i 
po zaslugama sviju Svetih dostojiš oprostiti 
sve moje grijehe. Amen. 


Slava. 


Slava Bogu na visini, a mir ljudma na 
zemlji dobre volje. Hvalimo Te, slavimo Te, 
klanjamo Ti se, veličamo Te, hvalu Ti uzda- 
jemo zbog velike Tvoje slave, Gospodine 
Bože, kralju nebeski, Bože, svemogući Oče. 
Gospodine jednorogjeni Sine, Isuse Kriste, 
Gospodine Bože, jaganjče Božji, Sine Božji. 
Koji odnimaš grijehe svijeta, smiluj nam se. 
Koji odnimaš grijehe svijeta, primi našu 
molbu. Koji sjediš ob desnu Oca, smiluj 
nam se. Jer Ti si sam svet, Ti sam Gospodin, 
Ti sam Previšnji, Isuse Kriste s Duhom 
svetim, u slavi Boga Oca. Amen. 


Čitanje poslanice. 


Čuvaj nas i brani, Gospodine, na molbu 
blažene vazda Djevice od svake protivštine, 
pa kao što skrušenim srcem na lice padamo 
pred Tobom, tako nas milostivo oslobodi od 
sviju zasjeda neprijatelja naših. Po Kristu 
Gospodinu našem. Amen. X 

Kao što si Ti, Bože, izvore istine, sve- 
tosti i pravde u starom zavjetu govorio po 
prorocima, tako nam sada govoriš po svojoj 


svetoj crkvi, koju si nam učio cijeloj istini. 
Vječna Ti hvala za sve te spasonosne nauke, 
što nam ih kazuješ na usta glavara naše 
svete crkve, da vazda ostanemo čvrsti u 
vjeri! Mi Te molimo za tu milost po zago- 
voru bl. Dj. Marije, koja je našla kod Tebe 
milost, i koja je milost zaslužila za sav svijet, 
a to zato, budući je uvijek bila čvrsta u 
vjeri i nikad _odvrnula oka od Tvojih obe- 
ćanja. Daj nam Bože, da se za njezinim Pri- 
mjerom povedemo i po njezinom zagovoru 
zadobijemo spas, kojeg se dobavismo po 
Isusu. Kristu, Tvojem i njezinom Sinu, Go- 
spodinu našem, koji s Tobom živi i kraljuje 
na vijeke. Amen. 


Evangjeije. 

Isuse Kriste, Bože moj i Spasitelju moj, 
Ti si svjetlo, što je došlo, da rasvijetli tmine. 
Za Tobom od početka svijeta uzdisahu, u Te 
se uzdahu, i jedino u toj nadi nalažahu 
milost i spas. Po Mariji, prečistoj Djevici, 
došao si na ovaj svijet. Ona Te, od Tebe 
podučena, od angjela upućena, Duhom 
Tvojim rasvijetljena, prva spozna i nada sve 
užljubi; ona sačuva sve Tvoje nauke u 
svojem srcu i sve ih vjerno ispuni. O da Te 
mogu onako dobro spoznati, onako čvrsto 
u Te vjerovati, onako Te srdačno ljubiti, 
onako vjerno prema Tvojemu nauku živjeti, 
kako to Marija činjaše. Daj nam tu milost, 
milosrdni Spasitelju, po zaslugama i zago- 


voru bl. Dj. Marije i po djetinskoj ljubavi, 

koju si vazda gojio napram svojoj svetoj 
majci. Amen. ' . jee 

Uništi, Gospodine, grijehe naše po rije- 
čima svetoga evangjelja, i daj da se vla- 
damo kao djeca svjetla, Amen. 


Vjerovanje. 

Vjerujem u Boga, Oca svemogućega, 
Stvoritelja neba i zemlje. I u Isusa Krista, 
Sina njegova jedinoga, Gospodina e 
Koji je začet po Duhu svetom, rodjen o 
Marije Djevice. Mučen pod Poncijem jeo 
raspet, umro i pokopan. Sašao nad pakao, 
treći dan uskrsnuo od mrtvih. Uzašao na 
nebesa, sjedi ob desnu Boga Oca venos 
gućega. Odonud će doći suditi žive 1 so 
Vjerujem u Duha svetoga, svetu. s 
crkvu, općinstvo svetih, oproštenje grijeha, 
uskrsnuće tijela i život vječni. Amen. 


Prikazba. 

O presveto Trojstvo! Primi milostivo 
ovu žrtvu, koju Ti prikazujemo na uspomenu 
muke i smrti, uskrsnuća i uzašašca Isusa 
Krista, Gospodina našega, na: slavu blažene 
vazda djevičanske majke Božje Marije, sd 
ženoga Ivana Krstitelja, svetih apostola 
Petra i Pavla i sviju svetih, da bude svjema 
tim Svetima na slavu, a nama na spas, 
i da se oni dostoje u nebu moliti za nas, 
čiju uspomenu mi na zemlji štujemo. Po 
istom Kristu, Gospodinu našem. Amen. 

o E Marijo, vjerna Djevice i Majko! Ti 
si jedinorogjenoga svojega Sina Isusa Krista 
u hramu prikazala kao pomirnu žrtvu, da 
se uništi grijeh u svijetu i da čovjek opet 
dogje Bogu u milost. Kako smo Ti veliku 
hvalu dužni davati, za tu velikodušnu ljubav, 
predobra majko! Pa jer si za nas već toliko 
učinila, nadamo se, da ćeš se Ti i odsele za 
nas zauzimati: sa svojim nas dakle Sinom 
pomunt, svojemu nas Sinu preporuči, svo- 
Jemu nas Sinu izruči. Prikaži mu naše srce: 
da ono ljubi jedino njega, predragoga Sina 
Božjega i Tebe predragu njegovu majku. 
Prikaži mu naš um, da sve bolje i bolje 
“poznamo njega, koji je mudrost Očeva i 
sadržina svega znanja i umijenja. Prikaži mu 
našu pamet, da ni za čas ne zaboravimo na 
ljubav, koja se u njemu objavila. Prikaži mu 
našu volju, jer ništa više ne želimo, nego 
da sebe zatajimo, da Isusa proslavimo isve 
Vjerno 1 točno ispunimo, što je god njemu 
milo i drago. Moli za nas dobra majko, da 
mu ta prikazba bude mila i draga, i da po 
zaslugama krvne žrtve na križu zadobijemo 
sve milosti, koje su nam od potrebe za 
dušu i tijelo. Ispuni nam osobito tu milost, 
da prema Ivojemu primjeru vjerno služimo 
Bogu, da u svemu, što god činimo ili pro- 
puštamo, tražimo njegovu veću slavu i da 
do smrti ustrajemo na putu njegovih zapo- 
vijedi. Amen. 

Predslavlje. 

U istinu je vrijedno i pravo, a naša je 
dužnost i za nas spasonosno, da Te vazda i 
svuda hvalimo i slavimo, sveti Gospodine, 
svemogući Oče, vječni Bože, po Isusu Kristu, 
Gospodinu našem: po kojem Angjeli hvale 
Tvoje veličanstvo, po kojem se arhangjeli 
klanjaju Tvome veličanstvu, moći pred njim 
strepe, a nebesa ga, sile. nebeske i blaženi 
serafimi neprestano slave. Daj, molimo Te, 
da k Tebi s njihovim glasom dopre i naš 
glas smjerno vapeći: Svet! Svet! Svet je 
Gospodin Bog Sabaot! Nebo i zemlja puna 
je Tvoje slave! Hosana na visini! Blago- 
sloven budi, koji dolazi u ime Gospodnje! 
Hosana na visini! 


Skrovna misa. 

Bože, Oče nebeski, koji si jedinorogje- 
noga Sina svojega žrtvovao svijetu na spas: 
daj da se dostojno spomenemo njegove 
muke i smrti i da u velikoj mjeri vrijedni 
postanemo njegovih neizmjernih zasluga. Daj 
blagoslovi dare kruha i vina, što Ti kroz 
ruke svećeničke prikazujemo na oltaru, primi 
ih milostivo, da se Tvojom svemožnošću i 
ljubavlju pretvore u tijelo i krv Isusa Krista 
na veću Tvoju slavu, na diku blažene Dje- 
vice Marije i sviju nebeskih četa, i na naš 
vječni spas. . 

Spomeni se Gospodine, svoje svete 
crkve, za koju je Tvoj Sin Isus Krist prolio 

dragocjenu svoju krv; čuvaj je, uzvisi i po- 
sveti svojom sveudiljnom pomoću. Spomeni 
se i njezinih glavara i službenika, te im po- 
dijeli puninu Duha prema njihovu zvanju, 
da Tvoje ime riječju i činom pred ljudima 
proslave. Spomeni se osobito svojega na- 
mjesnika na zemlji, svetoga oca N., našega 
biskupa N. i našega kralja N. i sviju du- 
hovnih i svetovnih poglavara. Spomeni se 
mojih roditelja, moje braće i sestara, moje 
rodbine, sviju dobročinitelja, znanaca i pri- 
jatelja, sviju, za koje sam odlučio moliti i 
koji su se izručili mojim molitvama, kao i 
onih, za koje sam dužan moliti; osobito Te 
molim za ovu stvar N. Daj, svjema se smiluj 
Gospodine, koji si za sve nas dao svojega 
dragoga Sina. Neka tolika ljubav ne bude 
za nas uzaludna; postupaj s nama prema 
svojem beskrajnome milosrgju, da se oslo- 
bodimo svojih grijeha, Tebi u miru služimo, 
i konačno dogjemo u život vječni. Po Kristu 
Gospodinu našem. Amen. 

O Marijo, majko milosti, budi nam u 
pomoći u ovaj svečani trenutak, kad će 
Isus, Sin Tvoj, doći na naš oltar. Moli za 
nas sveta Bogorodice, da budemo “dostojni 
smjerno mu se pokloniti, sebe mu prikazati, 
hvaliti ga i slaviti sa svim zborovima an- 
gjeoskim, ljubiti ga iz svega srca, gorjeti 
od ljubavi k njemu, i u toj ljubavi ustrajati 
do konca života. Amen. 

Podizanje tijela. 
Zdravo, pravo tijelo mojega Spasitelja, 


rogjeno od Marije Djevice! O Isuse, ljubavi 


moja! Ti si Gospodin moji Bog moj, 2 
mi se! Ja Ti se klanjam pod prilikom kru i, 
ja u Te vjerujem, vječna istino; učvrsti Sjena 
moju, da vjerujem, vječna istino; učvrsti 
vjeru moju, da Te vjerujući u Te sve Hani 
ljubim. Daj da Te jednoć licem u lice gle a 
u Tvojoj slavi, jer si Ti moja jedina že ja, 
moja jedina radost, moje jedino blaženstvo, 
moj Isus i sve moje. 


Podizanje krvi. 

Sveta krvi, koja si tekla iz srca mojega 
Spasitelja, očisti me od sviju grijeha mojih; 
ojači dušu moju, da ustraje u dobru ; od 
sveti me u istini i ljubavi i sačuvaj dušu 
moju za život vječni. — Stvori nam, o 
Isuse, novo srce, i obnovi u meni pravi 
duh. — Ne odbij me od lica svojega i 
Duha Svetoga ne uzmi od mene. — Daj 
mi spas svoj i učvrsti me Duhom svojim. 


Poslije podizanja. 


Vječni Oče! Pogledaj milostivo na Isusa 
Krista, Sina svojega, koji se prikazuje na oitaru 
kao ponizna žrtva za oproštenje naših grijeha. 
Primi milostivo ovu žrtvu njegova tijela i krvi 
i smiluj se nama i svjem vjernicima zbog za- 
sluga njegove gorke muke, njegova uskrsnuća 
od mrtvih i njegova uzašašća na nebo. Uslišaj 

Vapaj njegov. Njegova kry vapi k Tebi jače, 
nego li krv pravednoga Abela, a vapi k Tebi 
ne za osvetu, nego za milost i pomirbu. 
Dostoj se dakle uslišati molbu Sina svojega, 
a nama se smilovati radi njega. Primi milo- 
stivo ovu svetu, neokaljanu žrtvu, da obilato 
zadobijemo blagoslov i milost mi svi, koji- 
god smo dionici ovoga žrtvenika i koji pri- 
mamo presveto tijelo i presvetu krv Sina 
Tvojega. Po istom Kristu, Gospodinu našem. 
Amen. 

Spomeni se, Gospodine, svojih sluga i 
službenica, koji su prije nas sa znakom vjere 
preminuli i sada počivaju u miru. (Tu sc 
spomeni pokojnika, za Roje osobito hoćeš 
moliti.) Daj, o Bože, da ovi i svi drugi, koji 
su u Kristu usnuli, dogju u mjesto mira i 
svjetla i stanu uživati vječno blaženstvo. Po 
istom Kristu, Gospodinu našem. Amen. 

I nama grješnicima, svojim slugama, 
koji se uzdamo u Tvoje veliko milosrgje, daj, 
Gospodine, da budemo skupa u društvu 
s Tvojim svetima, osobito s blaženom Dje- 
vicom Marijom, čiju uspomenu slavimo, u 
čiji se zagovor vrlo uzdamo, a čije su Ti 
molbe vazda mile i drage. Daj, pomozi nam 
na njezinu molbu, da se pod njezinom za- 
štitom oslobodimo od svakoga zla, da sve 
dane sprovedemo u milosti i svetosti i u 
društvu s njome i sa svjem svetima uživamo 
nebesko blaženstyo od vijeka do vijeka. 
Amen. 

Očenaš. 

Očenaš, koji si na nebesih, Sveti se ime 
Tvoje; dogji kraljevstvo Tvoje; budi volja 
tvoja, kako na nebu tako i na zemlji. Kruh 
naš svagdašnji daj nam danas ; i otpusti nam 
duge naše, kako i mi otpuštamo dužnikom 
našim ; i ne uvedi nas u napast, nego oslobodi 
nas od zla. Amen. ' 

Molimo Te, Gospodine, oslobodi nas od 
prošastih, sadašnjih i budućih zala, i daj 
nam po zagovoru blažene, slavne vazda 
Djevice i Bogorodice Marije, kao i po za- 
govoru blaženih apostola Petra i Pavla, 
Andrije i sviju Svetih, daj nam mir u naše 
vrijeme, da se pomoću Tvojega milosrgja 
sačuvamo od grijeha i svakoga nemira. Po 
istom Isusu Kristu, Gospodinu našem, koji 
s Tobom živi i kraljuje u jedinstvu Duha 
Svetoga, Bog po sve vijeke vijekova. Amen. 

Mir Gospodnji neka bude uvijek s nama. 
Amen. 


Jaganjče Božji. 

Jaganjče Božji, koji oduzimaš grijehe 
svijeta, smiluj nam se! Beav Jaganjče m. 
koji oduzimaš grijehe svijeta, smiluj nam se! 
— Jaganjče Božji, koji oduzimaš grijehe 
svijeta, mir nam udijeli! u. 

Gospodine Isuse Kriste, koji si aposto- 
lima svojim rekao: »Mir vam ostavljam, mir 
vam svoj dajem«, ne gledaj na moje grijehe, 
nego na vjeru Tvoje crkve, i uzdrži je po 


— 544 — 


Ivojoj volji u miru i jedinstvu, koji živiš i 
kraljuješš Bog na sve vijeke. Amen. 

Gospodine Isuse Kriste, Sine Boga 
živoga, koji si po volji Oca uz sudjelovanje 
Duha Svetoga svojom smrću dao svijetu 
život: oslobodi me ovim Tvojim presvetim 
tijelom i Tvojom presvetom krvlju od svih 
mojih grijeha i zala. Daj da po Tvojim 
zapovijedima uvijek živim i nikad se od 
Tebe ne odijelim, koji s istim Bogom Ocem 
i Duhom Svetim živiš i kraljuješ Bog na 
sve vijeke. Amen. 

Gospodine Isuse Kriste! O da imam 
onako čvrsto i sveto srce, kao što je srce 
Tvoje djevičanske majke, da Te u sebe primim 
i nastanim! Znam, da sam nevrijedan, ali 
ja poznajem neizmjernu Tvoju dobrotu i 
ljubav. Na to se oslanjajući dolazim k Tebi 
smjerno Te moleći, da me od svoje svete 
gozbe ne isključiš, nego da mi dopustiš 
blagovati Tvoje tijelo i krv Tvoju, te da se 
tom nebeskom hranom ojačan, s Tobom 
sjedinim i s Tobom ostanem združen do 
vijeka. Amen. 


Prije pričesti svećenikove. 
Gospodine, nijesam vrijedan, da unigješ 
pod krov moj, nego reci samo riječ i 
ozdravit će duša moja. — Gospodine, ni- 
jesam vrijedan, da unigješ pod krov moj, 
nego samo reci riječ i ozdravit će duša 
moja. — Gospodine, nijesam vrijedan, da 

unigješ pod krov moj, nego samo reci riječ 
i ozdravit će duša moja. X 

Tijelo Gospodina našega Isusa Krista 

neka čuva dušu moju za život vječni, Amen. 
Dušo Kristova posveti me. 

Tijelo Kristovo, spasi me. 

Krvi Kristova, napoj me. 

Vodo iz prsi Kristovih, operi me. 

Muko Kristova, potkrijepi me. 

O dobri Isuse, usliši me. 

Megju rane svoje sakrij me. 

Ne dopusti, da se odijelim od Tebe. 

Od neprijatelja hudobnoga brani me. 

Na čas smrti pozovi me. 

I zapovjedi mi doći k Tebi, 

Da sa Svetima Tvojim hvalim Te 

U vijeke vijeka. Amen. 

O Isuse, kako si dobar i ljubezan napram 
onima, koji Te sa svim srcem traže; kako si 
sladak i mio onima, koji Te imaju i uživaju ! 
Znam ja dobro, da mi moji grijesi ne dopu- 
štaju, da Te sada u istinu u sebe primim ; 
ali i Ti znaš, Isuse, da se kajem za svoje 
grijehe; da Te ljubim ili barem želim lju- 
biti, ida za Tobom hlepim kao jelen za 
bistrom vodom. Ne uskrati mi bar mrvica, 
što padaju sa Tvojega svetoga stola. I ako 
nije vrijedna duša moja, da u nju unigješ, 
a Ti samo reci milostivu riječ, i ozdravit ću 
na duši i tijelu. — Očisti me od sviju 
grijeha; iscijeli mi moje rane; ojači moju 
slabost, obnovi i oživi moj duh svojom ne- 

beskom milošću; daj mi jakost, da zlo nad- 
vladam, da dobro činim, u savršenosti sta- 
leža svoga da dan na dan napredujem, da 
mogu u istinu kazati: Ja u istinu živim, no 
ne ja, nego Krist živi u meni. 

O uzvišena Djevice i majko Marijo, 
koja si vrijedna bila Spasitelja svijeta nositi 
u svojoj djevičanskoj utrobi i svijetu ga ro- 
diti, koji se pod prilikom kruha i vina duši 
daje za hranu, budi nam zagovornica, e da 
bismo mogli kako odgovoriti toj milosti, 
koju smo zadobili! O ljubezna majko, za- 
hvali Ti svojemu Sinu za nas, i množinom 
svojih zasluga nadoknadi našu nemoć i hlad- 
noću. Moli za nas, da vrijedni postanemo 
milosti, koje su sakrivene u tom presvetom 
sakramentu. Isprosi nam osobito čvrstu 
vjeru, djetinsko pouzdanje, goruću ljubav, 
pravu poniznost srca, poslušnost volje i 
uma, neokaljanu čistoću duše i tijela, ve- 
liku mržnju na grijeh, a odlučnu revnost za 
sve dobro; da u svojem životu Isusa pro- 
slavimo, u svjem djelima Isusa tražimo, a 
napokon ga nagjemo i uživamo na sve 
vijeke. Amen. 


Poslije pričesti svećenikove. 


Premilostivi Bože! Podigni našu slaboću, 
da po zagovoru svete Bogorodice, čiju 
uspomenu slavimo, uskrsnemo od naših 
grijeha i opačina, te Ti novim životom slu- 
žimo. Po Kristu, Gospodinu našem. Amen. 


Milost svoju, molimo Gospodine, u pameti 
naše ulij, da koji po angjelovu naviještenju 
Krista, Sina Tvojega, utjelovljenje poznasmo, 
po muci njegovoj i križu na slavu uskrsnuća 
privedeni budemo. Po istom Kristu, Gospo- 
dinu našem. Amen. 


Zadnja misna molitva. 

Primi, o presveto Trojstvo, svršenu 
službu svećeničku i uzmi milostivo žrtvu, 
što Ti prikazasmo, da nam i svjema, za 
koje bi prikazana, bude na pomirbu i spas. 
Po Kristu, gospodinu našem. Amen. : 
Blagoslovio nas svemožni Bog Otac 1 


i Sn y i Duh sveti 1. Amen. 


Zadnje evangjelje. 

Isuse, vječna riječi očeva! Iz ljubavi 
k nama postao si čovjekom od prečiste 
Djevice Marije, da nas otkupiš i spasiš, Ti 
si u svijet došao kao pravo svjetlo, da nam 
pokažeš put spasa i vječnoga života. Vodi 
nas po svjem našim putovima, da nas ne 
zaokupe tmine te nas ne zavedu na stran- 
putice. Vodi nas putem svojih zapovijedi, 
da sveto živimo i blaženo umremo. Amen. 


Poslije svete mise. 
Predobri Bože! Hvala ti, što si mi dao 
milost, da sam mogao biti kod svete žrtve. 
Oprosti mi sve moje pogrješke, koje sam u 


to sveto vrijeme počinio, svu moju hladnoću 
* 

i rastresenost. Čvrsto odlučujem ne griješiti 
više i oprezno paziti na sve misli, riječi i 
čine, da ne izgubim plod svete mise. Blago- 
slovi me, vječni Bože, da _ mogu dobro ra- 
diti i svoj posao dobro obavljati. Daj mi, 
Isuse, Spasitelju moj, da pri tom ne od- 
vratim srca svojega od Tebe. Duše sveti, 
ulij milost svoju u srce moje, da sav moj 
rad blagosloviš, posvetiš i sretno kraju pri- 
vedeš. 

O Marijo, moje utočište i moja utješi- 
teljice, zahvali Gospodinu mjesto mene za 
milost, koju sam eto dobio, i moli za me, 
da nikad ne izgubim plod otkupljenja. Po- 
kaži, da si Ti moja prava majka, i preporuči 
me Isusu božanskome svojemu Sinu, da mi 
se smiluje, da me svagdje i uvijek čuva i 
brani, te da nikada ne tražim drugo, do 
jedino Njegove i Tvoje veće slave. Amen. 

Slava Ocu i Sinu i Duhu svetomu. 
Hvala i slava i kraljici neba i zemlje ai 
svijem drugim angjelima i Svetima Božjim. 
Amen. 


“- 

Litanije lauretanske. 


Gospodine smiluj se! 
Kriste, smiluj se! 
Gospodine, smiluj se! 
Kriste, čuj nas! 
Kriste, usliši nas! 

Oče nebeski Bože, 
Sine, otkupitelju svijeta, Bože, 
Duše sveti Bože, 
Sveto Trojstvo jedan Bože, , 
Sveta Marijo, 

Sveta Bogorodice, 
Sveta Djevo djevica, 
Majko Kristova, 

Majko Božje milosti, 
Majko prebistra, 
Majko prečista, 

Majko neoskvrnuta, 
Majko netaknuta, 
Majko ljubezna, 

Majko divna, 

Majko Stvoriteljeva, 
Majko Spasiteljeva, 
Djevice premudra, 
Djevice časna, . 
Djevice hvale dostojna, 
Djevice moguća, 
Djevice milostiva, 
Djevice vjerna, 
Ogledalo pravde, 


nam se! 


nas! 


za 


moli 


=. spo 


Prijestolje mudrosti, 
Uzroče naše radosti, 
Posudo duhovna, 

Posudo poštovana, 

Posudo uzorne pobožnosti, 
Ružice tajinstvena, 

Tornju Davidov, 

Tornju bjelokosni, 

Kućo zlatna, 

Skrinjo zavjetna, 

Vrata nebeska, 

Zvijezdo jutarnja, 

Zdravlje bolesnih, 
Utočište grješnih, 

Utjeho žalosnih, 
Pomoćnice kršćana, = 
Kraljice angjela, 2 
Kraljice patrijarka, g 
Kraljice proroka, 

Kraljice apostola, 

Kraljice mučenika, 

Kraljice ispovjedalaca, 

Kraljice djevica, 

Kraljice sviju Svetih, 

Kraljice, bez grijeha začeta, 

Kraljice presvete krunice, ) 


i nas! 


Jaganjče Božji, koji odnimaš grijehe svijeta, 
— oprosti nam, Gospodine, 

Jaganjče Božji, koji odnimaš grijehe svijeta, 
— usliši nas, Gospodine, 


sg 


Jaganjče Božji, koji odnimaš grijehe svijeta, 
— smiluj nam se, Gospodine, 
Kriste, čuj nas! 
Kriste, usliši nas! 
Gospodine, smiluj se! 
Kriste, smiluj se! 
Gospodine, smiluj se! 
Oče naš, . . . Zdravo, Marija 
Pod obranu se Tvoju utječemo, sveta 
Bogorodice: ne odbij nam molbe u potre- 
bama našim, nego nas pomozi u svim te- 
škoćama i nevoljama i uvijek oslobodi od 
sviju pogibelji, Djevice slavna i blagoslo- 
vena, Gospodjo naša, posrednice naša, za- 
govornice naša: sa svojim nas Sinom po- 
miri, svojemu nas Sinu preporuči, svojemu 
nas Sinu izruči. 
Sveć. Moli za nas, sveta Bogorodice, 


Puk. Da postanemo vrijedni obećanja 
Kristovih. 


Pomolimo se. 


Milost svoju, molimo Gospodine, u pa- 
meti naše ulij, da koji po angjelovu navije- 
štenju Krista Sina Tvojega utjelovljenje po- 
znasmo, po muci njegovoj i križu na slavu 
uskrsnuća privedeni budemo. Po istom Kristu 
Gospodinu našem. Amen. 


Sveć. Moli za nas, sveti Josipe, 


Puk, Da postanemo vrijedni obećanja 
Kristovih. 


Pomolimo se. 


Molimo Te, Gospodine, da nam budu 
na pomoć zasluge zaručnika presvete Majke 
Tvoje, da zadobijemo njegovim zagovorom, 
što svojom slaboćom postići ne _ možemo, 
koji živiš i kraljuješ po sve vijeke vijekova. 
Amen. 


Zdravo, kraljice. 


Zdravo, kraljice, majko milosrgja, živote, 
slasti i ufanje, zdravo! K Tebi vapimo pro- 
gnani sinovi Evini, k Tebi uzdišemo tugu- 
jući i plačući u ovoj suznoj dolini. Svrni 
dakle, zagovornice naša, milostivo svoje oko 
na nas, te nam poslije ovoga progona po- 
kaži Isusa, blagosloveni plod utrobe svoje. 
— O blaga, o mila, o slatka Djevice Ma- 
rija! 

Sveć. Moli za nas, sveta Bogorodice, 


Puk. Da postanemo vrijedni obećanja 
Kristovih. 


Pomolimo se. 
Svemogući, vječni Bože, koji si sudje- 
lovanjem Duha Svetoga pripravio tijelo i 
dušu prečiste Djevice Majke Marije, da bude 


dostojno prebivalište Sinu Tvomu: daj da 
nas ona, koje se ovdje s radošću spomi- 
njemo, milostivim zagovorom izbavi od sa- 
dašnjih zala i vječne smrti. Po istom Kristu, 
Gospodinu našem. Amen. 


Molitva za papu. 

Svemogući, vječni Bože, smiluj se sluzi 
svomu, vrhovnomu našemu pastiru N., i 
ravnaj ga milostivo stazom vječnoga spasa: 
da pomoću Tvojom, što je Tebi povoljno, želi 
i svom jakošću vrši. Po Kristu, Gospodinu 
našem. Amen. 


Molitva za biskupa. 


Bože, čija dobrota i ljubav nad pukom 
Tvojim bdije i vlada: nadari duhom mu- 
drosti slugu svoga (nad-) biskupa našega N., 
čijoj si nas duhovnoj brizi izručio, da se 
duhovnim napretkom ovaca umnoži vječita 
radost pastira. Po Kristu, Gospodinu našem. 
Amen. 


Molitva za kralja. 


Molimo Te, svemogući Bože, da sluga 
tvoj N., kralj naš apostolski, koji je Tvojom 
dobrotom primio upravu kraljevstva, zado- 
bije i povećanje sviju krjeposti: da njima 
dostojno urešen uzmogne grdobe opačina 
izbjegavati, neprijatelje svladavati, i drag doći 
k Tebi, koji si put, istina i život. Po Kristu, 
Gospodinu našem. Amen. 


=a 


Molitva za svekoliko kršćanstvo. 


Svemogući, vječni Bože, Gospodine Oće 
nebeski, pogledaj očima neizmjernoga milo- 
srgja svoga na nevolje i potrebe naše. 
Smiluj se svjem pravovjernicima, za koje 
je Tvoj jedinorogjeni Sin, Gospodin i Od- 
kupitelj naš Isus Krist, dobrovoljno se predao 
u ruke grješnicima i prolio svoju drago- 
cjenu krv na križu. Po ovom Gospodinu 
našem Isusu Kristu odvrati od nas, milo- 
stivi Oče, zaslužene kazne; sadašnje i bu- 
duće neprilike, pogibeljne bune, rat, dražinu, 
bolesti, tužna i nevoljna vremena. Prosvijetli 
takogjer i ojači u svakom dobru duhovne 
i svjetovne poglavare, da revno  izvršuju 
sve, što može unaprediti Tvoju slavu, naše 
spasenje, općeniti mir i blagostanje sviju 
kršćana. Bože mira, sjedini nas u vjeri, 
dokini svako krivovjerstvo i raskolništvo. 
Obrati nam srca na pravu pokoru i po- 
boljšanje života. Užeži u nama oganj ljubavi 
svoje. Daj nam postojano ići za praved- 
nošću, da Ti budemo kano pokorna djeca 
u životu i na umoru mili i dragi. Molimo 
takogjer, kako hoćeš, o Bože, da molimo, 
za prijatelje i neprijatelje svoje, za zdrave 
i bolesne, za sve žalosne i nevoljne kršćane, 
.za žive i mrtve. Tebi, Gospodine, prepo- 
ručamo sav svoj posao i pokoj, sve svoje 
trude i pute, svoj život i smrt. Dopusti 
nam, da ovdje uživamo Tvoju milost, a 
ondje da sa svjem izabranima u vječnom 


veselju i blaženstvu Tebe hvalimo i slavimo. 
To nam podijeli, Oče nebeski, po Kristu, 
Gospodinu našem. Amen. 


Pet Očenašć i pet Zdravomarija. 

Pepelnica (čista srijedaj i početak korizme 
Prva korizmena nedjelja 

Druga korizmena nedjelja . 

Treća korizmena nedjelja 

Četvrta korizmena nedjelja 


Svetkovina sv. Josipa othranitelja Isusova : 


Blagovijest ili naviještenje Marijino 

Peta korizmena nedjelja . 
Cvjetnica 

Muka Gospodina našega Isukrsta 

Večernjica Velikoga tjedna 

Veliki četvrtak 

Veliki petak , a4 

Velika ili sveta subota 

Uskrs s 

Uskrsni ponedjeljak 

Uskrsni utorak 

Prva nedjelja po Uskrsu 

Druga nedjelja po Uskrsu 

Treća nedjelja po Uskrsu . 
Cetvrta nedjelja po Uskrsu 

Peta nedjelja po Uskrsu 

Prosni dani 

Blagdan Isukrstova Uzašašća. (Spasovo) B 
Šesta nedjelja po Uskrsu . 
Blagdan Duhova (Trojaci) 

Ponedjeljak po Duhovima . 
Utorak po Duhovima 


Blagdan presvetoga Trojstva i prva nedjelja po 


Duhovima Š 
Tijelovo (Brašančevo) . . 
Druga nedjelja po Duhovima. 
Treća nedjelja po Duhovima 
Cetvrta nedjelja po Duhovima 
Rogjendan sv. Ivana Krstitelja xu 
Svetkovina svetih apostola Petra i Pavla 
Peta nedjelja po Duhovima 
Šesta nedjelja po Duhovima . 
Sedma nedjelja po Duhovima A 
Na dan sv. apostola Jakova starijeg 

Osma nedjelja po Duhovima , 

Deveta nedjelja po Duhovima 

Blagdan Uzašašća Marijina 

Deseta nedjelja po Duhovima 
Jedanaesta nedjelja po Duhovima 
Dvanaesta nedjelja po Duhovima 
Trinaesta nedjelja po Duhovima 
Svetkovina svetih angjela čuvara . 
Četrnaesta nedjelja po Duhovima , 
Narogjenje Marijino 

Petnaesta nedjelja po Duhovima 
Šesnaesta nedjelja po Duhovima , 
Sedamnaesta nedjelja po Duhovima , 
Osamnaesta nedjelja po Duhovima . 
Devetnaesta nedjelja po Duhovima 
Dvadeseta nedjelja po Duhovima  , 
Blagdan crkvene posvedbe 

Svi Sveti . : $oeoa 

Dušni dan “ 
Dvadeset i prva nedjelja po Duhovima 
Dvadeset i druga nedjelja po Duhovima 
Dvadeset i treća nedjelja po Duhovima . 


Dvadeset i četvrta ii po Duhovima . 


Misne molitve 
Litanije lauretanske 


SA 

Ispravi: 


Strana 79 bogojavljenja u Bogojavljenja 
176 navješćenje u naviještenje 
šk 298 uzašašća u Uzašašća 
» 309 duhova (trojaci) u Duhova (Trojaci) 


